a ai » 
| Ji +2 1 Ž i 6 4 o 
At. 2 „ks S 


2 
, 


Amepikielė mepgaitė 
„Monika Fagerholm | 


„13 + u 1 


Monika Fagerholm 


Amerikietė mergaitė 
Romanas 


Iš švedų kalbos vertė 
Mantas Karvelis 


2 


GIMTARIS 
ODIS 


Vilnius, 2010 


UDK 839-7(480)-3 Versta iš: 
Fa89 Monika Fagerholm 
Den amerikanska flickan 


€ Monika Fagerholm 2005 
€ Vertimas į lietuvių kalbą, 
Mantas Karvelis, 2010 
ISBN 978-9955-16-320-6 O „Gimtasis žodis“, 2010 


Niekas visame pasaulyje 
nepažinojo mano rožės, išskyrus mane patį 


Tennessee Williams 


Amerikietė mergaitė 


Čia prasideda muzika. Tai taip paprasta. Septin- 
tojo dešimtmečio pabaiga, Coney Island, Niujorko 
pakraštys. Čia yra paplūdimiai ir vietos piknikams, 
mažas atrakcionų parkas, keli restoranai ir smagūs 
žaidimų automatai. Štai taip. 

Čia daug žmonių. Ji neišsiskiria iš minios. 
Jauna, penkiolikos ar šešiolikos, apsirengusi šviesia 
plona suknute, plaukai šviesūs ir kiek susitaršę — ji 
kelias dienas neplovė galvos. Atvyko iš San Fran- 
cisko, o prieš tai dar iš kažkur. Visus savo daiktus 
laiko krepšyje ant peties. Krepšys mėlynas, ant jo 
parašyta Pan Am. 

Ji vaikštinėja tarsi be tikslo, kartais persimeta 
su kuo nors vienu kitu žodžiu, užkalbinta atsako, 
išvaizda truputį primena hipę, bet tai ne tai, kas ji 
yra. Iš tiesų ji niekas. Ji keliauja. Gyvena pusbadžiu. 
Susitinka žmones. 

Do you need a place to crash? 

Visada atsiranda, kas taip paklausia. 

Tais laikais dar buvo galima taip gyventi. 

Rankoje ji turi kelis dolerius, ką tik gavo juos 
iš kažko. Paprašė — ji alkana, ji norinti pavalgyti. 
Iš tiesų ji tik alkana — ir nieko daugiau. Bet šiaip ji 

laiminga, čia, užmiestyje, tokia graži diena. Dangus 
aukštas, o pasaulis didelis. 

Ji mato kelis vaikus, besivaipančius prie auto- 
mato, kuriame gali įrašyti savo plokšrelę. Tais laikais 
jų dar pasitaikydavo šen bei ten ir ypač tokiose vie- 
tose kaip ši: „Įrašyk savo dainą ir padovanok kam 
nors. Žmonai, vyrui, draugui. Arba pasilik sau.“ 

Kaip mažytį atminimą. 

Ji juoko dėlei užeina į automatą. Pradeda mesti 
į jį monetas. 

Kaip foną galima pasirinkti muziką, bet ji nenori. 
Ji paspaudžia įrašymo mygtuką ir uždainuoja. 

Pažvelk, mama, jie sugadino mano dainą. 

Skamba nekaip. Tikrai nekaip. Bet tai nieko 
nereiškia. 

Pažvelk, mama, ką jie padarė mano dainai. 

Žodžiai nesiderina su tikrove. Lauke tokia nuo- 
stabi diena. 

Baigusi dainuoti, ji palaukia plokšrelės ir pa- 
siima. 

O tada staiga atsimena, kad sutarė čia su kai 
kuo susitikti. 

Ji skuba į sutartą vierą. Tai parkas. 

Ji turi susitikti su giminaite. Labai tolima. Na, 
ne pati giminaitė tolima, bet atstumas iki ten, kur 
ji gyvena. Ta vieta kitame pasaulio krašte. 


Tai buvo mergaitė, Edė de Vair. Amerikietė mer- 
gaitė, kuri po kelerių metų buvo rasta paskendusi 
Bulės ežere Traktene, kitame pasaulio krašte. 


Tai atsitiko prie Bulės ežero 


1969-2008 


Tai arsitiko Traktene, prie Bulės ežero. Edės mirtis. Ji 
gulėjo ežero dugne. Plaukai draikėsi aplink galvą sto- 
romis ilgomis sruogomis kaip aštuonkojo kojos, akys 
ir burna plačiai atvertos. Jis pamatė ją nuo Lorės uolos, 
ant kurios stovėjo ir spoksojo žemyn į vandenį, matė 
iš pravertos jos burnos besiveržiantį riksmą, kurio ne- 
sigirdėjo. Jis žvelgė į jos akis, jos buvo tuščios. Žuvytės 
plaukiojo pirmyn ir atgal pro jas ir kitas kūno kiau- 
rymes. Ber tik vėliau, kai praėjo tam tikras laikas. 

Jis niekada nesiliovė to įsivaizduoti. 

Kad ji buvo įtraukta į ežerą kaip Bermudų tri- 
kampyje. 

Dabar ji gulėjo ten ir buvo nepasiekiama, de- 
šimties metrų atstumu, matoma tik jam, drumzli- 
name ir tamsiame vandenyje. 

Ji, Edvina de Vair, Edė. Amerikietė mergaitė. 
Kaip ją vadino Traktene. 


O jis buvo Bengras. Trylikos metų 1969-ųjų 
rugpjūtį, kai viskas nutiko. Ji buvo devyniolikos. 
Edė. Edvina de Vair. Keista. Kai vėliau pamatė jos 
vardą laikraštyje, atrodė, tarsi tai būtų visai ne ji. 


8 


„Aš esu svetimas paukštis, Bengtai. Ar tu irgi?“ 

„Niekas visame pasaulyje nepažinojo mano 
rožės, išskyrus mane pačią.“ 

Ji taip kalbėjo, tokiais keistais žodžiais. Ten, 
Traktene, ji buvo svetima. 

Amerikietė mergaitė. O jis, jis ją mylėjo. 


Buvo rytas po nakties, nakties, kai jis nemiegojo 
nėakimirkos. Auštant bėgo per mišką, per laukus, 
per pievas, pro pusbrolių ir pusseserių namus, pro 
dvi apgriuvusias daržines, pro raudoną namelį, ku- 
riame gyveno jo seserys Rita ir Solveiga. Peršoko 
per tris gilius griovius ir buvo prie ūkinių pastatų, 
ties riba, kur prasideda Lindstriomų žemės. 

Jis įėjo į vidų. Pirmiausia pamatė pėdas. Jos ka- 
bojo ore. Tik pėdos, purvinais ir pilkais padais. Ir 
negyvos. Tai buvo Bjorno pėdos, Bjorno kūnas. 
Pusbrolio Bjorno. Jis taip pat buvo vos devynio- 
likos tais metais, kai mirė nuo savo paties rankos. 


Jie buvo trys: Edė, Benkis, Bjornas. Dabar buvo 
tik jis, Benkis. Liko vienas. 


Ir štai jis stovėjo ir šaukė tiesiai į nuostabią vė- 
lyvos vasaros gamtą, tokią tylią, tokią žalią. Šaukė į 
saulę, kuri ką tik pasislėpė už mėlyno debesies. Kur- 
čias ir tylus vasaros lietus tarsi dvejodamas pradėjo 
kapsėti. Kapt kapr kapt visiškoje vaiduokliškoje 

tyloje. Tik Benkis šaukė. Šaukė ir šaukė, nors staiga 
neteko balso. 

Liovėsi šnekėti. Ilgam. Liovėsi visiškai: jis ir anks- 
čiau nebuvo labai kalbus, o dabar nebepratars nė žo- 
džio. Medicininis nebylumas, anot diagnozės, sukeltas 
šoko. Viso to, kas nutiko aną naktį, padarinys. 


Tuo pat metu po Trakteną vaikščiojo ir kitas 
vaikas. Ji sukinėjosi aplink bet kuriuo įmanomu ir 
neįmanomu paros metu, visose vietose, visur. Tai 
buvo Dorisė, ežero vaikas. Dorisė Flinkenberg, tuo 
metu neturinti normalių namų, nors tebuvo gal tik 
aštuonerių ar devynerių. 

Tai Dorisė pasakė girdėjusi šauksmą prie ūkinio 
pastato, ties riba su Lindstriomų žeme. 

„Tai priminė pjaunamo ėriuko bliovimą arba 
kad taip gali rėkti tik toks kaip Benkis“, — pasakė 
ji pusbrolių ir pusseserių mamai pusbrolių ir pus- 
seserių virtuvėje, pusbrolių ir pusseserių namuose, 
kuriuose ji netrukus po Bjorno mirties pati taps 
visateise dukra. 

„Sakoma kaip kiaulė, - pataisė ją pusbrolių 
ir pusseserių mama. — Žviegia kaip skerdžiama 
kiaulė.“ 

„Bet aš turėjau galvoje kaip ėriukas, — nesutiks 
Dorisė. - Nes taip skamba Benkio riksmas. Kaip 


tokio ėriuko, kurio gaila. Aukojamo ėriuko.“ 

Dorisė Flinkenberg ir jos gebėjimas kalbėti tik 
jai vienai būdinga maniera. Niekada nežinojai, ar 
ji rimtai, ar tik žaidžia. O jei žaidžia, tai koks čia 
žaidimas? 

„Mirris vienam, duonos kąsnis kiram“, — atsi- 
dusdavo Dorisė Flinkenberg pusbrolių ir pusse- 
serių virtuvėje, tokia laiminga, kad pagaliau surado 
tikrus namus. 

„Mirtis vienam, duonos kąsnis kitam“, — tik 
Dorisė Flinkenberg galėdavo ištarti taip, kad be- 
veik neskambėdavo ciniškai ir, galima sakyti, be- 
veik normaliai. 

„Na, na, na, - sakydavo jai pusbrolių ir pusse- 
serių mama, — ką čia dabar šheki?“ Bet jos balse 
vis tiek būdavo kažkas švelnu, ramu ir tobula. 
Nes Dorisė atsirado pusbrolių ir pusseserių na- 
muose po mylimo berniuko mirties ir sugrąžino 
pusbrolių ir pusseserių mamai visą jos gyvenimą 
ir viltį. 

Nors kas tada galėjo nujausti, kad praeis ne tiek 
jau daug metų ir Dorisė taip pat mirs. 


Tai atsitiko Traktene, prie Bulės ežero: mirties 
kerai tokioje jaunystėje. Buvo lapkričio šeštadienis, 
prieblanda lėtai virto sutemomis, o šešiolikmetė 
Dorisė Flinkenberg ėjo per mišką gerai pažįstamu 
takeliu Bulės ežero link. Greitais ir ryžtingais žings- 
niais. Tirštėjanti tamsa jai nerūpėjo, jos akys spėjo 

apsiprasti, be to, takelis jai gerai pažįstamas, beveik 
per gerai. 

Ar tai buvo Dorisė Naktis, o gal Dorisė Diena 
arba Ežero karalienė, arba dar kas nors iš daugybės 
personažų, su kuriais ji tapatinosi daugybėje žai- 
dimų, kuriuos spėjo pažaisti per savo gyvenimą? To 
niekas nežinojo. Nors gal tai ir nebebuvo svarbu. 

Nes Dorisė Flinkenberg kišenėje turėjo revol- 
verį. Tai buvo tikras kolitas, antikvarinis, aišku, 
ber vis dėlto veikiantis. Vienintelis kažko vertas 
dalykas, kurį Rita ir Solveiga kada nors buvo iš 
ko nors paveldėjusios. Sklido gandai, kad kažkoks 
neaiškus prosenelis nusipirko jį miesto prie jūros 
parduotuvėje 1902 metais. 

Po to, kai Dorisė bus jau negyva, Rita prisie- 
kinės nežinanti, kaip pistoletas, slėptas specialioje 
vietoje jos ir Solveigos namuose, pateko į Dorisės 
Flinkenberg rankas. 


Tai nebus grynas melas, bet gryna tiesa irgi ne. 


Dorisė atėjo prie Bulės ežero, užlipo ant Lorės 
uolos, stovėjo ten ir skaičiavo iki dešimties. Suskai- 
čiavo iki vienuolikos, dvylikos, taip pat iki ketu- 
riolikos ir net šešiolikos, kol sukaupė pakankamai 
drąsos pakelti ginklo vamzdį prie smilkinio ir nu- 
spausti gaiduką. 

Galvoti ji jau buvo nustojusi, bet jausmai šėlo 
galvoje, kūne ir visur. 

Dorisė Flinkenberg su VienatvėšcBaimė megz- 
tuku. Dabar jau senu ir nudėvėtu. Tikras skuduras, 
štai kuo jis jau buvo virtęs. 

Ber tada, tarp dviejų skaičių, ryžtas iš naujo už- 
plūdo Dorisę Flinkenberg. Ji tik pakėlė revolverio 
vamzdį prie smilkinio ir — trakšt - nuspaudė gai- 
duką. Nors prieš tai užsimerkė ir suriko; šaukė, kad 
perrėktų save pačią, savo baimę ir šūvį, kurio ir taip 
neišgirs, taigi, tai buvo absurdiška. 

Šivis, man regis, girdžiu šūvį. 

Jis aidėjo visame miške. 


Tai Rita pirmiausia išgirdo šūvį. Ji buvo raudo- 
najame namelyje maždaug už puskilometrio nuo 
Bulės, kartu su seserimi Solveiga. Ir keista — vos išgir- 
dusi šūvį, ji tiksliai žinojo, kas įvyko. Stvėrė striukę, 
išpuolė lauk ir leidosi bėgti per mišką prie ežero, o iš 
paskos skubėjo Solveiga. Bet buvo per vėlu. 

Dorisė jau buvo negyva kaip akmuo, kai Rita 
pasiekė Lorės uolą. Ji gulėjo ant pilvo, galva ir 
plaukai kabojo virš tamsaus vandens. Kraujo ba- 
loje. Rita pametė galvą. Ji tampė ir purtė negyvą, 
bet dar šiltą kūną. Ji pabandė pakelti Dorisę ir, kaip 
tai bebūtų beprasmiška, nešti ją. 

Nešti Dorisę virš tamsių vandenų. 

Solveiga turėjo iš visų jėgų paplušėti, bandy- 
dama nuraminti Ritą. O tada miškas staiga pasidarė 
pilnas žmonių. Gydytojų, policininkų, greitosios 
pagalbos. 

Bet. Dorisė Naktis žr Sandra Diena. 
Viename iš jų žaidimų. 
Jos buvo dvi. Sandra ir Dorisė. Taigi, dvi. 


Dorisė Diena 6“ Sandra Naktis. Tai buvo ant- 
roji mergaitė. Ji taip pat turėjo daug vardų, kurie 
pasitaikydavo jų žaidimuose; žaidimuose, kurie 
žaidžiami su geriausia draugę, vienintele drauge, 
vienintele visame pasaulyje - Dorise Flinkenberg. 
Baseino be vandens dugne. Kol kas be vandens. Tai 
Sandra po Dorisės mirties ištisas savaites pragulėjo 
milžiniškoje lovoje, kuri stovėjo pelkėtoje miško 
dalyje esančiame name, kuris buvo jos namai. Ji 
gulėjo nusisukusi į sieną, sulenktais ir prie krūtinės 
prispaustais keliais. Ji karščiavo. 

Nutriušęs ir dėmių išmargintas megztukas. 
VienarvėčcBaimė megztukas, antras egzemplio- 
rius iš dviejų vienintelių per visą pasaulio istoriją, 
pakištas po didele pagalve. Ji gniaužė megztuką 
taip, kad pirštai balo. 

Kai užsimerkdavo, aplink visur matydavo 
kraują. Ji buvo kraujo miške, kuriame apgraibomis 
vaikščiojo tamsoje tarsi neregė. 

Sandra ir Dorisė. Jos buvo tos dvi, geriausios 
draugės. 

Ottai žinojo tik viena Sandra Vern: Sesuo Naktis 
ir Sesuo Diena. Tai toks žaidimas, kurį jos žaidė. Ir 
tame žaidime būtent ji buvo mergaitė, prieš daugelį 

metų nuskendusi Bulės ežere. Ji buvo vardu Edė de 
Vair. Amerikietė mergaitė. 

Žaidimas turėjo ir pavadinimą. Jis vadinosi 
Amerikietės mergaitės paslaptis. 

Ir jis turėjo savo dainą. Edės dainą. 

Pažvelk, mama, jie sugadino mano dainą. 

O visi žodžiai ir keisti sakiniai taip pat buvo 
žaidimo dalis. 

„Aš esu svetimas paukštis. Ar tu irgi?“ 

„Širdis yra beširdė medžiotoja.“ 

„Niekas visame pasaulyje nepažinojo mano 
rožės, išskyrus mane pačią.“ 


Ber šešėlis susitinka šešėlį. Ten, tamsoje, tomis 
savaitėmis, kai Sandra neišeidavo iš savo kambario, 
kartais vis dėlto atsitikdavo, kad ji pakildavo iš 
lovos, atsistodavo prie lango ir žvelgdavo laukan. 
Žvilgsnis slysdavo pelkėtu kraštovaizdžiu lauke, 
žemai tyvuliuojančiu gerai pažįstamu ežeru, sužė- 
lusiomis nendrėmis... Bet pirmiausia greta esančios 
pamiškės link. Būtent ten krypo jos žvilgsnis. Bū- 
tent ten jis paprastai stovėdavo. 

Ir jis ten stovėjo dabar, ir žiūrėjo į ją. Ji - už 
užuolaidų savo tamsoje skendinčiame kambaryje. 
Jis ten, lauke. Jie stovėjo kiekvienas sau ir spoksojo 
vienas į kitą. 

Vienas buvo berniukas, Bengtas. Dabar kur kas 
vyresnis. Kita buvo mergaitė, Sandra Vern. Kuriai, 
kaip ir Dorisei, kai ji mirė, buvo šešiolika. 

2008-ieji metai, Žiemos sodas. Juhana eina į Žiemos 
sodą. Jame viskas likę, net ir po daugelio metų. 

Ritos Žiemos sode, parke, atskirame pasaulyje, 
ribotoje erdvėje, skirtoje prasiblaškymui, pramo- 
goms, burtams. 

Atskiras pasaulis žaidimams ir suaugusiųjų žai- 
dimams. 

Ir taip pat paini sistema iš įvairių dalių: formalių 
ir neformalių, visiškai leistinų ir įprastų, bet taip 
par ir slaptų bei uždraustų. 

Nes Žiemos sode yra tai, apie ką nešnekama, kas 
galbūt tik nujaučiama. Po žeme ir virš jos. Slapti 
kambariai, labirintas. 

Galima leistis ten ir prisiliesti beveik prie ko 
tik panorėsi. 


Žiemos sode yra ir visa senoji dalis: visas Trak- 
tenas su savo istorija. Tam tikru būdu. Paveikslais 
ant sienų, vardais ir žodžiais, muzika. 

Neša Dorisę virš tamsių vandenų. 

Mirties kerai tokioje jaunystėje. 

Niekas visame pasaulyje nepažinojo mano rožės, 
išskyrus mane pačią. 

Vieną vakarą ėjau į girią žalią. 

Šūvis, man regis, girdžiu šūvį. 

Pažvelk, mama, jie sugadino mano dainą. 

Žiemos sodo viduryje buvo Kapu Kai, uždraus- 


tOsi0S Jūros. 

Vienamvėcs-Baimė 
Dorisė Naktis Ir Sandra Diena. 


2008-ieji, Žiemos sodas. Juhana eina į Žiemos 
sodą. Ji dirba čia papildomai po pamokų ir savait- 
galiais. 

Čia patekti galima tada, kai uždaromi kiti sky- 
riai. Čia ji gali ramiai pabūti. Jai čia patinka. 

Jai patinka tos valandos, kai niekieno netruk- 
doma vaikštinėja po Žiemos sodą, ausyse čiurle- 
nant muzikai. Ežero karalienės muzikai. 

Jai septyniolika metų ir ją tai žavi. 


Bet yra ir kai kas ypatinga, ji to ieško. Kam- 
barys. Raudonasis kambarys. „Tai atsitiko prie 
Bulės ežero“ kambarys. To, kuris priklauso Kapu 
Kai, uždraustosioms jūroms. 

Tai, kas kartą įvyko prie Bulės ežero, yra būtent 
tame kambaryje. 

Kartą netyčia pateko į jį. Po to vėl jo ieškojo, 
bet nerado. O dabar tiksliai žino, kad turi vėl rasti 
kelią ten. 

Nes kadaise taip buvo, 2000-ųjų metų išvaka- 
rėse, per Žiemos sodo atidarymą. Tą naktį prieš 
aštuonerius metus. 

Ji buvo su broliu, nors jų ten neturėjo būti, nes 
mama Solveiga uždraudė. 

Ber jie vis tiek leidosi per mišką. Vienu du, vi- 
dury nakties. Ir atėjo į Žiemos sodą. 


Vaikai atėjo į miške atidarytą Žiemos sodą. Ten, 
kur prasideda Antrasis Kyšulys. Išraitytos ssnama- 
diškos raidės virš vartų, keliančios mintis apie seno- 
višką sodą kokioje nors kitoje šalyje, sfinksai abiejose 
įėjimo pusėse ir šviesa, visų pirma šviesa. Toks stiprus 
sidabrinis ir metalinis spindesys, kad iš miško tamsos 
išlindusius vaikus net akino. 

Buvo taip gražu, neapsakomai. 

Pažadino jausmus, kurių vaikai niekada anksčiau 
nepatyrė. 

Jie patraukė į ryškią ir aštrią šviesą, žmonių, 
šventės ir visko joje link. 


Traktenas 


Baronas fon B. mėgo lošti pokerį. Jam ne visada 
sekdavosi, bet pralaimėjimus jis priimdavo kaip ir 
dera vyrui. Tai yra, atiduodavo, ką pralošęs, ir nė 
raumenėlis nekrustelėdavo jo veide. 

"Taigi iš pradžių buvo Traktenas. Antrasis Kyšulys 
ir Pirmasis Kyšulys, didieji miškai ir dar šis bei tas. Iš 
pradžių buvo karas ir karas buvo pralaimėtas. 

Laimėjusi galybė, didžiulė šalis rytuose, nu- 
kreipė savo žvilgsnį į kai kurias teritorijas, kurių 
norėjo tolesnei karinių bazių veiklai ir kitoms reik- 
mėms; o šaliai suteikė galimybę išsaugoti nepri- 
klausomybę. 

Teritorija kuriam laikui buvo perduota laimė- 
jusiai galybei. Būtent toje teritorijoje buvo Trak- 
tenas. Gyventojus paskubomis evakavo, visus vertė 
išvykti, po to teritorija buvo uždara išoriniam pa- 
sauliui. 

Tais neramiais metais baronas fon B., kuriam 
priklausė beveik visas Antrasis Kyšulys, didelė dalis 
miško ir taip toliau, prisėdo prie pokerio stalo. Ir 
lošė. Ir pralošinėjo. Ir lošė. Ir pralošinėjo. 

Pusbrolių ir pusseserių tėčiui ir šokėjui. Jie išlošė 


viską. 

Visą Antrąjį Kyšulį, didelę dalį miško ir taip 
toliau. 

Ir kai okupuotą teritoriją po kelerių metų grą- 
žino, į Trakteną atvyko ne baronas, o pusbrolių 
ir pusseserų tėtis ir šokėjas su žmona bei trimis 
vaikais. Ir apsigyveno ten. Kaip tikrų tikriausias 
klanas. 

Tai štai kaip viskas buvo iš pradžių. Nors ne- 
trukus šokėjas su žmona žuvo avarijoje, ir trys 
vaikai liko našlaičiai. 

Tie trys vaikai buvo Bengras ir dvynės Rita bei 
Solveiga. 


Bengtas ir amerikietė mergaitė 
(Bengto istorija) 


Bengtas ir pastatai, 1969. Būdamas mažas 
Bengras žavėjosi pastatais Antrajame Kyšulyje. Jie 
stovėjo žemėje, kurią pusbrolių ir pusseserių tėtis 
pardavė už gerus pinigus. Antrasis Kyšulys buvo 
jūros kyšulys, viena gražiausių vietų Traktene. Te- 
ritoriją padalijo į atskirus sklypus ir statė namus. 
Modernūs poilsiniai namai atostogų būsto mugei, 
vienai pirmųjų tokių mugių šalyje. Kai vieną vasarą 
septintojo dešimtmečio pabaigoje mugė prasidėjo, 
namus išpardavė vieną po kito. Didžioji dalis par- 
duota kaip vasarnamiai pinigingiems žmonėms, 
nes namai nebuvo iš pigiųjų; tie žmonės dažniausiai 
neturėjo jokių sąsajų su Traktenu. 

"Tai buvo ypatingi, svajonių namai. Drąsios, 
naujoviškos architektūros. O Benkis išmanė ar- 
chitektūrą, jis viską žinojo apie tuos namus. Stu- 
dijavo brėžinius ir aptarinėjo juos su architektais, 
sukiojosi prie statybų namams kylant. Tie namai 
jau buvo jo smegenyse daug anksčiau nei juos 
pastatė. 

Jis taip pat laikė save jų ekspertu; manėsi žinąs 
apie juos daugiau už atvykstančius šeimininkus, 

daugiau už juos nubraižiusius architektus. Nes tai 
jis buvo iš Trakteno, vienintelis, pažįstantis namus 
toje aplinkoje. 

O toji aplinka, Traktenas, buvo jo pasaulis: 
Antrasis Kyšulys, Pirmasis Kyšulys, keturi ežerai 
ir pailgas tankus miškas, nusitęsiantis tolyn į rytus, 
kur ilgainiui buvo pastatytas namas pelkėtoje jo 
dalyje. 

Visas Traktenas Benkio galvoje buvo sudėliotas 
ypatingu būdu. Būtent taip jis piešdavo savo žemė- 
lapius. Tais žemėlapiais domėsis ir suaugęs. 

Benkis ir žemėlapiai. Ir jie nebuvo tokie jau 
slapti. Juk kalbėdavo apie juos, bent jau su tais, 
kuriuos gerai pažinojo. Bet nedaug kas gavo juos 
pamatyti, beveik niekas, todėl kai kurie manė, kad 
tai viso labo tik kalbos. Kad tai tik Benkio noras 
išsiskirti kaip visada. 

Ber jie buvo. Jie egzistavo. Ir pamažu Benkis pa- 
žymėjo juose beveik visus namus ir visas Trakteno 
vietas. Bet tam tikru būdu. Savais vaizdais, kodais. 
Ir savais pavadinimais. Pavadinimais, kurie buvo 
tikrų, nuo seno Traktene egzistavusių pavadinimų 
ir visų jo paties išgalvotų arba knygose rastų žodžių 
mišinys. Pavyzdžiui, Kapu Kai, akroneziečių kalba 
tai reiškia slapta jūra. 

Tačiau pavadinimai Bengtui reiškė ir ką kitą. Iš 
tiesų jis manė, kad nesvarbu, kas atvyks ir apsigy- 


vens Antrajame Kyšulyje esančiuose namuose bei 

taps jų šeimininkais, tie namai buvo jo, nes būtent 
jis davė jiems vardus. Kaip kad ir viskas buvo jo. 


Benkis pars. Tuo metu jis buvo trylikos, aukštas, 
atrodė gerokai vyresnis. Paniuręs ir tylus, dau- 
giausia laikėsi pats sau. Nors kartais nutikdavo, 
kad, bendraudamas su gerai pažįstamais žmonėmis, 
jis atsileisdavo ir imdavo dėstyti savo žinias bei ilgai 
kalbėdavo apie vieną arba kitą iš dviejų temų, ku- 
riomis, atrodė, tik jis vienas ir tesidomi. Architek- 
tūrą ir nusikaltimus, kraštovaizdžio architektūros 
monochromiją, štai taip. 

„Benkis kuoktelėjęs“, - dažnai sakydavo jo 
sesuo Solveiga dvynei Ritai raudonajame namelyje, 
kai jos likdavo dviese. 

„Jam tikrai trūksta poros varžtelių“, — pritar- 
davo Rita. Tai buvo metas, kažkada labai seniai, 
kai seserys visada ir dėl visko būdavo vienos nuo- 
monės. 

Rita, Solveiga, Bengtas; tarp jų nelabai kas 
bendra, tik aukštas ūgis būdingas visiems. O kad 
ne kažin kas daugiau išskyrus tai, — Rita su Solveiga 
tikrai mokėjo pabrėžti. 

Jie trys buvo „pusbrolis ir pusseserės“ pusbrolių 
ir pusseserių namuose. Jais rūpinosi pusbrolių ir 
pusseserių tėtis bei pusbrolių ir pusseserių mama, 
kurią pusbrolių ir pusseserių tėtis vedė po to, kai jo 
brolis su žmona žuvo tragiškoje avarijoje, o trys jų 

vaikai dar buvo maži. Kai pusbrolių ir pusseserių 
mama atsikėlė į jų namus, ji jau turėjo sūnų vardu 
Bjornas. Ir dar - pusbrolio mama buvo komisaro 
Lomano dukra, ir ji iš tų, kurie tvirtai stovi ant 


kojų, kad ir kas benuriktų. 


Pusbrolis Bjornas dalijosi kambariu su Bengtu 
antrame pusbrolių ir pusseserių namo aukšte. 
Bjornas buvo aštuoniolikos, dirbo miške ir galbūt 
ketino mokytis agronomo specialybės. Jis daž- 
niausiai būdavo pusbrolių ir pusseserių sodybos 
daržinėje; krapštydavosi prie savo mopedo ar šiaip 
visokių gelžgalių ir panašių dalykų, kurių netrūko 
gausioje pusbrolių ir pusseserių tėčio kolekcijoje. 
Bengras dažnai būdavo ten kartu su juo; Bengras 
ir Bjornas, jie laikėsi drauge. 

Jie buvo geriausi draugai, nors Bjornas ir buvo 
penkeriais metais vyresnis. Ir kažkuo panašūs, pa- 
vyzdžiui, abu gana tylūs. Bjorno tylumas kliūdavo 
žmonėms mažiau nei Bengto, kuris buvo kiek at- 
žaresnis. Bjornas buvo malonus ir mėgstamas, su 
juo lengva bendrauti. 

Bjornas ir Bengtas; jie sudarė neįprastą ir keistą 
porą. Jie kaupia tylą, kartais sakydavo apie juos. 
Bengras, trylikos, puse galvos aukštesnis už Bjorną, 
o tas penkeriais metais vyresnis, abu susimąstę. 
„Mano akių šviesa“, — dažnai sakydavo pusbrolio 
mama apie abudu berniukus. 

"Taip tad viskas buvo prieš tai, kol pasirodė Edė, 
Benkis sutiko Edę ir viskas pasikeitė. O kai per- 
mainos prasidėjo, viskas lėkė žaibo greitumu. Ma- 
žiau nei per metus bus sugriauta viskas, kas buvo 


iki tol. 


Edė iš pakrantės namelio Antrajame Kyšulyje. 
Edė su gitara ir laibu balsu, kuris skambėjo ne- 
švariai, bet tai netrukdė. Edė, kuri kalbėjo keistu 
akcentu ir posakiais, kurie kartais atrodė visiškai 
svetimi, bet vis tiek, o gal būtent todėl, persmelk- 
davo kiaurai. 

„Aš esu svetimas paukštis, Bengtai, — sakydavo 
ji. - Ar tu irgi?" 

Edė, amerikietė mergaitė. 

Edė, karštai mylima, bet gelmėje. 

Edė, karštai mylima, bet netrukus gelmėje. 


Privati teritorija. Kai namai Antrajame Kyšu- 
lyje buvo parduoti, Benkis nebeturėjo į juos jokios 
teisės. Naujieji savininkai įsikėlė į juos ir užvaldė 
visą Antrąjį Kyšulį, pavertė jį savu. Jų akyse Bengras 
buvo keistuolis, klajūnas, vaikščiojantis po kitų 
valdas be leidimo. 

Jį buvo galima pamaryti miškingose dalyse 
tarp prašmatnių pastatų, kiemuose ir soduose bet 
kuriuo paros metu. Arba jų paplūdimiuose ir ant 
lieptelių, styrančių tarp uolų kaip liežuviai. Atrodė, 


26 


tarsi jo būtų pilna visur, ir visada ten, kur tik jam 
šaus į galvą. Ir niekas negalėjo jam sukliudyti. 

„Gal eik namo ir žaisk savo kieme?“ — pasitai- 
kydavo, kad kas nors šūktelėdavo. 

„Viešasis paplūdimys yra kitoje pusėje. Ten ga- 
lima būti VISIEMS.“ 

„Ar tavo mama nesijaudina, kad tu taip ilgai 
negrįžti?“ 


Benkis neatsakydavo, kažin ar apskritai juos 
pastebėdavo. Baimės tai lyg ir nekėlė, bet vis dėlto 
buvo gana nemalonu. Nors suaugusieji Antrajame 
Kyšulyje labai garsiai apie tuos nemalonumus ir 
nekalbėjo. Juk, kaip bebūtų, Benkis tebuvo ber- 
niukas, vaikas. 


Ber netrukus ėmė atsirasti ženklų, ant kurių 
buvo rašoma „privati teritorija“ arba „vaikščioti 
draudžiama“. Visi sklypai buvo aptverti tvoromis, 
nudažytomis eglių žalumo arba raudona spalva, sie- 
kiant sušvelninti uždarumo įspūdį. Kai kurie įsigijo 
šunų. Žinoma, nepanašių į tuos žvėris, kurie atsi- 
rado Traktene po penkiasdešimties metų, bet tokių 
mažų ir piktų, mokančių atkakliai loti ir puikiai 
susidorojančių su pagrindine užduotimi: atskirti 
šeimos narius nuo jai nepriklausančių. 

Ber tai irgi negelbėjo. Benkis vis tiek būdavo ten, 
kur norėdavo. Vogčiomis, tyliai ir užsispyrusiai. Ir 

ne toks jau nematomas -— buvo juk toks aukštas. 
Vaikščiodavo truputį palinkęs į priekį, pakreipęs 
galvą, šviesių plaukų sruogos truputį netvarkingai 
krito ant skvarbių ir primerktų akių. 

Kartais nutikdavo, kad jis dingdavo ir nesiro- 
dydavo daug dienų. Bet anksčiau ar vėliau visada 
grįždavo ir tai būdavo beveik nemaloniausia. Kad 
būtent tada, kai žmonės patikėdavo jo atsikratę, jis 
vėl pasirodydavo. Vos ne vidury kieno nors sodų, 
jei jam staiga to užsinorėdavo. Taip tęsėsi kelias 
savaites, kol Antrojo Kyšulio vaikai jį sučiupo. 


Jūros vaikėzai. Netrukus jie išaugs į jūros vai- 
kėzus: bus įdegę, pasipūtę paaugliai, bendrau- 
siantys tik vieni su kitais. Tačiau kol kas jie buvo 
vaikai, truputį įžūlesni ir gal kiek labiau išlepinti 
už kitus vaikus, bet niekuo neišsiskiriantys. Buvo 
tokie, kokie vaikai dažniausiai ir būna - įsitraukę 
į savo žaidimus; kompanijai priklausė septyni ar 
aštuoni. Jie vaikščiodavo kartu ir būtent tą vasarą 
nusprendė būti liliputais. Liliputai savo liliputų 
karalystėje su aiškiai nužymėtomis ribomis. Taip 
jau sutapo, kad toji karalystė buvo visas Antrasis 
Kyšulys — nei daugiau, nei mažiau, kaip tik jis. 

Ir, savaime suprantama, liliputai medžiojo 
savo Guliverį. Milžiną, įsibrovusį į jų žemes. O 
jį rasti buvo pats lengviausias darbas; prieš pul- 
dami ilgai stebėjo. Benkis, jis nieko nenutuokė, 

kaip visada, pasinėręs į savo apmąstymus, kai 
vaikštinėjo po Antrąjį Kyšulį — užsispyręs, pa- 
niuręs ir pilnas begalinio pasitikėjimo savimi. 
Ir kai puolimas retame miškelyje tarp Stiklinio 
namo ir Raudonojo bokšto pagaliau įvyko, jis to 
visiškai nesitikėjo. Benkis buvo lengvas grobis, 
gal net per lengvas. 

Vaikai per kelias sekundes jį apsupo ir prispaudė 
prie medžio kamieno. 

„Nesiartinkite, nesiartinkite, nesiartinkite, ne- 
siartinkite prie manęs!“ — stovėjo jis ten šaukdamas 
ir mojuodamas rankomis, tarsi daug mažesnio ūgio 
vaikai būtų vabzdžiai, nuo kurių galima atsimo- 
juoti. Ber balsas jį išdavė. Jis buvo pilnas baimės, 
kupinas tikro, neslepiamo siaubo, o panika sklido 
iš jo akių, tarsi visa klasta būtų užklupusi per vieną 
akimirką. Ir tai savotiškai dar labiau kurstė, tiesiog 
masino. Visa tai tik įkaitino liliputus, kurie ilgai 
tam ruošėsi. 

Buvo ankstyvas atostogų pradžios šeštadienio 
vakaras. Oras giedras ir pakankamai šiltas. Kažkur, 
ne taip jau ir toli, ant Antrojo Kyšulio uolų, savo 
kiemuose ir soduose krutėjo suaugusieji. Šūksniai 
ir balsai sklido oru. Kažkur žaidė badmintoną, 
kažkur į trapius metalinius vartelius smūgiavo kro- 
keto kamuolius. „Klink“, - skambėjo į vartelius 
atsitrenkę kamuoliai. Vėjo beveik nebuvo, viskas 
girdėjosi aiškiai. Tiems, kurie norėjo girdėti. Buvo 

akivaizdu, kad šį kartą vaikams leista žaisti savo 
žaidimus nekliudomiems. 


„Štai ir sučiupome tave, Guli“, — iškošė pats ma- 
žiausias berniukas, toks kresnas geltonai žaliomis 
akimis ir aštraus žvilgsnio, beveik tokio pat aštraus 
kaip kitoje situacijoje galėjo būti Bengto žvilgsnis. 
Tai buvo Magnusas fon B., kuris vos po metų bus 
kaip varžtelis ir sraigtelis su dabar priešais stovinčiu 
kankinimų objektu, bet kol kas jis buvo liliputų 
karvedys ir galvoje turėjo tik vieną tikslą. 

„Dabar mes tave pamokysime. Gulis turės iš- 
mokti laikytis atokiau nuo čia. Visiems laikams.“ 


Viena mergaitė metėsi ant jo su nagais pati pir- 
moji. Tarp pirštų ji spaudė metalinius limonado 
butelių kamštelius ir aštriais jų kraštais puolė dras- 
kyti Benkį. Marškinius suplėšė, sagos išlakstė, me- 
talas išrėžė gilias žaizdas, skausmas švilpte nušvilpė 
per Benkio galvą ir pasirodė kraujas. Benkis rėkė 
ir rėkė, nors suprato, kad niekas neateis jo gelbėti. 
Panorėję galėjo jį nužudyti: niekas Antrajame Ky- 
šulyje, niekas visame pasaulyje nesutrukdytų jiems 
to padaryti. 

Niekas negali mūsų sustabdyti, kai pradedame 
žaidimą. Įsijautusius vaikus dar labiau kaitino 
kraujas, jų pačių drąsa ir tai, kad Bengtas taip 
atvirai rodė baimę. Jis, daug didesnis už juos. Be 

to, juos užvaldė dalis tėvų susierzinimo. „Ir kas no- 
rėtų, kad kažkas valkiotųsi po jo valdas?“ Dabar tai 
pamatysite! Mes ateiname! 

„Dabar mes tave surišime ir paliksime, kad 
pasigėdytum ir pagalvotum apie savo nusižen- 
gimus, — pasakė berniukas. - O kai sugalvosime 
tinkamą bausmę, grįšime. Toks žiopsotojas kaip 
tu turi būti taip nubaustas, kad daugiau niekada 
nebekeltų kojos į mūsų karalystę.“ 

„Jei liksi gyvas, - pridūrė mergaitė, ta su nagais 
ir krauju. - Nebūk dėl to toks tikras.“ 

„O dabar mes tau užklijuosime burną. Čia ne- 
rėkaujama. Ir neturėk jokių vilčių, Guli, nes čia 
jokios pagalbos nesulauksi.“ 

Tada jį pargriovė žemėn ant pilvo, kažkas atsi- 
sėdo ant nugaros, ir jis pajuto, kaip veidą prispaudė 
prie žemės. Kažkas kitas aplink riešus ir kojas vy- 
niojo lipnią juostą. Plati izoliacinė juosta aštriais 
kraštais įsirėžė į odą ir skausmas nudegindavo nuo 
mažiausio judesio. Galvą atlaužė už plaukų, burną 
užkimšo kažkokia medžiaga, nosine ar panašiai. 
Ir dar kažkas su lipnia juosta prie lūpų, jo burna 
turėjo būti užklijuota. 

„Dabar Gulis bus mumija.“ 

Tai buvo beprotybė. Jie jį užmuštų, ir galėjo 
užmušti, jei tik būtų sumanę taip padaryti. Tačiau 
tuo pat metu visa jau ėmė trauktis. Toli, toli. Nes 
tai buvo beprasmiška. Bengtas negalėjo jų paveikti. 

Dabar buvo jiems kaip prizas, galėjo daryti su juo, 
ką tik panorėję. Ir todėl jis atsiskyrė nuo jų. 

Kaip sapne. Ir ten, kažkur lauke, jis staiga iš- 
girdo, kaip kažkas jį pašaukė. Tai buvo ji. Edė de 
Vair. Amerikietė mergaitė. 

Tada ji pasirodė. Arbėgo tekina per mišką, tokia 
maža ir smulki, šviesiomis kelnėmis ir žydru megz- 
tuku. Pusilgiai šviesūs plaukai plaikstėsi aplink 
galvą. Ji bėgo iš Stiklinio namo ir skubėjimu bei 
riksmu tarsi perplėšė abejingumo skraistę, gaubusią 
tai, kas vyko. Vaikėzai to nesitikėjo, jie išsigando ir 
išsilakstė į visas puses kaip žiurkės. 

Staiga, vos per trumpą akimirką, atsirado gy- 
vybė bei judėjimas ir kitose Antrojo Kyšulio vie- 
tose. Buvo girdėti, kaip šaukė kažkas iš suaugusiųjų: 
„Kasatsitiko? Ar berniukas nukrito ir užsigavo? Gal 
susižeidė?“ 

Kai vėliau Bengtas viską pergalvos, o tai jis tikrai 
vis darys iš naujo ir iš naujo, aiškiai suvoks, kad 
pamatyti ją skubančią į pagalbą buvo tiesiog neį- 
manoma. Juk gulėjo sumurkdytas veidu į žemę. Tai 
buvo jausmas, sapnas, įsiskverbęs į tikrovę. 

Bet po to, kai ji jau buvo šalia, atvertė jį ant 
nugaros ir pradėjo arplėšinėti juostą nuo jo burnos, 
tada tikrai buvo pirmasis jų susitikimas realybėje. 

„Ar gali eiti? Atsiremk į mane. Štai taip. Paimk 
mano ranką. Turiu namuose peilį. Lipni juosta 
laikosi tvirtai.“ 

Edė ir Bengras patraukė takeliu Antrojo Kyšulio 
gilumon, Stiklinio namo, kuriame gyveno baro- 
nienė, link. Iš pradžių jis atsirėmė į ją, o ji nusivilko 
megztuką ir užmetė jam ant pečių, kad pridengtų 
nugarą. Ji ėjo labai arti jam už nugaros, kad ne- 
simatytų vis dar surištų riešų. Nors staiga viskas 
aplinkui vėl buvo tuščia: Antrasis Kyšulys buvo 
visiškai apleista vieta. Visi žaidimų ir vasaros garsai 
liko tolumoje kaip ir visi suaugusieji bei vaikai. 

„Atsargiai. Sugebėsi? Ar labai skauda?“ 

Benkis kažką sumurmėjo, gal „taip“, nors ne- 
žinia. Skausmas, taip, jis buvo, kaip ir šokas, kraujas 
ir visa kita — nuoskauda, pažeminimas. Bet tuo pat 
metu, staiga, atsirado dar kai kas ir viso to nesijautė. 
Vienintelis dalykas, kuris tikrai buvo - apmaudas 
ir drovumas. Jo viduje tvinkčiojo: kodėl, KODĖL 
turėjau susitikti su ja būtent taip? 

Jis iš karto suprato, vos tik ji pasirodė, vos tik 
pamatė ją atbėgančią - ko šiaip nematė, bet vis 
tiek — kad tai buvo kažkas, dėl ko vaikščiojo ir ko 
laukė, kažko nepaprasto. 

„Mano vardas Edė. O tavo?“ 


Ji gyveno Antrajame Kyšulyje, žemiau Stiklinio 
namo esančiame pakrantės namelyje. Stiklinis 
namas buvo vienas gražiausių visame Antrajame 
Kyšulyje; stovėjo ant kalvos, o į jūrą atgręžtoje 
pusėje visos sienos buvo stiklinės, su aukštais 

langais nuo grindų iki lubų. Šviesa nuo stiklo 
atsispindėdavo vandenyje ir ant sienos žaisdavo 
spalvoti raibuliai. Ypač rudenį, kai pūsdavo sti- 
presnis vėjas. 

Pakrantės namelis stovėjo ant polių truputėlį 
toliau nuo pakrantės uolų. Jo link vedė trumpas 
ir siauras lentų tiltelis; tai buvo mažytis raudonas 
namelis ant jūros kranto, tradicinio stiliaus, visai 
nemodernus. Bet visų geriausia buvo veranda prie- 
kinėje pusėje, prie įėjimo. Terasa su tiesiai į jūra 
besileidžiančiais laiprukais, o pati terasa nusukta 
nuo viso kito. Iš ten buvo matyti tik jūra ir nieko 
daugiau. 

„Užeik, — Edė atidarė jam duris. — Aš čia gy- 
venu. Tik saugok galvą, lubos žemos.“ 

Ten buvo tik vienas kambarys. Beveik visą 
grindų plotą užėmė plati lova, prie lovos stovėjo 
stalas, o šalia jo kėdė. Tai buvo vieninteliai baldai 
kambaryje. Ant lovos gulėjo kelios knygos, narų 


sąsiuvinis ir gitara. 


Apklijavo jį pleistru ir jie susipažino. O tvarky- 
dama žaizdas ji pasakė taip keistai: 

„Aš išgelbėjau tau gyvybę. Galbūt kada nors 
galėsi išgelbėti manąją.“ 

Nuo tada jie pradėjo būti kartu. Ne kaip pora. 
Bet kaip du žmonės, kartu praleidžiantys daug 
laiko. Beveik visą savo laiką. 

Saulė nusileido, patekėjo mėnuo. Apelsininis 
mėnulis jūros ir su ja susiliejančio horizonto fone. 
Sutemo, atėjo naktis. 

„Su tavimi aš jaučiu ryšį, Bengtai, - pasakė 
Edė. — Mes derame.“ ų 

Pokalbiai su Ede. 

Stiklinis namas, baronienė. Pirkimų rinkos teo- 
rija, Amerika. 

. you're going to San Francisco. 

Mama, jie sugadino mano dainą. 

Ir žemėlapiai (parodė jai). 


„Niekas visame pasaulyje nepažinojo mano rožės, 
išskyrus mane patį. Tenesis Viljamsas turėjo seserį 
vardu Rosi. Ji susirgo psichikos liga, kai brolis pa- 
liko namus ir leidosi ieškoti laimės kaip rašytojas. 
Prieš tai, būdami maži, jie buvo dviese. Šeima dažnai 
kraustydavosi, tad jie šliejosi vienas prie kito. 

Kai Tenesis Viljamsas išvyko iš namų, ji tapo 
vieniša. Tokia vieniška, kad išprotėjo. Jis niekada 
sau to neatleido. 

Ir Rosi tapo jo žaizda, jo žaizda pasaulyje. 

Jis turėjo nešioti savo žaizdą, savo skausmą, iš- 
tatuiruotą viduje.“ 


Su Ede Antrajame Kyšulyje, su Ede Traktene. 
Balta Edė, miško, vandens ir visų pastatų fone. „Ji 

tinka“, - galvojo Bengras. Ir dar kai ką, kas ištarus 
skambėjo paikai, bet buvo tiesa tada tvyrojusioje 
atmosferoje. Atmosferoje, kurios, pasirodė, neįma- 
noma sugrąžinti. 

Jis manė, kad būtent dėl to viskas buvo pada- 
ryta, viskas, kas buvo nauja. Visas Antrasis Ky- 
šulys. Ir tada įvyko stebuklas: jo pasaulis tapo jos 
pasauliu. 

Kai Edės nebebus, visa tai atsisuks prieš jį. Tai, 
kas buvo Edės aura, visa atmosfera. Ji pavirs klaus- 
tukų kupina grėsminga tamsia jėga. Niekas visame 
pasaulyje nepažinojo mano rožės, išskyrus mane patį. 
Bet ką tai reiškė? 

Ir jį apgaubs dykumos tuštuma: Edė — nelaimės 
paukštis. 

O Benkis, jo viduje kažkas atsigręš prieš jį patį. 
Jis bus bejėgis prieš grėsmę ir nežinią. Kas buvo? 
Kas buvo tikra? Kas atsitiko? Kas ji iš tiesų buvo? 

Okąjis norėjo tuo pasakyti? Jis nežinojo ir ne- 
žinos. Žinos tik tiek, kad žinojo, jog nežinojo. Ir 
dar bandymas įsigilinti, išsiaiškinti ir ištirti - be 
Edės — ir kad tai bus tas pats, kaip ilgam pasinerti 
į visišką beprotybę. 

Kai Edės nebebus, Benkis ne kažin ką prisimins 
iš pokalbių su ja. Ką ji pasakė, ką jis pasakė ir taip 
toliau. Be to, žodžiai. Kai Edės nebebus, jis kurį 


laiką liks be žodžių, visiškai. 

„Kas nutiko?“ — paklaus Solveiga, kai jis nei iš 
šio nei iš to vėl pradės kalbėti. 

Jis gana abejingai gūžtelės pečiais ir pasakys, kad 
nežino. 

Ir tai iš dalies bus tikrų tikriausia teisybė. 

Bet tas jo abejingumas, jis bus naujas. Tarsi, po 
katastrofos atgavęs kalbos dovaną, būtų tapęs kitas, 
ne suaugęs, bet gerokai vyresnis. 


Po Edės mirties ilgam išnyks prasmė ir sveikas 
protas. 

„Su tavimi aš jaučiu ryšį, Bengrai. Mes derame 
kartu.“ 

„Aš esu svetimas paukštis, Bengrai. Ar tu irgi?“ 

„Niekas visame pasaulyje nepažinojo mano 
rožės, išskyrus mane patį.“ 

Ir taip toliau. Tų sakinių srautas ūš jo galvoje 
ir suksis ratu kaip centrifugoje. O, ne. Tai buvo 
neįmanoma. Jis nebegalės ilgiau taip tverti. 

Ir, beje, apie Edę: koks skirtumas, ką apie ją 
galvojo arba negalvojo, kas ji buvo ir ką ji sakė, kas 
buvo melas ir kas buvo tiesa? Taip, ne taip, teisingai, 
neteisingai? Kai kuriems juk niekada nebuvo su- 
teiktas šansas užaugti ir subręsti arba gyventi taip 
ilgai, kad galėtų pasiteisinti arba paaiškinti. 

Pasakyti savo nuomonę. 

Kai kurie buvo amžiams įkalinti savo jaunystės 
kvailystėse. 

Kaip kitais atvejais juokais dažnai sakydavo 
pusbrolių ir pusseserių mama. Vieni augdavo ir 
tapdavo žmonėmis. Vieną, kelis kartus. Kai kurie 
dar, dar ir dar. 

Edė netapo niekuo. Akivaizdu. Jai niekada ne- 
buvo suteiktas šansas. 

Edės kūnas Bulės ežere. Su tokiu lietpalčiu, 


kokio niekada nevilkėdavo (be kita ko). 


„Ar išgelbėtum man gyvybę?“ 


Taip. Bet jam tai aiškiai nesisekė. 


„Ji prigėrė. Vis skendo ir skendo, ir skendo. 
Tarsi būtų įtraukta. Šliurpt. Ji dingo.“ 

Ber iš pradžių tos permainos prieš viskam įvyks- 
tant. Kaip tai prasidėjo. Tai, kas ir buvo permainos. 
O po pradžios labai greitai atėjo galas. 

Kartais Benkis laukdavo jos pakrantės namelyje, 
jei atėjęs dar nerasdavo. Gal būdavo pas baronienę 
Stikliniame name arba turėjo reikalų kur kitur. 
Ji tiksliai nepasakodavo, ką veikia per dienas, o 
Benkis neklausdavo. Juk tai buvo nesvarbu. Svarbu 
buvo pakrantės namelis ir tai, kas ten būdavo jiems 
esant. 

Vieną vakarą jis veltui laukė pakrantės namelyje. 
Valandų valandas. Net suspėjo užsnūsti jos lovoje, 
kai prabudo, buvo jau beveik sutemę, o jos vis dar 
nebuvo. Anksčiau to nepasitaikydavo. Prietremoje jis 

nukiūtino savo keliu. Nepiktas, bet nusivylęs. Grįžo 
per Antrąjį Kyšulį ir miškelį į pusbrolių ir pusseserių 
sodybą ir iš karto pastebėjo kažką nauja ir kitaip. 

Du oranžiniai žiburėliai daržinės duryse, tylūs 
balsai. Fone muzika, Bjorno muzika. Benkis iš 
karto ją pažino, bet kažkas vis tiek neleido jam tie- 
siog įeiti arba pašaukti Bjorną iš tamsos. 

Jis stovėjo pamiškėje ir matė. O kai suprato, ką 
matė ir kas tokie ten buvo, aišku, manė, kad geriau 
jau būtų kaip reikiant pasislėpęs. 

„Kas ten? Benki! Mes juk tave matome. Mes 
žinome, kad tu ten! Eikš vidun!“ 

Ir jis įėjo, kur jie stovėjo apsikabinę , rūkydami 
cigaretes ir tarsi linguodami pagal muziką. Edė 
pabandė sugauti Benkio žvilgsnį, jos megztukas 
buvo raudonas — tai jis prisimins — ir kai jis greitai 
žvilgtelėjo, ji neatrodė nė trupučio sutrikusi ar su- 
sinepatoginusi. 


Benkis iki vėlyvos nakties sėdėjo prie rašomojo 
stalo su staline lempa ir piešė. Galiausiai pasirodė 
Bjornas. 

„Dar nemiegi? Ką veiki?“ 

„Piešiu“, - atsakė Benkis nepakeldamas akių. 

Bjornas šlumštelėjo į savo lovą. 

„Gal gesinam šviesą?“ 

„Gerai.“ Benkis atsistojo, rūpestingai suvyniojo 
žemėlapį ir pakišo ritinį po lova. Po to nusirengė, 

užsitempė pižamą, šmurkštelėjo po antklode ir už- 
gesino lempą ant stalo prie jo lovos. 

Bjornas ir toliau gulėjo su drabužiais ir ap- 
šviestas lempos spoksojo į lubas. 

„Gesinam, ką?“ 

„Mmm“, - atsakė Bjornas. 

Ir staiga garsiai pridūrė svarbiu balsu, švelnia ir 
tuo pat metu žaisminga intonacija. 

„Ir štai ji ten, kekšytė.“ 

„Ką?“ - Benkis vengė žiūrėti jo pusėn. 

„Na, moteris, - pridėjo Bjornas. - Mano gy- 
venime.“ 


„Ji visai ne kekšė“, — to Benkis net nepasakė 
prieš puldamas Bjorną. Ir jie mušėsi. Iš rimtųjų. Iš 
pradžių buvo Bengto persvara, nes Bjornas rimtai 
jo nevertino, bet kai suprato, kad Bengtas nepasi- 
duos, kaip reikiant įsiuto. Galiausiai pasirodė pus- 
brolių ir pusseserių mama ir juos išskyrė. 

Kitą dieną niekas nekalbėjo apie muštynes. 

Po muštynių jie buvo trys. 

Edė, Bjornas IR Bengras. 

Taip tad ir buvo. 


Pokalbiai su Ede. Edė atėjo pas Bengtą prie ežero. 
Uždėjo ranką jam ant peties: „Kas tau darosi?“ Ir jis 
pajuto, kaip krito, tiesiogine ta žodžio prasme krito. 
Atgal, į ją. Ir jie kartu nuėjo į pakrantės namelį. 

Pokalbiai su Ede. Benkis ir Edė vaikščiojo ant 
uolų Antrajame Kyšulyje. Pūtė stiprus vėjas. Jūra buvo 
pilka ir putojo, buvo šalta ir palaidinukę trumpomis 
rankovėmis vilkėjusi Edė drebėjo. Megztuką pamiršo 
kažkur kitur. Benkis ėjo paskui ją, susikišęs rankas į 
švarkelio kišenes, ji kalbėjo. Jos burna neužsičiaupė, 
ir nors jis stengėsi ir bandė klausytis, netgi nebuvo 
tikras, kad apskritai girdi, ką ji sako. 

Pūtė taip stipriai, kad per vėją buvo sunku su- 
prasti. Edė, ji kalbėjo greitai ir susijaudinusi. Ji įterp- 
davo į savo sakinius svetimus žodžius, žodžius, - gal 
jis ir žinojo, ką jie reiškę, bet kitais kartais, kokiame 
nors kitame kontekste. 

Tačiau jis norėjo sušukti GANA, SUSTOK 

LIAUKIS PAGALIAU! 

„Kartais manau, kad ... gal taip yra iš tikrųjų... 
Nežinau, ar galiu.“ 

Tada jos balsas vėl mirė. Nuskendo bangose, putose, 
vandenyje, vėjyje, kuris nešė ir nešė ant jų purslus. 


„Negalima slapčia klausytis kitų pokalbių“, — 
pasakė pusbrolių ir pusseserių mama Dorisei 
Flinkenberg, kuri tuo metu dar nebuvo visateisė 
pusbrolių ir pusseserių namų gyventoja. Ji buvo 
ežero vaikas, tik tolimesnio. 

Tai Dorisė įsmuko į daržinę, kurioje buvo Edė 
ir Bjornas. Tai Dorisė tupėjo tamsoje ir šį tą išgirdo, 
pati likusi nepastebėta. 

„Ber aš ŽINAU, kad jie manęs nepastebėjo!“ — 
neatlyžo Dorisė Elinkenberg. 

„Ber slapčia klausytis kirų pokalbių NEGA- 
LIMA“, - pasakė pusbrolių ir pusseserių mama ir 
nusivedė Dorisę į virtuvę. 

„Eikš, pagalvosime apie kitus dalykus, — pasakė 
tada jau draugiškesniu tonu. — Štai, užsidarysime 
duris ir sugalvosime ką nors smagaus. Tik mudvi. 
Gal išspręskime kryžiažodį? Arba įsijungiam radiją 
ir pasiklausom muzikos?“ 

Ir Dorisę iš karto užplūdo kitos mintys. 

„Taip, - atsakė ji paklusniai. — Taip. Viskam. 
Iš pradžių padarysime visa tai, o paskui dar tai. Ir 
dar kartą.“ 

Ir Dorisė taip džiaugėsi, kad pusbrolių ir pus- 
seserių mamai net širdį suspaudė. Dorisė šitaip 
vargo. 


„Eikš, Dorise. Laikas namo. Aš tave palydėsiu.“ 

„Nenoriu!“ — mažoji Dorisė pradėjo verkti. 

„Tai nepadės!“ — pasakė pusbrolių ir pusseserių 
mama ir beveik jėga paėmė Dorisę Flinkenberg į 
glėbį. „MES TURIME.“ Ji pusiau nešte, pusiau 
tempte nuvedė besispyriojančią Dorisę Flinken- 
berg prie vieškelio, kuriuo reikėtų paėjėti nemažai 
kilometrų nuo civilizacijos, norint pasiekti lūšną, 
kurioje buvo Dorisės ir ežero tėčio bei ežero mamos 
namai. 

„Širdį drasko, — dažnai sakydavo pusbrolių ir 
pusseserių mama, kai Dorisės nebūdavo šalia. - Tai 
per daug baisu.“ 


Pokalbiai su Ede. Jie ėjo namo tylėdami. Takeliu 
į pakrantės namelį. Paskutinę atkarpą ji paėmė jo 
ranką. Jos ranka buvo šilta, beveik karšta ir drėgna 
nuo prakaito. Benkis pažvelgė į ją. Ji buvo išblys- 
kusi. 


Galas po to atėjo labai greitai. Buvo rytas, kai 
viskas įvyko, arba, kai viskas jau buvo įvykę. Būtent 
tada Bengtui pradėjo temti protas, o kai tai įsibė- 
gėjo, tęsėsi daug savaičių. 

Buvo ankstyvas rytas. Benkis net nebuvo akių 
sumerkęs. Ėjo didžiuoju keliu, vedančiu į vieškelį 
arba į Antrąjį Kyšulį, žiūrint, kur traukei. Benkis 
traukė į Antrąjį Kyšulį, nors lygiai taip pat galėjo 
eiti į kitą pusę, rajono centro ir autobuso stotelės 
link. 

Staiga vidury ankstaus ryto pasigirdo variklio 
gausmas. Tai buvo jaguaras, seno modelio, labai 
gražus ir baltas. Atlėkė dideliu greičiu ir viskas 
tetruko akimirką. Jis taip nustebo, kad žingtelėjo 
žemyn į griovį. 

Ji sėdėjo ant galinės sėdynės, prispaudusi veidą 
prie lango. Jis matė ją, ji matė jį, vis tiek, kad ir 


kaip trumpai tai truko. Tik akimirką. Tik švilpt — ir 

jie jau nulėkė. Tik švilpt — ir mašina nurūko savo 
keliais, o jis liko stovėti vienas. Vienas Traktene, 
vienas griovyje. Ranka pakelta - gal jis ketino pa- 
mojuoti? 

Tačiau tuo jis neabejojo, dėl to buvo visiškai 
tikras. Ji atrodė netekusi nuovokos. Buvo tarsi 
nesava, visiškai. Jis negalėjo paaiškinti, kuo tai 
pasireiškė. Bet tokios jos veido išraiškos niekada 
nebuvo regėjęs. Paklaikusios iš baimės. 

Ir tai buvo paskutinis kartas, kai jis ją matė. 

Daugiau niekada jos nematė, niekada. 

Ber reikia eiti. Eiti, eiti, eiti. Benkis perėjo to- 
limiausią pievą ties ūkiniu pastatu kitoje pusėje. 
Kiek laiko prabėgo tarp vieno ir kito — pakelės ir 
ūkinio pastato — buvo neaišku. 

Iš pradžių lėtai, paskui leidosi bėgti. Vis greičiau 
ir greičiau, per laukus, kol pasiekė tai, kur sku- 
bėjo. 

Jis įėjo į ūkinį pastatą. Iš karto pamatė tai, kas 
buvo viduje. Tai buvo Bjornas. 


Ir Benkis tapo tikras nebylys. 
Dabar jis liko vienas. 


„Niekas visame pasaulyje nepažinojo mano 


rožės, išskyrus mane patį.“ 
„Ar aš dabar tavo rožė?“ 

Traktenas nekenčia savęs. Jis liovėsi vaikščiojęs į 
Antrąjį Kyšulį. Bet, vaikštinėdamas toli nuo visko, 
vis dažniau nuklysdavo į miško pakraščius. 

Būtent taip ir atrado namą pelkėtoje miško 
dalyje. Taip ir aptiko jį, stovintį su visomis neįma- 
nomomis detalėmis: Alpių namelis drėgnoje že- 
mumų žemėje prie nuobodaus ežerėlio. Bevardžio 
ežerėlio. 

Visas namas buvo laiptai. Šimtai laiptelių, ve- 
dančių prie pagrindinio įėjimo. 

Laiptai į niekur. 

Kitoje, į ežerėlį atgręžtoje namo pusėje buvo 
panoraminis langas beveik per visą apatinę sienos 
dalį. Jis dirstelėjo vidun ir viduryje rūsio patalpos 
įžvelgė keturkampę duobę. 

Baseinas? 

Ateities angelas purve. Tai buvo tikrovė. 


Po daugelio dienų jis vis dėlto paskutinį kartą 
nuėjo į pakrantės namelį Antrajame Kyšulyje. 
Raktas styrojo spynoje. Viduje buvo tuščia, bet 
kažkaip kitaip. Ir jo tai nestebino. Būtent to jis 
ir tikėjosi. Tuščia: tarsi niekas niekada nebūtų čia 
kojos įkėlęs. 

Kėdė, stalas, lova. Tie patys baldai. Tas pats 
žydras užtiesalas, švaresnis ir išlygintas, koks nie- 
kada nebūdavo čia esant jai. Kelios gėlės vazoje 

ant mažo staliuko. Didelės tropinės gėlės. Bjaurios. 
Vaza buvo storo krištolo, o po ja pariesta staltiesė 
neseniai išlyginta. 

Edė negalėjo pakęsti tos vazos ir naudojo ją kaip 
peleninę terasoje. 

Ant sienoje virš lovos įkaltos vinies kabojo gi- 
tara su rudu odiniu diržu. Tiek vinis sienoje, tiek ir 
diržas, ant kurio kabėjo gitara, buvo naujas. Viskas 
buvo taip, kaip norėjo baronienė. 

Jis kilstelėjo užtiesalą ir dirstelėjo po lova. Ten 
nieko nebuvo, bet tai ir nestebino. Jis išėjo ir uždarė 
paskui save duris. Pasuko raktą spynoje. Tada nuo 
pakrantės namelio leidosi namo link. 


„Atėjau pasiimti savo žemėlapių.“ Tai baro- 
nienės Stiklinio namo viduje Benkis vėl pradėjo 
kalbėti. „Vadinasi, vis dėlto gali kalbėti“, - pasakė 
baronienė ir visai neatrodė labai nustebusi. Ji sto- 
vėjo verandoje, kurią vadino savo Žiemos sodu, 
ir apkarpinėjo augalus. Buvo prisodinusi jų į va- 
zonėlius pilną verandą. Veranda buvo išsikišusi iš 
stiklinio fasado ir turėjo atskirą stogą, taip pat stik- 
linį. Čia ji puoselėjo savo keistus augalus: įvairių 
spalvų išskirtines gėles, kurias apšviesdavo įvairia 
šviesa ir šildydavo papildomais šildytuvais. „Gerai, 
kad atėjai. Aš tavęs laukiau.“ 

Padėjo ant palangės žirkles, lėtai nusitraukė 
geltonas gumines pirštines, priėjo prie jo ir ištiesė 

ranką. Tik tada, ir tik todėl, kad privalėjo, jis išdrįso 
pažvelgti į ją. Ę 

Jie stovėjo baronienės Žiemos sode ir spaudė 
vienas kitam ranką. Ji ir jis. 

Bet tuo pat metu atrodė, kad dabar ji, baro- 
nienė, norėjo kažką jam pasakyti, kažką draugiško 
ir paguodžiančio. Kažką, kas visiškai nesiderino su 
jos povyza. Griežtu, kampuotu „tiesiai prie reikalo“ 
stiliumi, kurį puikiai atitiko jos drabužiai. Lininės 
kelnės ir tamsiai mėlynas megztinis, sidabru tvis- 
kantys plaukai, šviečiantys abipus rudo jos veido. 
Senstelėjusi. Gal šešiasdešimties ar penkiasdešimt 
penkerių. 

„Palauk čia.“ Paleido jo ranką ir valandėlei 
dingo name; paliko jį vieną tarp taip aštriai kve- 
piančių augalų Žiemos sode. Bet durys pravertos, 
todėl nebuvo taip trošku, kaip galėtų. 

„Gražūs.“ Baronienė grįžo su jo žemėlapiais po 
pažastimi. 

„Paėmiau juos iš pakrantės namelio. Dėl to juk 
ir atėjai.“ 

„Įdomūs, - tęsė baronienė. — Beveik kaip meno 
kūrinys, tu turi gabumų menui, dėl to nėra jokių 
abejonių. Bet talentas nesiugdo pars. Reikia dirbti. 
Disciplinuotai. Negalima... tingėti.“ Atrodė, tarsi ir 
ji būtų seniai nepravėrusi burnos ir kalbėjo nelabai 
tiksliai, o jos mintys buvo kažkur visai kitur. 

„Ar galiu pavaišinti tave puodeliu arbatos?“ 

„Ne, ačiū.“ Jis papurtė galvą, paėmė žemėlapių 
ritinius ir išėjo savo keliu. 


Tą patį vakarą ji vėl jį susirado pusbrolių ir pus- 
seserių namuose. Atėjo į jo kambarį, kur jis gulėjo 
lovoje, savo rašomojo stalo pusėje priešais langą, 
ir dar kartą konstatavo tai, ką jau buvo konsta- 
tavęs daug kartų: tai kambarys, kuriame jis ilgiau 
nebegalėjo būti. Tada staiga kambaryje pasirodė 
baronienė ir ėmė kalbėti. Žvelgė tiesiai į jį, tarsi 
visa kita aplinkui jai visai nerūpėtų. 

„Pamaniau, kad jei tau reikėtų kur nors... turiu 
galvoje tavo... piešimą... Ateljė. Visada prašom, — 
ji skubėjo pridurti, — ne pakrantės namelyje. Bet 
name. Ten daug šviesių kambarių, kurie nuostabiai 
tinka tapyti.“ 

Kitą dieną Benkis bent jau grįžo. Jam buvo pa- 
rodytas vienas iš didelių šviesių kambarių antrame 
aukšre. 

„Čia tikrai gera perspektyva.“ Baronienė uždėjo 
ranką jam ant peties tokiu pat griežtu ir tiesiu sti- 
liumi kaip ir kalbėdama. 

„Čia tave tikrai aplankys įkvėpimas.“ 

Jis pasitraukė. Ką ji nori jam duoti? Apskritai? 
Ar jos balse vėl nebuvo to, kas vertė manyti, kad 
ji visą laiką norėjo pasakyti kažką kitką? Kad iš tik- 
rųjų būtent todėl jis čia ir buvo, kad jai reikėjo 


kažką pasakyti? 

„Eime, parodysiu, kur guli įėjimo per virtuvę 
raktas. Gali ateiti ir išeiti, kada panorėjęs. Į mane 
nekreipk dėmesio.“ 

Jis išėjo paskui ją iš kambario, nusileido atvirais 
vidiniais gražios šviesios medienos laiptais, vedan- 
čiais beveik tiesiai į Žiemos sodą. Taip, viduje buvo 
labai erdvu, šviesu ir švaru, beveik taip, atsiminė 
jis, kaip būsto parodos metu ir prieš tai. Bet Edė 
negalėjo čia vaikščioti. Jai buvo leidžiama būti čia 
tik pačiai baronienei esant namuose. 


„Neprivalai jaustis turįs palaikyti man kompa- 
niją, — pasakė ji vėliau. — Aš pripratusi būti viena. 
Edė... ji buvo intarpas. Turiu galvoje, intarpas 
vienatvėje. Gyvenau pati viena beveik visą savo 
gyvenimą.“ 

Tada tarsi vėl atsipeikėjo ir perėjo prie kirų 
minčių. „Ak, ir ką gi aš čia tau pasakoju atsistojusi? 
Pasaką apie savo gyvenimą?“ 

„Gyvenimas turi tęstis, — pasakė baronienė po 
to, tyliai ir rimtai. — Turbūt tai ir norėjau pasa- 


kyti «“ 


Betjis negalėjo būti tame kambaryje, suprato tai 
beveik iš karto. Spoksojo priešais save į baltą popie- 
riaus lapą ant didelio darbastalio, kurį ji atbogino iš 
kažkur kitur. Taip pat davė jam popieriaus, geresnio 


popieriaus jis niekada neturėjo. Jis vaikštinėjo po 

kambarį. Ten, ant baltos komodos, buvo eilėmis 
išrikiuotos fotografijos ir jis kažkaip suprato, kad 
jos ten ne atsitiktinai ir kad jis ne šiaip sau gavo 
šį kambarį, kad galėtų „piešti ir aplankytų įkvė- 
pimas“. Tai buvo tokios šeimyninės fotografijos, 
iš kurių žvelgė rimti dėdės ir pasitempusios tetos 
ilgomis tamsiomis suknelėmis. Jūrininkų unifor- 
momis pasipuošę berniukai ir šviesias suknutes 
dėvinčios mergaitės su storais ir ilgais kaspinais 
surištais plaukais. Benkis pagalvojo: „Ar čia ir yra 
tai, ką ji norėjo man papasakoti? Ar čia tai, kuo ji 
norėtų mane sudominti? Jos gimine ir šeima su 
visomis subtilybėmis, jos gimine, kuri juk buvo ir 
Edės giminė?“ 

Kai taip nebuvo. Kalbant apie tuos dalykus. Jo 
nedomino. Nedomino nė per nago juodymą. Ir 
vis dėlto. Jis vis tiek negalėjo atitraukti akių nuo 
fotografijų. Jis žinojo, ko ieško. 

Jos, kažkur ten. Ir jis rado tai, ko ieškojo. 

Portretą. Paprasta mergaitė kiek prastokoje 
nuotraukoje. Tai buvo mokyklinė nuotrauka ar 
kažkas panašaus. 

Ji žvelgė tiesiai į objektyvą, žvelgė tiesiai į jį savo 
baukščiomis, baukščiomis akimis. Jose nebuvo tie- 
sioginio liūdesio, tiesiog — nieko. 

Jis pasiėmė nuotrauką ir visiems laikams išėjo 
iš Stiklinio namo. Jam išeinant baronienė buvo 
Žiemos sode. Jis pakėlė ranką, norėdamas pamo- 

juoti. Ji čakšėjo žirklėmis. Nebuvo nieko iškil- 
mingo. Galbūt ji nesuprato, kad jis negrįš, bet kai 
anksčiau ar vėliau tai suvokė, ji nieko nedarė ir 
nebandė prisikviesti iš naujo. 


O jis nosies tiesumu patraukė į Ritos ir Sol- 
veigos namelį. 

Po to papildė žemėlapį. 

Mergaitė ežere. Edės mirtis. 


Po kelių dienų jis persikėlė į daržinę pusbrolių ir 
pusseserių sodyboje, kur įsirengė kambarį žiemai. 
Užkamšė sienas laikraščiais ir apšiltinimo vata, iš 
pusbrolių ir pusseserių tėčio išsimokėtinai nusi- 
pirko krosnelę iš jo sandėlio. Atsinešė lovą, fotelį, 
fanerinę plokštę vietoje stalo. Lentyną knygoms, 
žemėlapius, dokumentus. Pasiėmė Bjorno parefoną 
ir kelias plokšteles. 


Trijulė ant lieptelio. Buvo vėl ruduo, žiurkių 
metas, visi poilsiautojai išvažinėjo. Rita, Solveiga 
ir Bengtas sėdėjo nugara į krantą ant ilgiausio 
liepto Antrajame Kyšulyje galo, mosavo kojomis 
virš vandens ir apie kažką kalbėjosi, o apie ką - ne- 
sigirdėjo. 

Tada pasirodė Dorisė Flinkenberg, ėjo per 
uolas Antrajame Kyšulyje. Dorisė su magnetola, 
kurią gavo iš pusbrolių ir pusseserių mamos, kai 

atsirado pusbrolių ir pusseserių namuose kaip 
nauja pusseserė. Vestuvinė dovana, sakydavo 
ji pati, bet kitiems nei pusbrolių ir pusseserių 
mamai tai skambėdavo gana paikai. Dabar Dorisė 
girdėdavosi iš tolo, kai jai einant muzika sukda- 
vosi kasetėje. Išvydusi Ritą, Solveigą ir Benkį, ji iš 
karto žengė jų link ir liepto pradžioje visa gerkle 
sušuko „LABAS!“ 

Jokios reakcijos. Niekas net nesukrutėjo. Jiems 
Dorisė buvo tuščia vieta. Ber nemanykite, kad Do- 
risė leidosi sustabdoma tokio niekniekio. Ji padėjo 
magnetolą ant žemės (saugojo ją kaip savo akį, tai 
buvo viena iš nedaugelio jos iš ko nors gautų do- 
vanų ir, be to, dar svarbiau, tai buvo simboliškas 
jos naujo statuso patvirtinimas; dabar ji buvo viena 
iš pusseserių, taip pat ir ji) ir žengė toliau, kol pri- 
artėjo prie kitų, kurie ir toliau neapsimetinėjo ją 
pastebintys, per penkis ar šešis metrus. Ištiesė ranką 
su įjuos nukreiptu smiliumi ir sušuko: 

„Pykšt! Pykšt! Aš jus nušoviau!“ Ir tada atsitiko 
kai kas smagaus: visi akimirksniu atsigręžė, beveik 
vienu metu. O jų minos buvo - nors griūk iš juoko. 
Veiduose matėsi išgąstis, jie buvo užklupti neti- 
kėtai. 

Dorisė Flinkenberg pralinksmėjo. 

„Na ir atrodot! - suriko patenkinta. — Išsi- 
gandę kaip kiškiai! O čia juk tik pirštas, Dorisės 


pirštas!“ 

Rita atsipeikėjo pirmoji. Iš lėto atsistojo irėmė 
artintis prie Dorisės nutaisiusi grimasą, kuri at- 
sirasdavo jos veide kaip reikiant supykus. Dorisė 
traukėsi atbula. 

Ber tą pačią akimirką pasirodė pusbrolių ir pus- 
seserių mama. Išdygo ant uolų jiems už nugarų. 

„Dorise! - pašaukė. — Ar ateini? Kepsime 
duoną!“ 

Tokia tad buvo pusbrolių ir pusseserių mama 
pirmą laiką po Bjorno mirties. Negalėjo išleisti iš 
akių Dorisės Flinkenberg, naujosios pusseserės. 

O Dorisė, trumpą akimirką ne juokais išsigan- 
dusi Ritos ir visų kitų, atsipalaidavo. 

„Ateinu!!!“ — sušuko ji pusbrolių ir pusseserių 
mamai. Tada vėl atsisuko į juos tris, taip par įžūliai 
kaip prieš tai. - Tik prasikaltę atsisukinėja!“ — iš- 
tarė. 

Ir: 

„Aš žinau kai ką, dėl ko jūs numirtumėte, kad tik 
sužinotumėte. Aš žinau tai, dėl ko jūs sutiktumėte 
mirti, kad tik aš nežinočiau. Aš kai ką mačiau.“ 


Kambarys man pastogėje. Mirus Bjornui ir Ben- 
kiui išsikėlus į daržinę pusbrolių ir pusseserių na- 
muose atsirado vietos vienam vaikui. Ir tai buvo 
Dorisė Flinkenberg, nelaiminga vargšė mergaitė, 
tai ji įsikėlė į kambarį antrame aukšte, kuris kaž- 
kada buvo Benkio ir Bjorno. 

„Dabar mano mergaitė, - švelniai sakydavo 
pusbrolių ir pusseserių mama Dorisei. — Nors, 
aišku, tik pasiskolinta.“ 

„Ne tik, — protestuodavo Dorisė Flinkenberg, 
bandelių tešlos pilna burna. - Kaip nuosava.“ 

Nors klausytis, kaip Dorisė Flinkenberg su pus- 
brolių ir pusseserių mama kalbėdavosi savo keistu 
žargonu galėjo būti varginantis dalykas, niekas nega- 
lėjo paneigri, kad Dorisės Flinkenberg dėka pusbrolių 
ir pusseserių mama atgavo gyvenimo džiaugsmą po 
Bjorno mirties. Ir jei Benkiui iš pradžių nebūtų taip 
aptemęs protas, ji pati būtų išprotėjusi. Bet to ne- 
pakako, ji juk buvo ir mama, kad ir kas bearsitiktų, 
pusbrolių ir pusseserių mama, pasakė ji sau, nega- 
lima leisti viskam sugriūti. O saugių namų sukūrimas 
vargšei Dorisei Flinkenberg tapo kurį laiką jos gyve- 
nimo tikslas ir prasmė. Ir jai tai pavyko. 

„Mirtis vienam, duonos kąsnis kiram, — sa- 
kydavo Dorisė Flinkenberg. - Taip man atsirado 
kambarys pastogėje.“ Tik ji vienintelė šitai galėdavo 
ištarti taip, kad neskambėdavo ciniškai. 


Pasakojimai pusbrolių ir pusseserių namo vir- 
tuvėje. Traktene pasakojimai apie Edę, Bjorną ir 
Bengrą pritilo. Žmonės liovėsi apie tai kalbėti, gy- 
venimas tęsėsi. 

Buvo taip, kaip buvo. Bjornas supyko ant Edės, 
o po miela jo išvaizda būta karšto temperamento, 

tai visi žinojo. Prie ežero susistumdė, ji įkrito į van- 
denį ir viskas klostėsi labai greitai, ežere labai stiprios 
srovės, ir jis nebegalėjo jos išgelbėti. 

Ilgą laiką tas pasakojimas gyvavo vienintelėje 
vietoje ir tai buvo, kad ir kaip keista, pusbrolių 
ir pusseserių namo virtuvė. Tai pusbrolių ir pus- 
seserių mama bei visų pirma Dorisė Flinkenberg 
neleido jo primiršti. Ten, tarp bandelių kvapo, 
kryžiažodžių, žodynų ir žurnalo „Nusikaltimai iš 
gyvenimo“ numerių tai buvo pasakojama kaskart 
vis kitaip. Analizuojama ir komentuojama tiek 
Dorisės Flinkenberg, tiek pusbrolių ir pusseserių 
mamos tik joms būdinga maniera. 

„Niekada nelauk gero, jei prisiriši prie KO 
NORS taip stipriai kaip jis prie jos“, — sakė pus- 
brolių ir pusseserių mama Dorisei Flinkenberg. 

„Daili mergaitė“, - paikai pridūrė Dorisė Flin- 
kenberg balsu, kuris tikrai nebuvo jos. Dorisė 
gebėjo pamėgdžioti kitus — ir tikrus žmones, ir 
girdėtas intonacijas. Ji kalbėjo toliau, tarsi koks be 
galo išmintingas dėdė ar teta. „Ber aiškiai išpaikinta 
vaikinų dėmesio tokioje jaunystėje. Nors, — viską 
užbaigė retoriniu akcentu, — ką AŠ apie tai iš- 
manau?“ 

Į tą klausimą neatsakė. Bet pusbrolių ir pusse- 
serių mama pliaukštelėjo rankomis. 

„Ji juk buvo nevietinė. Nežinau, iš kur ji, bet 
ne iš čia.“ 

„Neiš Trakteno, - užtikrintai patvirtino Dorisė, 
susikimšusi į burną bandelę. - Gal ji nevertino to, 
ką vertiname mes. Manė esanti ypatinga. Išskirtinė. 
Kaip pasiklosi, taip išsimiegosi, ar ne tiesa?“ 

Ber į tai pusbrolių ir pusseserių mama neat- 
sakė. Kartais Dorisė Flinkenberg sugebėdavo su 
savo keistais ir žaismingais pamąstymais nueiti per 
toli. 

„Beveik skaudu matyti“, — ištarė pusbrolių ir 
pusseserių mama, tačiau šį kartą beveik be intona- 
cijos ir rimtai. Ji sustojo viduryje smagiojo kryžia- 
žodžio ir numetė pieštuką ant fotografijos tarp lan- 
gelių. Tai buvo dar paauglė šlagerių atlikėja Agneta 
Filtskog, apsirengusi džersio palaidine su širdutės 
formos skyle ant pilvo, per kurią matėsi bamba. 
Stovėjo visiškai nejudėdama ir žvelgė pro langą. 

„Kodėl skaudu?“ — skubinosi paklausti Dorisė 
Flinkenber. . 

Pusbrolių ir pusseserių mama neatsakė. Vir- 
tuvę ėmė gaubti spengianti tyla. Kartais vis dar 
pasitaikydavo, kad pusbrolių ir pusseserių mamos 
skausmas prabusdavo, visi seni dalykai prasiverž- 
davo ir ji tarsi nutoldavo. 

Dorisė ištiesė ranką paimti „Nusikaltimų iš gyve- 
nimo“ numerį, atsivertė pirmą pasitaikiusį straipsnį 
ir ėmė garsiai skaityti, norėdama atitraukti pusbrolių 
ir pusseserių mamą nuo jos minčių. Tolyn nuo to, į 


liūdesio platybes patenki savom mintim, kaip ji kartą 

pasakė, taip iškilmingai, kad nuskambėjo beveik 
kaip bažnyčioje. Tai gąsdino ne tiek dėl nutikusių 
baisių dalykų — baisybių Dorisė Flinkenberg buvo 
į valias prisižiūrėjusi ir savo pačios gyvenime (tą pa- 
tvirtino ir, pavyzdžiui, ant jos kūno likę randai nuo 
karštų kepimo grotelių), kiek dėl to, kad tai nuneš- 
davo pusbrolių ir pusseserių mamą tolyn nuo jos, 
ten, kur ji ar kas nors kitas negalėjo patekti. 

„Jis nužudė savo mylimąją penkiolika plaktuko 
smūgių į galvą“, - garsiai skaitė Dorisė Flinkenberg, 
nutaisiusi balsą tarsi sskmadieninėje mokyklėlėje. 
Po to pasakė nekaltai ir nustebusi kaip vaikas, kas 
iš tiesų ir buvo: „Pavydas gali privesti prie visko, 
ar ne?“ Tada nusijuokė ir atsargiai dirstelėjo į pus- 
brolių ir pusseserių mamą žaismingu žvilgsniu tarsi 
išdykėlė, norinti pasakyti: „Eime kartu.“ 

Ir ji nuėjo kartu. Tik ne visai iš karto. Jai reikėjo dar 
valandėlę tyliai pasėdėti ir pabūti savo pasaulyje. 

Nes kartais tai negelbėdavo. Kartais niekas ne- 
gelbėdavo nuo skausmo ir to, kas neišvengiama. 
Kartais reikia tiesiog laukti, išlaukti, kol pusbrolių 
ir pusseserių mama vėl bus savimi. 

„De-kol-tė, — staiga ištarė ji ir parodė į daini- 
ninkės bambą. — Nors šiaip ji būna ant kaklo.“ 

Dorisė Flinkenberg nušvito. 

„Ak, jokia čia ne dekoltė. Tai tik šlagerių daini- 
ninkės plika bamba.“ 

Prie namo pelkėtoje miško dalyje, štai kur vis daž- 
niau būdavo jis. Vietoje ankstesnių vietų pradėjo 
vaikščioti ten. Rasdavo save ten vis dažniau. Ketu- 
riasdešimt šalto betono laiptelių priekinėje pusėje, 
plokščias stogas, mažos kiaurymės vietoje langų. 
Tik rūsio aukštyje dideli langai, atgręžti į aplink 
supančias džiungles. O tai tikrai buvo džiunglės: 
paparčiai ir krūmokšniai augo dideli ir šiltaisiais 
metų mėnesiais skleisdavo troškų kvapą. Paparčių 
stiebai galėdavo būti metriniai. 

Taigi. Alpių namelis. Tai buvo tiesa. 

Ojisvis dažniau būdavo čia, krūmuose, miško 
pakraštyje. 

Ir žiūrėdavo. 

Ten, laiptų aikštelėje, būdavo mergaitė. Gal Do- 
risės amžiaus, bet kokiu atveju tikrai pakankamai 
išprotėjusi, jog be žodžių suprastum, kad tai ji čia 
gyveno. Ji dažnai ten stovėdavo ir skambindavo į 
savo pačios duris. Skambindavo ir skambindavo. 
Ir jei stovėdavai ten ir žiopsodavai ilgas valandas 
(ką jis ir darė, taip jau išėjo), suprasdavai, kad tam 
ji neturėdavo jokios suprantamos priežasties. Tas 
skambutis grodavo kažkokią melodiją ir ji vis pa- 
leisdavo ją. Šiaip ji turėjo raktą, tai aišku, bet tai 
tarsi nebuvo esminis dalykas. Kartais ji pati atsi- 
darydavo duris viduryje melodijos (tada toji nutil- 
davo) tik tam, kad tuojau par vėl uždarytų ir nieko 
nelaukdama vėl paskambintų. Jai ilgai nesiliaujant 


58 


pasirodydavo tėvai: gana daili moteris, kurios balsas 
šaukiant (o ji šaukdavo ant mergaitės, nes tai nie- 
kada nesiliaudavo) skambėdavo neįprastai šaižiai 
ir niekada saulės akinių nenusiimantis vyras. Jie 
pykdavo ant mergaitės ir bardavo ją taip, kaip ba- 
rami išpaikinti vaikai. 

Po to vėl dingdavo name ir mergaitė likdavo 
viena. Ji apsidairydavo ir po valandėlės vėl pradė- 
davo skambinti. 

Po to atsisukdavo ir pažvelgdavo į jį. Jis žvelg- 
davo atgal. 


Nuojo tai nepriklausė. Tokia buvo tikrovė. 


"Truputį vėliau, rudenį, į Stiklinį namą atvyko 
Ingeta Herman ir Kenė de Vair. 

Jos buvo Edės de Vair seserys, atvykusios iš 
Amerikos, kai jas iškvietė po Edės mirties. Viena 
jų, Kenė de Vair, pasiliko pas baronienę. Kita irgi 
liko šalyje. Tiesiog liko. 

Benkis jų nesusitiko, bent jau tada. 

Tik vieną kartą, stovėdamas ant vieno ilgiausių 
lieptų, matė vieną jų. 

Ji leidosi žemyn nuo Stiklinio namo pakrantės 
namelio link. 

Tik sekundę, trumputę akimirką, jis krūptelėjo 
ir suakmenėjo. 

Ji buvo tokia panaši. Tai buvo beveik ji. 

Amerikietė mergaitė. 

Ji pamojavo jam. Tai buvo, kaip jis vėliau su- 
žinos, vyriausioji sesuo. Toji keistu vardu. Ji vadi- 
nosi Ingera Herman. 


Į namą reikia įsiklausyti, jis kaip gyvas orga- 
nizmas. Naktį jis vėl buvo ten. Išgirdo pokštelėjimą. 
Priėjo arčiau. 

Sausasis plaukimas, truputėlį vėliau. Benkis prie 
namo pelkėtoje miško dalyje. Priėjęs arčiau, stovėjo 
apačioje ir žvelgė pro milžinišką į ežerėlį išeinantį 
panoraminį langą. 

Matė tą mergaitę. 

Ji šokinėjo po baseiną be vandens. Rankomis 
kapojo orą tarsi plaukdama. 

Pirmyn ir atgal, pirmyn ir atgal, akys už- 
merktos. 


Namas pelkėtoje miško dalyje 
(Sandros istorija 1) 


Lorelei Lindberg norėjo namo. Ne šiaip sau 
kokio nors namo, o tokio, kokį matė Alpių kal- 
nuose Austrijos slidinėjimo kurorte per medaus 
mėnesio kelionę su Olandiečiu. Vieną iš daugelio 
per gerus dvylika metų trukusią jų santuoką. 
Santuoką, kuri baigėsi ne brandžiu tarpusavio 
supratimu - Lorelei ir Olandiečio aistroje ne- 
buvo nieko brandaus, ji buvo karšta, regresyvi 
ir netinkama gyventi kartu ilgai — o klasikiniu 
būdu, kai vienas palieka kirą, bet vis tiek, bent 
jau po kurio laiko, pora prisimena kits kitą švie- 
siomis spalvomis. 

Lorelei Lindberg buvo Olandiečio gyvenimo 
moteris. Tai faktas, kurio neištrinsi. Vėliau, tiesą 
sakant, pasirodys kitos moterys; pasirodys Ivona 
ir Marijana, pasirodys Bomba Pinkė Pink, pasi- 
rodys Aneka Munveg, žinoma žurnalistė, pasirodys 
Ingeta Herman. Ir, žinoma, toji, kuri vėliau taps 
Olandiečio antrąja žmona: Kenė, mergautine pa- 
varde de Vair. Bet niekas nepakeis fakto, kad Lorelei 


buvo ir liks Olandiečio gyvenimo moteris. 

„Tai olandietiška* savybė, - dažnai sakydavo 
Olandietis, — tas mano užsispyrimas.“ 


„Aš noriu tokio namo!“ — sušuko Lorelei Lind- 
berg, vos tik išvydusi namelį, taip gražiai pūpsantį 
apsnigtoje lygumoje su medžiais, kurių apsnigtos 
šakos puikiai tiko plačiam ir neaprėpiamam vidurio 
Europos reljefui. Namelis atrodė tarsi padėtas ant 
lėkštutės svečiams arba priminė dėlionę „Apsnigtas 
Alpių namelis, 1500 dalių“. 

Tolumoje stūksojo Alpių kalnai, kurių pilkos ir 
mėlynos viršūnės buvo aukštai įsirėžusios į saulės 
užlietą dangų. 

Lorelei Lindberg, Olandietis ir jų mažoji mer- 
gaitė, o ji turėjo zuikio lūpą, buvo išėję pasivaikš- 
čioti ir nužingsniavę apie penkiasdešimt metrų nuo 
namo, besiglaudžiančio kitame šlaite. Apsirengę kaip 
ir dera jet-set after ski d la septintojo dešimtmečio 
pabaiga ir netgi, jei turėjai laimės būti ta mergaite, 
gal dar moderniau. Ji avėjo pora tikrų tikriausių 
sniegbačių, likus dar bent penkeriems metams iki 
trumpai trukusio panašių batų išpopuliarėjimo, kai 
jie buvo pradėti gaminti masiškai ir tapo įperkami už 
priimtiną kainą net ir paprastose parduotuvėse. 

„Galima sutvarkyti“, - atsakė Olandietis ramiu 
balsu, apkabino Lorelei per juosmenį ir lengvai 


* Olandas - Suomijai priklausančios salos, kuriose didžioji gyven- 
tojų dauguma yra švedų kilmės (čia ir toliau vert. past.) 


62 


spūstelėjo. Švelniai, bet užtikrintai, apimtas geros 
nuotaikos ir jam būdingo entuziazmo, nuo kurio 
kartais būdavo tik žingsnis iki beprotybės ir kuriai 
bent jau šią akimirką galėjo neleisti įsisiautėti. 

Tai buvo išgalvotas gestas, vienas iš daugelio 
Olandiečio parodomųjų numerių Lorelei, kurią 
mylėjo beprotiškai. „...kaip jautis, na, kaip jautė...“, 
„„-„kaip vadinasi tokia rūšis?...“, „...ar tik čia nebus 
karvutė, paprastoji Lindbergo karvutė?...“ ir taip 
toliau. Kartais atsitikdavo, kad jie visą amžinybę 
kalbėdavo tokius dalykus vienas kitam, o aplinki- 
niai šiurpdavo to klausydamiesi... O Lorelei Lind- 
berg išmanė savo Olandiečio judesius, pasakymus 
ir gestus. Ji buvo puikiai susipažinusi su jo meilės 
raiškos priemonėmis ir, žinoma, paprastai netruk- 
davo už jas atsidėkoti. Juk ji irgi jį mylėjo, dėl to 
nebuvo jokių abejonių. 

Galima sutvarkyti. Dabar, pavyzdžiui, būtent 
šią akimirką vidurio Europoje, Lorelei Lindberg 
žinojo gausianti, ko norinti. O tai, kad gaudavo 
tai, ko pasakydavo norinti, Lorelei Lindbergbuvo 
ne paskurinėje vietoje. Ir už viso to nebuvo vien tik 
savanaudiškumas ir tikrai ne koks nors didelis iš- 
skaičiavimas — tiesiog tai buvo tokios rūšies meilės 
istorija, kuri ir toliau taip tęsis iki pat savo pabaigos. 
Buvo duodama ir imama, imama ir duodama. 


Tikrus, konkrečius daiktus. 

Galima sutvarkyti. Tais žodžiais Olandietis 
norėjo dar kartą pabrėžti Lorelei Lindberg, kas jis 
toks buvo. Olandietis, tikras, ne iš kelmo spirtas. 
Galintis padaryti tai, kas neįmanoma. Tikrovę 
iš svajonių. Iš bet kokių svajonių, ypač iš jos. 
Žmogus, kuriam neegzistavo jokios priešpriešos 
tarp skambių žodžių ir stipraus jausmo. Toks, kuris 
kalbėdavo IR darydavo. 

„Mūsų meilėje gyvena Olandietis.“ Tai dar vienas 
dalykas, kurį jis vis kartodavo ir kartodavo. Ir, no- 
rėdamas suteikti savo žodžiams dar daugiau svorio, 
pridurdavo beveik įžūliai: „Aš nejuokauju.“ 

Lorelei Lindberg gana miglotai įsivaizdavo, 
kokie yra tie olandiečiai. Tiesą sakant, jos gyvenime 
pasitaikė tik du, abu broliai, bet gana skirtingi. Ji 
netgi niekada nebuvo Olande. Jų su Olandiečiu 
vestuvės buvo žemyne ir be kokių nors artimų 
giminaičių dalyvavimo. Mano nė kojos nėra buvę 
Olande. Ji dažnai taip sakydavo. Iš pradžių tarsi 
linksmai ir trupuų vaikiškai triumfuodama, taip 
norėdama paerzinti Olandietį, o pamažu, ypač 
vėliau, kai santuoka giedojo gulbės giesmę, su vis 
stiprėjančiu ir atviru susierzinimu. „Tai kuo gi jau 
tas Olandas toks ypatingas?“ 

Tai bus tada, kai jau ir Olandietis nebeturės 
jokio noro iškloti kokį nors tekstą apie ką nors. 
Sėdės Iškilmių salėje, tylės ir valys šautuvą. Kai- 
šios į vamzdį ilgą geltoną kaip kiaušinis šampalą, 


64 


ištraukinės ir vėl kiš iš naujo. Bet tai bus dar atei- 
tyje, kai tarp Olandiečio ir Lorelei nebeliks vietos 


žodžiams. 


„Mano nuosavas orangutangas“, — sušuko 
Lorelei Lindberg džiugiai ir su dėkingumu, daug 
metų iki tol, tarp Alpių kalnų Austrijoje. Ji nebuvo 
tokia iškalbinga kaip Olandietis, tačiau jos gebė- 
jimas išgalvoti, pavyzdžiui, kvailas pravardes buvo 
išties nepriekaištingas. 

Mažoji mergaitė, toji su sniegbačiais, nė iš tolo 
negalėjo pasigirti tokiu kiekiu meilių apibūdinimų, 
jų beveik visai nebuvo. Tai buvo faktas, ties kuriuo 
ji kartais apsistodavo savo vadinamųjų mintijimų 
metu, kuriuose buvo paskendusi, nors tuo metu jai 
tebuvo ne daugiau kaip dešimt metų. 

Olandietis juokėsi sniege. Ir Lorelei Lindberg 
juokėsi. Ne, nelengva nupasakoti visus tuos pokal- 
bius ir scenas, iš pažiūros kupinas beprasmybių, už 
kurių veikė viska lemiančios jėgos. 

Nes, be kita ko, Lorelei NORĖJO galybės da- 
lykų ir, be kita ko, Olandietis buvo vyras, ypač 
linkęs savo žodžius paversti tikrove. Ir tai nebuvo 
nesvarbu. Tai buvo, ir vėliau paaiškės, kad tie da- 
lykai tikrai turėjo lemiamos reikšmės. 

O, kad ji, bjauri mažylė zuikialūpė, būtų nu- 


jautusi visa tai jau dabar. 

Mergaitė sniege. Tvirtoji dvejybė Olandieris- 
Lorelei Lindberg buvo pasigimdę vieną vienintelį 
vaiką (daugiau ir nebus). Vienintelis vaikas gerokai 
daugiau nei paprasta to žodžio prasme. Pati mer- 
gaitė kartais karštligiškai stengsis įvardyti ir sudė- 
tinėmis dalimis išnarstyti tas reikšmes klampioje ir 
įkyrioje vienatvėje. 

Surūgusi mergaitė su zuikio lūpa, nevykęs pilkos 
pelytės atvaizdas. Žinojimas, kad tam tikro laipsnio 
baikštumas ir nepasitikėjimas dažnai yra visai nor- 
malus reiškinys vaikams, kurių tėvai gyvena tarptau- 
tinį jei-set gyvenimą, tos mergaitės nė kiek neguodė. 
Ir ypač neguodė - nors tą mintį ji tikrai slėpė savyje 
iki Dorisės Flinkenberg pasirodymo - žinojimas, 
kad ji kažkokiu būdu yra mormal;. 

Dėl daugelio priežasčių. Daugiausia todėl, 
kad nenorėjo. Ji nenorėjo būti guodžiama. Jai tai 
buvo visiškai iškreipta, bet intensyvi pramoga: 
būti nepaguodžiama. Tokia Sandra Miknė, nie- 
kinga AŠ. Nors tada, tebūnie AŠ gana didelėmis 
raidėmis. Su kabutėmis. Arba dar geriau (kaip ji 
mėgo save vadinti įsivažiavusi) — post skriptum. 
PS PS PS PS buvo rašoma apie ją; nors šiaip ir tai 
labai didelėmis raidėmis. 

PS PS PS PS. Ji buvo vardu Sandra. 

Tą saulėtą dieną Austrijos slidinėjimo kurorte, 
kur Lorelei Lindberg aptiko jos ir viso mažo šei- 
myninio vieneto likimu tapsiantį namą, Sandra, 

ištikima savo įpročiams, stovėjo truputį nuošaliau 
su savo didžiuliais batais, kuriuos, be kita ko, dar 
pati ir iškaulijo, kai pamatė brangios dizainerių 
parduotuvės, prekiaujančios išskirtinai naujausios 
mados daiktais, vitrinoje. Jie atrodė per daug pri- 
trenkiantys, jai tiesiog jų reikėjo - ir baigta. Ji truk- 
telėjo mamos palto rankovę ir liko stovėti vietoje... 
Kai mama paprasčiausiai toliau ėjo gatve, ją ištiko 
vienas iš stipriųjų ir plačiai žinomų jos verkimo 
priepuolių. Tada Lorelei Lindberg apsisuko, nuėjo 
kartu į parduotuvę ir nupirko jai batus. Apie juos 
galima pasakyti, kad tai tikrai nebuvo koks nors 
kojoms labai patogus modelis. Visų pirma apsiavus 
kojos beveik kepdavo, nes batai buvo pagaminti iš 
kažkokios keistos dirbtinės medžiagos, taip pat ir 
iš vidaus (toji šiluma, beje, taip pat nepatiko mer- 
gaitei, nes mėgdavo įsivaizduoti esanti suledėjus:). 
Ber dabar toji mergaitė stovėjo ir susimąsčiusi stu- 
dijavo pastatą. 

Nerikroviškas, tiek ji galėjo konstatuoti iš karto. 
Vėliau, kai pasidarys aktualu nustatyti, kada tas 
jausmas atsirado, ji galės prisiekti, kad būtent taip 
pagalvojo tą akimirką, kai pirmą kartą išvydo tą nie- 
kingą Alpių namelį kitoje apsnigto lauko pusėje. 

Tai buvo kažkoks sportininkams skirtas na- 
melis. Kerurkampis, rudu, plokščiu stogu. Tas 


rudas daiktas buvo plati vario juosta, iš pažiūros 

be jokios priežasties įrėminusi visą pastatą po, 
galima sakyti, nepakenčiamai plokščiu stogu. Iš 
lauko pusės sienos buvo apaugusios kažkokiais 
vijokliniais augalais, per kuriuos negalėjai įžvelgti 
tikros sienų spalvos. Antrą vertus, tai buvo galima 
sėkmingai atspėti: pilkos, tinkuotos, šlykščios, ap- 
trupėjusios. 

Ir vis dėlto tai, kas buvo priekinėje pusėje, visai 
nesvarbu. Nes tai, ką matei, buvo vienintelis da- 
lykas, kurį iš tikrųjų matei, ir jis rėžte įsirėždavo į 
žiūrintįjį, tai buvo laiptai. Su plačiomis ir ilgomis 
pakopomis, vedančiomis į pagrindinį namo įėjimą 
antrame aukšte. Nors jis irgi nelabai gerai matėsi iš 
tos vietos, kur stovėjo rūškanose mintyse pasken- 
dusi mergaitė. 

Iš tos vietos, kur stovėjo mergaitė, tai atrodė 
kaip niekur nevedantys laiptai. 

Mergaitė pradėjo skaičiuoti pakopas. Laiko 
tam ji turėjo į valias, nes vienas su kitu žaidžiantys 
Olandietis ir Lorelei Lindberg niekur neskubėdavo. 
Pavyzdžiui, dabar jie buvo beždžionių karalius Jo- 
ranas ir šimpanzių karalienė Gertrūda. Prisnigrame 
lauke priešais namą. 

Keturiasdešimt du. Tiek ji priskaičiavo. Ir tuo 
pat metu, jai stovint nuošalėje ir skaičiuojant, ją 
užplūdo klaiki nelaimės ir mirties nuojauta. Šiaip 
tokios nuojautos jai nebuvo nepažįstamas dalykas. 
Priešingai. Tokie jausmai buvo jai beveik įprasta, 

galima sakyti, pomėgis. Mažyčiame lagaminėlyje, 
kurį Sandra visur nešiodavosi (šiuo metu jis pa- 
liktas viešbučio kambaryje), ji turėjo specialiai tam 
skirtą iškarpų knygelę; joje klijuodavo nuotraukas 
ir pranešimus apie netikėtą staigią mirtį ir baisius 
nelaimingus atsitikimus. 

Neretai istorijas iš turtuolių gyvenimo. Pasako- 
jimus apie vyrus ir moteris, kurių, nestokojančių 
sėkmės ir turtų, neaplenkė žiaurus likimas. Pasa- 
kojimus apie vyrus ir moteris, kurių kailyje, kad ir 
koks gražus bei išpuoselėtas jis atrodytų iš šalies, 
niekas visame pasaulyje nenorėtų atsidurti už jo- 
kius pinigus. Mirtimi pasibaigę lemtingi sutapimai. 
Krauju apraškytos istorijos. 

Lupė Velez prigėrė klozete savo namuose. 

Patricija kruviname miške. 

Džeinės Mensfild negyvas šuo (nusitrynusi nuo- 
trauka, kurioje matyti negyvas mažas baltas ter- 
jeras, gulintis kraujo baloje tarp išdužusio stiklo ir 
viskio butelių šukių po autoavarijos). 


Ilgainiui atsiras dar daugiau pasakojimų ir, 
kartu su Dorisės Flinkenberg istorijomis bei „Nu- 
sikaltimais iš gyvenimo“, tai pasidarys daugiau nei 
truputį įdomu. 

„Aš būdama tavo amžiaus irgi domėjausi kino 
žvaigždėmis“, - kartą su jai būdingu paviršutiniš- 
kumu pasakė Lorelei Lindberg, netyčia trumpam 

užmetusi žvilgsnį į dukters sąsiuvinį. Šiuo atžvilgiu 
Lorelei Lindberg buvo santykių su dukra čempionė: 
paviršutiniški dirstelėjimai, paviršutiniškumas aps- 
kritai — vertinimas, kilęs iš paties vertinimo objekto 
įžvalgaus, bet rūškano dėmesingumo. Paviršutiniš- 
kumas plius keli prie konteksto vykusiai parinkti 
žodžiai; žodžiai, kurie visų pirma turėjo perkelti 
prie įdomiausios temos visame pasaulyje, tai yra, 
jos pačios. 

„Ten, kur gimiau ir augau aš, nebuvo jokių 
galimybių užsiiminėti tokiais dalykėliais, — tęsė 
ji. - Ten, kur gimiau ir augau aš, sąlygos buvo rūs- 
čios. Vargas, skurdas ir žiema trylika mėnesių per 
metus. Vilkai staugė...“ 


Bet dabar, tą popietę Austrijos slidinėjimo 
kurorte priešais netikrovišką namą, sapną, kuris 
bus paverstas tikrove (nebuvo jokio pagrindo tuo 
abejoti, iš patirties Sandra tai žinojau geriau nei 
gerai), Sandra staiga sunerimo ir išsigando kaip 
dar niekada anksčiau. 

„Juk tai nėra kažkas, apie ką skaitau laikraš- 
čiuose, — staiga suprato ji. — Tai ne pasakojimas. 
Tai tikra. Tai atsitiks mamai, tėčiui, man. Tai atsi- 
tiks mums.“ 


Ji pažvelgė į savo tėvus. Jų mažų mažiausiai niekas 
nejaudino. Jie toliau žaidė sniego karą puriose pus- 

nyse lauke priešais namą. Juokdamiesi ir šūkalodami 
jie vaikėsi ir sučiupdavo vienas kitą, vaikėsi ir sučiup- 
davo vienas kitą, vis, lygiais intervalais, galima sakyti, 
visą laiką, suvirsdavo į krūvą ir ritinėjosi minkštame 
sniege. Po to vėl pašokdavo. Buvo kažkokia nesąmo- 
ninga sistema. Jie visą laiką artėjo prie namo. 

Mažoji mergaitė stebėjo juos kaip filme ir labai 
sąmoningai. Toji nuošalyje stovinčio stebėtojo 
perspektyva tikrai nebuvo jai naujiena ar pirmas 
kartas. Bet staiga, o to anksčiau niekada nepasitai- 
kydavo, visą įprastos „perspektyvos iš šalies“ sau- 
gumą ir gerumą tarsi pūste nupūtė. Staiga būtent 
ta perspektyva tapo nemalonios savijautos ir joje 
augusio nerimo versme šiomis paskutinėmis be 
galo saulėtomis minutėmis prieš staigiai sutemstant 
ir sniego audrai juos apgaubiant baimės ir siaubo 
versme, kuri, priešingai, nei diktavo sveikas protas, 
jos viduje tik stiprėjo ir stiprėjo. 

Tai buvo mintis, kurios ji dar nemokėjo apibū- 
dinti žodžiais, nes buvo dar tokia maža. Dabar tai 
buvo visų pirma jausmas, smogęs jai triuškinama 
jėga. Jei ji buvo nuošalyje stovinti stebėtoja, kas 
galėjo pasakyti, kad ji tokia vienintelė? Kas galėjo 
pasakyti — niekas kitas nežiūrėjo? Niekas kiti? Ir JEI 
kas nors kitas ar kiti žiūrėjo, kas galėjo pasakyti, kad 
jų žvilgsniai buvo linkintys gero? Bent jau niekuo 
nesuinteresuoti? Kas galėjo pasakyti, kad kažkur 
nesislėpė kažkas kitas, turintis kokių nors kėslų? 

Pavyzdžiui, bloga akis, kas, jei tai ji dabar žiū- 
rėjo? 

Bloga akis buvo sąvoka, ją zuikialūpė mergaitė 
mintyse narstė po kaulelį savo zuikialūpėje vienat- 
vėje, kuriai buvo pasmerkta. Bet būtent šią akimirką 
ji suprato, kad ir be žodžių, jog daugiausia suvokdavo 
tai kaip abstrakčią sąvoką. Kaip Kalėdų senelį, ku- 
riuo netikėjo, bet kuris buvo mielai įsivaizduojamas. 
Arba tiesiog kaip žaidimą. Žaidimą fantazijose. 

Dabar suprato, kad tai gali būti tikra. Kad pikta 
akis galbūt egzistavo ir visiškai nepriklausė nuo jos 
vienokių ar kitokių minčių. Ir būtent dabar, šią 
akimirką, kai ji žinojo, kad yra sprendžiama jos ir 
visos jos šeimos ateitis, tai buvo daugiau nei vien 
tik nerimą keliantis dalykas. 

Tiesą sakant, jausmas buvo toks, tarsi kas nors 
būtų metęs šlykštų šlapią rankšluostį tiesiai į mažos 
mergaitės blyškų ir perskelrą veidą. 


Ir ją apėmė per kraštus besiliejanti meilė, jos 
suvokimo ribas peržengiantis švelnumas. Nes kaip 
bebūtų, kad ir kokie paiki buvo jos tėvai, ji, savaime 
suprantama, juos mylėjo. Tas kvailas juokas, kvailas 
sniego karas, tai buvo kvaila, bet argi taip negalėjo 
bari? Du, kurie mylėjo vienas kitą, ir trys. Argi taip 
negalėjo būti amžinai? 

Ir ji pradėjo prašyti Dievo, ten kur stovėjo, kad jis 
padarytų taip, jog bloga akis išnyktų. Arba kad jis bent 

jau sušvelnintų jos poveikį. Ji nežinojo, kurio iš tų 
dalykų prašė. Gali būti, kad tiesiog prašė apsaugoti. 

„Mano Dieve, mano Dieve, mano Dieve, ap- 
saugok juos nuo ištiksiančių nelaimių. Apsaugok 
juos. Nuo blogio.“ 


Bet tolumoje šmėžuojantys jos tėvai jau buvo 
beveik prie pat nelaimę lemiančio namo. Toliau 
triukšmingai žaisdami beždžiones ir visiškai igno- 
ruodami aplink juos vykstančią didžiąją gėrio ir 
blogio kovą. Mažąją mergaitę, taip ir stovinčią su 
klaikiai šiltais batais viduryje savo bejėgiškumo, 
apėmė kažkas panašaus į paniką. Atrodė, net 
Dievas jos negirdi, nes neįvyko visiškai nieko. No- 
rėdama bent kažką padaryti pati, ji puolė į sniegą, 
kas, kaip jau sakyta, nebuvo labai lengva su jos di- 
džiaisiais batais, ir su jai nebūdinga energija krito 
ant nugaros. Kapojo rankomis vardan žlungančio 
gyvenimo, aukštyn ir žemyn, aukštyn ir žemyn, 
bandydama padaryti sniege angelą, kuris turėjo 
išgąsdinti blogąją akį. Arba sušvelninti jos blogį. 

Angelo žvilgsnis siaubingas. 

Angelas toks gražus ir švelnus, kad pasaulis dai- 
nuoja jį matydamas. 

Arba tiesiai šviesiai: kad jėga sutiktų jėgą, akis 
įakį. Mergaitė dar stipriau prisispaudė prie žemės 
ir, žvelgdama į tamsų dangų virš savęs, nutaisė 
pačią baisiausią zuikialūpę grimasą. Tai buvo ke- 

lias sekundes trukęs piktas ir atkaklus nemirksinčių 
akių žvilgsnis, dėl ko akys blogame ore pasruvo 
ašaromis, kurios stingo akių kampučiuose, jos re- 
gėjimo laukas dar susiaurėjo, o vokai sulipo. 


Staiga ji visiškai neteko jėgų, visa energija ap- 
leido vienu kartu. Maždaug tuo pat metu pasislėpė 
saulė ir visą dangų užmūrijo tamsiai violetiniai 
debesys. Pradėjo kristi sniegas, virtęs tankia siena 
audringame vėjyje. Visa tai irgi įvyko per kelias se- 
kundes. Sandra toliau suakmenėjusi gulėjo sniege. 
Negebėdama pajudėti. Kūnas nenorėjo. Bloga akis 
prikalė ją prie tos vietos. Galva svaigo ir dabar ji 
suprato mirsianti. Nieko negalėjo padaryti, turėjo 
būti palaidota sniege. 


„Gelbėkite!“ 

Ne. Taip neturėjo būti. Ji nenorėjo mirti! Ne- 
norėjo! Ji vėl išsigando ir ėmė šauktis pagalbos dėl 
visko, ko jos mažas gyvenimėlis buvo vertas. Ji neži- 
nojo, ko šaukėsi, tiesiog gulėjo ten ir šaukė, ir šaukė, 
o tuo tarpu sniego audra aplink ją vis stiprėjo. 

„Gelbėkite!“ Kai pradėjo šaukti, tai nebegalėjo 
sustoti, tiesiog negalėjo. Ir tai staiga pasidarė beveik 
baisiau už viską. 


Tada prie jos atsirado Lorelei Lindberg. Išsigan- 


dusi ir sunerimusi išniro iš audros. Buvo pame- 

tusi pūkinę kepurę, jos storuose lino geltonumo 
plaukuose vėlėsi sunkūs sniego gniužulai, o akių 
makiažas nutekėjo skruostais ilgomis žaliomis juos- 
telėmis. Lorelei Lindberg žaisdama galėjo pamiršti 
viską, tiesiog pasinerti į žaidimą visa galva. 

„Mažyte, — Lorelei Lindberg veidas susiraukė 
iš liūdesio ir užuojautos, — kas nutiko?“ 

Bet mažoji Sandra negalėjo atsakyti. Nevaliojo 
išspausti nė žodžio ir toliau negalėjo pajudėti. Kaip 
ji galėtų tai paaiškinti? Kaip ji galėjo tai paaiškinti, 
kad bent vienas žmogus visame pasaulyje suprastų? 
"Tai buvo tiesiog neįmanoma. Taigi, ji tiesiog gulėjo 
ten, atgręžusi veidą į dangų, kurio daugiau nesi- 
matė, ir žviegė kaip skerdžiamas paršelis. 


„Dėl Dievo meilės, liaukis pagaliau!“ 

Jei kas nors ir erzino Lorelei Lindberg, tai gana 
dažnai pasitaikantys dukters verksmo priepuoliai. 
Ji tikrai vengė įsigilinti į juos tiek, kad susiprotėtų 
skirti vienokį verkimą nuo kitokio. Vienas dalykas 
buvo neginčijamas —negalėjo pakęsti, jei tai truk- 
davo bent kiek ilgiau. 

Ir dabar jos kantrybė dar kartą išgaravo. Kupina 
ryžtingo ir energingo pykčio ji paėmė savo dukrą į 
glėbį ir traukė iš pusnies. Tai nebuvo švelnus apka- 
binimas; jai reikėjo sukaupti visas jėgas, nes Sandra 
buvo tokia sunki ir nevalinga, visiškai sustingusiais 
sąnariais tarsi skudurinė lėlė. Ir kaip nutikdavo visada, 

kai mama elgdavosi su ja trupuųį grubiau, Sandra iš- 
jungė save galvoje — ji buvo čia ir tuo pačiu metu jos 
nebuvo. Bet šį kartą taip padarė ne todėl, kad būtų 
norėjusi nusileisti ar kokiu nors būdu būtų gailėjusi 
savęs. Priešingai. Ją ištraukė iš sniego. Brutalus išplė- 
šimas gal buvo vienintelė išeitis. Kerai išsklaidyci. Ji 


buvo patenkinta ir jai labai palengvėjo. 


Staiga Lorelei Lindberg pyktis atlyžo. Ji paleido 
dukrą - ši jau atgavo gebėjimą judėti ir galėjo pati 
stovėti — ir įsistebeilijo į sniege išgulėtą formą. 

„Ak, koks nuostabus angelas! Ir tu jį padarei 
pati?“ Dėl Lorelei Lindberg balse skambėjusio pa- 
sididžiavimo negalėjai suklysti, pyktis tarsi išgaravo 
ore ir jos entuziazmas buvo lygiai toks pat tikras ir 
nuoširdus kaip ir ką tik matytas didžiulis susierzi- 
nimas. Lorelei Lindberg akys lakstė nuo dukters 
prie angelo sniege, nuo dukters prie angelo sniege ir 
vėl atgal ir spinduliavo susijaudinimą. Tarsi tai būtų 
buvę kažkas nepaprasta. Tada apsisuko ir sušuko 
į sniego audrą, jau spėjusią paversti gražų krašto- 
vaizdį miglota ir pilka koše, kurioje galėjai matyti 
vos kelis metrus priešais save. 

„Dički! Ateik pažiūrėti, ką Sandra padarė! Viena 


pat!“ 


Ir cuoj iš sniego pūgos, iš visus kitus garsus nu- 
stelbiančio vėjo kaukimo, išniro jis. Vaidino gorilą, 


76 


šiek tiek pasviręs į priekį, suraukęs kaktą, rankos 
maskatavo priešais ir jam atlekiant beveik vilkosi 
žeme. Ir nusitaikęs tiesiai į Lorelei! 

„Čiaatlekia sniego gorila ir pačiups tave! — mau- 
rojo Olandientis. - Uuuch! Tai užpuolimas! Bež- 
džionė sugrįžo!“ 

„Liaukis! Aaaiii!“ — suspiegė Lorelei Lindberg, 
bet buvo per vėlu. Niekam nespėjus nė mirktelėti, 
Olandietis metėsi ant jos ir abu praradę pusiausvyrą 
parpuolė ant žemės, kur ritinėjosi pirmyn ir atgal, 
pirmyn ir atgal, kovodami ir kvatodami, tiesiai ant 
angelo sniege, kurio, aišku, po jais nebeliko. 

Sandra net nespėjo pajusti savo triumfo aki- 
mirkos, kai ji buvo jau praėjusi. Vos spėjęs atsirasti 
angelas (ir kam? To tikrai galėjai savęs paklausti) 


jau nušluotas nuo žemės paviršiaus. 


Tada Sandra vėl pratrūko. Bet šį kartą taip kaip 
visada, taip, kaip buvo pratrūkusi tėvų draugijoje 
daugybę kartų anksčiau. 

„Jūs jį sugriovėte!“ — sušuko ir paleido dūdas. 
Ašaros tryško iš akių, ji pritūpė ir tik rėkė. Snieg- 
bačiai, aišku, nebuvo pritaikyti tokiems kūno ba- 
lanso pokyčiams ir ji šlumštelėjo atbula ant nugaros 
labai keiston padėtin pusiau sėdomis ant žemės. 
Buvo tikrai nepatogu ir tai tik prisidėjo prie to, kad 
verksmas nesiliautų. 

Pagaliau jos tėvai sukluso. Pagaliau liovėsi žaisti 
savo žaidimus. Pripuolusi prie Sandros, Lorelei 

Lindberg pabandė ją apkabinti, bet Sandra tik malė 
rankomis aplink save kaip pašėlusi ir puolė į dar 
gilesnę isteriją. 

„Dieve mano, brangute, - pamėgino Lorelei 
Lindberg. -— Atsipalaiduok. Tai tebuvo žaidimas.“ 

Ber Sandra neatsipalaidavo, dabar jau niekas 
negelbėjo, juolab kažkokie žodžiai. Juk viskas buvo 
jau sugadinta, Sandros niekas nebegalėjo paguosti. 
Bejėgiškai prie jos stovintys Olandietis ir Lorelei 
Lindberg turėjo konstatuoti, kad jie iš tiesų vėpso 
suglumę ir nuleidę rankas vidury sniego pūgos kaip 
kokie liurbiai. 

Ber, aišku, ne per ilgai. Jei, kaip jau sakyta, Lo- 
relei Lindberg ir nebuvo kuo nors apdovanota, tai 
angelo kantrybe, ir visų pirma tai pasakytina apie 
jos dukters rėkimą ir žliumbimą, kas, kaip irgi jau 
sakyta, buvo gana dažnas reiškinys. 

„Dieve mano, vaike! - sušuko. - Dabar tai 
jau susiimk! Juk sakiau, kad tai tebuvo žaidimas! 
DABAR aš nebesiruošiu ilgiau čia stovėti nė se- 
kundės ir žiopsoti į tave!“ 

Irapsisukusi Lorelei Linberg labai kryptingai ėmė 
klamporti per sniegą atgal, link kelio, vedančio į mies- 
telį, iš kurio jie atėjo; miestelio su visais viešbučiais, 
restoranais ir naktiniu klubu „Liuoksinti kengūra“, 
kuris buvo tarptautinio jet-set gyvenimo centras. Ir 
su visais žmonėmis. Pradėjusi eiti Lorelei Lindberg 
traukė nosies tiesumu nė neatsigręždama. Ir greitai, 

labai greitai ją prarijo pūga ir rūkas - lygiai kaip ir 
namą, mišką, Alpes ir visą didingą dėlionę. 

Viskas, kas buvo taip atvira, vėl tampa uždaru 
pasauliu. 

Dabar liko tik sniegas ir jo viduryje tėvas su dukra. 
Sandra, kuri tikrai bandė nusiraminti ir pamažu jai 
tai pavyko, ir Olandietis, kurio pėdos dažnai tarsi 
atsidurdavo skirtingose apkasų pusėse vienu metu. 
Dukros vienoje ir žmonos kitoje pusėje. Ir ko gi jam 
dabar griebtis dėl šventos ramybės? 

Ne. To sugalvoti jis negalėjo. Ir visa laimė, nes 
tokie pamąstymai nebūtų jo niekur nuvedę. Taip ir 
būtų likęs stovėti sniege, sustingęs irsuakmenėjęs, 
kaip jo angelas dukra ką tik. 

Ne, laimei Olandietis NEBUVO apdovanotas 
komplikuotu vidiniu gyvenimu, skirtingai nei jo 
dukra. Pakako akimirkos pamąstymų ir jis vėl krei- 
pėsiįją 

„Klausyk, panele Surūgėle! Nebuvo čia jau taip 
rimta! Pažiūrėk į tėtį!“ 

Metėsi ant nugaros į sniegą ir pradėjo mojuoti 
rankomis aukštyn žemyn, aukštyn žemyn, tik 
viens — ir padarė naują angelą greta senojo, San- 
dros angelo, kurio daugiau nebebuvo. 

„ABRAKADABRA! Ir kas gi čia galėtų būti? Ar 


tik ne pats direktorius Hudinis*?“ 


* Harry Houdini (1874-1926) - vienas garsiausių visų laikų iliu- 
zionistų. 


79 


Dabar jis pašoko, nusipurtė sniegą ir kvailai 
nusilenkė, tuo pat metu dar kartą atsargiai, tarsi 
vogčiomis, žvelgdamas į tą pusę, kurioje nebesi- 
matė Lorelei Lindberg, kur ji nuėjo į sniego sieną. 
Apsimetė, kad jam tai nerūpi, bet kaip dažnai bū- 
davo, kai Olandietis apsimetinėdavo, tai, kas turėjo 
būti paslėpta, tik dar labiau išryškėjo. Apkabino 
dukrą ranka ir truputį trūktelėjo, tik vos vos, tarsi 
nepastebimai, bet žinia buvo aiški. Jis norėjo eiti. 

„Tujuk nieko nesupranti!“ — iškošė Sandra ir iš- 
trūko iš tėčio glėbio. Buvo vėl nusiraminusi, bet kaip 
reikiant supykusi. Dabar jau gana! Visko! Visko! 

Ir ji leidosi bėgti. Bėgo per sniegą, vis bėgo ir 
bėgo, tegul ir kelio link, nes jei dabar nepasisku- 
binsi, tai vėliau gali būti apskritai sunku rasti kelią 
į miestelį (Alpėse sniegas gali užversti kelius per 
akimirką, apie tai ji vos prieš kelias dienas skaitė 
viešbučio lankstinuke). 

Ji bėgo NE paskui mamą. Bėgo šalin. Apskritai. 
Tolyn į baltumą. Tolyn nuo mamos, tolyn nuo 
tėčio, tolyn nuo blogosios akies, tolyn nuo namo, 
lemtingojo namo. 


„Mažasis Bombėjus“. Šilkas Rasgulla. Išskir- 
tinis mišinys. Netikras, bet krinta taip minkštai, 
minkštai. 

„Mažasis Bombėjus“, žiema, tokia apytamsė 
diena, prieblanda, parduotuvėje nėra nieko. 

Parduotuvėje nieko nebūdavo visada. 

Na, jokių klientų. Beveik. Tik Lorelei Lindberg, 
mes ją taip vadiname, ir mažoji mergaitė. 

Šilkinis šuniukas, kuris vizgindavo uodegą. 

Arba tiesiog gulėdavo po stalu, šnopuodamas 
prie savo vandens dubenėlio. 

O audiniai driekėsi žemyn nuo stalo kraštų. 

Audiniai, kuriuos mama kirpdavo, kartais. 

Duppioni. Itališkas. Pats geriausias, pačios aukš- 
Čiausios kokybės. 

Poto, eilės tvarka, indiškas ir kiniškas. 

„Mažasis Bombėjus“, visi audiniai. 

O lauke, ant tamsaus asfalto, krito šlapias sniegas, 
toks šlapias, kad ištirpdavo dar nepasiekęs asfalto. 

Parduotuvėje klientų nebūdavo. Arba: kartais 
kas nors užeidavo ir nusipirkdavo užtrauktuką arba 
medžiagos pamušalui. 

Vienam reikėjo tajų šilko, tačiau turėtas audinys 
staiga pasirodė netinkamas. 
Turėjo būti two ply, o ne four. 

„Ir ką tie žmonės sau mano?“ - pagalvojo Lorelei 
Lindberg, nors ir neištarė garsiai. 

Ji nieko nepasakė garsiai. Kodėl turėtų? Ji ne iš 
tokių, kurie prisidega cigaretę ir panyra į dvipras- 
mybes. 

Ji apskritai nerūkė. 

Tvarkydavo siūlų rites ir atlikinėdavo skaičia- 
vimus savo sąsiuvinyje. 

Kartais pakeldavo akis ir paklausdavo. 

Sandra, Sandrute, kaip manai, ką šiuo metu 
veikia Olandietis? 

Irjos spėliodavo. 

Tai buvo dar prieš įnirtingo skambinėjimo tele- 
fonu metą. 

Jis skambindavo retai. Beveik niekada. Bet prieš 
uždarymą atvykdavo į parduotuvę. 

Skambindavo jos draugai, draugės. 

„Ir vėl praplepėjome visą valandą.“ 

Organza. 

Jos leisdavo muziką. Jos muziką. 

Bananų plokštelė“. 

Kartais ji dėliodavo dėlionę. Apsnigtas Alpių na- 
melis, 1500 dalių. 

Ji niekada nebuvo baigta. 

Viena daina buvo „I'm waiting for the man.“ 

„Heroin.“ 

Kita. 

Ir: 

„Tūke a walk on the wild side.“ 

Ką tai reiškia nesuprato, žodžių nebuvo klauso- 
masi. 

Kaip dainavo Bobas Dylanas: 

„To dance beneath the diamond sky with one band 


waving free.“ 


* Bananskiva - švediškas albumas, kuriame visos dainos apie ba- 
nanus. 

Tai ne žodžiai. Jie juk nieko nereiškė. 
Tik marmalynė. 
Bet suprantama buvo tiksliai. 
Olandietis pasirodydavo prieš uždarant. 
Ir pasiimdavo ją namo. 
Kita tuo metu labai dažnai grojama daina: 
„Mūsų meilė — nepaprastai gražu, jis atskriejo 
baltu jaguaru. 
Laukiau jo apsivilkusi raudoną lietpaltį, nes tą 
dieną lijo.“ 
Ar taip ir buvo? 
Jos stovėjo lietuje prie „Mažojo Bombėjaus“ ir 
laukė. 
Mama, šilkinis šunelis. 
Ir lijo. 
O taip, lijo. 
Sbantung. 
„Mažasis Bombėjus“, minkštasis šilkinis šunelis. 
Ir visi audiniai. 


Tačiau padūkęs mergaitės bandymas pabėgti 
vienai truko neilgai, nes, dar nespėjusi kaip rei- 
kiant įsibėgėti su tais niekam tikusiais batais, jau 
suprato tikrai nesanti viena. Kažkas už nugaros 
ir netrukus šalia. Kažkas, kas nepasiduos, ką pa- 
tvirtino pažįstamas žaismingas patapšnojimas per 
nugarą. Tai buvo Olandietis, savaime suprantama, 


kas gi daugiau? 

„Dabar greičiau pasukam variklius! — šaukė 
jis. - Dabar pasivysim mamą!“ 

Tarsi viskas ir toliau būtų žaidimas. Ir Sandra 
vėl suprato, kad tai visiškai beviltiška. Ir tuo pačiu, 
kad turi pasiduoti. Ji ir negalėjo jam pasipriešinti. 
Juk jis buvo toks smagus, toks linksmas, visiškai 
jos tėtis Olandieris, toks žavus ir geros nuotaikos. 
Tam ji irgi nieko negalėjo padaryti - negebėdama 
atsispirti užsikrėtė jo nuotaika. 

Buvo neįmanoma pykti ant jo ilgesnį laiką. 
Nes Sandros viduje irgi gyveno mažas šuniukas, 
minkštas šilkinis šunytis, kuris vizgino uodegą, viz- 
gino ir vizgino, nes taip pat norėjo žaisti kartu. 

Ir jie toliau bėgo ir netrukus sniego pūgoje tarsi 
švyturio signalas migloje paskendusioje jūroje pa- 
sigirdo šūkalojimas: „Lorelei! Atspėk! Mudviem su 
Sandra ką tik šovė puiki mintis! Dabar visi bėgame 
į viešbutį, iš visų jėgų, o tada sėdėsime kambaryje 
ir visą dieną gersime romą ir punšą!“ 

Nedidelė pauzė, po to džiaugsmu trykštantis 
„mano fantastiški didieji sniego paršeliai“ kaip at- 
sakymas. 

Ir kaip tik tą akimirką sniegas praretėjo ir vi- 
duryje kelio priešais juos pasirodė ji, Lorelei Lind- 
berg, išskėtusi rankas, tarsi norėdama pagauti į 
glėbį abu. 

„Ir kokia nuostabi mintis, beje!“ — tęsė ji, nu- 
leido rankas ir nusišypsojo taip švelniai ir šiltai. 

Daugiau ir nereikėjo, kad minkštas šilkinis šunelis 
atsilieptų; juokdamasis pribėgtų prie mamos, taip 
žaismingai ir gyvai įbesdamas nosį tiesiai mamai į 
pilvą ir vizgindamas uodegą. 


„Mažasis Bombėjus.“ 

Mokslo žmonės ginčijasi, tafta TAI ar babotajus. 

Jie gali ginčytis. Mes pirmenybę teikiame babo- 
tajui. Jis toks plonas ir permatomas. 

Kaip plėvelė. 

„Waiting for the man.“ 

Toks purus, tarsi būtų ne audinys. 

Tarsi jo beveik nebūtų. 

„Sandrute, kuo būsi užaugusi?“ — klausia Lorelei 
Lindberg savo dukrelės Sandros Vern „Mažajame 
Bombėjuje“ tarp visų audinių. 

„Aš būsiu šilkverpis vikšras. 

Kokonas, toks minkštas, minkštas.“ 

„Cha, cha, — sako Lorelei Lindberg, — aš taip ne- 
manau.“ 

„Arba šilkinis šuniukas.“ 

Ir Olandiečiui, taip švelniai ir lengvai: 

„Ji sako, kad užaugusi bus šilkinis šuniukas. Argi 
ji nėra ypatinga? Argi ji nenuostabi?“ 

Ir Sandrai: 

„Manau, drauguže, užaugusi tu tapsi drabužių 
dizainere. Juk būtų smagu?“ 

Chiffon šilkas ir Georgette šilkas. Du ploni, ploni 


audiniai, kurių negalima supainioti vieno su kitu. 

Mes pirmenybę teikiame Georgette. Nes rasti tikrai 
gražų Georgette yra tikras menas. 

„Bet mes jo turime čia, ant šios kortelės, tuojau 
pamatysite. 

„Palieskite.“ 

Tai buvo „Mažajame Bombėjuje“ tarp visų 
audinių. 


Pasakyta padaryta. Visą likusią dienos dalį 
šeima praleido viešbutyje. Iš pradžių bare, paskui 
restorane, o po apsilankymo jet-se: naktiniame 
klube „Liuoksinti kengūra“ — savo kambaryje, 
pasinaudodami kambarių tarnybos paslaugomis. 
Viskas supte suposi. Iš to vakaro, nakties ir po to 
sekusių kelių dienų Sandrai išliks ne kažin kiek 
prisiminimų. Daugiausia tušti tarpai ir girtos ha- 
liucinacijos. Jai bus labai bloga nuo alkoholio, 
kurio išgėrė slapta ir kurio jos organizmas neto- 
leravo. 

Ber iš tų tuščių tarpų vis tiek susiformuos štai 
kas. Negyvas Džeinės Mensfild šuo tarp nuolaužų 
po autoavarijos, pasibaigusios mirtimi visiems jos 
dalyviams; kino žvaigždė, šuo ir sudaužytas mažas 
viskio buteliukas liks gulėti ant asfalto. Ties tuo 
vaizdeliu ji galiausiai apsivėmė, kai visko pasidarė 
per daug. Buvo jau naktis ir pagaliau jos tėvai su- 
prato, kad kažkas yra ne taip. Ir tada linksmybės 
greitai baigėsi. 

Viešbučio kambaryje: Olandietis ir Lorelei „dis- 
kuravo“. „Diskuruodami“ jie imdavo rietis. Olan- 
dietis ir Lorelei Lindberg mėgdavo rietis, tačiau 
laikėsi tylaus susitarimo neviešinti šių dalykinių 
santykių. Juk jei kaip reikiant nesibari, tai po to 
negali kaip reikiant susitaikyti. Ir smagiausia barnių 
dalis būdavo susitaikymas. O tada tai jau niekas 
neturėjo jų trukdyti. 

Kaip tik tuo metu, kai barnis pasiekė kulmina- 
ciją, bloga savijauta, kurios nebebuvo galima sulai- 
kyti, išsiveržė iš mergaitės vidaus. Po to sekė girtos ir 
pagiringos haliucinacijos esant būsenai tarp miego 
ir budrumo, griaudėjančio galvos skausmo ir skran- 
džio plovimo ligoninėje, kur juodai apsirengusios 
vienuolės seserys liūdnomis minomis budėjo prie 
mažosios zuikialūpės. 


Ir vis dėlto tai vis tiek buvo nenuginčijama. 
Vieną rytą, gal ne kitą, o dar kitą, audra nurimo, 
vėl pasirodė saulė ir išsigiedrijo. Buvo jau gana daug 
valandų, nors Lorelei Lindberg vis dar gulėjo lovoje 
ir miegojo. Olandietis pažadino Sandrą, miegančią 
ant sofos didžiajame kambaryje, kuris buvo be- 
veik liuksas („tai BEVEIK liuksas“, tai, be kita ko, 
vienas tokių dalykų, dėl kurių jos tėvai riedavosi). 
Olandietis priglaudė prie lūpų pirštą ir be žodžių 
parodė greitai apsirengti ir eiti su juo. Ir vėl leidosi 
su mergaite į lauką. Ir nespėjus jai atsipeikėti Olan- 

dietis su ja vėl buvo tame varganame kelyje, šį kartą 
tikrame taksi automobilyje. 

„Tai bus mūsų namai“, — ištarė Olandieris ir 
parodė per lauką į tą patį namelį, kurio kerai niekur 
nedingo. 

„Čia?“ — paklausė Sandra virpant kojoms ir aki- 
mirką, nesvarbu, kad buvo tokio jauno amžiaus, 
įsivaizdavo suprantanti visus girtuoklius, gerian- 
čius dėl to, kad nepajėgia žvelgti tikrovei į akis. Ir 
pabandė sudėti į tą mažą „čia“ visas savo abejones 
ir pasipriešinimą. Bet, akivaizdu, tai nebuvo daug. 
Saulės šviesoje galva ir toliau braškėjo, jos angelas 
buvo amžiams palaidotas. Jos angelas, kitų angelas, 
visų angelas. Ir dabar vėl švietė visiškai neutrali 
saulė iš giedro ir aukšto dangaus, kuris buvo jiems 
visiškai abejingas. 

„Na ne čia, - atsakė Olandietis nekantriai. — 
Savo šalyje, aišku. Eime, paskambinsime. Man 
reikia pafotografuoti.“ 

Jie klampojo per sniegą. Olandietis pirmas, 
dukra iš paskos. Sandra vis tiek arsiliko, gal ir tyčia. 
Viskas buvo per daug beprotiška, be to, ir galvoje 
bei pilve viskas buvo aukštyn kojom. Ji matė, kaip 
Olandietis užlėkė ilgais laiptais ir paskambino. Ir 
kas tai buvo? Staiga idiliškoje gamtoje užgrojo kaž- 
koks Alpių maršas. Tai buvo durų skambutis. 

„Tai bent dalykėlis!“ — susižavėjęs sušuko laiptų 
aikštelėje stovintis Olandietis dukrai, kuri vis tiek 

nerodė jokio entuziazmo. Jis vis laukė ir laukė, 
daina nutilo, o niekas neatidarė. 

Taigi Olandiečiui teko pasidarbuoti su fotoapa- 
ratu savarankiškai, kiek tai buvo įmanoma. Todėl 
ir užfiksavo juostelėje tik namo išorę. 

Netrukus jau darbavosi fotoaparatu iš peties: 
klik, klik, klik ir klik. 

Mergaitei svaigo galva, ji užsimerkė ir staiga 
išvydo priešais save Alpių namelį prie drumzlino 
ežero. Namą su yrančiu fasadu ir ilgais laiptais. Ir 
moterį, krentančią nuo laiptų ir bejėgiškai riedančią 
visomis pilko betono pakopomis. Po to gulinčią ant 
žemės, visai kaip mirusią. 

Nuvežtą į ligoninę, kur jai susiuvo viršugalvį 
dygsniais, kurie vadinami drugelio dygsniais. 

O viduje, rūsyje, baseiną be vandens. Ir kažkas 
po jį šokinėjo, pirmyn ir atgal, iš vieno galo į kitą. 
Šokinėjo ir šokinėjo, vis darė rankomis tuščiame 
ore priešais save plaukimo judesius. 

Sausasis plaukimas. Ir kad tas vaikas buvo ji, tai 
irgi matė. Ir ŠŪVIS fone: pokšt. 

Nors tas pokšt. Gal tai tik galvoje pokštelėjo, nes 
šviečiant Alpių saulei mergaitė atsisėdo ant žemės, 
dėl pagirių silpnumo ji negalėjo išstovėti tiesiai ir 
suprato, kad tuoj nualps. 

Bet tada pripuolė Olandietis, supurtė ją, apka- 
bino ir viskas vėl buvo gerai. 

„Argi aš nesu vertas Olandiečio vardo? — pasakė 
taksi gera nuotaika spinduliuojantis Olandietis 
pakeliui į viešbutį. — Velnio neštas ir pamestas, iš 
kapitonų giminės!“ 

„Mmm“, - atsakė Sandra, nes buvo taip įpratusi 
jam ėmus panašiai kalbėti. 

„Turiu omenyje namą, - patikslino Olandietis 
šviečiant saulei. — Juk tai bus fenomenalu.“ 

„Taip“, - lėtai atsakė Sandra. Ir tą pačią aki- 
mirką, kai išgirdo savo balsą, jau žinojo, kad atgal 
kelio nebėra. 

„Tai sutvirtins mūsų sąjungą, - pridūrė Olan- 
dietis. — Mes saugosime paslaptį. Prisimink tai. Aš 
tavimi pasitikiu. Niekam nė žodžio.“ 

Ir tada ji suprato dar kai ką. Ji nebegalėjo iš to 
pasitraukti. Dabar ji į tai įsipainiojusi, nori to, ar 
ne. Ir tai nebuvo haliucinacija. Tai buvo tikrų tik- 
riausia tikrovė, kuri, nepaisant vis dar apsvaigusios 
jos būsenos, buvo aiškesnė nei bet kada. 


„Mažasis Bombėjus“ 


Pasbmina buvo atrastas prieš 400 metų, imperato- 
riaus Džabangiro žmona Nora Džabar paprašė savo 
audėjų išausti tokį vilnonį audinį, „kuris būtų lengvas 
kaip debesis ir šiltas kaip švelnus apkabinimas“. 

Ir ji tai gavo. 

Pashbmina turi daug gudrybių ir paslapčių. 


Šilkas, pasakysime tiesiai šviesiai, yra antra 
rūšis. 

Kalbame ir apie Pasbmina esantį šilką. 

Tikram Pashmina naudojama kašmyro ožkos 
papilvės pavilnė. 

O gal užpakalinės dalies. 


„Taip tad tai atrodė. Kambarys su audinių rieti- 
mais, dviem stalais ir lentynomis. 

Galiniame kambaryje buvo stalas, kėdė ir plokš- 
telių grotuvas. 

Virdulys. Mes visada gerdavome arbatą. Tam ti- 
kros rūšies arbatą.“ 


„Bet ji galėjo ir supykti. Kodėl niekas neateina?“ 
„Ir tu dar klausi, ar verslas sekasi gerai.“ 
„Verslas eina šuniui ant uodegos.“ 

Ir visos adatos iškrito jai iš burnos, tokia pikta 
buvo. 

Ir dzingt, dzingt, pažiro adatos ant grindų. 

„Mažasis Bombėjus.“ 

„Mažasis Bombėjus“, Pirklių 42, vakarinėje 
miesto prie jūros dalyje, atidarytas nuo aštuntos iki 
aštuonioliktos valandos vakare. 

Audinių parduotuvė. „Šilko parduotuvė. Ar gali 
būti kas nors idiotiškiau?“ 

Dėlionė galiniame kambaryje, ant mažojo stalo. 

Apsnigtas Alpių namelis. 

Ir visos medžiagos. 
„Tr Olandietis. Kuo jis vėl užsiėmęs? Juk taip 
retai būna namie...“ 


Vieną dieną atsidarė durys ir į parduotuvę įėjo 
pažįstamas žmogus: 

„Vilką mini, vilkas čia.“ 

Tai buvo ne Olandietis, o Juodoji Avis. 


„Long time no see. Bet prisimink štai ką: ne vi- 
sada taip jau gera matyti, kaip kito svajonės atrodo 
realybėje.“ 

Juodoji Avis, amžinasis architektūros studentas, 
Olandiečio brolis. 

Visada kažkur lekiantis, visada į ką nors pasi- 
nėręs. 


Kaip Olandietis. Ir vis dėlto toks skirtingas. 


O taip buvo truputį vėliau. Jei tiksliau - po 
tiek laiko, kiek reikia drambliukui būti iškepram 
mamos pilve. 

„Laimės kauliukas!“ — sušuko Olandietis ir 
įvilko į miegamąjį didžiulį keturkampį paketą. 
Paketas buvo beveik tokio pat dydžio kaip Sandra, 
apvyniotas sidabriniu popieriumi ir perrištas rau- 
donos spalvos plačiu šilkiniu kaspinu, surištu vir- 
šuje į tropikų gėlę panašiu mazgu. Sandra žinojo. 

Ji viską jau matė prieš tai, nors tada, kai viskas vyko 
tikrovėje, ji gulėjo prisispaudusi mamos lovoje po 
pledu. Užmerkė akis, užsikimšo ausis ir kažką bur- 
bėjo panosėje, kad pabėgtų nuo to, nuo ko pabėgti 
buvo neįmanoma. 

Ir tada virš lovos, paketo, kambario ir jos pra- 
pliupo blizgučių konfeti lietus. 


Likus kelioms dienoms iki Lorelei Lindberg 
gimtadienio, kaip tik tada, kai buvo manoma, kad 
jis viską užmiršo, arba taip manantys patys užmiršo 
ir ėmė koncentruotis į kitus dalykus gyvenime, 
Olandietis atėjo į Sandros kambarį su plastikiniu 
maišeliu rankoje. Lorelei Lindberg buvo „Maža- 
jame Bombėjuje“, audinių parduotuvėje, o Sandra 
gulėjo namuose lovoje, baigdama išprakaituoti pir- 
mąją savo vaikystės ligą (ar tai buvo vėjaraupiai, ar 
raudonukė, ji neatsiminė). Jis gerai uždarė paskui 
save duris, pasirausė plastikiniame maišelyje ir iš- 
traukė gana didelį daiktą, kurį išvyniojo priešais ją 
iš rudo popieriaus. 

„Pažvelk, Sandra, ką čia turime! Ar tik ne var- 
peliai skamba?“ 

Sandra nieko nesuprato. Arba taip. Kai pamatė 
tą daiktą, o tai buvo skambutis (gana keistas lauko 
durų skambutis) — tada staiga suprato aiškiai per 
daug. Olandietis turėjo galvoje: „Ar atsimeni?“ 

Aišku, kad tada atsiminė, ji iš karto atpažino skam- 
burį ir tiksliai žinojo, į ką jis panašus. Skambutis 
kaip prie tokių durų viename name, kurį prieš daug 
laiko matė Alpėse. 

Ir štai dabar: olandiečiai, kaip žinia, niekada 
nepamiršta kada nors jiems į galvą atėjusių gerų 
idėjų. O jis juk buvo vyrukas kokių reta, ne iš 
kelmo spirtas Olandietis, velniai rautų! 

Skambutis atrodė kaip laikrodis su gegute, 
ko gero, ir veikė tuo pačiu principu. Reikėjo pa- 
traukti dvi metalines grandinėles, kurių galuose 
kabėjo du sunkūs irgi metaliniai svareliai, turėję 
būti panašūs į kankorėžius. Skambinant (spau- 
džiant mygtuką) miniatiūriniame Alpių namelyje, 
kurio formos buvo skamburis, atsiverdavo minia- 
tiūrinės durelės ir pasirodydavo keli įkaušę Alpių 
dėdulės ir tetulės su putojančiais alaus bokalais 
rankose ir tuo pat metu užgrodavo Alpių maršas. 
Sandrą vėl apėmė blogulys, tarsi mėgdžiojantis 
Alpėse ją ištikusį pagirių blogulį. Jis vėl buvo čia. 
Tas keistas visiškos nevilties ir vakarykščio romo 
skonis burnoje. 

Nach Erwald und die Sonne. Die Sonne. Die 
Sonne. Die Sonne. Taip skambėjo skambutis. Kaip, 
dėl Dievo meilės, ji būtų galėjusi tai užmiršti? 

„Tu nė neįsivaizduoji, kaip buvo sunku gauti 
šitą skambutį, - patenkintas pasakė Olandietis. — 
beveik sunkiau nei pastatyti patį namą!“ 

Sandra visko klausėsi beveik netekusi žado iš 
nevilties. 
„Ber man pavyko!“ 


Ir ji linktelėjo. Kartą ar du, bet šiaip tylėjo, tie- 
siog tylėjo, nors Olandietis kaip visada nė nepa- 
stebėjo jos apsimetinėjimų. Jis, taip sakant, buvo 
iš tokių, kurie negaišta laiko išraiškingai tylai, 
nekontroliuojamiems žodžių srautams, jų poteks- 
tėms ir panašiems dalykams analizuoti. Viskam, 
ko reikšmė kaip nors slėpėsi giliau. 

„Taigi, dabar jis baigtas“, — paaiškino jis, tarsi dar 

būtų buvę kokių nors abejonių dėl to. Ir pridūrė, 
kupinas savo paties užsidegimo: „Štai kuo buvau 
užsiėmęs visas tas dienas. Roma, kaip žinia, buvo pa- 
statyta ne per vieną dieną. O kad drambliukas būtų 
iškeptas mamos pilve, turi praeiti dveji metai.“ 
“| Po tokio baigiamojo palyginimo, kuris buvo 
visai nejuokingas, tik kvailas ir paikas, Olandietis 
pranešė, kad „trinktelės“ poryt, per Lorelei Lind- 
berg gimtadienį. 

„O dabar mudu turime imtis rimtesnės to rei- 
kalo konspiracijos. Juk tai nuo pat pradžių buvo 
mūsų abiejų idėja. O mes juk norime, kad jai tai 
būtų siurprizas kaip perkūnas iš giedro dangaus, ar 
ne? Siurprizų siurprizas. Jai nuo mūsų abiejų.“ 

Ir Olandietis užsidėjo saulės akinius, kurių tuo 
metu beveik niekada nenusiimdavo, nes slapta ma- 

nėsi su jais €sąs panašus į vieną populiarų prancūzų 
aktorių. Ir iš tikrųjų buvo panašus, tiesą sakant. 
Gal taip pat įsivaizdavo, kad tai primins Lorelei jet- 
set laiką, kurio anksčiau buvo gerokai daugiau nei 
dabar, kai visas tas gyvenimas, vaikas, kasdienybė 
ir šiuo metu pašliję verslo reikalai gerokai apkarpė 
tokias galimybes. O ir sklypo įsigijimas bei namo 
statyba nebuvo pats pigiausias dalykas. 

Užsidėdavo juodus akinius, kad nebūtų galima 
matyti jo minos. Kartais — būtent tokiomis aki- 
mirkomis kaip ši - Sandra būdavo visiškai tikra, 
kad Juodosios Avies su tokiu baltu /agwarw ištarti 
žodžiai yra visiška teisybė: „Šiaip Olandiečiui viskas 
gerai, išskyrus tai, kad jis kaip reikiant nesinaudoja 
protu. Patikėk manimi, aš juk jo brolis.“ 

Arba, jam trūksta kelių varžtelių, kaip buvo sa- 
koma Traktene, kur jie netrukus persikraustys. Už 
tamsių akinių plytėjo tuščios erdvės. 


„Mažasis Bombėjus“ 


Nesileiskite kvailinami. Geriausias Pashmina 
nemaišomas su šilku. 

Pasbmina su šilku yra pigus. 

Ne visai bevertis, tačiau ne pats geriausias ir iš- 
skirtinis, o mes ieškome kaip tik tokio. 

(„Mažasis Bombėjus“ ir visi audiniai.) 

Lorelei Lindberg kalbėjo telefonu su drauge: 

„Turiu taip dažnai verkiantį vaiką.“ 

„Kai mano duktė verkia. Ką mano duktė daro taip 
dažnai. Tada prarandu tikėjimą gyvenimu. Beveik. 

Tada netenku jėgų, savo narsos, savo... visko.“ 


Išjungė „Heroin“ ir įjungė radiją. 

Iš radijo prapliupo: 

„Mūsų meilė - nepaprastai gražu, jis atskriejo 
baltu jaguaru.“ 

Tais laikais niekas negalėjo pabėgti nuo tos 
dainos. 

„Kaip viskas... aš nežinau, -— kalbėjo Lorelei 
Lindberg telefonu. -— Viskas taip sudėtinga. Keista 
nuotaika.“ 


Poliesteris atsirado kaip rafinuota kopija. 

Geras poliesteris kaip du vandens lašai panašus į 
tikrą šilką. 

Bet pasakyk man, kokia to prasmė? 

Iš po stalo išlindo šilkinis šuniukas. Ji išjungė ra- 
diją ir vėl paleido „Heroin“. 


Atsidarė durys - į vidų įėjo Juodoji Avis: 
„Šniukšt, šniukšt. Hm... Užuodžiu PELĘ.“ 


Po kelių dienų atėjęs gimtadienis prasidėjo 
Sandros nuėjimu į miegamąjį, kur Lorelei Lindberg 

viena gulėjo didelėje dvigulėje lovoje (santuokinėje 
lovoje, kaip ji dar buvo vadinama) ir apsimetinė- 
dama mieganti laukė vizito savo garbei. Ji puikiai 
žinojo, kokia tai diena ir buvo kruopščiai pasiruo- 
šusi visoms išdaigoms, kurios jos šiandien laukė. 
Lorelei Lindberg mėgo gimtadienius, visų pirma 
savo. Sandra laikė rankose gimtadienio padėklą ir 
dainavo gimtadienio dainą. Pati viena, savo vai- 
kišku balseliu: „Miške bus šventė didelė, visi ten laksto 
besiruošdami, mielam Paršeliui penkiasdešimt, o tai 
juk priežastis svari.“ Tai buvo vienintelė dainelė, 
kurios beveik visus žodžius ji mokėjo atmintinai. 
Lorelei Lindberg atsimerkė ir apsimetė nustebusi, 
bet vis tiek žvaliai atsisėdo, pasiraivė kaip katė ir 
nusijuokė, kaip ir dera solenizantei. Tuo pat metu, 
nors ir stengėsi daryti tai nepastebimai, vogčia žval- 
gėsi aplink. Bet kurgi JIS su visais jai skirtais pa- 
kerais? Tikrais paketais, tikromis dovanomis? Nes 
ant Sandros laikomo padėklo greta karštos Lap- 
sang Souchong arbatos puodelio ir kelių krekerių su 
apelsinų marmeladu tebuvo pačios Sandros dovanų 
paketėlis, tokios specifinės formos, kad iš karto ga- 
lėjai pasakyti kas tai. Drambliukas, toks mažas, iš 
dramblio kaulo. Apie tokius Lorelei Lindberg yra 
sakiusi, kad jai niekada nebus jų per daug. Ir turėjo 
jų jau bent dešimt. 

Tačiau Olandiečio nebuvo nė kvapo, dėl ko — 
nors Lorelei Lindberg to juk nežinojo - Olandietis 

buvo iš anksto susitaręs su Sandra. Sandra turėjo 
pasakyti mamai, kad Olandietis, deja, turėjo iš pat 
ankstaus ryto išvykti į ilgą kelionę verslo reikalais, 
todėl visą dieną nebus namuose ir, deja, mama su 
dukra turės džiaugtis tik viena kitos draugija. 

Tai Sandra turėjo paaiškinti sudainavusi Lorelei 
Lindberg tą paiką dainelę, o pars Olandietis tuo 
tarpu turėjo stovėti už durų, laukdamas tinkamo 
momento viską nutraukti. Ir tai turėjo būti tada, 
kai Lorelei Lindberg iš tiesų patikės Sandros pasa- 
kojimu ir pastebimai praras viltį. Tas susitaikymas 
turėjo būti ženklas Olandiečiui tik VIENS ir at- 
lapoti duris, pasirodyti jose visu savo gražumu, su 
Veuve Clicguot šampanu ir cigarilėmis, kurios bū- 
davo rūkomos tik gimtadienio proga ir visų pirma 
su dovana, didžiąja dovana ir riksmu: „Laimės 
kauliukas! Prašau!“ 

Bet, vos įpusėjusi gimtadienio dainą, Sandra 
taip neteko ūpo dėl to, kas laukė, kad prarado sa- 
vitvardą viduryje dainos ir nebematė kitos išeities, 
kaip tik šokti tiesiai į mamos lovą, prisispausti prie 
jos kūno, stipriai užsimerkti ir pratrūkti iš bejėgiš- 
kumo tik jai vienai būdingu inkštimu. 

„Dieve mano, vaike, kas dabar?“ Tada Lorelei 
Lindberg savo ruožtu stipriai pasipurtė ir arbatos 
puodelis ant padėklo, kurį prieš puldama stačia 
galva Sandra šiaip ne taip buvo spėjusi pastatyti ant 
naktinio stalelio, apvirto, o jas abi aptaškė karšta 

arbata. Nors daugiausiai kliuvo ant Sandros kairės 
rankos ir kaip reikiant nuplikė. Jei tai nebūtų Lo- 
relei Lindberg gimtadienis, Sandrą būtų ištikęs 
verkimo priepuolis, tačiau tokios dienos proga ji 
sugebėjo kurį laiką susivaldyti. 

Vis dėlto čiulpdama labiausiai nudegintą odos 
vietą Sandra ir toliau buvo lovoje ir stengėsi kuo gi- 
liau palįsti po antklodė, visų pirma paslėpti galvą (kaip 
strutis, kuris mano, kad įkišęs smėlyje galvą išvengs 
nelaimės). Nieko nematydama, nieko negirdėdama, 
nieko nedarydama. Tik liežuvis, jos mažas ir abe- 
jonių kupinas liežuvėlis darbavosi virš sopančios ką 
tik nudegintos rankos odos. Ten neabejotinai iššoks 
šlykščios vandeningos pūslės, kurias ji galės pramogos 
dėlei spaudyti arba krapštyri. Į žaizdą galbūt įsimes 
infekcija ir ji turės apsilankyti bei pasirodyti seselės 
priimamajame prancūziškoje mokykloje. Kaip rei- 
kiant pasistengusi ji jau girdėjo seselės balsą: 

„Jei paliesi tai dar kartą, visą likusį gyvenimą 
nešiosi randą. Ar tikrai to nori? Ar tikrai nori tokio 
rando, kai ką tik išsioperavai lūpą? Kai ką tik susi- 
tvarkei burną ir tapai normali? Normali kaip visi 


kiti vaikai?“ 


Normali. Seselė prancūziškoje mokykloje buvo 
apsėsta normalumo. Antrą vertus, jos tvirtinimas 
apie Sandros ką tik įgautą normalumą greičiau 
turėjo priešingą efektą. Galima buvo pamanyti, 

kad net ir po visko seselė anaiptol nebuvo tikra dėl 
Sandros normalumo, priešingai nei kalbėjo. Galbūt 
taip labiausiai norėjo įtikinti save pačią? Sandrai tai 
patiko, tarsi būtų žaidimas. 

O vėliau gyvenime, geriausiu jo tarpsniu, kuris 
buvo leidžiamas baseine be vandens kartu su Do- 
rise Flinkenberg, žaidžiant Dorisė puikiai vaidins 
seselę. Ji be ceremonijų įsijaus į seselės iš prancū- 
ziškos mokyklos vidų ir paslaptis; žaidimas vadinsis 
Seselės paslaptis. 

„Aš pirmoji ją perpratau“, - sakys Dorisė Flin- 
kenberg baseine be vandens, kuris taps jų buveine 
pelkėtoje miško dalyje esančiame name. Ištars tai 
dusliu ir ak, kokiu panašiu balsu. „Sandraldiotė- 
Zuikialūpė. Neregėta melagė. Apsimetinėjo kaip 
beįmanydama. Ber aš ją perpratau. Aš.“ 

Nors šiuo atveju tai buvo svarbus pastebėjimas 
(ir teisingas). Dabar, šį pasaulio istorijos priešaušrio 
rytą, likimas buvo nuspręstas; zuikialūpė daugiau 
nebuvo zuikialūpė. Sandra antrus metus lankė 
prancūzišką mokyklą, kai buvo nustatyta diagnozė 
ir netrukus po to atlikta operacija. „Šitą reikalą iš- 
spręsime greitai“, — išdidžiai pasakė seselė, tarsi tai 
būtų jos vienos iniciatyva, o Sandra, mažoji Sandra, 
iš tiesų nuveikė ne tiek jau daug, kad išsikapstytų 
iš to nesusipratimo. Tiksliau, Sandra nepadarė vi- 
siškai nieko, nes tas nesusipratimas tarsi ir buvo 
visa ko esmė. 

„Galima būtų pastebėti, kad tavo tėvai turėjo 
kažko imtis truputį anksčiau, — pasakė seselė ir susi- 
siekė su burnos specialistu, kuris iš karto pasižymėjo 
savo kalendoriuje tikslią operacijos datą ir valandą. — 
Ar tavo mama arba tėtis tikrai nieko nesakė?“ 

„Ne“, - melavo Sandra ramiai ir užtikrintai. 

Seselė tik palingavo galva, tokie tad buvo tėvai 
šiais laikais. Kaip ir daugelis kitų, ji turėjo susikū- 
rusi labai neigiamą nuostatą apie, jos nuomone, 
paviršutinišką ir nerūpestingą jet-set gyvenimą, o 
tai, kad Sandros tėvai Olandieris ir Lorelei Lind- 
berg, Sandros apibūdinimu, taip pat priklausė tai 
aplinkai, padėties irgi nepagerino. 

„Mamai ir tėčiui atrodo, kad yra gerai, kaip 
yra, — šliūkštelėjo alyvos į ugnį Sandra. — Jie mano, 
kad atrodau juokingai. Jie mėgsta iš manęs juoktis. 
Nors gerąja prasme. Tiesiog jų humoro jausmas yra 
toks keistas. Jie neturi galvoje nieko blogo.“ 

Tai dar labiau sustiprino seselės pasipiktinimą 
ir įniršį. 

„Taip negražu, — pasakė ji, o balsas beveik dre- 
bėjo iš pykčio. Po to tęsė daugiau ryžtingai nei 
piktai ir netgi šiek tiek triumfuodama. — Tai gerai, 
kad viską perėmiau į savo rankas. Ir nors tai ir ne 
mano reikalas, 22aip:0/, turiu pasakyti, kad, mano 
įsitikinimu, juoktis iš vaikų nevalia.“ 

Visa tai, aišku, buvo melas nuo pradžios iki galo, 
tačiau nuėjęs taip toli, trauktis jau nebegali, net jei 

tai gali pakenkti tau pačiam, tą mažoji zuikialūpė 
suprato instinktyviai. O pastarasis dalykas buvo 
operacija, tarsi neišvengiamas padarinys. „Grožis 
reikalauja aukų“, -bandė ji save paguosti ant ope- 
racinio stalo, kur netrukus gulėjo tarp peilių ir kitų 
jai pjaustyti skirtų instrumentų. Vis dėlto jai ne- 
pavyko susivaldyti ir paskutinę minutę suriko: „Aš 
nenoriu“, tačiau buvo jau vėlu; jai prie veido buvo 
prispausta baisi eterio kaukė, ji prarado jautrumą 
ir klaikiame eteriniame košmare išvydo kabarere 
šokančius piktus geltonus senius, o po aštuonių 
valandų prabudo nuo stipraus vėmimo. 

Iš tiesų Olandietis su Lorelei Lindberg rodė 
Sandrą daugybei gydytojų ir burnos specialistų. 
Ner ir „Mažajame Bombėjuje“ Sandra kartais bū- 
davo verčiama rodyti burną kokiam nors klientui 
ar šiaip vaikams draugiškoms sieloms, turėjusioms 
gerų patarimų; tokie pažinojo plastikos chirurgą 
arba turėjo nuo tos pačios negalios kenčiantį gi- 
minaitį. 

„Reikia paprasčiausiai išpjauti ir susiūti“, - la- 
koniškai pasakė vyras su baltu Jaguaru ir Sandrai 
prireikė šiek tiek laiko, kad atpažintų jį kaip Juo- 
dąją Avį, Olandiečio brolį, nes kai jis atėjo į „Mažąjį 
Bombėjų“, viskas - drabužiai, automobilis - buvo 
labai nauja. 

„Išpjauti ir susiūti!“ Tai juk buvo blogiausia. 
Niekada gyvenime! Tokio tiesmuko pasiūlymo 

rezultatas buvo tai, kad Sandra tapo dar nesukal- 
bamesnė. Kaip ginklą naudodama savo garsiuosius 
verkimo priepuolius, netrukus ji visiškai atsisakė 
lankytis pas gydytojus. Tiesiog atsisakė. Ir vargas 
tam, kuris negerbė jos sprendimo. Tada... UU- 
AAAA! Kaip tik tuo metu prancūziškos mokyklos 
seselei atsivėrė akys dėl jos zuikio lūpos. 

Otas spyriojimasis, iš kur jis? 

Gal ji dar būdama maža nusprendė puoselėti 
savo negalią kaip gyvenimišką poziciją, kaip stiprią 
KITĄ perspektyvą bent jau patogioms situacijoms? 
Deja, ne. 

Ji klaikiai bijojo. Štai ir visa teisybė. Bijojo chi- 
rurgo peilių, bijojo nejautros, drebėjo vien nuo tos 
minties. Paprasta niekinga baimė. Kai pati apie tai 


galvodavo, ji beveik gėdydavosi to fakto. 


Tačiau prancūziškos mokyklos seselė buvo 
visai kas kita. Iš pradžių Sandra vaikščiojo pas ją 
daugiausiai iš neturėjimo ką veikti per pertraukas 
ir tarpus tarp pamokų. Kad užmuštų laiką. Ji nuo- 
bodžiavo, beveik neturėjo draugų. Šiaip draugų 
neturėjimas prancūziškoje mokykloje nebuvo 
labai varginantis dalykas, nes čia buvo daugybė 
į ją panašių mokinių: užsidariusių, susikoncent- 
ravusių į save ir visko bijančių. Kai kurie jų ne- 
mokėjo nė žodžio prancūziškai, o kartais atrody- 
davo, kad ir apskritai jokios kalbos. Jie tiek daug 

keliavo po pasaulį, kad normaliai neišmoko nė 
vienos kalbos. 

Bet Sandra vaikščiojo pas seselę todėl, kad pa- 
stebėjo, jog jai patinka su kuo nors kalbėtis apie 
savo tikras arba įsivaizduojamas bėdas ir sulaukti 
rimto dėmesio. 

Seselė juk kitaip ir negalėjo. Tai buvo jos pro- 
fesija, o jos darbdavys buvo ne šiaip sau kas. Pran- 
cūziška mokykla buvo privati, ją lankė išskirtiniai 
vaikai, kas nebūtinai reiškė „itin gabūs vaikai“. Tai 
reiškė diplomatus, tarptautinėse kompanijose ir pa- 
našiose vietose dirbančius tėvus. Taigi paprasta se- 
selė buvo guvus, stiprus ir pakankamai primityvus 
tos aplinkos paįvairinimas. Tol, kol ji iki pašaknų 
buvo įsijautusi į tą vaidmenį: mažas natūralus žmo- 
gelis tarp didesnių ir gražesnių. 

Tačiau net ir paprasti maži žmonės turi pa- 
slapčių. Tą Sandra ir padarė: susekė seselės paslaptį. 
Ji buvo paprasta - seselė slapta nekentė mokytojų 
ir visų pirma prancūziškos mokyklos moksleivių 
tėvų, tų, kurie visada, net ir būdami kitur, pasinau- 
dodami savo pinigais ir įtaka, viską nuspręsdavo. 
Ber ji mėgo vaikus. Normalius vaikus: nors prancū- 
ziškoje mokykloje ir trūko vaikiškam amžiui nor- 
malių nusiskundimų turinčių vaikų, pavyzdžiui, 
pilnapadžių arba kenčiančių nuo nepakankamai 
įvairaus raciono arba tiesiog nepakankamos mi- 
tybos sukelto dantenų kraujavimo. Prancūziškoje 

mokykloje ji visų pirma prisirišo prie bent jau nedi- 
delę, — o geriausia, kadangi ji buvo tokio praktiško 
sukirpimo — matomą negalią turėjusių vaikų. 

Būtent tai Sandra pastebėjo ir buvo sujau- 
dinta. 


„Laimės kauliukas!“ 

OPA! Atgal į butą, į Lorelei Lindberg gimta- 
dienį, į tikrovę. Miegamojo durys plačiai atsilapojo 
ir pagaliau pasirodė Olandietis su šampanu, ciga- 
rilėmis ir milžinišku paketu, kurį beveik reikėjo 
įstumti vidun. Ir su džiaugsmingu maurojimu. 
„Laimės kauliukas!“ Lorelei Lindberg nušvito ir 
vėl tapo panaši į vaiką, tokia tapdavo kiekvieną 
kartą, kai gaudavo dovanų. Stryktelėjo iš lovos su 
Babydol! naktiniais ir metėsi ant paketo. Nuplėšė 
sidabrinį popierių, numetė į šoną juostą su puošniu 
mazgu nė nežvilgrelėjusi į jį ir šviesos greičiu prisi- 
kasė prie... kubo. Būtent. Šviesiai geltono, milži- 
niško, plastikinio. 

Tą kubą Olandietis prieš kelias dienas iškaulijo 
iš pažįstamo, priklausiusio tam pačiam medžiotojų 
būreliui, kurio aktyvus narys buvo ir jis pats prieš 
pasirodant Lorelei Lindberg. Tas pažįstamas atsitik- 
tinai pasirodė besąs viso ledų fabriko direktorius. 
Nelaimingoji bendrininkė Sandra viską žinojo ir 
apie tai, ji juk dalyvavo perdavimo ceremonijoje 
ledų fabriko kontoroje. Didžiulis kubas su dang- 

teliu buvo praėjusio sezono reklaminis modelis, 
nesėkmingai naudotas į mažus įvairių spalvų plasti- 
kinius kubelius supakuotų vanilinių ledų pristatymo 
kampanijoje. Tas reklaminis kubas jau seniai stovėjo 
direktoriaus biure kaip nelaimingas priminimas apie 
rinkodaros kvai/ystę. Tikras verslininkas nemėgsta 
nesėkmių; Olandiečiui nereikėjo ilgai įtikinėti, kad 
kubas būtų atiduotas jam. Sandra savo ruožtu gavo 
ledų, be to, tiek ledų, kiek tik pajėgė suvalgyti. Ji 
vis valgė, valgė ir valgė tuos kruvinus Iedus. Ir dabar, 
nors momentas tam ir nebuvo pats tinkamiausias, 
gulėdama santuokinėje lovoje po antklode mamos 
pusėje, prisiekė niekada, niekada nebevalgyri ledų. 

„Ar tai deimantas?“ — klausė Lorelei Lind- 
berg, kupina džiugaus nekantrumo, tuo pat metu 
energingai atlenkinėdama dangtelį. Atlenkusi jį, 
suklykė taip garsiai ir entuziastingai, kad Sandra 
turėjo pažvelgti iš savo slėptuvės. Tada blizgantis 
konfeti lietus krito ir ant jos. 

Sidabrinis konfeti visame kambaryje, visur. Jo 
Olandietis pripylė visą kubą. Valandėlę Lorelei 
Lindberg skendo konfeti debesyje. Olandietis irgi, 
savaime suprantama. Mėtėsi blizgučiais aplink, 
šūkalojo ir vėl tapo beždžionėmis — naktinius su 
petnešėlėmis vilkinčia orangutange Gertrūda ir 
šimpanze Joranu su kapitono kostiumu ir tamsiais 
akiniais nuo saulės. Olandietis atidarė šampano 


butelį, pokšt, nuskrido kamštis per kambarį. Veuve 


107 


Clicguot, o mažoji Sandra palindo po lova ieškoti 
kamščio kaip gerai dresuotas šuo, nes ji rinko tokių 
kamščių viršuje esančias metalines plokšteles, ku- 
riose visada būdavo pavaizduota ta pati surūgusi 
teta. Sandra turėjo jų jau gana daug, nors, aišku, 
taip ir turėjo būti tikrame jet-set gyvenime. 

Minkštas šilkinis šunytis vėl medžiojo. Konteri 
maišėsi su lipniu vis besiliejančiu ir besiliejančiu 
šampanu ir aistringas Lorelei Lindberg bei Olan- 
diečio chaosas vėl buvo faktas. 

"Tačiau netrukus Lorelei Lindberg atsipeikėjo 
ir iš naujo atrado savo dovaną. Iškėlė kubą abiem 
rankomis aukštyn, apvertė ir iškratė ant grindų 
konferi likučius. Dabar ji žinojo, ko ieškojo: tai 
šlept ir iškrito tarp paskutinių blizgučių. Mažytė, 
mažytė dėžutė. Labai teisingai - degtukų dėžutė, 
kažkada priklausiusi naktiniam klubui „Liuoksinti 
kengūra“, kuriame daugybę kartų lankėsi Aus- 
trijos slidinėjimo kurorte, kur Lorelei Lindberg, 
Olandietis ir Sandra (šilkinis šunelis) praleido savo 
medaus mėnesį, savo septintą, aštuntą, devintą... 
ir tiesiog taip jau atsitiko, kad tai buvo vienas iš 
gražiausių egzempliorių Sandros degtukų dėžučių 
kolekcijoje (taip, ji rinko ir degtukų dėžutes). Kai 
gimtadienio staigmeną planavęs Olandietis paprašė 
dukters išrinkti iš savo kolekcijos tikrai dailią dė- 
žutę, prie tos dėžutės iš karto prilipo jo akys. 

„Cha, cha!“ — sušuko Lorelei Lindberg ir atidarė 
dėžutę. „Deimantas“, - pakartojo neabejodama 
pergale; jai patikdavo spėlioti, ką gaus dovanų ir 
dažniausiai spėjimai būdavo gana tikslūs. 

Tačiau dabar iš minkštos baltos vatos, kuria 
Sandra tarsi lovą išklojo dėžutę, ji išvyniojo ne 
brangakmenį, o raktą. Visiškai paprastą raktą, 
Abloy. 

„Kas čia? Nuo ko jis?“ — paklausė šiek tiek abe- 
jodama, šiek tiek pasimetusi, bet ne per daug. Juk 
egzistuoja devynios galybės puikių dėžučių, skry- 
nelių ir seifų su spynomis, kurioms galėjo tikti štai 
toks fenomenalus pats paprasčiausias raktelis. 

„Šokit į batus! - Olandietis nutraukė antklodę 
nuo lovos, kur vis dar gulėjo Sandra. — Abi! Ant 
arklių!“ 


„Aš nusideginau ranką!“ — lėtai cyptelėjo 
Sandra, bet dabar, aišku, niekas neturėjo laiko 
klausytis jos skundų. 


Visi sušoko į mašiną, Olandietis už vairo, ir 
nurūko. 

"Taip jie atvyko į Trakteną. Taip jie atvyko į namą 
pelkėtoje miško dalyje. 


Nes namas. Išėjo anomalija. Jis buvo pastatytas 
pelkėtoje miško dalyje, Traktene, už miško, sklype 
šalia seklaus dumblino ežeriūkščio ir tik beprotiš- 
kiausiose fantazijose, kurių Olandiečiui kartais ne- 

trūkdavo gerai klojantis verslo reikalams, tai buvo 
galima pavadinti sklypu paplūdimio zonoje, nors 
būtent tokiu pavadinimu jis ir buvo parduotas. 

Iš išorės namas buvo keturkampis, tiksliau — 
stačiakampis iš pilkšvai baltų plytų ir cemento. 
Plokščiu stogu, įrėmintu plačiais vario spalvos kraš- 
tais. Keli langai, — turėję būti panašūs į koplyčios 
langelius — plyšiai fasade, šlept, šlept, šlept, šlept, 
keturi vienas po kito, iš karto po kraštu. Bet labiau- 
siai į akis krito laiptai. Jie užėmė beveik visą prie- 
kinę pusę. Apie keturiasdešimt pakopų, septynių 
ar aštuonių metrų pločio iš gryno pilko cemento. 
Grūdėti, nepakenčiami. 

Olandietis pristabdė automobilį ant kalvos, iš- 
kilusios virš klonyje prie pelkėto ežerėlio esančio 
namo, po to paleido riedėti žemyn prie laiptų ve- 
dusiu keliu. Iš tos perspektyvos ant kalvos atrodė, 
kad visas namas tebuvo vieni laiptai. Laiptai į orą, 
į niekur. 

„Laiptai į dangų“, - pasakė Olandietis Lo- 
relei Lindberg automobilyje jiems leidžiantis nuo 
kalvos. „Čia mes gyvensime, - pridūrė ir, tarsi to 
dar būtų negana, — viskas tavo, Lorelei Lindberg, 
vien tik tavo.“ Tik po to atleido stabdžius ir paleido 
automobilį riedėti į pakalnę. 


Lorelei Lindberg tylėjo, neištarė nė žodžio. Iš- 
lipo iš mašinos ir, stovėdama namo papėdėje, žvelgė 

aukštyn. Žiūrėjo į ilgus, aukštus ir pilkus laiptus. 
Tada apsidairė aplinkui. Pažvelgė į Olandietį, į 
Sandrą. Miške daugiau nieko nebuvo, bet Lorelei 
Lindberg vis tiek apsidairė taip, kaip dairosi tūks- 
tantinės minios apsuptas žmogus. Kaip žmogus, 
netrukus šioje istorijoje atsirasiančios Dorisės Flin- 
kenberg žodžiais tariant, didžiojoje blizgančioje sce- 
noje. Tačiau šį kartą ne norėdama patenkinti savo 
ekshibicionistinius poreikius, o greičiau... taip, 
kam? Nenorėdama nusimesti kaukės? Tokiu atveju 
prieš ką? 

Prieš save pačią. Norėdama nuslėpti savo pa- 
simetimą nuo savęs pačios. Kad ji buvo visiškai 
užklupta iš netyčių. Mano svajonė, ar taip ji atrodė? 
Tada jau buvo lengviau įsijausti į prožektorių ap- 
šviestoje scenoje milijonui beformių veidų vaidi- 
nančio aktoriaus rolę. 

Lorelei Lindberg ištarė: „Žavinga“. Kai ištarė 
tai pirmą kartą, jos balsas buvo lygus ir be jokios 
intonacijos. Po to ištarė „žavinga“ dar kartą, po 
kelių sekundžių. Antrą kartą jos balse jau atsirado 
kažkoks atspalvis, net jei niekas, o gal ir ji pati, 
negalėjo tiksliai pasakyti, koks tai buvo atspalvis ir 
kokią nuotaiką jis reiškė. 

Sandra dairėsi aplink save. Žiūrėjo į namą, mišką 
ir ežerėlį. Bevardį ežerėlį, tokį mažą ir varganą, kad, 


kaip paaiškės, neturėjo vardo ner ir Benkio žemė- 

lapiuose. Nors vis dar buvo žiema, ji galėjo labai 
aiškiai įsivaizduoti daugybę įvairių rūšių vabzdžių, 
kurių knibždės aplink namą. Vorai, visokiausios 
kirmėlės - vien nuo to žodžio nugara pagaugais 
nuėjo. Uodai, įprasti ir ypatingi kraujasiurbiai, 
kurie, atrodo, veisėsi tik prie Bevardžio ežerėlio ir 
niekur daugiau visame pasaulyje. Tokie mažyčiai, 
kad beveik nesimatė, bet jei jau nuspręsdavo kam 
nors įkąsti, tai palikdavo ant odos dešimties cen- 
timetrų dydžio spuogą. Visa laimė, kad Sandros 
pigmentas buvo šviesus, nepasižymintis dideliu 
kraujo kiekiu, kokio uodai nemėgsta. Maksimalaus 
dydžio blizgančios musės. Vabalai. Begalė vabalų. 
Vabalai su kietu šarvu, traškantys vabalai, vabalai 
su sparnais... 

Olandietis nusiėmė tamsius saulės akinius. 
Dabar jis ištiesė ranką Sandros link, kuri buvo taip 
pasinėrusi į apmąstymus, kad nespėjo laiku pasi- 
traukti. Mulkis, negi jis nieko nesuprato? Panašu, kad 
ne. Olandietis padėjo ranką jai ant peties ir lengvai 
tapšnojo. Plekšt, plekšt, plekšt. Taip jis ir norėjo, 
kad būtų: demonstratyviai konspiratoriškai. Dabar 
jis parodys Lorelei Lindberg, kad tai tikrai dviejų 
žmonių sumanymas. Visos likusios šeimos dalies. 
Jo ir jų dukters, Sandros Vern. 

Bet Lorelei Lindberg į juos nežiūrėjo, tada ne. 
Ji vis dar žvelgė aukštyn. Ir pradėjo lipti laiptais, 
žingsnis po žingsnio. Po penkto ar šešto žingsnio 

pirmą kartą atsigręžė ir, žvelgdama atgal į vyrą ir 
dukrą, tęsdama ištarė prislopintu balsu: „Ir visą tai 
slėpėte nuo manęs?“ Žengė dar kelis žingsnius ir, kai 
atsisuko antrą kartą, nukreipė žvilgsnį ne tik į juos, 
čia esančius šeimos narius, bet į visą gausią įsivaiz- 
duojamą publiką. /š didžiosios blizgančios scenos. 

„Čia tai bent staigmena, — ištarė, — žavinga.“ 
Svajonė. Ar taip ji atrodė? Ar tikrai ji tai turėjo 
galvoje? 

Laiptai į niekur. 


O tadavėl, žinodama apie tūkstančius jos fantazi- 
joje į ją įsmeigrų akių, bet taikydama tik vieninteliam 
visame pasaulyje, ištarė tokiu balsu, kokiu niekas nėra 
girdėjęs ją kalbant anksčiau. Jis buvo plonas ir vai- 
kiškas, bet toks mandagus ir trapus. Ji ištarė: 

„Ačiū.“ 

Ir tas mažytis žodelis, ištartas visai ne ironiškai, 
tuo pat metu kažkokiu kraupiu būdu pažymėjo jos 
ir Olandiečio santuokos pabaigą. 

Tik po to kreipėsi į visus kitus: 

„Dar niekada nesu gavusi iš ko nors namo. Ką 
reikėtų pasakyti? Reikėtų pasakyti ačiū.“ 

Ir šonu užlipo paskutines pakopas, susvyravo ir 
beveik prarado pusiausvyrą, taip, kad turėjo atsi- 
remti į išorinę sieną, ir tada netyčia paspaudė durų 
skambutį, kuris pradėjo skambėti — arba groti — 
savo nerūpestingą Alpių dainą maršo ritmu. Nach 

Erwald und die Sonne. Schnapps, Karappff. Bier, 
Bier, Bier. Melodija kelioms akimirkoms sujaukė 


miške tvyrojusią visišką tylą. 


Lorelei Lindberg išsigandusi spoksojo į skam- 
burį, lyg būtų išvydusi vaiduoklį. Olandietis pra- 
pliupo kvatotis. Lorelei Lindberg vėl greitai žvilgte- 
lėjo į jį ir akimirką atrodė, kad jos šiaip šelmiškose 
akyse buvo galima perskaityti tokį neįtikėtiną da- 
lyką kaip baimė. 

Baimę dėl savo gyvenimo. 

Kaip bebūtų, ta akimirka greitai praėjo, nes po 
to Lorelei Lindberg pratrūko juoku, kuris nučiur- 
leno per ją supusį nebylų pasaulį. Ir tada, tą aki- 
mirką, Sandra buvo visu šimtu procentu įsitikinusi, 
kad jos motina iš visų jėgų vaidino publikai. Ka4 
ji vėl buvo blizgančioje scenoje. Bet dabar tas apsi- 
metinėjimas nebuvo reikšmingas. Svarbiausia, kad 
viskas kažkokiu būdu vėl tapo normalu. 

Olandietis ir Lorelei Lindberg juokėsi. Tai irgi 
buvo normalu. Bet ne linksma. Greičiau graudu. 
Viskas buvo taip be galo liūdna ir nesuvokiamai 
graudu. 

Muzika nutilo. Vėl įsigalėjo tyla. 

Pačiame viršuje laiptų aikštelėje stovėjusi Lo- 
relei Lindberg įkišo į spyną raktą, atidarė duris ir 
įžengė į vidų. 

„Viskas tavo“, - dar kartą sušnibždėjo Olan- 
dietis laiptų papėdėje. Buvo sujaudintas Lorelei 
Lindberg, sujaudintas paties savęs, sujaudintas savo 
irjos meilės. Dabar paleido dukrą ir kaip užhipno- 
tizuotas nusekė žmoną ilgais, ilgais laiptais. 

„Laiptai į dangų, — šnibždėjo jis. - Viskas 
tavo.“ 


Ilgas, ilgas priešpietis. Mergaitė vis dar stovėjo 
ant laiptų, vis dar namo apačioje, vis dar pakeliui 
aukštyn. Dabar buvo galima girdėti iš vidaus sklin- 
dančius Lorelei Lindberg ir Olandiečio balsus. Jie 
vėl skambėjo kaip visada. „Įdomu, — sakė Lorelei 
Lindberg, tas buvo girdėti, - įdomu.“ Lauko durys 
buvo praviros, klaikusis skambutis nutilęs, meta- 
linės grandinės su kankorėžiais suposi pirmyn ir 
atgal, atsitrenkdamos į plytų sieną, din, din,din. 
O šiaip tvyrojo tyla. Spengianti. Nė vėjelio medžių 
šakose. Tokios rūšies tyla, kokios nebuvo niekur 
kitur, išskyrus aplink namą pelkėtoje miško dalyje, 
prie Bevardžio ežerėlio. Sandra prie jos pripras, net 
išmoks ją mylėti, bet dabar girdėjo ją pirmą kartą 
ir atrodė ji be galo keista, tarsi tyloje būtų slypėjusi 
nebyli grėsmė. Ar tai buvo tyla prieš audrą? O gal 
tyla audros akyje? 

Akys. Ji vėl pajuto jas nugara. Gal juto jau anks- 
čiau, bet tik dabar, likusi viena prie namo, suprato 
tai. Atsigręžė, privertė save tai padaryti, nes iš tiesų 

visai to nenorėjo, iš tiesų tetroško, kad viskas būtų 
kaip visada. 

Tada išvydo jį. 

Jis stovėjo pamiškėje, dešinėje pusėje, prosky- 
noje tarp aukštesnių pušų, prie akmens. Berniukas, 
gal penkiolikos metų, gal kiek vyresnis — aukštas, 
plonas, vilkėjo rudą švarką ir mūvėjo mėlynus 
džinsus. Bet akys. Jos buvo mažos, skvarbios ir 
žvelgė, gal jau kuris laikas, tiesiai į ją. 


Ir ji žvelgė atgalios. Privertė save žiūrėti. Tačiau 
jis nenuleido akių, nė per colį. Kurį laiką paspok- 
sojusi į jį, staiga iš tikrųjų išsigando, apsisuko ir 
galvotrūkčiais užlėkė laiptais į namą. 


Tačiau viduje nepasiliko viršutiniame aukšte su 
suaugusiais, o besidaužančia širdimi, vis dar susi- 
jaudinusi, leidosi tiesiai į rūsį. Spontaniška ir keistai 
raminanti mintis. Nosies tiesumu laiptais žemyn 
kitame siauro, ties įėjimu prasidedančio korido- 
riaus gale. Taip, viduje buvo tamsu, aplink smėlio 
spalvos kilimu išklotą koridorių esančiuose kam- 
bariuose įrengti langeliai viduje atrodė dar mažesni 
nei iš lauko. Laiptai buvo spiraliniai, modernūs, su 
tarpais tarp medinių pakopų ir retais turėklais. 

Apatiniame aukšte buvo šviesiau. Tai dėl didelio 
panoraminio lango, stiklas kilo beveik nuo grindų iki 
pat lubų ir užėmė, galima sakyti, visą galinės namo 

dalies sieną, išeinančią į ežerėlio pusę. Šiuo metu 
langas buvo taip apraškytas statybinėmis atliekomis, 
kad pro jį nieko nesimatė. Vėliau, atėjus pavasariui 
ir vasarai, iš žemės išlindę aukšti paparčiai ir ūgliai 
sudarys lauko pusėje neperžengiamas džiungles. Ta- 
čiau tam tikru metų laiku, rudenį, žiemą ar pavasarį, 
apačioje bus palyginti šviesu ir atvira. 

Didžioji dalis įrangos apatiniame aukšte buvo 
tik įpusėta, naudojimui paruoštas tik pirties skyrius 
su drabužine ir kambariu su židiniu, kuris pelkėtoje 
miško dalyje esančiame name vadinosi „Iškilmių 
salė“. Tačiau visa tai buvo kažkur nuošaliau ir mer- 
gaitę traukė ne tai, o duobė žemėje, kuri vėliau 
bus išklota plytelėmis, kad taptų baseinu. Kol kas 
vis dar paprasta juoda duobė žemėje, smirdinti ir 
drėgna. Prie tos duobės krašto stovėjo mergaitė ir 
žvelgė į žemės tamsybę. Staiga ją tarsi pakerėjo: 
skylė, tyla, pats namas, viskas. 

Balsai viršutiniame aukšte - mamos, tėčio — vėl 
dingo. Ir Sandra iš karto suprato, visiškai ramiai ir 
be dramatizmo, kad čia ji ir liks. Kad namas pel- 
kėtoje miško dalyje buvo jos, tačiau ne kaip nuo- 
savybė. 

O kaip likimas. 

Taigi, patiko jai ar nepatiko, buvo šalutinis da- 
lykas, kaip ir jos nuomonė apskritai. Nes kalbama 


apie būtinybę, apie tai, kas neišvengiama. 

Štai artinasi naktis. Tokia šalta, tokia grėsminga, 
tokia nuostabi. 

Ir staiga lyg žaibas persmelkė ją vidinės akies 
pamatytas vaizdas ateityje: ji matė dvi mergaites 
baseine be vandens, žaidžiančias ant žaliomis plyte- 
lėmis iškloto dugno tarp Ch:ffon, Satin ir Georgette 
šilko. Ir kirų dalykų, kurių tiek daug turės savo 
lagaminėliuose. Dvi lagaminėlių mergaitės tarp 
visų savo daiktų, plačiai paskleistų po visą baseino 
dugną, daiktai susimaišę vienas su kitu ir su audi- 
niais. Sandros iškarpų knygelės, Džeinės Mensfhld 
negyvas šuo, Lupės Velez galva klozete ir taip to- 
liau. Ir Dorisė su visais senais savo „Nusikaltimų 
iš gyvenimo“ numeriais. Sąžinės neturinti akušerė 
Ingegerda ir devyni inkubuojami mažyliai jos ran- 
kose. Jis nužudė savo mylimąją penkiolika plaktuko 
smūgių į galvą. Jauna meilė, baisi netikėta mirtis. Ir 
Edės dalykai, pasakojimas apie amerikietę mergaitę 
Edę de Vair. 

Minries kerai tokioje jaunystėje. Ir pokšt. Sandra 
matė, kaip Doris sušaudė durų skambutį prie namo 
pelkėtoje miško dalyje, tą paskutinę vasarą, kai 
viskas baigėsi. Paskutinių metų paskutinės vasaros 
paskutinio mėnesio pačią paskutinę, paskutinę, 
paskutinę akimirką prieš tą momentą, kai vasarai 
vieno žmogaus pasirodė per daug ir ji panoro juo 


atsikratyti visiems laikams. 

„Dar liepsnoja kraujo ir aukso banga/Bert greitai 
nakčiai turės būti grąžinta skola“ — Dorisės Flin- 
kenberg grotuve besisukančios dainos žodžiai. 


Ir dar, kiek toliau nuo namo, krūmuose, vienas 
toks paniurėlis. Berniukas, visada berniukas. Tas 
pats berniukas, kuris ką tik stovėjo nutolęs deramu 
atstumu ir spoksojo į namą taip, tarsi būtų įsiti- 
kinęs, kad vien tik nuo jo žvilgsnio namas subyrės 
arba prasmegs į žemę kaip Venecijoje. 


„Išnyk. Į žemę. Paskęsk.“ 


Ber vieniša, tokia ji bus dar kurį laiką, iki pat tos 
dienos, kai Dorisė Flinkenberg įsigaus į namą pas 
Sandrą, Tūkstančio Kambarių (su mažyčiais lange- 
liais, beveik be deguonies) Princesę Stigmatikę. 

Ji, princesė, kuri bet kokiu atveju liausis egzis- 
tavusi tą pačią sekundę, kai Dorisė Flinkenberg 
pradės uždavinėti savo kvailus klausimus, į kuriuos 
pati ir atsakinės, kiram nespėjus nė išsižioti. 

„Kokie tavo hobiai? Mano tai kryžiažodžių 
sprendimas, muzikos klausymas ir „Nusikaltimai 
iš gyvenimo.“ 

„Nežinau, - atsakys Sandra, bet atsargiai, dar ir 
todėl, kad bijojo ką nors pasakyti ne taip. - Nors 


šiaip aš neturiu nieko prieš šaudymą šautuvu.“ 

Namas iš vidaus. 

Sandros kambarys. Virtuvė. Miegamasis. Sve- 
tainė. Mažas koridorius. 

Drabužinė. 

Baseinas be vandens. 


Visų pirma namas buvo nekenčiamas darbas. 


Juodoji Avis „Mažajame Bombėjuje“. 

Kai jos įėjo, jis knarkdamas gulėjo ant sofos ga- 
liniame kambaryje. 

Jis atsisėdo. 

Blizgantis baltas jaguaras. 

Raudonas lietpaltis. 


„Mažasis Bombėjus.“ 

Iš pradžių jis buvo grėsmė. 

Antrą vertus, jam pasirodžius, Lorelei Lindberg 
apsidžiaugė. 

Po pirmojo siurprizo. 

Antrą vertus, ji džiaugėsi ir jam išėjus. 

Taigi, tai buvo ambivalentiška. 


Vieną rytą jiems atėjus į parduotuvę jis ten gulėjo 
ir miegojo. 

Atsirakino duris savo raktu, kodėl gi ne, juk tai jis 
buvo nuomotojas. 

„Kg manai apie namą?“ 

„Ketinau parodyti tau, kaip atrodo tavo sva- 
jonės.“ 

„Pilna vietos viduje.“ 

„Aš žinau, KUR taip kalbama.“ 


„Namas iš degrukų žmonėms iš degtukų. Ar pagal- 
vojai apie tai? Kad reikia pataikyti į tą formatą?“ 

Paklausė Juodoji Avis „Mažajame Bombėjuje“, jis 
kalbėjo tik su ja, tarsi šilkinio šunelio net nebūtų. 

Tupėjo prie savo vandens dubenėlio po stalu ir 
klausėsi. 


„Mažajame Bombėjuje“ su visais audiniais. 


Lorelei Lindberg. Iš jos burnos iškrito smeigtukai. 
Dzingr, dzing. 

Adatos su įvairių spalvų stiklinėmis galvutėmis. 

Ji, šuniukas, jas surinkdavo. 

Tačiau Lorelei Lindberg nešūktelėjo jos į pagalbą, 
nes jos pačios akys tokios prastos. 

Ne $ kartą. 

„Niekada nėra lengva pataikyti į gyvo Dievo 
rankas...“ 


„Kokio dar DIEVO?“ 

„Tu juk žinai, - daug kartų aiškino Juodoji Avis 
Lorelei Lindberg, - tą žaidimą, kai katė žaidžia su 
pele, kol ji pavargsta ir tampa lengvu kąsneliu.“ 

„Tai ne žaidimas. Tai rimta. Tai tik atrodo kaip 
žaidimas.“ 

„Būtent. Ten ir suku. Mes buvome du broliai. Tu- 
rėjome dvi kates. Vieno katė ir kito katė... Bet iš ur- 
velio pasirodė tik viena pelė. Ir toji pelė buvai tu.“ 


Dorisė Flinkenberg. Iš pradžių ji bėgdavo nuo 
jos. Keistos apskritos mergaitės, kuri kartais sek- 
davo iš paskos, kai grįždama iš mokyklos mieste 
prie jūros ji išlipdavo autobuso stotelėje ties vieš- 
keliu. Sandra žinojo, kas ji, tokia Dorisė Flinken- 
berg, gyvenusi truputį toliau prie kyšulių. 

Ji nenorėjo su ja žaisti. 

Taigi, ji bėgdavo. Ir bėgdavo kaip reikiant. Jai 
priklausė mokyklos šešiasdešimties metrų bėgimo 
mergaičių rekordas. Talentas bėgti stebino ją pačią. 
Taigi, ji pabėgdavo nuo tos mergaitės, tas buvo 
aišku. 

Ber toji mergaitė, Dorisė Flinkenberg, bėgdavo 
paskui. Tai buvo gana komiška, bet taip pat ir tru- 
putį žemino jas abi. 

Laiprais aukštyn į namą pelkėtoje miško dalyje, 
raktą į spyną, atsidaryti duris ir pirmyn į saugų 
vidų. Uždaryti duris paskui save ir stovėti šnopuo- 
jant prie durų. 

Tylu. Visur. Tylu, kaip galėjo būti tik pelkėtoje 
miško dalyje esančiame name. 

Kol neužgrodavo skambutis. 

Nach Erwald und die Sonne. Ir grodavo. Kvailą 
melodiją, vis iš naujo. 

AR JI NEGALI NEŠDINTIS SAU? 

Kol Lorelei Lindberg, jei būdavo namuose, pa- 
sirodydavo siaurame koridoriuje. 

„Kodėl neatidarai?“ 

Sandra papurtydavo galvą. 

„Šit kaip, tu nenori?“ — tepasakydavo Lorelei 
Lindberg ir nueidavo savo keliais. Tolyn į namą. Ir 
Sandra iš paskos. 


Daug vėliau. Šeštadienio rytas pelkėtoje miško 
dalyje esančiame name. Sandra nubudo vėlai, kaip 
buvo įpratusi tomis dienomis, kai nereikėdavo į 
mokyklą ir galėdavo miegoti, kiek panorėjusi. 
Dabar jos neapleido jausmas, kad būtent tą dieną 
nutiks kažkas nepaprasto. Su pasimėgavimu pa- 
sirąžė santuokinėje lovoje, kuri dabar buvo jos. 
Lorelei Lindberg ir Olandiečio santuoka nutrūko 
prieš kelis mėnesius, o lova, perkelta į Sandros 
kambarį dar prieš galutinai sudedant taškus, taip 
ir liko stovėti ten, kur buvo pastatyta aistrai sugie- 
dojus gulbės giesmę ir prasidėjus pykčiams. Nors 
ir užėmė beveik visą erdvę kambaryje, atrodė sto- 
vėsianti ten ilgai, nes buvo neabejotinai labai pa- 
togi. Tačiau dabar buvo šeštadienio rytas, atrodytų, 
paprastos dienos pradžia: Olandietis darbe verslo 
reikalais, Sandra apsigaubusi chalatu - kimono iš 

šilko brokato su vis dar juntamu „Mažojo Bombė- 
jaus“ kvapu, net ir praėjus keliems mėnesiams po 
parduotuvės uždarymo. Nors ir visą dieną, jei tik 
norėjo. Šeštadienis, geriausia savaitės diena. Jis ir 
dar visas sekmadienis, tik po to ateina laikas grįžti 
į prancūzišką mokyklą, kurią Sandra vis dar lankė. 
O dabar prabudusi ji iš karto žinojo, kad kaip tik šį 
šeštadienį atsitiks kažkas naujo ir įdomaus. 

Kupina laukimo išlipo iš lovos ir dirstelėjo pro 
langą. Ne, tai ne oras ją nustebins. Įprasta lap- 
kričio diena, pilka, nuobodi ir kaip reta niūri, be 
to, šiuo metų laiku čia, pelkėtoje dalyje, patvinus 
Bevardžiam ežerėliui, žvelgiant iš toliau namas 
atrodydavo tarsi plūduriuojantis tarp nendrių ir 
kitų supuvusių augalų. Bet nieko baisaus, greitai 
žemę užklos sniegas, gailestingasis sniegas. Sandra 
įsispyrė į rytines šlepetes su baltais kraštais viršuje ir 
septynių centimetrų pakulnėmis (gavo jas kartą iš 
mamos, nes jai buvo per mažos ir nepatogios), susi- 
supo į chalatą ir tada atsitiko tai, kas vis dar kartais 
nutikdavo prisilietus prie medžiagos: ją persmelkė 
„Mažasis Bombėjus“. 

Lorelei Lindberg. Mama. Kurios ji kartais paste- 
bėdavo taip pasiilgusi, kad pilvą tarsi kas būtų peiliu 
raižęs. Kad tuo metu nenumaldomas ilgesys būtų 
bent kiek pažabotas, reikia sukurti aplink jį kokią 
nors istoriją. Ir savo fantazijose ji sukūrė tokią, ku- 
rioje galėdavo gyventi apimta vienatvės ir tokios 

nuotaikos. Tame pasakojime ji buvo Peilių mėty- 
tojo vaikas. Cirko mergaitė, kurios motina mirė 
nuo nepagydomos ligos (šitą versiją vėliau pakeitė: 
lietingą vakarą nukrito nuo aukštos įtampos stulpo 
pramogų parke, provincijoje, kur niekas seniai ne- 
bevaikščiojo į cirką, nes visi norėjo sėdėti namie ir 
žiūrėti televizorių, tik saujelė žmonių matė jos mirtį 
ant asfalto; istorija buvo tikra, toks buvo akrobatės 
Rositos Montis likimas), o ji pati - mažoji dukrelė, 
kuri, būdama dar labai jauna, tapo savo tėčio Peilių 
mėtytojo asistente. Ji kiekvieną vakarą leisdavo savo 
nepastovios nuotaikos, neprognozuojamam ir šiaip 
keistam, o po motinos mirties iš sielvarto beveik 
išprotėjusiam tėvui mėtyti į ją peilius itin prastai 
žiūrovų lankomoje cirko palapinėje, su kuria jie 
keliavo iš vienos vietos į kitą, po to vėl į kitą ir vėl 
į kitą. 

Taip tam tikrais momentais jausdavosi Sandra be 
mamos, ilgėdamasi Lorelei Lindberg. Bet kartais, kai 
ji būdavo kitos nuotaikos, ilgesys buvo ne toks jau 
stiprus, o retsykiais jo apskritai nebūdavo. 

Tačiau gana fantazijų. Sandra išėjo į siaurą 
virtuvėn vedantį koridorių ir pirmiausia pamatė 
atviras rūsio duris. Ne šiaip pravertas, o plačiai 
atlapotas. Ji stabtelėjo ir sukluso. Ar tik iš rūsio 
nesklinda keisti garsai? 

Širdis ėmė daužyris, adrenalinas mušė į smilki- 
nius. Ji bijojo, bet vis tiek, nors ir truputį keista, lau- 

kimo jausmas jos neapleido. Rūsio durys nebūdavo 
paliekamos atviros. Taip neturėjo būti. Tai buvo 
griežtai uždrausta. Nuo tada, kai Sandra ir Olandietis 
liko name pelkėtoje miško dalyje vienu du, Olan- 
dietis itin stropiai rūpinosi, kad rūsio durys naktimis 
būtų uždarytos, o dar geriau — užrakintos. Durys 
jokiu būdu negalėjo būti praviros kaip dabar. 

„Aš negaliu sau leisti netekti jūsų abiejų“, — rau- 
dojo Olandietis prie baseino be vandens, kuriame 
Sandra žaisdavo ant plytelėmis iškloto dugno, taip 
pat ir prieš pasirodant Dorisei Flinkenberg. Sandra 
nieko į tai neatsakė, tik stipriai užsimerkė, stengėsi 
negirdėti ir karštai troško, kad viskas vėl būtų kaip 


anksčiau. 


Priežastis, dėl kurios rūsio durys turėjo būti už- 
darytos, buvo pati Sandra. Ji sakėsi vaikščiojanti 
per miegus. Tai nebuvo gryna teisybė, kadaise ji tai 
išgalvojo, kai toks melas buvo tikrai reikalingas. Tai 
buvo paskutiniu, neramumų kupinu laikotarpiu, 
kai Lorelei Lindberg dar tebebuvo name ir kildavo 
begalė bruzdesio, knaisiojimosi ir barnių, barnių be 
po to sekančių susitaikymų, barnių, kurie netrukus 
kildavo be minties apie susitaikymą ir galiausiai Lo- 
relei Lindberg nusirito žemyn ilgaisiais laiptais ir liko 
gulėti kaip negyva, tačiau po to atsikėlė kaip devynis 
gyvenimus turinti katė. Į Sandros kambarį buvo 
perkelta lova, o suaugusieji gulėdavo ir miegodavo, 

kai tik apskritai tai darydavo, visiškai neįmanomose 
vietose, pavyzdžiui, vienas Drabužinėje, o kitas ant 
sofos Iškilmių salėje. Tada, jei buvai šalia viso to 
esanti Sandra, reikėjo neprarasti budrumo. Turėti 
galimybę vaikščioti įvairiose vietose nesislepiant, o 
ne slapčia kaip šnipui. Ir tada Sandra ėmėsi vaikščio- 
jimo per miegus kaip balto melo. O kai viskas nu- 
rimo, po Lorelei Lindberg, tas melas niekur nedingo 
ir gyveno savo gyvenimą, nes dar nespėjus ir mirkte- 
lėti, atsikratyti jo pasidarė sunkiau nei palikti, kaip 
ir atsitiko. O ir bandyti išaiškinti vieną ar kitą prie- 
žastį Olandiečiui tikrai nebuvo pati geriausia mintis. 
Po Lorelei Lindberg Olandietis buvo nepasiruošęs 
kokiems nors paaiškinimams ar įtikinėjimams, nei 
savo, nei kitų. Buvo trapus kaip porcelianas, galintis 
nuo mažiausio judesio nukristi ant grindų ir sudužti 
į tūkstančius gabalėlių. Tūkstančius mažų grūdėtų 
gabalėlių: dėl drėgmės viduje viskas buvo drėgna ir 
porėta. Taigi į gabalėlius, net ne į normalias šukes. Ir 
pabandyk paskui tai suklijuoti kad gudrus. Na jau 
ne. Toir ji nesugebėtų. Ne toje situacijoje po Lorelei 
Lindberg ir Olandiečio. Tik jiedu, nieko daugiau, 
išskyrus juodu. 

Olandiečio rauda prie baseino krašto buvo ne- 
maloni ir gąsdinanti. Sandra sėdėjo baseino dugne 
tarp savo daiktų, medžiagų, iškarpų knygelių, mas- 
karadinių drabužių ir troško atsidurti kur nors už 
tūkstančių kilometrų. 

O kai jis išėjo toliau dužti į gabalėlius Iškilmių 
salėje, ji tikrai nenorėjo sekti iš paskos ir apkabinti, 
paguosti ar panašiai. Iš pradžių jis apsistojo ten ir 
praleido daug dienų ir naktų su savo grogu arba tie- 
siog degtine, kartais kalbėdamas sau balsu keistus 
dalykus, kurie buvo nemalonūs ne tik dėl atskirų 
žodžių reikšmės (jis daug keikėsi), bet ir todėl, 
kad buvo visiškai beprasmiški. Žodžiai ir sakiniai 
iš įvairių vietų. „Aš dainuoju lietuje“, — traukė 
Olandietis. „Mūsų meilė — nepaprastai gražu, jis 
atskriejo baltu jaguaru.“ Ir panašiai. Pastaroji daina 
tikrai netaps geresnė dėl to, kad vis suksis Dorisės 
Flinkenberg magnetoloje, Poppy markės, pagamin- 
toje VDR. „Šita tai labai gera daina“, — pasakys 
Dorisė, bet Sandra tik pakraups. Tai bus vienas iš 
nedaugelio, bent jau iš pradžių, dalykų, dėl kurių 
Dorisė ir Sandra nebus vienos nuomonės. 

Olandieris Iškilmių salėje, Sandra baseine be 
vandens, rankomis užsikimšusi ausis pasidarys kuo 
mažesnė, visiškai nereikšminga. Mažiausiai norėjo 
eiti į Iškilmių salę paguosti, apkabinti ir panašiai, 
kaip dažnai daroma filmuose, šeimą sukrėtus ka- 
tastrofai. Vis glėbesčiuotis ir glėbesčiuotis, tarsi iš 
to išeitų kas nors gero. 

Ilgą laiką vienintelis Sandros troškimas buvo, kad 
Olandietis vėl taprų normalus. Ir pradėtų daryti nor- 
malius dalykus, pavyzdžiui, valyti šautuvą. 

„Klausyk, gal važiuojam truputį pašaudyti?“ 

Tai atsitiko vieną spalio dieną, kai krito lapai 
ir pasaulyje už didžiojo panoraminio lango vėl 
tvyrojo šaltas ir giedras oras. Normalumas grįžo, 
tvarkingai apsirengęs ir švariai nusiskutęs Olan- 
dietis išdygo prie baseino krašto ir žvelgė žemyn 
į ją. Turėjo ir šautuvą, laikė arkišęs jos pusėn, bet 
ji nė kiek neišsigando, jis juk juokavo. Ji iš karto 
instinktyviai tai pajuto, išsiilgtą atmosferą, ypač kai 
jos taip ilgai nebuvo namuose. Ir kaip ji jos laukė 
visą tą laiką. Beždžioniškų nesąmonių, šūkalojimo 
ir ko tik nori. 

Aišku! Sandra pašoko kaip kamuolys, palikdama 
baseino dugne visus kvailus niekučius, kuriais buvo 
užsiėmusi. O, kaip jie buvo jai atsibodę. 

„Taip, - atsakė neįprastai ryžtingai. - Dabar 
pats metas išmokti šaudyti šautuvu.“ 

Pasakė ir patraukė su Olandiečiu į šaudyklą, 
kur išmoko, bent jau padedama, naudotis pisto- 
letais ir šautuvais. Taip pat savo nuostabai pajuto, 
kad jai patinka šaudyti, net jei ir mokytis sekėsi 
ne taip greitai. Skirtingai nei Dorisei Flinkenberg, 
kuri kiek vėliau per labai trumpą laiką taps tikra 
snaipere. Bet Sandrą stebino ir tai, kaip jai patiko 
šaudykla ir buvimas joje. Iš tikrųjų tai ir buvo esmė, 
žavėjusi ją labiausiai. Ten tvyrojusi ypatinga kon- 
centracijos sukurta atmosfera, tyla ir susikaupimas. 
Atskiras pasaulis. 

Olandiečio pasaulis. Nuosavas jos tėčio pasaulis. 

Kaip „Mažasis Bombėjus“, audiniai, telefoniniai 
pokalbiai ir ypatinga muzika (bananų plokštelės 
apskritai niekada nėra buvę name pelkėtoje miško 
dalyje), viskas, kas buvo Lorelei Lindberg pasaulis. 
Ir keista, tačiau tiesa: didžiosios aistros metu tie du 
pasauliai buvo nesuderinami. 

Egzistuoja gana populiari nuostata, kad aistrą 
dažnai sunku suderinti su paprastu kasdieniu gy- 
venimu, tačiau buvo ir kitas, svarbesnis ir sunkiau 
suprantamas bei priimamas dalykas: bejėgiškumas, 
kad tik didžiosios aistros dalyviams išsiskyrus buvo 
galima pamatyti, kokie jie buvo savo pasauliuose. 
Kad tik tada buvo galima juos pažinti. 

Kol dar buvo Lorelei Lindberg, Olandietis ne- 
šaudė šaudykloje, nemedžiojo miške ir neburiavo 
jūrų platybėse, ką taip mėgo. Tačiau nebuvo ir visa 
galva pasinėręs į p/ayboy gyvenimą tarptautinėje 
jet-set aplinkoje, kas buvo vienas iš jo tikslų, kurio 
jis dar aistros pradžioje paaiškino Lorelei Lindberg 
ketinąs siekti. Jis daugiausia lakstė aplinkui, sudari- 
nėdamas prastesnius ir geresnius sandėrius, tačiau 
koncentracijos lygis buvo gerokai žemesnis nei po 
Lorelei Lindberg. O Lorelei Lindberg su savo au- 
diniais, ar ji bent juos mėgo? 

Kas dėl p/ayboy gyvenimo, tai iš tiesų savo ambi- 
cijas toje srityje Olandietis patenkins tik po Lorelei 
Lindberg laikotarpio. Bent jau vėliau vasaromis 

su Moterimis Pirmajame Kyšulyje ir medžioklės 
sezono metu rudenį, name pelkėtoje miško da- 
lyje. Tada jį sups daug moterų, kad ir, pavyzdžiui, 
Bomba Pinkė Pink, striptizo šokėja, padariusi iš 
to užsiėmimo visą filosofiją. Tiesą sakant, būtent 
Bombą Pinkę Pink Olandietis su Sandra tarsi ne- 
tyčia ir susitiks pirmąją jų, tėvo ir dukters, dieną 
šaudykloje, pokšt, pokšt, pokšt. 

Ne pačioje šaudykloje, bet po jos. Tai įvyko res- 
torane, kur jiedu valgė jautienos kepsnį su krauju, 
tėvas ir dukra, susėdę vienas priešais kirą prie ke- 
turviečio staliuko prie lango. Restoranas buvo 
pustuštis, nes vakaras buvo dar ankstyvas. Tada, 
POKŠT. Ji tarsi nukrito iš dangaus kaip sprogimas. 
Bombos sprogimas. Ir tarytum visai atsitiktinai. 
Tarsi jai nebūtų daugiau ar mažiau aiškiai parašyta 
ant kaktos (tiesą sakant, Olandiečiui taip pat), kad 
tai toks atsitiktinis tokios atsitiktinės rūšies suta- 
pimas, kuris buvo suplanuotas iš anksto. 

„Atsiprašau“, — tokia neužmirštama jau tada 
su rausvu trumpučiu spandekso sijonėliu, rausva 
angoros vilnos palaidinuke gilia iškirpte, iš ku- 
rios verte veržėsi didelės apvalios krūtys, sidabru 
blizgančiais apremptais batais iki kelių, dėl kurių 
sijono neuždengta balta oda švietė kažkaip ypa- 
tingai lengvabūdiškai, tačiau ir subtiliai, nes ją 
dengė plonos nailoninės kojinės, matomos tik iš 
labai arti. Nors jos vešlūs šviesūs plaukai ir buvo ne 

taip šauniai pašiaušti kaip Džeinės Mensfild, bet 
vis tiek GRAŽŪS. Atrodė pakankamai įžūliai ir 
taip, gal ir ne visai dorovingai ar civilizuotai, tačiau 
tai ir teikė jiems žavesio ir stebėtino patrauklumo. 
„Atsiprašau, — ištarė ji, — ar čia laisva?“ 


Bomba Pinkė Pink gergždžiančiu ir tuo pat 
metu laibu paauglišku balseliu, truputį tempiamu, 
tarsi jame kas būtų pamiršęs kramtomąją gumą, 
tokią amžiną kramtomąją gumą, primenančią kitus 
laikus (to ir buvo siekiama) - jaunesnius, linksmes- 
nius ir nekaltesnius. Taigi, kaip sakyta, tarsi visai 
atsitiktinai. Olandietis apsimetė nustebęs, tačiau 
mandagiai pakvietė ją prisėsti. Ta akivaizdi Sandrai 
suruošta vaidyba mergaitei visiškai nerūpėjo. Ji ir 
taip tuo mėgavosi. Ir visi mėgavosi. Pinkė prisėdo 
prie staliuko ir Olandietis vėl buvo puikios nuo- 
taikos. „Vyras privalo daryti tai, ką privalo“, - vis 
kartojo ir kartojo Olandietis vadinamojo pokalbio 
apie orą, vėją ir paskutinius įvykius tik suaugusiems 
skirtame seriale Peyron Place metu. Daugiau kaip ir 
apie nieką, bet vakaras vis tiek pavyko kuo puikiau- 
siai, pirmas pavykęs vakaras po ištisos amžinybės. 
Sandra irgi pralinksmėjo ir netgi buvo tam tikra 
prasme dėkinga Pinkei. Olandietis prisiragavo tiek, 
kad Bombai Pinkei Pink teko vairuoti visą kelią iš 
miesto prie jūros į namą pelkėtoje miško dalyje. 

Bomba Pinkė Pink ant didžiųjų namo pelkė- 
toje miško dalyje laiptų. Kaip ji lakstė gausiomis 
pakopomis tarsi laimingas vaikas aukštyn ir žemyn, 
aukštyn ir žemyn, striptizo šokio žingsneliu ir pa- 
našiai, kitiems spoksant išsprogusiomis akimis. Tai, 
aišku, buvo paika ir kvaila, tačiau, atmetus visa kita, 
tai buvo tarsi nuostabaus ir nerūpestingo juoko 
gūsis niūriame ir pilkame pasaulyje. 

Visa tai paveikė ir Olandietį, jis buvo paten- 
kintas ir skubiai įsitermpė Bombą į namą. 

Tačiau perskelta zuikialūpės grimasa tikrai baisi. 

Nors prie rytinės arbatos Sandra suspėjo vėl ap- 
sikvailinti. Pasakė vieną dalyką, tarsi tarp kitko, ir 
jai beveik pavyko pravirkdyti Bombą. Pinkės akys 
pritvino ašarų, ji nervingai krebždino stalą trijų 
centimetrų ilgio rožiniais nagais. 

„Aš ne kekšė, - pasakė Bomba jai, - mano pro- 
fesija — striptizo šokėja.“ 

Vėliau Sandra gailėjosi. 


Bet dabar, tą šeštadienio rytą lapkričio mėnesį, 
praėjus kelioms savaitėms po dienos šaudykloje, 
Sandra stovėjo su kraujo raudonumo kimono bal- 
tais drugeliais ir aukštakulnėmis šlepetėmis ant 
smėlio spalvos kilimo viršutiniame namo pelkėtoje 
miško dalyje ir klausėsi. Taip. Tada lėtai nuslinko 
prie žiojinčios rūsio laiptų angos. Atsargiai leidosi 
spiraliniais laiptais, kaip įmanydama ryliau, spau- 

dėsi prie baltos tinkuotos sienos kaip siaubo apimta 
moteris seno detektyvo viršelyje ir slinko žemyn. 
Adrenalinas ir toliau plūdo į galvą kaip šaudykloje, 
akimirką prieš nuspaudžiant gaiduką. Apačioje 
kažkas buvo. Kažkas. 

Nes Sandra jau suprato, ką girdėjo. Kažkas pa- 
prasčiausiai gulėjo ir miegojo. Kažkieno sunkus ir 
gilus alsavimas, tačiau tokio garsumo, kad galėjai 
pamanyti, jog ten milžinas ar kažkas panašaus. Bai- 
singai knarkiantis milžinas. 

Sandra nieko panašaus nebuvo girdėjusi anks- 
čiau. Buvo visiškai aišku, kad tai ne šeimos narys. 
Tik Olandiečio brolis Juodoji Avis galėjo knarkti 
daugmaž panašiai. Juodoji Avis, tai jis, nors niekada 
nebaigė savo architektūros studijų, suprojektavo 
namą pelkėtoje miško dalyje (nors jis čia visiškai 
netiko) ir galėjo knarkti taip, kad sienos drebėdavo. 
Kartą, kai Lorelei Lindberg su ja atėjo į „Mažąjį 
Bombėjų“, buvo taip pat šeštadienio rytas, jis 
knarkdamas gulėjo galiniame kambaryje. 

Tačiau dabar buvo visiškai akivaizdu, kad tą kartą 
garsai buvo labiau suaugusio žmogaus. Sandra iš 
karto suprato, kad iš baseino girdimus garsus sklei- 
džia ne suaugęs žmogus, o vaikas. Kažkoks vaikas, 
galimas daiktas, vaikas milžinas. Mamuto jauniklis, 
šmėkštelėjo Sandros galvoje irak, kaip juoksis Dorisė 
Flinkenberg, kai Sandra vėliau jai tai papasakos. 

Visiškai teisingai. Stebuklų stebuklas. Baseino 
dugne gulėjo miegantis žmogus. Mažas žmogus, 
na, ne toks jau mažas pagal dydį, bet vaikas. Tarp 
visų popierių, laikraščių ir audinių vaikas pasitiesė 
miegmaišį ir dabar susirangęs jame miegojo. Ir 
miegojo giliai. Knarkė pražiota burna ir, kaip jau 
sakyta, tai tikrai girdėjosi. Nors, aišku, garsą sustip- 
rino aidas, aidėjęs šaltose sienose ir viso baseino 
skyriaus tuštumoje. 

Kas tas vaikas? Buvo nesunku atpažinti. Niekas 
kitas kaip keista įkyruolė Dorisė Flinkenberg. 

Anksčiau Sandra bėgdavo nuo jos, bet dabar 
buvo visai kitas reikalas, tai Sandra sumojo iš karto. 
Dabar buvo metas, išmušė pirmojo, vieno iš svar- 
biausių visame Sandros gyvenime, susitikimo va- 
landa. Nes dabar Dorisės Flinkenberg buvimas ten 
atrodė pats aiškiausias dalykas pasaulyje. 

Tada Sandros viduje kilo juoko banga, nuste- 
binusi net ją pačią. Tiesiog neprilygstamas links- 
mumas, džiaugsmas, kokio ji niekada arba bent jau 
labai seniai nebuvo patyrusi. Taigi, užuot paskam- 
binusi į darbą tėčiui arba policijai ir pasiskundusi, 
pakvietusi ką nors pagalbon arba tiesiog įlipusi įba- 
seiną ir pažadinusi įsibrovėlę — buvo akivaizdu, kad 
Dorisė pateko vidun neatsiklaususi - Sandra Vern 
toliau tyliai tylutėliai stovėjo prie baseino krašto, 
švelniu ir smalsiu žvilgsniu nužiūrinėdama Dorisę 
Flinkenberg, tuo pat metu bandydama sugalvoti, 

kaip čia kuo įsimintiniau ją pažadinti. Tai staiga 
pasidarė svarbu. Ne tiesiog noras padaryti įspūdį, 
bet troškimas parodyti, kas esi, tarsi šachmatų de- 
biutas, ir kuo stipriau. Visų pirma todėl, kad tai 
parodys visas jos galimybes. Ne tik, kas ji buvo, bet 
ir kuo galėjo būti. 

Sandra atsitraukė kelis žingsnius atgal, kad būtų 
tiesiai priešais baseine miegančią Dorisę, vis dar 
pašėlusiai knarkiančią Dorisę. Tada kaip pistoletą 
ištiesė smilių ir garsiai ištarė suaugusio balsu: 

„Pykšt! Tu negyva! Metas prabusti!“ Nešaukė, 
tiesiog pasakė tai kiek garsiau nei įprastai. Ir vis 
dėlto nespėjo nė baigti, o Dorisė Flinkenberg pa- 
šokusi jau sėdėjo miegmaišyje dar ne visiškai pra- 
budusi ir dairėsi aplinkui baisiai išgąsdinto žvėrelio 
žvilgsniu. To žvilgsnio Sandra niekada neužmirė. 
Daug kartų ateityje Sandra galvos apie tai, kaip 
Dorisė miegojo, tai tiek daug pasakė apie pačią 
Dorisę Flinkenberg. 

Kaip visas jusles įrempusi katė irvis dar giliame 
sapne. Kas gerai derėjo su tuo, kuo ji buvo ir apie 
ką netrukus, pačioje jų pažinties (koks paprastas 
žodis viską aukštyn kojom apversiančiam dalykui!) 
pradžioje ji papasakos su visomis smulkmenomis 
ir detalėmis. Vaikas, labai anksti gyvenime (dar 
prieš patekdamas į pusbrolių ir pusseserių namus) 
išmokęs, kad pasaulis tam tikra prasme yra tiesiog 
per bjauri vieta, kad suaugusiais negalima pasiti- 

kėti ir kad jie nesibodės nuskriausti, net jei ir esi 
apsiginti negalintis mažas vaikas, kad jei nori išlikti 
ir kaip nors pakenčiamai gyventi, turi kaip išma- 
nydamas pats savimi rūpintis ir pats save saugoti. 
Niekur nesi visiškai saugus. 

Dorisė Flinkenberg, nuskriaustas vaikas. Ji šiek 
tiek pakels kelnių klešnę, norėdama pademons- 
truoti to įrodymus: bjaurius raudonai rudus randus 
šone. „Štai čia ji mane pačirškino ant grotelių. Ji, 
ežero mama. Arba, tiksliau, bandė pačirškinti.“ 


Ber baseine išvydusi Sandrą, Dorisė iš karto at- 
sitokėjo. Nusijuokė dar ne visai prabudusiu juoku, 
tarsi visa baimė būtų išsisklaidžiusi, nors greičiau 
priešingai: garsus ir įžūlus ne visai prabudusio žmo- 
gaus juokas, jokių atsiprašymų ar pasiaiškinimų. 

„Ar aš tau atrodau panaši į negyvą? Kažkas ne- 
gerai tavo pistoletui.“ 

Į tai turėjo būti daugybė smagių atsakymų, bec 
Sandra greitosiomis nesugalvojo nė vieno. Ją vėl 
staiga apėmė ir džiaugsmas, kad Dorisė Flinken- 
berg čia, ir tuo pat metu drovumas, dažnai kišdavęs 
jai koją ir kitose situacijose. Dabar ji troško tęsti 
šou ir tuo pat metu pasakyti tai, kas, jos nuomone, 
būtina, kad Dorisė niekur nedingtų. 

„Kelkis, — pasakė, — tu turbūt alkana? Gal pirma 
papusryčiaujame?“ 

Ir tada žiūrėdamas į Dorisę Flinkenberg galėjai 
pamatyti, kaip ji visa atsipalaidavo, o jos apskri- 

tame veide nušvito tai situacijai tinkanti įžūli plati 
šypsena. 

„Aš nepaprastai alkana, — pasakė kuo tvarkin- 
giausia švedų kalba, aiškiai artikuliuodama, tarsi 
balsu skaitydama eiles mokyklos baigimo proga. — 
Siaubingai dorisiškai alkana. Galėčiau namą pra- 


. “ 


ryti. 


„Tai eime“, — pasakė Sandra abejingai ir ėmė 
kilti laiptais. O Dorisė ėmė paskubomis lįsti iš mieg- 
maišio, iš pirmo žvilgsnio taip pat abejingai, bet 
iš tikrųjų jai sunkiai sekėsi nuslėpti užsidegimą. 
Tačiau nieko tokio. Taip ir turėjo būti, abi tai ži- 
nojo. 

O viršuje esančioje virtuvėje buvo pradėtas 
rekordiškai greitas, ne daugiau kaip dvidešimt 
minučių užtrukęs procesas, kurio metu Dorisė ir 
Sandra geriau susipažino ir tapo geriausios draugės. 
Neišskiriamos. Viena IR kita, viskas. 

Taip viskas ir bus artimiausiais metais iki pat 
Dorisei Flinkenberg vieną tamsią lapkričio dieną, 
panašią į jų pažinties dieną, nueinant prie Lorelei 
uolos su pistoletu (tikru) rankoje, pakeliant jį prie 
smilkinio ir nuspaudžiant gaiduką. 


Pusryčiams pirmąjį rytą name pelkėtoje miško 
dalyje jos negėrė Lapsang souchong, dūmų skonio 


arbatos, kurią Sandra paprastai gerdavo — dėl to 

ji irgi būdavo labai kategoriška. Jei namuose ne- 
būdavo tinkamos rūšies arbatos, jei tėtis ar mama 
(kai dar gyveno kartu), pavyzdžiui, pamiršdavo jos 
nupirkti, surūgusi Sandra apskritai atsisakydavo 
pusryčiauti. 

„Kas čia? — persigandusi sušuko Dorisė Flinken- 
berg, gurkštelėjusi iš Sandros jai ištiesto puodelio. — 
Kvepalai? Juk sakiau KAVOS!“ Dorisė ryžtingai 
išspjovė kas liko į kriauklę. „Pusbrolių ir pusseserių 
namuose mes visada geriame kavą! Benkis išlošia 
jos mums kilogramais. Na, loterijose. Jam TAIP 
sekasi, — pridūrė Dorisė tarsi garsiai skaitydama iš 
kryžiažodžių knygelės. - Nors tik lošiant“, — tęsė 
liūdnu balsu ir nepastebėjo, kad Sandra krūptelėjo. 
Prieš susitinkant Dorisę Flinkenberg Sandros ži- 
nios apie Trakteną ir jo žmones buvo labai menkos, 
išskyrus porą dalykų, vienas kurių, aišku, buvo tai, 
kad berniukas miške ir Benkis yra vienas ir tas pats. 
„Tu juk žinai Benkį? Juk matei jį? Beprotį miške. 
Mes kilę iš tų pačių namų, jei dar neaišku. Pus- 
brolių ir pusseserių namų. Jis ten įsūnytas, o aš, 
aš esu podukra. O'5vy Sandra, jei tik tu žinotum: 
mano tikrosios šaknys, jomis tikrai nėra ko girtis.“ 
Ir pasakiusi tai Dorisė užvertė akis taip, kaip buvo 
būdinga tik jai, ką Sandra netrukus supras. Ir dar, 
aišku, tas kalbėjimas, iš jos liejosi žodžiai ir daugybė 
dalykų, ties kuriais norėjai stabtelėti ir paklausinėti 
daugiau (pavyzdžiui, dabar - beprotis miške, vardu 


139 


Bengras), bet jau iš karto, pirmosiomis jų pažinties 
minutėmis, srautas buvo per didelis. „Bet dabar tu 
turi viską papasakoti apie save, — tęsė Dorisė ryž- 
tingai. — Koks tavo hobis? Mano tai...“ Čia Dorisė 
padarė pauzę prieš kalbėdama toliau, ištiesė ranką 
prie dar vieno sumuštinio su rūgščia duona ir ka- 
lakutiena, kuriuos Sandra buvo sudėjusi į lėkštę ir 
pastačiusi ant stalo tarp jų, ir pradėjo bilsnoti koja 
į stalo koją, tarsi norėdama suteikti savo žodžiams 
ritmą ir išraišką: „...mano tai muzikos klausymasis, 
kryžiažodžių sprendimas ir „Nusikaltimai iš gyve- 
nimo.“ 

Taip tad kalbėjo Dorisė ir iš pradžių buvo sunku 
net įsiterpti. Tačiau, pastebėjo Sandra klausydama 
Dorisės, tai nemaišė. Ji neturėjo nieko prieš. Ir dar 
daugiau — ji kažkokiu keistu būdu suprato būtent 
to taip ilgai ir laukusi. Dorisės kalbų, Dorisės bu- 
vimo, Dorisės — visko, kas buvo susiję su Dorise. 
Kad būtent tai ir yra tai, ko ji vaikščiojo, laukdama 
didžiąją savo gyvenimo dalį. 

„Aliooo! Aš uždaviau klausimą! Ar yra kas nors 
namuose?“ 

„Hm, - atsargiai atsakė Sandra, - nežinau, bet 
gal audiniai. Tam tikrų rūšių, ne visi. O šiaip man 
visai patinka šaudyti pistoletu. Nors negaliu pasa- 
kyri, kad man tai labai gerai sektųsi.“ 

Ištarė tai ir nė nedrįso pažvelgti į Dorisę, kelias 
sekundes klausėsi savo pačios beprotiškų sakinių 

aido skambėjimo tarp jų. Jai reikia pakeisti po- 
kalbio temą. Ir greitai. 

„Ber dabar mano eilė uždavinėti klausimus. 
Kaip patekai į namą? Ir ką apskritai čia veiki?“ 


Pirmą klausimą Dorisė Flinkenberg nuleido ne- 
girdomis, tačiau į antrą ėmėsi atsakinėti itin smul- 
kiai. Vakarą prieš tai jai tiesiog šovė į galvą, kad 
ji daugiau negalinti nė akimirkos tverti pusbrolių 
ir pusseserių namuose ir kad atėjo laikas bėgti iš 
namų. Ta mintis trenkė kaip perkūnas iš giedro 
dangaus, pasakojo ji: tiesiog leistis, kur akys veda, 
ir niekada negrįžti. Taigi Dorisė susikrovė savo la- 
gaminą ir išėjo iš pusbrolių ir pusseserių namo su 
miegmaišiu po pažastimi. Ilgai, ilgai ėjo keliu ir 
įvairiais takeliais. Vis dėlto einant šaltyje su plonu 
švarkeliu prieš vėją jos pyktis pamažu išgaravo ir 
netrukus ji galvojo jau apie kitus dalykus, pavyz- 
džiui, ar tikrai pasiėmė viską, ko jai reikės likusį 
gyvenimą, štai magnetolą juk pamiršo kaip ir visas 
kasetes. Taigi, praleidusi kelyje ne tiek jau daug 
laiko, ji vėl atėjo į protą ir apsigręžė atgalios. Tačiau 
dabar jau galėjo graužtis nagus, nes spėjo nuo pus- 
brolių ir pusseserių namų nueiti gana toli, tiesą sa- 
kant, aiškiai per toli, kad pajėgtų grįžti. Tad ji atėjo 
į namą pelkėtoje miško dalyje. Jo būta arčiausiai. 
Niekas nežinojo, ar ji kalbėjo tiesą, greičiausiai ne, 
pernelyg fantastiška viskas buvo, ypač turint gal- 

voje, kad namas pelkėtoje miško dalyje buvo ten, 
kur buvo. Arti jo nebuvo nieko. Nuošalyje visko 
visame Traktene ir, galima sakyti, visame pasaulyje. 
Ir vedė čia tik vienintelis normalus kelias ir dar pora 
miško keliukų. 

Ber tik idiotas galėjo dabar kabinėtis prie tokių 
detalių. Sandrai, kaip jau sakyta, buvo daugybė 
svarbesnių dalykų. Tai buvo susitikimas su gimi- 
ninga siela ir panašaus jausmo Sandra daugiau 
nepatirs per visą likusį gyvenimą. Tik su Dorise 
Flinkenberg egzistuos tas nuostabus, šimtaprocen- 
tinis susižaidimas. Kurį matė ir apie kurį žinojo tik 
jos. Nuo par pradžių, kai buvo tokios mažos, kad 
net nemokėjo protingai pasikalbėti. 

Ir tas susižaidimas neturėjo nieko bendro su kai 
kuriais išoriniais bruožais. Skirtumų galėjai rasti 
kiek tik nori. Pavyzdžiui, Sandra tuo metu buvo 
maža ir smulki, išsipešiojusiais šviesiais plaukais, 
o nakčiai įsidėdavo dantų plokštelę. Dorisė buvo 
apvaloka, vieškelio spalvos, ne tik plaukai, bet ir 
pati truputį. Dar atsikišusiu viršutiniu žandikauliu, 
kuris vadinosi „triušis“. Ir DIDŽIULĖS pėdos, ke- 
turiasdešimto arba keturiasdešimt antro dydžio. 

Ir visada su tais pačiais bjauriais odiniais ba- 
tais. 


„O ir kvaila gi aš — sugalvojau bėgti nuo šeimos, 
kurioje turiu privilegiją būti jos nare, — ištarė Do- 
! 

risė Flinkenberg, po ilgų išvedžiojimų galiausiai 
priėjusi prie istorijos moralo. — Turiu galvoje pus- 
brolių ir pusseserių namus. Ir pusbrolių ir pusse- 
serių mamą. Ją myliu labiau už viską pasaulyje. 

Mano pati brangiausia įmotė. O boy, Sandra, 
kad tu žinotumei, iš kokių padugnių aš esu kilusi, 
na, biologine prasme. Ežero mama ir ežero tėtis. 
Aš esu, Sandra, — reikšmingai sušnibždėjo Do- 
risė — tikrų tikriausia pavainikė.“ 

Ir Dorisė nusijuokė, tarsi jai būtų palengvėję, 
bet po to vėl susimąstė ir mintimis grįžo pas pus- 
brolių ir pusseserių mamą. 

„Turbūt ji dabar kaip reikiant nerimauja, pus- 
brolių ir pusseserių mama. Aš juk neketinau už- 
migti ten apačioje, baseine. Norėjau tik pailsėti.“ 

Ir prrrr... Ar tik ne telefono skambutis perskrodė 
orą? 

Tai, aišku, buvo pusbrolių ir pusseserių mama, 
domėjosi, kur Dorisė. 

„Dabar turime paskubėti, jei norime suspėti 
truputį pažaisti prieš jai čia atvykstant, — ištarė 
Dorisė, padėjusi ragelį. - Noriu pasakyti, žaisime 
ir vėliau. Bet tai ne visai tas pats. Eime vėl į rūsį?“ 

Dorisė lygiai taip galėjo paklausti „ar tekėsi 
už manęs?“, nes Sandra būtų lygiai taip atsakiusi 
„taip“. 

„Taip, — atsakė Sandra, -— taip.“ 

Ir vedamos Dorisės mergaitės grįžo į rūsį, su- 
lipo į baseiną be vandens. Dorisė pamatė Sandros 
lagaminėlį. 

„Taigi, tu irgi esi mergaitė su lagaminu. Jei tu 
atidarysi savo, aš atidarysiu mano, tada galėsime 
pasižiūrėti.“ 


Tada buvo Dorisė su lagaminėliu ir Sandra su 
lagaminėliu: dvi lagaminėlių mergaitės, iškračiu- 
sios juos ant žalių baseino plytelių taip, kad viskas 
susimaišė. Taip, kad atsirado nauja, įdomi visuma 
ir naujos, netikėtos kombinacijos. Viena su kita, 
idėjos, keistenybės, maži ir dideli dalykai. 

Pavyzdžiui, Sandros lagaminėlyje buvo kortelių 
su šilko gabalėliais iš „Mažojo Bombėjaus“, iškarpų 
knygelės su Džeinės Mensfild negyvu šunimi, Lupe 
Velezir Patricija kruviname miške. Ir visa tai gyveno 
savo gyvenimus tarp nutrintų mėlynos spalvos sąsiu- 
vinių viršelių. Taip pat buvo kelios degtukų dėžutės 
iš viešbučių ir naktinių klubų jer-se? gyvenime, plas- 
tikinis kubas sugdaugybe sidabrinių konfeti viduje. 
Dorisės lagaminėlyje, kuris nė iš tolo nebuvo toks 
brangus kaip Sandros, o ir daug mažesnis, buvo 
kasetės su daugybe „nesenstančių melodijų kanki- 
namiems meilės“ (nepakenčiama mėgstamiausia 
Dorisės muzika), pora „Nusikaltimų iš gyvenimo“ 
numerių (žurnalas), kelios knygos, „Kitė vėl atsklei- 
džia paslaptį“, „Moters vaidmuo meilėje“ ir „Kry- 

žiažodžių knyga“ bei laiškas iš Anglijos karališkųjų 
rūmų, adresuotas B.Flinkenberg, Sazbvžgen. Laiške 
anglų kalba buvo kruopščiai aiškinama Dorisei, kad 
princas Endrius, kurį ji bandė pakviesti susirašinėti, 
nenoriai susirašinėja su ne šeimos nariais arba jiems 
prilyginamais asmenimis, kas irgi buvo kažkaip pa- 
aiškinta. Ir taip toliau. 

Vienas lagaminėlis, kitas lagaminėlis ir viskas, 
kas buvo juose; iš to atsirasdavo žaidimai, pasako- 
jimai, pasakojimai ir žaidimai, žaidimai, kurie buvo 
pasakojimai, kurie užims Dorisę ir Sandrą daug 
daug metų. Ir netrukus persikels į kitą tikrovę. 

Ir dar toliau, beveik į suaugusiųjų gyvenimą. 


Ber dabar, kol kas, taip pat gana ilgą laiką, viskas 
dar buvo smagu. Džiaugsmas ir smagumas siekė ir 
kitus, kurie tiesiogiai nedalyvavo. 

Pavyzdžiui, pusbrolių ir pusseserių mama. Kiek 
vėliau tą dieną pasirodžiusi name pelkėtoje miško 
dalyje ji negalėjo neužsikrėsti baseino be vandens 
dugne tvyrojusia džiaugsminga nuotaika ir taip 
pat panoro pabūti truputį ilgiau. Taip džiaugėsi, 
kad apsidairė aplinkui ir pastebėjo, kaip viskas dul- 
kina. Ir kai truputį vėliau namo grįžo Olandietis su 
Bomba Pinke Pink, name pelkėtoje miško dalyje 
virte virė valymo darbai. 

Olandietis irgi tuo apsidžiaugė ir tuojau pat nu- 
samdė pusbrolių ir pusseserių mamą dirbti etatine 

valytoja name pelkėtoje miško dalyje. Tai, kalbant 
plačiau, buvo „Keturių šluotų ir ssmtuvėlio“, va- 
lymo firmos, netrukus padariusios pusbrolių ir 
pusseserių mamą tikra įmonininke, pradžia. 

O Pinkė, ji nosies tiesumu pasileido į rūsį su 
baseinu be vandens, kur suriko kaip vaikas. 

„Aš irgi noriu žaisti!“ — sušuko ji ir ėmė lipti į 
baseiną pas mergaites. Buvo taip užsidegusi, kad jos 
krūtinė beveik išvirto per ankštos blizgančios palai- 
dinukės iškirptę ir ji užkliuvo už ilgos šilko juostos, 
į kurią buvo susisupusi Dorisė, Haremo dama. 

„Laba diena“, — pasakė Dorisė Flinkenberg ir 
ištiesė ranką Pinkei. 

„Tai Bomba Pinkė Pink, - mandagiai supažin- 
dino Sandra ir, norėdama būti tikra, kad vėl ne- 
užgaus Pinkės, pristatė ją kaip ir dera. — Striptizo 
šokėja pagal profesiją.“ 

Tačiau Pinkė vėl pažvelgė į Sandrą įsižeidusiu 
žvilgsniu. 

„Tokiais atvejais sakoma tėčio mergina. Ir nieko 
daugiau.“ 

„Bet striptizas... — pasaulio mačiusio žmogaus 
balsu pareiškė Dorisė, — ... kaip įdomu. Tai turėtų 
būti tikrai daug pastangų reikalaujanti profesija. 
Papasakok daugiau.“ 

Tai buvo grupinio darbo įvadas, kurį Dorisė 
Flinkenberg atliks mokykloje viena, be grupės; 
„Profesija — striptizo šokėja“. To darbo pasekmė 

Dorisei Flinkenberg bus amžinas draudimas mo- 
kytis vienoje klasėje su Sandra Vern, kuri gana 
greitai pereis iš prancūziškos mokyklos į pačią pa- 
prasčiausią vidurinę mokyklą rajono centre. 


Taip tad viskas ir buvo, bent jau maždaug taip, 
kai Sandra ir Dorisė susitiko ir tapo draugėmis bei 
žaidimų bičiulėmis. Geriausios žaidimų bičiulės, 
be to, vien tik jų pasaulyje. 

Jos turės daug ir ilgų žaidimų. Ir niekas iš paša- 
linių ničnieko apie juos nesupras. 

Vis dėlto kai kurie žaidimai išsiskirs. Atsiras du 
dideli, pagrindiniai žaidimai. Vienas bus Sandros 
žaidimas, paremtas jos pačios gyvenimo istorija. 
Kitas bus Dorisės, bet jis remsis ne tiesiogiai Do- 
risės gyvenimu, o kažkuo gana artimu. Kažkuo, kas 
kartą įvyko Traktene. Baisi istorija. 

Žaidimai nebus žaidžiami tuo pačiu metu, o 
kiekvienas iš eilės. Pirmas žaidimas bus Lorelei 
Lindberg ir Haincas Gurtas, o antrasis vadinsis 
„Amerikietės mergaitės paslaptis“. 

Ir viskas bus paremta tikrove. Viskas bus tikra. 


Pirmasis žaidimas — Lorelei ir Haincas Gurtas — 
prasidėjo taip: 

„O kur tavo mama?“ - paklausė Dorisė Flinken- 
berg Sandros kitą dieną, vieną iš pirmųjų dienų, kai 
jos buvo kartu name pelkėtoje miško dalyje. Tuo 

metu jos sėdėjo virtuvėje ir užkandžiavo - Dorisė 
Flinkenberg užkandžiaus visą laiką. Apsirengusios 
maskaradiniais drabužiais, kurie buvo iš kito, seno, 
jau pradėjusio truputį įkyrėti žaidimo. 

„Kas atsitiko?“ 

„Kai kas atvyko jos pasiimti“, - miglotai atsakė 
Sandra. 

„Angelas?“ — nekantraudama paklausė Dorisė. 

„Hm“, - daugiaprasmiškai numykė Sandra. 

„Minties Angelas?- paslaugiai pridūrė Dorisė. — 
Liza Malama?“ 

„Ššš!“ — pasigirdo nuo laiptų, kur pusbrolių 
ir pusseserių mama išsijuosusi vaškavo laiptų pa- 
kopas, kad šviestų ir blizgėtų kaip kadaise, kai č čia 
dar buvo Lorelei Lindberg. 

„Slapčia klausytis draudžiama! — riktelėjo Do- 
risė Flinkenberg laiptų pusėn. — Ji baisiai norėtų 
pasiklausyti“, — šnipštelėjo Dorisė taip, kad girdėtų 
tik Sandra. 

„DABAR uždarysiu duris, nes tai skirta tik ketu- 
rioms ausims kartu sudėjus“, - savo ruožtu šūkte- 
lėjo Sandra, garsiai ir aiškiai, taip, kad net nuaidėjo 
name. Tada uždarė ir netgi užrakino duris iš vidaus, 
kad būtų garantuota ramybė ir privatumas. 

O tada prasidėjo žaidimas. Ir prasidėjo jis taip 
kaip ir visi geriausi žaidimai — nuo gana ilgos isto- 
rijos. 

„Jis atvyko jos pasiimti, — pradėjo Sandra tyliu 
balsu tai, ko niekam anksčiau nebuvo pasakojusi 
irko niekam daugiau nepasakos. Tai, kas buvo taip 
privatu, kad Dorisė Flinkenberg bus vienintelė tai 
išgirdusi gyva siela visame plačiame pasaulyje. — Iš 
čia. Malūnsparniu. Jis nusileido ant stogo.“ 

„Kas? Jos meilužis?“ — Dorisė iš karto ėmėsi 
išnašų. 

„Tyliau, — ištarė Sandra nekantriai. - Neper- 
traukinėk. Kitaip nieko nepasakosiu. Bet taip, jos 
meilužis. Galima ir taip vadinti. Slaptas, aišku. Nes 
paprastai meilužiai tokie ir būna. Vis dėlto jie buvo 
pažįstami daugelį metų. Jie susitiko jet-set gyve- 
nimo laikotarpiu naktiniame klube Alpėse, kuris 
vadinosi „Liuoksinti kengūra“. Štai puodelis iš ten. 
Gėriau iš jo medžiotojų arbatą, žinai, su romu...“ 

„Buvai girta?“ — Dorisė Flinkenberg palietė 
pirštu puodelį su kengūra ir buvo taip susijaudi- 
nusi, kad vėl ėmė vartyti akis. 

„Tyliau, pasakiau, — Sandra kilstelėjo ranką. — 
Na, taip. Mačiau kitomis akimis. Na, kad jie su- 
sitiko. Aš buvau kartu. Tai buvo dar prieš mums 
persikeliant į namą pelkėtoje miško dalyje... Tada 
gyvenome jet-set gyvenimą. Taigi. Iš čia jis ją ir pa- 
siėmė. Širo namo stogas toks plokščias, kad puikiai 
tinka nusileisti. 

Tai buvo diena per pačius karščius, praėjusiais 
metais. Žinai, kaip būna tokiomis dienomis... 

Jokio vėjelio. Ir tylu, taip tylu. Girdėjosi tik aplink 
ropinėjantys ir zvimbiantys vabzdžiai. Visi tie keisti 
šliaužiantys ir ropojantys padarai, gyvenantys čia 
aplink. Kraujasiurbiai uodai ir ant paparčių gy- 
venantys vabalai, kurie judėdami traška, trakšt, 
trakšt, trakšt...“ 

... Dorisė supratingai linkčiojo, Sandrai vis gi- 
liau pasineriant į savo pasakojimą... 

„Ir kulniukai. Jos kulniukai. Klakt, klakt, klakt. 
Tą dieną. Taip nerimastingai. Nerandantys sau 
vietos. Vaikščiojo iš antro aukšto į pirmą, į miega- 
mąjį; iš virtuvės į miegamąjį, į Drabužinę ir atgal, 
otada vėl žemyn. Į baseiną, vaikščiojo aplink jį. Vis 
ėjo ir ėjo. Juk žinai, Dorise, kaip būna, kai ko nors 
lauki. Tą ji ir darė. Laukė. Nors tai buvo suprasta tik 
tada, kai buvo jau per vėlu... Apačioje, prie baseino. 
Staiga dzingr... Ji nusiėmė Olandiečio dovanotą 
žiedą su valgomojo šaukšto dydžio rubinu. O jis 
išsprūdo jai iš rankų ir nuriedėjo baseino dugnu. 
Tada ji pašaukė pagalbon. Pašaukė mane, nes tuo 
metu namuose ir tebuvome tik mudvi. „Sandra! Aš 
pamečiau baseine žiedą ir neįsidėjau lęšių! Sandra, 
būk gera, ateik ir padėk man jį surasti!..“ 

Sandra gerai girdėjo, kad Lorelei Lindberg ją 
šaukė, bet neatsiliepė. Tiesiog nekreipė dėmesio. 
Ji išslinko į lauką, nusileido laiptais ir nubėgo į 
vietą miške šalia namo, kur ji dažnai būdavo. 72i 
buvo Blogosios akies vieta, ten kartais stovėdavo ir 

berniukas. Nors apie tai, apie berniuką, ji nepasakė 
Dorisei Elinkenberg nė žodžio, tai būtų per daug 
sudėtinga. Ten gulėjo akmuo, iš už jo buvo patogu 
stebėti. Ir, galimas daiktas, jau tada pirmą kartą iš- 
girdo kažkur tolumoje tuos svetimus garsus, net jei 
jie dar ir neįsiskverbė į jos sąmonę. Malūnsparnis. 
Kažkur toli... 

O, ne. Ne todėl, kad būtų nenorėjusi padėti Lo- 
relei Lindberg ieškoti žiedo arba būrų jautusi kokį 
nors pyktį, kas jai retsykiais nutikdavo, ji nebuvo 
auksinis vaikas, anaiptol... Tik todėl, kad nebega- 
lėjo ištverti viduje. Lorelei Lindberg nerimas buvo 
didelis, jis skverbėsi visur aplink, nebuvo vietos, 
kur galėtumei nuo jo pasislėpti. Jis ypač sustiprė- 
davo ir beveik įsielektrindavo Olandiečiui nebū- 
nant namuose — „Mažojo Bombėjaus“ juk nebe- 
liko. Teliko štai kas: Lorelei Lindberg žvelgdavo 
pro langą į apžėlusį ežerėlį ir dūsaudavo. Nė vieno 
žmogaus — mesdavo žvilgsnį į savo dukrelę - ap- 
linkui nė vieno protingo žmogaus. Ir vėl atsidus- 
davo. Kartą Lorelei Lindberg taip pažvelgus į ją, 
Sandra beveik apsiverkė. Bet tai buvo anksčiau. 
Dabar ji nebeverkdavo; dabar ji buvo vyresnė ir su 
ašaromis baigta. 

Ir tą dieną, būtent tą: Lorelei su kaklo įrvaru 
ir nuskustu viršugalviu. Plikame galvos plotelyje 
švietė kelios siūlės, medicinoje vadinamos drugeliu. 
Ji nukrito nuo ilgųjų laiptų, tai įvyko prieš kelias 

dienas. Olandietis jai taip sudavė, kad ji prarado 
pusiausvyrą ir krito, krito, krito ir riedėjo daugybe 
laiptelių, fone tuo metu be perstojo grojant tam 
klaikiam durų skambučiui: „Nacb Erwald und die 
Sonne, die Sonne, die Sonne...“ 

Ber po to, po to Olandietis buvo toks liūdnas, 
kad tik verkė ir verkė, o Sandra niekada anksčiau 
nebuvo mačiusi savo tėčio verkiant. Tai buvo gana 
nemalonu. Paskui jis išvažiavo ir kai vėl grįžo, par- 
vežė žiedą su valgomojo šaukšto dydžio rubinu. 

... Kai ilgą laiką kažkur galvoje burzgęs garsas 
sustiprėjo taip, kad galėjai apkursti ir milžiniškas 
šešėlis užtemdė šviesią vasaros dieną, Sandra par- 
krito už akmens prie namo. Ji netikėjo savo akimis: 
tai buvo malūnsparnis, skridęs taip žemai, kad be- 
veik kabino medžių viršūnes savo baisiomis vabalo 
kojomis. Nuo jo susidarė oro slėgis, prispaudęs prie 
žemės žolę, paparčius ir visokius ūglius, kurių, kaip 
žinia, aplink namą buvo tiek, kad nors vežimu vežk. 
Susidūrusi su tuo, ko negalėjo suprasti, Sandra iš 
baimės neteko žado, tačiau akys liko plačiai atvertos 
ir spoksojo, kaip sidabrinis ir juodas malūnsparnis 
leidosi ant plataus ir plokščio namo stogo. 

"Tuo par metu, kitoje vietoje, bet ne per toliau- 
siai (nors vis dėlto pakankamai toli), autostradoje: 
Olandietis važiavo mažiausiai šimto šešiasdešim- 
ties kilometrų per valandą greičiu, kad tik suspėtų 
namo. Jį apėmė bloga nuojauta: jei vyksta visų blo- 

giausia, tada... Tada reikia skubėti! Dabar! Jis ne- 
galėjo pavėluoti, tiesiog negalėjo! Ir spaudė greičio 
pedalą. 

Očia, prie namo pelkėtoje miško dalyje, Lorelei 
Lindberg jau užlipo ant stogo. Buvo apsirengusi 
vien tik baltai. Balta suknelė, balta skarelė aplink 
galvą. Stovėjo ten ir šaukė vyrui su piloto kepure 
ir ausinėmis, piloto akiniais nuo saulės, odiniu 
švarku, batais aukštais aulais ir išsipūtusiomis kel- 
nėmis, tarsi bandydama perrėkti malūnsparnį. Ji 
apsidairė ir pamatė savo dukrą Sandrą, kuri jau 
buvo atsistojusi prie akmens, už kurio slėpėsi. 
Baimės nebuvo likę nė kvapo. Dabar stovėjo ten 
prie akmens tarsi priminimas, jei Lorelei Lindberg 
netyčia pamirštų. 

„Das Mūdchen!“ - šaukė Lorelei Lindberg tam 
vyrui, kuris buvo Haincas Gurtas, jos slaptas mei- 
lužis, atvykęs jos pagrobti. „Mergaitė, — išvertė 
Sandra Vern Dorisei Flinkenberg, - vokiškai.“ Jis 
nekantravo skristi, jis bandė nustumti Lorelei prie 
malūnsparnio durų, ten, ant namo pelkėtoje miško 
dalyje stogo beveik kilo peštynės. 

„Das Mūdchen nicht! Das Mūdchen nicht“ - 
šaukė jis atgal ir taip pat atsigręžė į ją. „Mergaitė 
ne, — išvertė Sandra Dorisei Flinkenberg, — mer- 
gaitė tikrai ne, vokiškai.“ Akimirką abudu žiūrėjo į 
mažą mergaitę. Lorelei Lindberg ir Haincas Gurtas. 
Suaugusieji ant stogo. Mergaitė miške. Akimirką. 

Paskui akimirka praėjo. Lorelei įlipo į malūn- 
sparnį ir prieš jame dingdama dar atsisuko — savaime 
suprantama, juk tai klasika — paskutinį kartą — pa- 
žvelgė į akmenį pamiškėje ir tada, mikroskopiškai 
trumpą valandėlę, visame plačiame pasaulyje tebuvo 
tik jos dvi. 

Jei ji netyčia pamirštų... 

Ji atrodė tokia bejėgė... 

Ir tik po to, kai viskas buvo per vėlu ir pasibaigę, 
Sandra pakėlė ranką — ji buvo tarsi švininė - kad 
pamojuotų Lorelei Lindberg patį paskutinį kartą. 

Malūnsparnis pakilo ir dingo. Praėjo vos kelios 
sekundės ir didžioji nebyli bei spengianti tyla, su- 
akmenėjimas ir karštis vėl apgaubė namą pelkėtoje 
miško dalyje. 


Į kiemą įvažiavo automobilis, pokšrelėjo du- 
relės. Perbalęs Olandietis tekinas pribėgo prie duk- 
ters, sėdinčios pačioje laiptų-į-niekur apačioje, ant 
pačio paskutinio pilko ir aptrupėjusio laiptelio. 

Ir Olandieris iš karto suprato, kad pavėlavo. 
Viskas jau buvo įvykę ir nieko nebepakeisi. Tėvas 
ir dukra ant apatinio laiptelio, vieniši, gaubiami tos 
keistos tylos, kuri visada tvyrojo prie namo pelkė- 
toje miško dalyje. Atsistojo ir apsikabinę kažkaip 
keistai ėmė lipti laiptais į namą. 


„Tą vakarą nusileidau į baseiną“, — užbaigė 
Sandra savo pasakojimą Dorisei Flinkenberg už 

uždarų virtuvės durų name pelkėtoje miško da- 
lyje, kaip tik pasigirstant brazdėjimui kitoje durų 
pusėje. 

Tai, aišku, buvo pusbrolių ir pusseserių mama, 
ji beldėsi ir šaukė, draugiškai, bet ryžtingai: „Mer- 
gaitės, mergaitės! Dabar tai jau tikrai turėsite mane 
įleisti, mergaitės! Aš irgi noriu lašelio kavos!“ 


Bet žiedas. „Vis ieškojau ir ieškojau“, - Sandra 
pritildė balsą. Dabar jos buvo kambaryje, jos kam- 
baryje, sulipusios į lovą, kuri vis dar vadinosi san- 
tuokinė, nors joje miegojo viso labo viena išblyš- 
kusi mergaitė, o lova buvo tokia didelė, kad užėmė 
beveik visą kambarį. „Po to. Baseino dugne. Ir aš jį 
radau. Nors pastebėti tikrai nebuvo lengva. Taigi. 
Valgomojo šaukšto dydžio. Manyčiau, modelis vis 
dėlto buvo ganėtinai mažas valgomasis šaukštas. 
Ir aš... 

... aš paėmiau jį, paslėpiau ir niekada apie jį ne- 
pasakojau Olandiečiui.“ 

„Aš noriu jį pamatyti“, — ištarė Dorisė Flinken- 
berg. 

„Šš, — sušnypštė Sandra, - juk sakiau, kad tai 
žiauriai slapta. Reikės palaukti, kol vėl liksime 
vienos.“ 


Baseine kiek vėliau: Sandra išėmė iš lagaminėlio 
plastikinį kubelį, mažą, su sidabriniais konfeti, ir 

jame, pačiame dugne, buvo jis. Žiedas su rubinu. 
Na, nebuvo toks kaip tikras valgomasis šaukštas, 
ne visai toks didelis. 

Dorisė gniaužė prakaituotomis rankomis plas- 
tikinį kubelį. 

„Laimės kauliukas“, — tyliai ir reikšmingai pa- 
sakė Sandra, paėmė Dorisės ranką ir užmovė žiedą 
jai ant piršto. 

„Aš klaikiai noriu tapti tavo žmona, Haincai 
Gurtai“, — ištarė Dorisė Flinkenberg ir įsijautusi 
pažvelgė į akis Sandrai Vern. 

„Tas yra klaikiai gerai, — atsakė Sandra vokiškai, — 
nes man tai irgi atrodo visai nebloga mintis.“ 

„Ir tada, - palaimingai atsiduso Dorisė su žiedu 
ant piršto, — jie ilgai ir laimingai gyveno. Alpėse. 
Austrijoje.“ 

„Bet, - pridūrė nerimo kupinu balsu, - kas at- 
sitiko mergaitei? Tai, kuri liko viena?“ 

„Taip, — nuoširdžiai atsakė Sandra dusliu 
balsu, - taip ir buvo. Ji liko viena.“ 

„Ar, — paklausė tada Dorisė kitu tonu ir tikrai 


susijaudinusi, - jaunavedžiai pasibučiuos?“ 


„Gal čia ir koks vaikas bus pradėtas?“ — staiga, 
pačioje intensyviausioje žaidimo vietoje, prie ba- 
seino krašto išdygo Bomba Pinkė Pink su savo raus- 
vais drabužiais, elastingos medžiagos mini sijonėliu 
ir rausva palaidinuke iš poliesterio pluošto. Su gilia 

iškirpte ir taip aptempta, kad viduje stigo vietos ir 
vidurius spaudė iškirptės link. 

Ir toji Pinkė Pink radaro žvilgsniu iš karto už- 
matė žiedą. „Koks akmuo! — sušuko. — Štai ką aš 
vadinu deimantu.“ 

Ir jau buvo besileidžianti į baseiną, nes, kaip 
yra sakiusi kitu atveju, „turiu instinktą akmenims, 
ypač tokiems blizgantiems ir švytintiems“ ir, ak, 
gelbėkite, ką gi mergaitėms dabar daryti? Negalima 
buvo leisti, kad Pinkė apžiūrėtų žiedą. Ne, tai ne- 
turėjo įvykti. „Ehum, - atsikosėjo Dorisė, pašoko 
ir užstojo kelią, kupina neginčijamo profesinio au- 
toriteto, žmogaus, turinčio itin svarbų reikalą. - Ar 
galėčiau paprašyti vieno dalyko? Interviu?“ 

Ir tada Dorisė paaiškino taip rimtai ir įtiki- 
namai, kaip mokėjo tik įsijautusi Dorisė. Jai būtų 
didelė garbė, jei Bomba sutiktų padėti „vertingu 
liudijimu iš pirmų lūpų“ renkant medžiagą jos 
grupiniam darbui mokykloje „Profesija - striptizo 
šokėja“; grupėje buvo gana vieniša, nes Dorisė Flin- 
kenberg visada buvo tokia savotiška, kad niekas 
nenorėjo būti jos „grupė“. 

„Tai būtų didelė garbė“, - užbaigė Dorisė Flin- 
kenberg ir dėl valandėlės blizgančioje scenoje Pinkė 
Pink užmiršo visus pasaulio deimantus ir iš karto 
sutiko. 

O žiedas - jį Dorisė kartais užsimaudavo ant 
piršto. Tačiau tik iškilmingomis progomis baseine 

be vandens ir, savaime suprantama, tik tada, kai 
ten būdavo Sandra. 


Lorelei Lindberg ir Haincas Gurtas. Tai buvo 
pasakojimas, vėliau pakėlęs bures. Haincu Gurtu 
buvo vienas asmuo, o Dorisė Flinkenberg, ji bus 
kuo puikiausia Lorelei Lindberg. 

Nesąmonė. 

Ir dar vienas dalykas. Lorelei Lindberg. Taip ją 
pavadino Dorisė. Dorisės išradimas. Lorelei buvo 
pats gražiausias iš Dorisės žinomų vardų. 

Lindberg. Tokias pavardes turėjo žmonės Trak- 


tene. 


La vie emmerdante/Prakeiktas gyvenimas. Pasku- 
tinis Sandros rašinėlis prancūziškoje mokykloje, 
parašytas jos iniciatyva. 

Žymioji kino aktorė Lupė Velez buvo pavargusi 
nuo gyvenimo. Ji troško mirti. Vyras, kurio vaiką 
nešiojo pilve, ją paliko. Tai nebuvo Tarzanas, jos 
didžiausia meilė. Prie visų negandų, tai dar buvo 
ir kita meilė, antrinė. 

Su Tarzanu garsioji aktorė šėliojo Paryžiuje, 
Londone, Meksike ir savo namuose Holivude, kol 
galiausiai jų aistra atėmė visas jėgas. Abu atsitraukė, 
milijonus mylių vienas nuo kito, kaip du sužeisti 
žvėrys. O kartą sudeginus tiltus vėl juos pastatyti 
yra ne šiaip sau. 

Tas vyras, kuris dabar ją paliko, buvo antri- 
nis... 

Garsioji aktorė Lupė Velez surinko visas tabletes, 
kiek tik turėjo namuose. Gana daug, tikrai pakako 
mirtinai dozei. Tada apskambino savo draugus ir 
sukvietė atsisveikinimo vakarienės. Nors to jiems 
tiesiai ir nepasakė. Užsisakė į namus savo mėgsta- 
miausią patiekalą. Chili con carne. Aštriai. 

Buvo valgoma ir geriamas šampanas, apkalbi- 
nėjami vyrai, meilė ir gyvenimas. Siekiant pakelti 
nuotaiką buvo prisiminti sunkūs laikai. 

Svečiai išsivaikščiojo namo ir aktorė liko viena. 
Paskutinį kartą išsimaudė vonioje ir švariai nusi- 
prausė. Po vonios apsivilko pačius gražiausius šil- 
kinius naktinius, kuriuos kartą padovanojo Tar- 
zanas. Lova buvo paklota geriausia patalyne, taip 
pat šilko. Ji susitvarkė vakarinį tualetą ir nepamiršo 
išsišukuoti plaukų penkiasdešimčia grybšnių. 

Ir išsiėmė tabletes. Išpylė jas ant naktinio sta- 
lelio, atsisėdo ant lovos krašto ir pradėjo ryti, už- 
sigerdama šampanu. Išgėrusi visas, atsigulė į lovą 
ir išsitiesė. Pasitaisė, kad gulėtų gražiai, bet ne per 
daug, tiesiog elegantiškai. Tada užmerkė akis ir ėmė 
laukti ateinančio miego ir mirties. 

Ji prabudo ir iš karto suprato, kad tai ne dan- 
gaus karalystė. Pilve burbuliavo ir ji nusvirinėjo į 
tualetą. Čili. Ji vos spėjo pakelti klozeto dangrį, 
prieš tam išsiveržiant lauk. Tačiau tuo pat metu 

paslydo, neteko pusiausvyros ir trenkėsi galva į šaltą 
klozetą. Neteko sąmonės, pliūptelėjo vanduo, o jos 
galva atsidūrė jame. Tokia žmonių atmintyje išliks 
garsioji aktorė Lupė Velez. Kaip ta, kuri prigėrė 
tualete savo namuose. 

Aistra. Ji yra tikrų tikriausia velniava. 

La passion. Cest vraiment un emmerdement. 


Sandra atidavė rašinėlį, susikrovė daiktus ir išėjo 
iš prancūziškos mokyklos. Tada nosies tiesumu pa- 
traukė į paprastą vidurinę mokyklą rajono centre, 
Traktene, ir buvo priimta į tų pačių metų laidą 
kaip ir Dorisė Flinkenberg. Ne į tą pačią klasę, bet 
į paralelinę, visai šalia. 


Lorelei Lindberg galiniame „Mažojo Bombėjaus“ 
kambaryje abiem rankomis suėmė virš skalbyklėlės 
kabančią liuminescencinę lempą ir FSSSST kelias 
akimirkas jos kūnu tekėjo srovė, vienas didžiulis 
smūgis. Vieną akimirką, tai matė tik Sandra, elekt- 
ros čirškinama Lorelei Lindberg blykstelėjo geltona 
spalva. Sustojęs laikas, tylus FSST ir amžiams į at- 
mintį įsirėžusi ta akimirka. 


Ne, tu neteisus, pasakė ji Juodajai Aviai. 
Bet aš bijau. 


Jo. 


Tas namas kažkoks keistas. 

Ir berniukas, aplinkui šlaistosi kažkoks ber- 
niukas. 

Žinau tik tiek, kad tai nenormalu. Tas berniukas, 
Jis dar vaikas. 

Sklinda gandai, kad jis yra padaręs kažką baisaus. 


Nors tiksliai niekas nežino. 


Juodoji Avis: 
„To negali pasirinkti. Pelė nepasirenka būti 
pele.“ 
„Supratau, ką tu turėjai galvoje“, — atšovė ji 
piktai. 
Ir Georgette šilkas. 
Jr šifonas su poliesteriu. 
Dieve mano, jis lydosi. 
Jis irgi nebuvo tikras. 


Bet po to ji vėl nudžiugo. Georgette. Organza. Ir 
Sbantung. 

Sbamo — jis per daug nuostabus. 

kr šif... 


Po to 
Staiga 
Viskas 
Buvo 


Baigta 

Parduotuvė bankrutavo. 

Olandietis su Sandra ją iškraustė. 

Sukrovė audinius į automobilį ir išvežė į namą 
pelkėtoje miško dalyje. 

„Mažasis Bombėjus“, visi audiniai. 

„Mes nešdinamės, nes čia nebus nieko gero“, — 
murmėjo ji ir daugiau nebebuvo šilkinis šunelis. Sau 
panosėje. Ne. Negalima buvo taip sakyti. 

Taip nebuvo. 


„Pavadinkime ją Lorelei Lindberg, — pasakė 
Dorisė žaidimo pradžioje. — Gretimame rajone visų 
pavardė yra Lindberg, o kadangi ji buvo ne iš čia, tai 
galima manyti, kad iš ten.“ 

Dorisės mąstymo būdas. Bet tai padėjo. 

Ji galėjo slėpti širdyje kitas istorijas - visai ne is- 
torijas. 

Pasakojimų sode žiojėjo skylės — tamsios kaip kiau- 
rymės žemėje, į kurias galėjai spoksoti. 


Toks kietumas sieloje, iš kurio nieko nenuausi. 
Viskozės masė ir nieko. 


„Mažasis Bombėjus“, visi audiniai. 
Ir dėlionė, 1500 dalių. „Apsnigtas Alpių namelis“, 
pusiau baigta, liko gulėti ant stalo. 


„Cia taip tuščia. Šaudau muses oriniu šautuvu.“ 
Iškilmių salėje Olandietis šaudė neužtaisytu šautuvu. 

Gėrė viskį. Gal tai buvo jo bandymas sukaupti drąsą, 
užtaisyti šautuvą ir tiesiog viską baigti. Baigti su sa- 
vimi, su ta mergaite baseine. 

You wanna implode your minde with the Explo- 
ding plastic inevitable? 

„Mažasis Bombėjus“, visi audiniai. 

Na ne. Visa tai jau praeityje. 


Sausasis plaukimas. 

Mergaitė puldinėjo po baseiną. Iš vieno galo į 
kirą. 

Olandietis arsikėlė ir netvirtomis kojomis patraukė 
į baseino kambarį. Su šautuvu. 

Mergaitė vis šokinėjo ir šokinėjo po baseiną, tarsi 
visai jo nematytų, akys užmerktos, pirmyn ir atgal, 
pirmyn ir atgal. 

Sausasis plaukimas. Jis pakėlė šautuvą ir nusitaikė 
įją. 

Tada ji sustojo kaip įbesta. Pažvelgė į jį didelėmis, 
bejėgiškomis akimis. 

Jis susmuko, šautuvas iškrito iš rankų. Jis pratrūko 
verkti. 

Toks kietumas sieloje, iš kurio nieko nenuausi. 


Pats gražiausias pasakojimas iš 
visų, kada nors papasakotų 


Tai Dorisė aprodė Sandrai Trakteną. Sandra 
išmoko pažinti Trakteną naujai. Iki pažinties su 
Dorise Flinkenberg Sandra dažniausiai be tikslo 
slankiodavo aplink namą pelkėtoje miško dalyje. 
Gal sekė berniuko pėdsakus, tik dienos šviesoje, 
savaime suprantama, ir tik tada, kai jo tikrai ne- 
būdavo netoliese. Nuklysdavo į įvairias vietas, prie 
Bulės ežero, pavyzdžiui. Taip pat ir pusbrolių bei 
pusseserių sodybą buvo mačiusi anksčiau kaip ir 
dar kai kurias kitas vietas, bet jos nieko nereiškė. 
Jos galva buvo prikimšta keistų minčių, neturėjusių 
nieko bendro su pelkėtoje miško dalyje ją supusia 
konkrečia tikrove. Tokia prikimšra, kad ji beveik 
negebėjo matyti ko nors aplink save arba jos sąmo- 
nėje nebuvo vietos niekam kitam. 

Savo neplanuotų pasivaikščiojimų metu dau- 
giausia buvo užimta galvojimu, ar ją kas nors seka, 
ar ne, ar ją kas nors stebi, ar egzistuoja blogoji akis. 
Ir visa kita — berniukas miške ir taip toliau. 

„Ai, Benkis, — ištarė Dorisė, kai Sandra pra- 
kalbo apie jį, - jis trenktas. Trenktas kaip... 
TRENKTAS“, - tęsė toliau. „Kaip tai?“ — pypte- 

lėjo Sandra, bet Dorisė tik trūktelėjo pečiais: „Pati 
paskui pamatysi“. Kas tikrai nesumažino Sandros 
nerimo. Ką pamatysiu? Nors toliau klausinėti apie 
tai nebebuvo galimybių, nes Dorisė Flinkenberg 
savo papratimu jau buvo pradėjusi pliaukšti dau- 
gybe kitų temų, kurios, bent jau pačios Dorisės 
manymu, daug įdomesnės. 

„Iš už ežero, - Dorisė mostelėjo itin stipriai 
brūzgynais apžėlusios miško dalies pusėn. - Štai 
iš ten aš ir esu. Iš pradžių buvau. O'60y, Sandra, 
kad tu žinotum, iš kokių bepročių esu kilusi. Tiek 
motušė, tiek tėtušis...“ 

Ir Dorisė vėl truputėlį nusismaukė kelnes, ap- 
nuogindama ant šlaunies baisų tamsiai rudą randą 
su labai gerai matoma languota grotelių forma. 
„Žinai, kas čia? — paklausė ji, o Sandra tik papurtė 
galvą. - Tų bepročių darbas. Jie ten. Už ežero. Arba 
bent jau buvo.“ 

„Mes ten juk neisime?“ - sunerimusi paklausė 
Sandra. 

„Gal tau protas pasimaišė? - Dorisė įsmeigė į 
ją akis. - Mano ten daugiau nė kvapo nebus. Nie- 
kada! Dabar pasuksime į takelį, kuris veda kiton 
pusėn, ten, kur civilizacija.“ 


Sulig tais žodžiais jos priėjo pusbrolių ir pus- 
seserių namą, kurį Dorisė Flinkenberg aprodė 


Sandrai kaip laimingų namų muziejų. Čia buvo 

virtuvė, tokia švari ir blizganti, su bandelių tešlą 
minkančiu virtuvės kombainu, o ten tranzisto- 
rinis radijas, iš kurio sklido orų prognozė. O štai 
magnetola, kurios negalima naudoti kaip radijo, 
nes jau seniausiai be antenos. Su Dorisės muzika: 
„Tūkstantis nesenstančių melodijų kankinamiems 
meilės“, „Mūsų meilė — nepaprastai gražu“ ir visos 
kitos Dorisės C-120 kasetės su ne mažiau nepaken- 
čiamomis dainomis. 

Oten buvo pusbrolių ir pusseserių mama su savo 
kryžiažodžiais, indų plovimu, maisto gaminimu ir 
visais „Nusikaltimų iš gyvenimo“ numeriais. Greta 
virtuvės pusbrolių ir pusseserių namuose buvo pus- 
brolių ir pusseserių tėčio kambarys, nors ten eiti 
negalima, jis tūnojo ten sau ir visų geriausia buvo 
tyliai praslinkti pro uždarytas duris. Dorisė prasėlino 
pirštų galiukais, prispaudusi prie lūpų pirštą. 

„Jis ten bendrauja su savo demonais ir fan- 
tazmais, — sušnibždėjo Dorisė Sandrai ant laiptų 
į antrą aukštą, kai jos vėl galėjo kalbėtis. — Ir jo 
negalima trukdyti. Nors jis nebepavojingas. Ne 
kaip anksčiau, kai buvo pačiame jėgų žydėjime. 
Nuolankus kaip ėriukas.“ 

„Kas yra fantazmai?“ — paklausė Sandra joms 
užlipus į Dorisės kambarį, gražią, šviesią ir erdvią 
patalpą palėpėje, kurioje saulė švietė pro švarias 
baltas užuolaidas su obuoliais ir matėsi puikus visos 
pusbrolių ir pusseserių sodybos apačioje vaizdas. 

„Fantazijų vaiduokliai, — atsakė Dorisė Flinken- 
berg ir atsisėdo ant savo lovos, užtiestos šviesiai 
geltonu užklotu. — Vaiduokliai iš senų dienų. Jis 
mylėjo vieną moterį, bet ji jau mirusi. Ana Man- 
jani arba Krūtinė iš darbininkų klasės. Tai nėra jos 
vardas, bet taip ją vadina Bengras.“ 

Kai Sandra pasidarė dar panašesnė į klaustuką, 
Dorisė nekantriai trūktelėjo pečiais. 

„Ak, — pasakė ji, — tai ne taip jau ir svarbu. Gal 
grįšime prie to vėliau.“ 

Dorisės kambaryje antrame pusbrolių ir pus- 
seserių namo aukšte tikrai buvo gana jauku. Spal- 
vingas kambarėlis palėpėje, puikiai tinkantis dviem 
mergaitėms žaisti. Vis dėlto taip niekada nebus, tai 
niekada netaps vieta, kur laikysis Sandra Vern ir 
Dorisė Flinkenberg. Nes jos jau buvo prisirišusios 
prie kai ko kito. Jų jau buvo namas pelkėtoje miško 
dalyje, visų pirma rūsys ir baseinas be vandens. 

O šis kambarys, Dorisės kambarys pusbrolių 
ir pusseserių namuose, buvo, na, tiesiog per daug 
normalus. Netinkantis Vienarveič<cBaimei arba 
Seseriai Nakčiai ir Seseriai Dienai. 


„Eikš...“ 

Po to jos vėl išėjo ir patraukė per uolas Antra- 
jame Kyšulyje. Matė daug gražių namų, kadaise 
buvusių atostogų būsto mugės eksponatais. Dabar 
ten gyveno vasarotojai ir jūros vaikėzai ir beveik 

visur kabojo ženklai „Privati teritorija“. Nors dabar, 
rudenį, kai viskas buvo tuščia ir buvo me sezonas, 
kaip sakydavo vasarotojai, niekas į tai nekreipė dė- 
mesio. Jos matė Stiklinį namą, patį gražiausią iš visų 
namų Antrajame Kyšulyje. Buvo tokia nuostabi 
rudens popietė, saulės apšviesti medžiai mirgėjo vi- 
sokiausiomis spalvomis, jos atsispindėjo vandenyje, 
kuris atsispindėjo languose ir dėl to spalvų žaismo 
buvo truputį panašu, kad namas juda arba dega. 
Paskiausiai jos nuėjo į namą Pirmajame Kyšu- 
lyje, stovintį ant greta stūksančios kalvos, šiek tiek 
nuošaliau, iš trijų pusių apsuptą nendrėmis apau- 
gusių krantų. Tai buvo žalios spalvos senas namas, 
trijų arba beveik keturių aukštų, nes ketvirtas buvo 


bokštelis su kambariu viduje. 


Apsuptas sodo, dabar jau gerokai užžėlusio, ne- 
pastebimai pereinančio į tikrą mišką, besidriekiantį 
gana toli į vakarus, — ten miškas baigėsi, — ties pel- 
kėta vietove, kurioje buvo pastatytas toks Alpių 
namelis. 

Namas Pirmajame Kyšulyje jau daug metų sto- 
vėjo tuščias. Jos įsigavo vidun, tai buvo paprasta 
kaip dukart du, tereikėjo tiesiog įeiti. Tada užlipo 
į bokštą ir dairėsi į viską, kas buvo aplink. 

Paskui vėl nusileido aukštu žemiau, į didelę 
svetainę su vis dar išlikusiais senais baldais, ne itin 
gerai išsilaikiusiais, bet ir ne visiškai sutrūnijusiais. 

Ten, svetainėje, Dorisė atsistojo pačiame viduryje, 
užsimerkė, vėl atsimerkė, tada pažvelgė draugei tie- 
siai į akis tokiu reikšmingu žvilgsniu, kaip mokėjo 
tik Dorisė, ir ištarė: 

„Laimės namas. Kokia laimė, kad buvau čia, — ir 
prieš tęsdama padarė išraiškingą pauzę. — Būtent 
čia pavainikė ir buvo rasta. Ir toji pavainikė buvau 

sa 

Dorisė įsitaisė pliušu aptrauktoje sofoje ir pa- 
mojo Sandrai prisėsti šalia. 

„Sėskis čia ir aš tau papasakosiu savo laimin- 
giausią istoriją. Toje istorijoje yra daug gerų da- 
lykų... bet pats geriausias yra tai, kad ji tikra. Visa 
tai nutiko iš tikrųjų!“ 


Istorija apie namą Pirmajame 
Kyšulyje/Laimingiausia 
Dorisės istorija 


Namas Pirmajame Kyšulyje buvo vienas iš ne- 
daugelio visame Traktene, išvengęs sugriovimų oku- 
pacijos laikotarpiu po karo. Kai teritorijas grąžino, 
namas buvo sveikutėlis ir, be to, beveik ką tik nu- 
dažytas. Viduje buvo likę senieji baldai ir netgi kai 
kurie daiktai. Visi manė, kad ten turbūt gyveno koks 
nors svarbus asmuo, kažkas, turėjęs galių neleisti Pir- 
mojo Kyšulio pasiekti vandalizmui, ko šiaip buvo 
griebiamasi daugiau ar mažiau sistemingai, siekiant 
paslėpti karinės ir kitos tose teritorijose vykdytos 
veiklos pėdsakus. Kažkas, kam patiko namas, kas 
gerai jame jautėsi: sodas irgi buvo prižiūrėtas. 

Traktene tai sukėlė pavydą, ypač visų tų žmonių, 
kurie atgavo savo buvusius namus sudegintus, nu- 
siaubtus ir išniekintus. Ir tai, kad teisėti namo Pir- 
majame Kyšulyje savininkai taip ir nepasirodė, tik 
dar labiau pablogino padėtį. 

Palikti namą likimo valiai. Po viso to, kas nutiko. 
Tai netgi beveik blogiau už tai, ką padarė pusbrolių 
ir pusseserių tėtis, vieną gražią dieną, beveik tuoj po 
to, kai teritorija atgavo laisvę, tiesiog išdygęs kaip 

iš po žemių su savo klanu ir tuo amžinu, tačiau 
visiškai teisėtu dokumentu apie pašėlusią barono 
fon Bukshoevdeno nesėkmę lošiant pokerį. 

Namas stovėjo tuščias. Stovės tuščias ir toliau. 
Daugelį metų tai buvo vieta, kur žmonės ateidavo 
ir išeidavo, pasilikdavo trumpiau ir ilgiau. Galima 
sakyti, kad beveik kiekvienas žmogus Traktene pats 
buvo gyvenęs name Pirmajame Kyšulyje arba pa- 
žinojo ką nors ten gyvenusį, taip tad pasidarė ga- 
liausiai. Vis dėlto paaiškės, kad namas negali tapti 
kieno nors nuosavybe. Kažkur esantys tikrieji šei- 
mininkai visą laiką tam pasipriešindavo, nors patys 
niekada nepasirodydavo name Pirmajame Kyšu- 
lyje. Kiek vėliau name apsigyvensiančios moterys 
bus pirmosios, galėjusios pateikti teisėtą nuomos 
sutartį. Dar vėliau ten įsikels Bakmansonų šeima, 
senųjų šeimininkų palikuonys. 

Pusbrolių ir pusseserių klanas taip pat buvo 
apsistojęs name Pirmajame Kyšulyje, kai atvyko 
į Trakteną. Pačioje pradžioje, kai dar buvo gyvas 
pusbrolių ir pusseserių tėčio brolis ir jo žmona; jie ir 
dvynės Rita ir Solveiga bei vyriausias vaikas, sūnus 
Bengras. Jie gyveno Pirmajame Kyšulyje, kol že- 
miau buvo statomas namas, vėliau tapęs pusbrolių 
ir pusseserių namais. 

Sklido gandai, kad pusbrolių ir pusseserių tėtis 
iš tiesų niekada neketino palikti namo Pirmajame 
Kyšulyje. Kad jis vaikščiojo aplinkui nesirverdamas 

apmaudu, jog Pirmasis Kyšulys buvo čia pat už jo 
išloštos didžiulės teritorijos ribų. Jis netgi kartais 
bandydavo sakyti, kad Pirmasis Kyšulys taip pat jo, 
tik pagal žodinį susitarimą. Kad neturėjo patvirti- 
nančių dokumentų, bandė pateikti kaip nereikš- 
mingą techninę detalę. Tai, suprantama, nepraėjo 
už gryną pinigą. Tačiau klanas vis tiek liko name, 
su sutartimi ar be jos. Galimas daiktas, taip viskas 
ir būtų likę, nes norinčių veltis į barnius su pus- 
brolių ir pusseserių tėčiu geriausiais jo laikais tikrai 
nebuvo. Be to, jis dar turėjo ir brolį, tą, kuris mirė. 
Jis buvo panašus į jautį ir paprastai nieko nešnekė- 
davo. O pravardė — Šokėjas — kartu su išvaizda ir 
viskuo, kas buvo apie jį kalbama, versdavo nugarą 
nueiti pagaugais. 

Ir vis dėlto vieną gražią dieną namo Pirmajame 
Kyšulyje kieme stovėjo lensmanas Lomanas su iš- 
keldinimo orderiu rankoje. Tai buvo daugiau ar 
mažiau pavedimas tikrųjų namo savininkų, kurie 
kaip visada liko nematomi. 

Paradoksas, tačiau būtent dėl šio bandymo iš- 
keldinti ir, aišku, netrukus įvykusios autoavarijos, 
kurios metu žuvo Šokėjas ir jo žmona Ana Manjani 
arba Krūtinė iš darbininkų klasės, kaip netrukus 
ją pradės vadinti vienintelis sūnus Bengtas, pus- 
brolių ir pusseserių šeima galų gale tapo pripažinta 
Traktene. Čia tai jau viršūnė, manė žmonės apie 
kažkur buvusius savininkus: atsiųsti lensmaną kaip 

kokį liokajų. Ir dar ten, kur niekas kitas, nesvarbu, 
policininkas ar ne, nedrįsdavo kojos kelti. 

Bet tuo pat metu, tarsi prabėgom, buvo nu- 
lemtas ir kitas likimas. 

„Mirtis vienam, duonos kąsnis kitam“, - kaip 
dažnai sakydavo Dorisė Flinkenberg ir šioje isto- 
rijos vietoje pusbrolių ir pusseserių mamai, kuri 
pusbrolių ir pusseserių namo virtuvėje turėdavo 
pasakoti tą istoriją vis iš naujo ir iš naujo. 


Reikalas tas, kad lensmanas Lomanas, kuriam 
buvo pavesta perduoti pusbrolių ir pusseserių tėčiui 
pranešimą apie būsimą iškeldinimą, turėjo dukrą. 
„Pavadinkime ją Astrida.“ Taip Dorisė visada pa- 
sakodavo Sandrai. Pavadinkime ją Astrida. Toji 
Astrida turėjo berniuką vardu Bjornas. O Astrida, 
ji mylėjo vaikus. Čia, šioje vietoje, Dorisei dažnai 
reikėdavo padaryti pauzę, nes labai įsijausdavo; 
akys blizgėdavo, o balsas tapdavo minkštuuis. 

Taip atsitiko, kad toji duktė buvo kartu, kai 
lensmanas Lomanas leidosi į namą Pirmajame Ky- 
šulyje rimtai pasikalbėti su pusbrolių ir pusseserių 
tėčiu. Gal kaip tam tikra apsauga: kaip jau sakyta, 
pusbrolių ir pusseserių tėtis buvo žinomas dėl savo 
nevaldomo būdo, o viskas vyko, kaip jau sakyta, 
jam esant pačiame jėgų žydėjime, dar prieš visas jį 
sukrėtusias nelaimes, po kurių jis tapo romutis, pa- 
sinėręs į apmąstymus ir užsirakinęs savo kambaryje. 

Astrida su berniuku Bjornu stovėjo truputį nuoša- 
liau, kai lensmanas Lomanas išdėstė reikalo esmę. 
O Astrida, ji buvo niekuo neišsiskirianti. Visiškai 
neįspūdinga. Na, kaip moteris. Ji, Astrida, buvo 
truputį tokia, na, pilka pelytė. Joks vyras nekreipė 
į ją dėmesio. Palyginti su Ana Manjani... šokėjo 
žmona... iš namo vidaus kaip pagal užsakymą 
sklido rumbos garsai ir trepsėjimas kaip šokant, 
tai buvo pagaunantys ir ritmingi garsai, tačiau tuo 
pat metu juose buvo kažkas grėsmingo. 

Tą kartą nieko nenuspręsta nei dėl namo, nei dėl 
nieko kito. Pusbrolių ir pusseserių tėtis, aišku, išsi- 
traukė šratinį šautuvą, tačiau gal moters buvimas, 
na ne kaip moters, o kaip moters-ir-vaiko (Astridos 
ir Bjorno) sutramdė pusbrolių ir pusseserių tėčio 
įsiūtį. 

O galvis dėlto kelios sėklos pateko į dirvą. 

Praėjo vos kelios savaitės ir baisia likimo valia 
viskas apsivertė aukštyn kojomis. 

Šokėjas ir jo žmona žuvo autoavarijoje, pakeliui 
į šokius šalies gilumoje. 


O klanas, tiksliau tai, kas iš jo liko, — pusbrolių 
ir pusseserių tėtis ir trys našlaičiai vaikai, — turėjo 
palikti namą Pirmajame Kyšulyje. 

„Ir visai nereikėjo jų iškeldinti, — dažnai šioje 
vietoje sakydavo pusbrolių ir pusseserių mama, — 
po visko jie padarė tai savo noriu, o aš, — čia ji 

prunkštelėdavo, - aš ištekėjau.“ Taip pusbrolių ir 
pusseserių mama daugybę kartų pasakojo Dorisei 
Flinkenberg pusbrolių ir pusseserių namo virtuvėje 
ir kiekvieną kartą nusijuokdavo, ką Dorisė labai 
gerai mokėjo pavaizduoti. „Ir iš karto gavau visus 
vaikus. O aš taip myliu vaikus. Kartais, Dorise, 
nusišypso laimė ir gauni daugiau, negu prašai.“ 


„Minis vienam, duonos kąsnis kiram“, — dažnai 
kartodavo Dorisė Elinkenberg būtent šioje vietoje, 
nes jau ruošdavosi pasakojimo tęsiniui. 

„Na, na, na, — tada atsakydavo pusbrolių ir pus- 
seserių mama, truputį išsigandusi, net jei jau ir buvo 
pradėjusi apsiprasti su kiek savotiškais Dorisės Flin- 
kenberg posakiais. - Na, na, Dorise. Gal vis tik ne.“ 


Ber dabar artėjome prie istorijos kulminacijos: 
tuo metu Dorisė Flinkenberg turėjo tikrų tikriausią 
savo mamą, kuri, be kita ko, apdegino Dorisę Flin- 
kenberg įkaitintomis grotelėmis žuviai kepti, kad 
ji „nesiožiuotų“ visą laiką. Ir tikrąjį tėtį, kuris daž- 
niausiai pykdavo ant tos mamos, galime ją vadinti 
ežero mama, todėl bandė pakurti trobą, kurioje 
šeimynėlė gyveno prie Tolimesniojo ežero krantų. 
Ir netgi du kartus, ir nė karto dėl neatsargumo, bet 
policija prisistatė tik po antro gaisro. Abu kartus 
naktį, kai mama ir vaikas, Dorisė Flinkenberg, mie- 
gojo viduje. Nors abu kartus Dorisė Flinkenberg 

prabusdavo paskutinę akimirką ir sugebėdavo iš- 
gelbėti nuo ugnies save ir ežero mamą. 

Policijoje ežero tėtis nė nebandė slėpti savo 
ketinimų nugalabyti žmoną ir kad tie ketinimai 
niekur nedingo. Tuo atžvilgiu jis nematė jokio skir- 
tumo tarp motinos ir dukters. „Abu labu tokios 
pačios“, - pasakė tose vietovėse įprasta kalba, kas, 
savaime suprantama, tik dar labiau pailgino jo ka- 
linimo trukmę. 

Tuo pat metu, prieš, per ir po visų tų įvykių, 
ežero mama auklėjo savo dukrą Dorisę Flinken- 
berg. Degino, mušė ir šiaip kankino tokiais ra- 
finuotais būdais, kad Dorisė, kuri šiaip nevengė 
daugybės keistų žodžių, neturėjo jokio noro leistis 
į detales. Kartais po tokio auklėjimo Dorisė būdavo 
pusiau be sąmonės, kartais tiesiog imdavo ir nu- 
alpdavo. Be to, kai ežero mama imdavosi dukters, 
ji nuoširdžiai pasirūpindavo nepalikti žymių tose 
vietose, kurių negalima paslėpti po drabužiais. Ir 
dar velniškai mokėdavo gailėtis po to. Neretai pa- 
imdavo mažąją Dorisę ant rankų, sūpuodavo, verk- 
davo ir bandydavo jai įteigti, kad šiukštu nevalia 
kam nors prasitarti apie tai, kas įvyko. „Kitaip jie 
ateis ir atims tave iš manęs.“ Tada Dorisė turėdavo 
ją guosti. Dorisė turėdavo jos gailėtis ir pažadėti: 
„Brangi mamyte, aš niekada niekam apie tai ne- 
pasakosiu.“ Kas keisčiausia, Dorisė Flinkenberg 
jai tai ir prižadėdavo. Ir niekam neprasitardavo. 

Antra vertus, į ką gi jai reikėjo kreiptis? Kam ir ką 
ji turėjo papasakoti? Kas gi ją išklausytų? Juk jau po 
pirmo gaisro buvo daugiau nei aišku, kad žmonės 
apskritai buvo linkę nieko nepastebėti. 

Dorisė prižadėdavo. Vis žadėdavo ir žadėdavo. 
„Brangi mamyte. Viskas bus gerai. Aš niekam nepa- 
sakosiu.“ Iki pat tos dienos, kai ežero mama pasiėmė 
įkaitintas groteles arba galbūt jau prieš tai, truputį 
anksčiau, Dorisės Flinkenberg galvoje ėmė bręsti 
mintis. Labai lėtai, bet užtikrintai. Tai buvo viena 
vienintelė lakoniška mintis, kad čia, su ežero mama, 
ji tikrai gaus galą, na, jei ne iš karto gaus galą, tai vis 
tiek anksčiau ar vėliau pražus. Daugiau išmąstyti 
ji negalėjo (ir ši mintis buvo suformuluota tik per 
kelias dienas), juk niekur negalėjo pabūti ramiai ir 
be baimės. Be to, viskas krypo tik į blogąją pusę. Jau 
po pirmojo ežero tėčio bandymo pakurti namą ežero 
mama dar uoliau ėmėsi „varyti iš jos ožius“. 

Tarsi ežero mama būtų jautusi, kad Dorisei 
Flinkenberg kažkas atsitiks, kad Dorisė ruošiasi 
nuo jos pasprukti ir paskutinius kartus, visų pirma 
patį paskutinį kartą, kai buvo atėjęs metas duoti 
beržinės košės, ežero mama ėmėsi to itin uoliai ir 
stipriai. Be to, Dorisė Flinkenberg ėmė išeidinėti iš 
namų ir gana ilgam. Tai buvo laikas, kai ji pradėjo 
sukiotis aplink pusbrolių ir pusseserių namą bei 
kyšulius pietuose. Kartais negrįždavo namo ir nak- 
timis, buvo vasara ir nešalta, todėl galėjo miegoti 

lauke. Apie tai ežero mama neturėjo nė menkiausio 
supratimo, bet to ir nereikėjo: ji matė „ožius“ ir 
jautė grėsmę, ko visiškai pakako. 

"Tą kartą beveik mirtinai sumušta Dorisė pa- 
laukė, kol ežero mama pagaliau užmigo nakčiai, 
ir išsliūkino iš savo namų prie Tolimesniojo ežero, 
kad niekada į juos nebegrįžtų. 

Tą naktį Dorisė Flinkenberg klaidžiojo po 
mišką, kol atėjo į pietinę vietovės dalį, kurioje buvo 
pusbrolių ir pusseserių sodyba, Pirmasis ir Antrasis 
Kyšuliai. Įslinko į namą Pirmajame Kyšulyje ir at- 
sigulė didžiojo kambario kampe, tikėdamasi, kad 
ją suras. Gulėjo ten ir meldė Dievą, kad ją suradęs 
žmogus būtų pusbrolių ir pusseserių mama ir 

"niekas kitas. Žinojo, kad tai įmanoma, nes ji buvo 

gavusi iš tikrųjų namo savininkų specialų leidimą 
skinti sode agrastus ir juoduosius serbentus, taigi 
pusbrolių ir pusseserių mama ankstyvą rytmetį 
dažnai sukiodavosi sode. 

Dorisė meldė Dievą ir Dievas išgirdo jos maldas. 

Tai pusbrolių ir pusseserių mama saulei tekant 
išdygo name, priėjo, pasižiūrėjo ir iškvietė greitąją 
pagalbą. 

Dorisę nuvežė į ligoninę ir, kol gulėjo traumato- 
logijos skyriuje, pusbrolių ir pusseserių mama apsi- 
sprendė. Dorisė turėjo būti išgelbėta; Dorisė turėjo 
gauti tikrus namus. Kurį laiką tai buvo pusbrolių 
ir pusseserių mamos tikslas ir gyvenimo prasmė ir 

tuo pat metu dalykas, padėjęs jai atsitiesti po jos 
Bjorno mirties ir visų kitų visai nesenų įvykių prie 
Bulės ežero; to, kas viską sudaužė į šipulius ir atnešė 
jąsugniuždžiusį sielvartą. Iš proto neišsikraustė tik 
todėl, kad Benkis jau buvo išsikraustęs iš proto. 


Benkis. Sandra sukluso. Tas berniukas. Vėl. 

„Palauk truputį, - pasakė Dorisė, - pirma 
baigsiu pasakoti tai. Apie jį pakalbėsime vėliau.“ 

Dabar Dorisė buvo prie savo pasakojimo kulmi- 
nacinio momento, paties gražiausio. Jis prasidėjo 
ligoninėje, kurioje gulėdama Dorisė Flinkenberg 
nusprendė niekada nepasveikti. Bent jau netapti 
sveikesnė, nei buvo tuo metu - anot diagnozės, 
„šiek tiek atsistačiusi“. Daugiau nieko nebeskau- 
dėjo, o nudegimai gijo taip gerai, kaip tik galėjo 
po dezinfekuojamaisias tvarsčiais. Ir, ak, kaip buvo 
gera tiesiog pabūti ramybėje ir jausti kitų rūpestį. 
Pamiršti tą baimę, poreikį saugotis. O visų ge- 
riausia — šalia lovos pusbrolių ir pusseserių mama, 
budinti tiek lankymo valandomis, tiek ir po jų. 

Ir vieną kartą, po pietų, kai palatoje tebuvo jos 
dvi, pusbrolių ir pusseserių mama atsistojo, pasi- 
lenkė virš Dorisės lovos, paėmė jos rankutę ir pa- 
šnibždomis, tarsi piršdamasi, paklausė: „Ar nori 
būti mano mergaitė, Dorise Flinkenberg?“ 

Tada Dorisės akys pritvinko ašarų, ji taip susi- 
jaudino, kad iš pradžių negalėjo išspausti nė žodžio. 

Tai buvo neįprasta, nes šiaip Dorisės būta gana išra- 
dingos, galima sakyti, visur ir visada. Tai irgi buvo 
viena iš šimto tūkstančių priežasčių ežero mamai 
daužyti savo dukrą kepimo grotelėmis, samčiu 
arba tiesiog kumščiais. „Dabar, Dorise, aš išmušiu 
iš tavęs ožius ir vieną kartą prikąsi liežuvį.“ 

Staiga Dorisė suprato, kad dabar reikėtų pasi- 
skubinti. Tai buvo jos gyvenimo šansas, kurio antrą 
kartą gali ir nepasitaikyti. Ji beveik paniškai ieškojo 
žodžių ir galiausiai išspaudė: „Taip.“ Įkvėpė oro ir 
pakartojo: „Taip, taip, taip, taip.“ 

„Tada, drauguže, — savo ruožtu atsakė pusbrolių 
ir pusseserių mama, kai atgavo žadą, nes ji taip pat 
buvo bepravirkstanti, tik tyliai, kad niekas kitas jų 
negirdėtų, - pažadu padaryti viską, kas nuo manęs 
priklauso, kad taip ir atsitiktų. Viską, Dorise Flin- 
kenberg, pažadu. Žinok vieną dalyką, Dorise Flin- 
kenberg. Dėl savo mažylių kovojanti liūtė nepaiso 
nieko. O kai kalbama apie mano vaikus, aš esu 
liūtė, Dorise Flinkenberg.“ 

Dorisė iškilmingai linktelėjo į tą atsakymą, po 
ko pusbrolių ir pusseserių mama dar labiau nuleido 
balsą ir šnibždėjo dar tyliau: 

„Bet tada turi man pirma pažadėti du dalykus, 
Dorise Flinkenberg. Visų pirma visa tai, kas vyksta 
dabar ir įvyks po to, turi likti tik tarp mudviejų. 
Tavęs ir manęs. Visų antra, Dorise Flinkenberg, tu 
turi manimi pasitikėti. Turėsi daryti taip, kaip aš 


180 


pasakysiu. Ti.k.s.l.i.a.i. Ar galiu tavimi pasikliauti? 
Ar pažadi man?“ 

Ir šie du klausimai, greta negirdėto neregėto 27 
nori būti mano mergaitė, Dorise Flinkenberg, buvo 
du didžiausi ir svarbiausi kada nors gyvenime Do- 
risei užduoti klausimai. 

Dorisė ir šį kartą netruko atsakyti. Ir atsakė taip. 
Taip. Taip. Taip. Taip. 

Netrukus po to ežero tėtį nuteisė kalėti, ežero 
mama taip pat gavo kalėjimo už čekių klastojimą, 
įsilaužimą ir kitą nederamą veiklą, tačiau ne už savo 
vaiko mušimą. Būtų buvę sunku tai įrodyti, be to, 
Dorisė būtų turėjusi liudyti prieš savo motiną. Užtat 
liudijo pusbrolių ir pusseserių tėtis. Pasistiprinęs deg- 
tine, vis liudijo, liudijo, liudijo ir liudijo. Tai buvo 
paskutinis didelis pusbrolių ir pusseserių tėčio pasi- 
rodymas prieš galutinai užsidarant kambarėlyje prie 
virtuvės. Kai kurie teigė, kad ne viskas, ką pusbrolių ir 
pusseserių tėtis liudijo, buvo gryna teisybė, tačiau tai 
nebuvo labai svarbu, nes dabar triumfavo teisybė, o 
Dorisė surado namus, kas ir buvo visų svarbiausia. 

„Dabar aš ČIA gyvenu“, - vis kartojo Dorisė 
pirmosiomis dienomis pusbrolių ir pusseserių na- 
muose, kurie, jai išėjus iš ligoninės, tapo naujaisiais 
jos namais. Iš pradžių gana užsispyrusiai ir netgi 
piktai, tarsi būtų buvę svarbu įtikinti aplinką, kad 
geriau nieko su ja nebandyti, o visų pirma - ne- 
bandyti jos iš ten išguiti. 

Netrukus, kai jautėsi jau saugiau, kad įtikintų 
save. Ar visa tai iš tikrųjų buvo tikra? O gal ji sap- 
navo? Turėti tikrus namus, ar galėjo būti taip nuos- 
tabu? Ir turėti mamą, beveik savo? Pusbrolių ir pus- 
seserių mamą, pažadėjusią rūpintis ja visą gyvenimą 
ir niekada nepalikti? 

„Dabar aš čia gyvenu, — tarsi atsikvėpdama sa- 
kydavo Dorisė daugiau sau pačiai nei kam kitam, — 
dabar ČIA mano namai.“ 

Ir Dorisė Flinkenberg sėdėdavo su pusbrolių ir 
pusseserių mama virtuvėje, spręsdavo kryžiažodžius 
ir klausydavosi muzikos, kuri sukdavosi naujoje 
Dorisės magneroloje, kurią, jai atvykus į pusbrolių 
ir pusseserių namus, pusbrolių ir pusseserių mama 
padovanojo kaip „atvykimo į namus dovaną“ (nors 
gerokai vėliau Dorisė pradėjo tai vadinti „vestuvių 
dovana“). „Mūsų meilė - nepaprastai gražu“ ir pa- 
našiai. Kartais pažvelgdavo pro langą į tolį, kur ap- 
suptas medžių ir kitos augmenijos stūksojo namas 
Pirmajame Kyšulyje. 

„Laimės namas, — atsidusdavo Dorisė. - Jei jo 
nebūtų, tu niekada nebūtumei manęs suradusi, — 
ištardavo pusbrolių ir pusseserių mamai. — Ir aš 
niekada nebūčiau tapusi tavo dukra. Čia, šiame 
name. Kokia laimė, kad ten buvau.“ 

„Mes du laivo katastrofą išgyvenę žmonės“, — 
savo ruožtu sušnibždėdavo Dorisei Flinkenberg 
pusbrolių ir pusseserių mama ir apkabindavo. 

Pusbrolių ir pusseserių mama buvo netekusi savo 
mylimo berniuko Bjorno, bet vietoje jo gavo Do- 
risę Flinkenberę, tegul tik pasiskolinti. Ir pusbrolių 
ir pusseserių mama stipriai apkabindavo Dorisę, 
pasiskolintą vaiką. 


„Kur mes sustojome, — paklausė Dorisė Flin- 
kenberg, — su Haincu Gurtu?“ 

„„«-pasibaigus karui Haincas Gurtas grįžo į Aus- 
triją, kur vedė paprastą austrų merginą ir susilaukė 
vaiko. Tačiau ilgainiui ji ir šeimyninis gyvenimas 
jam pabodo. Jis juk buvo pilotas ir Brazilijoje su- 
sitiko stiuardesę vardu Lupė Velez. Persikėlė į jos 
šalį ir gyveno su ja, kol ji nuo jo pavargo. Tada 
pabrukus uodegą teko grįžti pas savo žmoną. O 
ji taip pyko, kad nusprendė daugiau niekada gy- 
venime neištarti jam nė žodžio. Jis bandė gyventi 
toje kankinamoje tyloje. O tai nebuvo lengva, 
tad netrukus jis metėsi į jet-set gyvenimą ir, ieško- 
damas nuotykių ir linksmybių, trynėsi slidinėjimo 
kurortuose. Taip prabangaus slidinėjimo kurorto 
naktiniame klube „Liuoksinti kengūra“ susitiko su 
Lorelei Lindberg... 

Dorisė su Sandra patraukė atgal nuo namo Pir- 
majame Kyšulyje į namą pelkėtoje miško dalyje. 
Nusileido į rūsį ir baseiną be vandens, vienintelę 
vietą visame pasaulyje, kuri buvo jų. Jų štabas. 


Moterys ir kekšės (Sandros ir 
Dorisės istorija 1) 


1. Moterys 


„Čia jos linksminasi taip, kad žemė dreba, — pa- 
sakė Dorisė Flinkenberg Sandrai Vern joms sto- 
vint sau šešėlyje sode už Moterų namo Pirmajame 
Kyšulyje. - Tarsi vakarykščios dienos Traktene nė 
nebūtų buvę. Kupinos kraujo ir žmogžudysčių.“ 

„Šoka ant lavonų“, — pagardino Dorisė Flin- 
kenberg Sandrai Vern viršuje, ant tamsių „šcherų 
obels“ šakų arba nutriušusioje pavėsinėje, kuri 
kadaise neabejotinai buvo graži ir išpuoselėta. 
Atokiau nuo švenčių ir kitų įvykių sode. Ne per 
toliausiai, kaip tik tokiu atstumu, kad matytumei 


viską, kas vyksta. 


O tuo metu sode prie namo Pirmajame Kyšulyje 
kas nors vykdavo ištisai. Nes tais merais ten buvo 
apsistojusios moterys, aplink jas virė linksmybės, 
kurios plito po visą Trakteną ir beveik visur. Tai 
buvo linksmi laikai. 

Vasaros moterų ir žiemos moterų - kekšių name 
pelkėtoje dalyje. Porą vasarų, rudenų. Po to tai bai- 

gėsi. Moterys išsikėlė iš namo Pirmajame Kyšulyje 
ir ten atsikraustė paprasta šeima pavarde Bakman- 
sonai. Jie buvo tikrieji namo savininkai, tiksliau, 
tiesioginiai jų palikuonys. 


„Mmm“, - kiek nekantriai atsakė Sandra, nes 
Dorisė galėdavo tęsti taip gana ilgai, tarsi katinas 
aplink lašinius. Nors ir toliau šypsojosi savo draugei 
ta ypatinga šypsena, kurią abidvi išlavino namo 
pelkėtoje miško dalyje rūsyje; šypsena, kuri signa- 
lizavo tarpusavio supratimą, velnioniškas mintis 
ir daug kitų dviprasmiškų dalykų. „Mūsų salsvas 
šėtoniškumas“, - kartą pasakė Dorisė Flinkenberg. 
Jį ta grimasa ir turėjo pademonstruoti. 

Ir taip pat, bent jau Sandrai, nebuvo nesvarbu 
taisyklinga šypsena. Dvi tiesių dantų eilės nušvis- 
davo tarp normalių lūpų. Buvo praėję pora metų 
po lūpų operacijos, išvadavusios Sandrą nuo aiškiai 
matomos zuikio lūpos ir dabar, praėjus tam tikram 
mėnesių skaičiui, sėkmingai baigtas ir dantų tie- 
sinimas. Jis tęsėsi nuo ankstyvos vaikystės, buvo 
traukiami dantys ir nešiojamos dvi skirtingos dantų 
plokštelės — viena naktimis, o kita dienomis. Sie- 
kiant sveikos ir normalios vaiko burnos buvo pa- 
klota daug gražaus pinigo ir štai rezultatas gautas. 

„Dabar tai jau pasakok“, — netrukus dar atkak- 
liau pakartojo Sandra Doisei Flinkenberg „šcherų 


obelyje“ arba šešėlių gaubiamoje pavėsinėje. Ta- 

čiau Dorisė tik prispaudė pirštą prie lūpų: „Ššš, dar 
ne“, nors iš tiesų šventės šurmulyje niekas ir taip 
negalėjo jų išgirsti. Ir jos veidas nušvito ta pačia 
šypsena, tačiau šypsantis Dorisei išryškėdavo atsi- 
kišęs viršutinis žandikaulis, vadinamas „triušiu“. 
Niekas nesirūpino dantų tiesinimu jos burnoje, 
o dabar jau buvo vėlu, nes dantys nustoja augti 
ankstyvoje paauglystėje. Sandrai ir Dorisei dabar 
buvo po trylika metų. 

Ir vis dėlto net ir negirdint, ką mergaitės kalbėjo 
viena kitai savo saugiame šešėlyje kiek nuošaliau 
nuo šurmulio sode, vien tik žiūrint į jas ir jų iš- 
raiškas, ar jos neatrodė truputį niūrokos ir kelian- 
čios nerimą, argi nebuvo nė kruopelės kažko, kas 
keltų baimę viduryje šviesios, vasariškos ir linksmos 
aplinkos? Bent mažyčio nelaimės dvelksmo, me- 
tančio šviesią dieną ilgesnius šešėlius nei įprasta? 

Galbūt. O, kad kas būtų pasakęs tai mergai- 
tėms. Jos būtų susidomėjusios, išklausiusios ir netgi 
tuo didžiuotųsi. 

Sandra Naktis šc Dorisė Diena. Dorisė Naktis 
8< Sandra Diena. Dvi mergaitės vienodais juodais 
megztukais su žalių dažų užrašu „VienatvėšcBaimė“ 
ant pilvo. Triko megztukai ilgomis rankovėmis 
viduryje vasaros, bet, o tai buvo svarbiausia, vi- 
same margame pasaulyje egzistavo tik du vienodi 
egzemplioriai. Sandra iš pradžių pasiuvo juos jų 
žaidimams, daugiausia juokais, ber netrukus jie 

pradėjo įgauti vis gilesnę reikšmę ir turinį. Kol kas 
neišreikštą žodžiais, tarsi tonas. 

Dabar buvo Dorisės eilė vadovauti žaidimui, 
jos eilė pradėti. Tai reiškė, kad reikia sekti paskui 
ją ir apsišarvuoti kantrybe. Didele kantrybe, tai 
darėsi akivaizdu. 

„Pasakok jau!“ 


Dorisė Naktis š€ Sandra Diena, Sandra Naktis 
6< Dorisė Diena. Tai buvo jų antrasis aš žaidime, 
kurio dalis buvo ir šypsenos, jų ištreniruotos prie- 
šais veidrodį namo pelkėtoje miško dalyje baseino 
dugne. 

„Mes esame dvi aiškiaregės seserys, — pasakė 
Dorisė Flinkenberg. - Mes tapome jomis dėl tra- 
giškų aplinkybių. Po/rergeisto fenomenas. Žinai, 
kas tai yra?“ 

Sandra papurtė galvą ir viltingai pažvelgė į Do- 
risę, užkietėjusią kryžiažodžių sprendėją, visada tu- 
rinčią po ranka žodyną, kuri tęsė: „Taip būna tada, 
kai nekaltas vaikas yra pakankamai ilgai skriau- 
džiamas ir, kad iškęstų, išsiugdo antgamtinius ge- 
bėjimus. Gebėjimus matyti daugiau nei tai, kas eg- 
zistuoja, — patikslino Dorisė Flinkenberg, — matyti 
tai, ko daugiau niekas nemato.“ 

„Tuiraš, Sandra, — nusprendė Dorisė, - mudvi 
tikrai pakankamai prisikentėjome. Aš dėl savo 
randų, o tu dėl tragiškos šeimos istorijos. Haincas 

Gurtas, Lorelei Lindberg ir visa kita. Tu ir aš, 
Sandra, mudvi žinome, ką reiškia kentėti.“ 

„Tai kančia išugdė mumyse galią matyti tai, ko 
niekas kitas nemato. Tai, ką kiti galbūt irgi turėtų 
matyti, bet nedrįsta. Tai, kas buvo pamiršta arba 
paslėpta po kilimu. Neretai, — prieš tęsdama Do- 
risė Flinkenberg padarė iškilmingą pauzę, — baisius 
dalykus. Siaubingus nusikaltimus. Prievartą ir kan- 
čias. Tai yra mūsų išeities taškas.“ 

„Ir, - pridūrė, — mes tiriame iš rimtųjų. Tai nu- 
tiko tikrovėje.“ 

„Dabar jau nieko nebesuprantu, - ištarė Sandra 
nekantriai. - Arčiau reikalo.“ 

„Ššš, — Dorisė priglaudė pirštą prie lūpų. — Visai 
netrukus. Bet dabar nespėsime, nes eisime į šventę.“ 


Svetainė ant žolės. Jos leidosi į namą Pirmajame 
Kyšulyje, kur beveik visą laiką kas nors vykdavo, arba 
viduje, arba apžėlusiame sode. Ten, maloniai pade- 
damos Benkio ir Magnuso fon B., moterys buvo 
išnešusios visus svetainės baldus, bent jau tai, kas iš jų 
buvo likę. Ilgas stalas, baltos kėdės su išraitytomis at- 
kaltėmis ir net sulūžusi pliušu aptraukta sofa. „Mūsų 
svetainė ant žolės“, — sakė moterys ir ištempė virš 
viso to nuo blogo oro saugantį brezentą. 

Benkis su Magnusu fon B. pagelbėdavo joms 
sode ir kitais reikalais. Jie pjovė žolę, kepdavo ant 
grotelių virš akmenų žuvį ir žalius šcherų obuolius, 

o kai moterys važiuodavo savo šviesiai raudonu 
„Eldridos sielos kelionių metai“ autobusu į rajono 
centrą apsipirkti, jie vykdavo kartu ir padėdavo 
nešioti maišelius su pirkiniais. „Benkis įsimylėjo 
jas visas iš karto“, - konstatavo Dorisė Flinken- 
berg pusbrolių ir pusseserių virtuvėje. „Gal po to 
Benkis ir ves“, — kalbėjo toliau, bet tik pusbrolių 
ir pusseserių mamai, kai Sandros nebuvo kartu. Su 
Sandra jos turėjo ir svarbesnių temų pokalbiams, 
be to, Sandra visada pasidarydavo kažkokia keista, 
kai kalba pasisukdavo apie Benkį. 

Ber grįžkime į sodą, į šventės vidurį, kur mer- 
gaitės užėmė savo vietas šcherų obelyje, kurią taip 
pakrikštijo pusbrolių ir pusseserių tėtis, kai dar 
buvo sveikas drūtas. Liepdavo Benkiui, Ritai ir 
Solveigai skinti obuolius, kurie šiaip būdavo patys 
paprasčiausi vidutinio kietumo obuoliai, ir par- 
duodavo vasarotojams kaip šcherų obuolius. Tokie 
jie buvo neregėtai paklausūs, kadangi nemaža dalis 
vasarotojų buvo pametę galvas dėl visko, kas susiję 
su šcherais. 

Ir moterims atrodė visai smagu matyti dvi pa- 
niurusias mergaites medyje arba viduryje rožių 
krūmo. „Mūsų talismanai“, - pasakė naujienų re- 
portere dirbusi Aneka Munveg, kuri savo aplinkoje 
visada pirmoji sukurdavo sensacijas jai būdingu 
šiurkščiu stiliumi be kruopelės humoro. „Mūsų na- 
miniai gyvūnėliai“, — pridūrė kažkuri iš ne tokių 

ryškių moterų, kurios niekas paskui neprisimins. 
„Kuo jie buvo vardu, tie voveriukai iš „Ančiuko 
Donaldo“? Gal Čipas ir Deilas? Ber tada užsiplieskė 
Laura Bjelbu-Halberg;: „Tie imperialistiški grau- 
žikai? — sušnypštė ji. — Niekada gyvenime! Juolab 
kai dabar tikrai turėtų būti kuo puikiausias sovie- 
tinis atitikmuo.“ Nes tais metais Lauros B-H gyve- 
nimo tikslas buvo visam kam rasti kuo puikiausius 
sovietinius atitikmenis. 

Ber kadangi niekas negalėjo sugalvoti sovietinio 
atitikmens tiems dviem voveriukams, mergaitės 
tapo tiesiog „sovietinis Čipo ir Deilo atitikmuo“. O 
kadangi tirados būta per ilgos, netrukus ji sutrum- 
pėjo iki sovietinis atitikmuo, trumpai ir aiškiai. 

Ir, kaip jau sakyta, moterys leido sau mėgautis 
nebylia ir rimta Dorisės ir Sandros laikysena visa 
ko atžvilgiu, kas buvo (nors moterys ir nežinojo) 
žaidimo Sesuo Naktis 8< Sesuo Diena dalis. Nu- 
linės minos, kreivos šypsenos ir didžiuliai triko 
megztukai su ilgomis rankovėmis vidury vasaros. 
„Niūriosios lėliukės“, - šūktelėdavo susižavėjusios 
moterys. „Gal jūs tam tikra prasme ir esate reika- 
lingos“, - konstatavo toji, gražiausia iš gražiausių, 
Gražiaakė, kurią Dorisė su Sandra buvo slapta ir 
nekaltai įsimylėjusios. „Gal jūs tam tikra prasme ir 
esate reikalingos, — ištarė Ingeta Herman. — Kas gi 
daugiau, jei ne tamsa suteikia džiaugsmui gelmę.“ 


190 


Moterys iš Pirmojo Kyšulio atvyko į Trakteną 
vieną balandžio šeštadienio rytą. Atvažiavo švie- 
siai raudonu autobusu, ant kurio šonų geltonomis 
išplaukusiomis raidėmis buvo parašyta „Eldridos 
sielos kelionių metai“. Autobusas pervažiavo pus- 
brolių ir pusseserių kiemą ir dar beveik per patį 
vidurį, nors niekas dėl to nebuvo kaltas, nes taip 
jau išėjo, kad kelias, vedantis prie takelio į Pir- 
mąjį Kyšulį, buvo uždarytas. Autobusas sustojo, 
durys atsilapojo ir iš vidaus pradėjo virsti Moterys. 
Anaiptol ne visos, kurios po to gyvens name Pir- 
majame Kyšulyje, bet vis tiek gana daug. Bent jau 
visiškai pakankamas kiekis, kad žmonės pusbrolių 
ir pusseserių namuose beveik netektų žado iš nuos- 
tabos. Muzikinį kryžiažodį sprendusios ir pirmą to 
savaitgalio bandelių kepimą surengusios Dorisė su 
pusbrolių ir pusseserių mama; pusbrolių ir pusse- 
serių tėtis kambarėlyje už sienos, šiaip tokiu merų 
laiku gulėdavęs lovoje ir gerdavęs degtinę po šešias 
savaites iš eilės (tą šeštadienio rytą, kai Traktene 
pasirodė moterys, jis buvo bebaigiąs turbūt ketvirtą 
savaitę), bet dabar už sienos buvo galima išgirsti 
garsą, tarsi kas būtų pritraukęs kėdę prie lango. 

Aišku, jau ir pačios moterys buvo netikėtumas, 
bet dar štai kas: kas gi ten viduryje viso to tarsi iš po 
žemių išdygo prie autobuso? Ir elgėsi bei viską darė 
taip, tarsi pulko moterų šviesiai raudoname auto- 
buse, sustojusiame ties kelio užkarda pusbrolių ir 

pusseserių kiemo viduryje prie takelio į Pirmąjį Ky- 
šulį, pasirodymas būtų pats natūraliausias dalykas 
pasaulyje? Kas gi kitas, jei ne —- žmonės pusbrolių 
ir pusseserių namuose netikėjo savo akimis, tačiau 
jos nemelavo — Bengras. 

Autobusui dar nespėjus dorai sustoti, Bengras 
jau buvo išlindęs iš savo daržinės, savaime su- 
prantama, vilkdamas kojas, tačiau ne todėl, kad 
nebūtų skubėjęs, o todėl, kad tuo savo gyvenimo 
laikotarpiu buvo įsikalęs į galvą, jog eisena velkant 
kojas daro jį įdomų kitiems. Nuo galvos iki kojų 
apsirengęs savo paiku stiliumi — švariais džinsais, 
švariu mėlynu megztiniu ir klaikia raudona skarele 
apsirišęs galvą. Nors reikia pasakyti, išskyrus plonus 
barzdos gyvaplaukius, atrodė gana pakenčiamai. 

Taigi, Bengras su iki kelių išlindusiu liežuviu, 
vaizdingai tariant, aišku, ir tas vaizdelis nupasa- 
kotas Dorisės Flinkenberg žodžiais, kuri dar ne tą 
akimirką, bet kiek vėliau išsiugdys talentą labai vy- 
kusiai vaizduoti situacijas žodžiais. Juk, be viso kito, 
buvo apdovanota iškalba. Bet dabar, dabar Dorisė 
nieko neanalizavo, ji buvo per daug suglumusi. 

„Benkis kažką užuodė“, — teištarė ji nelabai įti- 
kinamai. 

„Na, na, na“, - atsakė pusbrolių ir pusseserių 
mama irgi užsigalvojusi. 

O Bengras, jis į jas nežiūrėjo ir apskritai nežiū- 
rėjo į pusbrolių ir pusseserių namą. Moterys krovė 

iš autobuso savo mantą: krepšius, lagaminus, tą ir 
aną, šimtus dalykų, o Bengtas tuo tarpu stovėjo ir 
siūlė savo paslaugas — ėmė nešulius į rankas, leido 
juos krauti ant savęs. Po to visi lėtai pajudėjo į namą 
Pirmajame Kyšulyje, kuris tiek metų stovėjo tuš- 
čias, kad visi beveik spėjo priprasti prie minties, jog 
taip bus visada. Judėjo į priekį kaip savotiškas lin- 
guojantis traukinys, kaip safari ekspedicija į pelkėtų 
džiunglių gilumą. Ir, aišku, keistoji scena turėjo 
garsą. Balsai, juokas ir panašiai. Tačiau pusbrolių 
ir pusseserių namuose atrodė, kad viskas ir toliau 
vyksta mirtinoje tyloje, greičiausiai todėl, kad Do- 
risė Flinkenberg bent vieną kartą užsičiaupė. 


Moterys Pirmajame Kyšulyje: iš pradžių buvo 
gal aštuonios devynios, nuo maždaug dvidešimties 
iki penkiasdešimt penkerių metų amžiaus. Kartu 
buvo ir keli vaikai, bet kol ten buvo moterys, jie 
daugiausia lakstė aplinkui triukšmaudami ir susi- 
lieję į vieną beformę masę. Dažnai moterų skaičius 
būdavo dar didesnis, ypač vasarą, kai šventės kaip 
reikiant įsisiūbavo. Vis dėlto iš visų ten buvusių 
kai kurios išsiskyrė labiau, tarsi grupės branduolys, 
ir daugelis jų buvo jau ir tą balandžio šeštadienį, 
kai moterys užėmė namą Pirmajame Kyšulyje. Be 
to, jos turėjo nuomos sutartį, pirmą tokią namui 
Pirmajame Kyšulyje, kurią kas nors ir kada nors 
buvo regėjęs. Šios moterys bus prisimenamos gana 

ilgai, net jei jų išvaizda stebėtinai greitai išsitrins iš 
atminties. 

Tai buvo Laura Bjelbu-Halberg su savo so- 
vietiniais atitikmenimis viskam; tai buvo Aneka 
Munveg, gana garsi naujienų reporterė, parašiusi 
reportažų seriją „Darbo moters kasdienybė“; tai 
buvo dailininkė Saskija Šernhelm, žiemomis gy- 
venusi Mėlynuoju kambariu vadinamoje vietoje 
Kopenhagoje. Norint su ja susisiekti reikėdavo 
siųsti laišką adresu Mėlynasis kambarys, Kopen- 
haga ir laiškas turėjo ją pasiekti. Ir dar buvo tokios, 
iš kurių labiausiai įsimindavo vardai, nes buvo labai 
juokingi — Lėlytė Svajoklė, Gafsi, Anuka Metse- 
meki — bet pačios niekuo neišsiskyrė. Bent jau 
nebuvo nieko krentančio į akis, įstringančio ir 
liekančio atmintyje, ko reikia, kad vaikas ką nors 
prisimintų. Skirtingai nei gražiausia iš gražiausių, 
toji Gražiaakė, vardu Ingera Herman. 

Kurią mažumėlę įsimylėjo tiek Sandra, tiek 
ir Dorisė. „Aš galvoju apie ją visą laiką, man ji 
tokia graži, tokia graži“, - sakė Dorisė Sandrai. 
„Faktas“, atsakė Sandra. Tai reiškė, kad ji galvojo 
ir manė lygiai taip pat. Dorisė užvertė akis, kaip 
striptizo šokėjai nederėtų, ir sumurmėjo: „Tokia 
subtili. Galėčiau dėl jos mirti.“ 


Ber ką reiškė užrašas ant autobuso „Eldridos 
sielos kelionių metai“? Be to, paklausęs būtum iš 

karto apsikvailinęs. To arba kitų, tokių par idio- 
tiškų klausimų. Klubas? Arba: Eldrida, kas ji tokia? 
Ir taip toliau. Aišku, kad į tokius kvailus klausimus 
niekada nesulauktumei rimto atsakymo ir netrukus 
suprastum, kokie nereikalingi yra tokie klausimai 
ir tokie atsakymai. Nes mintis buvo, kaip pareiškė 
Ingeta Herman, kad negalima nustatyti vienos 
reikšmės, štai taip. 

Kelionės, pavyzdžiui. Kelionės į laisvę, geogra- 
finės kelionės, į miestus, kitas šalis, tiesiog į geogra- 
fiją, rą, kuri buvo, žinoma ir nežinoma. Ber taip pat 
ir kitos kelionės, išgalvotos, kelionės fantazijose. 
Ir kelionės dvasiniame pasaulyje — visos nerūpes- 
tingos kelionės, kurias galėjai keliauti mintimis, 
jausmais, kūnu ir galva, ten ir čia. 

Kelionės į tokias vietas ir tokius pasaulius, kurie 
atsirado tik todėl, kad į juos nuvykai. 

Visata yra nauja gėlė. 

Arba kaip vieną vakarą Anuka Metsemeki atsar- 
giai skaitė eiles taip droviai, kad sode beveik nesi- 
girdėjo jos balso. „Dabar perskaitysiu eilėraštį, kurį 
parašiau visiškai savarankiškai“, — pradėjo ji taip 
tyliai, beveik pašnibždomis. „Garsiau!“ — riktelėjo 
kažkas ir ji akimirkai pakėlė balsą, kad perskaitytų 
„aš esu baltas negras, man neegzistuoja taisyklės“, po 
ko vėl nutilo, nes kažkas sušuko „tai juk PLAGI- 
ATAS“. Faktas, kad po to vyko pasikeitimas nuo- 


monėmis. Saskija Šernhelm šnypštė Laurai Bjelbu- 

Halberg kaip tikrų tikriausia gyvatė: „Tu visada turi 
kištis, viską žinoti ir viską nuspręsti!“ 

„Mergaitės, norite, kad tai ką reikštų? — pa- 
klausė Ingera Herman mergaičių. — Štai, imkite. 
Ir rašykite. Ant autobuso.“ Ir ištiesė joms indelį su 
žaliais dažais. Jos, aišku, apsidžiaugė, bet, gavusios 
į rankas teptukus, bijodamos dar labiau apsikvai- 
linti, pajuto viduje visišką tuštumą ir ant autobuso 
nieko nebuvo užrašyta. 

Tačiau netrukus, iš lėto, vis dar su teptukais ran- 
kose, pradėjo suprasti, apie ką kalbama. Jausmas. 
Jėga. Galimybės, atvirumas. Kad taip galima. O 
tada tai jau labai sklandžiai pavyko nukniaukti 
teptuką ir indelį su dažais bei panaudoti juos savo 
tikslais: nusinešti į namą pelkėtoje miško dalyje 
ir užrašyti ant naujai pasiūtų triko megztukų 
„VienarvėčcBaimė“. 


Ir vis dėlto Traktene moterys iš namo Pirma- 
jame Kyšulyje labiausiai pagarsėjo šventėmis. Viena 
šventė keitė kitą, kartais be jokios pertraukos; viena 
šventė beveik nepastebimai peraugdavo į kitą ir 
netrukus šventės ėmė plisti ir į kitas vietas. Tai, 
kas prasidėjo Pirmajame Kyšulyje, pasklido per 
visą Trakteną, iki pat Antrojo Kyšulio. Ne į visus 
namus, savaime suprantama, bet į kai kuriuos - ir 
netgi į daugelį. Tuo metu, kai moterys gyveno 
name Pirmajame Kyšulyje, viso to nepaliestas, 

taip sakant, liko tik Stiklinis namas, kuriame laiką 
leisdavo Kenė ir jūros vaikėzai. 

Baronienė tą vasarą buvo pasirodžiusi vos porą 
kartų; sklido gandai, kad ji rimtai serga, tačiau 
Stikliniame name nebuvo Pirmojo Kyšulio, jokių 
moterų ir apskritai nieko kito. Rimtai. Gal kas 
ir buvo, bet tokiu atveju tik kaip reljefas, kurio 
fone savas baltas profilis turėjo šviesti ryškiai ir 
aiškiai. 

„Mamos naujas vyšninis Nissan Cherry, - pa- 
vyzdžiui, pasakė Ana Šiolund iš Antrojo Kyšulio. — 
Tokio aš tikrai norėčiau.“ 

Čia buvo tik jie parys. Visi kaip vienas. Stebė- 
tinai panašūs. Beveik kaip pars. Čia žmonės buvo 
užsiėmę vieni kitais ir savimi pačiais, ir vieni kitais. 
Ypatinga atmosfera, atsirasdavusi būnant kartu: 
petys į petį. 


Tačiau net ir niekur kartu nedalyvavusiems 
laikas, kai moterys gyveno name Pirmajame Ky- 
šulyje, suteikė visiškai naujų galimybių. Pavyzdžiui, 
pusbrolių ir pusseserių mama gavo progą išplėsti 
savo papildomą veiklą, na valymo veiklą. Staiga 
atsirado visiškai nauji klientai, greta Olandiečio 
pelkėtoje miško dalyje ir kelių labiausiai pasitu- 
rinčių šeimų Traktene. Dabar su ja sutartis sudarė 
gana daug vasarotojų iš Antrojo Kyšulio, nes po 
švenčių reikėdavo išsikuopti. Gandas sklido ir ne- 

trukus prisistatė ją įdarbinti norėjusi Kenė; kai ba- 
ronienė vasarą išvykdavo, jai grįžus Stiklinis namas 
turėjo atrodyti taip, lyg jame nieko nebūtų vykę. 
Beto, visi tie žmonės juk turėjo kitus namus žiemą. 
Daugiausia mieste prie jūros. 

Tai reiškė, kad veikla staiga tapo tikra veikla. 
Netrukus pusbrolių ir pusseserių mama galėjo 
įkurti savo įmonę, samdyti darbuotojus ir pana- 
šiai. Tokius darbuotojus kaip, pavyzdžiui, Bengras. 
Ir Solveiga. Ir Rita (nors ir prieš jos valią, bet vis 
tiek). Ir kartais Dorisę, kol ji buvo gyva, nors dėl 
jauno amžiaus daugiau specifiniams objektams 
(namui pelkėtoje miško dalyje rudenį, po medžio- 
tojų švenčių, bet apie tai kiek vėliau). „Keturios 
šluotos ir ssmtuvėlis“, tokiu vardu buvo pakrikštyta 
firma. „Semtuvėlis tai Bengtas, - atskleidė Dorisė 
savo geriausiai draugei Sandrai Vern. -— Tik niekam 
nesakyk, tai profesinė paslaptis.“ 


Bet šventės, vis plitusios ir plitusios visur, abie- 
juose kyšuliuose, galų gale kažkokiu būdu rado 
ir patį siauriausią ir tamsiausią takelį miške; tą, 
kuris vedė prie namo pelkėtoje miško dalyje. Ten, 
kur aukštai ant laiptų stovėjo Olandietis, vėjyje 
besidraikančiais baltais marškiniais, kurie buvo 
nerūpestingai sukišti į kelnes, o sagos atsagstytos 
maždaug iki bambos. Su žandenomis pagal tų laikų 


madą ir auksiniu medalionu, šviečiančiu ant tam- 

siais plaukais apžėlusios ir saulėje prakaitu blizgan- 
čios krūtinės. Kaip laivo kapitonas. 

Nešaukė „visi į vietas!“, bet galėjo. Ir palygi- 
nimas anaiptol nebuvo toks jau kvailas. Tik paž- 
velkite dabar į maskaradiniais drabužiais pasipuo- 
šusias moteris, traukiančias takeliu namo link, kaip 
jos siurbiasi prie jo ir namo, tarsi žiurkės, smalsiai 
artėjančios prie laivo su, pavadinkime, įdomiu 
kairiojo borto pasvirimu į purvą. O visų priekyje 
traukė Aneka Munveg ir Ingeta Herman. 

Tada iš takeliu traukiančios persirengusių 
žmonių vilkstinės galo, dar toliau nei yrėsi Do- 
risė su Sandra, pasigirdo: „Skęsta. Skęsta.“ Sandra 
instinktyviai atsigręžė. Tai, aišku, ištarė berniukas. 
Jų akys susitiko. Jis žvelgė tiesiai ir tuo pat metu 


kažkaip keistai, kiaurai ją. 


„Šrai čia ji mirė, — ištarė Dorisė prie Bulės 
ežero. — Įkrito į vandenį, buvo įtraukta siaubingo 
sūkurio ir niekada nebeišniro. Guli dugne, gal šiek 
tiek juda aukštyn. Čia baisiai gilu, dugno šuka- 
vimas nedavė jokių rezultatų. Bet yra žinoma, kad 
ji guli čia, čia jos kapas. Buvo liudininkų.“ 

Tai įvyko ten, prie Bulės ežero, kaip pagaliau 
savo pasakojimą pradėjo Dorisė. Joninių vakaras, 
nors dar gana ankstyvas. Staiga viduryje pamažu įsi- 


linguojančios šventės Dorisė padarė tai, ko Sandra 

laukė jau kelis mėnesius. Davė ženklą: žaidimas 
prasideda dabar. 

„Eime“, - sušnibždėjo Sandrai į ausį ir patraukė 
su ja per mišką, kur netrukus pasuko į vingiuotą 
takelį Bulės ežero link. 


Ir dabar jos buvo čia, prie ežero: kabantis la- 
puočių medžių šakų vainikas aplink tamsų ir tylų 
vandenį. Priešais aukščiausią kalvą, kuri buvo Lorės 
uola. Tarsi proskyna tarp medžių, nedidelis smėlio 
paplūdimys, kadaise buvęs viešas, pasakojo Dorisė 
Flinkenberg. Tai buvo trumpai, netrukus po to, 
kai nauji namai Antrajame Kyšulyje buvo išpirkti 
būsto mugės metu, paplūdimio ruožas prie jūros, 
kuriame anksčiau buvo maudomasi, tapo uždaras. 
Nors po to, kas maždaug vos po metų nutiko prie 
ežero, daugiau niekas nebenorėjo jame maudytis 
ir viešasis paplūdimys dar kartą buvo perkeltas, šį 
kartą prie gėlo vandens ežero vakarinėje rajono 
dalyje. 

Tai buvo keista vieta, tikrai, taip pat ir šiltą va- 
sarą. Apgaubta prieblandos ir gausi uodų beveik 
bet kuriuo paros metu, čia beveik niekada nebū- 
davo vėjo, net jei kitur tuo tarpu ir pūsdavo kaip 
reikiant. Reikėdavo beveik audros, kad Bulės ežero 
vanduo bent suraibuliuotų. Ir čia buvo gilu. Dorisė 
Flinkenberg pažvelgė į vandenį: „Tikrai bus šimtas 
metrų.“ 

„Tai neįmanoma“, - atkirto Sandra Vern savo 
draugei. 

„Čia jis ją matė, — tęsė Dorisė Flinkenberg, — 
bent jau taip nupiešė savo žemėlapiuose.“ 

„Tai neįmanoma, - pakartojo Sandra. - Kas 
toks?“ 

„Nežinai? — paklausė Dorisė Flinkenberg ir iš 
jos balso buvo sunku nuspręsti, ar tas klausimas 
buvo žaidimo dalis, ar ji iš tikrųjų nustebo. — Nagi 
jis. Beprotis miške, savaime suprantama. Jo dide- 
nybė Bengras.“ 

„Ir ji buvo vardu Edė, — tęsė Dorisė Flinken- 
berg saulei pasislepiant debesyse ir aplink jas tel- 
kiantis uodų debesiui. Laimei, dvi blyškios mer- 
gaitės buvo apdovanotos retu uodų nemėgstamu 
pigmentu, todėl galėjo sėdėti Dorisės išrinktame 
plyšyje iš karto po aukščiausia Lorės uolos vieta, 
apsuptos uodų spiečiaus ir per daug nesukti sau 
dėl to galvos. Dvi didžiai rimtos mergaitės su savo, 
kaip jau sakyta, namų gamybos megztukais su už- 
rašu Vienatvėš<Baimė. — Ji buvo iš niekur. Nedaug 
kas buvo apie ją žinoma. Bent jau buvo tikrai ne 
iš Trakteno, nes kalbėjo su tokiu keistu akcentu, 
kokio niekas anksčiau nebuvo girdėjęs. Apie ją 
buvo sakoma „amerikietė mergaitė“. 

„Vieną pavasarį ji tiesiog atsirado ten, Antra- 
jame Kyšulyje, žemiau Stiklinio namo esančiame 
pakrantės namelyje pas baronienę. Ten ji gyveno. 

Ne kaip dukra name ar tarnaitė, o kaip koks nors 
svečias, niekas tiksliai nežinojo. Tolima giminaitė, 
kažkas tokio. Baronienė kartais sakydavo „kampi- 
ninkė“, ypač pabaigoje. Jos nelabai sutardavo, Edė 
ir baronienė. Apie Edę sklisdavo ir tokie, ir anokie 
gandai dar jai esant gyvai. Edė buvo iš tokių, kurios 
kelia problemų, ja nebuvo galima pasitikėti. Tai gir- 
dėjau savo pačios ausimis. Baronienė sakė tai pus- 
"brolių ir pusseserių mamai pusbrolių ir pusseserių 
namuose, kur aš jau tada gana dažnai lankydavausi. 
Ji daug kartų pakartojo, kad „toji mergaitė man yra 
toks nusivylimas“ ir pabaigoje gana stipriai susi- 
jaudinusi. Ji atėjo į pusbrolių ir pusseserių namus 
įspėti pusbrolių ir pusseserių mamos dėl Edės de 
Vair. Bent jau aš taip supratau.“ 

„Taigi, ji gyveno pakrantės namelyje. Stikliniame 
name galėdavo būti tik baronienei esant namie. Visa 
tai irgi pasakojo baronienė pusbrolių ir pusseserių 
mamai, taigi tai nebuvo paslaptis. Netiesiogiai. Ir vis 
dėlto ne visi apie tai žinojo. Štai taip, - konstatavo 
prie Bulės ežero visažinė ir gyvenimo mačiusi Dorisė 
Flinkenberg. — Kai kuriems žmonėms yra svarbus 
išorinis spindesys. Kažkuria prasme jai buvo baisiai 
svarbu, kad niekas nesužinotų, kokių problemų ji 
turėjo su amerikiete mergaite. Juk jos, kaip ji sakė, 
vis dėlto buvo giminės.“ 

„Nors paskui, po Edės, atvyko Kenė, Edės sesuo. 


Jos sutarė geriau. Manau, tada baronienė buvo la- 

biau patenkinta. Bent jau baigė visur skųstis. Nors 
daugiau niekada nebeatėjo į pusbrolių ir pusseserių 
namą. Bet tam buvo natūralių priežasčių.“ 


„Nes jei tau įdomu, ką baronienė veikė pus- 
brolių ir pusseserių namuose prieš pat Edės ir 
Bjorno mirtį, tai žinok, kad Bjornas buvo myli- 
miausias vaikas pusbrolių ir pusseserių namuose. 
Na, prieš man pasirodant. Jie buvo kartu, Edė ir 
Bjornas, ketino susižadėti, viskas buvo klaikiai 
rimta. Taigi, baronienė norėjo padaryti pus- 
brolių ir pusseserių mamai paslaugą, taip ji ir 
pasakė.“ 


„Tačiau Edė buvo žavi asmenybė, — pasakojo 
Dorisė Flinkenberg. — Ji kalbėdavo taip keistai, ne 
tik dėl to akcento, kuris ir taip gana greitai išnyko. 
Ji pasakydavo daugybę keistų dalykų. Ir tai tikrai 
darė jam įspūdį. 

Bengtui, ne Bjornui. Kurį laiką jie buvo dviese. 
Bengras ir Edė. Paskui pasirodė Bjornas ir jie tapo 


“ 


trys. 


„Taigi, žavi, - pasakė Dorisė Flinkenberg. - Ją 
tikrai galėjai įsimylėti. Jis taip ir padarė. Iki ausų. 
Taip įsimylėjo, kad nežinojo, ko griebtis. Juk žinai, 
kaip būna, ar ne? Mes žinome. Jaunystės meilė. 
Nerikėta mirtis tokioje jaunystėje.“ 

Taip, daugiau Dorisei nereikėjo nieko apie tai 
sakyti. Jei Sandra ir Dorisė apie tai ką nors išmanė, 
tai būtent apie tai. Kai dviejų lagaminų turinys 
sumetamas į krūvą... Tai buvo akušerė Ingegerda 
ir septyni inkubuojami mažyliai, kurių gyvybę ji 
atėmė protą aptemdžius pykčiui dėl atstumtos 
meilės, tai buvo Lupė Velez, kritusi galva žemyn ir 
prigėrusi klozete, tai buvo toji, kuri nužudė savo 
mylimąjį penkiolika plaktuko smūgių į galvą, tai 


buvo... 


„O poto, - staiga Dorisė Flinkenberg atsainiai 
gūžtelėjo pečiais, — įvyko tai, kas įvyko. Mirtis ir 
nelaimė buvo pasekmės. Bjornas pasikorė ūki- 
niame pastate ties Lindstriomų žemės riba, o ji, 
amerikietė mergaitė, paskendo. Nugrimzdo į ežęro 
dugną kaip akmuo.“ 

„Bent jau manoma, kad viskas vyko būtent taip 
ir iki šiol nebuvo jokio pagrindo manyti kitaip.“ 

„O įvyko štai kas: jie barėsi prie Bulės ežero ir 
Bjornas, garsėjęs neramiu temperamentu, nors 
šiaip buvo šilkinis, įtūžęs pastūmė ją į vandenį. 
Neryčia. O po to viskas vyko labai labai greitai. 
Bulės ežero dugne yra duobė. Ją įtraukė į gelmę. 
Jis negalėjo gyventi su tokia našta, todėl patraukė 
tiesiai į ūkinį pastatą ir pasikorė.“ 

„Būdamas vos aštuoniolikos atėmė iš savęs gy- 
vybę“, - pridūrė Dorisė pabaigoje. 

„Mylėjo ją labiau nei save parį. O tai niekada 
nėra labai sveika.“ 

„Bet“, — įsiterpė Sandra, nutaisiusi kuo ramesnį 
balsą. Stengėsi išlikti rami ir dalykiška, nes dabar 
turėjo atlaikyti visą vėl ją užplūdusių vaizdų laviną; 
faktai, bjauriai susimaišę su fikcijomis. Vėl pasi- 
rodęs berniukas. Kažkur labai toli balsas, Lorelei 
Lindberg balsas iš „Mažojo Bombėjaus“: Kalbama, 
kad tas berniukas yra kažką nužudęs. Aš, aišku, tiek 
nenusivažiuoju, kad tikėčiau tokiais dalykais, tačiau 
iš jo tikrai sklinda kažkas nemalonaus. Kaip jis slan- 
kioja aplink namą! 


Taigi, iš šito, to ir ano, seno, naujo, tiesos ir 
melo, ji privertė kalbėti savo balsą ir ištarė kiek 
įmanydama aiškiau ir guviau: „Bet kas gi tada taip 
neaišku? Kodėl tada paslaptis NEĮMINTA? Jis 
pastūmė ją į vandenį ir ji paskendo. Viskas įvyko 
netyčia: jis mylėjo ją taip stipriai, kad negalėjo po 
to gyventi ir nuėjęs pasikorė. Čia juk nieko keisto? 
Noriu pasakyti, čia juk nėra jokios paslapties?“ 

Paskutinius žodžius beveik išrėkė ir girdėjo, kaip 
jos balsas ilgai aidėjo tamsoje prie ežero. 

„Ne, savaime suprantama, - atsakė Dorisė ne- 
kantriai, — čia tai aišku nėra. Ber yra faktorius X.“ 

Eaktorius X. Ir jis ten buvo. Nors ir ne vienas. 
Paplūdimyje priešais. Jie ten atėjo su savo maišais 
alaus, cigaretėmis, pliurpalais ir paauglišku įkai- 

timu, kuris pasklido virš ežero ir akimirksniu su- 
gadino visą įtampą ir magiją. Tai buvo nedidelė 
kompanija properšoje ties paplūdimiu, gal už dvi- 
dešimties ar dvidešimt penkių metrų ir kadangi 
buvo tylu, virš vandens beveik girdėjosi, ką jie sako 
vienas kiram. Dorisė su Sandra greitai smuko giliau 
į plyšį, kad nebūtų pastebėtos. 

Nors jie neturėjo nieko svarbaus pasakyti, dau- 
giausia beveik ištisai juokėsi. Tai buvo Rita, Solveiga, 
broliai Jerpė ir Torpė Torpesonai (ruo metu jie dažnai 
vaikščiodavo keturiese) ir dar keli paskui juos. Žiurkė 
Rita kaip visada buvo be nuotaikos ir tai girdėjosi. 
Beveik visą laiką joje tūnantį susierzinimą Rita su- 
gebėdavo paskleisti aplink save mylios spinduliu. 
Solveiga laikėsi ramiau, taip irgi buvo visada. Beto, 
dabar ji stovėjo apsikabinusi su Jerpe Torpesonu kaip 
susituokę: Jerpė lyžčiojo liežuviu jai ausį, lyžt, lyžt, o 
Solveiga leido garsus, kurie turėjo parodyti pasipik- 
tinimą, bet reiškė ne ką kitą, kaip tingų pasitenki- 
nimą;: „Ne, me, ne, ve, he, Jerpe, prilaikyk rankas...“ 
Šone buvo Torpė, jis atsisėdo ant smėlio ir gėrė alų 
iš butelio. Ir Magnusas fon B., Magnusas iš Antrojo 
Kyšulio, buvęs vaikų lilipurų armijos Antrajame 
Kyšulyje vadas, dabar kaip Sraigrelis ir Varžtelis su 
Bengtu - taip, ten buvo ir jis. 

Faktorius X. 

Bengtas stovėjo kiek atokiau nuo kitų. Buvo 
priėjęs prie pat vandens, rūkė cigaretę ir žvalgėsi 

aplinkui. Žvilgsnis klaidžiojo kaip visada ir staiga 
sustingo ir susikoncentravo tiesiai virš vandens, 
įbestas tiesiai į kitą pusę, į uolą, kurioje slėpėsi 
Sandra ir Dorisė. 


Prie jo priėjo Žiurkė Rita. Rita ir Benkis kalbė- 
josi, bet taip tyliai, kad nesigirdėjo, ką sako. Be to, 
už jų nugarų šurmuliavo Jerpė, Torpė, Solveiga ir 
kiti. Joninių naktis. Neregėtas smagumėlis. Torpė 
sudaužė išgertą alaus butelį į akmenį. Dzingr. Išgėrė 
dar vieną butelį. Dzingr. Sudaužė ir jį. Ir dar vieną, 
ir dar vieną, ir dar vieną. 


Ber faktorius X. Jis žvelgė virš vandens. Tiesiai 
į mergaites. 


Nors tada Dorisės ir Sandros ten jau nebebuvo. 
Jos rūko per mišką, Sandra priekyje, Dorisė iš 
paskos. Sandra bėgo, kiek kojos nešė, širdis daužėsi, 
smilkiniuose mušė jai lekiant per akmenis ir šaknis 
toje miško dalyje, kurioje niekada anksčiau nebuvo 
buvusi. Tai buvo pats gūdžiausias miškas, kuriame 
apskritai nėra jokių takelių. Arčiausiai tos vietos, 
kur visai neseniai gyveno ežero žmonės, iš kurių 
buvo kilusi Dorisė. Dabar ta teritorija buvo išvalyta 
ir turėjo tapti poilsio parku po atviru dangumi. 

„Palauk! — šnopavo už jos Dorisė. — Kas tau pa- 
sidarė? Sustok! Aš nespėju!“ 

Ir pamažu, saugiai jausdama už nugaros Do- 
risę ir didėjant atstumui iki ežero su Lorės uola, 
Sandra nusiramino. Sulėtino greitį ir tada prieš 
jas staiga ativėrė miško proskyna. Priešais ją vilio- 
jamai driekėsi minkštos žalios samanos ir ji par- 
krito ant žemės, apsivertė ant nugaros ir išsekusi 
gaudė kvapą. Dorisė buvo gerokai atsilikusi, bet 
atbėgusi ryžtingai krito iš paskos ir tuo manevru 
atsidūrė taip arti Sandros, kad beveik užvirto 
tiesiai ant jos. Tada, užuot atsitraukusi, Dorisė 
apkabino Sandrą ir jos nusirideno minkštomis sa- 
manomis, susipynusios kaip du imtynininkai arba 
kaip du, taip, du besiglėbesčiuojantys žmonės. 
Kuo paprasčiausi apsikabinimai. Būtent tai čia 
ir buvo. 

Staiga apimta linksmumo ir kvatojanti Dorisė, 
prunkščianti ir minkšta, ir jei tai buvo žaidimas, 
Sandra iš karto į jį įsitraukė. Dar ir todėl, kad no- 
rėjo atsikratyti ką tik prie ežero užklupusios baimės 
ir panikos, o čia buvo kažkas kita, visiškai kita. 
„Ei, kas nutiko?“ — tyliai sušnibždėjo pro juokus 
Dorisė, toliau laikydama glėbyje Sandrą, be to, vis 
stipriau, o Sandra neginčijamai atsakė tuo pačiu. 
„Kas nutiko?“ — iš naujo sušnibždėjo Dorisė Flin- 
kenberg dar kartą ir dar, tačiau ne kaip klausimą, 
į kurį reikia atsakyti, o kaip mantrą, staiga ji tapo 
meiliu, minkštu ir murkiančiu kačiuku, tokiu ma- 
žyčiu ir švelnučiu. 

Prispaudė veidą prie Sandros kaklo duobutės, 
dantimis kramsnojo „VienarvėštBaimė“ megz- 
tuką, šniukštinėjo Sandros plaukus, giliai, giliai 
kaišiojo liežuvį į Sandros ausį ir žaidė ten juo taip, 
kad kažkur giliai pilve buvo juntamas kutenimas. 
Tai kuo gi jos čia užsiiminėjo? KAS čia vyko? Ir 
ką ten iš tiesų šnibždėjo Dorisė? Ar ji sakė įvyko, 
ar vyksta? 

Ar ji turėjo galvoje tai, kas ką tik įvyko prie ežero, 
tai, kas privertė Sandrą lėkti kaip akis išdegus, ar ką 
kirą, tai, kas vyko kaip tik šią akimirką? 

Ber gana laužyti galvą. Nes viduryje minties, 
kuri vargiai galėjo būti normaliai išmąstyta, Do- 
risės lūpos prisiglaudė prie Sandros lūpų ir visos 
dvejonės buvo nuvytos vienu kartu. Nes buvo ne- 
įmanoma suklysti dėl to, kas čia vyko. 

Tai buvo bučinys. Tikras šlapias bučinys, dantys 
atsitrenkė į kitus dantis, iš paskos įsiskverbė lie- 
žuvis, gana guviai ir, be to, pakankamai ryžtingai. 
Skubėjo iš vienos, gana nervarkingos burnos į kirą, 
nepriekaištingai prižiūrėtą, tarsi vienokios burnos 
sveikinimas kitokiai. Bet kas ką sveikino? Nes kas 
gi rangėsi aplink Dorisės liežuvį, jei ne kitas, kitam 
priklausantis liežuvis? Ir atrodė jis laimingas, ir ne 
mažiau atsidavęs. 


Taigi trumpą akimirką, bet tik tiek, žaidime 
buvo įsigalėjusi rimtis. 

Rimtis apgaubė mergaites taip didžiai ir taip 
rimtai. 

Sandra jautė tikrą jausmą, kuris vienu metu 
buvo tikras, įdomus ir svarbus, bet tikrai ne 
linksmas, anaiptol. 

Nes ką gi tai dabar reiškė? Ar tai buvo takelis į 
suaugusiųjų gyvenimą? Tą akimirką, kai viskas pasi- 
keitė vienu kartu ir tapo kažkuo kitu? Tą akimirką, 
kai pasakojimas apie Dorisę ir Sandrą pasuko kita 
kryptimi. Tokiu atveju, kokia ta kryptis? 

Ar tai buvo kelias į tai, kas yra apibrėžta ir turi 
savo ribas, taip pat ir savo pavadinimą? Tai, kas ne- 
buvo atvira visoms galimybėms, kaip tas vingiuotas 
takelis, kuriuo jos dabar pasuko? 

Jei taip, tai ar jos norėjo žengti tuo keliu? Jau 
dabar? 

Staiga ji pajuto, kad ne, dabar ji nenorėjo apie 
tai net galvoti. 

Ji nenorėjo tapti suaugusi. Dar ne. Ne dabar. 


Ber Dorisė, kas tokiu atveju nutiko jai? Ar ji liko 
viena su jausmu ir t.r.o.š.k.i.m.u. ir visa kita? Tokiu 
atveju tai visai nebuvo smagu. Dorisė turėjo būti 
kartu, nesvarbu kur, kad ir ko būtų imamasi. Juk 
tai ir buvo pagrindinė to idėja, pagrindinė visko 
idėja. 

Malonus palengvėjimas, galbūt Dorisė Elinken- 
berg galvojo lygiai taip pat. Nes vos tik prasidėjusi 

bučinio rimtis iš karto ir dingo. Tą šimtąją sekundės 
dalį, kol rimtis dar nebuvo dingusi, Dorisė Flinken- 
berg, gulėdama ant Sandros Vern, žvelgė jai į akis, o 
Sandra žvelgė atgal. Neperprantamu žvilgsniu. 

Akimirką. Ir tik tiek. 

O per kitą šimtąją sekundės dalį viskas vėl grįžo 
į senas vėžes. Dorisė pravėrė burną ir ištarė balsu, 
staiga tapusiu nepaprastai panašiu į tą balsą, kurį ir 
turėjo priminti: „Aš esu faktorius X. Mano vardas 
Bengras.“ 

Tada Sandra grįžo į realybę. Atšlijo ir atsisėdo 
samanose, tarsi ką tik pakirdusi iš miego. 

„Ei, - pasakė Dorisė, — tai nepavojinga. Kas 
tau? Tai buvo tik žaidimas.“ 

Dorisė toliau gulėjo ant žemės. Žvelgė į dangų 
ir vėl prakalbo: „Kai būni toks vienas, kaip buvau 
aš, na, žinai... Tada, seniai. Su ežero mama ir ežero 
tėčiu. Tada matai. Daugybę dalykų. Aš mačiau, 
Sandra. Viską, kas įmanoma. Ir rą, ir aną.“ 

„O ką aš mačiau? Daug, ko nesupratau, kas tai 
buvo, savaime suprantama. Buvau tokia maža. 
Mano gyvenimas buvo per baisus. Neturėjau 
kur pasidėti. Jokių tikrų namų. Dažnai eidavau 
į pusbrolių ir pusseserių sodybą, į Antrąjį Kyšulį 
ir į namą Pirmajame Kyšulyje. Paskui tos iškylos 
man beveik kainuodavo gyvybę, kai ežero mama 
imdavo bausti už jas, nors apie tai jau pasakojau. 
Taigi. Buvau palyginti maža, bet vis tiek atsimenu, 

ką mačiau. Neabejotinai. Aš mačiau faktorių X ir 
amerikierę mergaitę. Pakrantės namelyje. Jie bū- 
davo ten kartu ir kai ką darydavo vienas su kitu, 
nors ji buvo bent penkeriais rnetais vyresnė.“ 

„Ką, pavyzdžiui?“ — paklausė Sandra abejingai, 
norėdama paslėpti virpulį balse. 

„Na, - atsakė Dorisė rimtai, - maždaug tai, ką 
mudvi ką tik darėme samanose. Ir dar daugiau.“ 

„Ir kas iš to?“ — išsprūdo Sandrai greitai ir me- 
chaniškai. 

„Negi nesupranti? — Dorisė pašoko nuo žolės 
pilna nekantrios energijos. — Tai yra tai, ko beveik 
niekas nežino. Kad ji buvo ne vien tik su Bjornu. 
Ji buvo ir su juo. Jam buvo trylika. Kaip ir mums 
dabar. O jai devyniolika. Ji gyveno du gyvenimus. 
Bjornas nieko apie tai nežinojo. Bent jau iš pra- 
džių.“ 

Ir Dorisę užvedė jos pačios mintys. 

„Eime. Dabar turime šansą! Kai ką tau paro- 
dysiu! — Dorisė skriste nuskrido nuo samanų. - Ei- 
sime ten.“ Ir vėl pradėjo eiti, sparčiai ir ryžtingai su 
Sandra iš paskos. Sandra neturėjo kito pasirinkimo, 
nors ir nujautė, ką Dorisė sugalvojo ir kur Do- 
risė traukė. O ji ten nenorėjo, nė už ką pasaulyje. 
Ber ir čia nenorėjo būti palikta, samanose, miške, 
pasiklydusi, kur, be kita ko, buvo pilna blogosios 
akies, žvelgdavusios į ją tada, kai likdavo viena, be 
Dorisės Flinkenberg. 

Vis dėlto šiek tiek nustebo, kai suprato, kaip 
arti pusbrolių ir pusseserių namų jos buvo. Ir tikrai 
jau nebuvo taip pasiklydusios, kaip ji įsivaizdavo. 
Iš tiesų visai nepasiklydusios, buvo vos už kelių 
šimtų metrų nuo pusbrolių ir pusseserių sodybos, 
į kurią dabar atėjo pro galinį Benkio daržinės 
kampą. Sandrai vėl dingrelėjo mintis, kiek daug 
Dorisė išmanė apie judėjimą Traktene, išlikdama 
nepastebima, kad ji tikrai žinojo begalę vietų, apie 
kurias kiti nenumanė. Nors tai ir buvo susiję su 
siaubinga Dorisės praeitimi pelkynuose prie ežero, 
Sandra negalėjo atsikratyti pavydo dilgčiojimo; 
staiga ji pamatė tokį ryškų skirtumą tarp jų. Ji pati 
buvo maža lepūnėlė, į kurią pakakdavo papūsti ir 
jijau nusirisdavo kūliais, užsigaudavo ir paleisdavo 
dūdas. Kūliais nusiristi, kristi negyvam: jos, tarp 
kitko, žaisdavo tokį žaidimą baseino dugne, name 
pelkėtoje miško dalyje, ji ir Dorisė Flinkenberg. 
Sandra vis krisdavo ir krisdavo, bet jos, aišku, turė- 
davo prisidėjusios pagalvių. Ir visus audinius, tuos 
staiga beveik beverčius audinius, kadaise buvusius 
„Mažajame Bombėjuje“. 

Ji, mažoji zuikialūpė, kai tuo tarpu Dorisė buvo 
pasaulyje, klaidžiojo po jį ir prisijaukino. 

Nuo šio daržinės kampo buvo matoma visa 
pusbrolių ir pusseserių sodyba, o pats stebėtojas 
niekam neužkliūdavo už akių. Viršuje taip pat ma- 


tėsi Pirmasis Kyšulys, na, sodas ne visai kaip ant 

delno, bet pakankamai gerai, kad būtų galima ar- 
skirti šurmulį ir judėjimą, muziką ir balsus. Atrodė, 
kad prieš kelias valandas jų palikta Joninių šventė 
kaip reikiant įsisiūbavo. Tai buvo tokia šventė, ku- 
rion netrukus patrauks visi Trakteno gyventojai. 
Taip par ir Rita, Solveiga, Torpė, Jarvė ir kiti, bent 
jau praeis pro namą Pirmajame Kyšulyje, ieško- 
dami didžiausių linksmybių, kurių niekur kitur ir 
nebus, bet jie vis tiek eis toliau. Ir Magnusas fon 
B., ir Benkis. Tai buvo neišvengiama. Jie išdygs ir 
paskui niekur nebesiskubins. 

Ir jei nuo daržinės matėsi sodas, tai iš sodo ma- 
tėsi daržinė — gelbėkite! Sandra net nedrįso baigti 
galvoti tos minties iki galo. 


„Eime, -šnipštelėjo Dorisė Flinkenberg jau sto- 
vėdama daržinės duryse, - greičiau!“ Bet Sandra 
spyriojosi, stovėjo kaip suakmenėjusi ir tik purtė 
galvą. Nenorėjo. Ne. Tik ne ten. N.i.e.k.a.d.a. 

Dorisė stabtelėjo, beveik kuo nuoširdžiausiai 
nustebusi. 

„Tik nesakyk, kad bijai. Bengto?“ 

Dorisė atikrenkštė, tarsi tai būtų buvęs negir- 
dėtas neregėtas dalykas. 

Sandra neatsakė, tik toliau purtė galvą. 

„Betgi kietakakte tu! — dabar jau Dorisė rimtai 
nesirvėrė. — Čia juk vienintelis mūsų šansas. Gal 
tas Benkis ir žudikas, bet toks pavojingas jis tikrai 

“ Ir su šiais dvilypiais žodžiais, apie kurių 
reikšmę ji pati tikrai nepagalvojo, nes dabar reikėjo 
skubėti, Dorisė Flinkenberg ryžtingai sugriebė savo 
draugę ir nusitempė į daržinės tamsą. 

Į tamsą, drėgmę, vienumą. 

"Ten Sandra pateko pirmą kartą ir atrodė ten 
ne visai taip, kaip ji įsivaizdavo, tai buvo aišku iš 
karto. Nors tuo pat metu ji nelabai ir žinojo, ką 
įsivaizdavo arba ko tikėjosi. Jei kas būtų paklausęs, 
tai tikrai kažin ar būtų sugebėjusi paaiškinti. 

Šiaip jau atrodė kaip ir visur. Aukštos lubos kaip 
ir įprasta daržinėse, vietomis plyšiai tarp gerokai ap- 
trūnijusių stogo lentų. Čirpimas ir traškėjimas bei 
visur tvyrantis švelnus ir saldus kvapas, kurį net irbet 
kuris jet-set vaikas atpažintų kaip visiškai normalų 
daržinės kvapą. Pjuvenos, visoks šlamštas ir malkų 
rietuvės. Malkų skaldymo trinka su įkirstu kirviu 
viename kampe. Bet net ir to kirvio, net ir pačiose 
klaikiausiose fantazijose negalėjai paversti žudiko 
kirviu; jis šaukte šaukėsi naudojamas malkoms ka- 
poti. Čia niekas neatrodė keisčiau nei bet kur. Senas 
dviratis, keli spyruoklinių lovų rėmai ir visi tie aprū- 
diję įrankiai, kurių pavadinimų nežinojo. 

Jo kambarys buvo kitame gale, kampe. Jis te- 
buvo atskirtas faneros lapais, pastatytais kaip vi- 
dinės sienos. Priešais įėjimą kabėjo net neužtraukta 
marška. Juk tamsu, o viduje nieko nebuvo. Ir ačiū 
Dievui. 


nėra! 

Jos, vadovaujant Dorisei, patraukė, aišku, į 
kambarį ir buvo tikrai nesunku pastebėti, kad ji 
čia savarankiškai šniukštinėja be jokio leidimo ne 
visai pirmą kartą. Sandra ėjo iš paskos, vis dar abe- 
jodama, tačiau tai, kad viduje viskas atrodė taip 
įprasta, iškart suteikė jai daugiau drąsos ir netgi 
privertė pajusti kirbantį kuo tikriausią smalsumą. 

Kambaryje tebuvo gultas po mažu langeliu su 
be galo purvinu stiklu, per kurį beveik nieko ne- 
simatė. Krosnelė ir didelis braižymo stalas, iš tiesų 
medinė plokštė ant medinio ožio kojų. Sena len- 
tyna su keliomis knygomis. O visur kitur drabužiai, 
knygos, laikraščiai, tušti buteliai, peleninės ir taip 
toliau. 


Žemėlapis. Tada, viduryje pačių įprasčiausių da- 
lykų, Sandra pamatė žemėlapį. Jis buvo prisegtas 
smeigtukais ant sienos priešais lovą, kampe, kur 
baigėsi knygų lentyna. Ir Sandra iš karto pamatė, 
kas jame pavaizduota. 

„Argi jis ne gražus?“ — Dorisė Flinkenberg 
triukšmingai klestelėjo ant lovos ir dabar jau buvo 
akivaizdu, kad ne, Dorisė tikrai nieko nebijojo čia, 
viduje. Tuo tarpu Sandra vėl žengtelėjo argal. 

„Jis turi kelis. Čia Traktenas. Jis juose viską išgal- 
voja, bet tai vis tiek teisybė. Gana sumanu.“ 

„Bet, — tęsė Dorisė, —- dabar mes neturime tam 
laiko. Mes čia ne to atėjome. Pažvelk čia.“ 

Dorisė užkišo ranką už knygų lentynoje ir iš- 
traukė raktą, didelį ir seną, po to lygiai tokiais pat 
įgudusiais judesiais greitai nutraukė nuo grindų 
oranžinį kilimą. Ten buvo dangtis su spyna, į kurią 
Dorisė įstatė raktą, pasuko ir atkėlė dangrį, tarsi 
būtų tai anksčiau dariusi begalę kartų. 

Atsigulė prie angos ant pilvo, pasirausė joje ir 
ištraukė gana didelį ryšulėlį, kurį, metusi į Sandrą 
trumpą, bet triumfuojantį žvilgsnį, padėjo ant 
žemės ir pamojo draugei prieiti arčiau. Sandra 
priėjo, nors tikrai nenorėjo, nes vėl nujautė blo- 
giausią. 

Dorisė Flinkenberg nekreipė dėmesio į Sandros 
dvejones, ji jau išsijuosusi vyniojo ryšulėlį iš žydro 
skylėto pledo ir netrukus ištraukė iš jo krepšį, ant 
peties nešiojamą odinį krepšį, žydrą kaip ir pledas, 
su užrašu Pa» Am. Aviakompanijos pavadinimas 
po gerai žinomu logotipu. 

Sandra spoksojo akis išvertusi. Ji vėl buvo iš- 
sigandusi, savaime suprantama, beveik mirtinai 
išsigandusi, bet tuo pat metu ir prikaustyta. Taip 
smarkiai, kad viduje beveik degė. Bet ir tas prikaus- 
tymas ją gąsdino, juk visa tai buvo nenormalu, ji 
juk žinojo, kas tai. Dorisei nereikėjo nieko daugiau 
sakyti. Dorisei nereikėjo nieko sakyti. Bet ji juk 
negalėjo susiturėti. 

„Ji buvo vardu Edė, - vėl pradėjo Dorisė Flin- 
kenberg kaip truputį anksčiau prie ežero, - ji 


217 


atvyko iš niekur. Viską, ką turėjo, laikė krepše- 
lyje.“ 

Ir nepakeldama akių Dorisė ėmė kraustyri viską 
iš krepšio. Išiminėjo vieną daiktą po kito ir dėjo ant 
grindų tarp jų. 


Kelios knygos, sąsiuvinis su gitaros natomis. 
Keturiasdešimt penkių apsisukimų plokšrelė ru- 
dame popieriuje be jokių užrašų. Baltas vilnonis 
megztinis, gana storas. Baltai raudonai mėlynas 
šalikas, maža piniginė, dvi storos plastikinės apy- 
rankės (beveik blogiausia, kad tie daiktai buvo tokie 
konkretūs), žadintuvas. Mažas dėkliukas, iš kurio 
Dorisė ištraukė nuotrauką: „Štai Čia ji. Pažvelk.“ 
Ir ištiesė fotografiją Sandrai, kuri paėmė ją mecha- 
niškai, tarsi lunatikė, vis dar sutrikusi ir suakmenė- 
jusi iš nenoro matyti, bet taip pat jausdama dilgčio- 
jantį smalsumą ir užsidegimą. Ir žadintuvas. Toks 
didelis, prisukamas milžinišku spyruoklės raktu iš 
nugarėlės, ką Dorisė ir padarė. Garsus žadintuvo 
tiksėjimas akimirksniu pripildė visą daržinę ir tik 
tada Sandra panoro surikti: „Tyliau, jis juk gali bet 
kada pasirodyti.“ 

Vis dėlto susilaikė, o Dorisė laikė priglaudusi 
žadintuvą prie ausies. 

„Paklausyk, kaip jis tiksi. Kaip bomba. Laikro- 
dinė bomba. Memento mori.“ 


» Ką?“ 

„Aš kartais jį nustatau, kad paskambintų Ben- 
kiui. Kad prisimintų, jog jis irgi yra tik paprastas 
mirtingasis. Čia lotyniškai, tai reiškia „prisimink, 
kad irgi mirsi“. Klausyk, klausyk, kaip laikrodis 
tiksi po žeme. Memento mori.“ 

„Liaaaukis, — sušnypštė Sandra, — kas čia? Ką 
jie čia veikia?“ 

„Jis jais pasirūpino. Manė, kad jie priklauso 
jam.“ 

Sandra čiupinėjo mergaitės daiktus. Sąsiuvinis 
su paprastų dainų akordais dainuoti ir groti, gitara 
ir tos knygos, kurių turinį Ingeta Herman vėliau 
paaiškins joms detaliau. „Pusryčiai pas Tiffani“, 
knyga apie pirkimų rinkos teoriją ir „Išmok seno- 
sios graikų kalbos“, knyga, kuri neatrodė labai jau 
naudota. O ta plokštelė rudame popieriuje, įdomu, 
kas joje? Jokios etiketės, nors paskui pamatė ant 
viršelio. This is your own music. This song was re- 
corded by... Šią plokštelę įrašė... Tuščiame laukelyje 
su taškiukais reikėjo įrašyti dainavusio žmogaus 
vardą ir datą. Ir kokia tai daina. 

Ber dabar Sandra juk neturėjo laiko tyrinėti de- 
talių, ne dabar, apie tai pamedituoti bus laiko vė- 
liau. Dabar ji tik sėdėjo ir spoksojo, kai sąsiuvinis su 
dainomis lyg pagal užsakymą atsivertė kaip tik tin- 
kančiame puslapyje su negandą žadančia daina. 

Hang down your head Tom Dooley. Poor boy 
you're bound to die. 

„Faktorius X, — Dorisė nuleido balsą ir toliau 
kalbėjo pašnibždomis, — ją įsimylėjo. Taip įsimy- 
lėjo, kad visiškai galvą pametė.“ Ir pakartojo tą 
patį, ką jau buvo sakiusi prie ežero, bet dabar, čia, 
daržinėje, su visais tais daiktais, tai nuskambėjo 
dar grėsmingiau. „Mes žinome, kaip gali būti. Jau- 
nystės meilė. Netikėta mirtis tokioje jaunystėje.“ 
Ir Sandra vėl linktelėjo, tarsi apsnūdusi, bet tuo 
pat metu jai nugara pagaugais ėjo, pagaugais, ku- 
riuose vis dar buvo likusi kruopelė to klaikaus pa- 
simėgavimo. Sąžinės neturinti akušerė Ingegerda... 
Margaretė, kuri mylėjo vienintelį... nunuodijo savo 
seserį gyvatės nuodais... ir visus kitus, kurie dėl 
nelaimingos meilės ir nusiminimo pjovėsi venas 
vonioje ar baseine, kišo galvas į dujines orkaites 
troškiose virtuvėse, užvedinėjo automobilius ga- 
ražuose... ir palikdavo arba nepalikdavo po savęs 
daugiau ar mažiau dramatiškas žinutes. „Sudie, 
nelemtas gyvenime.“ Adieu d la vie emmerdante. 

Pabučiuok į užpakalį, prakeiktas gyvenime, tu 
vėl mane apgavai, bet patikėk, tai buvo paskutinis 
kartas. 

„Tušti žodžiai, — kartą kitame kontekste apie 
panašius savižudžių atsisveikinimo laiškus pasakė 
Dorisė. - Tarsi pasakius vieną ar kitą pasidarytų 
geriau. Tokiu arveju, kai nieko nebesugrąžinsi. Jei 
tai būčiau aš, tai tikrai nerašyčiau jokių kvailų at- 
sisveikinimo laiškų.“ 

Atpažįstama, taip, tačiau vis tiek labai skirtinga. 
Nes tai nebuvo šiaip istorija, tai buvo tikra ir tas 
tikrumas buvo puikiai jaučiamas čia, Benkio dar- 
žinėje, tarp amerikietės mergaitės daiktų. 

Jie priklausė gyvam žmogui, gyvas žmogus ryšėjo 
šaliką, skaitė knygas, bandė perprasti gitaros natas ir 
taip toliau. Amerikietė mergaitė. Edė de Vair. 

Ir tai buvo visai kas kita. Ir visa tai taip sujau- 
dino, kad beveik galėjai girdėti savo širdies plakimą 
tyloje, lenktyniaujantį su kurtinamu žadintuvo 
tiksėjimu, tik-tak, tik-tak, tik-tak. Memento mori. 
Buvo neįmanoma patikėti, kad tuo pat metu ki- 
tose vietose, iš esmės visose, nes buvo Joninės, vyko 
linksma šventė. 

„VienatvėšcBaimė“, Sesuo Naktis ir Sesuo 
Diena. 

„Aš esu svetimas paukštis, — išgirdo Sandra save 
sakant, — gal tu irgi?“ 

"Tai išsprūdo jai automatiškai, dėl to vėliau būtų 
galėjusi prisiekti. Dorisė krūptelėjo ir apstulbusi 
pažvelgė į draugę. 

„Bet Sandra. Pasakyk dar kartą. Tai panašu.“ 

Ir Sandra pakartojo tą keistą sakinį. Dorisės akys 
sublizgo. Ji čiupo amerikietės mergaitės šaliką ir už- 
rišo jį Sandrai ant kaklo. Ir akimirką Sandrą apėmė 
nepaprastai stiprus jausmas, kad ji yra amerikietė 
mergaitė Edė de Vair. 

Ji paėmė fotografiją į ranką ir pažvelgė į ją. 
Mergaitė išblukusioje nuotraukoje. Ir vis dėlto 
kažkokiu būdu pažįstama. 

Tai buvo ji. Dabar tai buvo ji. 

O berniukas... kraujas sustingo gyslose. 


„Ber kas gi tau? Atrodai tarsi žemę parda- 
vusi...“ 

„Bet, - pradėjo Sandra, — jis.“ 

„Aha, - Dorisės veidu nubėgo paaiškinimo 
šešėlis, — tu, aišku, manai, kad tai jis. Kad tai jis 
žudikas. Na, Bengras.“ 

Ir atrodė, kad Dorisė pratrūks kvatotis iš tos 
minties kvailumo. Ber pamatė atvirą Sandros su- 
sijaudinimą jai bejėgiškai gniaužant fotografiją, 
susivaldė ir vėl surimtėjo. 

„Taip, yra taip manančių. Taip manė tie, kurie 
netikėjo tikra vadinta įvykių versija, kad Bjornas 
supyko ant jos ir nustūmė į vandenį. Kad tas ber- 
niukas... toks keistas. Ir jis juk visur buvo kartu su 
jais. Ką jis veikė tą naktį? Bet, Sandra, tai ne jis. Aš 
tai ŽINAU.“ 


„Ateik ir pažiūrėk“, — ir Dorisė priėjo prie že- 
mėlapio ant Benkio sienos. 

„Štai. Ateik pažiūrėti.“ 

Ir Sandra matė. 

„Čia guli ji. Matai? Ežero dugne. Čia tikrai ji.“ 

Sandrai trūko oro. Taip, ji matė. Ir matė. 

„Jei jis ją nuskandino, ar laikytų pasikabinęs ant 
sienos? Savo žemėlapyje?“ 

„Noriu pasakyti, — tęsė Dorisė, — visiems pa- 
nosėje.“ 

„Benkis, aišku, trenktas, - nukirto po to, - bet 
jo trenktumas irgi turi ribas.“ 

„Aš daugiau būčiau linkusi manyti, kad tai 
Bjornas, — tarė dvynė detektyvė Dorisė. - Kai 
Bjornas supykdavo, tai supykdavo iš tikrųjų. Kartą 
išlupo pusbrolių ir pusseserių tėčio dviratį su visu 
stovėjimo rėmu ir pakabino medyje kieme. Pus- 
brolių ir pusseserių tėčio! Net ir pusbrolių ir pusse- 
serių tėtis su juo neprasidėdavo, kai jis pasiusdavo. 
Taip nutiko ne daug kartų, bet kai jau nutikdavo, 
tai laikykis...“ 

„Bet, — tarstelėjo Sandra, kai vėl atgavo žadą, — 
ar nereikėtų to perduoti policijai? Visų šitų daiktų? 
Ar tai nėra svarbūs įrodymai?“ 

„Sandra, tu nesupranti, — ramiai atsakė Do- 
risė. — Policija visa tai turėjo. Iš ten tie daiktai ir 
pateko čia. Benkis gavo juos iš pusbrolių ir pus- 
seserių mamos. Žinau, nes tada buvau ten. Kai ji 
atidavė jam. Nes juk žinai, kad pusbrolių ir pus- 
seserių mama yra komisaro Lomano iš gretimo 
rajono dukra. Prieš padalijant nuovadą jis buvo ir 
Trakteno policijos viršininkas.“ 

„Dabar turiu tau tai pasakyti, Seserie Naktie“, — 
iškilmingai pasakė Dorisė tokiu dusliu balsu, kad 
Sandrai akimirką pasirodė, jog Dorisė sumanė pri- 
sipažinti jai kažką baisaus, maždaug „skambink po- 
licijai, tai padariau aš“. Sandra spoksojo į ją, Dorisė 
žvelgė atgal. 

„Tai kas tada tai padarė?“ — gana bejėgiškai iš- 
lemeno Sandra. 

Tada Dorisė atsipalaidavo, nes būtent to klau- 
simo ir laukė. 

Akimirką Sandra stovėjo pasimetusi ir laukė 
kaip mulkė su amerikietės mergaitės nuotrauka 
rankoje. 

Tačiau Dorisė pakeitė intonaciją ir tęsė papras- 
tesniais žodžiais. 

„Na, aš manau, kad atsakymas yra mums prieš 
akis. Čia, — Dorisė parodė į amerikietės mergaitės 
nuotrauką. - Manau, turime kreiptis į ją. Kad ji yra 
raktas į mūsų mįslės atsakymą. Tik ji. Amerikietė 
mergaitė. Edė de Vair.“ 

„Turime sužinoti, kas ji tokia buvo. Nes kažkas 
jai buvo ne taip. Atrodė, ji visą laiką vedžiojo kitus 
už nosies. Bjornas tai gal ir suprato, bet kažkaip ir 
nenorėjo. Jis nenorėjo suprasti. Jis norėjo būti ve- 
džiojamas už nosies. Taip tad jau būna kai myli“, — 
pridūrė Dorisė, paskutinius žodžius ištardama su 
visa jos turima gyvenimo išmintimi. 

„Manau, pirmiausia turime viską išsiaiškinti 
čia, — tęsė Dorisė, — sužinoti, kas ji tokia buvo. 

Susidaryti jos paveikslą. Ją pažinti. Pavaikščioti su 
jos mokasinais, kaip sako indėnai. Nepažįsti kito 
žmogaus, kol kelias dienas nepavaikštai su jo mo- 
kasinais.“ 

Dorisė paėmė šaliką ir prikišo jį Sandrai prie 
veido. 

„Pauostyk. Jos kvapas.“ Sandra pauostė. Nieko 
nepajuto. Gal kiek atsidavė pelke, bet taip galėjo 
būri ir dėl to, kad šalikas taip ilgai pragulėjo po 
grindimis. 

Dorisė prisilietė prie Sandros. Paglostė jai 
skruostą — akimirkos artumas, bet visai kitoks, nei 
kiek anksčiau ant samanų. 

„Dabar tu esi ji, o aš esu jis“, - pasakė Dorisė 
Flinkenberg. 

„Kas jis?“ 

„Na, faktorius X, savaime suprantama. Pasakyk 
tai dar kartą.“ 

„Ką?“ 

„Paukštis.“ 

Sandra girdėjo, kaip žodžiai formavosi jos bur- 
noje. 

„Aš esu svetimas paukštis, — ištarė ji kaip Edė 
de Vair, — ar tu irgi?“ 

Vos jai tai ištarus, suskambo žadintuvas. 

„Memento mori“, - ištarė lemtingu balsu Do- 
risė. 

„Prisimink, kad irgi mirsi“, - pasigirdo iš tamsos 
kažkur joms už nugarų ir iš jos išniro dvi moterys 
iš Pirmojo Kyšulio. 


„Kai katės nėra namuose, pelės ant stalų šoka, — 
tarė Aneka Munveg, viena iš jų, — ir KAS gi čia 
vyksta?“ 

Tačiau mergaitės stovėjo kaip suakmenėjusios. 
Gyvenime būna akimirkų, kai nustoja malti net 
tokie liežuviai kaip Dorisės Flinkenberg. Čia buvo 
viena iš tokių akimirkų. Prisimink, kad irgi mirsi. 
Nes toji, kuri stovėjo toliausiai, toji dusliu balsu ir 
tiksliu vertimu, tai buvo ne kas kita kaip Gražiaakė. 
Na, Ingera Herman. Ir ji žvelgė tiesiai į jas. 

Kažkokiu nenusakomu žvilgsniu. Kai pamatė 
daiktus aplink mergaites, žvilgsnyje nebeliko jokio 
linksmumo. 

„Dvi bejėgės mergaitės vilko irštvoje“, — tęsė 
Aneka Munveg lyg niekur nieko. Ji nepastebėjo tos 
keistos atmosferos. Dairėsi aplinkui išplėtusi akis, 
įtempusi ausis, kaip ir priklauso tikrai žurnalistei, 
atvykusiai į naują vietą, visada kirbant minčiai apie 
naujas sensacijas, naują patirtį, apie ką būtų geriausia 
pirmai ir pranešti. Ji, aišku, pamatė priešais lovą ka- 
bantį Benkio žemėlapį ir susižavėjusi riktelėjo. 

„Tik pažvelkite čia, - šaukė entuziastingai, — 
Dieve, kaip įdomu. Čia beveik Muminukų slėnio 
žemėlapis!“ 

Aneka Munveg tęsė savo pliurpimo šou. Pliurpt, 
pliurpt, pliurpt, tęsė ji prie žemėlapio, ne per il- 
giausiai, bet pakankamai ilgai, kad nepastebėrų, 
kas tuo metu spėjo nutikti jai už nugaros. Kad 
akimirką žemė nustojo suktis. Viskas sustojo. Na, 
dviem trims kitiems žmonėms. Sandrai taip ir liks 
truputį neaišku, ar Dorisė Flinkenberg tikrai buvo 
tokia nustebinta, kaip kad sakėsi. „Turėjau juk su- 
prasti, — sakys ji, — bet aš pamiršau.“ 

O buvo štai kas: jausmas, kad pažįsti ir atpažįsti. 
Tas, kurį prieš valandėlę juto Sandra, kai pirmą 
kartą išvydo Edės de Vair nuotrauką. Dabar, būtent 
šiomis minutėmis, jausmas akimirksniu atsinau- 
jino. 

Tylėjo taip pat ir Ingera Herman, kuri šiaip ne 
kažin kiek nusileido Dorisei tuo, kaip lengvai iš jos 
burnos pildavosi žodžiai. Tarsi metafizinė tyla. 

Sekundės, per kurias ji irgi suprato, užsitęsė. 

Amerikietės mergaitės nuotrauka iš netikėtumo 
iškrito Sandrai iš rankos, nupleveno ant grindų ir 
dabar gulėjo tarp jų visų matoma. Visa laimė, kad 
akimirką prieš Anekai Munveg pajuntant kažką 
įdomaus vykstant ir jai už nugaros, Dorisė spėjo 
ją uždengti koja. 

Bet jos matė, visos trys. Edę nuotraukoje. Ame- 
rikietė mergaitė. Ingera Herman. Tai buvo ji. 

Atgimusi Edė. Panašumas toks didelis, kad tie- 
siog negalėjo būti atsitiktinis. 

Taip tylu, kad būtum galėjęs girdėti krintančius 
smeigtukus, dzingt, dzing, dzingt, kaip būdavo 
„Mažajame Bombėjuje“, kai smeigtukai iškrisdavo 
Lorelei Lindberg iš burnos, jai apie juos pamiršus 
ir pradėjus kalbėti. 

„Sandraaa! Padėk man! Aš nematau!“ 


„Ką ten norėjai man parodyti?“ — Aneka 
Munveg atsigręžė ir viską nutraukė. Išplėtusi akis, 
įtempusi ausis, nes pastebėjo, kad jos entuziazmas 
dėl žemėlapio nuskambėjo kurčioje tuštumoje. 

„Punšas baigėsi, — ištarė Ingera Herman Dorisei 
ir Sandrai lyg niekur nieko. - Kur Benkis? Jis sakėsi 
turįs dar kelis kanistrus.“ 

„Miške, užsipila sau akis, - atsakė Dorisė abe- 
jingai, — bet aš žinau.“ 

„Dorise, Dorise, — vėl žaismingai palingavo 
galvas abi moterys, — ar yra kas nors, ko tu ne- 
žinai?“ 


Sesuo Naktis, Sesuo Diena. „Ji jos sesuo, - pasakė 
Dorisė Sandrai, joms vėliau skinant gėles, kurias 
pasidės po pagalve, kad susapnuotų, už ko ištekės 
užaugusios. — Bijau, kad būsiu pamiršusi tai pasa- 
kyti. Aš galvojau neteisingai. Neteisingai pridėjau 
du prie dviejų. Memento mori, — pakartojo Dorisė 
Elinkenberg ir nusijuokė. — Net ir man galva apsi- 
suko tai prisiminus.“ 

„Štai, — tęsė Dorisė, — dabar nuskinsiu pasku- 
tinę gėlytę. Po to šįvakar nebegalėsiu ištarti nė 
žodžio, nes priešingu atveju šiąnakt nesapnuosiu 
jokių įdomių sapnų.“ 

Ir Dorisė nusiskynė paskutinę gėlytę, dvilapį 
blandį, nors jis ir saugomas. Kai Sandra irgi nu- 
siskynė paskutinę, tai buvo pakalnutė, jos tylė- 
damos grįžo į namą pelkėtoje miško dalyje. Nusi- 
leido į rūsį, kur baseino dugne buvo pasitiesusios 
guminius čiužinius ir pasiklojusios miegmnaišius ant 
jų, įsitaisė ir pasikišo gėles po pagalvėmis. 

Bet Sandra nesapnavo vyro, su kuriuo susituoks 
užaugusi. Ji ilgai gulėjo ir sumavo nepaprasto va- 
karo, per kurį tiek daug nutiko, įvykius. Ir dabar 
išaiškėjo dar vienas dalykas. 

Žemėlapis. Ant Benkio sienos. Ji matė, kas jame 
nupiešta. Namas pelkėtoje miško dalyje. Didžiu- 
liai laiptai, milijonai pakopų, tik kur? Į dangų? Į 
niekur? 

Ir viduryje visko baseinas. Figūra jo dugne. 
Mergaitė? Moteris? Kas tai buvo? Lorelei Lindberg? 
Ar ji pati? 

Jai tai buvo dar ir patvirtinimas to, ką ji visą 
laiką žinojo apie berniuką, net jei tai niekada ir 
nebuvo pasakyta. Jis vis dėlto buvo visai prie pat. 
Jis matė. 

Jai pašiurpo oda. Aišku, kad ji bijojo. Bet tuo pat 


metu joje gimė stiprus paprastas noras susipažinti 

su berniuku ir su juo pasikalbėti. Be to, daržinėje ji 

suprato, kad gal jis iš tiesų ne TOKS jau ir keistas. 

Jis juk irgi buvo pats paprasčiausias žmogus. 
Netik faktorius X. Tai ramino. 


Netrukus po to mergaitės vaikščiojo su Ingeta 
Herman ant uolų Antrajame Kyšulyje ir Ingera 
Herman papasakojo joms apie save, apie Edę ir 
Kenę, tris seseris, kurios kadaise augo sodyboje, va- 
dinamoje Ponderosa. Ir kurios kadaise pasklido po 
pasaulį į skirtingas puses. „Kai kurios kaip pienių 
pūkai vėjyje, - konstatavo Ingera Herman, - kitos 
mažiau.“ 

Šantal de Vair, paaiškino ji, tai buvo ji pati, ki- 
tame gyvenime. Šantal leidosi į San Franciską ir 
tapo ten Nothing, Nothing Wired, tiksliau. „Not- 
hing angliškai reiškia Niekas, - paaiškino ji, — taip 
atsirado vardas, Inger“*.“ Plius pavardė: nelaimingos 
skubotos santuokos su kažkokiu Svenu rezultatas. 
Svenas Hermanas, Ingetos Herman pirmasis vyras. 
Ber visai ne toks, apie kurį Ingera Herman būrų 
norėjusi pridėti dar bent žodį. 

„Aš, mergaitės, — paaiškino Ingera Herman Sand- 
rai ir Dorisei, - negarsėju geru skoniu vyrams.“ 


Jos ėjo toliau, į pakrantės namelį, mergaitės ir 
Ingera Herman susėdo terasoje į jūrą. Prieš jas buvo 


* Inger (šved.) - niekas. 

tik jūra ir nieko daugiau. Jūra, aišku, mirguliavo ir 
ošė, buvo taip gražu, tokia graži, graži diena. Ingeta 
Herman su mergaitėmis iš abiejų pusių sėdėjo mo- 
suodamos kojomis virš vandens, visos trys. Ingeta 
Herman papasakojo, kaip visos trys seserys atsidūrė 
čia, būtent šioje žemės vietoje. Kaip Edė iškeliavo 
aplankyti baronienės, kuri buvo jų mamos sesuo 
ar kažkas panašaus; ir kaip netrukus po to Ingera 
ir Kenė, taip par skirtingose pasaulio vietose, su- 
laukė baisios žinios apie tai, kas įvyko. „Traktenas? 
Baronienė?“ Jos ničnieko nesuprato. 

Ingeta Herman papasakojo ir apie Edę. Apie 
Edės daiktus krepšyje; paaiškino apie juos mer- 
gaitėms viską, ką tik žinojo. Knygos „Pusryčiai 
pasTiffani“ (pusėtinas romanas), „Išmok senosios 
graikų kalbos“, dėl kurios Ingera Herman nusi- 
šypsojo tokia plačia šypsena-ilgina-gyvenimą- 
šypsena ir knyga apie pirkimų teoriją; ją pamačius 
Ingerai Herman užgniaužė kvapą, „Edė, ji tiek daug 
bandė“. 

„Edė, mažoji Edė, tokia maža ir susipainio- 
jusi, — ištarė Ingera Herman. - Ir vis dėlto ji turėjo 
didelių siekių. Kurti pasaulius, statyti namus. Pir- 
kimų rinka. Vžrtojimo ateitis yra vartojimas, — paci- 
tavo Ingeta Herman tą knygą. — Taip, aš juk ir pati 
jąskaičiau. Tai buvo mano dovana jai gimtadienio 
proga. Kadaise, kai buvome daug jaunesnės ir aš 
dar tikėjau, kad iš jos gali kas nors išeiti.“ 

Ingera Herman pasakojo apie Edę viską, kas 
įmanoma, ir viskas buvo įdomu, tai suteikė tam 
tikrus rėmus projektui „mes turime pavaikščioti 
su amerikietės mergaitės mokasinais“, kaip dar- 
žinėje pasakė Dorisė, bet kažkiek daugiau naudos 
tai nedavė. Šiek tiek mėsos ant kaulų, bet vis tiek, 
Sandra jautė ir Dorisė jautė, taip aiškiai, kad vėliau 
joms net nereikėjo apie tai kalbėti, jog ne šitokia 
informacija reikia bandyti atskleisti paslaptį. Na, 
pavyzdžiui, ne žinojimu, kokias knygas kas skaitė 
ir panašiai. 

Ir vis dėlto buvo taip gera sėdėti su Ingeta 
Herman pakrantės namelio terasoje, ten, kur kaž- 
kada buvo ir pati amerikietė mergaitė; sėdėjo tiks- 
liai toje pačioje vietoje, ta pati nuostabi jūra prie- 
šais, tiesiog čia. Ir iš to buvo galima kažką išgauti, 
keista, bet tai reiškė daugiau. 

Ir kai vėliau Ingeta Herman ėmė kalbėti apie 
platesnius, daugiau aprėpiančius su Ede susijusius 
dalykus, tada jos tikrai suprato einančios teisingu 
keliu. 

„Mes pažinojome viena kitą ne taip jau gerai, — 
pasakė Ingera Herman, — taip nutinka gyvenime. 
Ner ir tikroms seserims. Mes juk gana anksti išsi- 
skyrėme visos trys. Kaip pienių pūkai vėjyje...“ 

„Iš tiesų tik po Edės mirties mes vėl susivieni- 
jome. Bent jau aš su Kene. Sužinojome, kas atsi- 
tiko. Kitoje žemės rutulio pusėje. Tuo metu abidvi 

buvome Amerikoje, Kenė ir aš. Bet skirtingose vie- 
tose, jau seniai. Bet čia atvykome kartu. Taip čia ir 
likome. Kenė pas Baronienę, o aš... aš iš čia niekur 
kaip ir neišvykau. Juk neturėjau jokių planų. Tada. 
Tiesiog likau čia...“ 

„Bet, — tęsė Ingera Herman, - Edė. Buvo gaila 
Edės. Ji buvo tokia vieniša. Tokia baisiai, baisiai 
vieniša. Mes visi vieniši, - apibendrino Ingeta 
Herman. — Bet Edė, ji buvo tokia vieniša, kad 
aplink ją tvyrojo vienatvės kvapas. Jis buvo ir trau- 
kiantis, ir liūdnas. Vienatvė visada, — vėl apiben- 
drino Ingera Herman, — yra paslaptinga.“ 

Ir dar nebaigus to sakyti, ją jau papildė Dorisė 
Flinkenberg. 

„Aš žinau, ką reiškia būti vienai, — ir, žiūrėdama 
į Sandrą, — mes. Mes žinome.“ 

Tai buvo tokia nuoširdi akimirka, kuri bus 
prisimenama ir prabėgus metams po bandymų 
įminti amerikietės mergaitės paslaptį. Tos ir visų 
kitų paslapčių, kai daugiau apskritai nebesinorės 
jokių paslapčių. Bus prisimenama vėliau, po to, 
užklupus tikrai vienatvei, kaip gera buvo kalbėci 
su Ingera Herman apie vienatvę, apie buvimą visų 
pamirštam, tokį nuostabiai gražų vasaros rytą na- 
melio pakrantėje terasoje. 

„Dar niekada taip nemirgėjo jūra, kaip einant 
tau greta manęs“, sukosi daina Dorisės Flinkenberg 
magnetoloje. 

Ir Ingeta Herman, kalbėjusi apie meilę; ji buvo 
vienintelė, nė nekilstelėjusi antakių nuo minties, 
kad labiausiai vienas kitą galbūt mylėjo Bengtas 
ir Edė, nepaisydami amžiaus skirtumo ir viso to 
keistumo. 

„Jaunas berniukas. Pusiau suaugusi mergaitė. 
Kurie neturėjo nieko bendro? Kas tarp jų buvo 
bendro?“ — svarstė Ingera Herman. 

„Bendro, — prunkštelėjo pati, — tarsi tai būtų 
susiję su meile. Kažko bendro turėjimas.“ 

„Aš jums papasakosiu apie meilę, — ištarė In- 
geta Herman, - kažkas yra įsimylimas ne todėl, 
kad būtų simpatiškas ar nesimpatiškas ir visai ne 
dėl tūkstančio gerų žmogaus savybių. Įsimylimi 
žmonės, kurie pažadina gyvenimui kažką tavo vi- 
duje.“ 

Ir pačioje pabaigoje pasakė tai, kas buvo beveik 
geriausia: 

„Rudenį, mergaitės, pasikviesiu jus į miestą prie 
jūros. Tada aplankysime meno parodas, žiūrėsime 
gerus filmus geruose kino teatruose ir tikrai pakal- 
bėsime apie tai daugiau.“ 


„Dabar turime gana daug įtariamųjų“, - pasakė 
Dorisė Flinkenberg, kai jos tą rytą išsiskyrusios su 
Ingeta Herman sliūkino, nors gana energingai, į 
namą pelkėtoje miško dalyje ir baseino dugną rū- 
syje, kur kaip visada buvo jų šrabas. 

„Tik nesakyk, kad ji? Ingeta Herman?“ 

Dorisė Flinkenberg atsigręžė į Sandrą ir pažvelgė 
įją kaip į ateivę iš kitos planetos. 

„Aišku, kad ne ji, kvaiša. Gal tau galvoj pasi- 


21 p“ 
malsc/ 


Joninių naktį jos sudėjo amerikietės mergaitės 
daiktus atgal į krepšį, o į pledą suvyniotą krepšį 
atgal į skylę Benkio daržinės grindyse, kad niekas 
neišduotų, jog čia kažkieno būta ir šniukštinėra. 

Ber vienas iš daiktų nebuvo padėtas atgal, jis 
tarsi prilipo prie jų: plokštelė. Jos neužsiminė apie 
ją ir Ingetai Herman, gal todėl, kad „pavaikščio- 
jimas su amerikietės mergaitės mokasinais“ buvo 
tai, ką padaryti turėjo tik jos pačios. Taigi jos pa- 
siėmė plokštelę ir kai kitą kartą liko vienos name 
pelkėtoje miško dalyje, jos pasiklausė. Gergž- 
džiantis ir plonas Edės balsas nuskambėjo visuose 
namo kambariuose, kuriuose buvo pastatytos 
kolonėlės. 

Magiškas efektas. Nes tai buvo jos balsas. Tai 
buvo plokštelė, kurią Edė pati kažkada įrašė pra- 
mogų parke Amerikoje. Įmetė į automatą monetą, 
įėjo į kabiną ir sudainavo į mikrofoną savo dainą, o 
po valandėlės iš skylės pliumptelėjo plokštelė, visai 
kaip nuotraukos iš automato. 

Balsas pasako daugiau nei tūkstantis pasako- 
jimų. Nes dabar tai buvo čia. 


235 


Amerikietės mergaitės daina, silpnas, nepatai- 
kantis ir tolimas balselis. 

„Pažvelk, mama, ką jie padarė mano dainai — 
dainavo ji. — Pažvelk, jie sugadino mano dainą.“ 

Angliškai, savaime suprantama. Skambėjo ne- 
kaip, bet tai buvo ji. 


„Pažvelk, mama, jie sugadino mano dainą“, - 
pusbalsiu uždainavo Sandra po to. 

„Bet Sandra! - šūktelėjo Dorisė Flinkenberg. — 
"Tai fantastika. Taip panašu.“ 

Ir Sandra dainavo, o dainuodama labai aiškiai 
jautė, kad ji ne vaidino amerikietę mergaitę, o ja 
buvo. 

Ir traukė iš visos širdies Dorisei esant šalia. 

"Tačiau niūniuos ir vėliau, kai bus viena ir visai 
kitais atvejais. 

Pavyzdžiui, būdama viena name pelkėtoje 
miško dalyje, žvelgdama pro langą. Žvelgdama į 
mišką, į berniuką, kuris galbūt ten buvo. Būti Ede 
prieš jį, nerimtai, aišku, tarsi žaidžiant. 

Ir ji vis dar jo bijojo, tikrai. Bet ne taip, kaip 
anksčiau. Dabar viskas pasikeitė, jis tapo tikresnis. 
Jis įgavo kontūrus jos akyse, tapo jai beveik žmo- 
gumi. 

Faktorius X, kuris mylėjo amerikietę mergaitę. 


Berniukas miške. Bengtas. 


Moterys ypatingosios padėties 
metu 


Moterys ypatingosios padėties metu. Ma- 
gistro darbas. Respondentė - Ingera Herman. 
Oponentė - Ingeta Herman. Vadovė - Ingeta 
Herman. 

Tai vyko sode prie namo Pirmajame Kyšulyje, 
kai ten buvo moterys. Ingera Herman gulėjo pavė- 
syje po išskleidžiama pavėsine ant pliušu aptrauktos 
sofos ir kalbėjo apie savo magistro darbą. Kalbėjo 
ir kalbėjo. Ir buvo įdomu. Mergaitės, sovietinis 
atitikmuo, sėdėjo šcherų obelyje, o visos kitos mo- 
terys stovėjo aplinkui. „Pasipriešinimo estetikos 
pasiūlymai, — paaiškino Ingeta Herman, gurkšte- 
lėjo vyno, o mergaitės medyje nieko nesuprato „iš 
esmės“, kaip irgi sakė Ingeta Herman, bet tvyrojo 
puiki nuotaika ir buvo gera. 

Sode būdavo smagu, taip smagu, kad jei kas ir 
nusijuokdavo iš viso to, ką ten matė ir girdėjo, tiek 
tam vykstant ir gal dar šiek tiek po to, tai ne todėl, 
kad būrų buvę juokinga blogąja prasme. Na, kvaila 
ir neprasminga. 

Nes tai buvo kažkas svarbu. Kaip svarbu, pa- 


aiškės tik vėliau, kai visa tai jau bus dingę, nebe- 

likę. Ne tik kai pačios moterys paliks sodą ir namą 
Pirmajame Kyšulyje, bet apskritai. „Viskas, kas 
buvo taip atvira, vėl tampa uždaru pasauliu“, kaip 
dainavo Lilė Lindfors vienoje iš visą laiką ten gro- 
jančių plokštelių. 

Ir kad viskas taip greitai baigsis, dings, prapuls, 
tuo metu niekas nenumatė. 

Žmonėms to trūks. Tikrai. 


Bengras ir Magnusas fon B. kepė ant gro- 
telių virš akmenų žuvį ir šcherų obuolius, Ingeta 
Herman šalia buvo pasistačiusi pilną vyno taurę. 
Ji buvo tokia laiminga, Ingera Herman visada bū- 
davo laiminga, kai turėdavo po ranka pilną vyno 
taurę. 

Ingera Herman, kuri tušu ant staltiesės piešė 
paveikslą „Moters kelias ir kiti keliai“. Figūra 
galbūt priminė figūras Benkio žemėlapiuose, bet 
daugiausia savo mintimi. Ne išvaizda, o estetika. 
Jos anaiptol nebuvo gražios, greičiau netvarkingos 
ir išsidraikiusios. 

Moters kelias ir kiti keliai: tai buvo tiesus 
brūkšnys, šaunantis aukštyn iš žemės kaip me- 
džio kamienas. Storas ir ryžtingas, tai buvo, aiš- 
kino Ingeta Herman, „moters kelias iš tradicijų ir 
papročių“. Ber iš to brūkšnio, jau beveik nuo pat 
pradžių, tarsi nuo šaknų, ėjo kiti brūkšniai, šen ir 
ten, plonesni, tokio pat storumo, vietomis ir dar 

storesni nei tas tiesus brūkšnys, ėjęs tik tiesiai, vis 
tolyn ir tolyn. 

Iš vienos pusės ta figūra buvo kaip susipynęs 
krūmas, bet iš kitos, — norint tai irgi buvo galima 
įžiūrėti, — kaip saulės spinduliai. Kaip šviečiantys 
brūkšniai, pavieniai, kiekvienas savo kryptimi. 

Tai buvo gražu. 

Ir triumfuojanti Ingeta Herman: 

„Ir ką pasakysime apie tai? Jei taip ir yra?“ 

Ir vėl nugėrė didelį gurkšnį iš savo taurės, o tada 
susimąsčiusi pridūrė: 

„Manau, kad tai irgi pridėsiu prie renkamos 
medžiagos.“ 

Ji kalbėjo apie savo magistro darbą. 


Dar buvo Laura B-H, ji tą vasarą bokšte rašė 
romaną, moterišką romaną, kuris vėliau ją išgar- 
sins ir atneš šlovę. Nors tada ji to nežinojo, tiesiog 
sėdėjo ir rašė. 

„Apie tikros moters gyvenimą kaip reikiant. Tai 
svarbu, mano nuomone.“ 

Laura B-H, kuri vieną dieną atsigulė sode ant 
nugaros, kad perskaitytų eilėraštį, kurį kažkada pa- 
rašė, bet kuris niekada nebuvo baigtas. „Tai buvo 
Liublianoje“, prasidėjo jis ir turėjo tūkstantį aido 
efektų, kurių jai ir pačiai nelabai pavyko sužiūrėti. 
„Tai buvo Liublianoje“ vaizdavo jos pačios asme- 
ninius išgyvenimus. Kaip ji keliavo kaip „vieniša 

moteris pasaulyje“ ir staiga paprasčiausiai pavargo 
nuo to, kad niekur negalėjo pabūti ramiai, kaip 
visada kur nors atsirasdavo koks nors vyrukas, pri- 
mindavęs, kas esi, saldžiai pričiulbėdavęs į ausį ir 
taip toliau. Liublianoje jos kantrybės taurė persi- 
pildė. Atsigulė kaip ilga prie stoties laiptų ir šaukė 
visiems: „Eikite čionai ir imkite mane, mindykite 
mane!“ 

Nors savo gimtąja kalba, kurios niekas juk nesu- 
prato. Ir tai, anot Lauros B-H, buvo jos laimė. 

Po to atvyko policija ir ją sulaikė už viešosios 
tvarkos pažeidimą. 

Ji skaitė tą eilėraštį, eilėraštis buvo klaikus, taip 
manė ir daugelis moterų ten, bet išgyvenimai ir 
patirtis buvo tikri. Jie buvo. 


Bet tada tai dar nebuvo akivaizdu, apie viską bus 
pradėta galvoti vėliau. Kad visi tie žmonės sode, visi 
ten atėję, leidę laiką su tomis moterimis sode, jie 
visi turėjo kažką, dėl ko būtent tą pasaulio istorijos 
minutę buvo būtent čia, o ne kur nors kitur. 

Sode, viduryje. Mergaitėms, Magnusui ir Ben- 
kiui, pačioms moterims, bet kitiems vis tiek nuo- 
šalyje. 

Sode, viduryje, nors vis tiek nuošalyje. 

Sodas viduryje, nors tik trumpam. 

Mažiau nei po metų moterys paliks namą Pir- 
majame Kyšulyje, o tas autobusas „Eldridos sielos 

kelionių metai“ neužsives. Kol moterys gyveno 
sode, šviesiai raudonas autobusas „Eldridos sielos 
kelionių metai“ stovėjo pakalnėje ir pamažu vi- 
siškai surūdijo. 


„Pirmiausia turime viską išsiaiškinti su tuo, — 
tęsė Dorisė name pelkėtoje miško dalyje. - Pra- 
dėti nuo pradžių, nepamiršdamos nė vieno įtaria- 
mojo.“ 


Pažvelk, mama, jie sugadino mano dainą. Kai 
Dorisė su Sandra nebūdavo sode su moterimis, jos 
būdavo užsiėmusios savo paslaptimi. Kai būdavo 
vienos, klausydavosi plokštelės, Edės plokšcelės, vis 
iš naujo. Sandra niūniuodavo ir kalbėdavo taip, 
kaip kalbėdavo Edė. Dabar jai tai gana gerai se- 
kėsi. 

Niekas visame pasaulyje nepažinojo mano rožės, 
išskyrus mane pačią. 

Širdis yra beširdė medžiotoja. 

Ir visų geriausia: 

„Aš esu svetimas paukštis. Ar tu irgi?“ 

Ir ji vilkėdavo Edės drabužiais (tai buvo specia- 
liai sukurti apdarai, kuriuos mergaitės susigalvojo 
ir, kilus tokiai minčiai, Sandra Vern pasisiuvo juos 
siuvimo mašina). 

O Dorisė vartė akis: 

„Bet Sandra... Tai puiku. Tai taip panašu.“ 

Ir pridūrė: 

„Ar dabar galiu būti faktorius X?“ 

Sandra linktelėjo. 

Ir Dorisė tapo faktoriumi X, priėjo arčiau ir tada 
jos darė tai, ką manė darant Edę ir faktorių X. Įsi- 
jautusios, savaime suprantama. Tačiau tai neturėjo 
nieko bendro su pasiglėbesčiavimu ant samanų, 
įvykusiu per Jonines, prieš gana daug laiko. 


Tai kažkur dingo. Kol kas. 


„Edė, - pasakė Dorisė, — ji vogdavo. Pinigus. 
Daiktus. Iš baronienės. Baronienę tai varė iš proto. 
„ji man yra toks nusivylimas“, sakė ji pusbrolių ir 
pusseserių mamai. Gal tai galėjo būti žmogžudystės 
motyvas.“ 

„Mmm“, - numykė Sandra viduryje Edės žai- 
dimo. 

„Sandra. Tu klausaisi?“ 

„Taip.“ 

„Vis dėlto aš nelabai tuo tikiu. Jos juk buvo... 
giminės. Ir, be to, negi ji kviestųsi mergaitę iš pačios 
Amerikos tik tam, kad čia ją nužudytų?“ 

„Tas nelabai tikėtina“, — ištarė Dorisė ir kumšte- 
lėjo Sandrą, kuri vėl uždainavo savo Edės dainą. 

„O pusbrolių ir pusseserių mama?“ — pasakė 
Sandra. 


„O kąji?“ — gana piktai atšovė Dorisė. 

„Ji negalėjo pakęsti Edės de Vair. Nesakau, kad ji 
tai padarė, bet juk turime pagalvoti apie visus, nieko 
neišskirdamos. Turiu galvoje, Benkis ir Bjornas juk 
buvo jos akių šviesa. Jos vaikai. Ir staiga iš niekur 
atsirado ta amerikietė mergaitė ir atėmė juos iš jos. 
Abu iš karto.“ 

Tai privertė Dorisę akimirką susimąstyti. 

„Taip, — atsakė atsargiai, — vis dėlto tu teisi. Bet aš 
taip nemanau...“ Dorisė dar truputį pagalvojo, ieško- 
dama rimto argumento. „Kartą, dar Edei esant gyvai 
ir būnant su Bjornu pusbrolių ir pusseserių namo 
kieme, ji pasakė: „Toji mergaitė, Dorise, yra vienas 
didelis spektaklis.“ Bet po to, kai viskas nutiko, tada 
ji baisiai graužėsi: „Man taip sunku, Dorise, — kalbėjo 
ji, - dėl viso to, ką esu pasakiusi. Tai per baisu. Juk tai 
tragedija, ji pjauna man širdį lyg peiliu. Jauni žmonės, 
kad jie turėjo taip baisiai kentėti.“ 

„Sandra, - paklausė Dorisė, - ar manai, kad 
taip kalba nužudęs žmogus?“ 

Tada pačią Sandrą apniko abejonės. 

„Ne. Ne. Tikrai ne.“ 

„Beto, — dingrelėjo Dorisei, - vien tai, kad ne- 
mėgsti kito žmogaus, nereiškia, kad nori jį nužu- 
dyti. Ar ne? Net ir ežero mama tiesiogiai nenorėjo 
manęs užmušti, aš tik...“ 

„Atleisk, Dorise. Ta mintis niekam cikusi. Aš 
juk irgi nemanau, kad tai padarė pusbrolių ir pus- 
seserių mama.“ 

„Tai ką tada manai?“ 


„Nežinau.“ 


„Judantys daiktai, - tęsė Dorisė Flinkenberg, — 
taip jam pasakė ji, amerikietė mergaitė. Jam tai 
padarė įspūdį. Įsimylėjo ją iki ausų. Kurį laiką buvo 
tik jiedu. Niekas tiksliai nežino, kiek tai buvo rimta. 
Tai buvo viena iš jų paslapčių. Aš mačiau.“ 

„Dabar mes vėl ten“, - pasakė Sandra ir įsi- 
tempė. 

„Taip, — guviai atsakė Dorisė, — prie faktoriaus 
X. Prie Bengto.“ 

„Tai tu tikrai nemanai, kad tai jis?“ - tyliai, tarsi 
norėdama apsidrausti, paklausė Sandra. 

„Benkis, — vėl nusikvatojo Dorisė, -— ne, tik ne 
Benkis. Tada jau greičiau palaikyčiau tą versiją, 
kuria tiki visi. Kad viskas buvo taip, kaip atrodė. 
Prie Bulės ežero Bjornas ant jos supyko ir pastūmė 
į vandenį, po to nuėjo ir pasikorė. Taip buvo pa- 
prasčiausia.“ 

„Taip, - ištarė Sandra, — bet, Dorise, kam visa 
tai? Aš tikrai nieko nesuprantu. Kodėl turime tirti 
paslaptį, jei iš tiesų tai jokia paslaptis?“ 

Sandra vėl nurimo ir skersakiuodama pro langą 
ėmė kraipytis su Edės drabužiais. Gal truputį ir per 
daug, nes Dorisė buvo iš pastabiųjų. 

Dorisė atsikėlė ir išlipo iš baseino. 

Nuėjo į Iškilmių salę, kur stovėjo plokštelių 
grotuvas. 

Ir grįžo su Edės plokštele rankoje. 


Paskutinį kartą. Ji stovėjo prie baseino krašto su 
plokštele rankoje. 

„Viena šarka man pasakė, — ištarė ji paten- 
kinta, - kad amerikietė mergaitė galbūt yra...“ 

Ir tada perlaužė plokšrelę pusiau. 

„gyva.“ 

Sandra žiūrėjo į sulaužytą plokštelę, PLOKŠ- 
TELĘ!!! Su Edės balsu, tokią unikalią. Ir pra- 
trūko. 

„Ką tu padarei?“ — ir taip supyko, kad Dorisė 
beveik neteko žado. 

„Tu ją sulaužei!“ 

„Taip, na ir kas? Mes juk turime ir daugiau ką 
veikti, ne vien tik voliotis baseine ir kraipyris prieš 
svetimus.“ 

„Kad tu pastiptum, Dorise!“ — suriko Sandra, 
iššoko iš baseino, nulėkė į savo kambarį ir užsidarė 
duris. Krito ant pilvo į santuokinę lovą, gulėdama 
verkė ir rėkė, verkė ir rėkė, kol galiausiai pati nebe- 
suprato, dėl ko taip kremtasi. 

Tai buvo plokštelė. Edė. Amerikietė mergaitė. 
Visa tai juk taip kvaila. Velnioniškai kvaila. 


245 


Gyva? Mirusi ar gyva, koks skirtumas? Dabar ji 
buvo pavargusi nuo to, nuo viso žaidimo. 

Dorisė. Kur dabar buvo Dorisė? 

Gal Dorisė išėjo savais keliais? 

Bet Dorisė neišėjo savais keliais. Ji neišėjo iš 
namo. Kantriai laukė už užrakintų Sandros durų, 
retsykiais nedrąsiai pasibelsdama. 

„Sandra, įleisk mane. Aš atsiprašau.“ 

Ir netrukus, Dorisei stovint už durų, o ašaroms 
ir pykčiui išgaravus, Sandra nusiramino. Tai juk 
tebuvo kvaila plokštelė. Žaidime. 

Nuėjo prie durų ir atidarė. 

Oten, už durų, stovėjo Dorisė su, mergaičių su- 
pratimu, kuo tikriausiais Plzyboy apdarais. Trumpas 
sijonėlis ir triušiuko ausytės ant galvos. Atrodė net 
per linksmai. 

„Dabar, Sese Naktie, kuriam laikui atidėkime 
tai. Dabar eisime į šventę. Sode Pirmajame Ky- 
šulyje maskaradas. Čia mano maskaradinis kos- 
tiumas, — pasakė Dorisė, tarsi tai būtų naujiena: į 
kaukių balius ji visada norėdavo eiti su tuo pačiu 
kostiumu. — O čia tavo kostiumas. Galėsi eiti su 
Edės drabužiais. Ar dabar gerai?“ 


Moterys ypatingosios padėties metu (šventė buvo 


pasiekusi kulminaciją). 
Ir į sodą, kaip visada. 

„Kas yra tas magistro darbas?“ - paklausė dau- 
giau drąsos įgavusi Dorisė Flinkenberg Ingetos 
Herman. 

„Vėliau sužinosi, - atsakė Ingera Herman, - kai 
būsi vyresnė.“ Nes dabar vasara jau buvo įsibėgė- 
jusi ir Ingera Herman nebe tiek daug kalbėjo apie 
savo magistro darbą. „Patikėk manimi, — pridūrė 
Ingera Herman, - ateis laikas, kai norėsi, kad neži- 
notumei. Kad niekada nebūtumei sužinojusi.“ 

„Tada suprasi, kad jauteisi geriau, kai neži- 
nojai“, — pasakė Ingeta Herman ir pažvelgė į laik- 
rodį. 

Buvo be kelių minučių dvylikta valanda die- 
nos. 

„Nepamaišytų vyno taurė“, - pasakė Ingeta 
Herman tarsi pasitikrindama. 

„Tik ne prieš dvyliktą“, — paprieštaravo Sandra 
kaip gyvenimo matęs žmogus. 

„Sandra kai ko išmoko jer-set gyvenime, - pa- 
aiškino Dorisė Flinkenberg Ingetai Herman, - tuo 
metu, kai jame dalyvavo. Su Olandiečiu ir Lorelei 
Lindberg. Jis buvo karštas ir kupinas aistros...“ 

Tada Sandra kumštelėjo Dorisę, „prikąsk lie- 
žuvį, gana“. 

Staiga visi žodžiai pasidarė nebereikalingi, 
laikrodis išmušė dvyliką ir saulė buvo pačiame 


zenite. 

„Hmmm“. Ir kas gi ten staiga išdygo vidury 
sodo? Ar tik ne jo didenybė Olandietis? „Name 
pelkėtoje miško dalyje rengiama šventė, — pasakė 
jis beveik droviai, — ir jūs visos esate labai lau- 
kiamos.“ 


Po to jie ėjo per mišką į namą pelkėtoje miško 
dalyje. Moterys, mergaitės, Magnusas fon B. ir 
Bengtas. 

Ir atėjo prie namo, kur pačiame viršuje esan- 
čioje laiptų aikštelėje tarsi kapitonas stovėjo Olan- 
dietis. 

Kaip tik tada Bengtas už Sandros nugaros ištarė 
„Skęsta, skęsta“, nors labai labai tyliai, taip, kad 
girdėjo maždaug tik Sandra. Ji atsigręžė ir pažvelgė 
įjį. Ojis, jis irgi žvelgė į Sandrą. 


Šventė buvo pasiekusi kulminaciją. 

Vienu momentu Olandietis sėdėjo ant laiptų 
su Aneka Munveg ir kalbėjo, kalbėjo. Aneka 
Munveg pasakojo apie savo įdomųjį reporterės 
darbą, apie viską pasaulyje, apie ką visus reikia 
informuoti. Olandietis pritardamas linksėjo, nes 
Aneka Munveg buvo dar ir graži. Su tankiais storais 
papurusiais šviesiais plaukais ir juodais tvarkingais 
drabužiais. Ir Aneka Munveg pasakojo Olandie- 
čiui apie „Darbo moters kasdienybę“ ir visą tai. Ir 
Olandietis vėl linksėjo, o jo pirštai tuo pat metu ne- 

drąsiai lietė plaukus ant Anekos Munveg pakaušio. 
Tie pirštai buvo ten akivaizdžiai. Sandra tai matė, 
bet jų nepatraukė, ji apsimetė tarsi apskritai jų ne- 
matanti. 


Bet tada staiga pasirodė Ingeta Herman ir pa- 
kvietė Olandietį pašokti. 

Ir paskutinis prisiminimas iš to vakaro buvo 
kaip Ingera Herman ir Olandietis šoko baseino 
be vandens dugne kažką, ką vadino „kaubojų 
šokiu“. 

„Ar nesakiau, kad jinai jį suvilios“, - sušnibž- 
dėjo kažkur už nugaros Dorisė. 


PO TOVISKAS BAIGĖSI, 

PLIAUKŠT. 

VASARA TAPO RUDENIU IR VĖL PRASI- 
DĖJO MEDŽIOKLĖS SEZONAS. 


2. ...ir kekšės 


„Mėsa yra silpna“ buvo vienas iš bendrų Olan- 
diečio ir Lorelei Lindberg posakių, kai Lorelei Lind- 
berg dar buvo čia. Vienas iš daugelio, kurie, praėjus 
kuriam laikui po aistros pabaigos, vis dar buvo likę 
galvoje. Bet tarsi tik skambesys, pasakymas, kurio 
specifinės reikšmės nebegalėjai suprasti. 

Taigi kai rudeniop Olandietis vėl ėmė tai kar- 
toti, darėsi aišku, jei buvai Sandra, kad tai kažką 
reiškia, tik ne visai aišku, ką. Tas posakis buvo ir 
pažįstamas ir tuo pat metu ne. Jis buvo senas ir tuo 
pat metu toks naujas. 

Permainos džiugina. Gal viskas buvo taip pa- 
prasta. Dabar Pelė pasisotino jautienos kepsniu, bet 
ledai turėtų nepamaišyti. Toks būdas, toks požiūris 
į gyvenimą. 

Tai buvo lengvas aprašymas fakto, kad, atėjus 
rudeniui ir prasidėjus medžioklės sezonui, Olan- 
dietis vėl neberado vietos, užtraukė senas daineles 
ir ėmė valyti šautuvą. 


Vieną dieną pasirodė Pinkė. 
„Labas, princese, miegi?“ Staiga ji išdygo rūsyje 


prie baseino krašto su raudonu liurekso švarkeliu, 

rožine širdutės formos rankine ir ištarė tai. Tokia 
blizganti, sidabro spalvos batais su dešimties cen- 
timetrų aukščio kulniukais. 

Netrukus jai už nugaros pasirodė fenomenaliai 
nusiteikęs Olandietis. 

„Ir kurgi nukišau kokteilių plaktuvą?“ 


Tai buvo ženklas, kad dabar ruduo ir kad prasi- 
dėjo medžioklės sezonas. Kitas laikas. Atsiminimai 
apie vasarą ir moteris Pirmajame Kyšulyje; jie iš- 
blėso. 

Tą ankstyvą šeštadienio vakarą, kai Bomba vėl 
pasirodė name pelkėtoje miško dalyje, Sandra iš 
tiesų gulėjo baseino be vandens dugne. Tik nemie- 
gojo, nors gal taip ir atrodė. Gulėjo ant nugaros, 
užsimerkusi ir galvojo. Galvoje lėkė begalė vaizdų 
ir naujų įspūdžių. Vyras, kurio galva buvo stiklinis 
vandens pripildytas rutulys, o jame plaukiojo auk- 
sinė žuvelė su ilgais plevenančiais pelekais. Ten buvo 
Rio de Žaneiro priemiesčių lūšnynas, miniatiūrinis 
jo modelis, pastatytas ant pilko kalno šlaito kaip 
žaislinis miestelis. Mažyčių trobelių eilės, žmonės 
skurde, žmonės tikrame mėšle. Tai buvo tikriau 
nei tikra. 

Po to jūreivių užeiga. Kurioje jos su Ingeta 
Herman ir Dorise Flinkenberg praleido likusią 
dienos dalį po meno parodos. Apžvalga to, kas 
būtent šiuo metu vyksta viso pasaulio mene, taip 

ištarė joms ant meno muziejaus laiptų sustojusi 
Ingeta Herman. 

„Liūdnoka, tiesą sakant, — pasakė Ingeta Herman 
žvarbiame vėjyje. - Eime. Dabar aš noriu ir valgyti, 
ir gerti. Parodysiu jums tikrą jūreivių užeigą.“ 


„Ar taip buvo jet-set gyvenime?“ — šnipštelėjo 
Dorisė savo geriausiai draugei Sandrai Vern. 


„Ei, miegančioji gražuole, — tęsė Pinkė, - net 
jei ir miegi, tai laikas keltis.“ 


Tai buvo prieš didžiąsias medžioklės šventes. 
Tarsi pasiruošimas joms. 


Moterys name Pirmajame Kyšulyje buvo ir to- 
liau. Dalis jų peržiemojo name, bet jos buvo ne 
tokios patrauklios ir mažiau krentančios į akis. 
Tos, kurios augino daigus, savaime suprantama, 
nuvytusius dar spalį, vos po kelių savaičių po pa- 
sodinimo, pačių išsivirtais augaliniais dažais dažė 
popierių ir medžiagas bei vadino tai vėliau „mano 
menas“ čia ir „mano menas“ ten, kalbėjo apie jį ir 
analizavo įvairiais kompetentingais būdais. 

Taip par kalbėjo apie ketinimus įsigyti vištų ir 
ožkų, tačiau buvo tokios beviltiškai neūkiškos ir 
lėtos, kad nieko nesugebėjo. Jos pavargdavo jau 
vien nuo kalbų. Net ir Bengtas kartais apsimes- 

davo, kad jo nėra namuose, kai kuri nors iš jų nu- 
sileisdavo nuo kalnelio ir belsdavo į daržinės duris 
arba purviną jo lango keturkampį. 

„Benkiui gal jau per daug dėmesio, — lakoniškai 
konstatuodavo Dorisė pusbrolių ir pusseserių vir- 
tuvėje ir kaip tik tada, kai pusbrolių ir pusseserių 
mama jau norėdavo ją suturėti „na, na, na“, Dorisė 
jau būdavo savanoriškai iškišusi galvą per atvertą 
virtuvės langą ir paslaugiai šaukdavo: 

„Jis tikrai ten. Tiesiog belskite stipriau. Kartais 
jis prastokai girdi.“ 


Tačiau kitos moterys, tos tikrosios, jos buvo 
kažkur kitur. Bent jau tos labiausiai nepamirš- 
tamos. Pavyzdžiui, Laura B-H baigė rašyti savo di- 
dįjį moterų romaną ir išvyko su juo į turnė. Saskija 
Šernhelm grįžo į savo Mėlynąjį kambarį, jai buvo 
rašomi laiškai, kurie grįždavo (jei rašydavo Bengras, 
atsitiktinai tai žinojo ir Dorisė). 

Ir Ingeta Herman, turėjusi būti mieste dėl di- 
delės apimties medžiagos rinkimo savo magistro 
darbui. Kaip bebūtų, tas darbas stūmėsi į priekį ir 
gavo naują pavadinimą. 

„Medžiaga dar gyva“, — pasakė Ingera Herman 
jūreivių užeigoje. Po to pradėjo plačiau pasakoti 
apie naują pavadinimą, tai buvo darbo pavadi- 
nimas, įdomu, aišku, bet... mergaitės to vis tiek 
nesiklausė. 

„Ar taip buvo je:-se: gyvenime?“ — sušnibž- 
dėjo Dorisė Sandrai Vern taip tyliai, kad išgirstų 
tik Sandra, tačiau Ingeta Herman tai pastebėjo ir 
panūdo sužinoti daugiau. Tada Dorisė nebegalėjo 
susilaikyti patylėjusi ir pradėjo pasakoti Ingetai 
Herman apie Olandietį, Lorelei Lindberg, Haincą 
Gurtą ir visą tą istoriją. Ir tikrai būtų viską išklojusi, 
jei Sandra nebūtų pradėjusi jos baksnoti po stalu, 
girdi, „užčiaupk srėbtuvę“. 

Ingera Herman linksmai pažvelgė į Sandrą, bet 
nieko nepasakė. 

„Beje, Olandietis, — ištarė Ingera Herman, - 
tėtis, kaip laikosi tėtis?“ 

Buvo nemaloniai aišku, kad Olandietis kaž- 
kokiu būdu likęs Ingetos Herman galvoje, nors 
vasara jau buvo seniai praėjusi, o ji pati pasinėrusi 
į medžiagos rinkimą magistro darbui. Dorisė taip 
pat buvo pastabi ir Ingerai Herman išėjus į tualetą 
neramiai šnipštelėjo: „Ar tik nebus sugalvojusi jo 
suvedžioti? Vėl?“ Ir kai Sandra nieko neatsakė, 
nes ką gi ji apie tai žinojo, Dorisė tarstelėjo: „Bet 
Pinkė... Bomba Pinkė Pink?“ 


„Kaip laikosi tėtis?“ — gana daug kartų paklausė 
Ingeta Herman mergaičių apsilankymų mieste prie 
jūros metu, prieš pradėdama vėl rodytis name pel- 
kėtoje miško dalyje. 

Tai buvo rudeniui jau įsibėgėjus, vėlyvomis šeš- 
tadienio naktimis, ji atvažiuodavo taksi, kartais per 

vidurį medžiotojų šventės, prieš tai pabuvusi jū- 
reivių užeigoje ir išgėrusi truputį vyno dėl drąsos. 

„Gerai“, - atsakydavo Sandra. 

„Ar jis nėra kiek vienišas name?“ 

„Na, gal truputį“, - tą kartą teisybę pasakė 
Sandra, nes Ingeta Herman paklausė kaip tik tą 
dieną, kai pirmą kartą pasirodė Pinkė Pink. Va- 
kare, po Sandros ir Dorisės apsilankymo mieste 
prie jūros. 


Vasara, moterys name Pirmajame Kyšulyje. 
Šventės kulminacija. 

Viskas buvo taip seniai. 

Aneka Munveg, garsioji naujienų reporterė. Ją 
būdavo galima pamaryti per televizorių, įvairiose 
naujienų ir aktualijų programose. Kartą, truputį 
vėliau rudenį, kai Bomba jau buvo gana dažnas 
svečias name pelkėtoje miško dalyje savaitgaliais, 
prieš, per ir kartais truputį po šventės (nors pa- 
prastos savaitės dienos būdavo šiokiadieniai ir 
Pinkės nebūdavo nė kvapo), jos gulėjo baseino 
dugne ir žiūrėjo televizorių. Visos trys — Sandra, 
Dorisė ir Bomba Pinkė Pink. Jos atsitempė televi- 
zorių iš Iškilmių salės ir pasistatė ant baseino krašto. 
Buvo visai smagu patogiai įsikuisti tarp minkštų 
sofos pagalvėlių nuo sėdimojo komplekto Iškilmių 
salėje ir medžiagų iš „Mažojo Bombėjaus“, tarp 
žurnalų ir kasečių. Staiga pasirodė studijoje nau- 

jienas skaičiusi Aneka Munveg ir tada Dorisė ir 
Sandra vienu balsu suriko: „Mes ją pažįstame!“ 
Be to, abi spinduliavo pasididžiavimu. 

„Šita kaip, — atsakė Bomba, bandydama ap- 
simesti, kad jos tai nejaudina, — ar ji... maloni?“ 
Paskutiniai žodžiai buvo ištarti labai neryžtingai, 
bent jau itin plonu ir silpnu balseliu, visiškai prie- 
šingu tikrajam Bombos balsui, kuris buvo žemas, 
prikimęs ir gergždžiantis. 

„Ji, - Dorisė Flinkenberg įtraukė oro ir apsidairė 
taip, kad visi suprastų, jog dabar pasakys kažką 
neregėto negirdėto, — fantastiška. Neapsakomai. 
Žavinga.“ Ber tą pačią akimirką pastebėjo vis ma- 
žiau savimi pasitikinčią ir liūstančią Pinkės miną, 
o beveik blogiausia buvo tai, kad atrodė, jog Pinkė 
tai būtent ir tikėjosi išgirsti ir dėl to dar labiau nu- 
siminė. Tada Dorisė susiturėjo, nuleido pečius ir 
gana abejingai pridūrė: „Ai, ji normali ir tiek.“ 

Tada tarsi iš naujo atsigręžė į Pinkę ir nužvelgė 
ją susižavėjimo kupinu žvilgsniu. „Ar galiu paliesti 
tavo plaukus, Pinke? Kokį plaukų laką naudoji? Ar 
gali padaryti panašią šukuoseną ir man?“ 

Tada Pinkė vėl nušvito ir pažvalėjo. 

„Ne. Nieko nebus. Tai unikali, specialiai man 
sukurta šukuosena.“ 

„Unikali striptizo šokėjos šukuosena“, — paciks- 
lino Dorisė Flinkenberg, garsiai ir aiškiai, su niekuo 
nesupainiojamu dorisišku stiliumi. Po to pakilo, 

nuėjo prie televizoriaus ant baseino krašto ir atsi- 
stojo po ekranu, kuriame kalbėjo arti pritrauktas 
rimtas Anekos Munveg veidas. Tada atliko kelis 
šokio žingsnelius, kuriuos Bomba rodydavo mer- 
gaitėms, kai kuo rimčiausiai demonstruodavo joms 
tai, ką pati vadindavo Striptizo šokėjos profesinės 
paslaptys, 44 turi žinoti kiekviena striptizo šokėja ir 
taip toliau. O mergaitės, ypač Dorisė Flinkenberg, 
tokiose situacijose niekada nė nebandydavo slėpti 
savo didelio susidomėjimo. 

„Būk gera, Pinke, - kaulijo po televizoriumi 
kaip striptizo šokėja besiraivanti Dorisė, — gal ga- 
lėtumei padaryti man bent jau beveik tokią pačią, 
prašau...“ 


Pasakyta padaryta. Pinkė juk negalėjo atmesti 
tokio Dorisės prašymo. Netrukus televizorius buvo 
apskritai išjungtas ir mergaitės, prie kurių tomis il- 
gomis šeštadienio popietėmis būdavo priskiriama ir 
Pinkė, pasinėrė į Dorisės Flinkenberg perrengimą 
kraštutine „hmmm, malonumų mergaite“. Būtent 
šios žaismingos veiklos ir matomo jos rezultato 
namo pelkėtoje miško dalyje rūsyje padarinys buvo 
vėliau Dorisei Flinkenberg įsigaliojęs draudimas 
lankytis tame name šeštadieniais po pietų per visą 
medžioklės sezoną. Nes kaip tik tada, kai Dorisė 
didžiojoje blizgančioje scenoje, kuria buvo baseino 
kraštas, demonstravo savo „hmmm, malonumų 

mergaitės“ striptizo šou su „itin provokuojančia“ 
choreografija, per laukujes namo duris į rūsį, — jomis 
būdavo naudojamasi daugiausia tik rudenį, rengiant 
medžiotojų suėjimus, nes buvo itin patogios valymo 
ir pagal iškvietimą atvykstančiam personalui patekti 
į vidų ir išeiti į lauką, — užėjo naujutėlaičiais „Ke- 
turios šluotos ir ssmtuvėlis“ darbiniais drabužiais 
vilkinti pusbrolių ir pusseserių mama. „Bet mes tik 
žaidėme! — šaukė įsiaudrinusi Dorisė. — Tai tik žai- 
dimas!“ Bet niekas negelbėjo. Dorisės Flinkenberg 
likimas buvo nulemtas. „Dabar renkiesi skudurus ir 
marš iš čia namo, taipbetoboj!“ 

Taigi Dorisė ir Sandra perėmė valymo darbus 
name po medžiotojų švenčių. Dorisė negalėdavo 
jose dalyvauti pati, bet jai buvo labai smalsu. Todėl 
kiekvieną sekmadienio rytą po medžiotojų šventės 
Dorisė ateidavo į namą pelkėtoje miško dalyje ir jos 
su Sandra persirengdavo darbine „Keturios šluotos 
ir semtuvėlis“ apranga, tokia naujutėle ir specialiai 
sukurta naujosios firmos reikmėms. 

„Šiame name tikrai atsiduoda viešnamiu“, — su- 
sižavėjusi šnibždėdavo Dorisė Flinkenberg. 


Mėsa yra silpna. Dabar name pelkėtoje miško 
dalyje vykdavo garsiosios medžiotojų šventės. Šeš- 
tadienių vakarais, šeštadienių naktimis ir kartais iki 
pat ankstyvo sekmadienio ryto. Tada namą pelkė- 
toje miško dalyje okupuodavo medžiotojų būrelio 

nariai. Ne visi, savaime suprantama, bet gana daug, 
visų pirma tie, kurie po ilgos ir pašėlusios dienos 
miške ir laukuose norėjo ilgos nakties su tokiomis 
pat pašėlusiomis pramogomis. 

Su striptizo šokėjomis arba „hmmm, malo- 
numų mergaitėmis“ ar kaip ten dar tai vadinasi. 
„Personalas pagal iškvietimą“, - sakydavo Olan- 
dietis, bet labai dviprasmiškai. 

„Hmmm, malonumų mergaitės.“ Tarp kitko, 
tą „hmmm“ sugalvojo Tobiasas Forstriomas, vienas 
iš mokyklos rajono centre mokytojų. Tai jis po jau 
prieš šimtą metų parašyto Dorisės Flinkenberg, 
rašinio pavadinimu „Profesija - striptizo šokėja“, 
sukėlusio didžiulį triukšmą ir užkirtusio kelią jai 
kada nors ateityje tapti Sandros Vern bendraklase, 
pasivedėjo Dorisę Flinkenberg į šalį ir draugiškai 
paaiškino, kad reikia sakyti ne striptizo šokėja, 0 
vadinti fenomeną tikruoju vardu. 

„Gal ir neturėčiau to sakyti, bet tai vadinama, 
hmmm, malonumų mergaitė, — tada sekė valandėlė 
tylos, per kurią Tobiasas Forstriomas suvirškino, 
ką pasakęs, kas netyčia išsprūdo iš jo burnos. — 
Hmmm, turėjau omenyje, prostitutė...“ 

Nuo vieno ežero žmogaus kito. Tobiasas Fors- 
triomas prisiėmė kaip papildomą užduotį kiek spe- 
cialiai pamokyti Dorisę Flinkenberg. Jis taip pat 
buvo kilęs iš tų vietų. Mes, ežero žmonės, turime 


laikytis kartu. Taip jis pasakė. 

Dorisė ne kažkiek klausėsi Tobiaso Forstriomo 
paaiškinimų. -Ji labiausiai džiaugėsi dėl ko kito: 
dabar ji žinojo DU, jei ne tris žodžius tam pačiam 
fenomenui. Prostitutė. Malonumų mergaitė... 
hihi... ji vos tvėrėsi laukdama, kada galės nubėgti 
pas Sandrą ir jai papasakoti. 

O kekšės, kai jos būdavo name pelkėtoje miško 
dalyje, šiaip jas būdavo labai lengva atpažinti, bet 
tuo pat metu sunku atskirti vieną nuo kitos. Su 
aukštakulniais batais ir trumpais sijonėliais, tarsi 
tam, kad nebūtų kreipiamas per didelis dėmesys 
įjų išskirtinumą ar skirtingas asmenybes. Viena 
buvo juodaplaukė, kita raudonplaukė, trečia blon- 
dinė ir taip toliau. Be to, nebuvo tarpinių niuansų, 
dominavo stiprios ir ryškios spalvos. 

Ketvirtoji visai neatrodė kaip kokia nors 
„hmmm....“, ji atrodė kaip pats griežčiausias pa- 
čios pareigingiausios mokinukės variantas, vardu 
Birgita Blumental. Ji nešiodavo klostėrą sijoną ir 
palaidinukę su nėriniais. Bet skirtumas tarp jos ir 
tikros mokinukės buvo tai, kad ji po sijonu ir pa- 
laidinuke dėvėjo itin provokuojančius apatinius. 
Raudonos ir juodos spalvos apatinius. 

Ir visos buvo su atlaso pynimo audinio palaidi- 
nukėmis. Blizgančiomis, auksaspalvėmis ir sidabri- 
nėmis. Ir kojinėmis bei pėdkelnėmis su skylėmis 
keistose vietose arba tinklinėmis kojinėmis, kurios 

atrodė kaip tinklas. Kartais visai be kojinių. Jokių 
apatinių kelnaičių, kaip buvo sakoma Traktene. 
Jos susiliedavo. Visos, išskyrus Pinkę. Nes Pinkė, 
ji buvo išskirtinė, specifinė. Nuo galvos iki kojų 
rausva: Pinkė su poliesterio šilko švarkeliu baltais 
kanteliais, tokiu p.r.i.g.l.u.n.d.a.n.č.i.u. 


Dorisė, Sandra ir Bomba Pinkė Pink. Dienomis, 
kai mergaitės nebūdavo mieste prie jūros ir neidavo 
ten į kiną, meno parodas ar jūreivių užeigą su In- 
geta Herman, jos dažnai gulėdavo sau nieko rimto 
neveikdamos baseino dugne. Plepėdavo, žiūrėdavo 
televizorių, vartydavo žurnalus. Mados žurnalus: 
senus E//e arba Vogue numerius. Pasiėmė juos iš 
Drabužinės. Juos rado Pinkė, kai kartą Sandra buvo 
ją ten nusivedusi. 

Žurnalai ten gulėjo visą laiką, bet ant viršutinės 
lentynos, o Sandra buvo gana mažo ūgio ir taip aukštai 
niekada nepasiekdavo. Ber Pinkė buvo su puskilomet- 
rio aukščio sidabru blizgančiais batais ir ji buvo suža- 
vėta. „Tai yra būtent tai, ko ir reikia! - džiugiai sušuko 
ji. - Prancūziškas Elle ir itališkas Vogue!“ 

Ne amerikietiški, angliški ar dar kokie nors. 

„Nedaug kas išmano tą dalyką, - pasakė Pinkė 
reikšmingu tonu, — bet tas žmogus, ji... ar tai buvo 
tavo mama?“ - paklausė Pinkė Sandros. 

„Yra, — užtikrintai įsiterpė Dorisė, — tai YRA 
jos mama.“ 

„Noriu pasakyti, - atsakė Pinkė nors vieną kartą 
truputį neapsikentusi Dorisės, — 5wvo todėl, kad 
dabar jos čia nėra.“ 


Kaip tik dėl to, kad Pinkė kartais būdavo tokia, 
kad kalbėdavo tokius ir panašius dalykus kaip 
dabar apie žurnalus ir dar kai ką, retsykiais Sandra 
tarsi apsipažindavo mintyse ir pradėdavo kalbėti 
su Pinke truputį panašiai kaip kadaise kalbėdavo 
„Mažajame Bombėjuje“ su Lorelei Lindberg. Sa- 
vaime suprantama, kai nebūdavo Dorisės; Lorelei 
Lindberg „Mažajame Bombėjuje“ niekada nebuvo 
jų žaidimų dalis. 

Oir nebūtų tikusi. Jau žaistuose jų žaidimuose 
Lorelei Lindberg buvo kitokia, čia nebuvo nieko 
blogo, bet tai buvo žaidimas. Ir vardas Lorelei Lind- 
berg, kadaise gimęs Dorisės lūpose, jis ten tiko. 
Gal būtų tikęs ir „Mažajam Bombėjui“, bet kitaip. 
Buvo visiškai aišku, kad tas vardas tuo metu buvo 
reikalingas kaip apsauga. Pačiai Sandrai. Apsauga 
tam, ką vis dar reikėjo saugoti, kas vis dar tebeglū- 
dėjo kažkur jos viduje. Tai, kas trapu ir sudėtinga, 
visa tai. Vardas Lorelei Lindberg buvo kaip užkei- 
kimas, formulė viso to, kas buvo kietumas sieloje, 
iš kurio nenuausi jokių istorijų. 

Kartą, kai Sandra buvo dviese su Bomba tarp 
medžiagų Drabužinėje, nutiko taip, kad Sandra 
pradėjo klausinėti Pinkės daugybės dalykų, į ku- 

riuos Pinkė nežinojo atsakymo, ir apskritai kalbėjo 
taip, kaip niekada anksčiau nebuvo rimtai kalbėjusi 
nei su Pinke, nei su Dorise Flinkenberg. 

„Kokios rūšies dupioni teiki pirmenybę? Su 
kokiu audiniu? Kas tau labiau patinka: tafta ar aš- 
tuoniolikos milimetrų habotajus? Turiu pasakyti, 
mano didžioji silpnybė yra labai plonas šilko ha- 
borajus.“ 

Sandra, aišku, iš karto suprato savo klaidą, bet 
jau vis tiek buvo per vėlu. Buvo akivaizdu, kad 
Bomba pasijuto nepatogiai. Stovėjo kvailai palin- 
kusi virš lentynos, kur Sandra rausėsi tarp medžiagų 
kalnų; Pinkė su savo sidabru blizgančiais batais ki- 
lometriniais kulniukais, su poliesterio švarkeliu ir 
polivinilchlorido mini sijonėliu, demonstratyviai 
žiaumodama kramtomąją gumą, kuri visada bū- 
davo jos burnoje, iš tikrųjų arba ne. 

Tai, kas staiga pasipylė iš Sandros burnos, buvo 
jai nežinoma kalba, skambėjusi kvailai ir netikro- 
viškai... Habotaidiuponi, kas čia per nesąmonė? O 
kai Pinkė ko nors nesuprasdavo, ji tapdavo didžiai 
susierzinusi ir nepatenkinta, pradėdavo taip var- 
tyti akis, kaip striptizo šokėjai nederėjo, nebent 
laisvalaikiu, bet geriau ir tada ne, nes blogi įpročiai 
nepastebimai įaugdavo į kraują ir galėdavo išlįsti ir 
kitose situacijose. 

„Koks vaikinas norės žiūrėti, jei žvairuosi? Iš to 
nebus jokio :/s, — kartą pati Pinkė pabrėžė mer- 

gaitėms. — Ziės. Angliškai tai reiškia sužadinti, o 
striptizo šokėja tą ir turi daryti. Sužadinti.“ 

„Ką sužadinti?“ — aišku, paklausė smalsioji Do- 
risė Elinkenberg, nors ir pati gerai žinojo. Tačiau 
Dorisei reikėjo ne paties paaiškinimo, jai buvo 
įdomu pamaryti ir išgirsti, kaip Bomba Pinkė Pink 
aiškina. 

„Na, jei kitaip nesuprantat, tai... — Pinkė at- 
sistojo ant baseino krašto ir pavizgino rausvu 
sijonėliu apremptą uodegą į vieną ir į kitą pusę, 
atstačiusi vieną kitą kūno dalį, kaip ir derėjo jos 
profesijos žmogui. — Pojūčius. Kai kuriuos. Dabar 
supranti?“ — išpūtė krūtinės ląstą Pinkė. 

Visos trys prapliupo juoktis. Buvo taip linksma, 
bet Sandrai tuo pat metu dingtelėjo, koks keistas, 
gerąja prasme, tarsi siurprizas, buvo staiga tarp jų 
trijų, — Bombos, Dorisės ir jos pačios, — atsiradęs 
savitarpio supratimas ankstyvomis šeštadienio po- 
pietėmis, kai medžiotojų kompanija dar nebūdavo 
grįžusi. Kartais atrodydavo, kad buvo ne dvi mer- 
gaitės ir vienas suaugęs žmogus, O trys geriausios 
draugės ir beveik vienmetės. Tiesą sakant, metų 
skirtumas tarp jų ir nebuvo toks jau didelis. Riba 
tarp jų atsirasdavo vėliau, vakare, kai Dorisei įsiga- 
liodavo draudimas ir vėl prasidėdavo šventė. 


Ir kaip tik tą kartą Drabužinėje, kai Sandra buvo 
vienos su Pinke ir šioji pradėjo vartyti akis, išgirdusi 

iš Sandros kažką keistą, o Sandra nusiminė, taip 
baisiai nusiminė, kad nevaliojo to paslėpti, staiga 
lauke pasigirdo visokiausi garsai. Greitas žvilgsnis 
per langą — ogi ant laiptų jau susirinkusi medžio- 
tojų komanda po pratybų miške ir nušautas briedis 
ant žemės (laukė, kada bus įkeltas į Birgerio Linds- 
triomo pikapą). 


Pinkę Drabužinėje užplūdo kitos mintys. Lio- 
vėsi vartyti akis prieš Sandrą, taip pat ir todėl, kad 
pamatė, kaip stipriai tai nuliūdino Sandrą. „Ei, — 
ištarė ir paglostė Sandrai skruostą, — aš nenorėjau, 
atsiprašau. Kartais pasakau ir padarau kokią kvai- 
lystę. Tik todėl, kad nieko apie tai neišmanau. O 
kai ko nors nežinau, pradedu nebepasitikėti savimi 
ir supykstu ant savęs, bet nenoriu to parodyti.“ Ir, 
metusi žvilgsnį pro langą, o paskui vėl žiūrėdama 
į Sandrą taip, tarsi būtų pamačiusi ją pirmą kartą, 
šūktelėjo: „Tik pamanyk, kiek tu žinai. Apie visas 
tas medžiagas, turiu galvoje. Tu tapsi tikra Moce- 
rimi.“ 

Sandra vėl nuraudo ir truputį neteko žado, bet 
kitaip — iš sumišimo, bet taip pac ir iš keisto pasi- 
didžiavimo, tuo pat metu ir norėdama, ir nenorė- 
dama, kad kaip tik tada šalia būtų ir viską matytų 
Dorisė Flinkenberg. Moteris. Kaip užduotis. Aki- 
mirką Sandra pasijuto kaip išrinktoji. Truputėlį 
skrajojanti padebesiais prieš jai iškeltą užduotį. 

Antrą vertus, ji taip pat sėkmingai galėjo įsivaiz- 
duoti, ką pasakytų Dorisė. 

„Sandra. Moteris. Hm. Įdomi mintis... Dieve, 
kaip įdomu.“ Ir kaip tada Dorisė pradėtų juoktis 
ir kaip ji pati juoktųsi. Nes, tiesą sakant, nė viena 
iš jų netroško kuo nors tapti, tiesiog norėjo būti 


kartu, kaip kad ir buvo. 


„Eikš, - pažadino Pinkė Sandrą iš jos sapnų 
Drabužinėje, - kol jie baigs mėsinėti briedį, ar ką 
ten jie daro, mudvi spėsime pažiūrėti Laimingas 
dienas. 

Pinkė nusiavė sidabru blizgančius aukštakul- 
nius, jos vėl sušoko į baseiną, įsijungė televizorių 
ir kaip tik spėjo pažiūrėti to šeštadienio „Laimingų 
dienų“ seriją, dar prieš medžiotojams sueinant į 
pirtį ir atvykstant „mergaitėms pagal iškvietimą“. 
Svetainė antrame aukšte buvo paruošta vakarienei 
ir netrukus visi susirinko prie padengto ilgojo stalo, 
ant kurio švietė į sidabrinius kandeliabrus įstatytos 
žvakės. Olandietis užėmė savo vietą viename gale, 
o Sandra, kuri juk buvo šeimininko dukra, ant- 
rame. 


Ber dar viena detalė Drabužinėje. Pinkė kai ką 
pasakė, dar prieš tai, kai ji ir Sandra nusiavė batus ir 
lenktyniaudamos nubėgo basos į rūsį. „Aš niekada 


to nebūčiau palikusi“, — ištarė ji staiga. 

Ji, Pinkė, aišku kalbėjo apie Lorelei Lindberg, 
jos balsas buvo žemas ir rimtas. Greitas žvilgsnis pro 
langą į kiemą, kur raudoną kepurę užsimaukšlinęs 
Olandietis, taip sakant, „džiugiai šnekučiavosi“ su 
kitais medžiotojais viduryje aukštų ir ilgų laiptų, 
o jų apačioje gulėjo išvežti Birgerio Lindstriomo 
pikapu paruoštas briedis, iš kurio vis dar garavo 
ką tik atimta gyvybė. 

„Kai kuriems žmonėms niekada negana, - pa- 
sakė Bomba Pinkė Pink. - Kai kuriems žmonėms 
reikia dar ir dar. Daugiau ir daugiau.“ Ir Pinkė dar 
kartą nužvelgė aplinkui buvusias medžiagas ir kitus 
daiktus Drabužinėje, likučius to, kas kažkada buvo 
„Mažasis Bombėjus“. „Tarsi tai jai būtų buvę ne- 
pakankamai gražu ir gera. Tarsi tai būtų papras- 
čiausiai netikę.“ 


Vakaras virto naktimi ir dar gilesne naktimi. 
Vakarienė buvo suvalgyta, o šventė kaip reikiant 
įsisiūbavo. Tai, savaime suprantama, būdavo vi- 
siškai kitokios šventės nei Moterų name Pirmajame 
Kyšulyje, tačiau vis tiek šventės ir kažkuo žavios. 
Sandrai, kaip sakyta, patikdavo šventės, visų pirma 
tai, kad galėdavo laikytis truputį nuošaliau ir įdė- 
miai viską stebėti. Be to, dabar reikėjo būti ypač dė- 
mesingai, nes Sandrai buvo iškelta speciali užduotis 
viską atraportuoti Dorisei Flinkenberg. Raportas 
turėdavo būti pateikiamas kitos dienos rytą, va- 


- 267 


lymo darbų metu, kai juodvi su Dorise Elinkenberg, 
apsivilkdavo naujutėlaitėmis „Keturios šluotos ir 
semtuvėlis“ darbinėmis uniformomis ir kaip tor- 
pedos lakstydavo po namą su siurbliu, šluostėmis, 
šepetėliais ir įvairiomis gaiviai kvepiančiomis dezin- 
fekavimo priemonėmis. Dorisė paprastai turėdavo 
tūkstančius klausimų ir laukdavo į juos atsakymų. 
Dorisei trūks plyš reikėdavo susidaryti išsamų ir 
detalų vaizdą to, kas ten vyko. 

Iš tikrųjų lyginant su šventėmis Pirmajame Kyšu- 
lyje, medžiotojų šventės būdavo dar patrauklesnės. 
Tuo atžvilgiu, kad visi kuriam laikui pasikeisdavo 
ir tapdavo kažkuo kitu. Pavyzdžiui, anksčiau dieną 
jaustas artumas su Bomba Pinke Pink dingdavo tarsi 
mostelėjus burtų lazdele. Pinkė tarsi virsdavo iš vieno 
žmogaus kitu ir jei Sandrai per vakarėlį būdavo ne- 
patogu į ką nors žiūrėti, tai būtent į ją, Bombą Pinkę 
Pink. Tačiau Pinkė irgi vengdavo žiūrėti į Sandrą; 
apsimesdavo, tarsi beveik jos nepažinotų. Ir tai iš 
tikrųjų kažkuria prasme suteikdavo palengvėjimą. 

Bet kas gi vykdavo vakarėlio metu? Aišku, tai, ką 
visi ir žinojo vyksiant. Medžiotojų pokštai tapdavo 
vis grubesni, nešvankesni ir panašiai, o alkoholis 
liedavosi upėmis. Ir tai būdavo tikras alkoholis, 
skaidri kaip ledas degrinė ir viskis su soda ir ledu, 
tikrai ne koks nors namų gamybos vynas iš kanistro. 
Ir hmmm... ak, sakykim tiesiai šviesiai, kekšės, nes 
to jos ten ir būdavo, tiesiai šviesiai kekšiauti, o ne 

džiaugsmo koeficientui padidinti ar panašiai... Ir 
tos kekšės, jos ir darydavo tai, dėl ko ten ir būdavo, 
stengdavosi iš peties, kuo vėliau, tuo daugiau, taip, 
kad visi matytų. Laikrodis tiksėdavo, metas dary- 
davosi vis vėlesnis ir vėlesnis, bet Sandrai kartais 
pavykdavo savo buvimą padaryti kiek įmanoma 
mažiau pastebimą gana ilgą laiką, kol... pamažu 
viskas virsdavo tikru chaosu ir šventė pasiekdavo 
kulminaciją. 

Maurojantys vyrai - Olandietis net ir šiuo at- 
žvilgiu sugebėdavo pralenkti kitus — ir ant stalų 
šokančios prostitutės, kartais visiškai be drabužių, 
bet su blizgančiais batais sidabriniais kulniukais... 
Toliau viskas būtent tokiu stiliumi tęsdavosi iki 
kulminacinio taško, po ko šventė greitai skildavo 
į daug mažų dalių. Ir tada įvairiose namo vietose 
galėjai tapti pačių keisčiausių scenų liudininku. Su- 
augę vyrai, staiga verkiantys kaip vaikai, baubiantys 
ir balsu raudantys dėl visų savo paklydimų gyve- 
nime. Tokiose vietose niekada nebūdavo daugiau 
nei vienas vyras, bet dažniausiai daugiau nei viena 
kekšė. Moterys verkdavo dėl savo paklydimų, nors 
ir kitose vietose, vienišos arba grupelėmis. Kekšės, 
pasakodamos apie savo svajones, vis kalbėdavo, kal- 
bėdavo ir kalbėdavo, bet dažniausiai tarsi į tuštumą, 
nes niekas, o visų pirma vyrai, jų nesiklausydavo. 
Juk jos — viso labo kekšės ir vyrams staiga pasida- 
rydavo kažkuria prasme svarbu, kad tokios jos ir 

būtų, tarsi paskutinė gynybinė siena nuo kažkokios 
grėsmės, kažko, ko tiksliai niekas nežinojo. 

Tuo pat metu kekšėms jų paleistuvavimas, bū- 
tent šitos, o ne kokios kitos funkcijos atlikimas, 
įgaudavo visiškai kitą prasmę. Tai tapo būdu pa- 
slėpti ir apsaugoti visus kitus dalykus, buvusius... 
pačios kekšės viduje. Būdas apsaugoti tai, kas 
trapu ir pažeidžiama. Tas minkštai kietas ir per- 
matomas vietas, esančias kiekvieno žmogaus viduje 
ir kurios, anot vienos iš baisiųjų Dorisės dainų, 
yra „gražiausia, ką ji turi“. Staiga paleistuvavimas 
tapo apsauga. Ir nulinė komunikacija po to tiek su 
vyrais, tiek su moterimis. 

Ta tikrai didžiulė vienatvė, ją matyti buvo baisu, 
bet taip pat ir įdomu. 

Kad niekas nesiklausė kito, kad niekas apskritai 
nieko nesiklausė, bet staiga vis tiek pajusdavo tokį 
poreikį išlieti savo asmenines nelaimes. Viso to re- 
zultatas, savaime suprantama, buvo gana intensyvi 
ir karšta atmosfera visame name (aišku, išskyrus 
Sandros kambarį; ten eiti buvo griežtai draudžiama, 
tuo atžvilgiu Olandietis buvo kietas kaip akmuo; 
Sandrai taip pat buvo patarta užsirakinti kambario 
duris, kuriame ji, nepaisydama visų aplink vyks- 
tančių šėlionių, galiausiai užmigdavo santuokinėje 
lovoje visai saldžiu miegu). 

Visiškai aišku, kad būtų atsiradęs tūkstantis 
moterų iš, pavyzdžiui, sodo Pirmajame Kyšulyje, 

kurios, išgirdusios, kas dėdavosi medžiotojų šven- 
tėse, tikrai nepraleistų progos paaikčioti dėl „vargšų 
vaikinų“, negalėjusių pasilinksminti iš tikrųjų. Bet 
buvo ir kitų. Pavyzdžiui, Ingera Herman, Sandros 
ir Dorisės apsilankymų mieste prie jūros metu šio 
bei to paklausinėdavusi Sandros jūreivių užeigoje 
po meno parodos arba gero filmo. 

Ingeta Herman klausėsi pasakojimo apie šventes 
ir supratingai šypsojosi. Po to moksliškai ir susido- 
mėjusi pasakė, kad iš tikrųjų tai tokio pobūdžio 
šventės, kurios labiau atitiko senąjį šventės api- 
brėžimą, atsiradusį senovės Graikijos laikais, kai 
būdavo svarbiau ne švęsti miesčioniškai, „pasilinks- 
minti“ (ką Ingeta Herman ištarė su pasibjaurėjimu 
ir gerokai patraukė iš vyno taurės), o atsiplėšti nuo 
savo kasdienybės ir visų vaidmenų joje. Trumpam 
visą tai pamiršti, tarsi karnavale. 

„Tai daroma ne siekiant atsipalaiduoti ar pana- 
šiai, — tęsė Ingeta Herman jūreivių užeigoje, kur ji 
mėgdavo sėdėti, kalbėtis, gerti, kalbėtis ir gerti; kil- 
davo įtarimas, kad net labiau nei vaikščioti į gerus 
hlmus ar meno parodas, labiau nei bet ką. - O 
norint apsivalyti, - pasakė Ingera Herman, - tie 
vyrai tai suprato. Tai yra viena iš pirminių senųjų 
graikų bakchanalijų prasmių.“ 

„Taigi, svarbiausia ne linksmybės, — paaiškino 
Ingera Herman, — svarbiausia - apsivalymas.“ 

O mergaitės, - Dorisė ir Sandra, Sandra ir 
Dorisė, - klausėsi akis išpūtusios, bet suprato. Jos 
tikrai suprato. 


Nors per pačias medžiotojų šventes Sandra ne- 
turėjo būti kartu taip ilgai. 

„Hmmm, hmmm, - pradėdavo kas nors, daž- 
niausiai dar prie vakarienės stalo, - ar mergaitei 
dar ne metas į lovytę?“ Tai būdavo kas nors iš, 
„hmmm, malonumų mergaičių“ arba, pavyzdžiui, 
Tobiasas Forstriomas, tais kartais, kai dalyvaudavo. 
Tobiasas Forstriomas akivaizdžiai jautėsi kaip ne- 
savas, sėdėdamas prie medžiotojų stalo kartu su 
viena mokinių iš jo mokyklos. Vis dėlto pats namo 
jis neidavo, tai jokiu būdu nepriversdavo jo viską 
nutraukti, padėkoti ir traukti savo keliais. 

Užuor išėjęs, jis itin stropiai rūpindavosi nu- 
siųsti miegoti Sandrą, kartais net nesulaukusią 
deserto. 

Tada, kai kas nors tai ištardavo, pasitaikydavo, 
kad Olandieris krūprelėdavo, tarsi ką tik pastebėjęs 
savo dukrą kitame stalo gale, ir pasakydavo ką nors 
panašiai: „Gal tau jau tikrai metas miegoti, mano 
mažutė?“ 

Įdomu, kad tai sakant jo balsas neskambėdavo 
kaip sąžinės graužiamo žmogaus. Vis dėlto šiek 
tiek anksčiau, neturėdamas kaip išsisukti, priva- 
lėjo sutikti su pusbrolių ir pusseserių mama (jos 

pokalbio su Olandiečiu metu dėl draudimo Dorisei 
ir būtinybės jo laikytis) sakiusia, kad medžiotojų 
šventės tikrai nėra vaikams tinkanti aplinka. Be to, 
užtikrino tikrai pasirūpinsiąs, kad Dorisei taikomo 
draudimo būtų laikomasi. 

Tačiau savo Sandros su visu tuo jis nesusiejo. 
Olandietis pirmasis tarsi pamiršdavo apie savo 
dukrą prie medžiotojų vakarienės stalo ir tai buvo 
ne paprasčiausias abejingumas ar blogas tėvo par- 
eigų atlikimas, o kas kita, ką nesąmoningai suprato 
ir pati Sandra, nors apie tai ir negalvodavo. Tik ji ir 
daugiau niekas. Iš tiesų tai buvo atsiminimai iš jet- 
set gyvenimo, kai jie buvo trise, - Lorelei Lindberg, 
Olandietis ir ji pati. /et-set gyvenime, kad ir kas 
tai būtų buvę (medaus mėnesio kelionės, naktinių 
klubų gyvenimas, įdomūs žmonės, garsūs aktoriai, 
menininkai ir grožio karalienės, kurie vis tiek susi- 
maišė galvoje į vieną košę), jie viskuo dalijosi ir be- 
veik visur būdavo kartu. Egzistavo ne tiek jau daug 
ribų. Ir mažoji mergaitė visada būdavo kartu - ir 
turėjo būti kartu (taip pat ir jos pačios nuomone, 
taip sakant, priešingu atveju paleisdavo dūdas). 

Ber visa tai, kaip sakyta, slypėjo kažkur pasąmo- 
nėje. Ir buvo sunku, beveik neįmanoma žodžiais 
išaiškinti tai kam nors kitam. 

„Žinoma, tėti“, — Sandra nenorėdavo liūdinti 
Olandiečio. Nepriešgyniaudama atsistodavo, pa- 
sakydavo labanakt ir palikdavo šventę tekėti savo 

vaga. Tiksliau, beveik palikdavo, tik retsykiais 
dirstelėdavo tam tikrose vietose, diskretiškai, jei 
to reikėdavo. 


Bet Pinke, naktį, paryčiui, būti moterimi, ar tai 
yra tai? Kaip švies Pinkės kojų baltumas ugninio ši- 
Jono ir akį rėžiančio rausvumo organzos fone... Baltos 
Pinkės kojos. Buvo paryčiai po vienos tokių švenčių, 
kai Sandra nuėjo miegoti iš karto po vakarienės. 
Ji prabudo anksti, buvo gal vos ketvirta ar penkta 
valanda. Staiga ją apėmė baisus, beveik dorisiškas 
alkis. Ji tiesiog turėjo atsikelti ir nueiti į virtuvę 
naktinio sumuštinio. 

Įsisupo į chalatą, įsispyrė į šlepetes, atsargiai 
atrakino duris, pravėrė jas ir išsmuko į koridorių. 
Name tvyrojo visiška tyla, visos durys ankštame ko- 
ridoriuje buvo uždarytos; tos į Olandiečio kambarį, 
šitos į svetainę, į svečių kambarį ir į biblioteką. Kas 
už tų durų dėjosi, galėjai tik numanyti. Iš tikrųjų 
tai ir nebuvo labai įdomu, kaip kartą, Sandrai at- 
raportavus, pasakė Dorisė: „Jei matei vieną tokį 
sugulimą, vadinasi, matei visus. Gal gali papasakoti 
ką nors įdomesnio?“ 

Ir Dorisė buvo teisi, tačiau dabar kažkas vis dėlto 
privertė Sandrą apsidairyti. Tada ji pastebėjo, kad 
priešingoje koridoriaus pusėje, prie įėjimo esančios 
durys į Drabužinę šiek tiek pravertos. Ir ar tik ne- 


sklido iš ten kažkokie garsai? 

Prislopinti pridususio žmogaus šūksniai ir gar- 
sesnis stenėjimas. Tylūs, tylūs aiktelėjimai. Sandra, 
žinoma, kažkur viduje žinojo, kad neturėtų būti 
tokia smalsi, bet vis tiek negalėjo susilaikyti. Tiesiog 
turėjo apsisukti, grįžti atgal ir atsargiai dirstelėti 
per durų plyšį. 

Ten, kažkur tarp visų medžiagų, tarp Dup- 
pioni, Habotai, Crėpe de chbine ir Georgette šilko, 
tarp šilko brokato ir /acguard, gulėjo ji, galva į 
priekį. Galva buvo tarsi palaidota gražiuose audi- 
niuose. Nepamirštama galva, priklausiusi ne kam 
kitam, o Bombai Pinkei Pink. Jos nesimatė, bet 
ir nereikėjo, buvo ir taip aišku. Nes pakako ir šių 
dalykų: aukštyn iškelto užpakalio, tarsi odelė ant 
dešrelės užsmaukto ant pilvo šviesiai raudono si- 
jonėlio, šviečiančių baltų šlaunų ir jo, įsikibusio už 
nugaros, su nuleistomis kelnėmis, klūpančio, bet 
neparkritusio ant kelių kaip ji. Tai buvo Tobiasas 
Forstriomas. Jis tvirtai laikė Pinkę už pakaušio ir 
spaudė žemyn jos galvą į audinius, tarsi norėdamas 
uždusinti. Ir kaip tik tada, kai atrodydavo, kad jai 
nebeužteks oro, trūktelėjęs už plaukų pakeldavo jos 
galvą aukštyn, po to vėl spausdavo žemyn. Ir tuo 
pat metu dulkino, dulkino ją taip, tarsi tai būtų 
gyvybės ar mirties klausimas, iš visų visų jėgų. 

Staiga, tarsi pajutęs į pakaušį įsmeigtas akis, jis 
atsisuko. 

Ir tarpduryje pamatė Sandrą. 

Tai truko kelias sekundes, bet atrodė kaip visa 
amžinybė. 

O Pinkė, jos baltos šlaunys? Vienas sidabrinis 
batas gulėjo koridoriuje. Sandra pasiėmė jį kaip 
kokią brangenybę į savo kambarį. 

Oi, Pinke... 


Ryte Pinkė buvo aiškiai be nuotaikos. Sandrai 
atėjus į virtuvę pusryčių ji sėdėjo prie stalo visiškai 
apsirengusi, taip pat ir su švarkeliu, ir gėrė iš puo- 
delio juodą kavą. 

„Dieve mano, kaip be ryšio vakar išėjo!“ — šūkte- 
lėjo ji ir gal būtų pridėjusi dar ką nors, bet nespėjo, 
nes kieme supypsėjo mašina ir iš kažkur pasigirdo 
balsas: „Pinke! Taksi atvažiavo!“ Pinkė atsistojo ir 
nieko daugiau nepasakiusi išskubėjo. 

To, ką matė Drabužinėje, Sandra nepapasakojo 
Dorisei Flinkenberg. Ne todėl, kad būtų turėjusi 
paslapčių nuo Dorisės, bet todėl, kad taip nederėjo. 
Ir ji nenorėjo liūdinti Pinkės — dar labiau, nei ji jau 
buvo nuliūdusi. Nes Sandra žinojo, o gal ir pati 
Pinkė suprato, kad tai žymėjo Pinkės laikų name 
pelkėtoje miško dalyje pabaigos pradžią. 


Širdis yra beširdė medžiotoja. Kaip sakydavo ame- 
tikietė mergaitė. Tai buvo vienas iš jos posakių. 

Nes kurgi tuo metu, kai Pinkė gulėjo pakeltu 
užpakaliu tarp visų medžiagų Drabužinėje, buvo 

Olandietis? Aišku, kad name, tačiau savo kamba- 
ryje, iš vidaus užsirakinęs duris. Su Ingera Herman, 
išdygusia vidury nakties; tiesiog vidury nakties su- 
skambo telefonas ir tai buvo Ingera Herman iš jū- 
reivių užeigos mieste prie jūros. Ji tepasakė: „Dabar 
sėdu į taksi ir atvažiuoju!“ 

Vėliau Ingera Herman pasakė Sandrai, kad 
Olandietį ji tikrai vertino. 

„Su juo taip įdomu diskutuoti. Jis žino tiek 
įdomių istorijų. Tiek daug patyrė. Įdomu.“ 

Širdis yra beširdė medžiotoja, Pinke. 

Tai buvo pirmas kartas, kai Ingerta Herman iš- 
dygo name pelkėtoje miško dalyje per medžiotojų 
šventę. Bet ne paskutinis. Ji ir toliau atvažinės į namą 
taksi, įvairiu paros metu, dažnai gana vėlią naktį. 


Tačiau kol kas, tą rytą po nakties, kai Sandra 
užklupo Pinkę ir Tobiasą Forstriomą, Sandra nuėjo 
į Drabužinę apsikuopti ten dar prieš ateinant Do- 
risei. Tada pastebėjo, kad kažkas tikrai buvo prieš 
ją viduje ir bandė vėl viską sutvarkyti. Dalis au- 
dinių buvo rūpestingai sulankstyti ir surikiuoti 
lentynose. 

Ber ten gulėjo ir batas. Antras Pinkės batas. 
Blizgantis sidabru, su tūkstančio metrų aukščio 
kulniuku ir platforma. Sandra pasiėmė ir jį į savo 
kambarį ir paslėpė. Nuo visų taip, kad net ir Dorisė 
Flinkenberg nepamatytų. 

Netrukus pasirodė Dorisė, lipanti laiptais 
į namą, kuriame jos persirengė savo „Keturios 
šluotos ir semtuvėlis“ valytojų uniformomis. Do- 
risė pauostė orą: „Hmmm, šis namas atsiduoda 
viešnamiu.“ Tada stvėrė kibirus, šluostes bei šepe- 
čius ir kibo į darbą. Ir — viskas, viskas vėl buvo visai 
gerai. 


Kai ruduo tapo žiema, Bomba Pinkė Pink buvo 
atleista. 


„Kaip laikosi tėtis?“ — paklausė Ingerta Herman 
jūreivių užeigoje. 

„Gerai.“ 

„Bet grįžkime prie meno parodos, - pasakė In- 
geta Herman jūreivių užeigoje, - jūs turbūt turite 
daug klausimų.“ 

„Ne“, — vienu balsu ištarė Dorisė ir Sandra, bet 
vis tiek stengėsi atrodyti susidomėjusios. 

„Dabar juk tavo tėčiui melancholiškas etapas, — 
pasakė Ingera Herman jūreivių užeigoje. - Name 
retsykiais tikrai pasidaro vieniša. Ar kaip?“ 

„Gal.“ 

„Stiprūs dalykai, — pasakė Ingeta Herman apie 
ką tik jų marytą filmą arba parodą. — Ar šventės 
vyksta kiekvieną šeštadienį? Taip pat ir šįvakar?“ 

Tai įvyko vėliau, to arba kito šeštadienio naktį. 
Sandra pakilo nuo vakarienės stalo ir nuėjo mie- 
goti, o šventė, kaip įprasta, tęsėsi be jos. Po kelių 
valandų ją pažadino iš koridoriaus sklindantis 
triukšmas. Susijaudinę balsai ir tuo pat metu, visko 
fone, grojantis laukujų durų skambutis. 

Nach Erwald und die Sonne. Die Sonne. Die 


Sonne. 


„Į šitą namą ji pateks tik per mano lavoną!“ 
Sandra girdėjo, kad tai Pinkė gerklojo koridoriuje. 
Buvo ir kitas balsas, iš karto aišku, kad Olandiečio, 
bandantis suturėti ir nuraminti. 

„Ak, Pinke, nuleisk garą.“ 

„Ak, Pinke, aišku, kad nepadaryčiau nieko, kas 
tave užgautų.“ 

Ir visą laiką, be to, ir gana garsiai, fone skambėjo 
ta nepakenčiama dainelė, vis iš naujo. 

Nach Erwald und die Sonne. Die Sonne. Sch- 
napps... 

Buvo aišku, kad lauke ant laiptų stovėjo kažkas, 
ko Pinkė nenorėjo įsileisti. 

Tada valandėlę viskas pritilo, kažkas vyko prie 
laukujų durų ir staiga pasigirdo beldimas į Sandros 
duris. 

„Sandra. Nemiegį? Ji nori pasikalbėti su tavimi.“ 

Sandra atsikėlė ir atidarė duris. Ten, koridoriuje, 
stovėjo Bomba Pinkė Pink, tokia susijaudinusi, ko- 

kios jos Sandra niekada nebuvo mačiusi. Su Sand- 
ros striuke rankose. 

„Štai, — ištarė Pinkė ir ištiesė Sandrai jos 
striukę. — Atleisk, kad pažadinau, bet tai būtinoji 
gintis. Ji lauke. Ant laiptų. Ji nori... - Pinkės balsas 
ėmė trūkčioti, - aš pasakiau, kad jos nė kojos šiame 
name nebus!“ 

Sandra apsivilko striukę ir išėjo į lauką. Už durų 
stovėjo ir į vidų nebuvo įleidžiama, žinoma, In- 
geta Herman. Ingera Herman, vėl atvažiavusi taksi 
į namą pelkėtoje miško dalyje, bet dabar taksi jau 
buvo išvažiavęs, o Pinkė neįsileido vidun. Kur jai 
reikėjo dėtis? Sandrai išėjus į lauką visa tai tvyrojo 
ore. Tačiau ji nieko nepasakė, tik nušvito, nes ji, 
Ingeta, nepaisydama netikėtų kliūčių, buvo kuo 
puikiausiai nusiteikusi. Ir pasakė, kad iš tiesų at- 
važiavusi tokį kelią su taksi iš miesto prie jūros dėl 
jos, Sandros. 

Nes sugalvojusi vieną dalyką, kurį norėjo pasa- 
kyti Sandrai, tai svarbus dalykas. 

„Tūpkim čia.“ Ir jos nutūpė ant laiptų. Ingeta 
Herman ir Sandra, ir ten jos sėdėjo tamsoje ir šal- 
tyje, bet vis tiek buvo taip gražu. Dangus giedras, 
virš jų galvų švietė tūkstančiai žvaigždžių. Staiga 
Sandra visai nesigailėjo išėjusi į lauką pas Ingerą, 
staiga jai visai nebeatrodė, kad suaugusieji kvailai 
pasielgė ją pažadindami bei ištempdami iš lovos 
vidury nakties. 

Atvirkščiai. Staiga tai tapo akimirka, kurios ji 
nieku gyvu nebūtų norėjusi praleisti. 

Su Ingeta Herman šalia savęs, susitaršiusia ir 
girta Ingeta, kurios vis tiek negalėjai nemėgri, kaip 
buvo mėgiama ir Pinkė, — tai irgi viską sunkino. 

Ingera Herman apkabino ją ir ėmė kalbėti tai, 
dėl ko ji atvažiavo iš miesto prie jūros, tačiau buvo 
truputį per daug apsvaigusi, kad galėtų tiksliai at- 
siminti, kas tai buvo, kokie žodžiai tiksliai... Bet jai 
pavyko išspausti šį tą apie žvaigždes: 

„Reikia žiūrėti į žvaigždes, Sandra.“ 

„Įdėmiai, Sandra.“ 

„Ir tada, tada reikia tiesiog... sekti paskui 
jas...“ 

Ir visai nesvarbu, kad tai ir nebuvo ta pritren- 
kianti tiesa, kurią Ingeta Herman norėjo pasakyti 
atvažiuodama, vis tiek buvo gražu. Ir staiga, beveik 
kaip pasakose, jas nutraukė kažkoks judėjimas prie 
namo kampo. Gyvas ir sveikas ten stovėjo Olan- 
dietis su gėrimais ant padėklo rankoje. 

Į gėrimus buvo įsmeigtos degančios šaltosios 
ugnelės, dar vadinamos žvaigždžių liepsnelėmis. 

Degančios, taip fantastiškai šviečiančios... 

Plačiai plačiai šypsodamasis Olandietis ba- 
lansavo rankose padėklą su degančiais gėrimais 
ir lipo laiprais-į-dangų aukštyn pas jas, sėdinčias 
viduryje. 

Širdis yra beširdė medžiotoja, Pinke. 
"Meilė negaili pažeminimų. 
Tokia jau ji yra. 


O Pinkė liko namo viduje, iš kurio Olandietis 
išsmuko per rūsyje buvusį „personalo pagal iškvie- 
timą“ įėjimą, kaip jis dar vadinosi. 

Oi, Pinke, Pinke... 


O vėliau, dar vėliau tą pačią naktį, Pinkė ko- 
ridoriuje ant grindų prie Olandiečio miegamojo, 
prie užrakintų durų. Kūkčiojanti Pinkė su savo 
trumpučiu, pasikėlusiu sijonėliu ir šviečiančiomis 
raudonomis apatinėmis kelnaitėmis. Kaip šuo. 
Pinkė, netrukus mieganti sunkiu ir nelaimingu 
miegu ankštame koridoriuje name pelkėtoje miško 
dalyje, ant tokio bjauraus, bjauraus, tokio smėlinio 
kilimo. 

Širdis yra beširdė medžiotoja. 

Meilė negaili pažeminimų. 


Štai ką apie ją galima pasakyti. 


Taip Bomba Pinkė Pink buvo galutinai at- 
leista. 


„Aš daugiau nesu laisvas vyras“, - paistys Olan- 
dietis kitą dieną, ėmęsis paaiškinti savo dukrai, kad 

nuo šiol Ingeta Herman lankysis name pelkėtoje 
miško dalyje dažniau nei anksčiau. „Bent jau ne 
šimtu procentu“, — pridės, kas šiaip jau bus įdomu, 
nes tai buvo kažkas, ko jis niekada nesakydavo Lo- 
relei Lindberg laikais. 

Liūtams nė nenutuokiant, karčiuose atsiranda 
sidabrinių gijų, Olandieti, ar ne taip ir tau? 

O gal kas nors kita? 

Gal kas dėl Ingetos? 

Nebūti su kuo nors visu šimtu procentu -anks- 
čiau tai buvo svetima Olandiečio stiliui. 


Ryte į namą pelkėtoje miško dalyje atėjusi Do- 
risė nepasakė specifiniu Dorisės stiliumi jai būdin- 
gojo „šis namas atsiduoda viešnamiu“. Intuityviai 
suprato — kažkas name buvo ne taip — kad kažkas 
įvyko. Kažkas laimingo, kažkas liūdno, ar kad ir 
kaipten buvo. 

Kažkas, dėl ko visi įprasti komentarai tapo ne- 
reikalingi. 

Nuėjusi į virtuvę, išvydo prie stalo Bombą su 
šaltos ir beveik nenugertos kavos puodeliu prie- 
šais. 

„Niekada netapk ke... striptizo šokėja“, — pasakė 
Bomba Dorisei Flinkenberg drebančiomis lūpomis 
ir iš visų jėgų stengėsi atrodyti dalykiška, bet jos 
veidas buvo raudonas nuo verkimo, su tamsiai ža- 
liomis, tamsiai rudomis ir juodomis nuvarvėjusių 

dažų driūžėmis visur. Jai tai pasakius, jau kitą se- 
kundę veidas vėl susiraukė verksmo grimasa. 

„Jie tik niekina tave... visą laiką.“ 

„Jie kalba viską, kas įmanoma, bet rimtai taip 
nemano...“ 

Pasigirdo prie namo privažiuojančio automo- 
bilio garsas. 

„Pinke, taksi atvažiavo“, —- sumurmėjo kažkas 
kažkur toliau. 


O paskui ten tokiu žvaliu žingsniu pasirodė ką 
tik iš dušo išlindusi Ingerta Herman ir kyštelėjo 
galvą į kambarėlį, kur mergaitės persirenginėjo 
prieš darbą. 

„Ar nesakiau, kad jinai jį suvilios“, - šnipštelėjo 
Dorisė Flinkenberg. 


Po to medžioklės sezonas baigėsi. 

Netrukus išvažiavo moterys. Nuomos sutartis 
baigėsi ir atėjo metas palikti namą Pirmajame Ky- 
šulyje. Autobusas „Eldridos sielos kelionių merai“ 
nenorėjo užsivesti ir moterims teko du kartus taksi 
važiuoti į autobuso stotelę prie vieškelio. 

Būrų buvę galima paprašyti ir Bengto, bet tą 
dieną, kai moterys išvažiavo, jis girtas tūnojo savo 
daržinėje ir vengė rodytis. 

Ir Sandra pradėjo važinėti. Į Olandą, kartais 
aplankyti giminaičių. 

Tai buvo lyg ir lūžio metas. „Viskas, kas buvo 
taip atvira, vėl tampa uždaru pasauliu“, sukosi Do- 
risės magnetoloje. 

Netrukus, prasidėjus kitiems metams, į namą 
Pirmajame Kyšulyje įsikėlė šeima. Visiškai normali, 
pavarde Bakmansonai. Mama, tėtis ir berniukas. 
Kaip paaiškėjo, jie buvo teisėti namo šeimininkai 
arba bent jau jų palikuonys, kad ir kaip ten būtų. 

Sandra ir Dorisė toliau buvo kartu, toliau žaidė. 
Amerikietės mergaitės paslaptį, tai, bet taip pat ir 
kitus žaidimus. Sandra su Dorise toliau gilinosi į 
įvykių prie Bulės ežero detales, Edės mirtį ir visa 
kita. Tačiau visada prieidavo tas pačias, gerai ži- 
nomas senas išvadas. Be to, tai ėmė įkyrėti. Jos nė 
kiek nepasistūmėjo. 


Amerikietė mergaitė kaip povandeninė srovė. 

Bet mažoji mergaitė, Sandra, ji sėdėdavo ant 
palangės savo kambaryje ir niūniuodavo. Niū- 
niuodavo Edės dainą, kurią jau buvo gana gerai 
išmokusi. 

Su Edės drabužiais, — tai buvo paslaptis. Kaip 
ji kartais, slapčia nuo visų, ypač nuo Dorisės Flin- 
kenberg, apsivilkdavo tais drabužiais, amerikietės 
mergaitės drabužiais ir, būdama viena, vaikščio- 
davo su jais po namą pelkėtoje miško dalyje. 

Berniukas. Bengtas. Ar jis buvo ten? Ar buvo? 

Stovėdavo ir žiūrėdavo į jį pro didįjį panoraminį 
langą namo rūsyje. 

Kartais jis tikrai ten būdavo. Kartais ne taip 
tikrai. Kartais būdavo visai neaišku. 

Nors kartais užtekdavo tik įsivaizduoti, kad jis 
yra. 

Ir ji augo, ne ūgiu, bet darėsi vyresnė ir vis 
dainuodavo savo dainą, „mama, mama, mano 
dainą“! 

Ir žvelgdavo į berniuką. Amžinąjį. Pamiškėje. 

Edė tamsoje: tais vakarais ji būdavo viena name 
pelkėtoje miško dalyje ir nežinodavo, ką žaidžia. 

„Aš esu svetimas paukštis, - kuždėdavo ji į 
tamsą, — ar tu irgi?“ 


Kvėpuodavo į stiklą ir piešdavo aprasojusiose 
vietose figūras. 


Amerikietės mergaitės 


paslapties pabaiga 


Tai buvo vasaros pabaigoje, praėjus beveik pus- 
mečiui. 

„Dorise! Kur eini?“ 

„Į lauką.“ 

"Tas vietos neradimas, kai Sandra Vern būdavo 
išvažiavusi. 

Dorisė Flinkenberg traukė mišku Bulės ežero 


link. 


Vaikystės mirtis/Ką Dorisė matė miške. Dorisė 
stovėjo ant Lorės uolos, visai prie krašto, kaip ir 
daugybę kartų anksčiau. Žiūrėjo į blizgų vandens 
paviršių maždaug už trijų metrų apačioje. Bandė 
įžiūrėti dugną. Nepavyko. Nieko nesimatė. Ir tai 
nebuvo pirmas kartas. Ji su Sandra stovėjo toje pa- 
čioje vietoje kelis šimtus kartų anksčiau ir kiekvieną 
kartą suprasdavo tą patį dalyką. Tai buvo neįma- 
noma. Iš tikrųjų Benkis niekada nieko nematė. 

Tai, kas buvo nupiešta žemėlapyje, tebuvo įsi- 
vaizdavimas. Paveikslas. 

Netiesiogiai melas, bet tik tai, kas ir buvo — pa- 
veikslas. Išraiška. 

„Jausmo išraiška — visiška tiesa.“ Taip Dorisei 
Flinkenberg pasakė Ingera Herman, kai Dorisė 
nuėjo į Stiklinį namą pasikalbėti su Ingeta ir Kene, 
Ingetos seserimi, apie vieną dalyką, susijusį su ame- 
rikietės mergaitės paslaptimi. Visiškai privačiai. Ne 
todėl, kad tai būtų buvę daroma slaptai. Tai buvo 
jai toptelėjusi mintis, kuri vėliau, jai su Sandra kurį 
laiką užsiėmus ta paslaptimi, tik dar labiau sustip- 
rino įsitikinimą, kad tai, kas kartą buvo pasakyta, 
yra tiesa. Džiugi naujiena. Ji norėjo nudžiuginti 
Ingerą Herman, kurią taip mėgo. Ir Kenę, kuri juk 
irgi buvo Edės sesuo. Ir buvo visiškai natūralu pir- 
miausia papasakoti tai, ką beveik žinojo, tiesiogiai 
susijusiems žmonėms. Na, giminėms. Artimiau- 
sioms. 

Sandros nebuvo kartu, ji juk buvo išvažiavusi, 
į Olandą. Pas savo gimines. Be to, Edės žaidime 
prasidėjo kažkas keista, kažkas svetima, kas pri- 
vertė Sandrą truputį nutolti nuo jos, Dorisės. Nors 
Dorisė ir negalėjo tiksliai nurodyri, kas tai buvo, 
bet kažkas dėl tų drabužių ir gestų. Kartais Sandra 
persirengdavo viena pati, Dorisei nesant ir joms 
nežaidžiant. Vaikščiodavo ir savaip niūniuodavo 
tą dainą, amerikietės mergaitės dainą, Edės dainą. 
Pažvelk, mama, ką jie padarė mano dainai. Atrodo, 
jie sugadino mano dainą. 

Kaip ten bebūtų, kartą ji nuėjo į Stiklinį namą, 
kai ten lankėsi Ingeta Herman. Tai buvo jau po to, 

kai moterys išvyko iš namo Pirmajame Kyšulyje, 
bet ji, Ingeta, vis tiek gana dažnai lankydavosi Trak- 
tene. Pas Olandietį pelkėtoje miško dalyje ir kartais 
aplankydavo Kenę Stikliniame name. Tik kartais. 
Šiaip jos neatrodė turinčios labai daug ką bendro, 
Kenė ir Ingeta Herman. 

„Turiu įtarimą, kad ji nemirė. Na, amerikietė 
mergaitė, Edė.“ 

Štai ką ji pasakė Ingetai Herman ir Kenei de 
Vair, specialiai nuėjo į Stiklinį namą, kad tai pa- 
sakytų. 

Tačiau išėjo visai ne taip, kaip ji manėsi. 

„Ką?“ — paklausė Kenė, tarsi iš pradžių būtų 
visiškai nesupratusi, apie ką kalbėjo Dorisė. 

Ingera Herman priešingai, žvelgė į ją susimąs- 
čiusi, tikrai. O paskui staiga pratrūko kvatotis, na, 
gal ne visai taip, bet ją tai gerokai pralinksmino. Ta- 
čiau kai pamatė, kaip Dorisė džiaugėsi ir kaip no- 
rėjo jas nustebinti, vėl surimtėjo, taip motiniškai, 
kaip daroma kalbant su dvejų metukų vaiku. 

„Bet, mano mergyte, - pasakė Ingera Her- 
man, — kas gi tau pripūtė tokių arabų?“ 

„Koks skirtumas“, - sumurmėjo Dorisė ir visa 
jos drąsa išgaravo. 


Ji juk atėjo jų nudžiuginti. Kenės ir Ingetos. Juk 
ji taip mėgo Ingerą Herman. Gražiaakę. Gražiausią 


iš gražiausių. 

Bet „pripūtė tau arabų?“ Ką galima į tai atsakyti? 
Ir užsigavusi Dorisė patraukė namo. 

Iš viso neatsakė į tą klausimą. 

„Ai, tai tik šiaip mintis. Nerimtai.“ 

Pasakė ji ir greitai pakeitė pokalbio temą. Ir 
daugiau nė žodžio apie tai. Tačiau jai buvo sunku 
nuryti Kenės ir Ingetos, kaip čia pasakius, beveik 
visišką nesidomėjimą. Entuziazmo stygių. 


„Kas?“ — klausė Ingeta. Ir ji tikrai būtų galėjusi 
atsakyti. 

Rita. Žiurkė Rita, kadaise, prieš amžinybę. Kai 
jos buvo mažesnės. 

Dėl to, kad ji, Dorisė, manėsi kartą mačiusi 
kažką keista prie Bulės ežero. Iš tiesų ji ir pati ne- 
labai žinojo, kas tai buvo. Bet tai galėjo būti... 

O kadangi Rita ir Solveiga taip pat tada buvo 
prie ežero, visų pirma ji pabandė tarsi šiek tiek ar- 
čiau prie jų prieiti. Savo maniera. Iš pradžių truputį 
paerzino juos, - Solveigą, Ritą ir Bengrą, - bet ne- 
rimtai. Apsimetė šaudanti į nugaras, kai jie sėdėjo 
sau tokie paslaptingi ant lieptelio Antrajame Ky- 
šulyje ir nenorėjo jos priimti. 

Juos tai baisiai išgąsdino. Gana įdomiai. Rita dar 
labai supyko ir pagrasino, jei tik ji tuojau pat ne- 
dingsianti, paskandinti jos brangiausią nuosavybę, 
vestuvinę dovaną, kurią gavo iš pusbrolių ir pusse- 
serių mamos, kai pirmą kartą atvyko į pusbrolių ir 
pusseserių namus — Poppy markės magnetolą. 


290 


Ji, Rita, klaikiai įtūžo. Ji apskritai atrodė kažkaip 
įdomiai. Buvo ir supykusi, ir labai permatoma. Iš 


karto matėsi, kad jie kalbėjosi ir dar apie kai ką. 


Tačiau vėliau miške kartą Rita pati priėjo prie 
jos. Netrukus. Tada ji buvo kitokia. Kaip visada. 
Paprasčiau bendraujanti. Tokia, kokia ir būdavo iš 
tikrųjų, šalia nesant Solveigai. Kai jos nebūdavo, 
kaip visada kartodavo Solveiga, „tos dvi“. 

"Tada Rita pati prakalbo apie įvykius prie Bulės 
ežero. Papasakojo, kaip ji galvojo arba, tiesą sa- 
kant, žinojo, taip ir pasakė, kaip viskas buvo. Sakė, 
kad papasakos tai Dorisei, nors iš tikrųjų neturėtų 
nieko pasakoti, tai buvo didelė paslaptis. Jos tiesiog 
negalima kam nors pasakoti. 

Jos tai pažadėjo jai. Jai, amerikietei mergaitei. 

Edei de Vair. Jos nebuvo su ja pažįstamos, pa- 
prasčiausiai atsidūrė tinkamoje vietoje tinkamu 
laiku „arba netinkamoje vietoje netinkamu laiku, 
čia kaip pažiūrėsi“, ištarė Rita ir jos, pačios to ne- 
norėdamos, buvo įtrauktos į kažką, kažką didelį. 
Kas galėjo būti pavojinga. 

„Mes jai padėjome, — pasakė Rita Dorisei, — tai 
mūsų paslaptis. Ar dabar, kai tai žinai, gali pažadėti 
niekam neišplepėti?“ 

Dorisė, aišku, nieko iš karto taip neprisižadėjo. 
Žinoma, tada dar buvo maža, bet jau labai gerai 
žinojo, ką reiškia būti vedžiojamai už nosies. Taigi, 

prieš ką nors pažadėdama, norėjo tiksliai žinoti, ką 
ir dėl ko pasižada. Ir paprašė malonėti suteikti jai 
kiek daugiau informacijos. 

Rita dvejojo, bet paskui vis tiek nusileido Do- 
risei. Taip jau atsitiko, kad jos su Solveiga tą rytą 
buvo prie ežero. Ten atėjo mergaitė, amerikietė 
mergaitė, kažkas buvo atsitikę, pasakojo ji. Didelis 
kivirčas, ne tarp amerikietės mergaitės ir Solveigos 
su Rita, o su kažkuo, su kuo amerikietė mergaitė 
buvo prieš pat... daugiau apie tai ji negalėjo kal- 
bėti. Ir, tiesa, amerikietė mergaitė įkrito į ežerą, 
bet išniro. 

„Visa laimė, — su palengvėjimu ištarė Rita. — Ir 
atspėk, kas ją išgelbėjo? Ogi Solveiga.“ Solveiga juk 
taip gerai mokėjo plaukti ir tikrai galėjo išgelbėti 
kam nors gyvybę vandenyje. 

Amerikietė mergaitė buvo tokia sujaudinta ir 
dėkinga. Ji iš tikrųjų nežinojo, kaip išreikšti savo 
dėkingumą. 

Galiausiai atsidėkodama amerikietė mergaitė 
viską joms papasakojo apie gana baisią istoriją, į 
kurią ji buvo įsipainiojusi su dar keliais žmonėmis, 
ne su Bengtu, Bjornu ir jomis, o su kai kuriais ki- 
tais. Ir kad todėl jai reikėjo išvykti. Ji turėjo išnykti. 
Visiškai. 

Ir ji paprašė mergaičių niekam nieko nepasa- 
koti. Kad jos matė ją tą rytą. Ji turi dingti, būti 
kaip išnykusi. 

Amerikietė mergaitė paklausė, ar galinti jomis 
pasitikėti. 

Ir Rita su Solveiga davė garbės žodį. 

O tada, papasakojusi visa tai Dorisei Flinken- 
berg, Rita paklausė jos to paries. 

Ar dabar ji galinti pasikliauti Dorise? Kad 
dabar, kai viską žinojo, ji saugos tą paslaptį. Kai 
Dorisė ir toliau truputį dvejojo, nors daugiau dėl 
vaizdo, nes jau buvo pradėjusi galvoti, kad visai 
gera, kai kažkas tau patiki tokius didelius, svarbius 
ir lemiamą reikšmę turinčius dalykus ir kad būtų 
galėjusi sutikti vos ne su bet kuo, Rita vėl prabilo: 
„Supranti, Dorise, į šią istoriją yra įsipainioję tiek 
daug žmonių, kad jei ji iškils viešumon, gali būti, 
jog niekas nebebus kaip iki šiol. Taip pat ir pus- 
brolių ir pusseserių namuose...“ 

Tai, aišku, pataikė į dešimtuką. Baisiausias da- 
lykas, kokį tik Dorisė Flinkenberg galėjo įsivaiz- 
duoti, buvo kokie nors negrįžtami pokyčiai pus- 
brolių ir pusseserių namuose, po ko ji liktų be tikrų 
namų ir vėl būtų priversta grįžti pas ežero mamą. 

"Taigi galiausiai Dorisė pažadėjo ir dar užtikrino. 
Ne, ji tikrai niekada nieko neišplepės. 

„Ner ir pusbrolių ir pusseserių mamai nė pusės 
žodžio. Pažadėk tai.“ 

Tai buvo visų sunkiausia. 

„Atsimink, Dorise. Jei žinančių yra daug, viskas 
labai sudėtinga. O tu juk žinai, kokį košmarą ji jau 
išgyveno. Dėl Bjorno...“ 

„Nes blogiausias dalykas šioje istorijoje, — ištarė 
Rita pabaigoje, — yra tai, kad atrodo, jog Bjornas 
nusižudė dėl Edės. Taip stipriai ją mylėjo. Ir — jis jos 
nepažinojo. Nežinojo, kas ji buvo. Jį labai sukrėtė 
žinia, kad ji visą laiką buvo kitokia, negu manė ją 
esant. Bet nepamiršk ir kito dalyko, Dorise. Bjornas 
buvo labai karšto būdo. Ir jis ne pirmas savižudis 
giminėje. Ten beveik visi patys save pribaigė. Dėl 
pačių įvairiausių priežasčių.“ 

„Pusbrolių ir pusseserių mamai būtų be galo 
sunku tai ištverti.“ 

O tai Dorisė Flinkenberg suprato kaip kažin 
ką. Taigi ji pažadėjo. Ir dar kartą. Galiausiai. Ir tai 
buvo pažadas, kurį ji tesėjo. 

Dorisė Flinkenberg buvo ne iš tų, kurie davę 
garbės žodį viską išpliurpia. 

Sunkiausia būdavo su pusbrolių ir pusseserių 
mama. Nors, antrą vertus, tada gyvenime vyko ir 
daugybė kitų įdomių dalykų. 

Ir su Sandra. Tai buvo kitas dalykas. Ji galvojo, 
kad galbūt jos kaip nors prisikas prie teisybės žais- 
damos. 

O tada, jei žaisdamas kažką išsiaiškini, tai juk 
nėra žodžio nesilaikymas. 

"Tuo pat metu - įsigilinusi į viską, ji tai paste- 
bėjo — Ritos istorijoje buvo daugybė miglotų vietų. 
Kiek klausimų tam tikrose vietose, kiek juodų 


SKYLIŲ... 

Taigi, vizitas pas Ingerą ir Kenę buvo tarsi testas. 
Na... 
Išėjo visai nekaip. 


Štai taip. Taigi. Jei kas nors kalbėjo netiesą, jei 
pasakojimas buvo skylėtas ir tai žinojai, ką reikėjo 
daryti su tuo žinojimu? 

Kad pasakojimas buvo skylėtas. 

Kai niekas iš susijusių žmonių nenorėjo apie 
tai net girdėti. 

Ir dar Sandra. Visų pirma ji buvo išvažiavusi. Į 
Olandą, velnio Olandą. Visų antra ji lakstytų ap- 
linkui ir kraipytųsi su Edės drabužiais, niūniuotų 
dainą ir visą laiką būtų tokia velniškai kvailai reikš- 
minga. Būtent tada, kai atrodė, jog reikia stumtis į 
priekį metodiškai, rinkti faktus ir iš tikrųjų pažinti 
amerikietę mergaitę. 

Pavaikščioti su jos mokasinais. Kaip sako in- 
dėnai. Ner jei tik vieną dieną. 


Kraipyris prieš beprotį. Bengrą. Taip, taip. Do- 
risė tai matė. Ji tai pastebėjo, tikrai. Sandra, Sandra, 
ji buvo tokia permatoma. 


Štai taip. Taigi. Kas buvo daroma su tuo žino- 
jimu? Akivaizdu, kad nelabai daug kas. 

Dorisė Flinkenberg stovėjo ir trypčiojo ant 
Lorės uolos prie Bulės ežero (nes tuo pat metu 

ramybės nedavė tas prakeiktas, prakeiktas vietos 
neradimas, kai Sandra Vern būdavo išvažiavusi). 
Amerikietės mergaitės paslaptis. Cha, cha, 


cha. 


Ber, tarp kitko, kokia tyli diena. Tylu ne tik prie 
ežero, kur visada būdavo tylu, bet taip pat ir miške. 
Jokio vėjo. Jokio lietaus. Jokių bangų vandenyje. 
Nieko. 

Tai buvo nenormalu. Pati nenormaliausia tyla 
nenormaliu oru. 

Pastarasis dalykas, tas nenormalus oras, buvo 
objektyvus faktas, apie kurį buvo kalbama taip pat 
ir per radiją. Tą patį priešpietį specialioje vietinio 
radijo ryto programoje, jei visai tiksliai — vos prieš 
kelias valandas, pusbrolių ir pusseserių virtuvėje, 
kur savo įpročiams ištikima Dorisė pajuto ją api- 
mantį nerimą. 

Sesuo Naktis, Sesuo Diena. Tas keistas vietos 
neradimas, kai Sandra Vern būdavo išvažiavusi. 

Nors vargu ar Dorisė nujautė, ką žada ta diena. 


„Žemė verda, — aiškino orų ekspertas per ra- 
diją, — itin lokalus fenomenas. Tačiau nepaprastai 
įdomus. Jis retai pasitaiko šiose platumose. Tai 
kombinacija — didelės oro drėgmės ir...“ 

Dorisė nelabai to klausėsi, ji perjungė kitą stotį, 
kuri grojo jos mėgiamas dainas. 


296 


Tai, kas slepiasi sniege, atlydžiui atėjus atsidurs 
lauke. 

Ak, kokia gera daina. Ber ji ir tada nesusiprato 
suprasti to kaip įspėjimo, ką žada ateinanti diena. 

Ne. Dorisė Flinkenberg senu įpratimu susiejo 
dainos žodžius su savo pačios išgyvenimais, su savo 
turtingu jausmų ir minčių pasauliu. 

Kartais ji tai darydavo, atvirai šnekant, tiesiog 
nepakenčiamai sentimentaliai. Dorisė Flinkenberg 
turėjo ir tokią minkštą savo pusę. Ir tai pusei Do- 
risės Flinkenberg galvoje visų pirma akompanuo- 
davo įvairios melodijos, kurių ji prisigraibydavo 
visur aplinkui. 

„Viskas, kas buvo taip atvira, vėl tampa uždaru 
pasauliu.“ Pavyzdžiui, vien tik šioje eilutėje iš Lilės 
Lindfors dainos Dorisei Flinkenberg slėpėsi oke- 
anai reikšmių. 

Relikvija iš moterų laikų. Ji gavo tą plokštelę 
iš Saskijos Šernhelm, kai moterys kėlėsi iš namo 
Pirmajame Kyšulyje ir Saskija Šernhelm išvažiavo 
namo į Mėlynąjį kambarį. Kaip atminimą. 

Ir Dorisė atsiminė. Kiekvieną kartą klausydama 
tos plokštelės vis atsimindavo. 

Ir ilgėjosi moterų, laiko, kai moterys buvo ten. 


Kai moterys buvo ten. Ne tokia jau amžinybė 
praėjo. Keli mėnesiai, gal truputį daugiau. Kiek 


daugiau nei pusmetis. Praėjusią vasarą. Daugiausia. 

Ber vis tiek. Tokie dalykai dabar buvo beveik pa- 
miršti. Kaip iš tikrųjų viskas buvo. Net ir pati Do- 
risė, kuri tikrai norėjo prisiminti, buvo jau daug 
ką pamiršusi. 

Greta pabaigos, suprantama. Ją prisiminė. Kaip 
visada. Tą pilką dieną, kai jos stovėjo kieme, pus- 
brolių ir pusseserių mama, Rita, Solveiga ir ji pati ir 
į autobusą „Eldridos sielos kelionių metai“, kuris 
vėliau, aišku, nenorėjo užsivesti ir teko skambinti 
Lindstriomų Berndtui ir Okei, kad atvažiuotų su 
taksi ir per du kartus nuvežtų moteris į autobuso 
stotelę prie kelio, toje pusėje, kuri vedė į miestą 
prie jūros. 

Jų rausvas autobusas „Eldridos sielos kelionių 
metai“ po to stovės pusbrolių ir pusseserių kieme 
daug mėnesių, kol galiausiai bus nutemptas, tačiau 
ne moterų, o po jų į namą Pirmajame Kyšulyje 
naujai įsikėlusios šeimos rūpesčiu. Bakmansonų 
šeimos. Tai bus įprasta šeima: mama, tėtis ir vaikas. 
Beto, kaip jau tūkstantį kartų sakyta, jie buvo tei- 
sėtų namo šeimininkų tiesioginiai palikuonys. 

Įprasta šeima. Kaip ir turėtų būti. Ir baisiai ma- 
lonūs žmonės, baisiai, kaip truputį vėliau ateityje 
pasakys Liza Malama. Ber ne todėl. 

Ber tada jos stovėjo dar nežinodamos apie tokį 
tęsinį, pusbrolių ir pusseserių mama, dvynės ir 
Dorisė Flinkenberg, tą kaip reta slegiančią dieną 

pasaulio istorijoje, kai moterys susipakavo savo 
daiktus ir visiems laikams paliko Trakteną. Stovėjo 
ir, bent jau Dorisė Flinkenberg, galvojo liūdnas 
mintis. Taip pat ir pusbrolių ir pusseserių tėtis 
kažkur už jų prie kambario lango, tas buvo aišku 
net ir netikrinant. Vienintelis, kurio ten nebuvo, 
tai Bengtas. Jis gulėjo savo kambaryje daržinėje stip- 
riai nusitašęs, toks nemaloniai girtas, koks kartais 
būdavo, kai nenorėdavo nieko girdėti apie supantį 
pasaulį. Moterims išvažiavus ir kiemui ištuštėjus tik 
Dorisės galvoje liūdnai dainuojant Lilei Lindfors, 
„viskas, kas buvo taip atvira, vėl tampa uždaru pa- 
sauliu“, ta trapi nuotaika išliks neilgai, nes staiga 
per kiemą nuaidės kita melodija: 

„ARTIKRAI MES NORIMETAIKOOGOS... 
BET KOKIA ĮMANOMA KAINA?“ 


Tai bus Benkio muzika iš daržinės. 


Bet kol kas, paskutinėmis moterų buvimo ten 
minutėmis. Vietovės gyventojai vienoje pusbrolių 
ir pusseserių tėčio sodybos pusėje, o moterys prie 
autobuso „Eldridos sielos kelionių metai“ kitoje, 
per vidurį — uždarytas kelias. „Kvaila, — pagalvojo 
Dorisė Flinkenberg, - ir iš kur staiga atsirado ta 
riba?“ Moterų laikais nebūdavo jokių panašių skirs- 
tymų. 

Akivaizdu, kad pusbrolių ir pusseserių mamą 
taip pat apėmė ore tvyrojusi niūri nuotaika, nes ji 

staiga atsisuko į pirmą pasitaikiusį žmogų šalia ir 
iš jos lūpų pasipylė tirada: 

„Jos traukia kaip cirkas mažame miestelyje. 
Pasisrato savo palapines ir kviečia į spalvingus ir 
drąsius pasirodymus, bet nespėji nė mirktelėti, o jų 
ir pėdos ataušusios. Taip ir lieki stovėti žvarbiame 
vėjyje su sukietėjusiais cukraus vatos likučiais lūpų 
kampučiuose, drebantis nuo lietaus ir vėjo.“ 

Pirmas pasitaikęs žmogus šalia, nelaimei, buvo 
Rita, Žiurkė Rita. Ji suraukė nosį ir ištarė tokiu pagie- 
žingu balsu, kokį nutaisyti mokėjo tik Žiurkė Rita: 

„O čia dabar kas?“ — ir pridėjo kelis vaizdingus 
keiksmažodžius Trakteno tarme, maždaug, „teap- 
sišika“. „Teapsišika“, — pritarė Solveiga. Tai nebuvo 
adresuota kokiam nors konkrečiam asmeniui, tie- 
siog nuovargio ir pagiežos kupinas žodelis. 

Ber Rita neatstojo nuo pusbrolių ir pusseserių 
mamos ir, kai ji neatsakė, pakartojo beveik su 
įtūžiu: „Kas?“ Pusbrolių ir pusseserių mama pasi- 
skubino įterpti „na, na, na“, bet buvo matyti, kad 
ji prisibijo Ritos. 


Žiurkė Rita. Ji nenorėjo būti kokiame nors 
mažame miestelyje, į kurio centrinę aikštę (gal tai 
žemės centras?) cirkas atvažiuoja ir išvažiuoja maž- 
daug kas penkias minutes. Žiurkė Rita norėjo išeiti 
į pasaulį (garsiai to nesakė, niekas ir nebūtų klausęs, 


bet ji, Rita, buvo gana lengvai perprantama ir daug 

ką galėjai išskaityti iš jos „nosies padėties“, kaip 
tiesiai šviesiai buvo sakoma Traktene). Pamanyk 
apie metropolius, apie Londoną, Paryžių ir taip 
toliau. O kodėl ne, pasakė sau Dorisė Elinkenberg, 
stovėdama molėrame kieme po žemu vėlyvo rudens 
dangumi virš pusbrolių ir pusseserių namo... kodėl 
ne (arba Olande, kur buvo Sandra pas savo plačiąją 
giminę, kodėl ne ten, išskyrus giminę)? 

Taip pagalvojusi Dorisė pabandė pasikeisti su- 
pratingais žvilgsniais su Rita, bet Rita to nesuprato. 
Rita paprasčiausiai parodė liežuvį. Solveiga irgi pa- 
stebėjo kažką vykstant ir, Ritai parodžius liežuvį, 
tarsi pritarė, pakartodama „teapsišika“ ir piktai 
įsistebeilijo į Dorisę Flinkenberg. 

Pritarimas Ritai, atrodė, yra pagrindinė Sol- 
veigos misija šiame gyvenime. Buvo dar kitas da- 
lykas, kurį jis vis vaikščiojo ir kartojo. „Tai esame 
mudvi. Mes dvi.“ Kartą, kai kuo geriausių norų 
kupina Dorisė pramogos dėlei parodė Solveigai 
straipsnį iš „Nusikaltimų iš gyvenimo“ apie telepa- 
tiškas vieno kiaušinėlio dvynes Džudirą ir Džuljerą, 
kurios tuo pačiu metu, nieko nežinodamos viena 
apie kirą, skirtingose žemės rutulio pusėse užmušė 
savo mylimuosius penkiolika plaktuko smūgių į 
galvą (bent jau viena jų), Solveiga nesijuokė. Ji pa- 
žiūrėjo į tai rimtai, beveik iškilmingai. 

„Kiti nežino, ką reiškia būti dvyniais, - pasakė 
ji, - ką reiškia būti dviem.“ 

Tai nebuvo kažkas tiesiogiai gąsdinančio. Bet 
vis dėlto liguista. 


Taigi, moterys išvažiavo. Įsikėlė tikrieji namo 
savininkai. Bakmansonai. Maža šeima, kuri pavel- 
dėjo namą. Mama, tėtis, vaikas. 

Normalu. 

Ir iki begalybės malonūs žmonės. Vis dėlto Do- 
risė Flinkenberg ilgėsis moterų taip, kad net širdį 
spaus. 

„Viskas, kas buvo taip atvira, vėl tampa uždaru 
pasauliu.“ Taip velniškai normalu. 

Bet tada Dorisė Flinkenberg pradėjo įtarinėti, 
kad normalumas yra jos priešas. 


Kai Bakmansonų šeima tarsi iš niekur atsirado 
name Pirmajame Kyšulyje, tai buvo didelis ne- 
tikėtumas vos kelias minutes. Maždaug, pačioje 
pradžioje, kai tėtis, mama ir berniukas, kuris buvo 
vardu Janas ir vos pora metų vyresnis už Dorisę 
Flinkenberg, paskambino prie laukujų pusbrolių 
ir pusseserių namo durų. Po to pusbrolių ir pus- 
seserių mama draugiškai atidarė duris ir jie užėjo 
net į pačią virtuvę, kad pasisveikintų su visais va- 
karienės ten susirinkusiais pusbrolių ir pusseserių 
šeimos nariais. 

Na, kaip bebūtų, normali šeima normaliame 
amžių sandūros laikų name ant kalno Pirmajame 

Kyšulyje. Viskas taip normalu, kad normalumas 
buvo vis kartojamas. Jis buvo žurnalistas, ji - fo- 
tografė, jie turėjo dar ir mergaitę, bet jos čia ne- 
buvo. Ji Niujorke studijavo šokio meną (modernų 
šokį ir meninį maišytą šokį su rytietiška pakraipa, 
paaiškino mama, Tina Bakmanson, pusbrolių ir 
pusseserių namo virtuvėje, tarsi nuo to būtų pa- 
sidarę aiškiau). 

Berniukas, kuris, kaip sakyta, buvo vardu Janas 
ir pasakė „laba diena“, užaugęs ketino tapti jūrų 
biologu, bet tai jie sužinojo kiek vėliau. Ir atsitiko 
štai kas: Rita žiūrėjo į jį, pakėlusi akis nuo sriubos 
su dešrelėmis lėkštės. Ir ji, — net negalėjai pasakyti, 
jog bandė atkreipti dėmesį, — tiesiog ėmėsi, pri- 
čiupo iš karto. Jį. 

Viskas buvo taip velniškai nuspėjama. Taip 
normalu. 

Ir Dorisė Flinkenberg, kaip sakyta, ėmė rimtai 
įtarinėti, kad normalumas buvo jos priešas. 

Taigi dabar ji stovėjo tą keistą vėlyvos vasaros 
dieną tokiu keistu oru ant Lorės uolos prie Bulės 
ežero ir gailėjosi savęs. Staiga pajuto tokią beribę 
vienatvę. 

Beribę kaip dykuma. 

„„„«viskas, kas buvo taip atvira, vėl tampa uždaru 
pasauliu.“ 

Dorisė nujautė, kad tampant vyresne bus sunku 
susivokti, kur pasukti. Ta prakeikta vienatvė. 

Jei ne Sandra... Taigi, Sandra. Vėl Olande. 
Tas prakeiktas vietos neradimas, kai Sandra 
Vern būdavo išvažiavusi. 


Taigi Dorisė Flinkenberg drebėdama stovėjo ant 
Lorės uolos prie Bulės ežero. Viduryje vėlyvos va- 
saros. Tokios tylios, šiltos, debesuotos ir drėgnos. 

Blyksc, blykst, blykst, blykst. 

O kas gi ten? Ar tik akies kamputyje neblyks- 
telėjo kažkas ryškiai raudonas, ten, truputį kairiau 
apačioje? Kažkas, ką ji pastebėjo jau gerokai anks- 
čiau, bet, paskendusi mintyse apie gailestį sau, ne- 
atkreipė į tai dėmesio? 

Kažkas svetimas akies kamputyje. Raudonas. 
Neginčytinai. Raudona spalva nendrėse. 

Vargšė Dorisė. 

Ji priėjo arčiau. Labai arti, kiek tik galėjo. Tada 
išgirdo savo pačios klyksmą. 

Ir pasileido. Tekina, nežiūrėdama, šaukdama, 
kaip briedis per minkštą, ramų ir tylų mišką. 

Lėkė takeliu pusbrolių ir pusseserių sodybos 
link ir verkė balsu. 

Tiesiai ant Ritos ir Jano Bakmansono. Susidūrė 
su jais ir griuvo kaip pakirsta. 

„Ar ji negyva?“ — pasigirdo Ritos balsas iš vir- 


šaus. 

Bet: spragt galvoje ir pasidarė tamsu ir tylu. Do- 
risė neteko sąmonės. O kai vėl ją atgavo, aplinkui 
ją būriavosi žmonės. 

Taip Dorisė surado lavoną. 

Edės de Vair. Tai, kas iš jos liko. 

Amerikietė mergaitė. Ji išplaukė iš akivaro prie 
nendrių ežere po šitiekos metų. 

„Beveik neįtikėtinas fenomenas, — pasakė eks- 
pertas, iš kurio vėl buvo imamas interviu orų laidoje. 
per radiją. — Bet tai jokiu būdu nėra neįmanoma. 
Priešingai. Visiškai logiškas gamtos fenomenas. 
Dėl keistų čia tvyrojusių orų šią vasarą, kai kuriose 
vietose itin keistų. Sausra ir drėgnas karštis vienu 
metu. Mokslininkų žargonų tai vadinama žemės 
drebėjimo nuojauta. Tai, kas yra po paviršiumi, vėl 
pradeda burbuliuoti... ten, žemėje...“ 


Plastikas yra amžina medžiaga. Štai ką miške 
pamatė Dorisė. Ranką (skeletą). Raudoną lievpaltį. 
Plastikas yra amžina medžiaga. Raudonas ir vel- 
niškas. Klaikiai gerai matomas. Štai kodėl. 


Žiurkė Rita. Buvo rugpjūčio šeštadienis, Rita 
ir Janas Bakmansonas vaikštinėjo miške. Ėjo jų 
pamėgtais takeliais, Rita keliais žingsniais arsili- 
kusi nuo Jano Bakmansono, Janas Bakmansonas 
kalbėjo, Rita klausėsi. Įdėmiai. Jai patikdavo, kai 
Janas Bakmansonas pasakodavo, atrodydavo, kad 

ir pati visur dalyvauja. O visų geriausia, kad tai 
nebuvo fantazijos ar prasimanymai, tai buvo tikra, 
tai buvo teisybė. 

Tai buvo tą pačią dieną, kai Janas Bakmansonas 
grįžo iš Norvegijos, kur keliavo su tėvais. Tai buvo 
pusiau darbinė, pusiau atostogų kelionė. Jano 
Bakmansono tėvai buvo žurnalistai, jie rašydavo 
ir fotografuodavo kaip komanda, o jų reportažai 
būdavo spausdinami žurnaluose apie gamtą, na, 
ne National Geographic, bet panašiai. 

Jie plaukė nedidele gumine valtimi su pakabi- 
namu varikliu tamsiais kordų vandenimis, kuriuos 
supo aukšti kalnai, išnyrantys tiesiai iš gelmės. Jie 
plaukė tolyn šaltais vandenimis, mama, tėtis ir 
vaikas, visi trys su geltonos spalvos drabužiais iš 
klijuotės ir raudonomis gelbėjimosi liemenėmis. 
Kaip tik tą dieną, apie kurią vaikštinėdamas miške 
su Rita pasakojo Janas Bakmansonas, jiems tarsi 
vėl susipažįstant vienas su kitu po kelių savaičių 
nesimatymo (nes šiaip Rita daugiau ar mažiau gy- 
veno Jano Bakmansono kambaryje namo Pirma- 
jame Kyšulyje bokšte), buvo debesuota ir lietinga 
popietė. Lietus vis stiprėjo. Jiems išplaukiant savo 
reikalais iš pakrantės miesto nebuvo beveik jokio 
vėjo, bet staiga jis pakilo ir ėmė kaip reikiant pūsti 
tiesiai į tą ne siaurą, bet ir ne per plačiausią, tolyn 
nueinantį fiordą. Tai netrukdė, nes vėjas pūtė ta 


pačia kryptimi, kaip jie ir plaukė. 

Šiaip buvo tylu, tik tyliai burzgė dešimties arklio 
jėgų varikliukas. Jokių žmonių aplinkui, nei vande- 
nyje, nei krante. Pakrantėse - moliuskų auginimo 
vietos: dideli balti plūdurai tvarkingomis eilėmis, 
taip stovėsiantys nejudinami daugelį metų. Pavie- 
niai namai šen bei ten, kalnų ožkos stačių uolų 
plyšiuose, paukščiai ore. Dideli juodi paukščiai 
pilkai balto dangaus fone. 

Kelionės pradžioje Janas Bakmansonas gulėjo 
guminės valties dugne ir tiesiog žvelgė į baltą dangų 
su tamsiais paukščiais. Tai buvo fantastiškas jausmas. 
Staiga variklis sukosėjo, dar kartą, du kartus, už- 
geso ir daugiau nebeužsivedė, kad ir kiek jie visi 
trys bandė. Variklis buvo miręs, o jie netgi neturėjo 
pasiėmę irklų, tik kobinį, kuriuo, esant reikalui, ga- 
lėjai bandyti irtis, bet pučiant vėjui ir esant stiprioms 
srovėms, iš jo nebuvo jokios naudos. Taip jie atsidūrė 
forde dreifuojančioje valtyje. Visur ta pati tyla, nė 
gyvos dvasios aplink ir nė vieno laivelio. Be to, kaip 
sakyta, juos nešė stipri srovė. 

Po to staiga prapliupo lietus, tamsa vis tirštėjo 
ir netrukus apgaubė juos kaip maišas. Jie bejėgiškai 
dreifavo toliau, radijo telefonas irgi neveikė. Be 
to, buvo šalta; šaltis skverbėsi iš kelių šimtų metrų 
gylio ledinio vandens. 

Jų striukės ir vatinės kelnės po drabužiais nuo 
lietaus ir gelbėjimosi liemenėmis negalėjo suteikti 
pakankamos apsaugos ilgesnį laiką. Galiausiai jie 

visi trys, mama, tėtis ir berniukas, sutūpė guminės 
valties dugne ir glaudėsi vienas prie kito tamsoje. 
Tėtis lygiais intervalais pašviesdavo žibintuvėliu į 
krantą, norėdamas perduoti signalą, jei kas nors 
juos pamatytų. Tačiau žibintuvėlį reikėjo tausoti, 
nes šviesa gelto, o tai reiškė, kad baterijos senka. 

Vandeniu slystanti vieniša valtis. Ir daugiau 
nieko. Tuščia. 

Jie laukė pagalbos. Tiesiog laukė. Daugiau ir 
nebuvo ko griebtis, valčiai dreifuojant vis tolyn į 
iš pažiūros begalinę ir tuščią įlanką. 

Ilgos kaip valanda minutės, valanda kaip am- 
žinybė. Sraiga, jiems gulint guminės valties dugne 
prisišliejus vienas prie kito ir apsiklojus viskuo, 
kas buvo po ranka, jiems bent jau pasirodė, kad 
išgirdo kažkokį naują garsą. Duslus gausmas, kuris 
vis stiprėjo ir augo, tuo pačiu pasėdamas ir viltį, 
ir baimę. Kas ten per keistenybė, gal bent jau ne 
krioklys? Jie toliau artėjo prie vis stiprėjančio garso, 
primenančio milžiniškos širdies plakimą. Ta širdis 
turėjo būti didelė kaip visas pasaulis, be to, sustip- 
rėjo srovė ir visa tai atrodė gana grėsmingai. 

Ber staiga pasidarė šviesu ir iš už įlankos vingio 
išniro laivas, didžiulis gražus keleivinis keltas — krui- 
zinis, kaip vėliau paaiškėjo, su daugybe turistų iš už- 
sienio. Ir jų valtelę užfiksavo didžiojo laivo radaras. 

Po to, kai jie jau buvo išgelbėti, įkelti į laivą, 
nusiprausę ir persivilkę sausais šiltais drabužiais, 

kapitonas pakvietė Janą Bakmansoną į vairinę 
viršutiniame denyje ir aprodė visas naujo ir gra- 
žaus laivo navigacijos įrangos gudrybes. Jis rimtai 
paaiškino, kad pastebėti tokią mažą guminę valtį 
debesuotu ir lietingu oru anaiptol nėra savaime 
suprantamas dalykas. 

„Taigi, jums pasisekė“, — pasakė kapitonas Janui 
Bakmansonui. Po to jie buvo pakviesti vakarienės 
su garbingais svečiais prie kapitono stalo. Janas Bak- 
mansonas bandė paaiškinti Ritai, kaip keista buvo 
patekti beveik tiesiai iš šalčio, tamsos ir baimės į di- 
delį ir gražų laivo restoraną su išsipusčiusiais kruizo 
keleiviais, tokiais tyliais ir kultūringais. 

Ber tada, kaip tik tuo momentu, viduryje Jano 
Bakmansono pasakojimo, į kurį iš paskos ėjusi 
Rita buvo taip įsijautusi, kad beveik prarado laiko 
ir erdvės suvokimą, miške priešais juos pasigirdo 
pašėlęs traškėjimas, verksmas ir lūžtančių bei kren- 
tančių šakų garsas. Nė vienam iš jų nespėjus nė 
mirktelėti, priešais iššoko Dorisė Flinkenberg. Do- 
risė lėkė tiesiai į juos, matydama ir tuo pat metu 
nematydama, buvo taip praradusi savitvardą, kad 
nieko nepastebėjo, nors ir šaukėsi pagalbos ir dūmė 
įjuos nosies tiesumu. Tada, kai jau atrodė neišven- 
giamai susidurs su Janu Bakmansonu, ji staigiai 
sustojo, išvertusi akis, tarsi būtų pamačiusi du vai- 
duoklius, ir krito žemėn kaip pakirsta, kur ir liko 
gulėti tarsi mirusi. 

Janas Bakmansonas parpuolė šalia Dorisės ant 
kelių ir, paėmęs jos ranką, norėjo patikrinti pulsą. 

„Kas jai? Ar ji negyva?“ — paklausė Rita. Sujau- 
dinta, tačiau ne be jai įprasto kartėlio balse, tarsi 
bylojusio, kad viduryje ko nors svarbaus amžinai kas 
nors turi viską sugadinti. 


Edė Nuostabioji, ant neštuvų miške — tai, kas 
iš jos liko. Ingera Herman apsivėmė. Kenė buvo 
išbalusi kaip lavonas. Seserys nušlitiniavo, prilai- 
kydamos viena kitą. Benkio ten tada nebuvo. Jis 
gėrė daržinėje. Vis dėlto vėliau jis atsipeikės. Naktį, 
kai miške prasidėjo gaisras. Staiga dalis didžiojo 
miško buvo apimta liepsnos, kuri šliaužė prie namo 
Pirmajame Kyšulyje, kur Bakmansonų šeima bent 
jau spėjo laiku išsigelbėti. 


Rita, 
Dorisė žiūrėjo į ją. 
Rita pagavo jos žvilgsnį. 


Rita žvelgė atgal. Bet tai buvo vėliau, prie Bulės 
ežero, kai namas Pirmajame Kyšulyje jau buvo su- 
degęs, o Bakmansonų šeima vėl išsikėlusi į miestą 
prie jūros ir nepasiėmusi su savimi Žiurkės Ritos, 
kaip buvo žadėjusi. Kai vėl buvo ruduo ir viskas 
buvo vėlu, per vėlu. 

Vėliau. Dar ne dabar. Kaip tik tą dieną, tą dieną, 
kai Dorisė rado ir buvo visiškai pasimetusi bei pra- 
radusi savitvardą. Prie pusbrolių ir pusseserių namų 
susirinko minia žmonių, tiek pažįstamų, tiek ir ne, 
iš esmės pusė Trakteno (taip pac ir keli jūros vai- 
kėzai). Apkabinta pusbrolių ir pusseserių mamos, 
Dorisė praėjo pro juos visus ir užlipo į savo kam- 
barį. Ten pusbrolių ir pusseserių mama padėjo jai 
atsigulti į lovą davė migdomųjų tablečių ir miltelių 
nuo galvos skausmo, tada kaip reikiant užtraukė 
užuolaidas ir kambarį iš karto apgaubė tamsa. Nes 
tai buvo dar per karą naudoti tikri tamsos roletai. 
Dorisė vis tiek dar įsikišo ausų kamštukus, po to 
užmigo ir miegojo tūkstantį metų. 


Pusantros paros, jei tiksliau. Visiškai pakan- 
kamas laiko tarpas, kad jai nubudus viskas būtų pa- 
sikeitę. Lygiai taip pat tamsu, savaime suprantama, 
tačiau, kai ji išsiropštė iš lovos ir pakėlė roletus, į 
vidų plūstelėjo dienos šviesa. Norėdama pravėdinti 
troškų mieguistumą, Dorisė atidarė langą. 

Vos tik jai nubudus viskas, kas įvyko vakarykščią 
dieną — ji vis dar manė, kad tai buvo vakarykštė 
diena — grįžo atgal. Ežeras, raudonas plastikas, 
ranka ir apyrankė, irgi iš plastiko, balto niekingo 
plastiko. Ją užplūdo pasidygėjimo banga. Vis dėlto 
tai nebebuvo taip nepakeliamai klaiku; ji buvo išsi- 
miegojusi, žvali ir netgi galėjo apie visą tai galvoti 
lyg ir dalykiškai, bent jau truputį. 

Staiga ji pasigedo Sandros Vern, kodėl jos ten 
nebuvo? Kodėl ji visada būdavo išvažiavusi, visada 
kur nors kitur, kai vykdavo svarbūs dalykai? Dorisė 
nesitvėrė noru viską papasakoti, perkratyti viską 
nuo pradžios iki galo. „Kaip tik priešingai, nei kad 
aš visą laiką įsivaizdavau. Kad viskas buvo taip, kaip 
kažkas labai seniai sakė. Kad amerikietė mergaitė 
nepaskendo. Tiesiog išnyko, todėl, kad norėjo iš- 
nykti, o gal turėjo. Tokia jau ji buvo. Žinai, kaip 
sakė Ingera Herman. Staigiai nukrito kaip iš dan- 
gaus ir vėl išnyko, bet prieš tai spėjo sukelti didelę 
nelaimę ir daug skausmo. Visai kaip...“ 

„Rita juk man pasakė, kad aš suklydau. Aš ma- 


čiau ne...“ 


Bet dabar, ryte, gaivumo valandėlė. Dorisė ati- 
darė langą ir įtraukė į plaučius šviežio oro, godžiai 
ir giliai. Bet. Ore buvo kažkas keista, neįprasta ir 
baisiai pažįstama. Kvapas. Arba, tiksliau, smarvė. 
Jai niekada anksčiau neteko užuosti tokio kvapo ir 
smarvės. Nors ne, teko. Tačiau ankstesniame gy- 
venime, ankstesnėje egzistencijoje, ežero Dorisės 
būryje. Ir tai buvo blogiausia, nes ne tik išgąsdino, 
bet beveik privertė vėl suakmenėti iš siaubo. 

Kvapas buvo toks pats, kaip kam nors bandant 
padegti namą. Štai taip. 

Reikia prisiminti, kad Dorisė buvo toks vaikas, 
kuris iš savo brangiai kainavusios patirties aiškiai 

pernelyg gerai pažino tą smarvę ir jos keliamų išzy- 
venimų niuansus. Būdama dar visai bejėgis vaikas 
Dorisė Flinkenberg netgi ne vieną, o du kartus vos 
ne vos išsigelbėjo iš liepsnų ir abu kartus tik savo 
apdairumo dėka (ir abiem atvejais padėjo išsigelbėti 
ir kitam žmogui, kankintojai, kuri, be to, buvo dar 
ir jos mama). 

Tai reikia prisiminti, jei nori suprasti, kodėl 
Dorisę vėl išpylė šaltas prakaitas ir apėmė panika. 
Be to, drėgmės ir degėsių kvapas buvo beveik ne- 
pakeliamai stiprus, drėgnas nuo gesinimo ir lau- 
žiantis nosį. Ir Dorisė vėl pasileido, nulėkė laip- 
tais žemyn į sodą, kur liko stovėti tekant saulei. 
Buvo juk rytas, bet praėjus dviem dienoms po to, 
kai Edės, amerikietės mergaitės, lavoną rado prie 
ežero. Skeleras su kuo puikiausios kokybės, beveik 
nepažeistu raudonu lietpalčiu, užtat kūnas buvo 
beveik visiškai suiręs. Dorisė išmiegojo beveik dvi 
paras. Pusbrolių ir pusseserių mama iš tikrųjų tu- 
rėjo duoti jai atominių migdomųjų (taip ir buvo), 
kad užmigrų tą baisiąją popietę, kai buvo rasti Edės 
de Vair palaikai. 

Dorisė stabtelėjo ant pusbrolių ir pusse- 
serių namo laiptų ir apsidairė aplinkui. Iš pirmo 
žvilgsnio viskas atrodė kuo normaliausiai. Kieme 
stovėjo mėlynas pusbrolių ir pusseserių tėčio SAAB, 
prie daržinės kampo senas surūdijęs mopedas, 
keli dviračiai; mėlynas kibiras, žalias purkštuvas 

be purškimo mechanizmo, nerūpestingai gėlyne 
numestas grėblys prie namo kampo, tarp sausiukų 
ir violetinių bei rožinių kvapiųjų pelėžirnių plonais 
stiebeliais, kurie nedrąsiai vijosi aukštyn iš rudos 
žemės ir bandė užsikabinti už vinių, šen bei ten 
įkaltų į namo sieną. Bet jie buvo suodini, žali lapai 
su rudomis dėmėmis. Ir smarvė, ji tikrai niekur 
nedingo, tvyrojo visur, stipresnė nei bet kada. Po 
to Dorisė pakėlė akis ir pažvelgė į kalvą, ant kurios 
stovėjo namas Pirmajame Kyšulyje. Kažkokia ne- 
sąmonė. 

Namas, aišku, niekur nedingo. Ir vis dėlto. Vie- 
noje pusėje žiojėjo juoda skylė. Visiškai atvira. Tarsi 
dalis namo būtų nugriuvusi. Bokštas pakrypęs, o 
keli langai išdaužti. Laimės namas stovėjo ten ir 
žiojėjo, toks apleistas ir nusiaubtas tą tylų tylų rytą. 
Ir miškas šalia. Jame tarsi buvo atsiradusi skylė. Jis 
išdegė iš vienos pusės ir išdegusi žemė bei tuštuma 
skverbėsi tolyn į mišką tarsi plati vaga, kiek tik akys 
užmatė nuo tos vietos, kur ji stovėjo. 

„Tarsi gaisro koridorius miške.“ Taip Dorisė 
apibūdins tai vėliau, kai pasakos Sandrai, ką tik 
grįžusiai namo iš Olando, kurią susitiks miške tą 
pačią dieną. Bet dabar, rytą prie pusbrolių ir pus- 
seserių namo, Dorisė stovėjo ant laiptų ir bandė 
suvokti viską, ką matė, ir nieko nesuprato, tuo pat 
metu bandydama, o galvojimas buvo to bandymo 
dalis, suvaldyti viduje augančią paniką. Ji suvokė, 

kaip viskas aplink ją atrodė įprasta, tai ramino, bet 
tuo pat metu ir buvo tarsi įžeidimas. 

Kas atsitiko? 

Kodėl niekas man apie tai nepapasakojo? 

Gerai įsiklausius į ypatingus garsus tą vasaros 
rytą greta tylos, susidariusios todėl, kad nečiulbėjo 
jokie paukščiai (nors jie ir šiaip nečiulbėdavo taip 
vėlai vasarą; be to, kažkur toli, prie jūros ir Ant- 
rojo Kyšulio, kuris dabar atrodė tarsi kitas pasaulis, 
egzistuojantis pats sau, girdėjosi žuvėdrų balsai ir 
panašiai), buvo galima išgirsti iš namo sklindan- 
čius įprastus garsus. Per radiją transliuojamą orų 
prognozę išplaukiantiems į jūrą arba tyliai grojamas 
pažįstamas melodijas ir pusbrolių ir pusseserių 
mamai plaunant indus skimbčiojančius puode- 
lius. Ji visada pasirūpindavo palikti ant stalo švarią 
lėkštę košei ir puodelį kavai tam, kuriam pasitaikė 
pramigti. Pusbrolių ir pusseserių mama. Mama. 
Dorisė, vėl tokia mažytė, girdėjo iš tų jaukių garsų, 
kad lėkštė ir puodelis stovėjo ant stalo ir laukė jos... 
ir tai buvo jauku, ir visų pirma saugu, ir visa kita — ji 
juk buvo tokia dėkinga. Tuo pat metu tas dalykas 
dabar ją įsiutino ir staiga, net pati nespėjusi susi- 
vokti, ji puolė atgal į namą, atplėšė virtuvės duris, 
beveik įskrido vidun ir visa gerkle išrėkė pusbrolių 
ir pusseserių mamai tiesiai į veidą: 

„KAS ATSITIKO? KODĖL NIEKAS MANĘS 
NEPAŽADINO?“ 

Tiesiai į veidą žmogui, kurį mylėjo ir kuris my- 
lėjo ją kaip niekas kitas, taip pat ir praktiška meile, 
kuri pasireiškė ne vien tik žodžiais, o ir darbais. 
Pusbrolių ir pusseserių mama prie kriauklės atrodė 
sunerimusi, akimirką tiesiog sukrėsta. Bet po to vėl 
tapo tokia kaip visada. 

„Betgi nusiramink, Dorise, - ištarė pusbrolių 
ir pusseserių mama ramiai ir motiniškai, — nusi- 
ramink.“ Apkabino Dorisę per pečius ir pažvelgė 
į ją su visu pasaulyje dar likusiu švelnumu, o jis, 
konstatuodavo Dorisė, žvelgdama į pusbrolių ir 
pusseserių mamą, tas švelnumas, jis egzistavo. 
„Tau reikėjo pailsėti. Taip saldžiai miegojai. Po 
visų baisybių gali tik padėkoti Kūrėjui, kad jis 
apdovanojo tave gebėjimu miegoti. Siaubų ir 
baisybių ir taip pakako. Tarsi dar reikėtų kitų... 
Buvo paskelbtas pavojus, Dorise Flinkenberg. Net 
galvota apie evakuaciją iš pusbrolių ir pusseserių 
namo.“ 

Tada Dorisės Flinkenberg akys vėl išsiplėtė sulig 
valgomuoju šaukštu, nes savo vaikystės košmarų 
žmonės niekada nepamiršta. 

Staiga Dorisė vėl pamiršo savo pasipiktinimą 
bei įniršį ir tik plonu balseliu paklausė kaip mažas 
sumišęs vaikas: 

„Bet TADA juk būtumei mane pažadinusi?“ 

Tąakimirką visa pusbrolių ir pusseserių mamos 
viduje buvusi meilė išsiliejo per kraštus. 

„Dieve mano, - sušnibždėjo pusbrolių ir pusse- 
serių mama, vos galėdama ištarti žodį, — aišku, kad 
taip, Dorise, mylimas vaike, Dorise, vaikeli...“ 


Pusbrolių ir pusseserių mama vėl apkabino Do- 
risę, taip priblokšta to mažo žmogučio - Dorisės 
Flinkenberg. Kartais pusbrolių ir pusseserių mamai 
atrodydavo, kad Dorisė buvo kaip atskiras pasaulis, 
atskira planeta. 

Planeta pati sau ir netgi ji, pusbrolių ir pusse- 
serių mama, negalėjo į ją patekti. 


„Sėskis čia, pasišildysime košės, aš įpilsiu kavos 
ir viską papasakosiu. Ir pažvelk — mes turime savo 
didvyrį.“ 

Pusbrolių ir pusseserių mama paėmė rytinį 
laikraštį ir parodė Dorisei Flinkenberg. Pirmame 
puslapyje buvo didelė Bengto nuotrauka. Vienoje 
rankoje laikė ryžių šluotelę, kuria daužė degančią 
žemę, o kitoje — ant iešmelio pasmeigtą dešrelę. 
„Du zuikiai vienu šūviu“ buvo parašyta po nuo- 


trauka. 


Tačiau po to Dorisė daugiau nieko beveik ir 
nepasakys. Galbūt keista, bet vis tiek nepasakys. 
Gaisras netaps didesnių jos spekuliacijų objektu. 
Buvo taip, kaip buvo — miško gaisras, prasidėjęs 
tuo keistu oru, gal paprasčiausiai kaip kažkieno 

neatsargaus elgesio su ugnimi padarinys. Netyčia 
į sausas samanas numestas degantis degtukas arba 
neužgesinta cigaretė. O juk miškas kaip tik tuo 
metu knibždėte knibždėjo žmonių. Kaip jau sa- 
kyta, gandas apie klaikų Dorisės radinį prie Bulės 
ežero sukėlė žmones ant kojų, ką ji ir pati spėjo 
patirti prieš nugrimzdama į ilgą miegą. 

Daugybė „piligrimų“ patraukė prie Ežero, no- 
rėdami savo akimis pamatyti, kaip užbraukiamas 
paskutinis amerikietės mergaitės paslapties klaus- 
tukas. Kas jai nutiko? Ar ji tikrai paskendo? Taigi, 
teisingas atsakymas buvo „taip“. Ji paskendo. Kokia 
baisi meilės tragedija. Be to, sprendžiant iš kūno 
suirimo stadijos, buvo aišku, kad visus tuos metus 
ji išgulėjo ežere. „Nebeliko paskutinio klaustuko“, 
labai teisingai buvo parašyta kitą dieną vietinio 
laikraščio straipsnyje. Po antrašte „Makabriškas 
moksleivės radinys padėjo tašką“. Ir gana blanki 
nendrių ir panašių dalykų, kas buvo senos lavono 
dalys, nuotrauka. 

Gal dar buvo likę klausimų, taip pat ir dėl miško 
gaisro, pavyzdžiui, tačiau yra dalykų, kurių nesu- 
prasi. Nuo to, kad bandai juos perprasti, geriau 
nepasidaro. Nereikia pamiršti, kad Dorisė buvo 
daug negandų patyręs vaikas ir kažkur jos viduje 
ir toliau degė ugnis. Tikra ugnis, užkurta nuo deg- 
tuko, brūkšrelėto į degtukų dėžutės šoną ir nu- 
mesto į kažką, kas buvo palaistyta benzinu. Tik ššš 

ir suliepsnoja. Namas, kuriame miegi, jei netyčia 
esi toji auka. 
Dėl minėtos priežasties Dorisė gerbė ugnį. 
„Jei prikiši pirštą prie degančios žvakės lieps- 
nelės, tai nusideginsi. Ai! Bet ne visada pavyksta 
taip lengvai išsisukti. Vien tik su nudegimais, turiu 
galvoje. Ir aš nežinau, ar aš...“ 


Taip Dorisė pasakys Sandrai, kad gal jau atėjo 
laikas imtis kitų žaidimų. Tai, aišku, ne vienintelė 
priežastis, bet vis tiek. 

„Be to, aš nuo to jau pavargau. Atsibodo tie 
blogą lemiantys žvilgsniai ir šitie per šilti, nepa- 
togūs megztukai“, — kaip reikiant pasivaipydama 
pasakys Dorisė miške ant išdegusios žemės, kur jos 
su Sandra vėl susitiks tos pačios dienos popietę. 

„Gyvenimas laukia. Eime. Išsitrauksime žemė- 
lapį. Tikrą. Nes dabar leisimės į kelią.“ 

Ir Sandra taip pat užsikrės tuo Dorisės įkarščiu, 
jausdama prasidedant kažką nauja. Gaisras miške 
tapo riba, žymėjusia Dorisės ir Sandros žaidimo 
Amerikietės mergaitės paslaptis pabaigą. 


Kai buvo rasti amerikietės mergaitės palaikai, 
pačios Sandros ten nebuvo. Ji grįžo namo tą patį 
rytą, kai Dorisė Flinkenberg nubudo po pusantros 
paros trukusio išganingojo miego po baisybių prie 
Bulės ežero. 

Sandra buvo Olande. Tie giminaičiai jai buvo 
atstumiantys. Dėdės ir „teta“, stovėjusi už nugaros 
jai žvelgiant į jūrą, kuri buvo taip arti, kad pakilu- 
sios bangos beveik atsitrenkdavo į verandos langus. 
„Teta“, kuri kalbėjo, kokia nuostabi yra atsiritanti 
jūra, pašnekovui dar nespėjus to patirti. Kokios 
„gali būti laukinės gamtos jėgos“. 

„Teta“ stovėjo jai už nugaros ir klausinėjo dau- 
gybės dalykų, į kuriuos Sandra neatsakė, iš dalies 
dėl to, kad normaliai nesiklausė; ji iš visų jėgų sten- 
gėsi susikoncentruoti ir nors kartą kažką patirti 
pati. Be tarpinių rankų, be instrukcijų. 

Ber kai ji nieko neatsakė, „teta“ teištarė: 

„Taip, paskęsti mintimis jūroje ir toliuose yra 
olandietiškas bruožas. Didžiosios svajonės...“ — ir 
nebaigė sakinio. Ne todėl, kad būtų pametusi 
mintį, o todėl, kad tęsinys ir taip buvo aiškus. Bent 
jau taip iš jos nuskambėjo. 

Taigi, „teta“, ten, už Sandros, prie lango, o šiaip 
nieko nevyko. Nesuskambėjo telefonas, niekas 
apskritai su ja nesusisiekė, kad papasakotų, kas 
įvyko Traktene. Kad rasti amerikietės mergaitės 
palaikai. 

„VienarvėčcBaimė“... Atėjusi „teta“ bakstelėjo 
pirštu į jos megztuką. 

„Neliesk jo“, — pasakė Sandra. 

„Koks čia daiktas?“ 

Kai ji neatstojo, Sandra prisivertė išspausti: 

„Žaidimas.“ 

Ir vėl jai už nugaros, taip arti: 

„Kokius keistus žaidimus jūs žaidžiate.“ 

Sandra nieko neatsakė. Ne, pagalvojo. Ji nebuvo 
olandietė. Tikrai ne. 

Ji nebuvo olandietė. Ji buvo iš Trakteno, iš pae- 
žerės, kur buvo Sesuo Naktis ir Sesuo Diena. 

„Kai užaugsiu, būsiu ežero karalienė, — pasakė 
ji „tetai“ kitą kartą. - Tokia visa gleivėta.“ 

„Teta“, kuriai tai pasirodė visiška nesąmonė, 
išvertė akis, bet nieko nepasakė. 


Ežero karalienė. Taip miela. Čia jai pasirodė, kad 
sugalvojo kažką naujo. Naują dalyką. Sėklą. Sėklą 
naujam žaidimui su Dorise Flinkenberg. Ežero ka- 
ralienės sugrįžimas. Kai grįžo namo iš Olando. 

Staiga ją vėl persmelkė suvokimas, kaip stipriai ilgė- 
josi namų ir Dorisės Flinkenberg. Buvo klaikiai pasiil- 
gusi Dorisės, amerikietės mergaitės, berniuko miške, 
Ingeros Herman (taip, taip pat ir Ingeros Herman), 
Olandiečio ir namo pelkėtoje miško dalyje. 


Vis dėlto, atmetusi visas pertraukas ir išorinius 
trukdžius, vėliau Sandra galės prisiekti dėl vieno 
dalyko. Kad ruo metu, tiksliai tą minutę, kai Dorisė 
Flinkenberg stovėjo ant Lorės uolos prie Bulės ežero 
Traktene ir staiga nendrėse kažkur šone netikėtai 


sušmėžavo kažkas raudona, kaip tik tą sekundę, kai 

Dorisė padarė savo baisųjį atradimą, ji pati Olande 
stovėjo verandoje prie lango, žiūrėjo į putojančią 
jūrą ir niūniavo vieną tokią dainą. Edės dainą. 

Tas laiko sutapimas buvo kažkas, apie ką ji nie- 
kada negalės kam nors papasakoti, išskyrus Dorisę 
Elinkenberg. 

„Aš viską girdėjau, nors ir per vėlai. Kai grįžau 
namo. Ką tik. Buvau Olande.“ 

„O kaip Edė? Ką dabar darysime?“ 

Dorisė gūžtelėjo pečiais. Kartais tiesiog pasi- 
taiko suklysti. 

„Ne viską gali žinoti pasaulyje. Be to, tai juk 
buvo tik žaidimas.“ 


„Eime, - pasakė Dorisė Flinkenberg, — aš al- 
kana. Dorisiškai alkana. Mano pilve skylė.“ 

Ir nusijuokė. Tada jos patraukė iš miško į namą 
pelkėtoje miško dalyje, Sandra šį bei tą patiekė ant 
stalo ir jos valgė ir valgė. 

Ber štai Dorisė vėl surimtėjo. 

„Atėjo metas imtis mums ko nors rimto. Baigti 
žaisti. Aš noriu su ja susitikti. Mudvi leisimės į ke- 
lionę.“ 

„Ištrauk žemėlapį. Tikrą.“ 

Tada jos nuėjo į Sandros kambarį ir išskleidė ant 
lovos didžiulį pasaulio žemėlapį. 

„Dabar galėsiu palakstyti Alpėse kaip „Muzikos 


garsuose“, — tarė Dorisė Flinkenberg. 

„Pagaliau galėsiu su ja susitikti. Su Lorelei Lind- 
berg.“ 
„D-I-E-V-E, aš taip to laukiau.“ 


Berniukas baseine. Tačiau berniukas gulėjo ba- 
seino dugne, užmerktomis akimis. Grojo muzika. 
Artinasi naktis. Tokia šalta, tokia svaigi, tokia nuo- 
stabi. Ji priėjo prie jo. Taip tad viskas buvo. 

Mergaitę pažadino kažkoks garsas ir ji iš karto 
atsikėlė iš lovos. Apsivilko šilkiniu kimono, įsispyrė 
į aukštakulnes šlepetes su auliukais. Ne Edės dra- 
bužiais, daugiau to nereikėjo, ne dabar. 

Prie rūsio laiptų vedusios durys buvo atlapotos. 
Ji nusileido jais žemyn. 

Sandra Zuikialūpė. Pamatė jį baseine. Gulėjo 
nejudėdamas, užmerktomis akimis, gal miegojo. Ji 
nusileido kopėtėlėmis žemyn ir priėjo prie jo. 

„Aš jums papasakosiu apie meilę, — kadaise, 
vasaros pradžioje, prie Edės pakrantės namelio 
pasakė mergaitėms Ingera Herman, — kažkas yra 
įsimylimas ne todėl, kad būtų simpatiškas ar ne- 
simpatiškas ir visai ne dėl tūkstančio gerų žmogaus 
savybių. Įsimylimi žmonės, kurie pažadina gyve- 
nimui kažką tavo paties viduje.“ 

„O kas tai yra, — prieš tęsdama Ingeta Herman 
padarė pauzę, — niekada negali žinoti.“ 

Ir ji, Sandra, dabar, ten apačioje, baseine, su- 
prato, ką Ingera Herman turėjo galvoje. Ji tai su- 

prato nusileidusi kopėtėlėmis, keturias pakopas, 
kilometrines pakopas, tarsi lunatikė. 

Kol priėjo prie jo. Jis atsimerkė ir pamatė ją. 

Ar tai buvo sapnas? 

Visas namas miegojo, miegojo po dar vienos 
sunkios medžiotojų šventės, tokios, kokios vis dar 
buvo rengiamos name, kartais, retsykiais. Pasiro- 
džius Ingetai Herman šventės tapo kiek kitokios, 
nebeliko „personalo pagal iškvietimą“ arba jo buvo 
bent jau mažiau, tačiau atsirado daugiau erdvės, kaip 
čia pasakius, netikėtumams? Kartais vidury nakties 
pasirodydavo labai keisti žmonės. Ingetos Herman 
draugai, taip pat kas nors iš jūreivių užeigos. Kartais 
Magnusas fon B. ir Benkis. Sandra negalėjo patikėti 
savo akimis. Nors tada jie visada būdavo girti. 

Ir jau tada kirbėjo mintis, kad visa, kas gražu, 
pavirs vienu dideliu jūrų mūšiu. 


Ir vis dėlto berniukas. Bengtas. 


Tai įvyko. Berniukas baseine, kaip reikėtų apie 
tai papasakoti? Ar reikėtų apie tai pasakoti? Ar buvo 
galima pasakoti? Kam nors? Ner ir Dorisei, kuri 
reiškė daugiausiai, kuri buvo panašesnė į ją pačią 
labiau nei kas kitas visame pasaulyje? Kuri buvo ji 
pati ir kaip ji pati. 

Kai ir pati nežinojo, kas tai buvo. Arba būtent — 
žinojo. Ir vis tiek taip nederėjo. Kur tai matyta? 


Taigi ji negalėjo. Negalėjo nieko pasakyti. 

„Benkiui patinka uogos, - pasakė Dorisė Flin- 
kenberg pusbrolių ir pusseserių mamai virtuvėje 
vieną spalio priešpietį, valgydama bandelių tešlą iš 
indo. — Tokios trupurį šaldytos.“ Žvilgsnis į kiemą, 
šeštadienio rytas, Dorisė matė pro langą, kad viskas 
padengta šalna tarsi trapiu apklotu, kuris nutirps 
pašvietus orų prognozės žadėtai saulei. Saulė pasi- 
rodys ir diena bus giedra, gaivi ir spalvinga, kokia 
galėdavo būti tik rudenį ir tik Traktene. Dorisė 
žvelgė į lauką su tuščiu indu rankoje. 

Matė iš miško ateinantį Benkį. Atrodė kaip 
šventęs visą naktį, kaip iš tikrųjų ir buvo. Ir... 

„Ką sakai, Dorise?“ 

„Nieko.“ 


„Kur eini?“ 


„Į lauką.“ 


O vėliau ji ėjo per uolas Antrajame Kyšulyje. 
Ruduo, ruduo, vasarotojai išvažiavę, pelės šoko 
ant stalų kur tik panorėjusios visame Antrajame 
Kyšulyje. Vėliau, įdienojus, dienai pražydus, kaip 
ir buvo žadėta. Stiklinio namo stiklas žaidė saulėje 
ir vandenyje. Jūra, namas, viskas degė. Ber ne iš 
tikrųjų, tai tebuvo subtilios architekto išmonės 
efektas. 

Ber čia pasirodė ji, Dorisė Naktis, su savo blyškia 
oda. Su savo tamsiais drabužiais. Sandra Naktis, su 
savo blyškia oda, apsirengusi kažkuo rausvu. Tūks- 

tančio Kambarių Princesė Stigmarikė; ir lūpos kaip 
tokios princesės: nubučiuotos. 

Apsunkusi nuo praėjusios nakties glamonių. 
Dorisė tai matė, tačiau nieko nepasakė. 

Ir Sandra Vern nieko nepasakė. 

Jos juk vis tiek buvo dviese, savaime supran- 
tama. 

Ir, netardamos nė žodžio, mergaitės patraukė 
kartu. 

„ARTIKRAI MES NORIMETAIKOOOS... 
BET KOKIA ĮMANOMA KAINA?“ 

Aidėjo virš pusbrolių ir pusseserių kiemo. Taip 
garsiai, kad net ir Ritos su Solveiga namelyje langai 
virpėjo. 

„Jei rytoj prasidėtų Benkio revoliucija, pasi- 
imčiau revolverį ir nusišaučiau iš gryno nuobo- 
dulio“, — pasakė Rita Solveigai. 

Name jos turėjo revolverį. Lentynoje prie sienos. 
Tėčio revolveris. Ne pusbrolių ir pusseserių tėčio, 
o tikrojo. 

„Pokšt, - atsakydama nusijuokė Solveiga. - 
Pokšt, pokšt, pokšt.“ Ir parodė, kaip laiko revolverį 
sau prie smilkinio. 

Rita juokėsi. 

Tuo pat metu, daržinėje. Vėl nerimas kūne. 
Benkis nusiprausė, persirengė, susirinko daiktus 


ir patraukė savais keliais. 

„Benkis, — suraukė nosį Dorisė, joms su Sandra 
darbuojantis valymo įrankiais visuose namo aukš- 
tuose, — jis trenktas. Labiau nei mes abi kartu su- 
dėjus.“ Valymas buvo mergaičių idėja, nors su kita 
motyvacija. Pasakojimai nieko nebereiškė, juolab 
kad ne kažin ką ir buvo raportuoti. Darbą atlikdavo 
už mokestį iš „Keturių šluotų ir ssmtuvėlio“. Do- 
risė ir Sandra taupė kelionei kitais metais, didžiajai 
kelionei į kažkur, kas buvo Muzikos garsų kalnai, 
į Austriją. Jos ketino aplankyti Lorelei Lindberg ir 
Haincą Gurtą, pramuštgalvį pilotą. Dėl šios prie- 
žasties kelionė buvo laikoma paslaptyje. 

„Olandietis pasiustų, jei sužinotų, — pasakė 
Sandra Dorisei. - Gavau iš jos griežtus nurodymus 
apie nieką nepasakoti.“ 

„Jie sužinos vėliau, - atsakė reikšmingu balsu 
Dorisė. — Visi. Kai ateis laikas. Mes juos nuste- 
binsime.“ 

„Benkis, — vėl suraukė nosį Dorisė, — jo bepro- 
tybėje nėra visiškai nieko gerbtino.“ 

„Keturios šluotos ir semtuvėlis“ uniformos 
pasidarė pernelyg nepatogios. Dorisė ir Sandra 
apsirengė kitais drabužiais. Senais, nebenešioja- 
mais „VienarvėštBaimė“ megztukais. „Vaikystės 
žaidimai“, — ištarė Dorisė Flinkenberg su panieka, 
įmerkė vieną rankovę į grindų vašką ir ėmė ja trinti 
baseino plyteles. 


Kai vasara atsikrato tavęs 
(Sandros ir Dorisės istorija 2) 


Pokšt, nusišovė Dorisė ant Lorės uolos prie Bulės 
ežero tūkstantis devyni šimtai septyniasdešimt penk- 
tųjų metų lapkričio vienuoliktą. Buvo šeštadienis, 
ankstyvas vakaras, šūvis nuaidėjo miške. Šalta diena 
be vėjo, tokia rami, kokios būna paskutinės dienos 
prieš pradedant kristi žemę nuklosiančiam sniegui. 
Diena tam, kas negyva, diena mirčiai. 

Diena mirčiai. Buvo vienas vienintelis šūvis, bet 
kai Rita ir Solveiga išgirdo jį kitame pusbrolių ir 
pusseserių tėčio lauko gale stovėjusiame namelyje, 
Rita iš karto nuėjo patikrinti prie spintos, kurioje 
laikė pistoletą. Tai buvo palikimas, vienintelis kaž- 
kokią vertę turėjęs dalykas, kurį kada nors iš ko 
nors Rita su Solveiga buvo paveldėjusios. Koltas, 
pirktas mieste prie jūros 1907 metais. Taip ji gal- 
vojo. Jo nebuvo. 

Tada Rita paklaiko. Stvėrė striukę ir išlėkė lauk. 
Solveiga leidosi iš paskos, bet atsiliko, nes praėjusį 
vakarą Hesthagene (šokiuose) užsigavo koją ir jai 
buvo sunku judėti. 

Ir, tiesą sakant, iš pradžių Solveiga visiškai nesu- 
prato, kodėl Rita taip skubėjo. Medžioklės sezonas 

buvo dar nesibaigęs ir šūviai miške tikrai nebuvo 
keistenybė. Nors, antrą vertus, Solveiga juk žinojo, 
kad pistoleto garsas yra kitoks nei šautuvo. O čia 
buvo truputį kitoks pokštelėjimas: skambėjo tarsi 
koks milžinas rankomis būtų susprogdinęs didžiulį 
oro pilną maišą. Tarsi būtų sprogęs kažkas, kas „yra 
pilnas tuštumos“, kaip Dorisė Flinkenberg kartais 
sakydavo apie savo galvą. Pokštelėjimas. Ir daugiau 
to niekada nebus. 

Ber Rita tiksliai žinojo, kaip ir kur jai eiti ir kad 
reikėjo skubėti, kad galbūt buvo jau per vėlu. Ir 
buvo per vėlu. Jai pasiekus Bulės ežerą Dorisės 
kūnas gulėjo veidu žemyn ant Lorės uolos, šūvio 
sudraskyta galva ir plaukų sruogos kabojo virš 
tylaus ir tamsaus vos po kelių dienų užšalsiančio 
vandens. 


Pripuolusi Rita ėmė draskyti Dorisę. Bent jau 
taip atrodė iš šalies. 

Solveiga vis rėkė ir rėkė. Kai pasirodė Solveiga, 
Rita klūpėjo šalia negyvo Dorisės kūno, purtė ir 
tampė jį, stenėjo, raudojo ir inkštė. Trumpą absur- 
dišką akimirką Solveiga pagalvojo, kad Rita kirčiais 
ir smūgiais užpuolė jau ir taip negyvą Dorisę. „Lia- 
aaukis!“ — rėkė Solveiga, bet Rita, jau išsitepliojusi 
krauju, argręžė į ją veidą, kurio išraiškos Solveiga 
niekada neužmirš, ir sušuko: 


„Padėk! Nesrovėk ten akis išvertus kaip kvaiša!“ 

"Tada Solveiga suprato, kad Rita bandė pakelti 
negyvą Dorisę nuo uolos, ant kurios ji gulėjo, ir 
kaip nors nunešti. 

„Rita! Liaukis! Ji juk negyva!“ 

Tačiau tuo metu Rita nieko negirdėjo. 

„Padėk, sakiau! Dviese mes pajėgsime!!!“ 

„Baik, Rita! Dorisė negyva! Turime pakviesti 

Solveiga bandė atplėšti Ritą nuo Dorisės, bet 
Rita nenorėjo jos paleisti, galiausiai abidvi išsitep- 
liojo ir aplinkui pasklido sunkus kepintos kavos 
kvapas. Toks yra kraujo kvapas ir nors tada jos to 
nesuprato, bet jis dar ilgai išliks šnervėse po to. 

Nešė Dorisę virš tamsių vandenų. 


Tačiau nieko neišėjo. Tai buvo beviltiška. Jos 
negalėjo. Jos nieko negalėjo. 


Staiga, turbūt praėjo kažkiek laiko, bet jos to 
nepastebėjo, jos nebebuvo vienos prie ežero. Staiga 
prie ežero atsirado pusbrolių ir pusseserių mama, 
greitosios pagalbos gydytojai ir policininkai. Ir 
Benkis, toks girtas, kad vos laikėsi ant kojų. Benkis 
sukinėjosi įvykio vietoje, krenkštė, šnopavo, vis 
pargriūdamas tarp policininkų, gydytojų ir kitų 
smalsuolių, visa laimė, negausių, nes buvo vėlyvas 
ruduo, tamsu ir artėjo žiema. 

„Benki! Tuojau par eik namo!“ — sušuko pus- 
brolių ir pusseserių mama Benkiui. Isteriškai, tarsi 
visų svarbiausias dalykas buvo tai, kad Benkis eitų 
namo, nebesimaišytų ir nebesikvailintų. 

Rita sėdėjo kiek atokiau nuo Lorės uolos ir 
kūkčiodama verkė. Solveiga bandė ją apkabinti 
per pečius, jos juk buvo dvi nepaisant visko. Tačiau 
Rita nusipurtė sesers ranką. 

Visa tai, viskas, viskas ir dar daug kas, kol Dorisę 
nešė neštuvais ir ėmė gausiai snigti. Viską užver- 
siančios didelės, sunkios snaigės; net jei tai irbuvo 
per naktį ištirpsiantis ir vėl lietumi pavirsiantis 
sniegas. 


Ir vis dėlto. Niekas negalėjo pakeisti fakto, kad 
Dorisė Flinkenberg nusišovė ant Lorės uolos prie 
Bulės ežero ir kad mirties nuo savo rankos akimirką 
jai tebuvo šešiolika. 


Dorisės mirties dieną Sandra buvo Olande, prie 
jūros. Prakeiktos jūros. Stovėjo ir žiūrėjo į ją pro 
verandos langą dideliame name, kur šiaip slampi- 
nėdavo su sunkiu frotiniu chalatu, namie megz- 
tomis kojinėmis iš ožkos vilnos ir apie skaudamą 
gerklę apvyniotu vilnoniu šaliku. Ji sirgo kiaulyte, 
paskutine vaikiška liga. Bet... tas vietos neradimas, 
kai šalia nebūdavo Dorisės Flinkenberg... net ir tu- 
rėdama trisdešimt devynis laipsnius temperatūros, 


331 


Sandra negalėjo nustygti lovoje, kaip turėjo, dėl 
ko „teta“ ir į namus atvykstantis gydytojas buvo 
visiškai vienos nuomonės. Ir ypač kaip tik tuo 
metu, kai žuvo Dorisė. Memento mori, prie pra- 
keiktos jūros, šniokščiant bangoms. 

Tačiau tai ji sužinos tik vėliau, skaičiuodama 
laiką atgal ir galvodama apie tai, kas įvyko. Kad 
būtent tą akimirką, kai Dorisė nusišovė, ji, Sandra, 
Sesuo Naktis, Sesuo Diena, stovėjo prie lango 
Olande ir tyliai dainavo Edės dainą. Traukė įsijau- 
tusi kaip kažin ką. 

Pažvelk, mama, ką jie padarė mano dainai. Jie 
sugadino ją. 

Tarsi tas slaptas ir negirdimas niūniavimas ap- 
skritai būtų galėjęs ką nors išgelbėti. 


Kai Sandrą pasiekė žinia apie Dorisės mirtį, 
buvo jau kita diena ir šėlo audra. Sekmadienį po 
šeštadienio Sandra stovėjo prie lango ir leido jūros 
platybėms kliokti ant jos. Netiesiogine prasme, 
kvaiša, bet fantazijose. Lango stiklas skyrė ją nuo 
tikrovės. Kaip visadavisadavisada. Jūra buvo pilka 
ir putojanti, o bangos - kelių metrų aukščio. Kaip 
namas. Kaip tik tą akimirką, kai vandens siena pa- 
kildavo priešais ir atrodydavo, kad tuoj užlies ir pa- 
skandins arba išsiurbs lauk į tamsias baisias sroves, 
jūra truputį atsitraukdavo ir bangos trenkdavosi 
į uolą po langu taip, kad visą stiklą apraškydavo 

purslais. Pikantiška. Įdomus gamtos paveikslas 
ir alegorija. Ji vėl konstatavo turinti lygiai nulį 
jausmų, tinkančių olandietei, kuri turėtų gyventi 
jos viduje, kaip ištisai tame name ir visoje saloje 
paistė visi giminaičiai, kurių ji nesuprato. „Teta“, 
stovėjusi jai už nugaros ir norėjusi apkabinti, sto- 
vėjusi ten visą laiką, tarsi pasiruošusi apgaubti ją 
savo glėbio šiluma. Ir norėjo sukuždėti. Ką? Kraujas 
tirštesnis už vandenį? Kai taip nebuvo. Sandra žengė 
žingsnį į šalį. 

Kažkur kitame didžiojo namo kambaryje su- 
skambo telefonas. Iš pradžių „tetos“ balsas skam- 
bėjo tolumoje, paskui vėl pasigirdo už jos. „Sandra. 
Čia tau. Kažkokia Ingera Herman. Kas tai per 
vardas?“ Ką, dėl Dievo meilės, buvo galima į tai 
atsakyti? Juk ji, „teta“, pati jau viską pasakė intona- 
cija. Tai buvo netikras vardas, tiesiog netikras. 

Ir vis dėlto, kai Sandra pagaliau atsisuko ir pa- 
žvelgė į „tetą“, kuri atrodė kuo rimčiausiai susirū- 
pinusi, suprato, kad liaukos per daug sutinusios ir 
ji paprasčiausiai yra per daug ligota, kad pajėgtų 
išspausti iš savęs pasipiktinimą dėl ko nors aps- 
kritai. Be to, jau kirą akimirką viskas pasikeitė 
ir tai, kas kažkada buvo svarbu, akimirksniu ne- 
teko reikšmės. Nes telefonu tikrai kalbėjo Ingera 
Herman. Jos silpnas ir neatpažįstamai pasikeitęs 
balsas viską pasakė dar nepradėjus pasakoti. 

Sandra norėjo vykti namo tuojau pat, tikrai 
norėjo, bet Olando gydytojas kuo griežčiausiai tai 
uždraudė. Jos ištinusios liaukos ir karščiuojantis 
kūnas nebūtų ištvėręs nei skrydžio, nei kelionės 
laivu, pasakė jis ir ji neprotestavo. Ir nesiginčijo. 
Apskritai nieko nepasakė, tiesą sakant. Išskyrus 
taip arba ne į įprastus klausimus, į kuriuos reikėjo 
atsakyti. Kaip robotas. Išsižiok ir gerk vaistus. Ap- 
siversk ant pilvo, pamatuosime temperatūrą. Gal 
pasikeisime pižamą? Nauja ir švaria? Šitaip pra- 
kaituoji. Atsisėsk, ištiesk rankas, apvilksime. Štai 
taip. Kaip gera, kai nekaršta, ar ne? Dėk galvą ant 
pagalvės. Dabar ilsėsimės. Dabar būsime sveiki. 
Dabar išsimiegosime. 

Leidosi stebima. Ir buvo robotas. O tiksliau vi- 
dine akimi ji matė labai aiškų vaizdą: mergaitė su 
sniegbačiais apsnigtuose Alpių kalnuose, viduryje 
paveikslo, kuris toks gražus, kad galėtų būti kelių 
tūkstančių dalių dėlionės motyvas. 

Ber dabar tose fantazijose nebuvo jokio pasi- 
tenkinimo, nei įprasto, nei neįprasto, nieko, į ką 
norėtum pasinerti. 

Todėl iš esmės nebuvo apskritai jokių fanta- 
zijų ar minčių; tik svaigulys ir žodžiai bei sakiniai, 
kabantys ore arba išnyrantys jos atmintyje kaip 
reklaminiai skydai ant aukšto namo su tamsiais 
langais naktį. 

O ji buvo lėlė, vėl skelralūpė. Ne užsidariusi 
žemyno mergaitė, kaip sakydavo apie ją, atvykusią 
į Olandą aplankyti, kaip ten, „tetos“, giminaičių. 
Tik pabūk čia truputėlį ir vėl tapsi žmogumi. Tos 
užuominos. Ji nekreipė į tai dėmesio, nors tada 
buvo Dorisė Flinkenberg. Bet ir dabar, gulint kaip 
pagaliui lovoje ir verkiant (nors verksmas, jis buvo 
matomas dar mažiau; jo iš viso nesimatė), per- 
smelkė mintis, kad jai nusispjaut į tai ir dabar, gal 
netgi dar labiau, kai Dorisės... nebebuvo gyvos. 

Ji su sniegbačiais buvo Michelin žmogutis, 
toks brangus ir trapus, kad šlitinėdamas aplinkui 
griuvinėjo kaip girtas Benkis nelaimės vietoje. Su 
savo visiškai netinkančia kojoms avalyne, su savo 
absoliučiai netinkančiais-vaikščiojimui-batais ne- 
jautė sukibimo su danga, ar kaip ten vadinasi. Tai 
buvo planeta be Dorisės. Ja sėkmingai galėjo būti 
mėnulis. 

Balsai jos aplinkoje. 

„Gaila mergaitės. Jos gera draugė...“ 

„Ta jaunimo akceleracija. Kad jie bent suprastų, 
jog po šiandienos ateis ir kita diena.“ 

Vėsi ranka ant kaktos: „mažytis, mažytis šilkinis 
šuniukas.“ 

Ber laikrodžiai tiksėjo, laikas ėjo, skruostų ir 
gerklės sutinimas atsitraukė, deja, per lėtai. Ir taip 


jau išėjo, kad Dorisės Elinkenberg laidotuvės ir po 

to rajono centre buvusi valandėlė jai atminti, kurios 
metu paskutinį kartą visiems girdint Dorisės Flin- 
kenberg Poppy magnetoloje sukosi „Aplink elgerą 
iš Luosos“, viena mėgstamiausių Dorisės Flinken- 
berg dainų, praėjo be Sandros Vern, jos vienintelės 
draugės, geriausios draugės. 

"Trakšt, įjungė ir išjungė magnetolą Solveiga ir 
neliko nė vienos nesudrėkusios akies. 


Tai, ką myliu, bus anapus, slypi tolyje tamsiam 

Ir teisingas mano kelias nuostabus, 

Ir to vargo vidury trokštu melstis Dievui, Jam, 

Pasiimki žeme mano, o man duok kitus džiaugs- 
mus. 


Tačiau tai vyko lapkritį, nebelikus jokios vil- 
ties. O dabar vis dar liepa, pusmečiu anksčiau, kai 
tebebuvo visos galimybės. Ir štai pasirodė Dorisė 
Flinkenberg. Ėjo per mišką namo pelkėtoje miško 
dalyje link. Dorisė su savo žydru lagaminėliu, ke- 
lionine rankine, taip pat žydros spalvos, ant kurios 
puikavosi triušio galvos su ilgais priekiniais dan- 
timis paveikslėlis. Dorisė su savo pasu ir dalimi 
kelionės kasos (likusią kelionės kasos dalį buvo 
įvairiose vietose įsiuvusi vidinėje kelnių pusėje ir 
ilgose kojinėse) ant kaklo pakabintoje kūno spalvos 
piniginėje, taip pat su žydru triušiu. Vos įžengusi 
pro duris, ji įsijautusi aiškino Sandrai, kad tai buvo 

rinkinys, įsigytas už pinigus, kuriuos vasarą uždirbo 
grėbstydama kapines rajono centre. 

Dorisė atsegė piniginę ir ėmė demonstruoti ją 
ir visus jos skyrelius ir viską, kas į juos tilpo, visus 
užtrauktukus ir taip toliau. Su tokio laipsnio užsi- 
degimu, kad turėjo praeiti gana daug laiko, kol ji 
pastebėjo, kad Sandra tebebuvo su pižama. 

„Ar nesiruoši apsivilkti SAVO kelioninių dra- 
bužių?“ — trumpam liovėsi Dorisė, ne visiškai, grei- 
čiau padarė nedidelę pauzę. 

„Dorise, - pradėjo Sandra rimtai. Buvo pri- 
versta dar porą kartų pradėti su ta pačia rimtimi, 
kol Dorisė pagaliau įsiklausė, dėl ko situacija tapo 
dar nemalonesnė. - Nebus jokios kelionės. Skam- 
bino Haincas Gurtas. Lorelei Lindberg. Ji išvyko 
į Niujorką.“ 

„Vis tiek“, - nekantriai paprieštaravo Dorisė, 
tarsi tai, ką pasakė Sandra, tebūrų keli maišantys 
žodžiai, viso labo techninė kliūtis, trukdanti sva- 
jonei, vis dar gyvenančiai jos viduje ir kurioje ji 
pati gyveno; skraidžiojo aplinkui tarsi nuostabiame 
žydros spalvos helio balione, taip smagiai, taip leng- 
vai, net pilvą kuteno — oi, ir vėl iš naujo. „Vis tiek 
juk grįš, - pridūrė Dorisė, — o jei jos ten nebus 
mums atvykus, tai kas nors iš šeimos vis tiek galės 
pasitikti mus oro uoste!“ 

„Ar tu nesupranti? Jos ten nėra. Ji niekada dau- 
giau ten nebegrįš. Ji metė jį. Susirinko skudurus ir 

pabėgo. Vakar, anksti ryte. Nepaliko jam nė raš- 
telio. Nebus...“ 

Čia Sandrai reikėjo įkvėpti, kad užbaigtų pas- 
kutinį sakinį. 

„-„jokios kelionės, Dorise Flinkenberg.“ 

Kelias sekundes Dorisė stovėjo nejudėdama 
tarsi žaibo trenkta. 

Helio balionėlis sprogo. Štai kaip išėjo su ta pa- 
slaptimi — skrydžiu ir laisvu plevenimu ore. Ir viena 
ir kita baigėsi vienodai: šlumšt ant žemės. 

„Ir tu praneši tai tik dabar!“ — suriko Dorisė 
po to, iš pradžių labiau supykusi nei nusivylusi. 
Atrodė, tarsi kūnas jau suprato tai, kas nenorėjo 
lįsti į galvą. Rankos nukaro iš šonų, piniginės de- 
monstravimo metu ant Dorisės alkūnės nepato- 
giai kabojusi kelioninė rankinė plumptelėjo ant 
grindų. 

„Aš pati sužinojau tik vakar vėlai vakare. Juk 
Haincas Gurtas irgi negalėjo žinoti, kad ji ruošėsi 
palikti jį kaip tik dabar. Jis buvo visiškai sugniuž- 
dyras.“ 

Tačiau tą akimirką Dorisei nerūpėjo Hainco 
Gurto istorijos. 

„Aš nepradėsiu!“ — šaižiai suklykė Dorisė kaip 
vaikas arba pašautas žvėris. Buvo nemalonu tai 
girdėti, tiesiog ėjo per širdį. Raudonis išmušė jos 
veidą, apatinė lūpa virpėjo. Dorisė susmuko anc 
smėlio spalvos kilimo ankštame prieškambaryje, 

kojos išsiskėtojo į skirtingas puses, galva karojo per 
vidurį. 

„Aš niekada, - šnibždėjo Dorisė, tramdydama 
ašaras ir augantį pyktį. Įsiūtį, tiesiai šviesiai! Ir viską, 
po velnių, viską! — Aš niekadaniekadaniekada!“ O 
tada, sustabdyti buvo neįmanoma, pasipylė ašaros. 
Liejosi upeliais. Ne šiaip sau paaugliški upeliukai, 
dabar iš Dorisės Flinkenberg kliokė pavasariniai 
kriokliai. 

Sandra nežinojo, ką daryti. Tokios Dorisės 
Flinkenberg ji niekada nebuvo mačiusi. Tokios 
nelaimingos ir bejėgės, kad net širdį spaudė. Tikra 
verksnė, jai tai nepatiko, tikrai. Ir jai buvo nema- 
lonu, todėl valandėlę Sandrai buvo visai nesunku 
nuslopinti savyje plačią ir laimingą šypseną, au- 
gusią jos viduje tyliomis pastarosiomis valandomis 
ir minutėmis, visą priešpietį iki pat dabar. Nuo pat 
tos akimirkos, kai Olandietis su Ingera Herman 
ankstų rytą susikrovė daiktus į Olandiečio visur- 
eigį ir pagaliau išvažiavo. „Pasitikti nežinomo 
likimo!“ — pasakė Ingera Herman ir tą akimirką 
Sandra viduje su tuo tikrai galėjo sutikti. „Ir, ci- 
kiuosi, ilgalaikio“, — neišauklėtai pridėjo ji min- 
tyse. Dabar su manimi daugiau nebekalbėkite. Jai 
tikrai nebuvo įdomu, kur jie patrauks (jie patrauks 
už septynių jūrų, kaip būsimą ir kelias savaites truk- 
siančią kelionę jachta į Gotlandą, Olandą ir taip 
toliau, pavadino Ingera Herman. Ir tikėkimės, dar 

toliau, begėdiškai pagalvojo Sandra tomis laukimo 
kupinomis akimirkomis prieš Olandiečio ir Ingeros 
Herman išvykimą, kuris atrodė niekada neįvyks. 
Važiuokite pagaliau.). 

Nes dabar ji galės viena pabūti name pelkėtoje 
miško dalyje. Viena su Dorise Flinkenberg, beveik 
neribotą laiką. Ištisas dvi savaites, keturiolika d-i-e- 
n-ų. Visa tai su Haincu Gurtu, Lorelei Lindberg ir 
Alpėmis, viskas buvo taip nereikšminga, palyginti 
su tuo, kas jau seniai kirbėjo galvoje ir buvo sle- 
piama kažkur giliai. 

Taigi, ką čia dabar išdarinėjo Dorisė? 

Gerokai prisižiūrėjusi Dorisės priepuolio, kuris, 
atrodė, nesibaigs niekada, Sandra nebegalėjo susi- 
laikyti nesušukusi: 

„Bergi, Dieve mano, Dorise! — jai šaukiant grįžo 
energija ir džiaugsmas pražydo kaip gėlė. - Nėra 
taip blogai! Baik žliumbti! Man ir taip pakako rū- 
pesčių, kol išgrūdau Olandietį su Ingera Herman! 
Padariau viską, kad jie ir visas pasaulis suprastų, jog 
mudvi kuo puikiausiai susitvarkysime dviese! Tik 
mudvi! Čia, name! Mes jau nebe vaikai!“ 

Tačiau Dorisė kaip reikiant nesiklausė, toliau 
sėdėjo išsiskėtojusi ir iš lėto stenėjo, tarsi jai būtų 
skaudėję. Arba, galimas daiktas, kaip tokia šizo- 
frenikė Sibilė su septyniolika skirtingų asmenybių, 
gyvenančių viename kūne, dėl ko gyvenimas buvo, 
švelniai tariant, nepatogus; Sandra ir Dorisė kartą 

perskaitė labai gerą knygą apie tai. Apie tokią šizo- 
frenikę Sibilę, balansuojančią ant ribos tarp dviejų 
asmenybių, dviejų skirtingų gyvenimų; savo ma- 
žiau bendraujančioje būsenoje, tamsioje zonoje 
tarp beprotybės ir nesąmoningumo. 

„Velniai griebtų! - patikslino Sandra, kuriai tas 
vaizdelis pradėjo įkyrėti. —- Ar tu nesupranti? Dvi 
savaites namas bus mūsų! Turime tavo kelionės 
pinigus, mano kelionės pinigus, maisto sąskaitą 
parduotuvėje, spalvotą televizorių, stereoaparatūrą 
su kolonėlėmis visuose kambariuose išskyrus vonią 
ir visus patogumus! Barą! Baseiną! Santuokinę lovą! 
Ir NIEKAS mūsų neieškos, nes visi manys, kad 
mes Alpėse!“ 

Galiausiai Dorisė Flinkenberg pakėlė galvą. 
Pirštai vis dar krapštė piniginę ant kaklo jai mąstant 
ir timpčiojo jos virvelę ir paskutinį kartą, galbūt 
paskutinį kartą Dorisės gyvenime apskritai, jos 
galvoje prabėgo vaizdai iš visų tų scenų, kur dvi 
mergaitės, Susilul ir Susilo, tokie buvo jų vardai 
dainoje, bėgo per kalnus ir žalius slėnius, vidurio 
Europos slėnius, iš paskos einant paprastais drabu- 
žiais apsirengusiai linksmai vienuolei su gitara... 

Kalnai atgyja muzikos garsais. Toks paveikslas. 
Kuris dabar pamažu ėmė stingti. Sušalo mena- 
mame televizoriaus ekrane jos galvoje. Sumažėjo. 
Ir dar labiau. Vis traukėsi ir traukėsi, kol teliko 
dėmelė. Visai mažytė, kuri netrukus subyrėjo į kelis 

taškelius. Taškeliai, taškeliai, taškeliai. Juodi, žali, 
margi. Visi tie taškeliai atgijo, ėmė judėti, šokti 
vienas aplink kitą ir kelti triukšmą - tokį erzinantųį 
garsą, kuris pasigirsdavo pasibaigus televizijos prog- 
ramai po himno. Nervinantis garsas, kurio nesino- 
tėjo girdėti. TRAKŠT — aparatas išjungtas ir viskas 
vėl ramu, tylu ir tuščia. 

To šou pabaiga. Tos svajonės... 

„-. nusprogo, - murmėjo Dorisė Flinken- 
berg. — Ta svajonė nusprogo“, — tęsė truputį gar- 
siau, bet vis dar daugiausia pati sau. Ir vis dėlto jau 
savo nepakartojamu dorisišku stiliumi, savo savita 
dorisiška kalba, kalba, kurią Sandra atpažindavo ir 
kaip savo pačios, nes per tą ilgą ir keistą laiką, kai 
buvo tik jos dvi ir nieko daugiau, toji kalba tapo 
ir jos. Kalba, iš kurios jos buvo pradėjusios išaugti 
kartu su užklupusia branda, kuri niekada neatves 
į smagią vaikystę su savais pasauliais, daugybe gy- 
venimų, žaidimų ir asmenybių. Priešingai, į tikrą 
suaugusiųjų gyvenimą kaip Olandiečio, pusbrolių 
ir pusseserių mamos, Lorelei Lindberg ir Bombos. 
Žinoma, jie visi turėjo įvairias savo puses, tačiau 
apskritai vis tiek buvo galima pasakyti - ech!.. 

Kalba, kuri beveik buvo tapusi kažkuo, kas nau- 
dojama žaidimuose. Tačiau dabar, šiame kontekste, 
tai buvo geras ženklas. Nes vienas dalykas buvo ne- 
ginčijamas. Dorisė niekada nekalbėdavo ta kalba, 
jei neturėdavo bent kruopelytės geros nuotaikos. 

„Bet, — ištarė po to labai rimtai, nušvito ir šel- 
miškai prisimerkė, kaip mokėjo tik Dorisė Flin- 
kenberg ir niekas kitas, — yra juk ir kitų.“ 

Po akimirkos ji lygiai taip pat greitai pašoko 
ant kojų, kūnas buvo pilnas energijos, galva iš- 
kelta aukštai, su Sandrai šviečiančia šypsena, kuri 
kažkada buvo ištreniruota, bet jau seniai tapusi 
neatskiriama ir visiškai tikra jos mažos asmenybės 
dalimi: mūsų saldus velnioniškumas ir tuo pat metu 
beveik buvo galima matyti, kaip jos galvoje dau- 
žėsi tai, kas pagaliau ją pasiekė ir kas jų dabar 
laukė. 

Visos galimybės. 


"Tai buvo įžanga į dvi savaites dviese name pelkė- 
toje miško dalyje. Tai buvo ta vasara, kai pasaulyje 
dėjosi dideli dalykai. Mieste prie jūros rinkosi pre- 
zidentai ir valdovai iš viso pasaulio, kad pasirašytų 
istorinį taikos susitarimą. Nuo šiol visos šalys rems 
ir padės viena kitai, užuot kariavusios tarpusavyje ir 
skleidusios tarp priešų neapykantą bei nesantaiką. 
Net ir reportažus per televiziją ruošusios Anekos 
Munveg šiaip sausame ir dalykiškame balse buvo 
juntamos jaudulio gaidelės. Ber kažkas buvo ir 
pačioje atmosferoje, be to, buvo vasara ir visai 
malonus oras. Abu super galybių prezidentai po 
ištisos amžinybės paspaudė vienas kitam ranką, po 
to sekė iškilmingos baigiamosios kalbos ir buvo 

pasirašyti istoriniai dokumentai. Pačioje pabaigoje 
buvo atridenti vežimėliai su baltais ledais ir rau- 
donomis braškėmis. Buvo saulėta vėlyvos vasaros 
diena, kaip tik ta, kai Liza Malama išdaužė laukujų 
durų pirmame aukšte langą, įžengė vidun ir stovėjo 
tarp stiklo šukių. Ir, kas kažkiek nustebino-mer- 
gaites baseine, šoko. Keistą neapykantos/meilės, 
vienybės/nesantaikos, kuo tikriausio troškimo ir 
akivaizdžios nevilties šokį. Sapnas baigėsi, nes tik- 
roji meilė mirė. Stovėjo ten ir atmintinai bėrė joms 
tekstus iš Biblijos. 

Po to atsiduso ir pasakė, kad ze7, Floridoje, buvo 
taip šilta, kad reikėjo išsirengti. 

Ištarė Florida taip, tarsi tame žodyje būtų dvi i. 


Tačiau iki tol buvo visai nesvarbu, kas dėjosi 
kitose žemės vietose. Nes viskas, bent jau tai, kas 
svarbu, rutuliojosi vienoje vienintelėje vietoje. 
Įprasti dalykai nerūpėjo. Svarbiausi ir lemiami 
įvykiai vyko kerurkampyje. Baseino be vandens 
dugne, baseine rūsyje su panoraminiu langu, at- 
gręžtu į ežerą už beveik neperžengiamų paparčių 
džiunglių. O buvo tas metų laikas, kai augmenija 
gamtoje būna žaliausia ir didžiausia. Tai buvo visą 
vaizdą užstojančios džiunglės, bet taip pat ir sau- 
gančios nuo išorinio pasaulio. Nuo vasaros ir visų 
žmonių joje. Visų kitų žmonių. Ir tai buvo efek- 
tyvu. Iš pradžių niekas nežinojo, ką mergaitės veikė 

arba kur jos buvo. Iš pradžių niekas nežinojo, kad 
mergaitės neišvyko. 

Ko nebuvo galima įveikti ir kas pamažu užėmė 
namą, tai visi vabzdžiai: kraujasiurbiai uodai, mil- 
žiniškos mėlynos musės, ant paparčių gyvenantys 
vabalai. Tiek žali ir netraškantys paparčių vabalai, 
tiek ir traškantys. Jie ir kiti pelkės vabzdžiai brovėsi į 
namą ir keturiolikos dienų laikotarpio pabaigoje ga- 
lima buvo pamatyti juos lendančius iš ventiliacijos 
angų baseine, vietomis taip pat ir per įtrūkimus 
mūro sienoje, vis ryškėjančius įtrūkimus. Tomis 
dienomis daug lijo. Tas laikotarpis pasitaikė prieš 
pagaliau pasirodant saulei ir tęsėsi kelias dienas, per 
kurias viskas spėjo tapti taip porėta. 

Nors tuo pat metu abi mergaitės name, Sandra 
Vern ir Dorisė Flinkenberg, ir taip turėjo apie ką 
galvoti, kas buvo daug svarbiau nei tinklo nuo 
moskitų kabinimas, plekšnojimas visuose kam- 
bariuose musių mušekliais ir visokių priemonių 
purškimas. 

Tomis dienomis pasaulis sukosi keturkampyje, 
pasaulis mažyčiame keturkampyje. 

Baseinas namo pelkėtoje miško dalyje rūsyje: 
pasididinkite jį ir dabar, paskutinį kartą. Nes kai 
Olandietis ir Ingeta Herman grįš iš savo pasiplau- 
kiojimo jachta, kuri nebuvo visai tokia, kaip vienas 
jų įsivaizdavo, tas bus aišku net ir nė vienam jų 
nieko nepasakius, vienas iš pirmųjų dalykų, kurių 

griebsis Olandietis, bus naujų ir geresnių plytelių 
klijavimas baseine bei vandens pripildymas, pirmą 
kartą per visą tą laiką, kiek jie gyveno name pel- 
kėtoje miško dalyje. O Ingera Herman bus „va- 
rančioji jėga“, ką ji ir pati buvo ne prieš pabrėžti 
tarp vyno gurkšnių. „Galima sutvarkyti, - pasakė 
Olandietis. — Tavo žodis man įstatymas.“ Gal tru- 
putį tuščiažodžiaudamas, bet su visu suvaidintu 
entuziazmu, kiek tik pajėgė. Taip suvaidintu, kad 
net ir pats nesuprato, o Olandietis ir toliau nebuvo 
scenoje ir atlikinėja niekam tikusį numerį. 
Pradėjo matytis, kad Olandietis sensta. Aki- 
vaizdu buvo jau seniai, nuo tada, kai dar buvo 
vyras pačiame jėgų žydėjime, pavyzdžiui, sniege 
vidurio Europoje, kur iš vienos pusės buvo baltas 
laukas, o iš kitos toks vienas namelis, praėjo labai, 
labai daug laiko. Tai vienas dalykas. Bet buvo ir 
kitas, galbūt dar liūdnesnis, nes praėjo ne tiek jau 
daug laiko, gal tik kokia amžinybė nuo tos nak- 
ties medžioklės sezono pabaigoje, kai vidurnaktį 
atvažiavo Ingeta Herman, o Bomba buvo atleista 
iš pareigų. „Į šitą namą ji pateks tik per mano la- 
voną'; kaip Pinkė stovėjo prieškambaryje, o Ingera 
Herman, ką tik atvažiavusi taksi, skambino į duris 
ir nebuvo įleista. Ir Sandra, išėjusi lauk į naktį, nes 
Ingera Herman norėjo su ja pasikalbėti. Tada jos 
sėdėjo viduryje laiprų-į-niekur ir kalbėjosi, kaip 

svarbu sekti paskui savo žvaigždę ir įgyvendinti 
savo svajones. Joms šnekučiuojantis staiga tarsi iš 
po žemių išdygo Olandietis su padėklu rankoje. 
Ant padėklo buvo gėrimai, o taurėse degė šalto- 
sios ugnelės, dar vadinamos žvaigždžių lietumi. 
Jos spragsėjo naktyje ir kažkokiu būdu, nors tai 
ir nebuvo gražu, nors nebuvo nieko gražaus, taip 
jau išėjo - Olandieris su padėklu, spragsinčios 
šaltosios ugnelės naktyje. 

Liūtams nė nenutuokiant karčiuose atsiranda 
sidabrinių gijų, Olandieti. Tai gana liūdna, jei su- 
simąstai. Jei tai buvo kažkieno tėtis ir dar jei tam 
kažkam reikėjo rimtos... apsaugos... nes, pradedant 
nuo dabar, nutiks tiek daug sunkumų. Kad ir koks 
pakvaišęs buvo Olandietis, jis vis tiek turėjo savo 
keistų, užsispyrusių ir tik jam būdingų galių. 

Tai, kas slepiasi sniege, atlydžiui atėjus atsidurs 
lauke. 

Bet ar nebuvo taip, kad atsitiko kažkas, ko ne- 
galėjai atsikratyti? Kas vis kartodavosi ir kartoda- 
vosi? Ir to, kad nebesugebės susitvarkyti, jis tikrai 
nenumatė iš anksto. 


Bet vasarą prieš visus įvykius pasaulis keturkam- 
piame minimume. Gal Olando jūroje siautė audra, 
kai jie plaukė pro kelias „pažįstamas uolas“, jis ir 
Ingera Herman. Jis vis dar nesidairė į šonus. Vis dar 
žvelgė tiesiai į priekį. Tiesiai tiesiai pirmyn. 

Taigi. Name pelkėtoje miško dalyje buvo visko, 
ko reikėjo mergaitėms. Iš pradžių joms net nereikėjo 
vaikščioti į parduotuvę nusipirkti maisto. Valgė tai, 
kas buvo šaldytuve, o šaldiklyje rado visą luitą pra- 
ėjusių metų briedienos. Sunkus, suledėjęs gabalas, 
pamirštas pačioje apačioje. Jo užteko ilgam, kol 
galiausiai nebegalėjo daugiau valgyti briedienos, 
tada kurį laiką buvo gyvos saldainiais, traškučiais 
ir šokoladu. 

Jos leidosi į savo pasaulį, savo žaidimus, savo 
kalbas ir buvo visiškai į tai pasinėrusios. Galbūt 
tai prasidėjo kaip atsisveikinimas su vaikyste. Per 
prabėgusius metus, ypač po to, kai amerikietės 
mergaitės paslaptis buvo išaiškinta ir palikta likimo 
valiai, labai daug jų senųjų žaidimų ir pasakojimų 
ilgą laiką neturėjo jokios reikšmės. 

Tačiau vaikystė grįžo kelioms dienoms. Vis 
dėlto, kaip sakė vienas graikų filosofas ir Ingeta 
Herman, į tą pačią upę du sykius neįbrisi. Tai jau 
nebuvo tas pats. Tai netapo tuo pačiu. Tai pradėjo 
deginti. „Jei prikiši pirštą prie degančios žvakės 
liepsnelės, tai nusideginsi“, — kartą Sandrai pasakė 
Dorisė Flinkenberg, tarsi konstatuodama. Dabar 
ji galėjo įsitikinti tuo pati. Iš tikrųjų. 

Kartą tuo laikotarpiu su Sandra name pelkėtoje 
miško dalyje, kerurkampiame minimume, baseine 
be vandens („Mažasis Bombėjus?“ — pradėjo ji pati 
gana piktai paklausdama, joms prisiplėšius rūsyje 

begalę šilko ir pasistačius „maharadžos rūmus“. 
Be to, tai buvo vienas iš paskutinių jų užsiėmimų 
prieš seksualinį prabudimą. Sandra papurtė galvą. 
„Ne“, - paprieštaravo. Po to pabandė nuleisti juo- 
kais, kaip visada, sakydama: „Ne, ir ne tai, tačiau 
beveik“) atsitiko taip, kad Dorisė prisiminė palikusi 
kai ką pusbrolių ir pusseserių namuose. Kai ką, ko 
nepasiėmė, nes palikdama namus manė, kad lei- 
džiasi į platųjį pasaulį. To kai ko jai truputį trūko 
ir ji įsikalė į galvą, kad jai reikėjo. Kasečių su tam 
tikra muzika. Na, ne su Mūsų meilė — nepaprastai 
gražu, nes tas gabalėlis pagaliau įkyrėjo ir Dorisei 
Flinkenberg (ir ačiū Dievui, pagalvojo visi aplin- 
kiniai, taip pat ir pusbrolių bei pusseserių mama, 
kurie nebegalėjo klausytis, kai ji vis paleisdavo tą 
dainą savo Poppy magnetola), taip pat sąsiuvinio su 
medžiaga apie jai patinkančias žvaigždes, atminimų 
knygelės... Visų tų dalykų, kuriuos tampydavosi su 
savimi. Bet tu negali grįžti namo. Tai kaina, kurią 
reikia sumokėti. Viskas turi savo kainą. Kažką turi 
paaukoti. 

Bet. Kaina už ką? Tai ims kelti abejonių, tai 
nebebus savaime suprantamas dalykas, praleidus 
vienu du su Sandra name pelkėtoje miško dalyje 
beveik keturiolika dienų. 

Pasaulis kerurkampiame minimume. 

Antrą vertus, grįžusi į pusbrolių ir pusseserių 
namus Dorisė džiaugsis, kad daiktai, kurių nepa- 

siėmė, bus likę jos kambaryje. Tik jie bus netekę 
prasmės, visos prasmės, kurią kada nors turėjo. Su 
jais susijusios istorijos bus jei ne bevertės, tai sudau- 
žytos į šipulius. Į šukes. Kaip išdaužto stiklo šukės 
ant baseino patalpos grindų, šalia televizoriaus, 
kuris buvo įjungtas, bet ekrane tik snigo ir snigo. 

Raudonas lietpaltis nuotraukoje. 

„Jis atskriejo baltu jaguaru...“ 

„Vienas dalykas, Sandra. Tas telefono numeris. 
Tokio juk nėra.“ 

„Aš jums kai ką pasakysiu, mieli, palaiminti 
vaikai. Ta malonė, kurią Dievas atseikėjo tik jums, 
yra tokia didžiulė, kad joks žmogus savo protu nesu- 
gebės jos aprėpti.“ 

Senosios esmės, sudariusios pasaulį, kuris buvo 
tarsi savaime suprantamas dalykas, nebebuvo. 
Dabar reikėjo kurti naujus pasaulius. 

Bet su kuo? Sandra. Dėl minėtos priežasties jos 
nebegalės daugiau būti kartu, nors tai neturėjo būti 
matomą. 

Sandra ir Dorisė. Jos šoko ant „nuodėmingos 
žemės“, basos (baseine). Sapnas baigėsi, nes tikroji 
meilė mirė, taip dainavo Nar King Cole ir tai buvo 
tiesa, nors ir viso labo tik daina. 

Taigi pusbrolių ir pusseserių namuose: Dorisė 
vis tiek džiaugsis, kad turės savo daiktus. Jie bus 
nepaprastai reikalingi kaip navigacijos gairės. Kon- 
kretūs atpažinimo atramos taškai, padėsiantys jai 


350 


atsekti visų geriausią numerį didžiojoje blizgančioje 
scenoje. Dorisė Flinkenberg, viskas kaip visada, 
viskas normalu. 

Robotų treniruotės. Vaikščioti po planetą be 
pavadinimo. 

Atrodyti santūriai ir patenkintai. Demonstruoti 
pačią geriausią nuotaiką, kokią tik turi. 

Nuleisti tamsos užuolaidas. Pastebėti Benkį, 
Magnusą ir Mikę Fribergą kieme. 

Pasakyti pusbrolių ir pusseserių mamai: 

„Aš einu.“ 

„Kur.“ 


„Įlauką.“ 


Geri alų su berniukais. Tai visada buvo spren- 
dimas. Net jei ir trumpalaikis. 


Pasaulis keturkampiame minimume 1. Taip tad 
tai prasidėjo. Visų pirma: jos buvo savimi. Padarė 
namą savą ir vėl ėmėsi senųjų žaidimų. Truputį 
juokais. Dorisė Elinkenberg buvo Lorelei Lind- 
berg, kuri susitiko Haincą Gurtą naktiniame klube 
„Liuoksinti kengūra“. O Sandra žaidė amerikietę 
mergaitę kvadratu. „Niekas visame pasaulyje nepa- 
žinojo mano rožės taip, kaip aš.“ „Aš esu svetimas 
paukštis.“ „Širdis yra beširdė medžiotoja.“ Taip ji 
deklamavo, kol žodžiuose beveik nebeliko prasmės. 
O Sandra visa gerkle traukė toliau „pažvelk, mama, 

jie sugadino...“ ir išdarinėjo hmmm... judesius, 
parirštintus ir nešvankius, o Dorisė negalėjo atsi- 
spirti nepabandžiusi taip pat pasikraipyti... Nors 
tik valandėlę. Po to jos liovėsi. Nurilo. Jautėsi tarsi 
padariusios šventvagystę. 

Nes buvo per daug tikra, kaip bebūtų. 

Edė, jos kerai, neprarado galios joms. Dorisė 
žaisdama galėjo lengvai ištraukti iš atminties tokią 
vieną dieną, kai rado kūną — tiksliau, tai, kas iš jo 
buvo likę - susuptą į plastikinį lietpaltį, kuris buvo 
tarsi naujut naujutėlaitis, visiškai nepažeistas. Ir 
tuose prisiminimuose vis dar tebebuvo išlikę dau- 
gybė klaikių ir neaiškių momentų. 

"Taigi jos kuriam laikui apleido žaidimus ir buvo 
kaip paprastos paauglės: prisigerdavo gėrimų iš 
baro ir rūkė Olandiečio cigariles, traukdamos gi- 
liai į plaučius, nuo ko abidvi apsivėmė. Tą vakarą 
abidvi užmigo baseine tarp minkštų pagalvėlių nuo 

"sofos Iškilmių salėje, kurios vėl atsidūrė baseine, 
kaip nutikdavo visada, kai nebūdavo Olandiečio 
ir name šeimininkaudavo tik Dorisė ir Sandra. Ir 
susisupo į audinius Maharadžos rūmuose. „Mažasis 
Bombėjus“, - vėl pabandė Dorisė Flinkenberg, bec 
Sandra nenorėjo sutikti ir paprieštaravo. „Ne, ne 
tai.“ — „Kodėl ne?“ — „Baik zyzti.“ 

Ir Dorisė baigė zyzti. Paslaugiai. Be to, ore 
tvyrojo dar kažkas, visą laiką. Kažkas trapus, tarsi 
guminė juosta, kuri vis tempėsi ir tempėsi tarp 

jų. Tai buvo keista, bet tuo pat metu ir savaip 
žavu. 

Staiga Dorisė ėmėsi manyti suprantanti, kad 
būtent dėl to jos ten ir buvo. Kad dėl to ir neįvyko 
kelionė. Jai atrodė, kad kartais Sandra atsargiai 
žvilgčioja į ją slapta. Nauju, o gal senu žvilgsniu, 
kaip norite. Bet tas žvilgsnis kažko iš jos norėjo. 
Tiek daug, kad drovėjosi, nukrypdavo žemyn, į 
šoną ar tiesiog pabėgdavo. 

Dorisė. Ji tuo mėgavosi. Vis dažniau Dorisės 
galvoje, bet taip pat ir Sandros, šmėkšteldavo 
mintis apie Joninių vakarą kadaise, tą vakarą, kai 
jos ėmėsi painioti amerikietės mergaitės paslaptį. 
Kažkur ant samanų, kažkas, kas sustojo pusiauke- 
lėje. Ir tada to pakako. Ber dabar. 

Tai tvyrojo tarp jų ore. 

Ir staiga, viduryje žaidimo, Sandra pabučiavo 
Dorisę. O gal tai Dorisė pirma pabučiavo Sandrą? 
Tai nesvarbu. Buvo gražu. Tai buvo taip, kaip turėjo 
būti. Ir abiejų viduje buvo samanos, atsiminimas 
apie samanas... Ir kai pradėjo bučiuotis, nei žaibai, 
nei tvanas nebegalėjo jų sustabdyri. 

„Niekas nemoka bučiuotis taip kaip mes“, — su- 
šnibždėjo Dorisė Flinkenberg. Nors tai buvo jau po 


Pirmojo karto, su cigarilėmis, džinu ir toniku. 


Tai atsitiko viduryje naujo žaidimo Katė ir pelė, 
savitas jų variantas (jis neturėjo nieko bendro su 

Solveiga, Rita ir kitais, kurie, atėjus rudeniui, kai 
vasarotojai išsivažinėdavo, įsibraudavo į namus Ant- 
rajame Kyšulyje ir darydavo ten ką tik panorėję). 
Tai buvo daug nekalčiau, greičiau tik laiko pralei- 
dimo būdas. Išmonė, idėja, galbūt kilusi dėl to, kad 
Sandrai ir Dorisei, nors jos ir mėgavosi viena kitos 
draugija ir buvo pačios savimi, ėmė atrodyti, jog 
retsykiais darosi nuobodu vien tik sėdėti viduje. 

„Pirminis klyksmas mane išlaisvino“, — skaitė 
balsu Dorisė Flinkenberg iš žurnalo, paprasto 
moterims skirto žurnalo, kurio kilmė galbūt siekė 
Pinkės laikus name pelkėtoje miško dalyje. 

„O kastai yra?“ — bukai paklausė Sandra ir Do- 
risė paaiškino, kad tai klyksmas išlindus iš mamos 
pilvo ir kad daug žmonių galėjo pasijusti geriau, 
suklykę jį iš naujo jau būdami suaugę. Skambėjo 
gana painiai, todėl Sandra vėl negudriai paklausė: 

„Kada, kada?“ 

„Na, pavyzdžiui, - pasakė Dorisė, kuri manė, 
kad labai svarbu atsakyti į visus bet kokius klau- 
simus, — jei kažko labai bijai, tai išsirėkimas gali 
padėti. Tai tarsi atsakyti baimei riksmu.“ Pasku- 
tinius žodžius pridūrė tokiu tonu, kuris, Sandra 
išmoko atpažinti, reiškė, kad iš tikrųjų ji neturėjo 
žalio supratimo apie tai, ką kalbėjo. 

„Visa tai yra... nesąmonės“, — konstatavo 
Sandra. Dorisė, žinoma, sutiko, nors netrukus 
numetė žurnalą į šoną ir pasiūlė: 


354 


„Tai gal išbandysime tai?“ 

„Tikrai neketinu staugti atsistojusi vidury laiptų, 
jei tai turi omenyje. Be to, svarbu, kad...“ 

„..-niekas mūsų negirdėtų ir nematytų, tada 
galėsime pabūti ramybėje, — papildė Dorisė. — 
Taip, taip, žinau, tu jau sakei. Teisingai. Bet aš 
turėjau galvoje ką kitą. Žaidimą. Kaip tau tai 
atrodo?“ 


Įdomiai. Tai skambėjo įdomiai. 

Ir tarp jų jau tvyrojo keista įtampa. Žvilgsniai ir 
prisilietimai; arba prisilietimų baimė. Nederamų 
prisilietimų. Jos, kurios anksčiau kuisdavosi drauge 
kaip du triušiukai, dabar visur laikėsi deramo ats- 
tumo, taip pat ir baseine. 

Sandra su savo reikaliukais viename gale, Dorisė 
kitame. 

„Ką siūni?“ 

„Šiūnu, — paaiškino Sandra kuo ramiausiai, — 
blizgančius drabužius amerikietės mergaitės laido- 
tuvėms. Ir Ežero karalienės prisikėlimui. Tai beveik 
vienas ir tas pats.“ 

Sandra taip pasakė, ar tai buvo sapnas? 

Kaip bebūtų, visa tai buvo tam, kad dar labiau 
sustiprintų įtampą tarp jų. 


„Žaidimas-katė-ir-pelė, — paaiškino Dorisė 
Flinkenberg, — bet pagal mūsų pačių taisykles.“ 

„Žaidimas vadinasi Užduotis — įveikti baimę, — 
aiškino ji toliau. — Klausaisi? Aš skiriu užduotį tau, 
o tu Man, aš nustatau ją tau, o tu man. Kartais taip 
yra, kad dviem žmonėms artimai bendraujant jie 
vienas kitą mato geriau nei save. 

Taigi dabar turime įveikti savo didžiąsias baimes. 
Ir mes padėsime viena kitai su tuo susidoroti. Tu 
skiri užduotį man, o aš tau.“ 


„Dabar aš tau sakau, - pradėjo Dorisė Flin- 
kenberg, — kad nueitum tiesiai į Benkio daržinę ir 
atneštum man čia amerikietės mergaitės krepšį su 
visais jos daiktais. Arba mums. Čia, į namą. Kaip 
supranti ir kaip pati sakei, svarbu, kad niekas tavęs 
nepastebėtų. 

Žinau, kad bijai ten eiti. Taigi eisi ten ir tai pa- 
darysi, supratai?“ 

Sandra linktelėjo. Taip. Ji tai suprato. Ir patį 
žaidimą. Staiga visu kūnu nubėgo šiurpuliukai. Ji 
ne tik suprato, bet ir buvo labai susidomėjusi. 

„O dabar aš tau sakau nueiti į Solveigos ir Ritos 
namelį bei paimti jų pistolerą. Tą, apie kurį tu vis 
pliauški, tą palikimą. Ne todėl, kad šneki apie pis- 
tolerą, o todėl, kad kalbėdama apie Ritą ir Solveigą 
tu visada būni tokia keista. Nors gal ne visada. Bet 
gana dažnai.“ 

Ir kaip bebūtų keista, tai paveikė Dorisę. 

„Iš kur žinai?“ — skubiai paklausė Dorisė, tarsi 
ją būtų demaskavę. 

„Na, dabar prasideda žaidimas. Kiek laiko tu- 
rime? Pusdienį?“ 


Ir Sandra su Dorise atliko savo užduotis. Sandra 
nulėkė mišku į pusbrolių ir pusseserių sodybą. Ji 
pasirinko ilgesnįjį kelią, pro samanas, kur kadaise 
jos su Dorise pasibučiavo pirmą kartą. Ji jautė ku- 
tenimą pilve, tačiau bijoti, ne, nebijojo ir nė kiek 
nesinervino. Bent jau ne dėl to, kad reikėjo eiti į 
Benkio daržinę. Juk žinojo, kad jo nėra. Nebuvo 
visą vasarą. Sakė jai tai, kai buvo paskutinį kartą pas 
jį atėjusi, vėlų pavasarį, gegužę. Jis ruošėsi pagyventi 
su Magnusu fon B. bute mieste prie jūros. 

Sandra tiesiog nuėjo, be didelių apmąstymų pa- 
siėmė iš slaptavietės raktą, atkėlė dangtį, pasiėmė tai, 
ko jai reikėjo, ir nudrožė mišku atgal, nepamiršdama 
pasirūpinti, kad niekas jos nematytų ir negirdėtų. 

Tada grįžo ir Dorisė su pistoletu. 

„Buvo lengva kaip kažin ką. Ten nebuvo nė 
gyvos dvasios.“ 

„Ar kas nors tave matė?“ 

„Ne.“ 

„O tave kas nors matė?“ 

„Ne. Bent jau aš taip manau.“ 

„Ar dabar mes mažiau bijome?“ 


„Gal.“ 

„Gal.“ 

Jos buvo apačioje, baseine, ir vienu metu pra- 
pliupo juoktis. 

Tada Dorisė visomis keturiomis perrėpliojo pas 
Sandrą, sėdėjusią kitame baseino gale. 


Pasaulis keturkampiame minimume 2. Pirmas 
kartas. Dorisė baseine. „Tyliau, tyliau“, — nes 
Sandra vis dar tebesijuokė. 

„Dabar aš nesu amerikietė mergaitė. Dabar aš 
esu aš.“ 

Tada Dorisė pabučiavo Sandrą. Bučiavo NE 
faktorius X ar dar kas nors. Tai Dorisė Flinkenberg 
bučiavo Sandrą Vern, o Sandra Vern atsakė tuo 
pačiu. Dorisė prisiminė samanas, žalias minkštas 
samanas ir Sandra prisiminė samanas ir... 

Niekas nemoka bučiuotis taip kaip mes. Ne, tikrai 
ne. Bet tai buvo rimta. Ir viena peraugo į kitą. Po 
to sugriuvo viena ant kitos Maharadžos rūmuose, 
kuriuos buvo pasidariusios iš audinių ir pagalvių 
baseino dugne. Du susiviję kūnai spaudėsi vienas 
prie kito, aplink ir virš vienas kito, ant minkšto ir 
gražaus pagrindo. 

O televizorius ant baseino krašto rodė žaibus, 
griausmus ir audras. 


Minkštas ir gražus pagrindas. 

Pokalbiai po to. „...tarsi būčiau iš užkietėjusių 
lesbių giminės...“ — palaimingai atsiduso Dorisė 
Flinkenberg. 

Tai buvo po to, kai Sandra atnešė padėklą, ant 
kurio buvo paserviravusi cigarilių ir džino su to- 
niku. Jos sėdėjo nuogos ir rūkė taip giliai užsitrauk- 
damos, kad ašarojo akys ir svaigo galva. Jų nuogi 
kūnai prieblandoje, šilkiniame guolyje, cigarilių 
žiburėliai, šalti aprasoję stiklai su skimbčiojančiu 
ledu. 

„Žinai ką, — Sandra ištiesė savo stiklą, norėdama 
susidaužti su Dorise, dzingt, - aš niekada nieko 
nesu anksčiau suvedžiojusi.“ 

Sandra žaismingai. 

Dorisė pati: ji neturėjo jokio noro kažką aps- 
kritai kalbėti ar aiškintis. Ji nieko nepasakė. Susi- 
rietė kaip mažas laimingas niekutis ir prisispaudė 


kiek galėdama arčiau Sandros kūno. 


Kažkuri įjungė televizorių. Tą naktį, naktį po 
be vandens, į kurį atsitempė čiužinius, antklodes 
ir taip toliau. „MEILĖS LIZDELIS,“ — Sandros 
nuomone, porą kartų per daug pakartojo Dorisė. — 
„Netarškėk tiek daug.“ 

Žodžiai. Per daug žodžių. Tą naktį per celevi- 
zorių rodė keistą filmą. Apie kosminį laivą ar kažką 
panašaus, ar kaip tai dar būtų galima pavadinti, 

kuris keliavo žmogaus kūne. Tarsi kūnas būtų kos- 
mosas arba kita saulės sistema. Keliavo venomis. 
Na tie, gal juos pavadinti astronautais? 

Dorisė nežinojo. Ji nesekė veiksmo. Po to ji nič- 
nieko neatsimins apie veiksmą. Tačiau prisimins 
raudoną ir violetinę spalvas bei šilumą, vaizdų ši- 
lumą, kurią dar labiau paryškino pernelyg raudonai 
rodantis spalvotas televizorius ir prastas kontrastas, 
dėl ko viskas su viskuo truputį liejosi. Dorisė taip 
pat prisimins plakančią širdį... Astronautai, ar kaip 
jie ten vadinosi, bijojo būti į ją įsiurbti... ar kažkaip 
ten... ji nežinos... ji NIEKO nežinos, nes gulės ten 
kaip laimingas padarėlis, iš laimės apspangusi tūks- 
tantis penki šimtojo kalibro mylimoji. 

Prisispaudusi prie savo mylimosios krūtinės. 

Prie šilto, beveik karšto ir stipriai prakaitu atsi- 
duodančio Sandros kūno. 

O KUO kvepėjo medžiagos? „Maharadžos rū- 
mais“, — pasakė Sandra. „Ne, Mažuoju Bombė- 
jumi“, - paprieštaravo Dorisė, bet nepakartojo, nes 
Sandrą tai užgavo. „Dabar, — pagalvojo Dorisė, — 
pradedu suprasti, kas tai per daiktas, kai žmonės 
būna kvaili, įsimylėję ir mano esą nenugalimi.“ 

Astronautai Kraujo miške. 

Aortoje, pulsuojančiuose planetos viduriuose. 

Pojūčiai tarsi apmirė. Ranka ant Sandros pilvo. 

„Kai pasakei, kad neatsiliepinėtume telefonu, 
nes nenori, kad pusbrolių ir pusseserių mama ateitų 

manęs pasiimti, aš supratau“, — tyliai ištarė Dorisė 
Flinkenberg. 

„Ššš“, — sušnypštė Sandra nekreipdama dė- 
mesio, nes dabar ji buvo kažkur viduryje filmo. 

Ir su tuo „ššš“ Dorisė suprato, kad laikas pokal- 
biams po to praėjo. Bet nieko tokio. Pokalbiai. Visi 
tie pokalbiai. Iš tiesų ji irgi buvo nuo to pavargusi. 
Ji irgi buvo pavargusi, laimingai pavargusi ir nu- 
sibaigusi. 

Seksualinis prabudimas. 

Iš Kraujo miško astronautus nešė į širdį, tamsią 
ir raudoną. 


Pasaulis keturkampiame minimume 3. Lietus. 
Dienos bėgo. Briedienos kumpis buvo suvalgytas. 
Mergaitės valgė saldainius, šokoladą ir traškučius. 
Pradėjo lyti. Nuo lietaus viskas sudrėko. Iš pradžių 
tai buvo maloni drėgmė, nes prieš tai buvo negin- 
čijamai per sausas ir per šiltas laikotarpis. Tačiau 
drėgmė ėmė skverbtis ir į baseiną, o tai jau nebuvo 
taip gera. Su vėsa ir drėgme atsirado ir alkis, tikras, 
dorisiškas. 


„Aš alkana. Šilto maisto, — pyptelėjo Dorisė 
Flinkenberg, padėjusi galvą Sandrai ant krūtinės. — 
Mėsa yra silpna. Tikro maisto.“ 

„Dieve mano, - atsiliepė Sandra nepatenkintu 


balsu. — Ar negali pakentėti?“ 

„Ne.“ 

„Žinau, — pasakė Sandra. — Paskambinsime į 
parduotuvę ir paprašysime atvežti į namus krūvą 
maisto. Ir duoti tylos įžadus. Mes turime pinigų. 
Papirksime tetą iš parduotuvės.“ 

„Gera idėja, - pritarė Dorisė. - Aš paskam- 
binsiu.“ 

Dorisė paskambino į parduotuvę rajono centre 
ir buvo išjuokta. 

„Kas nedirba, tas nevalgo, - pasakė teta iš par- 
duotuvės. — Teks Dorisei Flinkenberg kulniuoti į 
parduotuvę.“ 

"Taigi jas atpažino. 

„Ir baik išsidirbinėti. Tarp kitko, ką apie tai pa- 
sakys mama?“ 


„Štai taip, — tarstelėjo Sandra Vern, kai Dorisė 
atraportavo apie pokalbį savo mylimajai. - DABAR 
virš mūsų atsivėrė pragaro vartai. Labai ačiū.“ 

„Tai buvo ne mano idėja.“ 

„Na, tada galime eiti į parduotuvę. Dabar juk 
jau nebesvarbu.“ 


Nach Erwald. Und die Sonne. Jos buvo Drabuži- 
nėje, kai netrukus po to, gal kitą dieną, suskambo 
durų skambutis. Ir, visiškai teisingai, jos matė pro 
lango plyšelį, pačiame laiprų-į-niekur viršuje sto- 
vėjo pusbrolių ir pusseserių mama. 

„Atidarykite! Aš žinau, kad jūs ten!“ Pusbrolių ir 
pusseserių mama vis skambino ir skambino. Skam- 
butis vis skambėjo, skambėjo, skambėjo. Nieko 
nevyko. Pusbrolių ir pusseserių mama perėjo prie 
beldimo, netrukus daužyte daužė tvirtas duris. 

„Dorise! Sandra! Aš žinau, kad jūs ten!“ 

Mergaitės stovėjo viduje net nekvėpuodamos. 
Drabužinėje jos laikė rankomis užspaudusios 
burnas ir rodė viena kitai grimasas. Pro lango ply- 
šelį jos matė pusbrolių ir pusseserių mamą. Jos ją 
matė, bet ji jų ne. 

Tai vyko per lietų. Pusbrolių ir pusseserių mama 
pasidavė. Lėtais žingsniais patraukė laiptais atgal. Jos 
nugara, mėlynas apsiaustas nuo lietaus, ant galvos 
užtrauktas gobtuvas, juodi guminiai batai su aukštais 
aulais. Jaudinantis vaizdas. Pamačiusios pusbrolių ir 
pusseserių mamą, jos tikrai neteko žado. Pusbrolių 
ir pusseserių mama porą kartų atsigręžė, tarsi norė- 
dama pasitikrinti, ar durys tikrai neatsidarė... 

„O ne...“ — išrarė Dorisė Flinkenberg, o akys 
pritvinko ašarų. 

Bet Drabužinėje Sandra uždėjo ranką Dorisei 
ant krūtinės. Ir tada jos vėl pradėjo. Laukiniai bu- 
činiai, glamonės. 

Išvirto iš Drabužinės. Po to buvo pirmas bu- 
činys, antras bučinys, trečias... 

Tarp bučinių ir glamonių Dorisė nukreipė 
Sandrą iš Drabužinės į Miegamąjį. Olandiečio 

miegamąjį. Ten jos niekada nebuvo, na, kartu, 
štai taip. 

Žaibai ir griausmai. Šilta minkšta žemė. Kraujo 
miško link... 


„Tas skambutis, - konstatavo Sandra lovoje 
po to. — Turime kažką su juo daryti. Einu paimsiu 
pistoletą.“ 

Kai Sandra išėjo, Dorisė tebegulėjo lovoje. Kol 
Sandra grįžo, truputį užtruko. Laukdama Dorisė 
ėmė nebenustygti vietoje. Apsidairė aplinkui nau- 
joviškai, o gal senoviškai, kaip anksčiau. Dėme- 
singai, ieškodama informacijos. 

Rankos čiupinėjo tai tą, tai aną, kas buvo ant 
greta esančio naktinio stalelio ir stalelio stalčiuje. Ir 
ten, po krūva popierių ir lankstinukų apie jachtas, 
rado nuotrauką. Paėmė ją ir įdėmiai įsižiūrėjo. 

Nuotraukoje buvo Lorelei Lindberg ir maža 
mergaitė, jos stovėjo lietuje prie parduotuvės. Tai 
buvo audinių parduotuvė, įsigilinus matėsi, ir Do- 
risė tai padarys kitoje pakopoje, bet dar ne dabar. 

Sandra su savo bjauria perskelta lūpa; švelnumo 
ir meilės kupina Dorisė Flinkenberg pažino ją ir 
nuo to pajuto maloniai pašiurpstant odą. Ir Lorelei 
Lindberg. Tą buvo nesunku nustatyti, nes niekas 
kitas ten ir negalėjo būti. Tuo pat metu nuotraukoje 
ji atrodė kažkokia kitokia, ne labiau nepažįstama, 
o, kas dar šiurpiau, labiau pažįstama. 

Dorisės širdis daužėsi, vidun įsėlino bjaurus 
jausmas, ji turi ryti, ryti seiles, kad neapsivemtų. 
Kai žiūrėjo. Nes staiga suprato, ką matė ir kas jai 
buvo pažįstama. 

Lorelei Lindberg su raudonu lietpalčiu. 

Plastikas yra amžina medžiaga. 

Raudonasis lietpaltis, be jokios abejonės, buvo 
tas pats arba iki begalybės panašus į prakeiktą liet- 
paltį, kurį ji matė prie Bulės ežero. 

Ne taip jau seniai. Tą, kuris buvo ant Edės de 
Vair. 

Taigi ant jos. Ant amerikietės mergaitės Ia- 
vono. 


Sandra grįžo nešina pistoletu. 

Dorisė skubiai uždarė stalčių ir nieko nepasakė 
Sandrai apie savo radinį. 

„Na, pažiūrėsime, kieno ranka taiklesnė?“ 

„Ei, kas tau? Atrodai, tarsi būtum pamačiusi... 
vaiduoklį. Arba, kaip ten, fantazmą. Nagi. Čia 
nebus daromi vaikai. Einam pašaudyti.“ 

Ir, išėjusios į kiemą, jos varžėsi, kuri pirma su- 
šaudys skambutį. 

Laimėjo Dorisė. 

Jos dažėsi. Jos ruošėsi tam momentui, kai bjau- 
rusis ančiukas taps gulbe arba dar kitaip: kai Ežero 


jauniklė taps Ežero karalienė. Žodžių žaismas, kuris 

tada nieko nereiškė, dar. Tas momentas rodėsi nebe 
toks jau ir tolimas. Bent jau žiūrint į vieną jų. 

Nagi į Dorisę. Tai buvo būtent Dorisė, ne 
Sandra, kas irgi buvo netikėtumas. Daug kas manė, 
kad bus kaip tik atvirkščiai. 

O nutiko štai kas - Dorisė išaugo. Sandra taip 
pat, tačiau, žvelgiant į Dorisę, tai labiau krito į akis. 
Taip stipriai, kad to negalėjai ignoruoti. Taip, kad 
norint išlaikyti balansą tarp jų, reikėjo kažką da- 
ryti. 

Jei nieko kito, tai bent jau sustiprinti, pa- 
brėžti. 

Vaikiškas Dorisės Flinkenberg apkūnumas pra- 
puolė. Dorisė sulieknėjo. Netapo liesa, bet kūnas 
įgavo linijas kaip kokakolos buteliukas. Žvyrkelio 
spalvos Dorisės plaukai išbluko nuo visą vasarą 
virš kapinių, kur ji grėbstė takelius ir sodino gėles, 
švietusios saulės ir nerodė jokių požymių, kad vėl 
atgaus savo buvusią spalvą. 

Nesvarbu, kad mergaitės daugiausia laikėsi vi- 


duje, išskyrus patį paskutinį laiką. 


Po seksualinio prabudimo atrodė, kad Dorisės- 
kaip-moters plaukai turi būti šviesūs. Ilgi ir minkšti 
jos šviesūs plaukai krito ant pečių ir dar žemiau, 
nes vis augo ir augo. Jų buvo neįmanoma nepa- 
stebėti. Sandra baseino dugne šukavo juos ir tuo 
mėgavosi. 

Suskambo telefonas. Sandra nepakėlė. 

„Čia juk gali būti Lorelei Lindberg, — pasakė 
Dorisė, — ar tu neatsiliepsi?“ 

„Ne dabar, — šaltai atsakė Sandra viduryje žai- 
dimo, — dabar aš noriu žaisti.“ 


„Ak, - netrukus nekantriai ištarė Dorisė baseino 
dugne, — tai kvaila. Gal galime ką nors NUVEIKTI 
vietoje to?“ 

„Naktiniai reikalai priklauso nakčiai“, - paslap- 
tingai sušnibždėjo Sandra. 

„Aš turiu galvoje iš tikrųjų VEIKTI, — pasakė 
Dorisė Flinkenberg. - Net jei ir mylime viena kirą, 
aš ne triušis, kuris nori barškintis visą laiką. IŠEITI 
Į LAUKĄ. Kodėl mes neišeiname?“ 

„Gerai, eisime. Į parduotuvę. Bet luktelėk. 
Pirma padarysime tave Ežero karaliene. Ežero ka- 
ralienė eina į parduotuvę.“ 

Ežero karalienė ėjo į parduotuvę. Dorisė turėjo 
apsivilkti blizgančius drabužius, kuriuos Sandra 
iš tiesų buvo pasiuvusi kitai progai, kuriai irgi ne- 
trukus ateis laikas. Amerikietės mergaitės laidotu- 
vėms. Ir Pinkės batus, tuos pamirštus sidabrinius, 
su pusmetriniais kulniukais, irgi blizgančius. 

Tai buvo žaidimas. Šį kartą jos patraukė į kitą 
parduotuvę. Ne į esančią pačiame rajono centre, 
o į krautuvę, kurią žinojo Dorisė. Ji buvo į šiaurę 
nuo ežero, kur anksčiau gyveno ežero žmonės (ta 


367 


vieta dabar turėjo tapti vietinių gyventojų poilsio 
zona). 

„Ežero karalienės sugrįžimas“, — pasakė Sandra 
Vern Dorisei Flinkenberg ir jos leidosi į kelią. 

„Kokia čia kino žvaigždė?“ — paklausė tera iš 
parduotuvės joms įėjus. Ji buvo viena. 

„Tai Ežero karalienė“, — atsakė Sandra dusliai. 
Dorisė šypsojosi. Ir teta iš parduotuvės šypsojosi. Ji 
suprato žaidimą, kol kas viskas buvo gerai. 

„Ir ko gi, mergaitės, norėsite?“ 

Sandra pradėjo vardyti viską, kas buvo jos 54- 
raše, o Dorisė, Ežero karalienė su Sandros jai pasiū- 
tais blizgančiais drabužiais, retkarčiais papildydavo, 
kai to reikėjo. 

Štai tada atsidarė durys ir į parduotuvę įžengė 
ji, Liza Malama. 

Srenėdama ir pūškuodama nuo vasaros 
karščio. 

„Ten, Floridoje, buvo taip šilta, kad reikėjo išsi- 
rengti.“ 

„Turime viešnią iš tolimų kraštų, - pasakė teta 
iš parduotuvės. — Tikrą loterijos laimėtoją.“ 


Pasaulis keturkampiame minimume 4. Įsibrovėlė/ 
Ežero karalienė baseino dugne. Kitą kartą, kai Dorisė 
buvo Ežero karalienė, Sandra išlipo iš baseino ir 
iškėlė paskui save kopėčias, kad Dorisė neturėtų 
jokių šansų pati išlipti iš baseino. 

„Liaukis, — staiga pasiskundė Dorisė baseine. — 
Nuleisk kopėčias. Aš nebenoriu daugiau žaisti. 
Noriu išlipti.“ 

"Tačiau Sandra apsimetė negirdinti. Ji dingo ant- 
rame aukšte, o kai grįžo, rankoje laikė pistoletą. 


Sandra stovėjo prie baseino krašto kaip kažkada 
labai seniai, pakėlė ranką ir nutaikė pistoletą į Do- 
risę. „Pykšt, pykšt, tu negyva.“ 

"Tai juk nebuvo pirmas kartas, todėl Dorisė labai 
neišsigando. Be to, dar toje stadijoje jai niekada 
nebūtų šovę į galvą bijoti Sandros, kuri juk buvo 
jos pačios dalis. 

"Tačiau tai buvo paskutinės nekaltybės sekundės. 

Nes tuo pat metu įvyko kažkas keisto. Žaidimas 
tapo rimtu dalyku, joms abiem. 

„Liaukis, pasakiau.“ 

O Sandra, stebėtinas visa ko sutapimas, staiga 
prisiminė kažką labai sena, kas buvo prieš ištisą 
amžinybę, kai Lorelei Lindberg vis dar buvo čia. 

Lorelei Lindberg baseine. Ieškanti valgomojo 
šaukšto dydžio rubino. Olandietis kažkur kitur, bet 
neilgam. Galėjo bet kada pasirodyti. Jis iškėlė kopė- 
čias, kad galėtų ją ten saugiai laikyti. Tai buvo žai- 
dimas, toks, po kurio susitaikydavo, bet dabar jau 
nebe. „Sandra! Atnešk kopėčias! - švokštė Lorelei 
Lindberg. — Kopėčias! Sandra! Būk gera! Paskubėk!“ 
Ir Sandra lėtai, miegodama... 

Praėjo pro šalį. Negirdėjo. Nors ji girdėjo. 
Olandietis grįžo. Tada turėjo šautuvą. 
Šūvis, man rodos, girdėjau šūvį. 

Nors ne. 


Kaip sakyta, tais laikais Sandra vaikščiodavo per 
PNIEGUS. 


Tai, kas įvyko po to, buvo keista. Sandra nie- 
kada, niekada nebuvo taip arti to, kad viską išpa- 
sakotų Dorisei Flinkenberg. Taip arti... 

Ir vis tiek pakėlė ranką, vis tiek nusitaikė tiesiai į 
Dorisę Flinkenberg baseine. Arba Ežero karalienę. 
Tada. Ar kaip ją pavadinti. 


„Gelbėkite. Nešauk. Susimildamas. Pasi- 
gailėk.“ 

Kas tai buvo? Juk ne Dorisė. Ne. Tai Lorelei 
Lindberg baseine. Ir ji, be jokios abejonės, bijojo 
Olandiečio. Dėl savo gyvenimo. Mirtinai išsigan- 
dusi. 

Tai žaidimas su dideliais statymais, pasakė Juo- 
doji Avis „Mažajame Bombėjuje“. Ir mes dar ne- 
matėme pabaigos. 

MMMMMMMMMmmmn.... Pelytė... 


„IR KUO GIJŪS ČIA, MERGAITĖS, UŽSI- 
IMINĖJATE?“ 

Staiga, viduje, prie laukujų durų, stovėjo pus- 
brolių ir pusseserių mama. 

Kol viskas rutuliojosi baseine, pusbrolių ir pus- 
seserių mama išdygo prie apačioje esančių laukujų 
durų, „personalo pagal iškvietimą įėjimo“ durų su 
veidrodiniu stiklu viršuje. Beldė į duris ir šaukė. 

„Tuojau pat atidarykite! Tuojau pat!“ 

O kai niekas neatidarė, ji išsitraukė savo raktą, 
atsirakino duris ir dabar stovėjo viduje, mažumėlę 
netekusi žado dėl visko. 

„Ką?“ — ištarė Sandra, nutaisiusi abejingą ir 
piktą miną, tarsi nieko nesuprasdama. 

„NEGALIMA NUKREIPTI PISTOLETO Į 
ŽMOGŲ!“ 

Pusbrolių ir pusseserių mama vėl rėkė, beveik 
isteriškai. 

Bet tada pamatė Dorisę baseine. Tarsi iš naujo. 

Dorisė, sveika, gyva ir tokia daili, tokia graži... 
"Tokia panaši į princesę tarp visų tų daiktų. Vieną 
akimirką, dvi: pusbrolių ir pusseserių mamos 
žvilgsnis buvo prikaustytas prie Dorisės Flinken- 
berg truputį per ilgai, nes Sandra tuo metu spėjo 
padėtį pistoletą į šalį. 

„Kokį dar pistoletą?“ — paklausė Sandra kuo 
ramiausiai. 

„AŠ JUK MAČIAU!“ — tęsė pusbrolių ir pus- 
seserių mama, bet kur kas pikčiau, tarsi norėdama 
įtikinti ir save pačią. 

„Ką? — vėl paklausė Sandra, ramiai ir abejingai. 
"Tada atsigręžė į Dorisę ir paklausė taip, tarsi pus- 
brolių ir pusseserių mamos ten nė nebūtų, trečiu 
vienaskaitos asmeniu. — Apie ką ji?“ 


Dorisė tarp dviejų ugnių. Sandra. Pusbrolių ir 
pusseserių mama. Iš vienos pusės ji įžvelgė, kad my- 
lėti Sandrą bus sunku. Ber iš kitos pusės - KAM, 
VELNIAI GRIEBTŲ, EGZISTAVO MEILĖ? Jei 
ne tam, kad padėtum viena kitai. Įsimylimi žmonės, 
kurie pažadina gyvenimui kažką tavo paties viduje, 
sakė Ingera Herman. Tu ir aš prieš visą pasaulį. 

Ir tai ne visada būdavo malonūs dalykai (Dieve 
brangus, kiek dainų ta tema Dorisė turėjo savo ka- 
sečių kolekcijoje!..). 

"Taigi pasirinkti nebuvo sunku, nors ir nelabai 
malonu. 

Be to, pusbrolių ir pusseserių mamos buvimas 
ten vėl suteikė viskam lašelį realizmo. Tikrovė. 
Kad Sandra būtų... „Varge mano, Dorise Flinken- 
berg, — ištarė Dorisė sau pačiai, — tavo fantazija vėl 
įsisiautėjo.“ 

Tada pusbrolių ir pusseserių mama paklausė 
paties normaliausio dalyko: „Ką jūs čia veikiate, 
tarp kitko? Ar neketinote... išvažiuoti?“ 

Visiškai normalus klausimas, paklaustas tikrai 
laiku ir vietoje. Dorisei Flinkenberg tai irgi buvo 
įdomu, iki šiol ji nesulaukė į tą klausimą jokio iš- 


samesnio atsakymo. Bent jau tokio, kuriuo būtų 
galima patikėti. 

Lorelei Lindberg buvo Niujorke. Šit kaip. Kai 
netgi nebuvo tikro telefono numerio Austrijoje, 
senuosiuose namuose. 

Kita jos pusė slankiojo po namą, kai Sandra 
buvo kažkur kitur, užsiėmusi arba miegojo, ir tik- 
rino bei šniukštinėjo įvairius dalykus. Tai buvo 
ta dalis, kurią buvo galima vadinti dvynių detek- 
tyve, kuri veikė anksčiau, kai buvo aiškinamasi 
amerikietės mergaitės paslaptis, tačiau dabar be 
dvynės. 

Ji paskambino Hainco Gurto telefono numeriu 
į Austriją. Ir niekur neprisiskambino. 

Nes tokio numerio nebuvo. Toks lakoniškas 
atsakymas vis pasigirsdavo ragelyje. 


Ir raudonas plascikinis lietpaltis. Su juo Lorelei 
Lindberg nuotraukoje, darytoje vieną lietingą 
dieną priešais „Mažąjį Bombėjų“. Tai buvo beveik 
visų blogiausia. Taip baisu, kad ji nenorėjo apie tai 
nė pagalvoti ir darė viską, kad nugrūstų tai į pačius 
tolimiausius sąmonės užkaborius. 

Bet... iš kitos pusės... Sandra, mylimoji. 

Taigi susidariusioje situacijoje tas klausimas 
buvo gana nepatogus ir, turint galvoje Sandros 
buvimą, situacija reikalavo užimti konkrečią po- 
ziciją. 

Ir Dorisė pasakė, tiksliau, išgirdo save sakančią: 

„Mes čia, ar nematai? Leisk mums nors kartą 
pabūti ramybėje. Eik sau, — ir pradėjusi ėmė įsi- 
jausti. - Eik, pasakiau, vaikų neprisidirbsim.“ 

Valandėlę pusbrolių ir pusseserių mama dve- 
jojo. Bet paskui apsisuko ir, galima sakyti, nuėjo 
it musę kandusi. 

Ir šį kartą galutinai. Per visą likusį laiką name 
pelkėtoje miško dalyje, pasaulyje keturkampiame 
minimume, ji niekada ten negrįžo. 


... Tačiau naktimis jos vis dar miegojo kartu, 
santuokinėje lovoje. Miegojo tarp popierių, knygos 
apie prekybos centrą, vartojimo ateitis yra varto- 
jimas, tarp visų audinių. Šilkinio satino, stambaus 
rašto šifono, plono habotajaus, poros nučiupinėtų 
„Nusikaltimai iš gyvenimo“ numerių, „Išmok se- 
nosios graikų kalbos“... ir taip toliau. 

Duonos kriaukšlės, krekeriai ir marmeladas. 

Ir kai nebebuvo daugiau apie ką kalbėti, jos vėl 
grįžo prie amerikietės mergaitės. 

„Galbūc ji taip jį mylėjo, kad negalėjo pakelti 
minties, jog jis įsimylėjo kitą“, — sušnibždėjo 
Sandra Dorisei Flinkenberg tamsoje. 

„Dieve mano!“ - paprieštaravo Dorisė Flinken- 
berg, nors visa įsitempusi, vos galėdama kvėpuoti, 
nes dabar labai aiškiai jautė Sandros rankas ant savo 
kūno. Ant nuogos odos. 

„Ir, be to, — tęsė Sandra, pasislinkdama arčiau. 
Dorisė jautė kutenantį kvėpavimą į ausį ir tuos 
pirštus, žaidžiančius jai ant pilvo ir aplink bambą, 
grok manimi taip, kaip groji savo gitara... — Gal 
Edei net nereikėjo padaryti ką nors blogo. Turiu 
omenyje, jai. Pakako, kad ji buvo. Kaip motyvas. 
Kad ji buvo kaip palyginimas su... Matai, kokia 
keista, senstanti ir nenormali buvo pusbrolių ir 
pusseserių mama su savo norais. Su savo jaus- 
mais. Troškimu. Ji jautėsi demaskuota. Nurengra. 
Nuoga. Kuo vėliau tai pavirto?“ 

Dieve mano, apie ką čia Sandra kalbėjo? 

„Juk ji buvo sena teta, — tęsė Sandra. — Turėjo du 
berniukus. Pusiau suaugusius...“ Sandros delnas, 
minkštas, ryžtingas ir toks pažįstamas ant Dorisės 
krūtinės ir kojų ir nebuvo jokios abejonės, kur to- 
liau. Pakėlė palaidinukę. Dorisė padėjo, nepaste- 
bimai. Staiga ji susigėdo savo norų. To, kokie jie 
buvo stiprūs ir ryžtingi. 

Ir, be to, visada tokie buvo. Norėdama liautis 
apie tai galvojusi, liautis apskritai galvojusi, ji prisi- 
spaudė prie Sandros ir įtraukė kvapo, tokio keisto, 
truputį troškaus ir aiškiai per daug aromatingo, bet 
vis tiek nepagaunamo. To, kuris vadinosi „Mažuoju 
Bombėjumi“. 

Kas tai buvo? Audinių parduotuvė? 

Ten, lovoje, Dorisei dingrelėjo, kiek daug ko ji 
nežino apie Sandrą, kiek daug ko nepaklausė. 

„-..net ir jos pačios vaikai...“ 

Apie ką jos, tiesą sakant, kalbėjo? 

Ber tuo pat metu Dorisę Flinkenberg vėl už- 
plūdo aistra. Ir meilė. 

Niekas negali mylėti taip kaip mes. 

Ne, tikrai. 


Po to: 

„Ar tu pagalvojai apie tai? — paklausė Sandra 
tarsi užburta savo pačios drąsumo ir minties, kurią 
pasakys balsu. - Apie viską, ko tu apie ją nežinai? 
Artują pažįsti iš tikrųjų? Iš tikrųjų?“ 

Jos vėl kalbėjo apie pusbrolių ir pusseserių 
mamą, visą laiką grįždavo prie to. Tada Dorisė iš- 
tarė, turėjo tai pripažinti: 

„Nn...taip.“ 

Štai taip. Ir taip, ir ne. 

Staiga ją tai nuliūdino. 

Viskas, viskas. Ir tai, ką pasakė Sandra, nes tai 
juk buvo tiesa, ką ji iš tikrųjų žinojo apie pusbrolių 
ir pusseserių mamą; Ką ji apskritai žinojo apie ką 
nors ar kuriuos nors? 

Ką ji žinojo apie Sandrą, savo geriausią draugę, 
savo labiausiai mylimą? 

Ji labai norėjo paklausti, bet žodžiai įstrigo gerk- 
lėje. Apie raudoną plastikinį lierpaltį ir fotografiją, 
apie nesamą telefono numerį... apie viską... bet ne. 


Ji bijojo. 

Bijojo sužinoti, tačiau taip pat ir dar kai ko. 

Bijojo Sandros. Ar tai įmanoma? 

Tačiau ta mintis buvo tokia neįmanoma, tokia 
gluminanti ir negirdėta, kad ji nepajėgė būti ta, 
kuri ją galvoja. Ji daugiau neturėjo jėgų! Norėjo 
spjauti į viską! Viską! 

„Ar negalime pagaliau pamiršti tos amerikietės 
mergaitės? Ar negalime palikti jos?“ 

Tyla. 

„Taip, — atsakė Sandra po to. - Galime. Bet 
pirma turime ją palaidoti.“ 


Pasaulis keturkampiame minimume 5. Ameri- 
kietės mergaitės laidotuvės. Sandra gulėjo baseino 
dugne, ant žalių plytelių, ant medžiagų, ant niūriai 
žalio Duppioni šilko, apsirengusi blizgančiais dra- 
bužiais; pasiuvo juos Dorisei kaip Ežero karalienės 
apdarus, bet tiko ir dabar. Šalikas, tikras, Edės, ir 
megztukas, kadaise priklausęs Seseriai Nakčiai: 
VienarvėšcBaimė megztukas. 

Sandra gulėjo užsimerkusi, nes ji juk buvo ne- 
gyva, o Dorisė barstė žiedlapius — turėjo būti rožių, 
bet buvo paprastų lauko gėlių, tačiau vis tiek į temą. 
Niekas visame pasaulyje nepažinojo mano rožės, 
išskyrus mane pačią — virš Sandros kūno dugne. 

„Niekas visame pasaulyje nepažinojo mano 
rožės, išskyrus mane pačią“, — murmėjo Dorisė. 
„Širdis yra beširdė medžiotoja, - murmėjo toliau 

ir pridūrė, — tai buvo svetimas paukštis ir dabar jis 
negyvas.“ 

Dorisė susupo Sandrą į audinį, kelis audinius, 
taip, kad buvo visa užklota. Baltas ir vyno raudo- 
numo Rasgulla crėpe, krintantis taip švelniai tarsi 
sniegas. „Tarsi sniegas, — pakartojo ir Dorisė Flin- 
kenberg. - Laidojama sniege.“ 

Dorisė nuėjo į Iškilmių salę ir paleido muziką, 
nuvilnijusią visu garsu per visus kambarius, ku- 
riuose tik buvo kolonėlės. O muzika buvo graži, 
Nat Cing Cole. 

„The dream bas ended. For true love died.“ 

Sapnas baigėsi, nes tikroji meilė mirė. 

"Tokie buvo dainos žodžiai ir klausantis jie staiga 
virto teisybe. 

Iškeliaujanti Sandra gulėjo baseine užmerktomis 
akimis ir staiga akimirką ji tapo moterimi baseino 
dugne, kuri buvo pavaizduota Benkio žemėlapyje. 
Kas ji iš tiesų buvo? 

Akimirką, tik akimirką ji susimąstė apie tą ži- 
nojimą, bet tai buvo baisu, siaubinga. Ką Benkis 
iš tikrųjų matė? 

Nesji juk išlipo. O Olandietis susmuko prie ba- 
seino krašto ir leido jai išeiti. Tada pasirodė mašina 
ir ji išvažiavo savo keliais. Ir tikrai ne pasitikti neži- 
nomo likimo, o kad tai būtų buvę taip paprasta... 

Ber dabar gana fantazuoti, nes kažkur skambėjo 


duslus Dorisės balsas: 

„Skelbiu tave mirusia IR prisikėlusia. Ir todėl 
mes šoksime paskutinį šokį.“ 

Nes dabar sapnas baigėsi. Tikroji meilė mirė. Ir 
staiga atėjo tikrovė. 

Sandra atsistojo, grojo muzika, ten buvo Do- 
risė, kuri ją apkabino, na, kaip šokiui. Lėtas, lėtas, 
slegiantis šokis. 

Svaiginanti daina. Jos abidvi beveik verkė. 

Kažkur suskambo telefonas. Dorisė staiga pa- 
šoko ir nulėkė atsiliepti. 

„Dabar tai jau atsiliepsime!“ 

Dorisė nubėgo prie telefono ir pakėlė ragelį, o 
Sandra liko laukti baseino dugne. 

Skambino Liza Malama, ji sakė ateisianti su 
visomis parduotuvėje jų užsakytomis maisto pre- 
kėmis. 

„Mes juk neužsakinėjome jokių prekių“, - pa- 
sakė Sandra. 

„Nesvarbu, - atsakė Dorisė. - Dabar šoksime. 
Paleisime dainą iš naujo.“ 

Taip ir padarė, jos šoko. 

Staiga viduryje viso to pasigirdo kurtinantis 
KRAŠŠŠ ir pasipylė stiklai: tai Liza Malama įėjo 
vidun. Kai niekas neatidarė, ji išdaužė durų stiklą. 
Ir dabar ten stovėjo ji, Liza Malama, prie apatinio 
įėjimo, tarp puvėsių, kraujasiurbių uodų, ant jos 
ropinėjančių vabzdžių ir stiklo šukių. Iškilmingai 
ištarė: 

„Mergaitės, mergaitės, ir kuo jūs čia iš tikrųjų 
abi užsiimate? Mergaitės, mergaitės, žiūrėkite, kad 
neprisidarytumėte bėdos.“ 

O tada, kai prikaustė mergaičių dėmesį: 

„Jėzus jus myli. Brangūs kažkas ten, Jėzus jus 
myli. Ir pakels savo Damoklo kardą, kuriuo perrėš 
ūkanas.“ 

Liza Malama glėbyje laikė mažą inkščiantį šu- 
nytį. 


Žiurkė Rita. Antrajame Kyšulyje tęsėsi vasaros 
atostogos. Jūros vaikėzai buvo jūros vaikėzai kaip 
visada, patys savimi ir su savo užduotimi būti jūros 
vaikėzais vasarvietėje. Apsirengę baltai, pasipūtę, 
kaip visada linkę bendrauti ne su bet kuo, tai yra 
tik vieni su kitais. Tais metais Kenė gyveno Stikli- 
niame name dažniausiai viena. Sklido gandai, kad 
baronienė sirgo. Tačiau kelis kartus tą vasarą ji buvo 
pasirodžiusi: atvažiuodavo taksi ir paskui sėdėdavo 
suvyniota į antklodes ir su akiniais nuo saulės ve- 
žimėlyje ant uolos šalia Stiklinio namo. Prastesniu 
oru laikydavosi viduje, savo Žiemos sode. Tada 
pasistengus būdavo galima maryti ją kaip tamsų 
šešėlį viduje. Ir matė. Kartais. Rita matė. Ji eidavo 
į namą Pirmajame Kyšulyje ir dairydavosi, stovė- 
dama pavojingai pasvirusiame ir pusiau sudegu- 
siame bokšcelyje. 

Kai baronienė atvykdavo į Stiklinį namą, jame 
nebūdavo jokių jūros vaikėzų. Prieš jos apsilan- 
kymus namą reikėdavo gerai iššveisti. Tada būdavo 
kviečiamos „Keturios šluotos ir semtuvėlis“. Sol- 
veiga ir Rita. Anksčiau ji vengdavo kelti koją į tą 
namą. Tai buvo riba. Daugiau nebe. 


„Reikia pakviesti nežmones“, - kartą pavasarį 
pasakė Benkis iš tos „klasinės perspektyvos“, kuria 
apsimetinėjo esąs persmelktas. Ritai visa tai buvo 
taip nusibodę. Viskas, kas turėjo to pusiau išsi- 
kvėpusio nepasitenkinimo. Jos brolis ir sesuo tuo 
klausimu buvo nepralenkiami. Kur viso to šaknys? 
Genuose? 

Apsimetinėjo irgi buvo teisingas žodis. Kal- 
bant apie Benkį taip pat. Nes suma summarum, 
šią vasarą Benkis NEDALYVAVO Šiaurės kraštų 
marksistinės teorijos kursuose profesinių sąjungų 
būstinės vasaros kursų centre, jis nebuvo taikos 
sąskrydyje Maskvoje arba darbo stovykloje Vokie- 
tijos Demokratinėje Respublikoje ar Lenkijoje. Jis 
apskritai nepajudino nė piršto, nė mažojo pirštelio 
taiką mylinčių žmonių visame pasaulyje labui. 

Bet „semtuvėlis“ jis irgi nebuvo. 

Ne. Benkis „dreifavo“. Ir tai buvo programinė 
veikla (jis skaitė knygą). Benkis „dreifavo“ su 
Magnusu fon B. mieste prie jūros, kur jie gyveno 
Magnuso fon B. tėčiui priklausančiame bute ir pri- 

reikus pinigų dirbdavo uoste. O šiaip linksminosi, 
paprasčiausiai mušė dinderį. 

„Dreifuoti.“ Šiaip tai buvo smagu kaip kažin ką. 
Tačiau kiek mažiau smagu likusiems čia ir turėju- 
siems atlikti visą jo darbą. 

Nors iš tiesų Rita labiausiai ir visų pirma pyko 
dėl to, kad jo ten nebuvo. Iš esmės Ritai tuo metu 
buvo sunku tai pakęsti. 

Visus, kurie tuo metu buvo ne ten, o kur 
nors kitur. Pavyzdžiui, Janas Bakmansonas ir jo 
šeima —jie buvo Fidžio salose. Kažkokia itin įdomi 
reptilijų rūšis gyveno tik tose platumose ir ją rei- 
kėjo išstudijuoti, beje, kaip reikiant. Be to, Janas 
Bakmansonas rašė savo laiškuose, kad „vanduo čia 
toks neįtikėtinai skaidrus“. Tie prakeikti laiškai. 
„Žvilganti žydrynė.“ 

Ir žmones, kurie nevykdė savo pažadų. Ji taip 
aiškiai prisiminė Tinos Bakmanson žodžius: „Aišku 
kaip dieną, kad Rita persikels pas mus į miestą prie 
jūros. Juk turime tokį didelį ir erdvų butą, o Siu- 
zanos kambarys tuščias.“ 

Tai buvo po to, kai namas Pirmajame Kyšu- 
lyje nukentėjo nuo gaisro ir šeima išsikėlė atgal į 
miestą. 

„Smulkiau aptarsime praktines detales vėliau, — 
pasakė Tina Bakmanson. — Dabar šiokia tokia ne- 
tvarką kai kraustomės.“ 

„Vėliau, Rita, - pasakė Janas Bakmansonas pa- 
vasarį telefonu. — Po vasaros, vėliau.“ 

„Nors tau čia ir nepatiktų. Čia, kur gyvename, 
yra griežti musulmonai. Moterys turi eiti į dušą 
(arba maudytis) su drabužiais. Mamai dėl to labai 
sunku. Linkėjimai. Tavo J.“ 


Antrasis Kyšulys, Stiklinis namas, jūros vaikėzai. 
Rita pagavo save besižavinčią jais prieš savo pačios 
valią. Ypač Kene. 


Tą vasarą Kenė dažniausiai būdavo kartu su 
mergaite iš kito namo Antrajame Kyšulyje. Ji buvo 
vardu Ana Šiolund ar kažkaip panašiai ir mokyklos 
baigimo proga buvo gavusi dovanų Nissan Cherry, 
vyšninės spalvos, savaime suprantama. Dabar ji 
šventė savo paskutines „vasaros atostogas“ ar kaip 
ten, prieš rudenį prasidėsiančias interjero dizaino 
studijas, į kurias buvo priimta, kad ir kaip sunku 
buvo įstoti. Ana Šiolund turėjo kažkokį darbą, ji 
dirbo plokštelių pardavėja mieste prie jūros, tačiau 
bent jau atrodė, kad mielai jo atsisakytų, nes pa- 
grindinis jos užsiėmimas vasaros pradžioje, bent 
jau taip atrodė, buvo važinėjimas mažais Trakteno 
keliukais savo Nissan Cherry. Pašėlusiu greičiu su 
Kene. Tai yra tada, kai nebūdavo užsiėmusios bu- 
vimu jūros vaikigaliais, pametusiais galvą dėl bang- 

lenčių, jachtų ir panašių dalykų paplūdimiuose 
Antrajame Kyšulyje. 

Ber kartą nutiko štai kas: Rita ėjo nuo vieškelio 
atsišakojančiu keliuku pusbrolių ir pusseserių so- 
dybos link, kai tas nelaimingas Nissan Cherry su 
Ana Šiolund ir Kene vos neužlėkė ant jos. Prava- 
žiavusios sustabdė už kelių metrų, sukeldamos 
dulkių kamuolius, tam, kad, kaip jos sakė (nors 
plyšo juoku, tegul ir nepiktu, o Rita, kuri negarsėjo 
meilumu, skirtumo ir nesuprato) atsiprašytų. 

Jos laukė automobilyje, kol ji prieis. 

„Mes nenorėjome“, — ištarė Kenė. 

„Mes žiūrime mirčiai į akis“, — pridūrė Ana 
Šiolund. 

„Tai kad tikrai ne“, — atšovė Rita. Na, išgirdo 
save tai sakančią. Tai nebuvo suplanuota. Tiesiog 
išsprūdo. Ir jai tai suteikė keistą pasitenkinimą. Be 
to, jos lakoniška laikysena padarė įspūdį, ji tai matė. 
Po to ji, aišku, nebežinojo, kaip tęsti. Tai nieko 
tokio. Pagalvojo taip, tačiau neištarė. Taigi nepasakė 
nieko. Buvo truputį keista. Kaip bebūtų, Ana Šio- 
lund ir Kenė buvo išmuštos iš vėžių labiau nei ji. 


Tačiau, savaime suprantama, beveik iš karto po 
to triumfo efektui buvo suduotas rimtas smūgis. 
Tuo metu, pačioje vasaros pradžioje, ji dar dirbo 
dvilangiame ledų kioske. Kenė su Ana atvažiavo 
mašina prie dvilangio ties aikšte ir sustojo visai ne- 

toliese. Ji ten sėdėjo ant dėžės tarp visokių pakuočių 
ir įvairių ledų rūšių, kurių niekas nenorėjo pirkti, 
nes tuo metu buvo dar gana šalta. Vilkėjo salo- 
tinę ledų pardavėjos palaidinukę, ryšėjo salotinę 
skarelę ant galvos, sėdėjo ledų kioske ir vėpsojo į 
Kenę ir Aną vakaro saulės nušviestame vyšniniame 
automobilyje. Jos garsiai leido muziką ir vartojo 
čiulpiamą tabaką. 

„Velnias, kaip banalu“, — šūktelėjo Kenė su savo 
specifiniu akcentu, susikišo po lūpa tabako maišelį 

ir žžžž, automobilis nurūko savo keliais. 


Taigi, dvilangiame kioske. Taip prasidėjo vasara. 
Dar ankstyvą pavasarį Rita nusprendė neketinanti 
praleisti vasaros lenkdama nugarą dėl Penkių šimtų 
šluotų ir VIENO semtuvėlio, kuris net ir po dau- 
gybės „bet“ ir „jeigu“ vis tiek nesiteikė pasirodyti, o 
„dreifavo“ mieste prie jūros. Ji siekė maišto, tegul ir 
nedidelio, bet vis tiek. Daugiau neketinu šokti pagal 
jūsų dūdelę. Maždaug taip. 

Ji susiorganizavo sau darbą dvilangiame prie 
aikštės rajono centre. Dvilangis buvo kioskas, pri- 
klausęs Žanetei Lindstriom, Metų įmonininkei, 
turėjusiai ledų kioskų monopolį prie aikštės rajono 
centre. Ne itin pelningas verslas vasaros pradžioje, 
bet duodantis didesnį pelną vėliau, pasirodžius va- 
sarotojams ir visų pirma dar toliau į vakarus vyks- 
tantiems keliautojams. 

Vienas langelis kairėje, vienas dešinėje. Iš lauko 
atrodė palyginti nemažas, tačiau viduje, kai nebū- 
davo klientų, kai priešais plytėdavo tik tuščia ir nyki 
aikštė, po kurią skraidžiodavo žuvėdros, pardavėjos 
sėdėdavo viduje ant dėžių šalia. Abi darbuotojos 
beveik viena kitos glėbyje, jei jau taip. 

Tai buvo geidžiamas darbas, nes tose vietose 
Ritos amžiaus jaunimui buvo mažai vasaros darbo 
vietų ir Rita išsirūpino tą vietą pati. Jai tai pavyko 
atkakliai įkalbinėjant Žanetę Lindstriom, kuri 
buvo Danielio Danielsono (atkreipkite dėmesį į 
pavardę: Danielio tėtis buvo „dar bjauresnis“, čia 
pačios Žanetės Lindstriom duomenimis, jie, mo- 
tina ir sūnus, bendravo vienas su kitu gana grubiu 
žargonu), jos išprotėjusio klasės draugo, mama. Ir 
jis tikrai buvo trenktas tas Danielis, dėl to nebuvo 
jokių abejonių. 

Ir, be to, ką vėliau, visų įvykių fone, Žanetė 
Lindstriom tikrai pabrėš, dar truputį ją įsimylėjęs. 
Na, Ritą. Šiaip jau tai buvo negirdėtas neregėtas 
dalykas. Mokykloje Ritos niekas nemylėjo, Ritos 
bijojo. Prieš kelis mėnesius ji išbarškino dantis Si- 
niovei Lindbek ir tai anaiptol nebuvo nekalti mer- 
gaičių žaidimai. 

Kai Rita pranešė Solveigai susiradusi darbą, už- 
truko šiek tiek laiko, kol sugebėjo įtikinti ir save 
pačią, kad tik pavydas privertė Solveigą konsta- 
tuoti, jog Ritą gavo tą darbą tik todėl, kad Žanetę 

Lindstriom spaudė jos sūnus. Iš pradžių viskas at- 
rodė gerai. Pirmą savaitę kioske kartu dirbo Siusetė 
Paklen, su ja viskas buvo puiku. Ji žinojo begalę 
istorijų apie savo neįtikėtinus vaikinus, kurių buvo 
galima klausytis. 

Taip pat visiškai tenkino ir tai, kad Žanetei 
Lindstriom buvo visiškai aišku, jog iš jų dviejų 
būtent į Ritą reikia kreiptis, būtent ji atsakinga už 
kiosko veiklą, kai viršininkės nebūdavo. 

„Iš tavęs gali išeiti tikra verslininkė“, — pasakė 
ji dar pavasarį, kai Rita ją susirado ir paprašė duoti 
jai tą darbą, nes ji buvo tokia motyvuota ir turėjo 
tūkstantį idėjų, kaip iškelti į verslo aukštumas pre- 
kybą ledais prie aikštės vasaros mėnesiais. „Nekant- 
riai laukiu, kada galėsiu tai įgyvendinti“, — taip ir 


panašiai varė toliau. 


Iš tiesų ji neturėjo jokių ambicijų. Tiesą sakant, 
buvo ir svarbesnių dalykų laikui, jėgoms ir mintims 
aukoti. Ji ketino mokytis ten, kioske. Tikėjosi, kiek 
leido aplinkybės, kai Siusetė Paklen užsičiaupdavo 
(užsičiaupdavo ir miegodavo, ji, Siusetė, turėjo fe- 
nomenalų gebėjimą miegoti sėdėdama), ramiai 
pabūti ir pagalvoti. 

„Mes, moterys, turime remti viena kitą gy- 
venime ir versle“, — paistė Žanetė Lindstriom. 
„Pašvilpk“, — pagalvojo Rita. Visi tie žodžiai nu- 

skriejo kaip pienių pūkai vėjyje, bent jau nuo namo 
Pirmajame Kyšulyje. Eldridos sielos kelionių metai. 
Dieve tu mano. Ir krito kaip „ašaros į akmenuotą 
žemę“, kaip buvo dainuojama vienoje dainoje iš 
Dorisės Flinkenberg magnetolos. 

Tačiau su šiais žodžiais Žanetė Lindstriom 
priėmė Ritą dirbti ledų pardavėja dvilangiame 
kioske prie aikštės rajono centre. 


Viskas taip nuėjo šuniui ant uodegos, kad labiau 
ir negalėjo. O kad taip nutiks, Rita suprato jau 
antros savaitės pirmadienio rytą, po kelių gana daug 
žadančių pirmųjų dienų. Tačiau antros savaitės pir- 
madienį Siusetė Paklen, jos „kiosko draugė“, kaip 
pasakė Žanetė Lindstriom (ji stengėsi, kad kalbos 
apie tą vasaros užsiėmimą neskambėtų kaip apie 
rimtą darbą, nes ir nebuvo linkusi mokėti už jį kaip 
už rimtą), nepasirodė dešimtą valandą, kai prasidėjo 
darbo diena ir kioskas turėjo būti atidarytas. Ly- 
giai po dviejų valandų, kai bažnyčios laikrodis prie 
aikštės išmušė dvyliką duslių dūžių, išdygo Žanetė 
Lindstriom su savo sūnumi Danieliu Danielsonu 
ir lakoniškai pranešė, kad Siusetė Paklen išsiųsta 
skinti braškių ir kitų uogų į šalies gilumą, kur Ža- 
netė Lindstriom turėjo nuosavus braškynus nuo- 
mojamoje žemėje ir nuo šiol jos „kiosko draugas“ 
bus jos sūnus Danielis Danielsonas. Jam taip pat 


reikėjo įgyti darbo praktikos. Tai ji iškilmingai iš- 

tarė Ritai, šalia stovint Danieliui Danielsonui, bet 
kai sūnus negirdėjo, šnipštelėjo jai: 

„Tarp mūsų, moterų, kalbant, turiu tau pasa- 
kyti, kad su juo namuose nebus nieko gero iš mano 
atostogų. JAM reikia apsitrinti ir suvokti, kas yra 
gyvenimas. Žiūrėk, neleisk jam išsidirbinėti. Būk 
kieta! — tada draugiškai pakedeno Ritai plaukus, 
tai dar buvo, visa laimė, prieš apsikabinimų ir pa- 
sibučiavimų madą. — Tu ne iš kelmo spirta, Rita. 
Man tai patinka. Tu tikrai susidorosi.“ 


Danieliui Danielsonui protas pasimaišė jau 
trečią dieną. Tai nebuvo staigmena. To ir reikėjo 
tikėtis. Nors ir nebuvo nei priežasties, nei paaiš- 
kinimų. Tik nervinantis ir itin piktdžiugiškas Sol- 
veigos (kadangi netrukus po to Rita vėl grįš pas 
šluotas ir nedalyvaujantį semtuvėlį): 

„Blogi genai. Sakiau juk.“ 

Grįžtant prie Danielio Danielsono istorija 
buvo tokia: Danielio Danielsono senelis iš tėvo 
pusės buvo kačių nekentęs veterinaras. Energingas 
išpera, įsikalęs į galvą, kad Dievas skyrė jam ir 
aukštesnę misiją nei vien tik išsipūtusių karvučių 
pilvų tvarkymas. Toji misija buvo jo veterinarinės 
apylinkės išvadavimas nuo kačių jungo. Laukinių 
kačių, valstiečių kačių, taip pat ir nuo kaimyno 
angoros kačiuko Frasės jungo. Taigi jis ėmėsi 
jas gaudyti ir kremuoti. Visas kates, kurios tik 

jam pasipainiodavo. Gaudė jas įvairiais daugiau 
ar mažiau subtiliais ir išradingais būdais, tačiau 
pirmenybę teikė tradicinei technikai su graibštu. 
Po to užmigdydavo. 

Vis dar miegančias nuveždavo maišuose pas Jor- 
geną Bekstriomą, vieną iš savo pakalikų. Mažesnėse 
bendruomenėse kaip kad ši, didelė dalis kasdie- 
nybės laikosi ant tokių pakalikų pečių. Gražesnis 
to pavadinimas yra paslauga už paslaugą, tačiau 
realybėje yra ne visai taip, nes tokioje sistemoje 
visada yra stipresnė pusė, turinti galių nuspręsti, 
kokiomis paslaugomis bus apsikeista ir kas už ką 
bus pasiūlyta. Beveik visada egzistuoja kita, paly- 
ginti su pirmąja, silpnesnė pusė kaip Jorgenas Beks- 
triomas ir dažniausiai tokie žmonės nėra miesto 
valdybos pirmininkai, parapijos pastoriai, bankų 
direktoriai arba miestelio veterinarai kaip Danielio 
Danielsono senelis. 

Tie, kurių žodis yra paskutinis ir kurie turi si- 
tuacijos vertinimo monopolį. 

Jorgenas Bekstriomas gyveno name, kurį nuo- 
mojosi iš veterinaro Danielsono ir tikrai už palankią 
kainą, o name, kur buvus, kur nebuvus, stovėjo di- 
delė ir karšta degimo krosnis. Būtent ten, tiesiai pas 
Jorgeną Bekstriomą, kuris šiaip neturėjo nieko prieš 
kates, netgi priešingai, veterinaras Danielsonas uo- 
liai tempė miegančias kates gyvajai kremacijai. Tai 
Jorgenas Bekstriomas turėjo įmesti kates į ugnį. 

Pats miestelio veterinaras nenorėjo būti per daug 
įsipainiojęs į patį darbą su gyvūnėliais, tačiau mielai 
ten pabūdavo ir MĖGAUDAVOSI trobą pripil- 
dančiu keptos katienos kvapu. 

Jorgenas Bekstriomas neturėjo pasirinkimo. Jis 
buvo niekas — tai psichologinis mechanizmas, kai 
žmogus nuo pat pradžių save taip suvokia, mato 
žemesnę savo padėtį ir prie to prisiriša — jei paly- 
ginsime su veterinaru Danielsonu. 


Kai Jorgenas Bekstriomas pagaliau kreipėsi į 
policiją, buvo per vėlu. Jis jau buvo spėjęs visiems 
laikams pamesti porą varžtelių. Be to, juo ir ne- 
patikėjo. 

Viskas baigėsi tik tada, kai policijos viršininkui 
paskambino parapijos pastorius. 

Visa istorija išaiškėjo tik tada, kai veterinaras 
Danielsonas pabandė pačiupti išlepintą kaimyno, 
tai yra pastoriaus, angoros katiną, kuris buvo do- 
vana iš misijos Formosoje. Miestelio veterinaras 
Danielsonas buvo sučiuptas už rankos nusikaltimo 
vietoje. Šeštadienio popietę savo darbo kambaryje 
pamokslą rašęs pastorius netyčia žvilgtelėjo pro 
langą ir išvydo iš pirmo žvilgsnio visai smagų vaiz- 
delį. Miescelio veterinaras Danielsonas, pastoriaus 
kaimynas ir brolis Lions klube, ar kaip ten tokie 
klubai tais laikais vadinosi, lėtai rėpliojo visomis ke- 
turiomis kaip koks džiunglių drimba (toje misijoje, 

iš kurios buvo kilęs pastoriaus sode slampinėjantis 
Frasė, taip buvo vadinama laukinių kačių rūšis, 
kurią žmonės bandė prisijaukinti) ir, vilkdamas 
paskui save graibštą, sėlino prie jo penkiolikaki- 
lograminio lobio, mažojo Frasės. Tačiau kai pasto- 
rius suprato, kas vyksta jo paties kieme, smagumas 
išgaravo, pastorius griebė telefoną ir paskambino 
policijai. 

„Blogi genai, sakiau juk.“ Tarsi tai būtų paaiš- 
kinimas. Tarsi tikrai BŪTŲ. Solveiga pamažu irgi 
ėmė galvoti kaip Trakteno žmonės. Rita atkreipė 
į tai dėmesį, nustebusi ir pasibjaurėjusi. Tai taip 
nederėjo su viskuo, kas buvo kitose vietose, visomis 
galimybėmis. Tačiau atrodė, kad Solveiga tvirtai 
apsisprendė dėl savo vėžių. Solveiga iš Trakteno. 
Rita iš Trakteno. Tarsi daugiau iš tikrųjų nieko ne- 
būtų. Tarsi tai būtų viskas. 


Palikuonis Danielis Danielsonas turėjo žabtus, 
iš kurių liejosi repas dar prieš milijonus amžinybių 
iki to laiko, kai tarptautinės ir visos kitos leidybinės 
kompanijos atkreipė į repą dėmesį. Gaujų repas, 
bet čia buvo Danielis Danielsonas be gaujos, vi- 
siškai vienas, tokstrenktastokstrenktas, kad visivisi 
laikėsi atokiau nuo jo. O Rita, Žiurkė Rita, jo fan- 
tazijose buvo jo mylimoji. 

Žiurkė Rita buvo uždaryta su Danieliu Daniel- 


sonu dvilangiame, kurio erdvė viduje, kaip jau sa- 

kyta, buvo gana ribota. Pasaulis, čia taip pat, nors 
ir kitaip, keturkampiame minimume. 

Ką ji galėjo su tuo padaryti? Pasiskųsti virši- 
ninkei? 

Žanetė Lindstriom, turėjusi kioskų veiklos 
monopolio vasaros mėnesiais prie aikštės rajono 
centre licenziją, buvo jo mama, kaip jau sakyta, 
nors galima ir pakartoti. 

„Mus su ja sieja abejotini giminystės santy- 
kiai“, - pareiškė pats Danielis Danielsonas. 


Man nelabai patinka trečiadieniai. Drama- 
turgijoje yra viena taisyklė, į kurią galima žvelgti 
skeptiškai, tam yra priežasčių. Ta taisyklė sako, kad 
jei pirmame veiksme ant sienos kabo šautuvas, tai 
vėliausiai paskutiniame veiksme iš jo bus iššauta. 
Pjesėje negali būti nieko nereikalingo. Taip išlai- 
koma dramatiška įtampa. Taip, skamba dėsningai. 
Tačiau tik tiek —- dėsningai. Nes tada pjesei iškyla 
pavojus - jei ją parašęs žmogus nėra Čechovas — 
kad kūrinys bus tik varginantis ir šabloniškas. Ir 
neliks vietos laisviems siūlams, kuo yra ir pats gy- 
venimas. Ausdami pasirenkame spalvas ir raštą, tai 
neatsiranda savaime. Bet kai kurie siūlai YRA ir 
lieka laisvi. Tik toks dalykas, pavyzdžiui. 

Iš tikrųjų viskas yra gana gremėzdiška. 

Na, gerai. Gyvenime, kaip sakyta, viskas yra ki- 
taip. Kalbant apie Danielį Danielsoną tai yra aiškiai 

parašyta, ne knygose apie dramą, o „žvaigždėse, 
iš kurių skaitau gyvenimo knygą“, kaip buvo dai- 
nuojama vienoje dainoje iš nepakenčiamos Do- 
risės kasetės „Tūkstantis nesenstančių melodijų 
kankinamiems meilės“. Taigi, jei toks beprotis 
kaip Danielis Danielsonas atsineša į dvilangį (kur 
jo mama, kurią jis, be kita ko, įtarinėjo polinkiu į 
homoseksualumą ir turėjo tai vis kartoti bei piešti 
savo nykius įrodymus ant talpose laikomų ledų, 
įkišo jį norėdama bent trumpam jo nematyti ir 
turėti šiek tiek ramybės — „ji norėjo pabūti netruk- 
doma ir pasiduoti su lesbėmis“ — vasaros atostogų 
metu) orinį šautuvą jau trečios dienos priešpietį, po 
pertraukos, tai tas pats šautuvas ne tik iššaus, bet ir 
sukels skerdynes, bažnyčios laikrodžiui prie aikštės 
dar nespėjus išmušti trijų duslių dūžių (kurie buvo 
ženklas, kad Danielio Danielsono darbo diena bai- 
gėsi ir Žanetė Lindstriom, „Lesbių Lesbė“ anot jos 
sūnaus, turi atvažiuoti prie dvilangio paimti jo ir 
nuvežti atgal į vasarvietę, tai yra, „šcherinę“ Antra- 
jame Kyšulyje). 


Kai tą dieną Danielis Danielsonas pasirodė po 
pietų pertraukos dvilangiame, jis turėjo orinį šau- 
tuvą. Atėjo pėstute. Būtent tą dieną jis turėjo atva- 
žiuoti autobusu, nes „Lesbių Lesbė“ buvo užsiėmusi 
ir negalėjo nuvežti jo į darbą, tačiau viskas vyko kiek 
kitaip. Iš dalies dėl politinių priežasčių: pasinaudo- 

jimas valstybiniu transportu Danielio Danielsono 
pasaulėžiūroje buvo Proletariškumo viršūnė. Vis 
dėlto visų pirma todėl, kad Danielis Danielsonas, 
tikrai ne be pagrindo, įtarė, jog nusivežti šautuvą iki 
pat rajono centro gali būti sudėtinga. Po kelių va- 
landų jam galutinai pabodo popietinė tyla aikštėje. 
Knygoje, kurią jis parašys po kelerių metų, ta tyla 
bus įgavusi metafizinių bruožų. Visą pasaulį, visatą 
apgaubusi tyla. Toje knygoje, kurios Rita neskaitys, 
ji bus, tiesiai šviesiai, gražioji bendradarbė, šaukusi 
„Gelbėkite, Gelbėkite“ ir bandžiusi motiniškai at- 
vesti jį į protą. Tikrovėje ji nedarė nieko panašaus. 
Tačiau fikcija yra nuostabi, nes joje jie susituokė ir 
ji tapo daugybės jo vaikų motina, kuriems jis kaip 
tik ir pasakos tą istoriją apie savo jaunystę „mažo 
miestelio pragare“. 

Tyla, kurią drumstė tik žuvėdrų kliegimas. Žu- 
vėdros skraidė ratais virš aikštės kvadrato tarsi už- 
kerėtos, kliegė ir leido iš savęs kakučius, vis kliegė 
ir kliegė. 

Tas kliegimas akompanavo ir dar labiau stiprino 
keistą dundesį Danielio Danielsono galvoje, kuris 
dundėjo nesustodamas dvidešimt keturias valandas 
per parą. Staiga jį užplūdo nenumaldomas troš- 
kimas tai išreikšti. 

Iš pradžių bilsnojant šautuvą į įvairias vietas 
kioske, po to nukreipiant jį šen bei ten. Į vieną 
pusę, į kitą, į Ritą, savo „kiosko draugę“. 

„Rankas aukštyn, arba nukepsiu tave, meilute!“ 

Rita beveik pakluso. Ji labai išsigando, apie tai 
nė kalbos negali būti. Be to, ji nė akimirką neabe- 
jojo, kad Danielis Danielsonas galėjo „nukepti ją“ 
iš meilės. „Jis juk tenorėjo padaryti tau įspūdį“, — 
vėliau pasakys Žanetė Lindstriom, Lesbių Lesbė, 
turėdama galvoje visą epizodą nuo pradžios iki 
galo, įskaitant ir skerdynes. Pasakys tai truputį 
tokiu tonu, tarsi dėl visko kalta buvo Rita. 

Ir vis dėlto. Atmetus visą baimę kažkas Ritos vi- 
duje ištarė „stop, dabar jau gana“. Ir jai pavyko nu- 
galėti refleksą, kuris vertė paklusti. Pažvelgii mirčiai 
į akis. Gal tai buvo čia. Ir užuot paklususi, ji kaip 
galėdama ramiau ištarė, tuo pat metu žvelgdama 
tiesiai jam į akis: 

„Na tai šauk. Ko lauki?“ 

Per trumpą sekundės dalelę Danielis Daniel- 
sonas pametė galvą. Tada ištarė, irgi kaip galėdamas 
ramiau: 

„Taip sakai? Ačiū, meilute!“ 

Ir Danielio Danielsono veidas persikreipė į be- 
veik satanistiškai besišypsančią grimasą, galbūt tą 
akimirką jo galvoje netgi pasigirdo trakštelėjimas 
kaip patvirtinimas, kad jam šovė kaip reta nesveika 
mintis. Ir beprotybė triumfavo. 

„Berniukai visada yra berniukai, — po to pasakys 
Žanetė Lindstriom. — Jiems taip sunku parodyti 
savo jausmus.“ 

„Tu esi daili mergaitė, Rita, niekas to nepa- 
neigs.“ 


"Taigi, žuvėdros, kėlusios baisų klegesį. Skreeek. 
Tik joms pavyko perrėkti Danielį Danielsoną, jo 
garsias mintis ir norą sukrėsti pasaulį, padaryti 
kažką, kas būtų tikrai matoma ir jaučiama, tai tapo 
ypačakivaizdu tomis ilgomis sekundėmis, kai Rita 
sėdėjo nekrutėdama su į krūtine įremtu šautuvo 
vamzdžiu — dvilangiame, kaip sakyta, buvo tikrai 
ankšta — ir nepakluso jam. Tik žuvėdroms, prakeik- 
toms žuvėdroms niekas nerūpėjo. 

DABAR Danielis Danielsonas žinojo, kaip tik tą 
akimirką, kai Rita ištarė „na tai šauk“, kąjis į tai atsakys. 
Lėtai, lėtai nukreipė šautuvą nuo „kiosko draugės“ į 
paukščius, pakėlė jį, nusitaikė ir šovė. Ir šovė, šovė, 
šovė, šovė. Danielis Danielsonas buvo puikus šaulys, 
tokios nuotaikos — tikras medžiotojas. 

Taigi jam pavyko pašauti gana daug, žuvėdrų, 
kurios krito žemėn, plumpt, plumpt. Ir daug su- 
žeisti, ir sukelti šėtonišką chaosą iš žuvėdrų vidurių, 
kraujo ir plunksnų. Gebėjimą orientuotis praradę 
paukščiai skrido į kiosko langą, plumpt, plump: į 
stiklą, kraujas, plunksnos ir viduriai leduose, ypač 
vaniliniuose, nes būtent jų dangtis buvo nukeltas 
prasidėjus skerdynėms. 

Žuvėdrų plunksnos, žarnos leduose. Kraujas 
šokolade. Pisracijos, riešutai, plunksnos, gyslos, 

mažos paukščių kojelės, baisiai gyslotos. Barstymui 
naudofamame šokolade ir cukruje. 


Man nelabai patinka trečiadieniai, voks buvo 
oficialus Danielio Danielsono pasiaiškinimas po 
to. Įvykis, savaime suprantama, sulaukė dėmesio, 
Danieliui Danielsonui teko sumokėti baudą, ber 
visų pirma iš jo buvo paimtas interviu ir taip to- 
liau. Mano plačiai žinomos šlovės šaknys... bus pir- 
mosios eilutės knygoje „Žuvėdrų skerdynės“, kuri 
bus parašyta po kelerių metų ir išversta į tūkstantį 
kalbų bei taps puikaus, pulsuojančio ir anarchis- 
tinio jaunystės mažo miestelio pragare vaizdavimo 
klasika. Galbūt ją perskaitys Boomtown Rats nariai 
ir jiems tai padarys įspūdį, nes vėliau sukurs į topų 
viršūnę užkopsiantį pankišką hitą, ar kaip ten, pa- 
vadinimu „Aš nelabai mėgstu pirmadienius“ apie 
mergaitę mažame Anglijos miestelyje, kuri vieną 
paprastą pirmadienio rytą iš nuobodulio ims kaip 
pašėlusi šaudyti mokyklos kieme, kas virs baisiai 
kruvinomis skerdynėmis. 

Ber Rita išėjo. Jai nerūpėjo, kas bus toliau nei 
apskritai, nei Danieliui Danielsonui. 

Viduryje žuvėdrų skerdynių ji pakilo, be to, 
palyginti ramiai, atsidarė kiosko duris ir išėjo pro 
jas iš dvilangio. 

Laisvė. Tai buvo taip paprasta. Tiesiog atidaryti 


galines duris ir išeiti. 

Akimirkos laisvė, kitais žodžiais tariant. Nes 
visa tai reiškė Ritai grįžimą pas šluotas ir semtu- 
vėlį, kuris iškeliaudavo savo keliais, kada tik jam 
šaudavo į galvą. 

„Atgal prie savo šaknų“, - kaip pasakytų, o gal 
ir pasakė Solveiga. Tačiau Rita daugiau jos nesi- 
klausydavo. Ji liovėsi klausytis. 

Ji pradėjo kartais, tam tikromis akimirkomis tai 
būdavo galima pajusti, darytis desperatiška. 


Tais metais jos dviese su Solveiga valė Stiklinį 
namą Antrajame Kyšulyje. 

„Mes tokia gera komanda“, - pasakė Rita ir 
Solveiga pusbrolių ir pusseserių mamai. 

Atsiminimai apie Janą Bakmansoną. Jie iš- 
blėso. 


Po to baronienė Stikliniame name, kai grįžo ir ją 
buvo galima matyti iš tolo, net iš Pirmojo Kyšulio. 
Lyjant ir pučiant stipriam lietui ją buvo galima pa- 
matyti namo viduje, vis taip pat su akiniais nuo 
saulės, į jūrą atgręžtame vežimėlyje, erkeryje, ve- 
randoje, „mano fantastiškas žiemos sodas“ arba „7y 
lovely garden“, kaip ji irgi sakydavo, bet tai buvo 
labai seniai. Tarsi tuoj kilsiančio orlaivio pilotas. 
Kaip erdvėlaivio kapitonas. Panelė Endrius. Langai 
tokie švarūs, švarūs. Rita žinojo. Tai ji ir Solveiga 
nuplovė tuos langus, gremžte nugremžė. 

„Reikėtų įsitaisyti pistoletą.“ 

Iš kur rai buvo? 

Atsiminimai apie Janą Bakmansoną. Jie iš- 
blėso. 


Kartą, truputį anksčiau, viduryje darbo dienos 
Stikliniame name, Rita staiga sunegalavo ir viską 
metusi nuėjo namo pailsėti. 

Ji nučiupo Dorisę Flinkenberg už rankos, besi- 
rausiančią spintelėje, kurioje tarsi brangenybė buvo 
laikomas jų paveldėtas pistoletas. 

„Kas per velnias? Ar tu neturėtumei būti Al- 
pėse?“ 

„Ne, - atsakė Dorisė, gebėdavusi išdygti daugy- 
bėje vietų, kai to būdavo mažiausiai tikimasi, - kaip 
matai, ne.“ 

„Ką čia veiki?“ 

„Ieškau pistoleto. Matai juk. Man jo reikia.“ 

„Ne. Negausi. Jis ne tavo. Tu neturi teisės čia 
būti.“ 

Tada Dorisė lėtai, beveik tęsdama žodžius: 

„Hm. Ar netu ten kalbėjai apie amerikietę mer- 
gairę? Kad kai kas matė ne tai. Kai kas — tai aš. Kad 
ji vis dar gyva.“ 

Rita sustingo. 

Tada prakalbo kiek galėdama ramiau: 

„Na, gal tai ir nebuvo gryniausia teisybė. Bet, 
iš kitos pusės, Dorise... yra dalykų, apie kuriuos tu 

nežinai. Yra dalykų, kurie... kaip bebūtų... na, mes 
pakalbėsime apie tai vėliau.“ 

„Galėsime pakalbėti, - atšovė Dorisė blizgan- 
čioje scenoje. — Būtinai. Ar galiu tada paimti pis- 
toletą? Pasiskolinti, tik trumpam.“ 

„Pasiimk, — iškošė Rita, — bet paskui turėsi jį 
atnešti.“ 

„Ir dar. Niekam nė žodžio.“ 

„Dink, pasakiau.“ 

„Tsss...“ 


„Dink.“ 


Pasaulis keturkampiame minimume 7. Kai 
vasara atsikrato tavęs. Jos važiuoja greitkeliu su 
Liza Malama šimto šešiasdešimties kilometrų per 
valandą greičiu, vienai dienai Lizos Malamos iš- 
sinuomotu sportiniu automobiliu. Jis be stogo, 
mergaitės ant galinės sėdynės, Liza Malama kar- 
tais atsigręžia, pažvelgia į jas ir nusijuokia. Pa- 
drąsinantis juokas, dabar mes pasismaginsime. 
Šunelis greta Lizos Malamos, jis irgi rodo dantis. 
Tupi įsitaisęs ant priekinės sėdynės šalia Lizos Ma- 
lamos, atrodo, jam patinka važinėtis, panašu, kad 
ir pripratęs prie to. 

Liza Malama su sportinėmis pirštinėmis, kartais 
vairuodama pakaso jam paausį. 

Mergaitės nesako nieko, bet jos kupinos džiu- 
gaus laukimo. Toji kelionė su Liza Malama jau 

viršijo visus lūkesčius, net ir dabar, kol dar nieko 
neįvyko. 

Jos važiuoja į „Erelio lizdą“, restoraną miesto 
pakraštyje. 

„Aš tokia alkana, mergaitės, — pasakė joms 
Liza Malama, stovėdama tarp stiklo šukių name 
pelkėtoje miško dalyje, - o mano šuniukas labai 
nori gerti. Taip, jis vardu Džekas. Ir tikrai galite jį 
paglostyti.“ 

Ir mergaitės, vis dar nedrąsios, paglostė šuniuką. 
Tačiau dabar, Lizai Malamai įsivažiavus, jos iš karto 
palaikė tą mintį. 

„Mėgstate šokti?“ — paklausė Liza Malama, nes 
girdėjo muziką ir matė jas baseino dugne. „Tai gal 
nušaukime du zuikius vienu šūviu? — ir Liza Ma- 
lama suplojo rankomis. — Aš alkana, mano šuo iš- 
troškęs, o jūs — rodosi, jums reikėtų kur nors išeiti, 
nes labai jau išblyškusios. Į lauką, pasidairyti po 
pasaulį. Pašokti su prezidentais. Trumpai tariant — 
jums reikia. Išeiti prasiblaškyti ir pašokti.“ 

Jos atvyksta į „Erelio lizdą“, restoranas yra 
aukštai bokšte ir ak, koks vaizdas. Apvalus resto- 
ranas su apvalia šokių aikštele viduryje. Jos pasi- 
renka stalelį prie lango. Šuo Džekas įsitaiso ant 
stalo ir laka vandenį iš dubenėlio ant padėklo. Liza 
Malama valgo bifšteksą, mergaitės irgi užsimano. 

Nors po to užgroja muzika ir tuo pačiu pasirodo 
prezidentai. Ir valdovai. Taikos sutartis pasirašyta, 

dabar laikas KEPSNIAMS ir ŠOKLAMS. Ir jos 
šoka. Sandra vilki blizgančiais drabužiais, Dorisė 
šiaip kaip visada, bet ji juk tokia graži kaip ir pati 
diena, taigi ją beveik visą laiką kas nors šokdina. 
Jos šoka su Amerikos prezidentu, šoka su storuliu 
Leonidu Brežnevu iš Sovietų Sąjungos, šoka su 
Kekonenu ir su daugeliu iš Bernadotų giminės... 
Staiga, viduryje šokių, Dorisė susmunka. 

Kažkur šaukia Liza Malama: „Turiu jums pasa- 
kyti, mergaitės, kad gailestingumas yra toks didelis, 
didelis. Dorise, mažute, suklupai, ar blogai jau- 
tiesi?“ Ne, ne, Dorisei viskas gerai. Ji tiesiog išgirdo 
kitą dainą. 

„Dar liepsnoja kraujo ir aukso banga 

Ber greitai nakčiai turės būti grąžinta skola.“ 

Ji sklinda iš gerokai artimesnės ir tuo pat metu 
toliau esančios vietos. Iš tokios nuosavos magne- 
tolos, iš nuosavo kasečių rinkinio. Staiga ji labai 
to pasiilgsta. 

„Namo, —- ištaria Dorisė, - dabar aš noriu 
namo.“ 

Ir Dorisė prideda: „Dabar aš eisiu namo ir 
niekas su manimi.“ 

Liza Malama, šuo, Sandra ir prezidentai tik 
spokso akis išpūtę. 

„Pati nueisiu. Dabar.“ 

Dorisė palieka „Erelio lizdą“ ir eina. 

Namo. Visą tolimą kelią namo. 

Taip tad būna, kai vasara atsikrato tavęs. 
Taip tad buvo, kai vasara vieno žmogaus galu- 
tinai atsikando ir jis patraukė iš jos namo. 


Grįžusi į pusbrolių ir pusseserių namus, Dorisė 
buvo raudona kaip paršelis, nudegusi saulėje taip, 
tarsi oda būtų nulupra. 

Namo. 

Namuose. 

Ką daryri? 

Užsidaryti? 

Užsidaryti pusbrolių ir pusseserių mamos vir- 
tuvėje su visais kryžiažodžiais ir žurnalais. „Namų 
savaitraštis“. Allers ir visi kiti. „Nusikaltimai iš gy- 
venimo“. „Gyvenimo istorijos“. Žodynai. Mokytis 
paraidžiui naujų žodžių. Pavyzdžiui, „apoteozė“, 
„anomalija“ ir „beždžioniavimas“. 

Ar reikėtų? Ar tai buvo įmanoma? 

„Noriu, kad žinotumei, Dorise. Aš per daug 
įsijaučiau, - pasakė pusbrolių ir pusseserių mama 
Dorisei parėjus namo. — Noriu paprašyti atleidimo. 
Ar atleisi?“ 

„Gali prašyti absoliučiai visko“, — atsakė Dorisė 
Flinkenberg. 

Pusbrolių ir pusseserių mama linktelėjo, jaus- 
dama gerklėje įstrigusį gumulą. 

„Štai, paimk kremą ir pasitepk odą. Mažute, 
kaip tu nudegei.“ 

„Ačiū.“ 

„Štai. Paimk ir migdomųjų. Atsigulk ir pailsėk. 
Išsimiegok.“ 

„Bet mums juk reikia į namą pelkėtoje miško 
dalyje... Sutvarkyti.“ 

„Ššš, Dorise. Spėsime. Dabar miegok.“ 

Pusbrolių ir pusseserių mama nuleido šviesos 
nepraleidžiančius roletus. Tik žžžk. Kai pusbrolių 
ir pusseserių mama išėjo, Dorisė vėl juos pakėlė. 
Miegoti. Miegas nepadės. 

Žiūrėk pro langą. O kas gi ten, kieme, kaip 
pagal užsakymą? Normalumas. 

Benkis, Mikė Fribergas ir Magnusas fon B. 

Su savo maišais alaus. Išeik į lauką, į daržinę, 
pas berniukus, gerk alų su jais. Tai bent jau kažkoks 


užsiėmimas. Kažkas normalaus. 


„pasigaminti“, - kalbėjo Magnusas fon 
B. daržinėje. Ir išvardijo visas sudedamąsias dalis, 
reikalingas dinamitui pagaminti. Iš tikrųjų nedaug, 
beto, pasak Magnuso fon B., jų galima gauti beveik 
visur. Benkis linktelėjo. Ir atsidarė naują butelį, o 
Magnusas fon B. kalbėjo toliau. 

Taip tad viskas buvo Benkio daržinėje. Kaip 
visada. 

Tačiau Dorisė nežiūrėjo į juos. Taip, ji dar matė 
žemėlapį, bet tik akimirką, nes iš karto po to nu- 
leido žvilgsnį žemiau. Ten, po žemėlapiu. Kur sė- 

dėjo Mikė Fribergas, ant Benkio lovos. Ir brazdino 
gitara. 

Dazed and Confuzed. Į vieną pusę, į kitą. 
Pirmyn ir atgal, maždaug. Puikiai grojo gitara. Ta- 
čiau žvilgsnį pakėlė ir jis. 

Žiūrėk tik, ogi Dorisė tarpduryje, apšviesta iš 
už nugaros krentančios šviesos. 

„Ar vaikų čia neprisidirbsite?“ — paklausė ji tęs- 
dama žodžius tik jai būdinga maniera. 

„Ir aš pardaviau dūšią',- ištarė tą akimirką sau 
Mikė Fribergas ir dar tūkstantį kartų po to rudenį 
Dorisei Flinkenberg, kol ji dar buvo gyva. 


„Niekas negali mylėti taip kaip mes“, - netrukus 
po to šnibždėjo Mikė Fribergas į ausį Dorisei Flin- 
kenberg. 

Ir Dorisė klausėsi. Jis buvo toks gražus. Ir tai 
buvo sprendimas. Kuriam laikui. 

„Kur tu buvai visą mano gyvenimą?“ — šnibž- 
dėjo Mikė Fribergas vos po kelių valandų, pirmųjų 
apsikabinimų metu. 

„Ką turi omenyje?“ — sušnibždėjo arsakydama 
Dorisė, švelniai ir jausmingai. 

Ir štai po to jie tapo pora. 

Dieną po to, kai Dorisė tapo pora su Mike Fri- 
bergu, ji su pusbrolių ir pusseserių mama tvarkė 


namą pelkėtoje miško dalyje. Po vasaros. Kuri 

vienu žmogumi atsikratė ir buvo nebe taip svarbu, 
kas iš viso to arba beveik iš viso to išėjo. 

Sandra buvo Olande. O gal, velniai griebtų, dar 
kur nors? Niujorke? 

Negaliu rūpintis mažiau. Dorisė galvojo tai su 
gumulu gerklėje. 

Gumulas ją nustebino. Kas čia dabar? Kraujo 
balsas? Ak, prakeikimas. 

Pėdsakai name ir matėsi, ir nesimatė. Tačiau ji 
sušlavė viską, ką galėjo. 

Ber keista: stiklas duryse, kurį atėjusi išdaužė 
Liza Malama, buvo sveikas. Ir niekada nebuvo su- 
dužęs. Tas pats purvinas stiklas kaip ir visada. 

Ji ketino ieškoti daugybės dalykų, kol Sandros 
nebus. Įrodymų. Tačiau to nedarė. Ji nieko ne- 
darė. 

Numojo į viską ranka ir po to nuėjo pas Mikę 
Fribergą. 


Nors pistoletą rado ir pasiėmė. 


„Man nepatinka, kai būni tokia, - pasakė 
Mikė. - Besikeikianti ir paaugliška. Kai tavyje yra 
tiek daug kitko. Stiliaus.“ 

„Be to, turi gerą balsą.“ 

„Mes dainuosime kartu, - pasakė Mikė Fri- 
bergas. — Turėsime grupę. Mikės liaudiškos mu- 


zikos kolektyvas.“ 

Pistoletas. Liza Malama. Mirusi meilė. Rau- 
donas lietpaltis ant Lorelei Lindberg ir amerikietės 
mergaitės. 

Telefono numeris, kuris tikrovėje neegzistavo. 

Sandra, kas tai buvo? 

Sandra. Kur iš tiesų yra Lorelei Lindberg? 

Ir piešinys Benkio žemėlapyje. Moteris baseine. 
Dabar ji tai pamiršo. Specialiai. 

Nes toks kietumas sieloje, iš kurio nenuausi jokių 
istorijų. 

„Tu taip manai, Mike?“ 

„Ką sakei, Dorise?“ 

„Kad aš galiu dainuoti.“ 

„Žinoma.“ 

„Na, tai užtraukiam?“ 


Jie buvo Žiurkės. Vaikščiojo tuščiame Antrajame 
Kyšulyje iš namo į namą, iš vieno vasarnamio į 
kitą. Vėlų rudenį, dažniausiai viduryje savaitės, tuo 
metu, prieš pat pradedant snigti, viskas buvo jų. 
Žiurkės. Jie įsigaudavo į namus; kartais lengvai, 
be jokių pastangų (paliktas atviras langas, kaip rei- 
kiant neužrakintos durys), kartais sunkiau (tekdavo 
išdaužti stiklą ar panašiai, bet niekada nieko rim- 
čiau), tačiau tai niekada nebūdavo neįmanoma. 
Namo viduje eidavo iš kambario į kambarį, iš 
vieno aukšto į kitą, per visus, nuo grindų iki par 
stogo. Atsidarydavo spintas ir spinteles, tikrindavo, 

kas ten yra. Virtuvėje valgydavo jų sausainius ir 
krekerius, pribarstydavo ant grindų, sugrūsdavo 
pirštus į senus marmelado indelius, tepliodavo jais 
sumuštinius ir viens kirą, o kartais baldus. Bombar- 
duodavo vienas kitą pasenusiais kietais kukurūzais, 
makaronais, ryžių kruopomis. 

Sutūpdavo grupėmis jų kambariuose, svetai- 
nėse, visose jų verandose. Sėdėjimo grupė, koks 
žodis. Solveigai, pavyzdžiui, gana gerai sekėsi 
juo piktnaudžiauti. „Eikš ir junkis prie sėdėjimo 
grupės, Jerpe.“ Ir Jerpė ateidavo, atsidarydavo savo 
amžinąjį alų, putos bėgdavo ant medžiagos, kuria 
aptrauktos sofos ir foteliai. Kambariuose su židiniu 
uždegdavo ilgus, židiniui užkurti skirtus degtukus 
ir degančius prikišdavo prie baltų plytų sienų virš 
atviro židinio. Likdavo žymės, bet ne tokios baisios, 
kad nenusiplautų. TAIP blogai nebuvo. 

Jie buvo Žiurkės. Jerpė, Torpė, Solveiga, dar 
keli ir Rita, Rita visų pirma. Ji buvo tarsi viso to 
esencija. Ir labai keista, nes dėl viso to jai buvo nei 
šilta, nei šalta, ji buvo visiškai abejinga, jai į tai 
buvo paprasčiausiai NUSISPJAUTI Laiko pralei- 
dimo būdas, lygiai toks pat beprasmiškas kaip ir 
visi kiti. 

Vartydavo jų paliktus žurnalus, išplėšdavo kokį 
nors puslapį, iš kitų išlankstydavo lėktuvėlį, įvai- 
riose vietose įrašydavo NETEISINGAS RAIDES 
jų paliktuose kryžiažodžiuose, jei tokie gulėdavo 

neišspręsti ant stalo. Prabėgusių vasaros pramogų 
relikvijos, dabar jos turėjo būti sunaikintos. Bet 
TAIP blogai nebuvo. Viso labo tiek - ir ne dau- 
giau. 

Žiūrėdavo pro jų langus. 

Žavėdavosi vaizdu pro juos. Tokiu išpuose- 
lėtu. 

Buvo kaip reta lietingas ir vėjuotas ruduo. 
Liūtys, audros; kai žiurkės šeimininkaudavo Ant- 
rajame Kyšulyje, dažniausiai būdavo tamsu. Nors 
pirštu į akį durk. Nieko nematydavo priešais save. 
Net savo nosies galiuko. 

Todėl galėdavo būti, kur tik panorėję. Nagi 
velniškai smagu visa tai. Tik chuuu... Apspjaudavo 
stiklą ir piešdavo ant jo figūras. Jokių nešvankių 
žodžių ar paveikslėlių, tai per daug vaikiška. Kvailus 
žodžius. Beprasmius. 

„Ja me ne va he“, — pasakė Žiurkė Jerpė ir nu- 
piešė saulutę ant velniškai aprasojusio stiklo. 

„Teapsišika, — ištarė Žiurkė Solveiga, apspjovė 
langą ir šalia nupiešė kitą saulutę ant velniškai 
aprasojusios stiklo. „Da me e di.“ Pastaroji frazė 
reiškė tai, ką Solveiga taip mėgo kartoti - Dabar 
mes esame dviese. Tai mes dvi.“ 


„Teapsišika!“ Kartą, būdama per daug girta, 
Žiurkė Rita išmalė ranka langą. Bet tai buvo vėliau 


ir ji buvo šlykščiai prisisprogusi. Ir tai atsitiko Stikli- 

niame name. Štiklinio namo ir Žiurkių ypatumas 
buvo tai, kad jis buvo prieinamas tik nedaugeliui 
žiurkių. Solveigai, Ritai ir dar kai kam. Taigi būtų 
neteisinga sakyti, kad Stikliniame name šmirinėju- 
sios Žiurkės kartą suniokojo tai, kas kažkada buvo 
baronienės Žiemos sodas. 


Tik kai kurios. 


Kai Solveiga užsivesdavo, ją sustabdyti būdavo 
sunku. Ji mėgdžiodavo vasarotojus iš Antrojo Ky- 
šulio, jų kalbos manierą. 

Žinoma, juoktis iš jų buvo lengva. Vasarotojai, 
kurie stengdavosi palaikyti, jų pačių žodžiais, 
„laisvus lygiaverčių žmonių santykius“ su „vieti- 
niais gyventojais“, buvo, galima sakyti, smagiausias 
pašaipų objektas, jiems čia nesant ir negalint įsi- 
terpti. Jie tarėsi „suprantantys rūsčias sąlygas šcherų 
pakraščiuose“ ir panašiai, nors iš tikrųjų už Antrojo 
Kyšulio šcherų beveik ir nebuvo, tik keli žvejai vis 
dar gyveno tame rajone, tačiau ir jie arčiau kranto 
ir galėdavo švartuoti savo žvejybinius laivelius prie 
išnuomotos prieplaukos netoli naujojo viešojo pa- 
plūdimio, nes smėlio paplūdimys buvo privatus. 

Kalbėdavo apie tas sąlygas garsiai ir skambiai, 
tarsi tiksliai žinotų, apie ką kalbama. Ritai teko tai 
išgirsti ir savo ausimis, kai po kelerių metų persikėlė 
į miestą prie jūros ir gyveno Bakmansonų šeimoje. 
Ne iš Bakmansonų, jie taip nekalbėjo (kas dar la- 

biau sustiprino Ritos solidarumą su Bakmansonais, 
jie buvo iš tos pačios planetos kaip ir ji). 

Išgirdusi tokias kalbas mieste prie jūros, galvo- 
davo, kad jie nieko apie tai neišmano. Tiesą sakant, 
jai tai galėdavo taip stipriai sugadinti nuotaiką, kad 
akimirką — bet tik akimirką — susimąstydavo, ar 
nevertėtų viską mesti ir grįžti namo. 

Tačiau iš karto, antrą vertus. Namai. Kas buvo 
tie namai? Jau tik ne pusbrolių ir pusseserių namas, 
tik ne Solveigos (gyvendama mieste prie jūros pas 
Bakmansonus ji nebegalvojo „Ritos ir Solveigos 
namelis“, galvojo tik „Solveigos“) namelis. 


Ir vis dėlto tuo pat metu Solveiga, seniau už- 
siiminėjusi tokiais dalykais su Žiurkėmis. Taip 
niekinga. 

Jai Žiurkės buvo beveik miręs laikotarpis ru- 
denį. Beprasmis ir tuo pačiu visiškai nereikšmingas 
laiko užmušinėjimas. 


Rita su Torpe pakrantės namelyje. Ji gulėjo su lie- 
menėle ant kaklo, Torpė Torpesonas buvo ką tik 
įsiskverbęs į ją savo atkaklia ir ganėtinai kaitinančia 
maniera. Vis dėlto ji negalėjo atsipalaiduoti, net ir 
tada. Gulėjo išskėtusi kojas ant tos pačios lovelės, 
kurioje kadaise gulėdavo amerikietė mergaitė. Nors 
ji apie tai negalvojo, žiūrėjo į gitarą ant sienos. Ji 
vis dar tebekabojo ten, suskilinėjusi nuo šalčio, nu- 

trūkusios stygos raitėsi kaip garbanos. Kol Torpė 
darbavosi, ji galbūt galvojo, kad „viskas taip nekro- 
filiška“. Skambėjo siaubingai, taip iš tiesų ir buvo, 
tačiau net ir tai minčiai ji liko abejingai šalta viduje. 
Tada ją užplūdo švelnumas Torpei Torpesonui, juk 
jis buvo čia, jis ją šildė. 

Buvo kaip reta giedras ir žvaigždėtas vakaras tą 
rudenį ir gulėdama ten su Torpe ji matė tik dangų 
ir žvaigždes. Buvo taip gražu, taip nuostabu. 

Staiga, beveik tuo pat metu, pasidarė keistai 
tamsu. Tamsus siluetas uždengė langą. Žmogaus 
šešėlis. Ir tai NEBUVO Bengras, nes Bengtas tuo 
metu įvairovės dėlei vėl buvo kažkur išsinešdinęs. 

„Kas čia buvo, velniai griebtų?“ 

Pašokęs Torpė atlapojo duris ir suriko į tamsą. 
Tačiau Šešėlis buvo dingęs. 

„Kad tave...“ — pradėjo Torpė. 

„Ak, nesuk sau dėl to galvos. Grįžk čia.“ 

Tas šešėlis, Rita žinojo, buvo Dorisė Flinken- 


berg. 


Dorisė sekiojo paskui Ritą. Niekas to nepaste- 
bėjo, net Solveiga. 

„Tau vaidenasi. Varžtai atsisuko. Ką Dorisė...“ — 
ber Solveiga nebaigė. 

„Ji sekioja paskui mane, kad ir ką besaky- 
tumei“, — ištarė Rita tarsi vienu ilgu ir pavargusiu 
atsidusimu, tarsi Solveigos vienokia ar kitokia 

nuomonė jai visiškai nerūpėtų. Tai priversdavo 
Solveigą sudvejoti. Kai Rita neturėdavo jėgų net 
leistis į ginčus su ja. 


„Mes esame dviese“, — be galo svarbi frazė Sol- 
veigai. O dabar Solveiga nujautė, kad dalis Ritos 
jau nebebuvo Traktene ir neliks čia, nesvarbu, ar 
Bakmansonai pasiims ją, ar ne. Rita išvažiuos. 

O Solveiga nevyks kartu. Tai tarsi buvo viso to 
esmė. Kad Solveiga nevyks kartu. 

Pati Solveiga dirbo „Keturiose šluotose ir sem- 
tuvėlyje“. 

Mirus Dorisei po poros mėnesių Solveiga viską 
perims. Pusbrolių ir pusseserių mama ilgai negalės 
dirbti, Rita leisis savo keliais, o „semtuvėlis“ senu 
papratimu tai pasirodys kaip jaunas mėnulis, tai 
vėl pranyks. Kuo toliau, tuo vis dažniau pranyks. 
Ir Solveiga bus pakankamai suaugusi tai užduočiai: 
vos po poros metų „Keturios šluotos ir semtuvėlis“ 
turės biurą rajono centre ir keturis darbuotojus. 
Solveiga sėdės savo biure ir viskam vadovaus. 

O Rita, ji leisis savo keliais. J, tiesą sakant, leisis 
savo keliais ir negrįš daugelį metų. 


Rita lankė gimnaziją rajono centre. Kartais, 
važiuodama namo mokyklos autobusu, išlipdavo 
keliomis stotelėmis anksčiau, kad galėtų ramiai 
pabūti viena pati ir pagalvoti. 

Tada, jei autobuse būdavo Dorisė Flinkenberg, 
kartais atsitikdavo, kad tai pastebėjusi Dorisė irgi 
išlipdavo. Toje pačioje stotelėje. Ir, išlaikydama ats- 
tumą, sliūkindavo paskui Rirą. O jei kas ir mokėjo 
vaikščioti lėtais žingsniais ir vilkdamas kojas, tai 
Dorisė Flinkenberg. Na, kai būdavo viena. Draugi- 
joje Dorisė prisitaikydavo prie kitų. Mėgdžiodavo 
juos. Jei kas nors buvo mėgdžiotojas, tai Dorisė 
Flinkenberg. 

Naujoji Dorisė. Cha, cha. Mikės liaudiškos 
muzikos kolektyvas. Dorisė ir jos nelaimingas vai- 
kinas... O gal jau buvęs vaikinas? Sklido gandai, 
kad Dorisė Elinkenberg metė patį pačiausią Mikę 
Fribergą. Dėl... dėl kieno, būtų galima pagalvoti? 
Dėl ko? Gal kad galėtų slankioti aplinkui vienui 
viena ošiančiame miške ir persekioti kitus žmones. 


Kai vakarą ėjau į girią žalią, žalią. 


Nors. Mokykloje Dorisė irgi trainiojosi viena 
pati. Antrosios mergaitės, Sandros, nesimatė. „Cha, 
cha, - dingrelėjo Ritai miške, - gal lesbių meilę 
drasko nesutarimai?“ 

Ir kažkas jai už nugaros miške. Taip, ten buvo 
ji. Dorisė. Tuo pat metu Ritos viduje ėmė kirbėti 
kažkas, ne panika, bet nerimas tikrai. 

Ko iš tiesų Dorisei Elinkenberg reikėjo iš jos? 

Rita ėjo toliau. Vis ėjo ir ėjo. Kol priėjo Bulės 
ežerą. Bet juk visai neketino ten eiti. Nors būrų 

klaidinga sakyti, kad iš paskos sekanti Dorisė pri- 
vertė ją ten pasukti. Tai buvo kažkas tarp pusiau 
prievartos ir savo noro. 

Diena spalio viduryje; Bulės ežeras buvo toks 
gilus ir vienišas, toks ypatingas šiaip saulėtą rudens 
dieną, kai kitose vietose dar galėjo būti šilta ir gausu 
spalvų. Tačiau šiluma ir spalvos tarsi nesiekė Bulės 
ežero. 

Ir niekada normaliai nepasiekdavo. 

Dabar Rita užlipo ant aukščiausios uolos. Apsi- 
dairė. Negalėjo atsikratyti to anapus-laiko-jausmo 
ir didžiosios vienatvės, tvyrojusios prie ežero. 

Šiaip Rita nebuvo kaip Dorisė, Sandra arba jos 
brolis Bengras, kurie slankiodavo po mišką kažkaip 
kitaip, vis slankiodavo ir slankiodavo, o galiausiai 
vis tiek atsidurdavo prie Bulės ežero. 

Rita dažniausiai turėdavo ketinimus ir tikslą. 

Su Torpe, Jerpe ir Solveiga; vieta, kur galima 
ramiai pagerti alaus. 

Arba, kadaise su Solveiga - paplaukioti. Kai 
buvo mažos ir viešasis paplūdimys buvo būtent 
prie Bulės ežero. Žinoma, plyšys tarp nendrių ir 
toliau liko kuo viešiausias, bet šiais laikais egzistavo 
tikri „viešieji paplūdimiai“ keliose kitose vietose. 
Taip buvo tik metais po būsto mugės, kai viešąjį 
paplūdimį reikėjo skubiai kur nors perkelti iš Ant- 
rojo Kyšulio, nes ta teritorija tapo privati. Panašu, 

kad per skubėjimą niekas nepagalvojo apie ką nors 
kitką, nei apie Bulės ežerą. 

Vis dėlto tai, kas ten įvyko, amerikietė mergaitė 
ir visa tai, atšaldė visų norus maudytis ežero van- 
denyje, tarsi maudytis su lavonu. Jau kitais metais 
prie vieno didesnių ežerų vakaruose buvo atidarytas 
naujas viešasis paplūdimys su liepteliais, šokinė- 
jimo bokštu ir kuo tik nori. Rita su Solveiga irgi iš 
pradžių ten vaikščiojo, tęsė plaukimo treniruotes, 
kuriomis buvo susižavėjusios anksčiau, kartu, bent 
jau kurį laiką. Nes turėjo planą tapti plaukimo 
čempionėmis arba visame pasaulyje garsiomis šuo- 
lininkėmis nuo tramplino, pavyzdžiui, kaip Ulrika 
Knapė. Slapti planai, kuo slapčiausi. Kažkas pana- 
šaus. Tačiau gana daug tuščių vietų detalėse. Turėjo 
išeiti bent jau kažkas panašaus. Kaip nors pakerėti 
pasaulį. Joms, abiem dvynėms. 

Kvailos svajonės. Praėjus metams po naujojo 
viešojo paplūdimio prie ežero vakaruose atidarymo 
Solveiga atliko gana gražų šuolį iš dešimties metrų 
aukščio, beveik nepamirštamą šuolį. Pati Rita buvo 
persišaldžiusi ir negalėjo dalyvauti. Ji sėdėjo tarp 
žiūrovų naujojoje tribūnoje ant ratų, kurią, esant 
reikalui, buvo galima privežti arčiau. Ji tarsi pagavo 
ore besisukantį sesers kūną į delną; toje perspekty- 
voje ji, sesuo Solveiga, atrodė tokia mažytė. Ir labai 
didžiavosi. Bet po to pasirodė gretimame mieste- 
lyje tam kartui surinkta komanda su dalyviais iš 

plaukimo sąjungų visoje šalyje. Ir skirtumas buvo 
tikrai akivaizdus. Bent jau Ritai ir Solveigai. Taigi 
netrukus, dar tą patį sezoną, jos metė treniruotes 
ir visa tai. Ne dėl kokio nors bendro sprendimo, 
tiesiog taip išėjo. 


Juk prie ežero ji irgi ten kartais būdavo su Janu 
Bakmansonu. Kai vaikštinėdavo šen bei ten miške, 
tyrinėdami florą, fauną ir gamtos fenomenus. 
Janas Bakmansonas tiek daug žinojo apie įvairius 
dalykus. Pavyzdžiui, apie skylę ežero dugne, kuri 
sukeldavo tokius stiprius sūkurius, kad akimirksniu 
galėdavo įtraukti gelmėn suaugusį žmogų, o tada 
tai jau mirtis garantuota, kaip nutiko amerikietei 
mergaitei, Janas Bakmansonas taip pat turėjo pa- 
aiškinimą. 

„Darykime prielaidą. Sakykime... - pradėjo 
Janas Bakmansonas. Darykime prielaidą. Taip jis 
visada pradėdavo. — ...pilame vandenį į kavos puo- 
delį su skyle dugne. Kas atsitinka vandeniui? Jis 
išteka. Bet įkišk pirštą į puodelį, kai vanduo bėga. 
Ar nieko nejauti? Netraukia? Ar nėra srovės? Skylė 
siurbia į save vandenį.“ 

„Skylė įsiurbia ir esi bejėgis. Būtų galima ir taip 
apibūdinti, tačiau taip nedaroma, nes tam nėra 
moksliško paaiškinimo. Tačiau poveikis tas pats. 
Vanduo siurbiamas į skylę, ten, kur pilna tuš- 
tumos.“ 

Ritai kažkuria prasme patikdavo tai girdėti. Na, 
paaiškinimą. Tokį įtikinamą. Ir tokį raminantį. 


Janas Bakmansonas. Rita dar kelis kartus buvo 
jį aplankiusi mieste prie jūros esančiame bute. Kiek- 
vieną kartą jai būnant su Janu Bakmansonu jo gra- 
žiuose ir tokiuose dideliuose namuose, kuriuose 
buvo pilna kambarių su maždaug tūkstančio metrų 
aukščio lubomis, jai vis dingtelėdavo, kad kitų vietų 
ir nėra. Nėra jokios kitos vietos visame pasaulyje, 
kur galėtumei būti. Tai buvo kitas pasaulis. 

Ir vis dėlto. Ji ten lankydavosi vis rečiau. 

Ir dar vienas dalykas ėmė neduoti jai ramybės 
pastaruoju metu: kaip kai kuriuos būties dalys buvo 
susijusios viena su kita, o kitos niekaip nederėjo ir 
kad tam nelabai ką galėjai padaryti. Kaip kai kurių 
dalių niekaip negalėjai susieti vienos su kita. 

Vis labiau ir labiau darėsi taip, kad iš vienos 
pusės buvo Bakmansonai mieste prie jūros esan- 
čiame bute ir ji ten su Janu Bakmansonu. Ten taip 
pat buvo Siuzanos kambarys, kuriame Rita kar- 
tais sėdėdavo prie antikvarinio rašomojo stalo ir 
skaitydavo. Kambarys buvo taip aukštai, kad pro 
jo langus galėjai matyti miesto prie jūros stogus. 
Nuostabusis kambarys, taip ji slapčia jį vadino. 
Slapčia net ir nuo Jano Bakmansono. 

Iš kitos pusės buvo Traktenas. Žiurkės ir Sol- 
veiga. Solveiga, Jerpė, Torpė ir taip toliau. Buvo 

„Keturios šluotos ir ssmtuvėlis“ ir dar pastarasis, 
semtuvėlis, kurio dažniausiai nebūdavo. Benkis su 
savo projektais, iš kurių niekada nieko neišeidavo. 
Jis tik malė liežuviu. Ketino studijuoti architektūrą; 
ruošėsi tapti žemėlapių sudarinėtoju, tikru; taip pat 
buvo pasišovęs sukelti pasaulinę revoliuciją, nors 
apie tai pastaruoju metu kalbėjo mažiau. Taip pat 
buvo pradėjęs kalbėti, kad jam reikia „susiimti“, 
nes pastaruoju metu buvo per daug alaus. Ir apie 
„moteris“; Ritos ir Solveigos nuostabai, jam jų 
nestigdavo. Jis vis persikeldavo gyventi iš vienos 
„moters“ pas kitą „moterį“ ir žaisdavo loterijose. 
Laimėdavo nereikalingus daiktus. Paskutinis lai- 
mėjimas — vandens lova. Ji buvo atgabenta į pus- 
brolių ir pusseserių sodybą priekaboje su platforma 
ir visi pamanė, kad tai kažkoks pokštas. 

Ir pusbrolių bei pusseserių mama su tėčiu savo 
kambaryje. Ten jis pratūnojo didžiąją dalį Ritos 
sąmoningo gyvenimo, nuo pat vaikystės. Kažkas 
jo viduje sugedo, sakydavo pusbrolių ir pusseserių 
mama ir, neturint kitų paaiškinimų, teko pasiten- 
kinti ir tokiu. Nors antrą vertus — „teapsišika“, kaip 
būdavo keikiamasi Traktene. Teapsišika. 

Tai buvo kitas pasaulis. 

„Gal tau reikėtų apsispręsti, su KUO tu iš tiesų 
esi? — sakė Solveiga. — Ir baigti tą dvigubą žai- 
dimą.“ 

Tačiau Solveiga nesuprato. 

Torpė buvo Traktene, Janas Bakmansonas 
mieste prie jūros. Tai nebuvo „dvigubas žai- 
dimas“. Tai tebuvo dvi gyvenimo pusės, netu- 
rėjusios viena su kita nieko bendro. Kažkada ji 
galėjo apie tai pasikalbėti su Solveiga. Bet dau- 
giau ne. Ne dabar. 

Be to, kartais ji tarsi bijodavo Solveigos. Pati 
nežinojo kodėl. Solveiga turėjo kažką nevaldomo. 
Kaip ir ji paci. Bet negi nieko negalima pakeisti? Ar 
taip turėjo būti visada ir per amžius? 


Janas Bakmansonas. Ir vėl buvo kažkas, ko ji 
nenorėjo pripažinti. Netikrumas. 

„Aš tai žinojau“, — vėliau daug kartų ji kartojo 
Janui Bakmansonui, na, apie tą susitarimą kadaise, 
po to, kai namas Pirmajame Kyšulyje sudegė ir Bak- 
mansonų šeima grįžo į savo butą mieste prie jūros. 
Kad ji galės vykti kartu su jais. „Aišku, kad vyksi 
kartu, Rita. Tau bus naudinga truputį pasižmonėti 
pasaulyje ir lankyti gimnaziją kur nors kitur.“ Taip 
kalbėjo Jano Bakmansono mama Tina Bakmanson. 
Ramiai ir užtikrintai. Jiems tereikėjo iš pradžių „su- 
tvarkyti praktinius dalykus“, bet po to - nebuvo 
jokio po to. 

„Jie rimtai apie tai net negalvojo, — pradėjo ji 
pastaruoju metu kalbėti Janui Bakmansonui. - Tai 
tebuvo idėja. Kurią pasakai, kai nori, kad sąžinė 
būrų rami.“ 


421] 


Liūdniausia, kad Janas Bakmansonas liovėsi 
prašęs jos turėti kantrybės. Ir daugiau nebekalbėjo 
apie tai, kas bus padaryra, kad vėliau viskas susi- 
tvarkys. Jis supyko ir ištarė labai susierzinęs: 

„Ak. Su tavim neįmanoma. Pasikalbėk su jais 
pati.“ 

O Rita tylėjo. Paprasčiausiai nedrįso daugiau 
nieko sakyti. Be to, tai labai žemino. 


Dabar Rita užlipo ant Lorės uolos. Stovėjo ten 
ir žiūrėjo į vandenį, kuris kaip visada žadino jai 
nemalonius pojūčius. Ji nežiūrėjo į Dorisę Elinken- 
berg, tačiau žinojo, kad ši kažkur netoliese. Tyloje. 
Ramybėje. Jokių debesų; saulė švietė iš giedro žydro 
dangaus. Ir vis dėlto aplink Bulės ežerą buvo kaip 
visada tamsu. 

Staiga ją pagavo įkvėpimas atsakyti ta pačia 
korta. 

„Pasirodyk, Dorise Flinkenberg“, - ištarė ji gar- 
siai ir aiškiai. 

Ir keistenybių keistenybė — Dorisė pasirodė. 
Ištikima sau, išlindo, kaip visada, iš ten, iš kur 
mažiausiai galėjai tikėtis, tiksliau, iš krūmų tiesiai 
už nugaros. Ritą tai truputį išgąsdino ir turėjo su- 
kaupti visas jėgas, kad to neparodytų. 

Dorisė užlipo ant Lorės uolos ir atsistojo greta. 

Dorisė, iki ausų pasinėrusi į savo senąjį šou su 
Rita, kurio ėmėsi nuo pat amerikietės mergaitės 


422 


lavono atradimo. Ne taip, kad tai būtų pastebima, 
savaime suprantama, bent jau kitiems, tačiau tada, 
kai jos būdavo vienos dvi. Jai visada reikėjo prisi- 
kasti prie to, kad Rita kalbėjo netiesą. Tada, labai 


seniai. Kad Rita vedžiojo ją už nosies. 


„Ir jie turėjo atvažiuoti jos pasiimti“, — su- 
murmėjo Dorisė Flinkenberg. Lėtai ir tyliai, tarsi 
vengdama, jai būdinga maniera. Grėsmingai, ty- 
liai, nervindama ir su užuomina. Ir mėgavosi po 
to, kad Rita neturėjo ką atsakyti. Kad ji tarsi matė 
Ritą kiaurai. 

Tai buvo lyg žaidimas, taip pat ir tai. 

Tačiau dabar Dorisei darėsi kažkas kita. Kažkas 
nauja. Ir ne vien tik jos elgsena, tokia grėsminga 
ir paika, taip nederanti su žvalia dabartine jos iš- 
vaizda, storais ir šviesiais vos vos rusvokais plaukais, 
galėjusiais bet ką priversti pamesti galvą. 

Ir taip toliau, kalbant apie Dorisės išvaizdą. 

Nors tik tada, kai nesigirdėdavo, ką ji kalba. 
Tačiau dabar buvo ir dar kažkas. Tikras nerimas, 


tikra dvejonė. 


„Tačiau jie nepasirodė, — tęsė Dorisė Flin- 
kenberg, — ir neatrodo, kad pasirodytų. Ir ji liko 
viena.“ 

„Kas?“ — įsiterpė Rita, kiek galėdama ramiau, 
nors tiksliai žinojo, apie ką kalbėjo Dorisė. 

„Ją išspyrė, — tęsė Dorisė, - pamiršo. Vargšė 
Rita.“ 

Staiga Rita pagalvojo, kad tebūnie, kaip bus. 
Daugiau ji nebegalėjo tverti. Nė sekundės. 

„Ak, tu apie Bakmansonus? Ir mane? Kad jie 
neištesėjo savo pažado? Kad negalėjau pas juos iš- 
važiuoti, nors jie ir buvo prižadėję? Kad tai buvo su- 
mautas stilius. Na, — tęsė Rita labiau pasitikėdama, 
kažkiek ir įsiaudrinusi, taip pat ir todėl, kad paga- 
liau gavo progą viską išsakyti tiesiai šviesiai. — Tai 
tiesa. Sumautas stilius. Per daug bjauru. Ar dabar 
patenkinta? Kai gali valkioris aplinkui ir visą laiką 
man tai priminti?“ 

Dorisė neatsakė. Stovėjo ir žiūrėjo į Ritą vis ta 
pačia klastinga veido išraiška kaip visada, tačiau 
nieko nesakė. Ir kažkuris raumenėlis toje minoje 
virptelėjo, tikrai. 

„Ir ko tu pagaliau nori? — paklausė Rita. - Sakyk 
vieną kartą ir baigiam visa tai.“ 

Ir tada atsitiko keistas dalykas. Dorisė tarsi 
ištižo. Nepradėjo verkti ar panašiai, nepasimetė 
taip, kad pastebėtum. Tiesiog buvo akivaizdu, 
kad energija tarsi apleido ją, kad ji tarsi suglebo, 
veidas vėl ištįso, tomis sekundėmis joje apskritai 
nebuvo nieko dorisiško. Ir kažkuria prasme tai 
buvo nemalonu. 

„Aš nežinau, - staiga ištarė Dorisė visiškai su- 
glumusi. — Kai aš nežinau.“ 

Tie žodžiai išsprūdo iš jos su tokia neviltimi, 
kad viduryje visko Rita išvydo visą Dorisės liūdesį, 
didelį, baisų ir nesuvokiamą. Ir būtent dėl to, be 
kita ko, po pusantros savaitės, kai Dorisė nusišaus, 
ji iš karto supras, kad tai Dorisė. Tas prakeiktas 
pistoletas! Ji bent jau turėjo pasirūpinti jį atgauti! 


„Kai aš nežinau!“ 

Dorisė atsisėdo ant uolos ir nieko nebesakė. 
"TIrumpurę akimirką Rita ketino prisėsti šalia, ta- 
čiau vis dėlto taip nepadarė. 

Dorisė tylėdama sėdėjo. Ir Rita pradėjo, iš lėto, 
tarsi apgraibomis, tebūnie, kas bus. 

„Dabar, Dorise, gal bus ir geriau, jei viską su- 
žinosi. Pusbrolių ir pusseserių mama, tai ji pa- 
sakė, kad tave reikia apsaugoti. Tau teko išgyventi 
tiek baisybių. Ir mes — taip. Tai buvo tikras pra- 
garas, Dorise. Tu nesupranti. Mes buvome tokios 
mažos. 

Aš ir Solveiga, dar ilgai po to buvome su- 
krėstos. 

Bet, Dorise. Aš nepamiršau. Niekada ne- 
pamiršiu. Amerikietė mergaitė, tu nežinai, tas 
veidas — jis tarsi tebėra. Pusbrolių ir pusseserių 
mama, ji...“ 


„Man nusispjaut, kaip tai įvyko, negi nesu- 
pranti?“ — staiga suriko Dorisė. 

„Man nusispjaut! Aš nenoriu to girdėti! Tai 
nieko nereiškia! 

Aš nieko apie nieką nežinau!“ 

Dorisė pašoko ir nulėkė per mišką kaip akis 
išdegusi ir po to, taip, po to Rita daugiau jos nebe- 
matė. Niekada. 

Taip tad viskas buvo. Ji turėjo susirasti Dorisę, 
galvos ji vėliau. Ji fwrėjo. 

Ber to nepadarė. Vienas dalykas sekė kitą. Viskas 
tęsėsi. 

Netrukus po to prasidėjo tikras ruduo. Taip 
jau būna: staiga kažkas užgesina šviesą, nepri- 
klausomai nuo to, ar jau pradėjo snigti, ar dar 
ne. Staiga viskas tampa pilka ir beviltiška. Tačiau 
vienoks tas oras ar kitoks, iš tiesų tai buvo visai 
nesvarbu, bet dabar, būtent šį rudenį, tomis die- 
nomis prieš Dorisei nusišaunant, viskas keistai 
derėjo kaip niekada. 

Sumautas oras. Sumautos žiurkės. Viskas su- 
mauta, sumauta, sumauta. 

Šiek tiek anksčiau, likus kelioms dienoms iki 
Dorisės mirties, Žiurkės nuniokojo Stiklinį namą. 
Arba, taip sakyti būtų per stipru. Suniokojo. Su- 
niokojo. Iš tiesų buvo vienintelė viera, kur Žiurkės 
įsisiautėjo ir tai buvo Žiemos sodas; išsikišusi ve- 
randa, kurioje baronienė kadaise augino savo ne- 
įtikėtinas gėles ir buvo nepasiekiama. Dabar čia 
tebuvo galybė pusiau nuvytusių vazoninių augalų, 

nes Kenė, o būtent ji daugiausia gyveno name, ne- 
turėjo tokių su gėlininkyste susijusių potraukių ir 
idėjų kaip baronienė, tai buvo akivaizdu. My /ovely 
lovely garden... 

Vis dėlto ji daug bandė. Po to galbūt prarado 
potraukį arba iki galo neįgyvendino, o gal atsirado 
įdomesnių dalykų arba baigėsi vasara ir atėjo metas 
susipakuoti ir kartu su jūros vaikėzais leistis į kelią, 
į miestą prie jūros, į kitą gyvenimą. Į kitą gyvenimą 
ten. 

Tai buvo matyri: nagi, bandymas. 

Ir Rita ant viso to išsiliejo, ji buvo girta, savaime 
suprantama. Ner pati nustebo, su kokia energija; 
spėjo išdaužyti gana daug langų, kol kažkam pa- 
vyko ją pristabdyti. Buvo kaip apsėsta, be to, kaip 
reikiant įpykusi. 

Solveigai tikrai teko paplušėti iš peties, kad ją 
nuramintų. 

Ir - čia, kitas dalykas. Kas irgi buvo lyg ir klai- 
dinga informacija. Tai ne Žiurkės viską padarė. 
Tai Rita ir truputį Solveiga, Jerpė ir Torpė, jie taip 
pat ten buvo, bet daugiausia tik žiūrėjo. Nustebę. 
Nieko nesuprasdami. 

Ne, tai nebuvo Žiurkės, tai nebuvo tas žaidimas 
(tai iš viso nebuvo žaidimas, kažkuria prasme tai 
ir buvo blogiausia). Tai tik Rita, Solveiga ir Rita, 
bet visų pirma Rita. Nes akimirką ji nebegalėjo 
tverti. Visa ko. 


Ir iš tiesų — o tai nebuvo po to atsiradusi mintis, 
nes ji apie tai galvojo dar prieš Dorisės mirtį, kai 
viskas įvyko — tai buvo kažkaip susiję su Dorise. 
Kažkur antrame plane nevilties apimtos Dorisės 
paveikslas prie ežero, kažkur antrame plane pul- 
suojantis suvokimas, kad tikrai reikėjo ją susirasti 
ir kartą bei visiems laikams viską papasakoti; ir 
nusivylimas, kad to nepadarė. Ir jis buvo tikras. 
Kažkokiu būdu suprato, kad Dorisė buvo tokia 
nusiminusi, jog galėjo padaryti bet ką. 

Tačiau mintis buvo tokia keista, kad nedrįso 
apgalvoti jos iki galo. 

Ber tada, kai Ritai aptemo protas Stikliniame 
name, stiklinėje verandoje, kuri kadaise buvo toks 
nuostabus panelės Endrius Žiemos sodas, ji vidine 
akimi išvydo vaizdelį: rate bėganti žiurkė, vis ratu, 
ratu ir ratu, ir tai buvo ji. Ir kita žiurkė kitame, taip 
pat besisukančiame rate. Tai buvo mažoji Dorisė 
Flinkenberg. Bet kodėl, kodėl turėjo taip būti? Tą 
akimirką nebuvo jokio plyšio išeiti. 

Taip jau kartais nutinka girtiems. 

Žinoma, po to Rita vėl buvo normali ir nusira- 
mino. dar nespėjusi visko išdaužyti. 

Ir, be to, savaime suprantama, cha, cha, jos pa- 
čios viską po to ir sutvarkė. „Keturios šluotos ir 
semtuvėlis“. Iš profesinės pareigos. 

Nors šiaip niekas nežinojo, kad būtent Rita — 
ir truputį Solveiga — taip pasiautėjo Stikliniame 
name. Pasidarbavo kaip išprotėjusios. 

Po poros dienų Dorisė Flinkenberg nusišovė ant 
Lorės uolos prie Bulės ežero. Išgirdusi šūvį, Rita iš 
karto suprato, kas įvyko. 

Taip tad viskas buvo. Viskas taip tad ir buvo. 

„Keturios šluotos ir ssmtuvėlis“. Praėjus kelioms 
dienoms po Dorisės mirties Solveiga grįžo namo po 
darbo dienos mieste prie jūros, apsilankiusi, be kita 
ko, šviesiame baronienės bute (į kurį Rita niekada 
nekėlė kojos). 

„Ji nebegyva, — ištarė Solveiga ramiai, — užmigo 
amžiams. Bijau, kad viskas praėjo ne taip jau ra- 
miai, bet, - Solveiga gūžtelėjo pečiais, — ne visada 
gali pasirinkti, kaip numirti.“ 

Ji kalbėjo apie baronienę. Ji išleido kvapą po 
daugelio, daugelio ligos metų. 


Dorisės mirtis 


Kai vakarą ėjau į girią žalią, žalią, 

Aš sutikau tenai mergaitę, mielą gražią, 

Aš sutikau tenai mergaitę, mielą gražią, gražią, 
gražią, 

Aš sutikau tenai mergaitę, mielą gražią. 


„Darba tai jau praeitis, - pasakė pusbrolių ir 
pusseserių mama Dorisei Flinkenberg grįžus namo 
po keturiolikos dienų name pelkėtoje miško da- 
lyje. - Dabar tu vėl namuose. Nieko nenutiko. 
Miegok dabar.“ 

Gal pasakė ir ne visai tiksliai tais žodžiais, bet 
mintis buvo tokia. 

Viskas praėjo, viskas atleista. Dorisė vėl grįžo 
namo, dabar viskas vėl tekės savo vaga. 

Daugiau nebus kalbama apie nieką, kas nutiko 
name pelkėtoje miško dalyje. 

Ir tai buvo MATYTI iš jos. 

„Mes turime ten viską sutvarkyti, — ištarė Do- 
risė Flinkenberg pusbrolių ir pusseserių mamai. — 
Sandra... Ji išvažiavo į Olandą. Nors, ką aš žinau, 
kur ji išvažiavo, gal į Niujorką. Ir pakeisti langą... 
Dabar bet kas gali patekti vidun...“ 

„Paskiau, — ramiai atsakė pusbrolių ir pusseserių 
mama, — paskiau. Eik dabar į savo kambarį ir išsi- 
miegok. Aš atnešiu tablečių.“ 

Ber Dorisė nenorėjo tablečių. Ji negalėjo mie- 
goti. Nenorėjo miegoti. Be to, Dorisės veidas buvo 
raudonas kaip vėžys. 

„Dieve mano, vaikeli, atrodo kaip trečios klasės 
nudegimas.“ 

Pusbrolių ir pusseserių mama davė jai riebaus 
kremo raudonoms vietoms pasitepti. Dorisė pa- 
sitepė. 

Rrrr, pakėlė ji pusbrolių ir pusseserių mamos 
nuleistus tamsius roletus jai išėjus. 

Kažkoks judėjimas kieme. Dirstelėjo laukan ir 
aptiko berniukus su alaus pilnais maišeliais prie 
daržinės. Ji persirengė, nuėjo į daržinę ir susitiko 
Mikę Fribergą. Vaikinų vaikiną ar kaip dar būtų 
galima pasakyti. 

„Kur tu buvai visą mano gyvenimą?“ — šnibž- 
dėjo Mikė Fribergas vos po kelių valandų. 

„Ką nori pasakyti?“ — sušnibždėjo atsakydama 


Dorisė, švelniai ir jausmingai. 


Dabar prasidėjo pasakojimas, turėjęs būti pa- 
grindiniu dalyku. Vasara, kai sutikau Mikę. Ji tikrai 
suspėjo. Buvo vis dar vasara. Kelios dienos iki mo- 
kyklos pradžios. 

Vis dėlto ji jau buvo viską patyrusi. 

Ir dabar ji buvo vyresnė Dorisė, kita Dorisė, bet 
visų pirma — liūdnesnė Dorisė. Vieniša ir išsigan- 
dusi Dorisė iš tikrųjų. Nenusakomai išsigandusi, 
mirtinai išgąsdinta. Ar tai buvo pastebima? 


MAZGAS pilve. 


„Eikš, mudu pabėgsime“, — sušnibždėjo Mikė 
ir jie išėjo iš daržinės. Perėjo per Antrąjį Kyšulį 
prie pakrantės namelio ir sėdėjo verandoje priešais 
atvirą jūrą, kuri staiga tapo tokia rami. 

Anksčiau tą dieną... ar tai buvo ta pati diena? 

Liza Malama ir prezidentai. 

Sandra negyva-amerikietė-mergaitė-Vern. 

Kažkas sugadino mano dainą, mama. 

Ar tai tikrai buvo tą pačią dieną? Kai pasaulis 
galėjo būti ir toks gražus, toks ramus kaip dabar. 
Toks teisingas, galvojo Dorisė pakrantės namelio 
verandoje su Mike. 

„Manau, kad aš irgi gerokai tave įsimylėjusi“, — 
šnipštelėjo ji Mikei. 

Mikė nusijuokė ir jie vėl bučiavosi. Ar kaip ten 
sakoma — laižėsi. 

Su juo gera, galvojo Dorisė. Ir tai buvo tiesa. Su 


Mike Fribergu būdavo gera. 


Mikė Fribergas kitų akyse. Kas gi nenorėjo 
būti kartu su tokiu, kuris mokėjo groti Dazed And 
Confuzed nuo pradžių iki galo ir, jei prispirdavo 
reikalas, nuo pabaigos iki pradžios. 

Rudens semestro pradžioje buvo patvirtinta tai, 
kas prasidėjo vasarą name pelkėtoje miško dalyje. 
Bjaurusis ančiukas tapo gulbe, ežero mergiūkštė 
ežero karaliene. Vaikiško apvalumo nebeliko. Ji 
nebuvo plona, tačiau stangri, tarsi suformatuota, 
o šviesūs, ant pečių krentantys plaukai — šiek tiek 
rusvi. 

Toli nuo obels nukritęs obuolys. Ir ne šiaip sau 
koks šcherų obuoliukas. 

Moteris. Visiškai subrendusi. 

Kartais žvelgdama į veidrodį ji pati pratrūkdavo 
kvatotis. 

Ar tai ji? 


Ji žadėjo man širdį, ji žadėjo man ranką. 
Ji žadėjo man širdį, ji žadėjo man ranką. 


Pirmas kartas su Sandra mokyklos kieme po 
vasaros atostogų. 

„Tik pažvelk, kas nutarė mus pagerbti, — ištarė 
Sandra pašaipiai. Jos trynėsi prie išėjimo. — Idi- 
otas.“ Nes būtent idiotu jos praėjusį semestrą, 
prieš vasarą, vadindavo Mikę Fribergą, kai būdavo 
dviese. 

Sandra priėjo prie Dorisės, kai ši už mokyklos 
pastato laukė po pamokų pasirodančio Mikės 
Fribergo. Tai su Mike Fribergu ji buvo sutarusi 
susitikti, o ne su Sandra. Tačiau Sandra buvo išvy- 

kusi — į Olandą ar kur ten, gal į Niujorką - ir, kaip 
visada, nieko nežinojo apie tai, kas įvyko. 

Dorisė kaip tik išsižiojo, norėdama kažką at- 
sakyti, bet nespėjo, nes ją išvydęs Mikė Fribergas 
greitai priėjo ir užčiaupė jos pusiau pravertas lūpas 
savosiomis bei taip apkabino, kad tikrai neliko 
vietos kokioms nors aplinkinių abejonėms dėl to, 
apie ką čia sukosi kalba. 

„Čia Sandra, — pasakė Dorisė Mikei Fribergui. Ir 
Sandrai, - čia Mikė Fribergas. Dabar mes pora.“ 

„Malonu, - ištarė Mikė Fribergas be didelio en- 
tuziazmo, — Dorisė tiek apie tave pasakojo. Labai 
tikiuosi geriau tave pažinti. Bet kol kas iki. Mudu 
einame truputį padainuoti ir pagroti.“ 

Truputį padainuoti ir pagroti? Tai buvo nau- 
jiena, tą buvo galima suprasti iš Sandros minos. 

„Dorisės gražus balsas, — pranešė Mikė F'ri- 
bergas. — Aš turiu grupę, kurioje ji dainuoja. Ji 
vadinasi „Mikės liaudiškos muzikos kolektyvas.“ 


Šiek tiek vėliau, rytinio susirinkimo metu. 

„Sveiki. Aš esu Dorisė, o čia Mikė, mes su- 
kūrėme grupę „Mikės liaudiškos muzikos kolek- 
tyvas “. Dabar padainuosime kelias gerai žinomas 
senas liaudies dainas naujomis aranžuotėmis. 
Tai mūsų pačių, tiksliau, Mikės sukurtos aran- 
žuotės. Pradėsime nuo „Kai vakarą ėjau į girią 
žalią, žalią.“ 

Tada Dorisė Flinkenberg pagavo toną ir uždai- 
navo. 

Vis dėlto dainuojančią Dorisę kartais vis dar 
užplūsdavo mintys apie viską, apie Sandrą, apie 
viską su Sandra, viską, ir skruostais imdavo riedėti 
ašaros. Tačiau dabar taip nutikdavo vis rečiau. O 
kartais, gana dažnai, nors ir verkdavo, ašarų nesi- 
matydavo. Ji verkdavo „viduje“, kaip dainuojama 
viename iš kvailų šlagerių, kuriuos kadaise ištisai 
leisdavo savo magnetola, tačiau dabar vis mažiau, 
nes jei kuriuo nors klausimu Dorisė Flinkenberg 
ir neturėjo nė vieno pasekėjo visame pasaulyje, 
tai buvo nepakenčiamas jos muzikinis skonis. 
„Tūkstantis nesenstančių melodijų kankinamiems 
meilės“, „Mūsų meilė - nepaprastai gražu“, Lilė 
Lindfors ir visa tai. 

Net ir Mikė Eribergas negalėjo to pakęsti. 


Ašaros bėgo, kaip sakyta, Dorisės „viduje“. Taip 
pac ir dainuojant. Bet, kaip sakyta, dabar vis re- 
čiau. 

„Mikės liaudiškos muzikos kolektyvas“. Tai 
buvo muzika. Tačiau Mikė Fribergas turėjo ir 
daug kitų pusių. Pavyzdžiui, tai, kas vadinama „li- 
teratūros pasauliu“. Mikė Fribergas taip pat skaitė 
knygas. Rimtus romanus. Fiodorą Dostojevskį ir 
panašiai. Per vasarą sugraužė visą „Nusikaltimą ir 
bausmę“. 

„Galima suskirstyti gyvenimą į prieš ir po 
Dostojevskio, - kalbėjo Mikė Fribergas Dorisei 
Flinkenberg, — turi perskaityti „Nusikaltimą ir 
bausmę“. Noriu pasidalyti tuo su tavimi.“ 

„Apie ką jis?“ — paklausė Dorisė Flinkenberg. 

„Apie kaltę ir susitaikymą. Apie galimybę su- 
sitaikyti. Visada yra galimybė ir kelias susitaikyti. 
Tai Dostojevskis ir nori mums pasakyti. Žmogui 
tereikia tai pasirinkti.“ 

„Ką?“ — paklausė Dorisė Flinkenberg ir aki- 
mirką buvo kaip didelis dorisiškas klaustukas. 

„Turiu omenyje, — netvirtai atsakė Mikė Fri- 
bergas, - sakykime, AŠ ką nors nužudžiau, o tu esi 
Sonia, kuri mane išgelbės, ir tuo pačiu, kažkuria 
prasme, taip pat ir visą pasaulį... Tu būtum gera 
Sonia, Dorise.“ 

„Kas ta Sonia? — paklausė Dorisė. - Kokia dar 
Sonia?“ Ir Mikė ėmėsi aiškinti Dorisei Flinkenberg, 
kad Sonia Dostojevskio romane buvo, hmmm, 
malonumų mergaitė arba prostitutė, arba „kekšė, 
tiesiai šviesiai“, moteris „iš gatvės“, toliau kiek pa- 
švelnino Mikė Fribergas. Ji vienintelė tikėjo, kad 
tamsioje Raskolnikovo sieloje buvo šviesių kertelių 
ir būtent tos Sonios tikėjimas, Sonios meilė ne žo- 
džiais, o darbais ir išgelbėjo Raskolnikovą... 

Tada Dorisė ėmė juoktis. Plyšo juokais taip, kad 
ašaros tryško iš akių. 

Hmmm... 

Juokėsi ir todėl, kad viskas atitiko ir vis dėlto 
niekas netiko. 

„Ei, dabar aš tavęs neatpažįstu...“ — sunerimęs 
sušnibždėjo Mikė Fribergas. Paskui apkabino ją ir 
Dorisė Flinkenberg vėl truputėlį pasiglėbesčiavo 
bei pasibučiavo su Mike Fribergu. 

„Niekas negali mylėti taip kaip mes“, — užtik- 
rindamas sušnibždėjo Mikė Fribergas Dorisei Flin- 
kenberg po jos verkimo priepuolio. 

Ir. O, ne. Mikė, jis buvo nekvailas. Jis buvo sim- 
patiškas ir toks mielas. Kvailas. Viskas būtų buvę 
daug paprasčiau, jei jis būtų toks. 

Su juo buvo gera. Tikrai gera. 


„NATAI DUOKŠTĄ KNYGĄ“, - ištarė Do- 
risė Flinkenberg viduryje pasiglėbesčiavimo. 

Taip jie pradėjo kartu skaityti Dostojevskį. 

Idiotas Mikė Fribergas pradėjo nuo „Idioto“. 

„Tai apie gerumą, — pasakė Mikė Fribergas, — 
kad yra galimybė būti geriems.“ 

„Dorise, - ištarė Mikė Fribergas, — tu esi tokia... 
gera.“ 


Ber kas gi atsitiko? 
Mūsų sumegzti mazgai, jų niekas neatris. 


„Sveiki. Aš esu Dorisė, o čia Mikė, mes esame 
sukūrę grupę „Mikės liaudiškos muzikos kolek- 

tyvas“. Dabar padainuosime kelias senas liaudies 
dainas naujomis aranžuotėmis. Tai Mikės sukurtos 
aranžuotės.“ 


Mikė Fribergas, pirmasis kartas, pokalbis po 
to. 

Po to Dorisė staiga ištarė Mikei: „Galvoje begalė 
sakinių. Iš šen bei ten.“ 

„Kokių?“ 

„Nuotrupos. Iš dainų, žurnalų, ką žmonės sakė. 
Šis bei tas. Neatsirenku. Kaip melodija. Ji vis ne- 
baigta. Daina, kurią kažkas nori sugadinti.“ 

Ir BEVEIK užtraukė pusbalsiu Edės dainą, 
amerikietės mergaitės dainą. Beveik žiojosi pasa- 
koti — viską. Tai buvo pirmas ir vienintelis kartas, 
kai ji ketino ir tik per plauką nepadarė to su Mike 
Fribergu. O, kad būtų padariusi! 

„Eik tu su savo sugadinimais, — meiliai ištarė 
Mikė ir švelniai apkabino Dorisę. Jie gulėjo jo tėvų 
lovoje, jo tėvų miegamajame po pirmojo jų karto. 
Buvo savaitgalis ir Mikės Fribergo tėvai išvažiavo į 
vasarnamį. Pirmas kartas. 

„Geriau aš nemoku paaiškinti“, —- sumurmėjo 
Dorisė Flinkenberg. 

„Tau ir nereikia, - sušnibždėjo Mikė. - Man 
tu patinki tokia, kokia esi. Kvailutė. Atrodo, tu 
nesupranti, kokia fantastiška, graži ir seksuali 
jauna moteris esi. Nors tai ir yra dalis tavo šarmo. 

Tavo nesuvokimas. Gamtos vaikas.“ Po to pridūrė: 
„Mano moteris.“ Ir: „Aš toks laimingas, kad būtent 
aš tave radau pirmas.“ 

„Moteris.“ Ką tik gamtos vaiku pakrikštyta Do- 
risė Flinkenberg ragavo tą žodį Mikės tėvų miega- 
majame. 

„Ir tai, — paaiškino ji garsiai, tarsi tai būtų nau- 
jiena, nors tai ir nebuvo naujiena; jie viską pla- 
navo iš anksto, Mikė ir ji, ir abu pasistengė, kad 
pirmas kartas būtų nepamirštamas, — buvo pirmas 
kartas.“ 

Ir tęsė: 

„Dabar aš daugiau nebesu NEKALTA.“ 

„Ar buvo gera?“ 

„Taip, — dar kartą atsakė Dorisė į tą klausimą, 
nors gal jau ir šiek tiek nekantriai. — Taip. Taip. 
Taip.“ Mikė Fribergas labai troško būti geras mei- 
lužis su moterimi, kurią mylėjo ir kuri mylėjo jį. Ir 
tai buvo smagu, bet, dėl Dievo meilės, negi nebuvo 


galima pakalbėti dabar apie ką k.i.t.ą.? 


„Nori išgirsti kai ką linksmo? — sušnibždėjo 
Dorisė Mikei. — Kartą Benkis paštu užsisakinėjo 
knygas iš tokios firmos, kuri prekiavo jam įdomia 
literatūra. Jis rado knygą, kurios tikrai norėjo. Ji 
vadinosi „Architektūra ir nusikaltimas*“. Gavęs 


* Brott (šved.) - daugiareikšmis žodis, reiškiantis taip par ir „nu- 
sikaltimas“, „lūžis“, „tarpas“ ir t.t. 

knygą, jis žiauriai nusivylė, nors ir bandė to ne- 
parodyti, nes knyga buvo ne apie kriminalinius 
nusikaltimus, o apie tarpus. Tarpus ornamentuose. 
Supranti?“ 

„Ne“, - tamsoje papurtė galvą Mikė Fribergas, 
nekantriai čiupinėdamas koralinę apyrankę, kurią 
prieš kelias dienas gavo iš Dorisės, kai jiedu šventė 
pusantro mėnesio sukaktį nuo jų pažinties dienos. 

„Benkis, jis trenktas, jis...“ 

Tačiau daugiau Dorisė nespėjo pasakyti, nes 
pravertą jos burną užčiaupė Mikės lūpos, Mikės 
dantys, Mikės liežuvis... ir viena sekė kitą, po ko — 
žaibai ir perkūnai — jie £a7 padarė antrą kartą. 

Tik vėliau, namuose, savo lovoje, Dorisė Flin- 
kenberg galėjo vėl viską apmąstyti blaiviai. 

Kas atsitiko? Ar ji kraustėsi iš proto? 

„Tu pilna netikėtumų, — sakė Mikė Fribergas, — 
su tavimi niekada nebūna liūdna.“ 

Mikė. Mikės balsas. Net ir vien tik mintys apie 
ji gelbėjo. Įsivaizduoti Mikę ir nieko kito. Padaryri 
jį savo galvoje, savo smegenyse tokį didelį, kad visa 
kita liktų kažkur toli. 

„Ar galime susitarti dėl vieno dalyko? - paklausė 
Mikė. — Kad paliksime Benkį, Sandrą ir visa kita 
nuošalyje to. Mūsų santykiai yra visai kas kita.“ 

„Tu pavydi“, - burbtelėjo Dorisė. 

„Žinoma, — atsakė Mikė. — Argi keista? Aš noriu 
tavęs visos. Aš tave myliu! O tu mane myli?“ 

„Taip“, — nuoširdžiai atsakė Dorisė. Ją apėmė 
beribė ramybė. Jie vėl apsikabino ir Dorisė atsi- 
davė tam apsikabinimui visu šimtu procentu. Taip 
ji viską sau paaiškino po to. Ber man juk patiko. Aš 
buvau ten „visu šimtu procentų“. 

Tai kas, būtų galima savęs paklausti, vis dėlto 
atsitiko? 


„Ką tu jame matai?“ — pavydžiai paklausė 
Sandra mokyklos kieme per vieną iš tuo metu ne- 
daugelio jų pokalbių. 

Kvailas klausimas, abi tai žinojo. Bet kuri nu- 
alprų iš laimės, jei galėrų būti Mikės Fribergo pora. 
Bent jau pusė mokyklos mergaičių taip manė. 

Vis dėlto Dorisė Flinkenberg stovėjo krenkš- 
dama mokyklos kieme priešais Sandrą Vern ir ne- 
žinojo, ką atsakyti. 

„Tu taip gražiai dainuoji“, — ištarė Sandra tokiu 
balsu, kuris privertė Dorisę Flinkenberg tiesiog lėkti, 
lėkti iš mokyklos kiemo ir sprukti kuo toliau. 


Kartais Dorisė Flinkenberg vaikštinėdavo miške 
viena. 

Taip par ir prieš santykių su Mike Fribergu nu- 
traukimą. 

Reikėjo pabūti ramybėje. Tačiau begalė dainų, 
žodžių ir frazių iš visų galų ėmė dabar lįsti jai į galvą 
ir ten plisti. 

Mūsų sumegzti mazgai, jų niekas neatriš. 

Mūsų sumegzti mazgai, jų niekas neatriš. 

Tik mirtis, tik mirtis, išpainioti galėtų tuos 
MaZgUS, MAZEUS, MAZJUS, 

Tik mirtis, tik mirtis, išpainioti galėtų tuos 
MAZEUS. 


Dorisė rytinio susirinkimo metu. 

„Sveiki. Aš esu Mikė, o čia Dorisė, mes esame 
sukūrę grupę „Mikės liaudiškos muzikos kolek- 
tyvas“. Mes dainuojame senas liaudies dainas...ai.“ 
Dorisė susipainiojo, visi juokėsi, ji pradėjo iš naujo. 
„Sveiki. Aš esu Dorisė, o čia Mikė, mes esame su- 
kūrę grupę, ji... Dieve mano, dabar paprasčiausiai 
padainuosime, tai sena liaudies daina ir skamba ji 
štai taip.“ 


Apie spalio vidurį, maždaug tada, kai Do- 
risė Flinkenberg pirmą kartą rimtai suprato, 
kaip neįmanoma yra visa tai, kas buvo tarp jos 
ir Mikės Fribergo, ji su Mike Fribergu skaitė 
Dostojevskį. Ji skaitė „Nusikaltimą ir bausmę“, 
ojis - „Idiotą“. 

„Turėčiau ką nors nužudyti, kad tu galėtumei 
pabūti Sonia. Kuri savo gerumu išgelbsti pasaulį. 
Tu tokia gera.“ 

Jis, Mikė, nesiliovė. Tiesiog negalėjo palikti to 
ramybėje. Staiga tai buvo visai nebe linksma. 

Dorisė blogai jautėsi. Dorisei užėjo jūros liga. 
Dorisei reikėjo išsivemti. 

Ji nulėkė į tualetą ir vėmė, vėmė, 

„Tai toji jachtos avarija — ji per daug siau- 
binga.“ 

„Niekas negali mylėti taip kaip mes“, - ištarė 
Mikė Fribergas, tačiau jo balsas staiga nebebuvo 
toks užtikrintas. 


„Šiaip tai man patinka, kad tu viską apsun- 
kini, - filosofavo Mikė Fribergas, kai Dorisė Flin- 
kenberg pasijuto geriau. — Tai ženklas, kad tu ne 
tokia kaip kiti. Tu išskirtinė ir savita.“ 

„Oaš, —tęsė Mikė, - juk tave myliu. Būtent už 
tai, kad tu esi tu ir niekas kitas.“ 

„Ak, užsičiaupk“, - Dorisė pastebėjo, kad ji guli 
ir galvoja, kodėl jam visada reikia taip pliaukšti. Ir 
trukdyti. Ar jam būtina prie visko prilipdyti žodį 
jį yra? 

Ir kas gi prieš jį tada buvo, Dorise? 

Tai buvo klaustukas. 


Tik mirtis, tik mirtis, išpainioti galėtų tuos 


mazgus, mazgus, mazgus 
Ber kas gi iš tiesų atsitiko? 

„Gal skaitom toliau? — atsakė Dorisė Mikei. — 
Aš jau 234 puslapyje. Dabar, turiu pasakyti, iš ti- 
krųjų ima darytis įdomu.“ 

Mikė nusijuokė apsiskaičiusio žmogaus juoku, 
kaip turintis tam tikrą persvarą ir žinantis, kaip 
kalbėti apie didį romaną ir didį rašytoją, tikrą kla- 
siką. 

„Tu nepaprastai ypatinga, — vėl pasakė jis, - bū- 
tent todėl aš tave my... 

„Parylėk, - iš visos širdies sušnibždėjo Dorisė. — 
Dabar skaitom.“ 


Mikė ir Dorisė. Ant Lorės uolos ji ir Mikė, sto- 
vėjo ten ir truputį šalo virš Bulės ežero. Drebėdama 
Dorisė ištarė: 

„Ji ten stovi ir mus šnipinėja. Krūmuose. Sesuo 
Naktis. Negali liautis.“ 

Mikė atitraukė rankas nuo Dorisės ir apsižvalgė. 

„Ką, kas?“ 

„Ai, — ištarė Dorisė, — aš tik pajuokavau. Tai 
pokštas.“ 

Kas ten dėjosi? Apie ką ji kalbėjo? Kodėl ji kal- 
bėjo tokius dalykus, kai iš tikrųjų turėjo pasakyti 
„kartais man sukasi galva, kartais aš bijau, gal pus- 
brolių ir pusseserių mama buvo teisi — nereikia 
kapstytis praeityje.“ 

„Nežaisk su ugnimi, Dorise Flinkenberg“, — 
kadaise pasakė pusbrolių ir pusseserių mama, kai 

suprato, kuo buvo užsiėmusios Dorisė ir Sandra. 
Amerikietės mergaitės paslaptis ir visa kita. 

„Nedaug kas sugebėtų sudaužyti man širdį, — 
irgi pasakė pusbrolių ir pusseserių mama, - bet tu, 
Dorise, esi viena...“ 


Ir tada, kaip tik ten, prie ežero, Dorisė Elinken- 
berg galutinai suprato tai, ką jau seniai nujautė. Ir 
pagaliau išspaudė tai iš savęs: 

„Aš neturėčiau... Bet taip jau yra. Aš negaliu 
tavęs mylėti. Man kažkas negerai ten, tarp ausų.“ 

„Ir nieko tam negaliu padaryti, nors pasikark, — 
ištarė ji, kol Mikė Fribergas stovėjo šalia jos netekęs 
žado. — Ir man pačiai nuo to nė kiek ne geriau, 
tiesą sakant.“ 

Šokiruotas Mikė Eribergas klausėsi ne taip įdė- 
miai, tačiau esmę vis dėlto suprato. 

„Ar tai pabaiga?“ — ištarė Mikė Fribergas garsiai 
ir aiškiai, kaip niekada blaiviu balsu. 

Sesuo Naktis. Ir ji ten stovėjo. Visiškai teisingai. 
Krūmuose. Šnipinėjo. 


Tikrai? 


„Ar nori pasakyti, kad viskas baigta?“ — pakar- 
tojo Mikė Fribergas, kai Dorisė neatsakė. 

Dorisė linktelėjo ir patvirtino silpnu balsu: 
„Taip.“ 

Tada Mikė viską suprato. Jis paliko Dorisę Flin- 


kenberg ant Lorės uolos ir nuėjo savo keliais. 


„Sandra!“ — tyliai šūktelėjo Dorisė. Bet jos ten 
nebuvo. Tik tyla. Nieko. 

Dorisė ieškojo Sandros miške. Apieškojo įvai- 
rias vietas, kur Sandra galėjo būti. Sandros niekur 
nebuvo. Tačiau į namą pelkėtoje miško dalyje ji 
nėjo. Ten ji dėl tam tikrų priežasčių nenorėjo dau- 
giau kelti kojos. Bet priėjo gana arti. 

Ir ne taip jau labai nustebo, kai įsitaisiusi tarp 
ežero krante želiančių nendrių galėjo pažvelgti per 
panoraminį stiklą į rūsį ir pamatė, kad dabar baseinas 
prileistas vandens. Kuo normaliausias baseinas. Ir 
akimirką ją persmelkė mintis, kad gal taip buvo visą 
laiką ir niekada nenutiko nieko baisaus. 

Tačiau tai tebuvo, kaip sakyta, blyksnis gal- 
voje. 

Atgal į tikrovę. Šiaip rūsyje buvo tuščia ir tamsu. 
Tik vandenyje atsispindėjo ilgų lempų šviesa. Šalta 
ir mėlyna. 


Kitą kartą ji matė Sandrą mokyklos kieme. Per 
pertrauką Sandra pasirodė merginų kompanijoje, 
kurioje buvo Birgita Blumental ir kitos paikos bei 
nelabai ko vertos mergaitės — tai subjektyvi Sandros 
IR Dorisės nuomonė tuo metu, kai jos dar buvo 
kartu, Sesuo Naktis ir Sesuo Diena. 

Dabar Dorisė buvo nuošaliau, viena mokyklos 
kieme. Mikei Fribergui su jo sudaužyta širdimi buvo 
leista pasilikti per pertraukas viduje ir groti gitara. Jam 
buvo padaryta išimtis ir netaikomas reikalavimas per 
pertraukas išeiti į lauką, nes jis buvo laikomas gabiu 
muzikai. Jis ir buvo gabus muzikai. „Mikės liaudiškos 
muzikos kolektyvas“ šiuo metu buvo iširęs. Dėl su- 
sidariusių aplinkybių jo veikla sustabdyta. Mikė Fri- 
bergas nedarė jokios paslapties iš to, kad Dorisė jį labai 
įskaudino ir sudaužė jam širdį. Dabar jis norėjo ramiai 
pabūti. Vis dėlto jis pasistengė pabrėžti, kad jie bent 
jau išsiskyrė kaip labai geri draugai. 

Dėl to, kad Mikė neslėpė, jog tai Dorisė jį pa- 
liko, o ne atvirkščiai, Dorisė visų akyse tapo dar 
įdomesnė. Tačiau ji tarsi nusipurtydavo visus prie 
jos priartėjusius. 

Dorisė nuošalyje, mergaitės su Sandra Vern, 
Sandra Vern kaip paprasta mergaitė tarp kitų ir 
visos jos skersakiavo į Dorisės pusę, slapčia ir itin 
susidomėjusios. Sandra niekaip neišsiskyrė iš tos 
grupės, ji tiesiog buvo kartu. 

Ber kartą Sandra atsiskyrė nuo kompanijos ir 
priėjo prie Dorisės Flinkenberg. Valandėlę jos šne- 
kėjosi, gana trumpą valandėlę, nes po to atėjo laikas 
skirtis, joms reikėjo į skirtingas pamokas, nors buvo 
ir kitų priežasčių. 

Ir labai konkrečių. Sandra sakėsi ketinanti išva- 
žiuoti, vėl į Olandą, vėl aplankyti giminaičių. 


Dorisė nieko nepasakė. Dabar jai buvo sunku 
būti. Niekas, išskyrus ją pačią, nežinojo, kaip 
sunku. Iš vienos pusės ji suprato, vos tik pradėjusi 
kalbėti su Sandra, su kuria normaliai nesikalbėjo 
nuo pat... vasaros (o juk tai ji pati pasuko savo ke- 
liais, „namo“, pas Mikę Fribergą, visa tai), kad ji 
negalės tęsti... nieko... kol viskas paaiškės. Kai bus 
atsakyta į visus klausimus jos viduje. Šiaip jau tai 
irgi buvo šlagerio tekstas, tačiau nors kartą toks 
teisingas, kad niekam nebuvo pagrindo šaipytis, 
nesvarbu, mėgo tokią muziką ar ne. 

Ir kad ji, jei Sandra neparodys iniciatyvos, 
turi pati pradėti klausinėti. Pati. Ir kaip tai turėjo 
vykti? 

Nes buvo aišku, kad Sandra iniciatyvos tikrai 
neparodys. 

Iš kitos pusės ji suprato ir tai supratusi, tą dieną 
mokyklos kieme, kai juodvi su Sandra paskutinį 
kartą kalbėjosi Dorisei esant gyvai, pajuto sting- 
dančią baimę viduje. Suprato, kad viską baigti su 
Sandra buvo paprasčiausiai neįmanoma. 

SandraPandraZuikialūpėSesuo Naktisčc Diena 
ir viskas, karščiausiai mylima. 

Tokie baisūs dalykai. Toks suvokimas. Kas atsi- 
tiko? Ko paklausti? Į ką kreiptis? 


Jachta. Tą patį rudenį, kai mirė Dorisė, už šimto 
kilometrų į vakarus, viduryje jūros, nuskendo 

jachta su penkiais jaunuoliais. Visi joje buvę 
žmonės paskendo. Toji nelaimė ir su ja susijusios 
aplinkybės buvo užkerėjusios Dorisę Flinkenberg 
paskutinėmis jos gyvenimo savaitėmis. 

Nelaimė nutiko vieną šeštadienio naktį spalio 
pradžioje. Jaunuoliai ketino atšvęsti savaitgalį gana 
didelėje motorinėje Nauticat jachtoje. Vidiniuose 
šcheruose esančioje jachtų degalinėje ją matę liu- 
dininkai vėliau pasakojo, kad nuotaika jachtoje 
buvusi pakili, tačiau tik tiek ir ne daugiau. 

Jau dieną pūtė stiprus vėjas. Vakarop jis ėmė 
virsti štormu. 23.00 jachta užplaukė ant seklumos 
ir į vidų ėmė sunktis vanduo. Pusę trijų, praėjus 
keturioms valandoms, ji nuskendo. 

Kitaip tariant, viskas vyko gana lėtai. Jaunuoliai 
turėjo pakankamai laiko signalinėms raketoms iš- 
šauti. Visoms, kiek tik buvo jachtoje. Kai pagalba 
nepasirodė ir jachtą pamažu ėmė vis labiau semti 
vanduo, jie išlipo ant denio ir sukūrė laužą. 

Kai laužą užgesino ant denio ėmęs virsti vanduo, 
jie suprato, kad nebeliko jokios vilties. 

Kodėl niekas nepasirodė? Ką veikė gelbėjimo 
tarnybos? 

Jachta paskendo ir jaunuoliai žuvo, vienas po 
kito. Visi buvę jachtoje paskendo arba mirtinai 
sušalo lediniame vandenyje. 

Būtent apie tą įvykį Dorisė Flinkenberg pas- 
kiausiai ir kalbėjo su Sandra Vern mokyklos kieme, 

kai paskutinį kartą šnekėjosi, ko nė viena tada ne- 
žinojo. 

„Aš visada prisiminsiu, ką veikiau tuo metu“, — 
pasakė Dorisė Sandrai mokyklos kieme. Tai buvo 
vienas pirmųjų dalykų, apie kurį jos dėl kažkokios 
priežasties kaip reikiant pasikalbėjo. 

„Gulėjau su Mike, tai buvo pirmas kartas, dabar 
viskas baigta.“ 

Greitai ir paslapčia dirstelėjo į Sandrą, kuri vis 
registravo ir registravo, tačiau neatrodė, kad ji kaip 
reikiant klausėsi. 

Ir vis dėlto klausėsi. 

„Aš buvau pas Blumentalius, — atsakė Sandra 
sausai, — pižamų vakarėlyje. Su visomis mergai- 
tėmis.“ 


Tada Sandra ėmė smulkiai pasakoti apie tą šventę 
ir kas joje vyko. Šventė buvo surengta pas Birgitą 
Blumental. Tik mergaitėms. Pižamų vakarėlis. Tą 
idėją kažkuri pasigavo kažkokiame užsienietiškame 
žurnale, taip buvo daroma kitur, pavyzdžiui, Ame- 
rikoje. Tačiau ką iš tiesų reikia daryti tokiuose va- 
karėliuose buvo nelabai aišku. Taigi jos apsivilko 
pižamomis ir taip vilkėdamos visaip kvailiojo, be 
to, VISOS pasivaišino iš butelių išpuoselėtame 
Blumentalių bare — tėvai buvo blaivininkai, tačiau 
alkoholio reikėjo dėl vaizdo, paaiškino Sandra, tarsi 

skaitydama savo draugei normalaus gyvenimo ins- 
trukciją. Po vieną kitą gurkšnelį. 

Dar jos išrinko Birgitą Blumental gražiausia 
visatos moterimi. Tai buvo žaidimas, kurį inici- 
javo pati Birgita Blumental. Grožio konkursas, 
kurio baigtis irgi buvo numatyta iš anksto, „kaip, 
savaime suprantama, būna ir tikrovėje, kai iš anksto 
yra susitariama, kas nugalės“. Sėdėdama ant lovos 
krašto su popierine karūna ant galvos ir užsime- 
tusi raudoną rankšluostį, Birgita Blumental verkė 
džiaugsmo ašaromis, po to jos visos šoko tamsoje 
ir pasakojo viena kitai savo paslaptis. 

„Žinai juk, kokios tos jų paslaptys, — sausai 
konstatavo Sandra. — Tobiasas Forstriomas įgnybo 
man į užpakalį, bet aš niekam neprasitariau. Tokio 
stiliaus.“ 

Sandra nusijuokė, Dorisė taip pat. Ji ir vėl pa- 
galvojo, kaip jai patiko Sandros pasakojimai. Ne 
tiesiogiai tai, ką ji pasakojo, o pasakojimo būdas. 

Po to jos suko butelį ir Sandrai teko užduotis 
pasilaižyti su Birgita Blumental. Neblėstantys prisi- 
minimai — koks jausmas turėti burnoje išmokslintą 
kalikės Birgitos Blumental liežuvį. 


„Velnias, - ištarė Sandra mokyklos kieme taip, 
kad ner seilės tiško, — kad tave kur, kaip kokia lesbė 


nelaiminga.“ 

Viduje Dorisę sukaustė šaltis — ar Sandra turėjo 
galvoje ją? 

Po to, lygiai taip pat sausai ir nerūpestingai pa- 
sakojo Sandra, žaidė žudikes ir detektyves. 

Ir Dorisę vėl sukaustė šaltis. 

Suskambėjo mokyklos skambutis. 

„Man reikia...“ — Dorisė iš karto ėmė spraustis 
durų link, beveik paknopstom. 

„Ei, Dorise! Kas atsitiko?“ — šūktelėjo Sandra 
Dorisei pavymui. Dorisė greitai atsigręžė ir staiga 
išvydo Sandros žvilgsnyje, o gal tik įsivaizdavo, visą 
skausmą, tarsi sužeisto žvėrelio akyse. 


Mano brangiausioji. Viskas apsivertė aukštyn 
kojomis. Mes juk turėjome būti kartu. Kas gi dabar 


darosi? 


Jai reikėjo paklausti daugybės dalykų. Tada, 
mokyklos kieme. Ji to nepadarė. Sandra išvažiavo 
į Olandą. Dorisė liko su viskuo, ką dabar jai reikėjo 
išsiaiškinti. Ir ji tai padarys. Ji tai padarė. 

To paties mėnesio pabaigoje Žiurkės nusiaubė 
Stiklinį namą. 

Po kelių savaičių mirė baronienė. Nors tada 
Dorisė jau buvo negyva. 

Pirmąjį lapkričio šeštadienį Dorisė pasiėmė pis- 
tolerą, kurio po vasaros taip ir negrąžino į Ritos ir 

Solveigos namelį, nuėjo ant Lorės uolos prie Bulės 
ežero ir ten nusišovė. 

Paskutiniu metu Dorisės viduje tvyrojo cha- 
osas. 

Atsakymų reikalavę klausimai, į kuriuos ji pati 
bandė atsakyti, nes nebuvo ko paklausti. 

Kodėl baseine nebuvo vandens? 

Juk visi normalūs žmonės į baseinus prileidžia 
vandens, ar ne taip? 

Buvo galima pradėti nuo to. Ir tęsti toliau. Kaip 
ta dvynė detektyvė, kuria kadaise buvo. 

„Sandra, Hainco Gurto telefono numeris Aus- 
trijoje, juo juk niekur neprisiskambinsi.“ 

„Turiu omenyje, tokio nėra. Žinau, nes ban- 
džiau.“ 

Taigi vienas klausimas, tas apie baseiną, auto- 
matiškai veda prie antro: „Lorelei Lindberg. Kur 
ji iš tiesų?“ 

„Tas malūnsparnis. Kaip ten buvo iš tikrųjų? 
Arjis tikras?“ 

O tadaužklupo mintys apie kitas irgi pasakotas 
istorijas. Toji apie žiedą su valgomojo šaukšto dy- 
džio rubinu, kuris nukrito į baseiną ir Lorelei Lind- 
berg kvietė Sandrą jį surasti.“ 

Ber ji to nepadarė. 

Taigi Lorelei Lindberg nusileido į baseiną pati. 
O kur tada buvo Olandieris, taip supykęs ant Lo- 
relei Lindberg, Olandietis su šautuvu? 

Bet: buvo Benkio žemėlapis. Dorisė Flinken- 
berg; apskritai ėmė įtarinėti vieną dalyką, susijusį 
su tuo žemėlapiu. Kad jis nebuvo toks jau nekaltas, 
kaip atrodė. Kad jis kabėjo Benkio daržinėje kaip 
apsauga, „tai aš žinau“, kaip žinutė. 

Ne kaip tikslus įvykių pavaizdavimas, kaip 
Benkio žemėlapius charakterizavo Ingera Herman, 
„ber vaizdai kaip išraiška“. Tai reiškė, kad tai, kas 
buvo žemėlapiuose, nebūtinai buvo tikra, nebū- 
tinai buvo įvykę. 

Na, dabar Dorisė Flinkenberg turėjo priežastį 
tuo abejoti. Po amerikietės mergaitės mirties... Ne- 
buvo jokio paveikslo. Ji buvo ten, dugne. Dorisė 
pati ją rado. 

Be to, apvilktą tuo plastikiniu lierpalčiu. Bai- 
siuoju lierpalčiu. 

O dabar Benkio žemėlapyje buvo ir dar kai kas. 
Prieš nusišaudama Dorisė buvo ten ir patikrino. 
Moteris baseine. Ir ji buvo negyva. Neabejotinai. 

Ar tai buvo Lorelei Lindberg? 

Kur ji buvo? 


Visa tai vėliau bus atsisveikinimo laiške. 

„.-„tai buvo žaidimas apie Haincą Gurtą. 
Haincas Gurtas. Koks vardas. Šaunusis pilotas. 
Jį aš irgi radau. Vienoje iš jos iškarpų knygelių. 
Beveik žodis žodin. Radau, kai pradėjau kaip rei- 
kiant įsiskaitinėti ir į kitus pasakojimus. Vieną tokį 

turiu priešais save dabar. Tėvas ir dukra užmūrijo 
motiną sienoje. Šis makabriškas nusikaltimas saistė 
juos daugelį metų. 

Nežinau, kas darosi. Daugiau nebegaliu su tuo 
gyventi. Ir dar daugybė kitų dalykų. Raudonasis 
lietpaltis, su kuriuo buvo rasta amerikietė mergaitė. 
Jis yra fotografijoje Olandiečio naktinio stalelio 
stalčiuje. Mergaitės ir mamos nuotrauka. Ji, mama, 
vilki tuo lietpalčiu.“ 

Tai ir dar daug kitų dalykų Dorisė parašė savo 
paskutiniame laiške. Tačiau tai nebuvo laiškas 
Sandrai. 

Sandrai ji neparašė jokio laiško. 

Tačiau paskutinį kartą nuėjo į namą pelkėtoje 
miško dalyje. 

Jis buvo tuščias, bent jau taip atrodė. Ji pateko 
vidun su atsarginiu raktu, kaip visada darydavo, 
net ir patį pirmąjį kartą, kai kadaise įslinko į namą 
pelkėtoje miško dalyje. Tereikėjo žinoti, kur jis lai- 
komas. O Dorisė žinojo. Tad buvo paprasta. 


Ji nuėjo prie namo pelkėtoje miško dalyje. 
Vogčia įslinko vidun. Buvo apsiavusi batais su au- 
liukais. Ketino palikti juos prie baseino krašto. 

Staiga jai už nugaros pasigirdo balsas. 

„Atrodo, kad šiame name visada slankioja pa- 
šaliniai.“ 

Ji vaikščiojo su Ingeta Herman ant uolų Antra- 
jame Kyšulyje, paskutinį kartą. 

„Ką daryti, jei nešiojiesi savyje baisią paslaptį?“ — 
paklausė ji. Ingera Herman - jos stovėjo prie jūros, 
pakrantės namelio verandoje — nusijuokė: 

„Pulti į jūrą stačią galva su visa paslaptimi ir pri- 
gerti. Baisias paslaptis paprastai sunku nešiotis.“ 

„O rimtai?“ — nekantriai paklausė Dorisė. 

„Atleisk, - staiga surimtėjusi ištarė Ingeta 
Herman, nes matė, kad Dorisei tikrai rūpėjo, — ta- 
čiau aš negaliu duoti abstrakčių patarimų. Turiu 
žinoti daugiau. Priešingu atveju pasakysiu tik tiek: 
vargšai tie žmonės, kurie turi taip klaikiai kentėti.“ 


Ryšio su Ingeta Herman pojūtis. Tačiau jos nuėjo 
ant vieno ilgiausių lieptelių Antrajame Kyšulyje, 
pučiant pašėlusiam rudenio vėjui. 

„Panašu, kad čia visiems atrodo, jog yra tik jūra 
ir horizontas, — pasakė Ingera Herman, - kad kitoje 
pusėje nėra jokios žemės, kad kitoje pusėje niekas 
nevyksta. Bet tai yra — žemė, vietos, kitos šalys. Ir 
kai giedra, beveik matyti iš čia.“ 

„Tai telieka nueiti tiesiai per vandenį“, - kan- 
džiai įsiterpė Dorisė. 

„Tai sumani panelė“, - nusijuokė Ingeta 
Herman. 

Tačiau Dorisė nesijuokė. 

Ji apsigręžė ir leidosi atgalios. 

„Ak, atleisk man, Dorise, - ištarė Ingera 
Herman, - kartais viskas yra taip beviltiška.“ Ir 
jos mintys ėmė suktis apie Olandierį, kuris įširdęs 
išlėkė iš namo pelkėtoje miško dalyje prieš kelias 
valandas per jų barnį. „Pasakysiu tau štai ką, Do- 
rise Flinkenberg; niekada neužauk. Būk tokia kaip 
DABAR ir išlik tokia visada. Kai užaugi... tai lieka 
tik santykiai, scenos iš šeimyninio gyvenimo ir pa- 
našiai.“ 

„Hm“, - atsikrenkštė Dorisė Flinkenberg. 
Nuo tų žodžių ji atlyžo, be to, ji juk mėgo Ingetą 
Herman, taip pac ir taip kalbančią. Ingera Herman 
pasakydavo dalykų, kokių nekalbėdavo jokie kiti 
suaugusieji. 

Beto, Ingeta Herman juk buvo niekuo dėta. Ir ji 
pagalvojo, kad galbūt galėtų dabar pasakyti Ingetai 
Herman, kaip viskas buvo, paklausti, ką ji žinojo. 

"Tačiau ji to nepadarė. Ir jos išsiskyrė. Viskas 
buvo svetima. Ji jau tada buvo apsisprendusi. 

Niekada neužauk, Dorise Flinkenberg. 


Mano brangiausioji, kas gi dabar darosi? Mes juk 
turėjome būti kartu! 


„Kur eini, Dorise Flinkenberg?“ 
„Išeinu, - atsakė Dorisė Flinkenberg, - į 


lauką.“ 


Ruduo buvo pasistūmėjęs iki lapkričio mėnesio, 
kai Dorisė Flinkenberg paėmė Ritos pistoletą ir 
ankstyvą šeštadienio vakarą leidosi į tamsą. Nuėjo 
prie Bulės ežero ir ten nusišovė. 


„Kad tu prasmegtum, Sandra Vern!“ - šaukė 
Dorisė Flinkenberg baseino be vandens dugne, kai 
Sandra kartą ištraukė kopėčias ir Dorisė negalėjo 
išlipti. Tai buvo vasarą, juokais. 

Grįžusi ji turėjo rankoje pistoletą. 


Viduryje vasaros Sandra stovėjo atkišusi į ją 
pistoletą. 
„Bijai?“ 


„Aišku, kad ne.“ 


Išvykimas 


Kitas visą Trakteną ir apskritai viską palikęs 
žmogus buvo Rita. Vakarą po Dorisės laidotuvių 
Rita leidosi į kelią dėmesio vertomis aplinkybėmis, 
net jei tas dėmesys ir buvo parodytas tik vėliau. 
Pirmiausia Rita sudaužė Solveigos automobilį, 
raudoną Mini Cooper, kurį Solveigai buvo suor- 
ganizavęs Jarpė. Sukūlė jį į medį Bekstriomų lau- 
kuose, į šiaurę nuo rajono centro. Galimas daiktas, 
kad tyčia. Net labai tikėtina, tačiau kalbėti apie 
galimus tokius ketinimus ilgai nebus progos, bent 
jau Solveigai. Po to molina ir įsiutusi Rita nuėjo 
prie vieškelio, kur ėmė stabdyti į miesto prie jūros 
pusę važiuojančias mašinas. Andersui Bekstriomui 
ir Sabritai-Lilei Lindholm iš gretimo rajono pasi- 
taikė važiuoti pro šalį (Andersas buvo ūkininkų 
Bekstriomų, kurie, galima sakyti, vieninteliai vi- 
same Traktene vertėsi tradicine žemdirbyste, sūnus) 
gana nauju Anderso Bekstriomo tėčio BMW Jie 
sustojo ir pavežėjo Ritą į miestą prie jūros. Būtent 
jų pasakojimu teko pasikliauti, jei buvai Solveiga 
ir norėjai išsiaiškinti, kur pasidėjo tavo sesuo. Tada, 
iš karto po Dorisės mirties, kai pusbrolių ir pus- 
seserių namuose tvyrojo chaosas, o pusbrolių ir 

pusseserių mamai iš sielvarto ir bejėgiškumo buvo 
aptemęs protas, be Solveigos daugiau niekas ir nepa- 
jėgė laužyti sau galvos, kur pasidėjo Rita. „Ar tau čia 
visiškai niekas nerūpi?“ — paklausė Solveiga savo vai- 
kino Jerpės brolio Torpės Torpesono, su kuriuo buvo 
susidėjusi Rita, tačiau Torpė tik nuoširdžiai papurtė 
galvą ir gūžtelėjo pečiais; jam po visko tik palengvėjo. 
Ritai buvo atsisukę keli varžteliai ir buvo labai gera, 
kad ji taip toli, jog toliau ir nebeįmanoma. 

„Teapsišika, — nusikeikė Torpė vietiniu dia- 
lektu, — dabar bent niekas galvos nekvaršina.“ Ir 
pradėjo kalbėti Solveigai apie Ritą, tačiau kiek pad- 
laižūniškai, nes Solveiga juk buvo jos sesuo, be to, 
gana panaši, tik kiek pilnesnė ir kiek švelnesnių 
veido bruožų, kas šiaip jau buvo privalumas. Ne- 
trukus gamta padarys savo darbą ir „bus“ Torpė 
ir Solveiga, o Jerpei reikės pasiieškoti naujos „pu- 
pytės“, ką jis ir ras — ir ne vieną. Tačiau to Mini 
Cooper Jarpė nuoširdžiai gailėsis. Kurį laiką sius ir 
spardys akmenis taip, kad jie lakstys į visas puses 
vien tik nuo minties apie tai. 

Kaip bus gaila Solveigos. Tiek visokių rūpesčių 
jai vienai. Viskas, kas subyrėjo į gabalėlius. Net ir iš- 
rašyta iš psichiatrinės, pusbrolių ir pusseserių mama 
nekada negrįš į pusbrolių ir pusseserių namus. 

Solveiga bandys su viskuo susitvarkyti. Bet ji 
pilve nešiojo vaikelį. Ilgą laiką tai žinojo tik ji. Tai 
buvo paslaptis. Ir vienintelė jos viltis. 

Tačiau vakaras, kai Rita išėjo. Sabrita-Lilė pasa- 
kojo Solveigai telefonu, kad įsėdusi į Anderso tėčio 
mašiną Rita buvo įkaušusi, bet tikrai nenusitašiusi. 
Purvina, tarsi bent du šimtus metrų būtų bridusi, 
na tai nebuvo įprastas-pakelės-purvas ant jos dra- 
bužių. Buvo akivaizdu, kad laukuose ji turėjo kaž- 
kokių reikalų. O kokių - paklausti negalėjai, nes 
ji nebuvo nusiteikusi atsakinėti į klausimus. Taip 
telefonu pasakojo Sabrita-Lilė Lindholm. Ir ji 
buvo tvirtai apsisprendusi. Jai reikėjo į miestą prie 
jūros. Nei Sabrita-Lilė, nei Andersas Bekstriomas 
neturėjo jokio pagrindo abejoti jos apsisprendimo 
rimtumu. 

Jie nematė jokios kitos išeities, kaip tik paten- 
kinti jos norą ir nuvežti į vietą. Juk negalėjo palikti 
tiesiog taip likimo valiai. Juolab tokios būsenos — 
ne ypatingai girtos, bet vis dėlto kaip nesavos. O 
Andersas ir Sabrita-Lilė garsėjo kaip atsakomybės 
jausmą turintys jaunuoliai, ne kokie chuliganai, 
kaip Rita, Žiurkės ir kiti, kur kas geresni už bet kurį 
paežerės nenaudėlį, bet šiaip niekuo neypatingi. 

Taigi, jais buvo galima pasitikėti. Jie nuvežė Ritą 
į miestą prie jūros ir paliko prabangaus miesto ra- 
jono prie jūros kranto gatvėje, kur buvo Bakman- 
sonų šeimos būstas. Namai pakrantėje buvo gražūs, 
pagarbą keliantys tvirti mūrai, spinduliuojantys 
stabilumą ir, savaime suprantama, ramybę, kokią 
tik buvo galima nusipirkti už pinigus. Už tokius 

savaime suprantamus pinigus, tylius pinigus. Tie 
žmonės gyveno prie jūros, nes gyventi kur nors 
kitur paprasčiausiai „negalėjo“; butuose su aukš- 
tomis lubomis, nes kituose butuose jiems įskaus- 
davo galva. Tokie jau jie buvo. 

Buvo antra ar trečia valanda nakties ir šiaip jau 
toje miesto dalyje tvyrojo tyla. Tačiau kiek toliau 
gatvėje, viename balkone, stovėjo žmonės. Atrodė, 
kad tame bute švenčia. Ten ne koks nors jaunimo 
vakarėlis, o kur kas rimtesnis ir brandesnis pobūvis, 
nors ir linksmas. Balkono durys atlapotos į tamsią 
naktį ir žvaigždžių kupiną dangų, į nuostabią ru- 
dens naktį. Buvo paskutinės dienos prieš praside- 
dant žiemai. 

Būtent ten Rita ir traukė. Kaip tik prie to 
balkono, tos šventės. Į ryškią šviesą ir nesvarbu, 
kvietė ją kas, ar ne. Išlipo iš mašinos, nepasakiusi 
likusiems viduje net ačiū. Dumblinais drabužiais, 
jausdama praeinantį girtumą, tik su raudonos ir 
mėlynos spalvos plastikiniu maišeliu rankoje. 

Štai taip Žiurkė Rita galiausiai arvyko pas Bak- 
mansonų šeimą mieste prie jūros. 

„Dinkit!“ — vos tik išlipusi riktelėjo BMW sė- 
dėjusiam Andersui Bekstriomui ir Sabritai-Lilei 
Lindholm, kad šie iš karto važiuotų savo keliais. 
Jie ir negalvojo ten pasilikti jos šnipinėti, paaiš- 
kino Sabrita-Lilė Lindholm Solveigai. Tik norėjo 
palaukti ir pasižiūrėti, kuo viskas baigsis: gal Ritos 

neįsileis, gal po to ji liks ten vienui viena ir jai reikės 
pagalbos. Kai tas paskatinimas nelabai suveikė, Rita 
stiprokai spyrė į mašinos šoną. 

Tai perpildė automobilyje sėdėjusios porelės 
kantrybės taurę. Tada jie paliko Ritą ir nuvažiavo 
savo keliais. Nevalia spardyti kitų žmonių BMW. 

Sabritos-Lilės Lindholm besiklausančiai Sol- 
veigai visai nebuvo sunku įsivaizduoti Ritą, jos 
pyktį, jos nuotaiką, apgirtimą, purvinus drabužius, 
purvinumą apskritai. Jai tai, savaime suprantama, 
nepatiko, tarsi dėmė matomoje vietoje, tarsi gė- 
dinga dėmė ar kažkas panašaus. Tačiau būdama 
mandagi užbaigė pokalbį su Sabrita-Lile Lindholm 
pasiūlymu firmos sąskaita išvalyti BMW saloną. 

Bet vos tik tai ištarusi garsiai, pati išgirdo, kaip 
kvailai ir paikai tai nuskambėjo. 

Vis dėlto tuo pat meru kažkas negalėjo joje 
liautis. Tyli, paslėpta ir išsikvėpusi šypsena. Rita. 
Žiurkė. Jos sesuo. Tai Ritai visada reikia eiti iš pas- 
kos. Visada sutvarkyti ir užmėtyti jos pėdsakus, 
taip pat ir jos naudai. Taip tada ji, Solveiga, galvojo, 
tačiau tuomet dar nesuprato, kad dabar Rita tikrai 
išvažiavo. Ir kad nebesugrįš. 


(...o nuo vilkolakio paskutiniai linkėjimai). Tepė 
ant nagų tamsiai raudoną laką. Apžiūrinėjo save 
vonios veidrodyje be rėmų, kurį, atrėmusi į langą, 
pasidėjo kambaryje ant ilgojo stalo, nes tai buvo 

vienintelis veidrodis visame name. Matė veidrodyje 
save, knygą „Vilkolakis“, nykščių atspaudus veidro- 
džio paviršiuje. Atspaudai matėsi aiškiai ir ryškiai, 
tokie riebūs ir išsiduodantys ryškioje lempos švie- 
soje, kurią ji nukreipė į stalą. 

„Padaryk dabar nuotrauką.“ 

„Išsidirbinėjimas“, — ištarė Ritos norą pildy- 
dama ir fotograftuodama Solveiga. Tai buvo pa- 
skutinis jų vakaras namelyje kartu, bet Solveiga to 
dar nežinojo. Ji nufotografavo, nes buvo malonus 
žmogus, net jei šiaip ir manė, kad fotografuoti 
reikia tikrus dalykus. Tokius kaip „spalvomis pra- 
žydusi“ gamta įvairioje šviesoje, priklausomai nuo 
metų laiko. Kaip atvirukas. Gimtadienio, varda- 
dienio arba Kalėdų šventimas, Erpė Torpesonas, 
persirengęs Kalėdų seneliu dėl mažėlės Elison Tor- 
peson, vis dar tikėjusios Kalėdų seneliu, nors jau 
buvo atšventusi dvyliktą gimtadienį. Dieve, kaip 
buvo smagu „išlaikyti vaikišką dvasią“. Tikrais da- 
lykais buvo ir Paprasti Žmonės. Erpė Torpesonas 
figūravo ne vienoje nuotraukoje Solveigos foto- 
aparate, kuriuo ji nuoširdžiai darbavosi. Erpė prie 
cemento liejyklos rajono centre, Erpė šalia savo 
žmonos Violos, kuri mėgo per dideliu greičiu va- 
žinėti Trakteno keliais senutėle Škoda, taip, kad 
net akmenukai žirdavo į kitų mašinų buferius, o 
kartais ir įskeldavo jų langus. Jei kas nors ką nors 
apie tai pasakydavo, pavyzdžiui, paskambinęs dėl 

to reikalo Violai Torpeson telefonu, tai, pakėlusi 
ragelį, ji atsakydavo „pabučiuok subinėn“ arba ką 
nors panašaus ir numesdavo ragelį. 

„Tau yra vienas dalykas, Rita, - pasakė Solveiga 
paskutinę Ritos dieną namelyje, - tu apsimeti 
esanti tuo, kuo nesi.“ 

„Na, — atsakė Rita ramiu, tačiau lediniu balsu, — 
tai pasakyk tada, jei taip gerai žinai, kas aš esu?“ 

Tačiau Solveiga neatsakė, ir labai teisingai. Tą 
paskutinį vakarą, vakarą po Dorisės Flinkenberg, 
laidotuvių, jos gėrė vyną ir ruošėsi į šokius Hestha- 
gene, nes daugiau nebuvo kur nuvažiuoti, o namie 
būti negalėjo, ypač po laidotuvių, tiesiog, reikėjo 
kur nors išlįsti. 

Aukšta, liekna, graži. Juodi plaukai su kirpčiu- 
kais. Į veidrodį besijuokiantis vilkolakis. Žvelgė į 
fotografuojančią tarsi iš aukšto. Spragtelėjimas. „O 
gal tai, - galvojo Solveiga, - dėl nuotaikos, dėl to, 
kad reikėjo ištrinti iš galvos tiek daug kitų vaizdų; 
Ritos veidas prie negyvo Dorisės kūno, Ritos 
veidas, žvilgsnis, kraujas, ta veido išraiška.“ 

„Spausk gi pagaliau“, - ištarė Rita. 

„Aš suvedžiotoja, - pridūrė Rita, — /žnksmoji 
suvedžiotoja.“ 


Po to jos dar valandėlę pasėdėjo kalbėdamos ir 
to trumpo pokalbio metu, kurio trumpumas atrodė 
beveik natūralus, Rita suprato, kad tai neįmanoma. 


Viskas. Dabar ji privalo. 

Nuėjo į dušą ir prausėsi tol, kol baigėsi šiltas 
vanduo ir dar kelias minutes po to. Baigusi buvo 
švari ir dar šaltesnė, beveik kaip ledas. 

Persivilko drabužius. Apsirengė juodomis kel- 
nėmis ir raudonu megztiniu, susišukavo savo tam- 
sius plaukus, užsidėjo juodą juostelę, kad plaukai 
nekristų ant kaktos, ir pasidažė prie valgomojo 
stalo priešais veidrodį. „Pasiskubink! - pasakė Sol- 
veigai. - Eik, susitvarkyk, nusiprausk ir važiuojam, 
aš laukiu.“ Solveiga nuėjo į vonios kambarį, į tualetą 
ir dušą, o Rita tuo tarpu pasiėmė jos odinį švarką, 
jos automobilio raktelius, butelį vyno (nearkimšrą), 
fotoaparatą ir spruko. Klasikinė scena: kieme užsi- 
vedė automobilis. Dar tualete tai išgirdusi, Solveiga 
iš karto suprato, kas vyksta. Rita nesilaikė žodžio, 
jiją apgavo ir dabar Ritos nebebuvo, automobilio 
taip pat. Visiems laikams. 

Po kelių savaičių atėjo laiškas su nuotrauka. 

„---paskutiniai linkėjimai nuo vilkolakio. Suve- 
džiotoja. Linksmoji suvedžiotoja.“ 


Rita išsuko į mažą keliuką į šiaurę nuo rajono 
centro. Ten iš kakliuko gėrė pasiimtą vyną. Kai at- 
sigėrė pakankamai, vėl užvedė automobilį ir grįžo 
į didįjį kelią, iš kurio abiejų pusių plytėjo laukai. 
Paspaudė akceleratorių, kaip reikiant įsibėgėjo ir 
nusuko į laukus. Ketino įvaryti mašiną į purvyną, 
tačiau sausa ir kieta dirva buvo pernelyg geras 

pagrindas. Užtat nusitaikė į medį kitoje pusėje. 
Sumažino greitį, dar, dar truputį ir vėl paspaudė 
greičio pedalą. Trumpas automobilio priekis su- 
simalė į medį. 

Kai viskas buvo arlikta, ji pasiėmė iš mašinos 
savo daiktus: pilną plastikinį maišelį ir nieko dau- 
giau. Užrakino dureles ir šveitė šalin raktus. Tai 
buvo beveik smagiausia: šveisti mašinos raktelius 
toli, toli į laukus. 

Po to grįžo kelis kilometrus į autobuso stotelę. 
Truputį snigo, tačiau sniegas virto vandeniu dar 
nepasiekęs žemės. Autobuso nebuvo, tačiau va- 
žiavo mašina. Ji iš karto atpažino, kad tai Andersas 
Bekstriomas ir Sabrita-Lilė Lindholm su Anderso 
Bekstriomo tėčio BMW. 

Kai Rita pasirodė prie Bakmansonų namų, 
buvo jau vidurnaktis. Bute šventė. Žmonės sto- 
vėjo balkone, išeinančiame į jūros ir gatvės pusę, 
kur šaligatviu ėjo Rita. Balkono durys buvo plačiai 
atlapotos, iš vidaus sklido muzika, juokas ir šventės 
garsai. Kažkas iš buvusių balkone pamatė gatvėje 
stovinčią Rirą. Pašaukė ir pamojavo jai. Tikriausiai 
jie pamanė, kad ji vieniša pracivė, kurią reikėtų 
pralinksminti. 

Iš buvusių balkone Rita nepažinojo nieko, iš- 
skyrus Tiną Bakmanson, Jano Bakmansono mamą. 
Ji buvo viena iš mojavusių. Akivaizdu, kad ji nepa- 
žino odiniu Solveigos švarku vilkinčios ir purvinais 

džinsais mūvinčios Ritos su plastikiniu maišeliu 
rankoje ir per veidą nuvarvėjusiais dažais. 

Rita sustojo po balkonu, esančiu trečiame ma- 
syvaus namo aukšte vienoje iš gražiausių miesto 
prie jūros gatvių ir sušuko „labas“. Akimirką bal- 
kone kilo sumaištis, tačiau vos po akimirkos Tina 
Bakmanson atsitokėjo. 

„Ak, štai kas! Čiagi tu! — sušuko į gatvę. - Sveika 
atvykus! Vieną minutę!“ Ji dingo viduje ir kol jos 
nebuvo, balkonas ištuštėjo, todėl grįžusi ir mesdama 
žemyn raktų ryšulėlį ji buvo jame jau visiškai viena. 
„Gaudyk! Čia vartų ir antro įėjimo! Tu juk žinai!“ 

Tina Bakmanson jau laukė tarpduryje trečio 
aukšto laiptų aikštelės tamsoje, taigi Ritai nereikėjo 
pasinaudoti raktais. Tai buvo „virtuvinis įėjimas“ ir 
Rita, aišku, suprato, kad jos nenorėjo rodyti šventės 
dalyviams. Nors, antrą vertus, tos durys vedė į tai, 
kas milžiniškame Bakmansonų šeimos bute buvo 
vadinama „vaikų koridoriumi“. Ten buvo Jano 
Bakmansono kambarys ir Svečių kambarys, kuris 
kadaise buvo Siuzanos Bakmanson, Jano Bakman- 
sono sesers, Niujorke studijavusios šokio meną. Ir 
iš tiesų ta šventė nieko nereiškė. Buvo ji ten gėdinga 
dėmė ar ne, visa tai dabar buvo nesvarbu ir kažkur 
toli. Viskas, kas priklausė Traktenui, tas mąstymo 
būdas. 

Taip galvodama Rita buvo vienu metu ir stip- 
riausias, ir silpniausias žmogus pasaulyje. 

Paties Jano Bakmansono nebuvo namuose. 
„Jis juk tau sakė? Kad bus stovykloje?“ — paklausė 
Tina Bakmanson tokiu balsu, kuris bylojo, kad ji 
suprato, jog Janas Bakmansonas Ritai nieko ne- 
pasakė. Ne iš blogumo ar noro pavedžioti Ritą už 
nosies — tokiems dalykams Janas Bakmansonas tik- 
rai neturėjo pašaukimo — o paprasčiausiai todėl, 
kad pastaruoju metu prasidėjo tai, ko buvo laukta, 
ką įvyksiant suaugusieji žinojo geriau už vaikus. 
Palaipsniui Rita, Traktenas ir gyvenimas su Rita, 
savo mergina, darėsi vis mažiau aktualus. Dėl ats- 
tumo, dėl visa ko įmanomo. Jis buvo jaunas, turėjo 
savų interesų, įvairių interesų, gyvenime vyko ir 
kiti dalykai. 

Ir niekas, bent jau Bakmansonų šeimoje, ne- 
ketino pajudinti bent pirštą, kad tai pasikeistų. 
Visi duoti pažadai, pavyzdžiui, praėjusiais me- 
tais, rudenį, pavyzdžiui, po gaisro Pirmajame Ky- 
šulyje, kai šeima paliko savo namą, kad niekada 
negrįžtų — „žinoma, kad galėsi po to atvažiuoti“, 
„aišku kaip dieną, kad vyksi kartu“, „lankyti gim- 
naziją geroje mokykloje centre yra visai nebloga 
alternatyva“ — taip, jie liovėsi galioti, jie pavirto 
tik žodžiais ir kalbomis, nuo tada upėmis nutekėjo 
labai daug vandens. Juk jie buvo jauni žmonės. 
Janas ir Rita. Taip, Rita irgi. Juk, galima manyti, jos 
gyvenime taip pat netrūko įvykių, dėl kurių tai, kas 


buvo planuota, jau kitais metais atrodė nušviesta 

visai kita, vaikiškumo ir momentinio užsidegimo 
šviesa. O Rita juk buvo daili ir protinga mergaitė. 
Ji tikrai turėjo daug kitų galimybių. 

"Tina Bakmanson palydėjo Ritą į Siuzanos kambarį 
ir pasakė, kad ji galinti ten permiegoti tą naktį. Staiga 
netekusi ryžto ir jėgų, Rita stovėjo viduryje apytuščio 
kambario, kuris jai visada atrodė toks gražus (toks jis ir 
buvo), kuriame ji visada svajojo pasilikti... Toks kam- 
barys, kuriame žmogus tampa kitoks... na, netampa 
nei geresnis, nei blogesnis, tiesiog kitoks. 

Vaikiška, aišku, tačiau tą akimirką, po visko, 
kas įvyko, nors ir buvo pavargusi, susipainiojusi, 
pasimetusi, nors viduje paprasčiausiai nebebuvo 
likę nei minčių, nei jausmų, jai dingtelėjo, kaip 
stipriai ji troško patekti į tą kambarį. 

Ji kabinsis į tai nagais ir dantimis, jei tik pri- 
reiks. Stipri ir akiplėšiška mintis. Bet, kaip sakyta, 
būtent dabar Rita buvo vienu metu ir silpniau- 
sias, ir stipriausias žmogus pasaulyje. Ji žvelgė į 
nakvynę pasiūliusią Tiną Bakmanson žvilgsniu, 
kuris spinduliavo ir visą jos pasimetimą, ir tuo pat 
metu - troškimą, stiprybę ir ryžtą. 

„Dabar aš čia, - ištarė silpnu, nenusakomai vai- 
kišku balsu, — atvažiavau, kad pasilikčiau.“ 

Atrodo, kad tik tada Tina Bakmanson sumojo, 
kas prieš ją stovi. Ne tik tai, kas purvina ir ne- 
malonu, ką ji bandė paslėpti, nekviestas svečias, 
ber ir kas kita, tai, kas draskė širdį. Sutriuškintas 


470 


žmogus. Žiurkė Rita — jai buvo sunku vien tik iš- 
tarti tą vardą, kas kėlė rūpesčių dėl Jano Bakman- 
sono, nes ji sąžiningai norėjo būti gera ir liberali 
mama — buvo jos akyse subyrėjęs žmogus. 

„Dieve mano, vaike. Ką tu sau galvoji?“ 

Tada Ritos viduje neatlaikė kažkokios už- 
tvankos. Ji prapliupo verkti, ašaros trykšte tryško 
išjos, o kai tai prasidėdavo, tai taip paprastai nepra- 
eidavo. Ji prarado pusiausvyrą ir klestelėjo ant lovos 
krašto, o verksmas nesilpnėjo. Švente kvepianti 
Tina Bakmanson atsisėdo šalia ir paėmė Ritą už 
rankos. Nei Rita, nei Tina nebuvo didelės apsika- 
binimų entuziastės. Nė vienai jų nebūtų dingrelėję 
pulti viena kitai į glėbį. Ir gerai. 

Rita verkė. Tina Bakmanson sėdėjo šalia ir laikė 
ją už rankos. Tai buvo širdingo artumo akimirka, 
nors jos nė velnio viena kitos nesuprato. 

Rita verkė ir verkė, iš išsekimo ir džiaugsmo, 
kad buvo tame kambaryje, dėl to, kad buvo tokia 
suglumusi, kai suprato, kaip stipriai troško patekti 
į Bakmansonų butą. Tačiau verkė ir dėl viso kito. 
Visko. Dorisės Flinkenberg, pusbrolių ir pusseserių 
mamos, Solveigos... 

Ir savęs pačios. Savo vienatvės. Vargšė Rita. 

Neiš karto, tačiau verkdama netrukus suprato, 
kad jos ašaros veikia Tiną Bakmanson. 

„Vargšas vaikas, šnibždėjo Tina Bakmanson, — 
vargšas vaikas.“ Tina Bakmanson, kvepėjusi jų skir- 

tumu - brangiais kvepalais, brangiais šventiniais 
drabužiais, prabanga — visu tuo, ko lengva nepaste- 
bėti, jei pats kvepi geriau. Tai, kas Tinai Bakmanson 
buvo taip natūralu, kad ji niekada apie tai nebuvo 
susimąsčiusi; galimybės gyventi kaip nori teikiamas 
saugumas, galimybės turėti saugumas. 

Tada Tina Bakmanson atsistojo ir atnešė ant- 
klodes, o nusiraminusi Rita užmigo nenusirengusi 
Siuzanos Bakmanson lovoje, nuostabiame kamba- 
ryje Bakmansonų bute. 


Ji išmiegojo gal dvylika valandų. Kai prabudo, 
buvo vidurdienis, bute vėl tvyrojo visiška tyla. Ji 
atsikėlė ir nuėjo į buto gilumą. Per „vaikų kori- 
dorių“, per virtuvę į svetainę, biblioteką ir darbo 
kambarius, tiesiog ėjo per dideles erdves. Niekur 
nebuvo jokių šventės pėdsakų. Tuščia, viskas su- 
tvarkyta ir jei kuo nors kvepėjo, tai dezinfekuoja- 
maisiais valikliais. 

Viduryje vieno didelio kambario ji palaukė Tinos 
Bakmanson. Ir ji tikrai pasirodė, dabar su džinsais ir 
marškiniais, kasdieniais drabužiais. Tokia par žvali ir 
švari, jokių vakarykštės šventės pėdsakų. 

Jos kalbėjosi gražioje, baltoje svetainėje, stovė- 
damos maždaug; per tris metrus viena nuo kitos. 
Rita įsiklausiusi, sutelkusi dėmesį kaip visada, Tina 
Bakmanson kaip visada tiesmuka ir žinanti savo 
vertę. 

„Kad jau tu čia, tai bus geriausia, jei susitar- 
sime dėl žaidimo taisyklių“, — pasakė Tina Bak- 
manson. 

„Ko tik panorėsi, Tina, - pagalvojo Rita, — dabar 
aš čia. Dėl viso kito galima derėtis.“ 

Ir jos viską aptarė iki galo. Po to Rita nuėjo į 
dušą ir kuo švariausiai nusiprausė. Nuėjo į Jano 
Bakmansono kambarį ir apsirengė jo megztiniu ir 
kelnėmis, ką dažnai darydavo dar name Pirmajame 
Kyšulyje, nes tada, o ir dabar, jų drabužių dydžiai 
buvo beveik vienodi. 

"Tada, Jano Bakmansono kambaryje, vėl apėmė 
nuovargis ir ji šmurkštelėjo po antklode Jano Bak- 
mansono lovoje. Ir užmigo. Kai kiek vėliau tą sekma- 
dienio vakarą Janas Bakmansonas grįžo iš stovyklos, 
žygio, ar kur jis ten buvo, ji ten gulėjo užsiklojusi jo 
lovoje ir laukė kaip supakuota dovana. 

Janas Bakmansonas apsidžiaugė ją pamatęs ir 
tuojau pat šmurkštelėjo pas ją. 

„Dabar tu čia liksi, - sušnibždėjo jis. — Gerai, 
kad arvažiavai. Aš laukiau...“ Janas Bakmansonas 
prisispaudė veidu prie Ritos viršugalvio, Ritos 


plaukų. 


Rita atvyko į nuostabųjį kambarį. Ji čia pasi- 
liks. 

O Traktene ji paliko po savęs štai ką: porą nuo- 
traukų (visų pirma Žiurkės Ritos, paskurinį vakarą, 

vilkolakio metu), pūvančių lapų, šlapios žemės ir 
aitraus vyno skonį vakarą prieš sugurinant Mini 
Cooper į medį. Kvapą ten, miške, parako kvapą, 
kepintos kavos kvapą, kraujo, Dorisės Flinkenberg 
kraujo kvapą. To pakeisti nebuvo galima. Visa tai, 
ko nebuvo galima pakeisti. 

Ir ugnies kvapą... staiga visai kitas, priešingas 
vaizdas. Jūros vaikėzai, štai jie artinasi, balti, balti 
tą keistą naktį, kai visi buvo sukilę ant kojų, ar tai tą 
naktį po to, kai buvo rasta amerikietė mergaitė? 

Ber ne, ji buvo viena. Kenė. Kenė su smilkstančia 
cigarete rankoje, Kenė, atrodžiusi kaip išprotėjusi ir 
ėjusi jos link — po to miške prasidėjo gaisras. Kenė, 
apsivilkusi baltais, baltais drabužiais. 

Ji paliko po savęs ugnį, gaisrą. Ugnies koridorių 
miške. Tame keistame sapne, kuris buvo tikrovė, ji 
stovėjo viename gale, o jos sesuo Solveiga kitame. 
Solveiga ugnies koridoriuje. 

„Tu tai padarei. Tu padegei mišką.“ 

„Tu tai padarei. Tu padegei, Ar tu išpro...“ 


Otą paskutinį vakarą po Dorisės Flinkenberg 
laidotuvių, prieš eidama į dušą, Rita jai pasakė: 

„Akivaizdu, kad nėra nieko, ko tu nesugebėrum, 
Solveiga.“ 

Poto ji viską paliko ir pabėgo. Sėdo į Solveigos 


mašiną ir išvažiavo savo keliais. 


// 


„Aš jums kai ką pasakysiu, mieli, palaiminti vaikai. Ta 
malonė, kurią Dievas atseikėjo tik jums, yra tokia didžiulė, kad 

joks žmogus savo protu nesugebės jos aprėpti.“ 
Liza Malama 


Muzika (Sandros istorija 2) 


Iš Ežero karalienės sugrįžimo, I skyrius. Kur pra- 
sidėjo muzika? 

Ežero karalienė: „Nežinau, ar muzika, ar tai, ką 
aš laikau muzika, yra muzika.“ 


Iš Ežero karalienės sugrįžimo, 1 skyrius. Kur pra- 
sidėjo muzika? 

Ričardas Helas turėjo marškinėlius, kuriuose 
išdraskė skylę. Paėmė flomasterį ir didelėmis rai- 
dėmis užsirašė ant pilvo „užmušk mane“. Mal- 
kolmas „Kaukė“ Maklarenas žiūrėjo į marškinė- 
lius ir galvojo: „Labai galinga. Pasiimsiu juos į 
savo kultinę parduotuvę Londone „Seksas“. Tada 
surinksiu aplink parduotuvę besitrinančius ber- 
niukus, aprengsiu juos panašiai ir turėsime grupę, 
kuria pavadinsime „Sekso pistoletai . 


Iš Ežero karalienės sugrįžimo, I skyrius. Kur pra- 
sidėjo muzika? 

Amerikos Vakarai turėjo būti užkariauti 1974 
metais su aptemptais guminiais spec. drabužiais, 
batais su platforma ir tarybine vėliava. Pinigų 
stigo, laikai buvo sunkūs. Malkolmas „Kaukė“ 

Maklarenas ir „berniukai“ — Arturas „Žudikas“ 
Keinas, Džonis „Griaustinis“ Tandersas, Silveinas 
„Monstras“ Silveinas, Deividas „Karštosios lūpos“ 
Johansenas ir Džeris Nolanas kelias savaites gyveno 
priekabų aikštelėje už Los Andželo. Pas Džerio 
Nolano mamą. Vieną vakarą po kito valgyydami 
sulipusius jos spagečius. Kiekvieną mielą vakarą. 
Malkolmas „Kaukė“ skatino „berniukus“ galvoti 
apie didžiąją perspektyvą, kad ištvertų dabarrį. Ji 
buvo pasmerkta. Visų sunkiausia buvo ištverti nar- 
kotikų badą. Galima sakyti, beveik neįmanoma. 
O tam, kuriam reikia narkotikų, bet jų nėra, kiek- 
viena minutė, kiekviena sekundė yra ilga kaip visas 
gyvenimas, kaip amžinybė. 

Kai kas teigia, kad jei tuo metu, tą istorijos aki- 
mirką Amerikos Vakaruose būtų buvę galima gauti 
heroino, punk muzika niekada nebūtų atsiradusi. 
Nes tai, kas nutiko toliau, yra istorija. Būtent tą 
vakarą, prie vakarienės stalo pas Nolano mamą, 
iširo legendinė „blizgančių šiukšlių“ grupė New 
York Dolls. 

Kelios ištraukos iš po to sekusios diskusijos prie 
vakarienės stalo (kuri vėliau buvo iškraipyta): 

„Tu jau mums atsibodai, Malkolmai, senas iš- 
pera, — vienu balsu pasakė Džonis „Griaustinis“ 
ir Džeris Nolanas. Jie buvo grupės narkomanai ir 
kentė klaikų narkotikų badą. — Baigiam visas tas 

nesąmones su raudona vėliava šioje dykynėje ir 
grįžtam į Niujorką.“ 

„Šūdas“, - pasakė Arturas „Žudikas“, norė- 
damas apraminti aistras. Jis neturėjo nei noro, nei 
pinigų, kad galėtų viską baigti ir jis NENORĖJO 
grįžti į Niujorką. Bent jau ne dabar. Jis buvo dau- 
giau ar mažiau sėkmingai įveikęs priklausomybę 
nuo alkoholio ir draugę Konę, kuri prieš išvykimą 
iš Niujorko smogė jam peiliu. Pastarųjų dviejų da- 
lykų kombinacija buvo kur kas mažiau patraukli. 

Irjis NENORĖJO, kad grupė iširtų. 

Jis neturėjo plano B. „Blizgančių šiukšlių“ grupė 
New York Dolls buvo jo išsigelbėjimas. 

„Teapsišika, — atrėžė vienu balsu Džonis 
„Griaustinis“ ir Džeris Nolanas. Tuo diskusija ir 
baigėsi, tai buvo ir New York Dolls, visos tos is- 
torijos ir 6/izgančios scenos pabaiga. Maždaug po 
poros minučių jie jau buvo vieškelyje, pakeliui į oro 
uostą ir Niujorką, kur jų kaip tyčia lauks Ričardas 
Helas (nors to jie tada dar nežinojo: „Kokiu lėktuvu 
atskrendate, berniukai?“). 

Galimas daiktas, Malkolmas „Kaukė“ suklydo. 
Niekas nepradeda revoliucijos Amerikos vidurio va- 
karuose. Bet ar jis galėjo tai pripažinti? Pripažinti 
pars, prieš susirinkusią viso pasaulio spaudą, kad 
klydo. 

„Velniop, - pasakė pats „Kaukė“, — dabar aš 
grįšiu į Londoną ir išsigydysiu venerinę ligą, nors 

gal atvirkščiai... pirma išsigydysiu venerinę ligą, po 
to...“ Tada sekė nagi, taigi, nagi, taigi, nagi, taigi... 
Kaip ir kai kurie kiti anglai su tam tikru akcentu, 
„Kaukė“ niekada nesuprato, kada ateina laikas 
paprasčiausiai užsičiaupti. „Taigi, PIRMIAUSIA 
išsigydysiu venerinę ligą, kad neužsitraukčiau savo 
žmonos, pašėlusios drabužių dizainerės Vivjenos 
Vestvud, nemalonės, po to, paprastai kalbant, pa- 
siskolinsiu Ričardo Helo marškinėlius ir įkursiu 
naują grupę, galime vadinti ją Sekso pistoletais, tai 
dėl to, kad toks pavadinimas labai daugiaprasmis. 
Skirtingai nuo jūsų, utėlės (tai buvo skirta TAIP 
PAT IR Nolano mamai bei sulipusiems spagečiams, 
nes dabar Malkolmas buvo piktas, tiesiog įtūžęs), 
jie bus tikrai sėkmingas projektas, tiek publikos, 
tiek ir pardavimų atžvilgiu. Mes kursime šaunias 
pankiškas dainas, skirtingai nuo viso to, ką buvo 
galima padaryti su jumis, nevykėliai. 


Su jumis galima tik susimauti, liurbiai.“ 


„Šūdas, ką aš dabar darysiu?“ — pagalvojo Ar- 
turas „Žudikas“ Keinas. Geras klausimas. Daugiau 
jis ne kažin ką galės nuveikti muzikos istorijai. Jo 
laikas blizgančioje scenoje baigėsi. 

Iš Ežero karalienės sugrįžimo, 1 skyrius. Kur prasi- 
dėjo muzika? Malkolmas „Kaukė“ Maklarenas grįžo 
namo į Londoną (vėl sveikas kaip ridikas) ir pulte 

puolė prie berniukų, besitrainiojusių aplink kultinę 
jo ir jo žmonos drabužių parduotuvę. 

„Dabar, berniukai, - tarė „Kaukė“ „berniu- 
kams“, — įkursime grupę, kuri suplaks politiką ir 
muziką ir pakrikštysime ją kokiu nors triuškinamu 
pavadinimu. Turiu gerą idėją, ką pasakytumėte 
apie „Sekso pistoletai '? Juk yra daugybė dalykų, 
dėl kurių galima pykti. Daug neteisybės. Sulyginę 
Anglijos monarchiją su fašistiniu režimu, tikrai ne- 
perlenksime lazdos. Parašykite apie tai dainą.“ 

„O, - išsižiojo Snotis, netrukus pakeisiantis bo- 
sistą Gleną Matloką ir, pasak legendos, buvęs kaip 
reta kvailas ir nesupratingas, kai kalba pasisukdavo 
apie gražius posakius, nes kaip gyvas nebuvo lankęs 
kokios nors aukštuomenės berniukams skirtos mo- 
kyklos, vietoje to vaikščiojo į pačią paprasčiausią, 
kad ir kaip ten tokios vadintųsi painioje anglų švie- 
timo sistemoje, — kokios dar lazdos?“ 

„Kad tave šimts, Snoti, — atsakė „Kaukė“, — tavo 


nuostatos teisingos.“ 


Netrukus po to Malkolmas „Kaukė“ Makla- 
renas uždarė „Puvėsį' Džonį (Džonį Roteną) ir 
kitus „berniukus“ kambaryje su gaivinamosiomis 
priemonėmis. 

„Dabar aš jus užrakinsiu šiame kambaryje, — 
pasakė „Kaukė“ prieš pasukdamas raktą spynoje 


iš kitos pusės, — ir neišleisiu tol, kol neparašysite 

tokios dainos kaip Television gabalas Tom Gene- 
ration. 

Po X valandų, berniukai išėjo su baigtu dainos 
„Saldusis Tomas“ juodraščiu. 

Ji buvo išleista plokštelėje ir su ja berniukai su- 
kūrė istoriją. 


„Ak, kad jie užsikruštų, —- pasakė Ričardas 
Helas, kai išgirdo „Saldųjį Tomą“ kitoje Atlanto 
pusėje. Su „Griaustiniu“ ir Džeriu Nolanu jie buvo 
susijungę į panašu nesėkmei pasmerktą projektą, 
kad ir koks pažangus jis bebūtų. — Maklarenas, 
koks kirminas.“ 

„Juk tai buvo mano daina, - plūdosi Ričardas 
Helas, — visa tai buvo mano.“ 


Iš Ežero karalienės sugrįžimo, 1 skyrius. Kur pra- 
sidėjo muzika? Ir kas toks buvo Ričardas Helas? 

Jis buvo kultinės pankų grupės Television dai- 
nininkas. Grupė buvo legendinė dar ir todėl, kad 
nėra išlikę nė vieno vaizdo įrašo, kuriame ji groja 
originalios sudėties. Tačiau matę ir girdėję ją gyvai, 
suprato, kad tai kažkas nauja ir negirdėta. 

Buvimo scenoje, blizgančioje scenoje pabaiga. 
Kaip toli nuo New York Dooks, gaivališka kaip ggy 
Pop, kokia jėga. 

Čia prasidėjo muzika: plynas laukas. Originalioje 


sudėtyje grojo Ričardas Helas ir Tomas Verleinas. 


482 


Jie buvo geriausi draugai. Susipažino internatinėje 
mokykloje Vidurio vakaruose, abu turėjo kitokius 
vardus. Jie dažnai bėgdavo iš mokyklos. Keliaudavo 
pakeleivingomis mašinomis ir skaitydavo poeziją. 
Prancūzų poeziją. Rembo, Bodlerą, Verleną. In- 
dėnų dvasia. Elgtis tarsi įžūliai. Būti medžioja- 
miems keliuose. 

Kartą jie nakvojo dykvietėje, šalia didžiulio 
plyno lauko. Jie užkūrė laužą, norėdami pasišildyti 
ar tiesiog staiga užsigeidę pamatyti ką nors gražaus, 
visą lauką. 

Ir bėgo, bėgo... Nuo policijos, valdžios instan- 
cijų, raudonodžių ir kitų. 


„Po to informacija. Ji ateina naktimis. Ji nieko nereiškia.“ 
Martinas Amisas 


Planeta be Dorisės 


...kai Sandra grįžo į Trakteną ir namą pelkėtoje 
miško dalyje, viskas buvo kaip seniau, nors vis dėlto 
ne. Tai buvo tarsi atvykimas į naują planetą. Planetą 
be Dorisės Flinkenberg. Ji gyvens toje planetoje 
visą likusį gyvenimą. Kaip, tiesą sakant? 


Kažkieno rankos iš nugaros tarsi aštuonkojo 
čiuptuvai. 


„Aš čia, Sandra. Aš niekur neišeisiu. Pažadu.“ 

Tai buvo Ingera Herman. Sandrai viduje staiga 
sukilo blogumas ir ji apsivėmė tiesiai ant Ingetos 
Herman rankų, kurios vis tiek nepaleido. 

„Mano mažute, aš čia.“ 

Planeta be Dorisės. Štai taip ji atrodė. 

Po to ji atsigulė į lovą. 

Tada miegojo tūkstantį metų. 


ZZZZZZZTZTTTZZTTTZTZZZZZI. 
O poto išėjo į Kruviną mišką. 

Kelias į kruviną mišką 


Ji buvo mergaitė su žaliais sportiniais drabu- 
žiais, mergaitė su pačiūžomis. Raišreliais surištos 
pačiūžos pakabintos ant kaklo, po pačiūžą ant krū- 
ties. Šviečiant saulei. Pačiūžos irgi žalios. Nuda- 
žytos senais dažais, ji tai padarė pati. Oda tapo kieta 
ir sausa, nes tai nebuvo kokie nors brangūs odos 
dažai, o paprasčiausiai pirmi pasitaikę po ranka. 
Sena skardinė su prieštvaniniais žaliais dažais. Ji 
nustebo, kad dažus vis dar buvo galima atskiesti 
terpentinu. 

Vis dėlto. Baltų pačiūžų nudažymas, kad tiktų 
prie žalių pačios pasisiūtų drabužių, buvo pirmas 
dalykas, Sandros padarytas pakilus iš santuokinės 
lovos, kurioje pragulėjo, na, gal ne kelis metus ar 
mėnesius, bet gana daug savaičių. 

Kambaryje laikas buvo suvokiamas kitaip. 
Laikas paprasčiausiai buvo kitoks. Ir trumpas, ir 
ilgas, ir jokio laiko visai, stovintis, neslenkantis 
laikas. 

Bet dabar buvo graži ir giedra kovo diena, 
pirmas pirmadienis po sporto atostogų, kurių metu 
Birgita Blumental vis teiravosi Olandiečio apie jos 
savijautą. „Gal ji galėtų išeiti bent jau pačiužinėri 

ant ežero? Tėtis nuvalė sniegą!“ Olandietis perdavė 
Birgitos Blumental klausimą lovoje gulinčiai savo 
negaluojančiai dukrai, kuri vengė lankančiųjų vi- 
zitų per atostogas, kai nereikėjo ruošti pamokų, 
taigi ir jokios priežasties būti kartu. 

Dukra pranešė, kad ne, ji neturinti jėgų. Ir nu- 
sisuko į sieną. Akimirką tarpduryje stovintis Olan- 
dietis gal jau ir žiojosi pasakyti, kad dabar jau gana 
jį siuntinėti kaip kokį pasiuntinuką, bet nutylėjo. 
Jam neleido situacijos rimtumas. Kaip bebūtų, po 
Dorisės mirties nuo jos pačios rankos buvo praėję 
palyginti nedaug laiko. Ir nors ir nesuvokdamas 
tos istorijos, jis nusprendė leisti dukrai pabūti ra- 
mybėje. 

„Sergantis ar susižeidęs žvėris irgi kuriam laikui 
atsiskiria nuo būrio, — pirmame aukšte pasakė 
Olandieris, ką pro atviras duris išgirdo ir lovoje 
gulinti Sandra. — Tai žino tik medžiotojai ir niekas 
daugiau.“ 

„Kur tu matai žvėrių būrį?“ — paklausė Ingeta 
Herman. Draugiškai, taip pat ir stengdamasi būti 
draugiška (gal kažkur viduje jautė, kad bus šiuose 
namuose ne amžinai. „Aš nepribrendęs gyventi su 
moterimi po vienu stogu“, — sakė ir toliau jai kar- 
tojo Olandietis.) 


Ingetos Herman klausimas tik suglumino Olan- 
dierį. Jis neatsakė. Sandra jį suprato. Ji, ir Dorisė 

taip pat, ji bžtų supratusi. Juk būtent norėdamos 
išvengti tokių daugiaprasmių scenų-iš-šeimyninio- 
pokalbio jos daugybę kartų prisiekė viena kitai ba- 
seine niekada, niekada nesuaugti. 

„Gal važiuojam... pašaudyti?“ 

„Ne“, - atsakė Ingera Herman. 

Ingera Herman nešaudė. Ji buvo pacifistė. 


Ingeta Herman tikrai nenorėjo šaudyti. Ji no- 
rėjo, tačiau beveik nedrįso pasakyti garsiai, eiti į 
restoraną. Ilgą laiką po Dorisės mirties tai buvo vie- 
nintelis dalykas, ką Ingera Herman norėjo daryti, 
kai tik užeidavo kalba apie tai, kad reikėtų išlįsti iš 
namo pelkėtoje miško dalyje ir ką nors nuveikti. 
Ji to nepasakė, bet tai girdėjosi iš jos balso. Sandra 
tai pažino. 


„Pašaudyti, - papūtė lūpas Ingeta Herman, - 


kodėl visada reikia šaudyti?“ 


„Žiauuuuriai linksma“, — girdėjosi Olandiečio 
balsas iš rūsio, kur savaitgaliais jis ir Ingeta Herman 
leisdavo laiką su gėrimais prie baseino krašto. Nu- 
aidėjo per visą namą: žiauuuuriai linksma! Sandra 
galvojo, ar Ingeta Herman suprato jo susierzi- 
nimą. 

„Gal reikėtų pabandyti pamažu iškrapštyti ją 
iš lovos, — draugiškai pasiūlė Ingeta Herman. - Iš 

santuokinės lovos, ar kaip ten jūs vadinate tą daiktą.“ 
Stai taip. Ji negalėjo kalbėti kitaip, viskas būtinai 


turėjo skambėti pašaipiai ir dviprasmiškai. 


"Tačiau su juoku. Taip par ir Olandietis juo- 
kėsi. Po to uždėjo gramofono plokštelę. Paleido 
„Džiunglių knygą“, vaikišką plokštelę, kurią labai 
mėgo. Kompanijoje tai irgi buvo vienas iš jo šar- 
mingumo numerių. Dainų iš jam patinkančių vai- 
kiškų plokštelių atlikimas. 

Jis paleido beždžionių dainą iš „Džiunglių 
knygos“. 

Plokštelėje angliškai dainavo Luisas Arms- 
trongas, juodaodis džiazo muzikantas. 

Ubi du. Aš noriu būti kaip tu. Noriu vaikščioti 
kaip tu. Kalbėti kaip tu. 

Olandietis dainavo ir šoko. 

Juk matai, kad tai įmanoma; tokia beždžionė 
kaip aš gali išmokti būti tokia kaip tu. 

„Imperialistinis mėšlas“, — konstatavo Ingeta 
Herman ir prisuko garsą. 

„Po to išmoksi, — ištarė Olandietis po ne- 
bylios pauzės, - meno nužudyti kito žmogaus 
džiaugsmą.“ 


Tai buvo scenos iš šeimyninio gyvenimo dar 
prieš pasirodant kino filmui. 

Nors šiaip buvo gaila jų abiejų. Jie buvo be galo 
malonūs, kai nebūdavo kartu, šiaip labai malonūs. 
Ber kartu — kodėl taip išėjo? Atrodė, kad jie ir patys 
neturi apie tai jokio supratimo. 

Buvo gaila Ingetos Herman. Tai juk akivaizdu. 
Olandieris su ja niekada... kad ir ką ji sau galvojo. 

Bet buvo gaila ir Olandiečio. Ingera Herman su 
juo niekada... kad ir ką jis sau galvojo. 

Ir štai jie sėdėjo abu, stengdamiesi išspausti iš 
savęs tai, kas geriausia, bet blynas vis tiek buvo 
prisvilęs. 


Tačiau dabar buvo pirmadienis po sporto atos- 
togų, vidurdienis, mokiniai vėl mokykloje. Olan- 
dietis darbe, Ingera Herman savo bute mieste prie 
jūros, kur būdavo paprastomis savaitės dienomis 
(Olandietis buvo griežtai nusistatęs, kad jie gyventų 
atskirai) ir rašė savo mokslinį darbą; pusę dienos 
medžiagos rinkimas, kitą pusę rašymas. Ji vėl pa- 
keitė temą arba, greičiau, šiek tiek ją susiaurino. 

„Iki labiau aprėpiamo formato, - paaiškino ji 
Olandiečiui. — Tokia tema yra tarsi realistiškesnis 
tikslas.“ 

„Šit kaip“, - atsakė Olandietis, apsimesdamas, 
kad jam įdomu. 

Ber dabar tai tebūnie. Sandra vėl išėjo į pasaulį 
už namo ribų. Ir ėjo mišku Bulės ežero link, kur 


"TIE TI 

sniegas. Eidama ji beveik nuo pat pradžių žinojo, 
kad yra stebima. Berniukas stovėjo krūmuose ir 

Jis buvo Bengtas ir gruodį jam jau buvo suėję 
dvidešimt. 

Dabar tai turėjo įvykti. Susitikimas. Upėmis 
nutekėjus ir užšalus daugybei vandens. Po žiemos, 
tamsos, ledo. Ir mirties. Dabar, pavasario šviesoje. 

"Tuo pat metu Dorisė-Sandros-viduje pasakė 
Sandrai: „Pašok ant mano kapo“. 

Kaip tai įmanoma? 

Sėdėdama ant kieto sniego pusnies Sandra susi- 
varstė pačiūžas ir iščiuožė ant ledo. Ledo princesė 
didžiojoje, blizgančioje scenoje prieš nematomą 
publiką. 

Dorisė pasakė ŠOK. 

Parodyk, ką moki. 


Ir šlumšt. Klestelėjo užpakaliu ant ledo. Be 
to, buvo labai nepatogu. Sandros pėdos buvo per 
didelės toms apgailėtinoms pačiūžoms, kulkšnys 
degre degė. Sandra negalėjo pakęsti čiuožimo. 
Dabar prisiminė ir tai. Plius tai, kad jai apskritai 
buvo koktu dėvėti pačiūžas. 

Negaliu tau pašokti, Dorise. Mano pačiūžos per 
mažos. Mano pėdos užaugo. O mano pirštai, jie 
pasidarė tokie ilgi ir stori, tiesiog milžiniški. 

Ir kojos kaip drebučiai po daugybės metų lovoje. 
Ir drebančios kaip plonytės Bembio kojelės. Dre- 
bulys, kuris per atstumą gal ir atrodė jaudinantis, 
iš tikrųjų jautėsi kaip paprasčiausias mėšlungis... 
Trumpai tariant, ten, šviečiant saulei, ji suprato 
negalinti šokti, nes tik vėl nusiristų kūliais. Taigi 
jai reikia paspartinti tai. Ji atsisuko ten, kur buvo 
akis, ir sušuko: „Na tai išlįsk! Ko lauki?“ 

Tai ji pradėjo žaidimą, ji metė pirmąją kortą. 
Netrukus, ne daugiau kaip po pusvalandžio, jie 
jau buvo Benkio daržinėje. 


Ilgesys. Oda. Kūnas. Ilgesys. Oda. Kūnas. Kas 
tai daugiau, jei nei žodžiai, nevykusiai perteikę po- 
jūčius, užklupusius tą valandėlę, kai jie, negrabiai 
nutraukę vienas nuo kito drabužius, pagaliau galėjo 
susijungti kaip vyras ir moteris. Negrabiai, taip... 

„Dabar aš garantuotai nubučiuota iki kraujo“, — 
pagalvos Sandra priešais veidrodį mažame Benkio 
tualete. Vidury baltos dienos. Jai padarys įspūdį 
blyškus jos veidas ir beveik mėlynos, ištinusios 
lūpos ir ji bus beveik laiminga. 

Ber pirma: visur liečiančios jo rankos varė ją iš 
proto, virpulys visose kūno ertmėse, plevenantys 
drugeliai pilve. To ji norėjo, taip nebuvo anksčiau. 
Nei su juo, nei su Dorise. Nes dabar tai buvo nauja, 
ji dėl to apsisprendė: tai turėjo būti nauja ir kaip 


niekada. 

Jis įsiskverbė į ją, pakėlė prie savęs, jos išskėstos 
ore kojos atrodė juokingai, tačiau ji greitai apsivijo 
jomis jo kojas ir viskas buvo labai greitai ir labai 
lėtai. 

Dabar tai įvyks, dabar tai įvyks, pulsavo Sandros 
viduje. 

Jis išrietė nugarą tarsi spyruoklę, atstatydamas 
nuogą krūtinę kaip Šventas Sebastianas su strė- 
lėmis. Kvėpavo sunkiai ir ją taip par užliejo šilumos 
banga. 

Atgal į kambarį. 


Atrodė svetimi. Žodžiai. Po Dorisės mirties be- 
veik viskas jai atrodė svetima. Visų pirma įvairius 
jausmus apibūdinantys žodžiai. Kaip tie žodžiai 
buvo susiję su jausmais ir dvasinėmis būsenomis, 
kurioms buvo priskiriami. Ar buvo apskritai koks 
nors ryšys? Tai buvo neaišku. 


„Aš su viskuo sutinku, Dorise. Aš esu anoma- 
lija.“ Ji gulėjo lovoje savo kambaryje ir kalbėjosi 
su Dorise. Tai buvo jos gelbėjimosi šiaudas. Tačiau 
tai buvo ne dar taip neseniai gyvenime egzistavusi 
Dorisė, o kita, pusiau išgalvota ir sukonstruota jos 
pačios. Dorisės konstrukcija, egzistavusi ne dau- 
giau nei Dorisės kūnas ir kraujas, tačiau reikalinga 
tam, kad ji galutinai nepalūžtų. Dorisė, su kuria 
galima pasikalbėti. Štai ką ji darydavo gulėdama 

lovoje, kai nesimasturbuodavo arba nemiegodavo. 
Kalbėdavosi su Dorise, kurios, žinojo, nėra, kurią 
žinojo išgalvojusi pati. 

Masturbavimasis buvo ne tiek seksualinis 
veiksmas, kiek būdas susikurti nuo kitų atskirą savo 
erdvę. Anapus pasaulio ir nemalonių faktų jame. 
Kad, be kita ko, Dorisė Flinkenberg buvo mirusi. 

Tai buvo kaip miegas. Tai nunešdavo ją į to- 
lius. 

"Tačiau suteikė tam tikrą kūnišką suvokimą. 

„Iš manęs nekokia lesbė, — ištarė ji apgailestau- 
dama savo lovoje, vienui viena savo kambaryje su 
užtrauktomis užuolaidomis, nežinodama, diena 
dabar ar naktis. - Atleisk man.“ 


„Bet argi tai svarbu?“ — labai aiškiai atsakė jai Do- 
risė Flinkenberg. Ji neturėjo ką į tai atsakyti ir pirštai 
nuslinko kūnu žemyn, į tarpkojį ir taip toliau. 

„Seksualumas yra bendravimas ir kūryba“, taip 
buvo raudonomis raidėmis parašyta kažkada mo- 
kykloje išdalintuose lankstinukuose. Jai tai šmėkš- 
telėjo galvoje, patyrus trys šimtai milijonų ketvirtą 
savo pačios sukeltą orgazmą santuokinėje lovoje, 
tamsiame kambarėlyje pelkėtoje miško dalyje. Ji 
negalėjo atsispirti to neištarusi. 

Bendravimas ir kūryba. 

„Varge mano, - ištarė ji mintyse Dorisei Flin- 
kenberg ir Dorisė nusijuokė. Nusišypsojo seilėta 

burna, parodė blizgančius dantis. - Gali prisiskai- 
gan P 

tyti kokių tik nori nesąmonių, kuriose nėra nė lašo 

tiesos.“ 


"Tai buvo priepuolio metu arba iš karto po to. O 
pats priepuolis pradėjo reikštis praėjus penkioms 
savaitėms po Dorisės mirties, paskutinę savaitę 
prieš Kalėdas, šeštadienio vakarą, Sandrai svečiuo- 
jantis pas Blumentalius. Pats normaliausias šešta- 
dienio vakaras, kai tėvai buvo namuose. Kaip tik 
tuo metu mama ir tėtis Blumentaliai buvo pirtyje, 
tiesiai po jaukia svetaine, kurioje Sandra ir jų dukra 
Birgita žiūrėjo televizorių, slapčia patraukdamos 
iš pilnutėlio baro, kuriuo tėvai Blumentaliai nau- 
dodavosi tik per priėmimus. Jis buvo pediatras, 
ji - seselė, tačiau sėdėjo rajono taryboje. Jie abu 
buvo blaivutėliai. Priepuolis prasidėjo būtent 
minėtoje svetainėje, kai tėvai Blumentaliai persi- 
rengimo kambarėlyje rengėsi po pirties. Pasigirdo 
velniškai stiprus bumptelėjimas, kai Sandra pusiau 
be sąmonės šlumštelėjo ant grindų. „Karas prasi- 
dėjo“, — spėjo pagalvoti ponia Blumental, kurią ka- 
mavo klaikūs vaikystės prisiminimai iš miesto prie 
jūros bombardavimų, ir suklykė vaikišku balsu. 
Tačiau jau po akimirkos susitvardė ir užlėkė į vir- 
šutinį aukštą pas mergaites. Pamačiusi ant grindų 
tysančią mergaitę, ačiū Dievui, ne jų dukterį, ėmė 
raitytis rankoves pirmajai pagalbai, bet to nereikėjo, 

pasakė jos vyras pediatras, jau spėjęs pripulti prie 
pacientės. Gyvybei pavojus negrėsė. Sandra Vern 
tiesiog nualpo, tai aiškiai išprovokavo pervargimas, 
kas buvo tikrai suprantama po visų tų įvykių. Ką 
norėjo pasakyti savo kaltę suprantanti jos draugė, 
jų dukra, mažumėlę apspangusi ir atiprašinėjanti, 
jam tuo metu nerūpėjo. Jis juk buvo gydytojas ir 
iš karto suprato, kad tai neturėjo nieko bendro su 
alkoholiu, kad ir kiek isterijos apimta bei apgirtusi 
Birgita Blumental lindo prie jo su savo vaikiškais 
prisipažinimais — „mes tik paragavome“. 

Taip tad pasireiškė išsekimas ir tai nebuvo ne- 
tikėta, net jei taip ir atrodė. Tiesą sakant, Sandra 
vaikščiojo ir to laukė, nors tai skamba gal ir keis- 
tokai. Ber lygiai taip pat keista buvo vaikščioti lyg 
niekur nieko. Ką ji pirma ir darė. Ji visą laiką su- 
prato, kad taip neturėtų būti ir kad tai nebuvo nor- 
malu. Bet kas dabar buvo normalu? Dorisei mirus 
žodžiai irgi išbluko; jų slėpti pasauliai, visi niuansai 
ir asociacijos, tik jų sakiniai. Tai, kas normalu, vėl 
buvo normalu, normalia prasme. Tai, aišku, pa- 
lengvino bendravimą su aplinkiniu pasauliu ir ga- 
limybę sukurti tarpusavio supratimą, bet kažką ir 
atėmė, kažką svarbaus. Skonį. 

Didysis, atsakymo reikalavęs klausimas, visą 
laiką kilęs prieš nualpimą, buvo — ar apskritai 
įmanoma egzistuoti be to skonio? Iš karto atsa- 
kius „taip“, būtų meluojama lygiai taip pat, kaip 

ir atsakius „ne“ ir taikant po to priemones - susi- 
randant naujų draugų, pavyzdžiui, tarsi problema 
tebūtų draugų turėjimas. Tokia dilema buvo iški- 
lusi Sandrai po Dorisės mirties. Ji nenorėjo mirti, 
tačiau neįsivaizdavo, kaip gyventi toliau. 

Tokia tad buvo tikrovė. Ir tik pradėjusi apie 
tai galvoti, nors ne, juk apie tai galvoti buvo ne- 
įmanoma dėl visiškai logiškų priežasčių. Tebuvo 
vienas sprendimas - kristi negyvai. Tačiau to ji ne- 
norėjo, taigi, reikėjo varyti tokias mintis į šalį ir „ką 
TADA?“ kalbėjo jos viduje Dorisė, spūdinti toliau, 
uodegą pabrukus? Netrukus po Dorisės mirties, ką 
tik pasveikusi po paskutinės vaikiškos ligos, o tai 
būta kiaulytės, Sandra grįžo iš Olando ir užsispyrė 
iš karto eiti į mokyklą. Tada jos neapleido jausmas, 
kad atsidūrė visų dėmesio centre. Visų pirma dėl to, 
kas atsitiko. Daugybė beveik nepažįstamų mokinių 
buvo jai malonūs, netgi atidarydavo jai duris, tuo 
pat metu nepamiršdami išlaikyti reikiamą atstumą. 
Poto, ypač kai dienos bėgo, o joje ir toliau nebuvo 
galima įžvelgti nieko neįprasto, pavyzdžiui, jokių 
išskirtinių išgyvenimų pėdsakų, jai ėmė rodytis, 
kad kai kurie į ją skersakiuoja ir slapčia apkalbinėja 
už nugaros. 

Dar kiti, tiek mokytojai, tiek mokiniai, pri- 
eidavo pareikšti užuojautos. Dėl sielvarto. „Siel- 


varto“, - sakydavo suaugusieji. Tai skambėjo 

keistai, didingai ir sunkiai, tai girdėdama Sandra 
pasijusdavo tik dar labiau prislėgta. 

„Tai mergaitei buvo nelengva“, — pasakė To- 
biasas Forstriomas, anglų kalbos ir istorijos mo- 
kytojas, kilęs iš Trakteno kaip ir Dorisės biologiniai 
tėvai. „Visos aplinkybės buvo nepalankios, - kon- 
statavo Tobiasas Forstriomas tokiu tonu, tarsi būrų 
vedęs pamoką, nors buvo pertrauka ir praėję ištisi 
šimtmečiai nuo tada, kai Tobiasas Forstriomas dėstė 
jai kažkurį dalyką. — Čia daug kas yra kilęs iš tokios 
rūsčios, galima sakyti, vargingos aplinkos, kad pa- 
šaliniams net sunku tai suvokti. Todėl tokia pabaiga 
atrodo visiškai beprasmiška mergaitei, turėjusiai 
visus šansus išsikapstyti. Išsiveržti iš užburto rato, 
taip sakant.“ Po to nusišypsojo sukandėęs dantis ir 
paplekšnojo Sandrai per petį. Sukąstus dantis ir 
paplekšnojimą per perį šiek tiek nenoromis Sandra 
suprato kaip ženklus jos nenaudai. Ji tikrai suprato. 
Kai kurie žmonės Traktene į tokius gyventojus kaip 
ji ir Olandieris žiūrėjo skersai. 

Į tokius, kurie statė neįmanomus namus už di- 
delius pinigus ir juose apsigyvendavo, tačiau šiaip 
neturėjo jokių sąsajų su Traktenu. Su vasarotojais 
buvo paprasčiau: iš jų nebuvo tikimasi tokios par 
priklausomybės, be to, bent jau žvelgiant iš tam 
tikros perspektyvos, šiek tiek jaudinantis atrodė 
vietinių bandymas skirstyti į, jų akimis, „tikrus“ 
(iš šcherų) ir „netikrus“ (atėjūnai, tokie kaip Olan- 

dietis, manantys, kad už pinigus galima nusipirkti 
viską), niekada nepamirštant priskirti save teisin- 
gajai pusei. 


„Dabar savo klasėje sulaukėme labai mielos 
mergaitės, — pasakė Tobiasas Forstriomas su kreiva 
šypsenėle dar tada, kai Sandra tik pradėjo lankyti 
mokyklą rajono centre. - Mielos mergaitės iš pran- 
cūziškos mokyklos pačioje paprasčiausioje anglų 
kalbos pamokoje, pažiūrėsime, kas iš to išeis.“ 
Tačiau klasė nesijuokė, nei iš jos, nei iš Tobiaso 
Forstriomo juokelių. Tobiasas Forstriomas buvo 
nemėgiamas mokytojas. Agresyvumu atsiduodanti 
dirbtinė šypsenėlė ir vadinamieji juokeliai, kuriais 
jis bandė linksminti visiškai tam abejingą aplinką, 
veikė atstumiamai, žmonės instinktyviai laikėsi ato- 
kiau jo. Be to, kas gi norėjo klausytis priminimų, 
kad jo namai yra būtent čia ir niekur kitur, kad ir 
kas benutiktų, kad ir ką bedarytum. Žmonės, kurie 
buvo jauni, buvo vaikai ir žvelgė į ateitį iš didžio- 
sios perspektyvos. Juk pasaulis bent jau iš pažiūros 
buvo pilnas vienokių ar kitokių užuominų, kad jis 
atviras kiekvienam tapti, kuo tik panorėsi ir daryti, 
ką panorėsi. 

Sandra nesuko sau galvos dėl Tobiaso Fors- 
triomo, nei tada, nei vėliau. 

„Bet koks fantastiškas žmogutis.“ Tai irgi jo 
žodžiai. 

Jo, Tobiaso Forstriomo, ne kieno nors kito. 

Taip, su tuo buvo galima sutikti. Jos kalbėjimo, 
buvimo maniera. „AR JŪS SUPRANTATFE, KAIP 
NEĮMANOMAYRA GYVENTI BE JOS?“ —kilo 
Sandrai noras išrėkti Tobiasui Forstriomui į veidą, 
bet to nepadarė, tiesiog nuėjo savo keliais, manda- 
giai ir draugiškai, visai kaip ir buvo galima tikėtis 
iš „mergaitės iš prancūziškos mokyklos“, kur, tarp 
kitko, ji gana greitai grįš. 

Skausmas yra per švelnus žodis, norint apibū- 
dinti būseną, užklupdavusią name pelkėtoje miško 
dalyje, vien tik pradėjus raustis atmintyje pirmuoju 
laikotarpiu. Pirmuoju laikotarpiu, kol viskas dar 
nebuvo tapę komplikuota. 

Tarsi dovana pasirodžiusi Dorisė. Taip netikėtai, 
taip nelauktai viską pakeitė. 

Niekas nebuvo kaip Dorisė. Niekas nekalbėjo 
kaip ji. 


„Aš jos neišdaviau“, — ištarė Sandra Vern iškil- 
mingai, tarsi bažnyčioje išpažindama savo nuo- 
dėmes. Tai įvyko staiga ir vėl visiškai nemotyvuotai, 
mokykloje. Prieš ją pasipainiojęs žmogus atsigręžė. 
Tai buvo dar viena mokytoja: Ana Notlund, mu- 
zikos mokytoja, žengusi žingsnį arčiau, nes irgi 
buvo apsikabinimų mėgėja. 

„Kartais norisi, kad jaunimas suprastų, jog po to 
irgi yra gyvenimas, — ištarė Ana Notlund. - Turiu 

galvoje, — pasitaisė išgirdusi, kaip tai nuskam- 
bėjo, — gyvenime. Kad yra ir dar kai kas, ne tik 
didelis ir lemtingas DABAR.“ 

Po to, žinoma, išskėtė rankas ir žengė artyn, taigi 
Sandra pateko tiesiai jos glėbin. 

Sandra stovėjo ten kaip mietą prarijusi ir garsiai 
galvojo, vis dar ne visai suvokdama aplinką. 

„Aš to nepadariau. Tai ne aš.“ 

„Betgi, drauge mano, ką tu čia kalbi?“ - pa- 
klausė nuoširdžiai, tačiau išsiblaškiusi, tarsi nebūtų 
įdėmiai klausiusi. 

Iš lėto grįždama į tikrovę Sandra galvojo, kad 
galbūt Ana Notlund tiesiog nebuvo kalbėtoja. Jai 
buvo sunku klausytis, sakyti ir suprasti. 

Sandra galvojo, kad tokiu atveju apsikabinimas 
buvo vienintelis jos ginklas. 

Vienintelis jos ginklas buvo apsikabinimas. 

„Koks smagus sakinys, Sandra“, - kiek vėliau mo- 
kykloje ištarė Sandrai Dorisė. Garsiai ir aiškiai, bet 
taip, kad, be Sandros, niekas daugiau to negirdėjo. 

Apsikabinimai. Kaip Sandra jų nekentė, ypač 
mokykloje, iš karto po Dorisės mirties, kai jai at- 
rodė, kad ji yra vienintelis žmogus, toliau besiel- 
giantis taip, tarsi nieko nebūtų nutikę. Labai gerai 
suvokdama, kad tai yra neįmanoma ir kad jei ji ir 
toliau gyvens tokioje nesąmonėje (ką ji ir darė, nes 
kitos alternatyvos nebuvo), kažkur už kampo jos, 
kur buvęs, kur nebuvęs, laukia priepuolis. 

„Sakyk, o kaipgi tu?“ 

„Kaip tu ištveri?“ 

Tai iškalbingųjų žodžiai. 

Betgi, Dieve mano, ką į tai gali atsakyti? Ar ne- 
mato? Na, ne visai puikiai? Ir ko gi jūs imsitės? Ką ga- 
lite padaryri, kad tai praeitų? Imsime glėbesčiuotis? 

Daug paprasčiau buvo su tokiais kaip Tobiasas 
Forstriomas, kuris tarsi išspaudė iš savęs užuojautą 
vien todėl, kad taip reikia (na, jos atveju) arba su 
tokiais, kurie apskritai nieko nesakė, tik žiūrėdavo į 
ją tokiais nelaimingais žvilgsniais ir aiškiai jusdavo 
palengvėjimą, kai jos žvilgsnis visai nebūdavo toks 
pat nelaimingas. Palengvėjimą, kad galės elgtis kaip 
anksčiau. Kaip visada. 


Dorisės klasėje, ant jos suolo pačiame vidurinės 
eilės priekyje, buvo padėta nuotrauka, gėlės ir žvakė. 
Iš pradžių žvakė visą laiką degdavo, o rožės buvo 
pamerktos į stiklainėlį su šiltu vandeniu; vanduo 
buvo reguliariai keičiamas, o į stiklainį merkiamos 
naujos rožės. Nuotraukoje Dorisė buvo su storais 
šviesiais šiek tiek rausvokais plaukais, tokia Do- 
risė, kokia egzistavo tik labai trumpą laiką, pačiais 
paskutiniais mėnesiais. Dorisės nuotrauka, kurią 
padarė jos vaikinas Mikė Fribergas. Naujoji Dorisė. 
Iš „Mikės liaudiškos muzikos kolektyvo“. „Sveiki. 
Aš esu Dorisė, o čia Mikė, mes esame sukūrę grupę 
„Mikės liaudiškos muzikos kolektyvas“. Dabar pa- 

dainuosiu linksmą liaudies dainą mūsų aranžuote 
Kai vakarą ėjau į girią žalią, žalią. Netrukus po 
Dorisės mirties Mikė Fribergas išėjo iš mokyklos. 
Jam reikėjo pagalvoti. Jis negalėjo ištverti. 


Iš Ežero karalienės sugrįžimo, 1 skyrius. Kur pra- 
sidėjo muzika? 

Mikė Fribergas: „Aš ją nelabai atsimenu. Kartais 
ji stovėdavo mokyklos kieme, tokia išblyškusi. Jos 
turėjo vienodas palaidinukes. Ji ir jos draugė. Ant 
jų buvo parašyta „VienarvėšcBaimė“. 

Noriu pasakyti, šimtą metų prieš „šiukšlių mu- 
zikos“ atsiradimą. 

Tačiau jos, nors taip sakyti gal ir kvaila, aš neat- 
simenu. Visiškai neatsimenu, visiškai. 

Tačiau prisimenu jos draugę. Ji buvo mano pir- 
moji meilė. Ir žinote, kaip gali atsitikti. Ji po kiek 
laiko nusižudė. Ir jei ne muzika, niekaip nebūčiau 
to ištvėręs.“ 


Iš Ežero karalienės sugrįžimo, 1 skyrius. Kur pra- 
sidėjo muzika? 

Ametiste: the rise and rise and rise of Ametiste. Tuo 
aš ir buvau, kol kažkas apskritai pradėjo vykti. Tada 
Coney Island, plokštelių įrašymo kioske, kurių vis 
dar galima ten rasti, prieš man sutinkant ją, vėliau 
tapusią Ežero karaliene. 

Debė turėjo šešiasdešimt septintųjų Czrmaro, pa- 
veldėjo jį iš mamos. Turėti automobilį Niujorke buvo 

ir prabanga, ir beprotybė. Vis dėlto būtent tai (tą yra 
sakiusi ir Konė) ir leido mums rengti mažas smagias 
iškylas į Coney Iland ir aplinkinius paplūdimius. 

Tačiau mašinos pastatymas Niujorke buvo 
darbas visu etatu. Tris kartus per savaitę reikėdavo 
atsikelti puse septynių, kad spėtum iki septintos 
valandos patraukti mašiną, nes jei pirmiau pasiro- 
dydavo atomobilių aikštelės darbuotojai, automo- 
bilį kuo gražiausiai nutempdavo į apleistų mašinų 
kapines kažkur toli už miesto. 

Tai buvo mano darbas. Pastatyti Debės auto- 
mobilį. Keltis anksti ryte, sėdėti mašinoje vienoje 
gatvės pusėje ir laukti, kada prasidės mašinų sta- 
tymas kitoje pusėje. Kartais miegodavau mašinoje. 
Kai pasirodė Sandra, Ežero karalienė, mes buvome 
dviese. Sukūrėme ten kelias dainas. 

Debė tada buvo užsiėmusi. Ją užklupo populia- 
rumas ir ji buvo užsiėmusi jo palaikymu visame pa- 
saulyje. Beveik. Nors paskui ją nuvežė į Prancūziją 
ir liepė vograuti negražius žodžius prancūziškai, tai 
plokštelių pardavėjų nuomone buvo punk. 

Nors Debė irgi sakėsi parašiusi didžiąją dalį savo 
ankstyvųjų dainų sėdėdama ir laukdama maši- 
noje —su užvestu varikliu, jei būdavo žiema — kada 
galės pastatyti mašiną kitoje gatvės pusėje. 

Taigi, ten, be kita ko, gimė muzika. Debės še- 
šiasdešimt seprintųjų laidos Camaro, keli kvartalai 
nuo Zbe Bowery, kur mes visi tada gyvenome. 

Ten gyveno begalė legendinių tipų. Pavyzdžiui, 
Viljamas Barausas. Jį prisimenu kaip vaiduoklį. 
Baltą vaiduoklį. 

Mes gyvenome Zhe Bowery, o Viljamas Barausas 
vaidendavosi. Smagu tai prisiminti. Buvo linksmi 
laikai. 

Mes trynėmės aplink Debę. Ji buvo garsi, be- 
veik garsiausia pasaulyje. Išpopuliarėjo per trumpą 
laiką, per porą metų, kai kas stebėjosi, kad tai buvo 
būtent ji. 

Kad buvo laikas, keli mėnesiai, gal pusmetis, kai 
ji buvo populiariausia visame pasaulyje. 

Populiariausia pasaulyje. Muzikoje yra toks 
terminas peak. Tada, kai pasiekiama visa ko kul- 
minacija. 

Tačiau po to mačiau Debę ne kažin kiek. Be- 
veik visai nemačiau. Ji visą laiką būdavo išvykusi 
į turnė. 

O kai pasirodydavo The Bowery, būdavo apsupta 
staiga panorusių su ja pabendrauti. 

Ir tada mes išvykome, aš ir Ežero karalienė. 

Tarp kitko, ją radau kaip tik Coney Island, 
plokštelių įrašymo kioske. Galite įsivaizduoti, kad 
ji buvo išprotėjusi mergiotė. 

Bet ji mokėjo rašyti dainas. 

Ten tad ir prasidėjo „šiukšlių muzika“. 

Pradžių pradžia. Niujorke. Kai rytais laukda- 
vome, kada galėsime pastatyti Debės Camaro. 

Ir snigo. 

Krito sunkios snaigės. 

„Taip ir rašyk“, — pasakiau Ežero karalienei. 
Kad krito sunkios snaigės. 

„Taip ir rašyk“, — pasakiau. Ir Ežero karalienė 


rašė. 


Netrukus buvo liautasi uždeginėti žvakutę, 
kas kiekvieną rytą būdavo pirmasis darbas atėjus į 
mokyklą. Gėlės nuvyto ir jų nepakeitė naujomis. 
Sudžiūvusios gėlės taip pat gražiai atrodė, todėl jas 
paliko. Paskui kažkas netyčia nuvertė stiklainėlį, šis 
nukrito ant grindų ir sudužo į gabalėlius. Ne į di- 
deles įprastas šukes, o į smulkius grūdelius, kuriuos 
surankioti buvo tikra velniava. 

"Tuo pačiu į šiukšlių kibirą nukeliavo ir rožės. 

„Gal turėjome pagalvoti apie tave, — pasakė mu- 
zikos mokytoja Ana Nodlund, kuri buvo ir Dorisės 
klasės auklėtoja, - gal tu norėjai jas pasilikti?“ 

Sandrai nespėjus atsakyti nei taip, nei ne (bet tos 
gėlės, ką ji būtų su jomis veikusi?), Ana Notlund 
tęsė: „Ir dar vienas dalykas. Jos suolas. Jos daiktai. 
Kaip supratau, jos mama... jos įmotė prastai jau- 
čiasi ir šiuo metu negali tuo pasirūpinti.“ 

„Aš galiu, - atsakė Sandra ramiai ir dalykiškai, — 
žinoma.“ 

Ji viską iš Dorisės suolo sudėjo į plastikinį 
maišelį. Viską, ką Dorisė jame turėjo, ji pasiėmė į 

namus. Nieko neišmetė. Taip par ir neperžiūrinėjo. 
Po to pilnas maišelis pasiliko jos kambaryje name 
pelkėtoje miško dalyje, po lova. Ketino nunešti jį 
į pusbrolių ir pusseserių namus, tačiau prieš prie- 
puolį, kai tai buvo aktualu, pusbrolių ir pusseserių 
mama gulėjo ligoninėje, o po priepuolio, taip, po 
priepuolio, daugiau niekas nebebuvo aktualu. Ir, 
atvirai kalbant, niekas tų daiktų ir nepasigedo. 
Vadovėliai, sąsiuviniai, popierius. Popierius, po- 
pierius, popierius. Ir šalikas, kvepėjęs jaunos-gai- 
vios-moters-kvepalais, Naująja Dorise, Mikės-liau- 
diškos-muzikos-kolektyvo-Dorise. 

Taigi, Sandra perdėjo daiktus iš suolo į plasti- 
kinį maišelį, kurį nusinešė namo, į savo kambarį 
name pelkėtoje miško dalyje. 

Suolą išnešė iš klasės. Kerai išsisklaidė, gyve- 
nimas tęsėsi. 

Dorisė išėjo, atėjo... 

„atėjo Kalėdų senis! 

Sandros viduje pasakė Dorisė ir Sandra nega- 
lėjo susilaikyti plačiai nenusišypsojusi. Nes buvo 
Kalėdų meras, to nepaneigsi. 

Ana Notlund ir keli kiti mokiniai iš Dorisės 
klasės, kurie matė ją besišypsant, nustebę sužiuro. 
Kas čia buvo juokingo? 

Ne. Niekas nesuprato. Tai buvo nesuprantama. 

„Niekas visame pasaulyje nepažinojo mano 
rožė, išskyrus mane pačią.“ 

Vienu metu ištarė Dorisė Sandroje IR pati 
Sandra viena kitos lūpomis (nors ir nieko nesigir- 
dėjo). 

IR Edė, Negyva Mergaitė. Šaižus Edės balsas 
toje plokštelėje. 

Balsas iš nebūties. 


Iš viso to bet kas galėjo suprasti, kad priepuolis 
netoli. 


Ryšys tarp minčių-jausmų-žodžių Sandros vi- 
duje buvo pašlijęs. Vietoje jų buvo, pavyzdžiui, 
muzika. Jos viduje skambėjusios keistos melodijos, 
kartais turėjusios atitikmenį tikrovėje, kartais ne. 
Atpažįstamos, egzistavusios melodijos. Kartais ne- 
žinomos, tokios, kurios aiškiai neegzistavo. 

Ežero karalienė: „Aš nežinau, ar muzika yra mu- 
zika.“ 


Sandra bendravo su Birgita Blumental. Įprastai. 
Jos kartu ruošdavo pamokas. Birgitai Blumental 
gerai sekėsi mokykloje. Sandrai reikėjo nemažai 
pagalbos mokantis daugelio dalykų, ypač mate- 
matikos, nes rudens semestre buvo praleidusi tiek 
daug pamokų. 

Birgita Blumental jai padėjo. Ji mokėjo su- 
prantamai paaiškinti. Sandra tai vertino. Ji taip 
pat vertino stipriai išreikštą Birgitos Blumental 

apibrėžtumą, tai yra, ji nenukrypdavo nuo temos 
daugiau nei reikia. Jei turėjo būti ruošiamos pa- 
mokos, tai buvo ruošiamos pamokos. Jei turėjo 
būti atliekamos skaičiavimo užduotys, tai buvo 
skaičiuojama. 

Jokių beždžioniavimų. Jokių „žaidimų“. Kaip 
būdavo su Dorise Flinkenberg. 


Tik po to atėjo laikas atsipalaiduoti. Tam, kas 
lankant mokyklą buvo vadinama laisvalaikiu. 
Dabar Sandra suprato, galbūt pirmą kartą, to 
žodžio reikšmę. Laisvalaikiu buvo daromi nor- 
malūs, atpalaiduojantys dalykai. Buvo žiūrimas 
televizorius, skaitoma, žaidžiami žaidimai, dėlio- 
jamos dėlionės, kalbama apie viską „tarp žemės ir 
dangaus“. Apie įprastus dalykus, visų pirma tarsi 
tai būtų visų svarbiausia, apie vienaip ar kitaip 
dominančius berniukus. Taip pat ir šiuo atžvilgiu 
Birgita Blumental buvo hypersuperekstranormali. 
Jos paslaptys tame fronte buvo visiškai norma- 
lios, nors ji elgėsi taip, tarsi būtų buvę kitaip. Ji 
kuo iškilmingiausiai prisipažino esanti įsimylė- 
jusi savo jojimo mokytoją Hasę ir kad negalėjo 
pakęsti, jog Tobiasas Forstriomas žiūrėdavo į ją 
„kažkaip nesveikai“. „Bet tu juk žinai, tokie jau 
tie vyrai“, — nusijuokė Birgita Blumental ir taip, 
taip, Sandra irgi juokėsi, ji žinojo, kokie jau tie 
vyrai, net jei ir neturėjo žalio supratimo apie vi- 

sokias su tais dalykais susijusias smulkmenas, bet 
tai juk nesvarbu; svarbiausia, kad ji pripažindavo 
normalų elgesį, kai jį matydavo, ir atitinkamai 
reaguodavo. 

Tie dalykai niekada neišsipūsdavo, kaip bū- 
davo jų pasaulyje su Dorise Flinkenberg. Jie nie- 
kada neišplisdavo už savo ribų, niekada nerapdavo 
didesni už gyvenimą, už viską. Niekada nesprog- 
davo. Nebūdavo sprogdinami. Nedetonuodavo. 

Net jei po to reikėdavo už tai sumokėti savo 
kainą. 

Sapnas baigėsi. Tikroji meilė mirė. Jei tik galima 


taip pasakyti. 


Jos kalbėjo apie tai, kuo bus užaugusios. Štai 
apie ką jos kalbėjo, kai ištiko priepuolis. Birgita 
Blumental mylėjo gyvūnus ir svajojo tapti veteri- 
nare. „Ne gydytoja kaip tėtis, nors visi tą sako, — 
užtikrino Birgita Blumental. — Tai tikroji mano 
svajonė.“ 

„Aš nežinau, — pasakė Sandra, kai atėjo jos eilė 
ir pradėjo veikti bare rastas džinas su toniku, - gal 
drabužių dizainerė.“ 

Tai tiesiog išsprūdo, nušoko nuo liežuvio galo 
ir tada buvo ištarta. 

Kuo normaliausias noras, kuo normaliausias 
atsakymas į kuo normaliausią klausimą. Štai taip 
viskas buvo. 

„Kaip įdomu, - susidomėjusi pasakė Birgita 
Blumental, gerokai gurkštelėjo iš savo stiklinės ir 
susiraukė. — Oi, kaip stipru.“ Paskutinius žodžius 
ištarė pašnibždomis, kad neišgirstų kaip visada šeš- 
tadieniais apačioje esančioje pirtyje besimaudantys 
tėvai. 

„Taip manai? — atsainiai ištarė patyrusio žmo- 
gaus balsu Sandra, nors, vos tik tai ištarusi, pasijuto 
keistai. —- Gal iš pradžių, bet paskui priprasi.“ 

„Beto, visai neskanu.“ 

„Čia ir neturi būti skanu“, - pabrėžtinai atsakė 
Sandra, nes dabar buvo gera kalbėti apie tai, kai 
kita tema - drabužių dizainerės - buvo primiršta. 
Tai buvo normalu, dabar turėjo būti normalu. Ne 
taip, kaip pabaigoje su Dorise Flinkenberg. Staiga ji 
prisiminė ir tą baisųjį metą, kai viskas tame pasau- 
lyje ėmė suktis nebekontroliuojamai. Dar liepsnoja 
kraujo ir aukso banga, kaip kažkada skambėjo Do- 
risės Flinkenberg grotuve. Ber greitai nakčiai turės 
būti grąžinta skola. 

Ir vasara tavęs atsikratė. 

Kalbant teisybę, laikas su Dorise buvo pats ge- 
riausias. IR pats blogiausias. 

„Į sveikatą, — prunkštelėjo Birgita Blumental, — 
oho, kaip viskas sukasi.“ 


Sandrai irgi grindys kaip reikiant siūbavo po 
kojomis, nors ji tik paragavo savo gėrimo. Siū- 

bavo ir siūbavo. Priepuolis vis tiek artėjo, deja, 
deja, to sustabdyti buvo neįmanoma ir priežastis 
buvo ne alkoholis, o viso labo du ištarti žodžiai. 
Drabužių dizainerė. Jie nepakenčiamai skambėjo 
galvoje. Tai buvo Dorisė-jos-viduje, Edė ir visi 
kiti balsai. 

To, kas nepakeliama, visko kakofonija. Pa- 
bandyk, kad gudri, po to išlikti rami, lyg nieko 
nebūtų atsitikę, ir švęsti kuo normaliausią, atpa- 
laiduojantį šeštadienio vakarą. 

Tai buvo paskutinė daugiau ar mažiau normali 
Sandros mintis. 

„Oi, aš pradedu girtėti“, - šnipštelėjo Birgita 
Blumental. Po to prakalbo garsiau ir nutaisė suo- 
kalbišką miną Sandrai, kuri vengė į ją pažvelgti. 
Dabar viskas buvo pavojinga, ji spoksojo į televi- 
zoriaus ekrane priekiniais plaukmenimis despera- 
tiškai malantį ruonio jauniklį, bandantį pasprukti 
nuo mėlynu ledu prie jo sėlinančių medžiotojų. 
Beviltiškos pastangos. Laida vadinosi „Gyvoji 
gamta“, ji pasirodydavo kiekvieną šeštadienį, tuo 
pačiu metu. 

„Kaip įdomu. Na, turiu galvoje, noras tapti 
drabužių dizainere. Papasakok daugiau, — tai pa- 
sakiusi šnipštelėjo tyliau, -— visai geras jausmas! Ar 
aš tikrai spėsiu prablaivėti, kol ateis mama su tėčiu, 
kai reikės valgyti sumuštinius su krevetėmis?“ 

Blumentalių šeimoje kiekvieną šeštadienio va- 
karą po pirties buvo valgomi sumuštiniai su kre- 
vetėmis. Tai buvo smagus ritualas. 

Pokšt, nušovė ruonio jauniklį. 

Ir šilkinis šunelis pavizgino uodega. 

Su Birgita Blumetal, pavyzdžiui... tikrai būtų 
galima įminti paslaptį, kas ir turėjo būti žaidimo 
tikslas, nei daugiau, nei mažiau, tik tiek ir daugiau 
nieko. 

Ber Dorisė, taip par tai, kas buvo saldžiausia: 
ar būtų galima gyventi be to? To, kas išsiliejo per 
visus kraštus? 


Ir POKŠT, visiškai netikėtai įvyko tai. Būtent 
ten. Savaime suprantamas atsakymas į klausimą, 
kad tai neįmanoma, plius daugybė kitų dalykų 
apie kaltę ir paslaptis ir pats baisiausias dalykas, 
kurį jos išsiaiškino abidvi, ne šiaip sau palietė ar 
pajudino. 

Ir to padarinys: Dorisės mirtis. 

Ir nebuvo maryri jokios galimybės. Gyventi be 
Dorisės buvo neįmanoma. Už to nebuvo jokio gy- 
venimo. Jokios kitos galimybės. 

Nešk mane, Dorise, per tamsius vandenis. 

„Ak, ką? Gal tave?“ - pašaipiai nusikvatojo joje 
Dorisė. Tada tai įvyko. Daugiau nebeliko jokios 
apsaugos. POKŠT, kirto jai priepuolis. 

Kaip akmuo į šulinį, o šulinys buvo ji, Sandra, 
tamsus ir be dugno. Ji tiesiog ėmė ir nualpo, triukš- 
mingai šlumšcelėjo ant grindų. Apatiniame aukšte 
sukliko Birgitos Bumental mama, trumpas ir stai- 
giai vaikišku virtęs klyksmas. Ji prisiminė, tiksliau, 
kūnas ir galva prisiminė mieste prie jūros kritusias 
bombas, slėptuves... „Karas prasidėjo“, - pamanė 
ji, tačiau jau kitą akimirką suprato, kad tai ab- 
surdas, tuo tarpu jos vyras jau buvo išgirdęs kitą 
riksmą, koks galėjo sklisti tik iš jų dukters Birgitos, 
jai kaip reikiant susijaudinus ar išsigandus. Ir dabar 
ji šaukėsi PAGALBOS viršutiniame aukšte. Abu 
tėvai puolė stačia galva, vos spėję užsimesti vie- 
nodus žydrus frotinius chalatus ir netrukus rado 
ant jų svetainės grindų be sąmonės susmukusią 
mergaitę. 

„Aš nežinau, kas atsitiko, — sakė Birgita Blu- 
mental, - ji nualpo nei iš šio, nei iš to. Gal tai... 
apsinuodijimas alkoholiu.“ Ir ėmė pasakoti, kas 
vyko svetainėje, nors nė vienas iš suaugusių jos 
rimtai nesiklausė. Tėvai juk iš karto suprato, kad 
atsakymo reikia ieškoti ne butelyje. Tai buvo kažkas 
kita, gal kur kas rimčiau. 

„Ji karščiuoja, - pasakė greta Sandros Vern su- 
klupęs tėtis Blumenralis, vaikų gydytojas. — Karštis. 
Gal tai smegenų plėvės uždegimas?“ 

Ir vis dėlto: Sandrai pavyko patirti priepuolį ten, 
kur ja tinkamai pasirūpins. 

Galima buvo pažvelgti ir taip. 

Skirtingai nei Dorisei. Dorisė neturėjo jokio 
apsauginio tinklo. Dorisei teko pažvelgti mirčiai 
tiesiai į akis, esant visiškai bejėgei. Nuo savo pačios 
rankos. 

Galima buvo pažvelgti ir taip. 


DRABUŽIŲ DIZAINERĖ. 


Sandra nežinojo, kas atsitiko. Kai atgavo 534- 
monę, gulėjo savo lovoje, o šalia stovėjo Olandietis 
ir pora nežinomų moteriškos lyties Kalėdų senelių, 
gana stipriai išsidažiusių ir pašiauštais plaukais, kaž- 
kaip perdėtai kalėdinių. Iš pradžių ji pamanė, kad 
tie svetimi moterų veidai šalia Olandiečio buvo 
haliucinacijų dalis ir kad jos pačios būklė, nes ji 
atpažino Olandietį ir suprato gulinti savo lovoje, 
yra kažkas tarpinis tarp budrumo, beprotybės ir 
ligos. Tačiau jau po akimirkos suprato, kad viskas 
tikra. Čia buvo realizmas, jam atstovavo Olandietis 
su Kalėdų senelio kepure. Sandrai pavyko patirti 
priepuolį kaip tik tuo metu, kai prasidėjo Olan- 
diečio taip laukta palaidūniška Kalėdų šventė, o tie 
du moteriški veidai priklausė dviem, na, tai buvo 
galima ištarti tik pediatrui Blumentaliui išėjus iš 
namo pelkėtoje miško dalyje... hmmm. 

Du svetimi moteriški veidai ir blyškus tėčio 
Olandiečio veidas tarp jų. Sandra nusišypsojo 


515 


silpna šypsena iš visos tos tokios linksmos situacijos 
ir norėdama užtikrinti Olandierį, kad ji gyva. Po to 
vėl nugrimzdo į klejones. Temperatūra pakilo iki 
trisdešimt devynių laipsnių. 

Drabužių dizainerė. Vien tik mintis apie tai dar 
labiau varė iš proto. 

Ji paėmė vieno kekšiško Kalėdų senelio ranką 
ir iš visų jėgų suspaudė. 


Buvo šeštadienio vakaras, vakarėlis beįsisiū- 
buojantis, kai pasigirdo skambutis — šaižus džerž- 
gimas (naujas durų skambutis, įstatytas PO Dorisės 
mirties) — ir pediatras Blumentalis beveik mirtinai 
išgąsdino gašliai nusiteikusį ir iš karto savo kaltę 
jaučiantį Olandierį. Jau vien todėl, kad, būdamas 
vaikų gydytojas, Blumentalis mokėdavo sukelti 
sąžinės graužatį bet kokiam tėvui, kad ir kokios 
nerūpestingos vakarėlio be vaikų namuose nuo- 
taikos būtų jį apėmusios. 

„Jūsų nualpusi dukra ant galinės sėdynės. Rei- 
kėtų pagalbos.“ Būtų neteisinga sakyti, kad pirmoji 
pediatro Blumentalio frazė pagerino situaciją. Be 
to, jis, Blumentalis, garsėjo savo ganėtinai speci- 
finiu, kiek sadistišku humoru. Ir polinkiu į drama- 
tizmą. Pavyzdžiui, kartą, labai seniai, kai ten dar 
gyveno Lorelei Lindberg ir viskas buvo kitaip (rai 
yra, galėjo leisti sau elgtis truputį drastiškai, tačiau 
dabar nugalėjo užuojauta Olandiečiui, kuris, taip 

sakant, viską nešė ant savo pečių), prasilenkdamas 
su Lorelei Lindberg maisto prekių parduotuvėje 
rajono centre pastebėjo, kad net ir po operacijos ne 
visada galima tikėtis, kad zuikio lūpą turėję vaikai 
gyvens normalų gyvenimą ir, taip sakant, niekada 
nepagaus zuikio. Na, žinoma, ne fiziologiniu, bet 


galbūr psichologiniu aspektu. 


Vaikų gydytojas Blumentalis stovėjo ant namo pel- 
kėtoje miško dalyje laiptų ir mažutę sekundės dalelę 
mėgavosi savo žodžių poveikiu, po to, pamažu jam 
stiprėjant, vėl ėmėsi dalykiško gydytojo vaidmens: 

„Greičiausiai karščiavimą sukelianti infekcija 
ir nieko daugiau. Galimas daiktas, psichologinio 
išsekimo rezultatas. Pastaruoju metu mergaitei teko 
daug iškentėti. Ir ji buvo stipri. Galbūt per stipri. 
Dabar jai reikia pailsėti ir pasveikti, skiriant tam 
tiek laiko, kiek tik jai prireiks.“ 

Su šiais žodžiais Sandra buvo palikta savo na- 
muose, savo lovoje, milžiniškoje, santuokinėje, be 
to, viduryje šventės. 

Staiga nutraukta šventė nuėjo šuniui ant uo- 
degos. Niekas neprašė ją nutraukti, ji tiesiog išsi- 
kvėpė. Bent jau ten, name pelkėtoje miško dalyje, 
kad vėliau galėtų tęstis kur nors kitur. Prieš pat 
vidurnaktį nuo namo pelkėtoje miško dalyje pa- 
judėjo ilga taksi automobilių kolona. Ten buvovisi 
svečiai, išskyrus pasilikusias dvi moteris. 


Viena jų sėdėjo ant lovos krašto ir laikė Sandrą 
už rankos ašarų pilnomis akimis. Ji šluostė karštą 
Sandros kaktą šaltomis nosinėmis, kurių kita mo- 
teris atnešė į kambarį. Ji taip pat virė arbatą, tepė 
sumuštinius, eilėmis išrikiavo lėkštėje imbierinius 
sausainius ir viską atnešė, sudėjusi ant padėklo. 

Sandra nieko nevalgė ir negėrė, ji tik spaudė 
ranką. Ranką. Ji taip klaikiai ilgėjosi. Jai trūko. Ir 
tokioje apsiblaususioje jos būsenoje susiformavo 
ilgesys vieno vardo, kuris vis liejosi ir liejosi iš jos 
lūpų. 

„Bomba. Pinkė Pink.“ 

Moterys, kurios, deja, nepažinojo Bombos, ne- 
turėjo jokio supratimo, apie ką kalbama, tačiau iš 
visų jėgų stengėsi ją nuraminti. 


Olandietis užsidarė Iškilmių salėje. Jis buvo be 
nuotaikos. Šventė turėjo tęstis ir pasiekti kulmina- 
ciją be jo. Ne tik šventė. Visa kita taip par. 

Užtat kitą dieną, sekmadienį, atsikėlė anksti 
ryte ir ėmė tvarkytis. Išsiuntė namo tas moteris, 
nes kai vidurdienį Sandra prabudo, namas buvo 
švarus ir tuščias. Jis taip pat paskambino Ingerai 
Herman ir paprašė atvažiuoti. Išimties tvarka In- 
geta Herman pasiliko ir kelias dienas po to, nors ir 
buvo savaitės vidurys. 

Sandra ėjo per namą ir ieškojo. Taip, ko? 
Šventės? Tai buvo liūdna, tam tikra prasme. Taigi 

vėl grįžo į lovą. Gulėjo toliau. Nugrimzdo į miegą. 
Nesikėlė ištisą amžinybę. Miegojo, miegojo, mie- 
gojo. Tūkstantį metų. 

Karštis grįžo, tai kilo, tai krito. Staiga po kelių 
dienų karščiavimas praėjo. Slinko dienos. Fiziškai 
Sandra buvo pasitaisiusi, tačiau vis tiek gulėjo. 

Niekas nieko nesakė. 

„Ilsėtis, - pasakė pediatras Blumenrtalis, — ir pa- 
sveikti, skiriant tam tiek laiko, kiek tik jai prireiks.“ 


Sandra pati nusprendė. Kelsis tik tada, kai tai 
turės kokią nors prasmę. Ji neketino nusižudyti. 
Tiesiog ketino gulėti lovoje ir blogiausiu atveju 
paprasčiausiai užgesti, tarsi savaime. Tačiau kol 
nematys priežasties keltis, tol ir nesikels. 

Jos viduje nebeliko visų tų balsų. 

Vis dėlto tai, kas atrodė kaip ekstremalus pa- 
syvumas ir nieko neveikimas, iš tiesų nebuvo tai. 
Bent jau tiesiogiai ne. Mintys ateidavo ir išeidavo iš 
galvos. Naktimis, kai ore būdavo mažiausiai truk- 
džių, grodavo tranzistorius, radijo bangos galėjo 
netrukdomos sklisti net iš paties Liuksemburgo, ar 
kur ten buvo ta radijo stotis, grojusi muziką, kuri 
kaip koks srautas įeidavo per vieną ausį ir išeidavo 
per kitą. 

„Aš nesu įsimylėjusi. Tiesiog dabar gyvenu bepro- 
tišką laikotarpį.“ 

Ilgesys, Pinkė, tai buvo vienas žodis. Formulė, 
atsiminimas, asociacija. Dabar atsirado kiti. „Nesu- 
prask manęs klaidingai vien todėl, kad tavęs ieškau, 
nemanyk, kad dabar viskas išsisprendė. Aš nesu 
įsimylėjusi, tiesiog dabar...“ 


Tai buvo Berniukas. Vėl ta kryptimi prasiveržęs 
ilgesys. Nes jis ten buvo. Berniukas, kuris daugiau 
nebebuvo berniukas. Jis buvo Bengtas. 


Ji nenustebo, pamačiusi jį už namo. Tikrai ne. 
Jis dažniausiai stovėdavo ant arba greta lieprelio, 
kuris dabar, nukritus medžių lapams ir žemę den- 
giant sniegui, gerai matėsi tarp medžių kamienų. 
Jis žvelgė į jos kambarį. Ji suprato, kad jam kažko 
iš jos reikia. 

Ir ji... 

Ji sėdėjo didžiulės tuščios santuokinės lovos gale 
tamsos apgaubtame kambaryje ir žvelgė į tamsą 
lauke. Žvelgė tiesiai į jį, į jo šešėlį ten. 

Kartais jis stovėdavo nejudėdamas, tada ji tarda- 
vosi, kad jie žiūri vienas į kitą nematydami, tačiau 
dažniausiai jis nekantriai mindžikuodavo, kaip vis 
laukiantis ir laukiantis, ir netrukus jau per ilgai 
laukiantis žmogus. 


„Kas jis?“ — vieną dieną prieš pat sporto atos- 
togas į Sandros kambarį įsiprašiusi Birgira Blu- 

mental netyčia jį išvydo. Prieblandoje krutantį jo 
šešėlį prie ledo krašto. 

„Toks tipelis“, — gūžtelėjo pečiais Sandra. 

„Jis spokso čia. Jis atrodo... truputį nesveikas.“ 

„Mmu. Ir ką?“ 

„Ar tu nebijai?“ 

Sandra atsisėdo lovoje ir ištarė: 

„Žmogau, kodėl aš turėčiau bijoti?“ 


Jos atsakyme buvo jaučiamas atstumas, beveik 
grasinimas. Ji nenorėjo, kad Birgita Blumental ten 
būtų. Nenorėjo klausytis patetinių jos pasakojimų 
apie kasdienį gyvenimą, patetinių pasakojimų apie 
pamokas, patetinių svajonių (arklininkas Hasė!), 
jos patetinių ateities svajonių ir ateities paveikslų. 
Prisimink labai seniai ištartą sakinį: iš degtukų pa- 
statytas namelis su degtukinį gyvenimą gyvenančiais 
žmogučiais iš degtukų. 


Juodoji Avis „Mažajame Bombėjuje“: „Norėjau 
tau parodyti, kaip atrodo tavo svajonė. Ar taip atrodė 
tavo svajonė?“ 


Gal Birgita Blumental buvo naivi, tačiau ne 
kvaila. Ji suprato, vis ta savo išmintinga maniera. 
Prieš par išeidama, kas įvyko labai greitai po to — 
Sandra įjungė televizorių, per kurį rodė kažkur 
Alpėse vykusias slidinėjimo varžybas; Francas 

Klameris lėkė šlaitais šimto kilometrų per valandą 
greičiu saulės nušviestame, nuo sniego baltame vi- 
durio Europos kraštovaizdyje; tačiau tai jai nesu- 
kėlė ir ateityje nekels jokių asociacijų, vaizdingai ta- 
riant, tai niekada nereikš nieko daugiau nei žiemos 
sportą, lygiai kaip ir čiuožimas pačiūžomis - kad 
ji, tiesą sakant, pradėjo manyti, jog tie, kurie sakė, 
kad Sandra nenormali, buvo teisūs. Kad kažkas jai 


negerai. Kažkas tikrai negerai. 


„Aš kažkuria prasme ėmiau tavimi abejoti“, — 
pasakė prieš išeidama Birgita Blumental, tačiau 
ramiai ir draugiškai. 

„Ką? — atšovė Sandra, negalėdama atsiplėšti nuo 
televizoriaus. — Aš juk ne Dievas.“ 

„Ne tai noriu pasakyti, — ramiai ir kantriai at- 
sakė Birgita Blumental, — turėjau galvoje... kad aš... 
netikiu tavimi iki galo.“ 

Tai buvo ištarta kiek atsargiai, kiek neryžtingai. 
Ber kai jau buvo pasakyta, tai greitai pridūrė, tarsi 
norėdama užtikrinti save pačią, kad taip kalbėti 
buvo teisinga (na, etiškai teisinga — ji galėjo taip 
pasielgti, taip pasakyti savo... draugei... kuriai teko 
tiek daug ištverti, kuri patyrė priepuolį po savo 
geriausios draugės mirties... ir visa kita): 

„Štai taip. Paprasčiausiai taip.“ 

„Gal jie ir teisūs.“ 

Šiek tiek vėliau, kai sutemo ir Birgita Blumental 
buvo jau išsinešdinusi, palikdama ore tvyrantį savo 
abejonių kupiną susirūpinimą, Sandra atsiklaupė 
lovoje, kambaryje įjungusi šviesą. Davė ženklą. Du. 
Pamojavo. 

Po to, kai buvo tikra, kad jis tai matė, pradėjo 
dažyti savo pačiūžas. 

„Tie, kurie sako, kad...“ 

„Aš nežinau, Sandra, ar tu šneki tiesą.“ Tai buvo 
paskutiniai Birgitos Blumental žodžiai prieš išei- 
nant iš kambario iš namo pelkėtoje miško dalyje 
tą kartą, kuris bus paskutinis kartas, kai ji buvo 
ten priimta. 

"Tada Sandra nusprendė, kad taip, ji išeis pa- 
čiuožinėti. Pasisiuvo žalius sportinius drabužius, 
tinkančius tokiam reikalui lauke. Išsitraukė dažus, 
kuriais kažkada žalia spalva nudažė triko megz- 
tukus. Indelyje jų dar buvo likę ir ji ėmėsi apdoroti 
jais savo pačiūžas. 


Po to - į šviesią, šviesią dieną. 

Ėjo pas jį, vedama tikro ilgesio. 

Pirmas ėjimas. Ir ne kaip Edė ar dar kas nors, 
o kaip ji pati. 

Princesė Stigmatikė... ledo karalienė, ji, su ža- 
liais drabužiais. 


523 


Ėjo pas jį vedama tikro ilgesio, tikro troškimo. 
Norėjo turėti. Jį. Kūnas šaukėsi. Ir ji nekantrau- 
dama laukė tinkamo momento. Pirmadienio po 
sporto atostogų, kai ten nieko daugiau nebus, ji 
tai žinojo. 


„Įsimylimi žmonės, kurie pažadina gyvenimui 
kažką tavo paties viduje.“ 

Tikrai taip, Ingeta. 

Pagaliau ji buvo pasiruošusi tai susitikti. 


Benkio daržinėje (kur ji susimąsčiusi gulėjo mil- 
žiniškoje vandens lovoje). Vėliau jie kalbėsis apie tą 
dieną, kai ji, netardama nė žodžio, nė vienam iš jų 
nepratariant nė žodžio, nueis su juo į daržinę. Jis jai 
sakys, kad taip ilgai jos laukė, bet jai prireikė laiko, 
kad pastebėtų. Tačiau jis to tikėjosi. Jis sakys, kad 
buvo tam pasiruošęs. 

Jis taip pat pasakys, toliau fantazavo linguojan- 
čioje lovoje gulinti Sandra, kol jis buvo ją palikęs 
valandėlei ir išėjęs į tualetą ar dar kažkur, kad nepa- 
miršęs, kokia ji buvo prieš dvejus metus, tą rudens 
naktį name pelkėtoje miško dalyje. Kai ji nusileido 
pas jį į baseiną. Jis paklaus, ar ji tai prisimena. Ar 
ji prisiminė? 

Ji linktelėjo. Ji šypsojosi. 

"Taip tad viskas buvo dabar, aišku ir paprasta. 
Nauja, visiškai kita istorija prasidėjo čia, daržinėje, 

po audringo susijungimo. Pats pirmas visų pirmųjų 
kartų kartas, ištrynęs kada nors anksčiau buvusių 
pirmųjų kartų prisiminimus ir išgyvenimus. Tai ji 
papasakos jam. 

Ji ketino papasakoti jam —tai jau buvo nuspren- 
dusi ir turėjo padaryti kuo greičiau — apie „Mažąjį 
Bombėjų“, apie viską, nuo pradžių iki galo. Kartą 
ir visiems laikams. Išklos viską kaip ant stalo. Jei tai 
dabar buvo įmanoma. Bet pabandyti buvo verta. 

Meilė gydo. Meilė gelbsti gyvybes. 

Dabar ji tarėsi suprantanti, kad tai irgi buvo taip 
fantastiškai paprasta, kad greta viso to, kas vyko 
ir buvo įvykę anksčiau, taip pat ir greta Dorisės 
mirties, visą laiką buvo jis. Tai buvo, tiesą sakant, 
kaip kokioje popdainoje. Ji akimirką užmerkė akis 
Benkio lovoje ir valandėlę jos galvoje nesigirdėjo 
jokių balsų, vietoje jų — normali ir paprasta me- 
lodija: dar niekada taip neblizgėjo jūra ar kažkas 
panašaus. 

O kasbus po to? Nuoga ir aptingusi Sandra gu- 
lėjo lovoje ir žiūrėjo į ant daržinės grindų gulinčius 
žalius drabužius ir jie atrodė kaip svetimo žmogaus. 
Dabar įvyks nauji dalykai. Naujovės. 

Jie susituoks ir susilauks vaiko. Kelių vaikų. Gal 
ne iš karto. Juk pirmiausia jiems reikėjo baigti mo- 
kyklą, studijas ir panašiai. 

Ber kaip vizija. Ji ir jis. Ieškoję vienas kito, ne- 
paisydami netekčių. Ir radę. 

„Du žmonės, išgyvenę laivo katastrofą“, - kartą 
pasakė pusbrolių ir pusseserių mama. Kitame kon- 
tekste, turėdama galvoje save ir Dorisę Flinken- 


berg. 


„Su Benkiu? Gal tu išprotėjai?“ — nutraukė jos 
galvoje Dorisė. Tai buvo ne visai laukiamas balsas 
dabar. Kuriam laikui buvo paprasčiausiai jį pamir- 
šusi. Bet dabar jis grįžo. 

Ir Benkis parėjo iš tualeto. Tipeno per grindis 
su kojinėmis. Nebuvo jų nusimovęs, labai skubėjo. 
Kojinės irgi buvo žalios, kaip į krūvelę ant grindų 
sumesti Sandros drabužiai. Jis paleido muziką. 

Grįžo į lovą, o eidamas žvelgė tiesiai į ją, tiesiai 
jai į akis. Ji susigėdo, užsimerkė ir laukė jo, kada 
vėl ateis pas ją, tokią užsimerkusią. 

Lauktasis apkabinimas neįvyko. Jai vėl atsi- 
merkus jis, plyšaujant muzikai, sėdėjo ant lovos 
krašto. 

Sėdėjo ant lovos krašto, atgręžęs jai nugarą. 
Veidą slėpė delnuose. Iš jo sklindantys garsai pri- 
minė inkštimą. Pečiai krūpčiojo. Ji buvo betiesianti 
ranką, norėdama paglostyti ir nuraminti, kai su- 
prato, kad jis ne verkia, o juokiasi. 

"Tada Benkis pradėjo kalbėti, tyliai ir greitai, tarsi 
būtų supykęs. Iš tiesų tai nebuvo įprastas juokas, 
jis buvo kandus kažkuria prasme, to nereikėjo pa- 
sakyti žodžiais, nukreiptas prieš ją. Žodžių buvo 

nedaug, bet jie liejosi kaip krioklys ir iš pradžių ji 
nieko nesuprato. 

„Ana Manjani, - pradėjo Benkis, — turėjo vel- 
niškai didelę krūtinę. Ji buvo su tokiais išlinkimais 
kaip moterų darbininkių Almuose, žinai juk tikrąją 
Aną Manjani. Krūtinė pūpsojo kaip du arbūzai. Ji 
buvo tokia. Ir gana dažnai kur nors išvažiuodavo. 
Ne visam laikui, bet šen bei ten. Tada tai duodavo 
garo, daiktai skraidyte skraidydavo aplink ją, ji 
buvo temperamentinga. Pusbrolių ir pusseserių 
tėtis bei šokėjas žiūrėdavo į ją, iškorę liežuvius iki 
kelių. Jai patiko, kai į ją žiūri, nors ir ne todėl. 
Ji mėgdavo pasirodyti prieš juos. Ir prieš kitus. 
Buvo tarsi vaikščiojanti forma, nors žmonės to ir 
nesuprato, o ir jos pačios supratimas buvo ribotas. 
Ji nebuvo labai galvota, o jos pomėgis pasirodyti 
buvo šiaip jau visai nekaltas. Tiesiog buvo, kaip 
buvo. Viskas gerai. Ir buvo dar vienas tipas, tu- 
rėjęs baltą /agua7ą. Tokį seną, trisdešimtųjų metų 
modelį, labai stilingą. Kurį laiką jam dėl kažkokios 
priežasties reikėjo važinėti tuo automobiliu šiais ke- 
liais. Ji krito jam į akį. Jis Alirtavo su ja, ji atsakė tuo 
pačiu. Bet ir tai nebuvo kas nors ypatinga. Tikrai 
ne. Tačiau jo bendravimo forma su ja buvo nepa- 
mirštama ir labai gerai viską iliustruojanti. Kartą 
ji vėl susiruošė išvykti. Iš čia. Iš Trakteno. Kažkas 
vėl įvyko tarp jos ir šokėjo, kažkoks barnis. Šokėjas 
tai mano tėtis. Taigi, ji jau kelyje ir lekia iš čia. Tada 

kaip tyčia pro šalį važiuoja tas tipas su savo mašina. 
Jis sustoja, tarsi ketindamas pavėžėti. Ber ne šalia, o 
gal už kokių dešimties metrų priekyje. Ji mano, kad 
ją paveš ir ne todėl, kad būtų ką nors tokio galvo- 
jusi, bet staiga jai pasirodo, kad tai visai gera idėja. 
Taigi ji atsigręžia, parodo šokėjui vidurinį pirštą ir 
lekia prie mašinos. Tačiau kaip tik tada, kai ji jau 
beveik sėdasi į mašiną, tas tipas paspaudžia greičio 
pedalą ir trūkteli iš vietos. Ji suklumpa, nesupranta, 
kas vyksta. O jis vėl sustoja gal už dešimties metrų, 
jam visa tai atrodo velniškai linksma. Ir ji vėl puola 
paskui, atrodo, kad jos smegenys dar nesuvokia, 
kad tai tik žaidimas. Jis netgi pavažiuoja atbulas, 
pamoja jai sėsti, ir ji lapatuoja iš visų jėgų; tamsūs 
plaukai plaikstosi, smėlis, dulkės ir saulė, visai kaip 
filme arba galinio vaizdo veidrodėlyje, o jis stebi 
labai susidomėjęs. Ji prie mašinos, jau įsikibo už 
durelių — ir tada jis trūkteli į priekį. Ji krenta ir 
kaip reikiant susitrenkia. Tada gal pradeda kažką 
suprasti, nes daugiau to nebekartoja. Bet dabar jau 
gana. Ji kaip reikiant susitrenkė, be to, visiems ma- 
tant. Tai buvo mama.“ Bengras parylėjo ir pridūrė: 
„Tu to nesupranti. Tokie kaip tu nesupranta.“ 

„Ir svarbiausia yra ne pats nutikimas. Tai dar ir 
velniškai geras pavyzdys. Kaip viskas yra. Ir kad vi- 
sada bus skirtumas tarp... ne, to net verta sakyti.“ 

Ne. Ji nenorėjo to klausytis, dabar jai tikrai 
pasidarė šalta. Kaleno dantimis. Ir tuo pačiu su- 

prato, kad dabar ne pats geriausias metas pasiimti 
antklodę ar užtiesalą, netgi to paprašyti. Ji nieko 
nesakė. Ir ką čia buvo galima pasakyti? Sėdėjo, pri- 
kandusi liežuvį. 

Gal ir gerai, kad nieko nepasakė, nes po to jis 
perėjo prie to, prie ko ir turėjo, prie to neregėto 
dalyko. Ji negalėjo patikėti savo ausimis. Viskas vėl 
subyrėjo į šipulius. Tačiau, reikėjo klausytis, kitos 
galimybės nebuvo. 

„Ir, — tęsė Benkis praėjus ilgai kaip amžinybė 
valandėlei, o ji gulėjo ir nieko, visiškai nieko nesu- 
prato, po ja ramiai, tarsi ironiškai kliuksėjo vandens 
lova, - aš ŽINAU apie jus. VISKĄ žinau. Žinau, 
ką jūs veikėte.“ 

„Ber Dorisė...“ — pradėjo Sandra, nes iš pradžių 
pamanė, kad jis kalbėjo apie ją ir Dorisę, jų žai- 
dimus, taip pat ir tą apie amerikietę mergaitę. 

„Aš dabar kalbu ne apie Dorisę, — iškošė 
Bengras, — o apie tavo... tėtušį. Olandietį. Ir...“ — 
atrodė, kad jis tikrai nebežino, kaip tęsti. Tepasakė: 
„„..tu juk matei žemėlapį. Ten juk viskas yra. Aš 
žinau, kas yra po tuo prakeiktu namu, po ba- 
seinu. 

Tik nesuvokiau, kaip toli jūs galite nueiti.“ 

„Aš ir Olandieris?“ — paklausė Sandra kiek įma- 
noma ramesniu ir nekaltesniu balsu. 

Benkis neatsakė. 

Tačiau Sandra suprato. 

Dabar ji vėl tapo mažytė. Bejėgė Sandra Vern. 
Ji norėjo atsikelti ir apsirengti, norėjo išeiti ir tuo 
pat metu buvo kaip suakmenėjusi. Norėdama 
įveikti suakmenėjimą atsikėlė ir pradėjo rankioti 
savo drabužius. Tačiau po to liovėsi, buvo pernelyg 
priblokšta. 

„Bet Bengrai, — išgirdo silpną savo balselį, — 
Dieve mano, iš kur tai ištraukei?“ 

Staiga ji suprato daugybę dalykų. Visų pirma, 
kad žemėlapyje, Benkio žemėlapyje, pavaizduota 
ant nugaros gulinti negyva moteris nebuvo ko nors 
išraiška, kaip kartą apie Benkio žemėlapius pasakė 
Ingeta Herman. 

Tai buvo pernelyg neįtikėtina. Ir tuo pat metu 
kaip žaibas persmelkė dar vienas dalykas, privertęs 
viską akimirkai sustoti. Kodėl tik dabar? Kodėl jis 
tai pasakė tik dabar? 

„Tu juk to nepasakei Dorisei?“ — išgirdo ji savo 
klausimą, ištartą aiškiai, garsiai ir suprantamai. 

„Juk jai nieko ir nereikėjo sakyti, - atšovė 
Benkis, — ji ir taip jau viską žinojo.“ 


Berniukas miške, tas, kuris žiūrėjo, mergaitė 
name, moteris baseine, Olandietis su šautuvu. Kartą, 
labai, labai seniai. Ir jis atkišo jį į moterį baseine... 

Štai ką Benkis nupiešė, štai ką jis matė. 

„Ne, - pralemeno Sandra, — tu nieko nesu- 
pranti. Tu matei ne tai. Tai netiesa.“ 

Po to sekusiomis dienomis ir vakarais ji vengė 
žiūrėti pro langą į tą vietą, kur jis paprastai būdavo. 
Kai po to, gal po kokios savaitės, pasižiūrėjo, jo ten 
nebuvo. 


„Benkis vėl kažkur išsinešdino. Tai vienintelis 
dalykas kaip visada.“ 

Tai kalbėjo Solveiga. Solveiga, atėjusi sutvar- 
kyti namo pelkėtoje miško dalyje, be uniformos, 
bec šiaip kaip visada. Ji atnešė naujienų iš aplin- 
kinio pasaulio. Tipiška Solveiga. Niekas nebūtų 
patikėjęs, kad tai ji vos prieš kelias savaites matė 
negyvą Dorisę, Dorisę su į tūkstančius gabalėlių 
ištaškyta galva. 

Gyvenimas tęsiasi. 

Tai irgi jos žodžiai. Ji pasakojo apie pusbrolių 
ir pusseserių mamą, kad „ji tikrai niekada nebebus 
tokia kaip anksčiau. Ji buvo labai prisirišusi prie 
Dorisės.“ 

Ir apie Rirą: Rita buvo mieste prie jūros. Tiek 
Solveiga žinojo, o daugiau ir nelabai ką. 

„Taigi, dabar esu dvynė be dvynės. Puselė. Nors 
taip negali tęstis amžinai.“ 

„Tačiau gyvenimas turi tęstis.“ Tai Solveiga pa- 
kartojo daug kartų ir vis glostė savo pilvą. 

„Aš juk laukiuosi. Tai mano paslaptis. TAU ne- 
galima niekam jos atskleisti. Ir Jerpei Torpesonui 
ne... O ir tėvas yra ne jis, o Torpė Torpesonas, jo 

brolis. Bet mes juk greitai susituoksime ir tada ne- 
beliks jokios paslapties.“ 


Solveiga lakstė po namą pelkėtoje miško dalyje, 
kur niekada anksčiau nesilankė, su savo šluotomis 
ir semtuvėliu. 

Iš Drabužinės pasigirdo: „Ji juk paliko po savęs 
daugybę gražių drabužių. Tik PAGALVOK, ji 
nieko iš jų nenorėjo pasiimti. Į Austriją. Ar kur ji 
ten išvažiavo?“ 

„Į Niujorką“, - tyliai atsakė Sandra, nors iš tiesų 
nebuvo jokios prasmės toliau plėtoti tą istoriją. Juk 
lygiai taip pat galėjo pasakyti, kaip viskas buvo iš 
tikrųjų. Vis dėlto to nepadarė. Ji tylėjo. 

„Ir ten ne drabužiai, o audiniai. Medžiagos.“ 


Benkio daržinė. Po to ji ten vis tiek nuėjo, no- 
rėdama patikrinti, bet ne tai, ką sakė Solveiga — iš- 
sinešdino jis kažkur, ar ne. O tai, kas ten buvo. 
Vakarykštė diena. Šilta šviesa. Muzika. Žemėlapis. 
Tai buvo tarsi sapnas. Ar visa tai buvo? 

„Turbūt bus geriausia, jei laikysies toliau nuo 
manęs. Aš ne... aš negaliu...“ Tai buvo paskiausiai 
jo ištarti žodžiai. 

„Atleisk man, — tai jis irgi pasakė, — atleisk.“ 

Tada ji suprato dar ir kitą dalyką: žaidimas apie 
Edę ir visa tai. Jis niekada to nesuprato, nė tru- 
pučio. Jį traukė ne amerikietė mergaitė, o ji. 

„Atleisk. Viskas toks didžiulis šūdas...“ 
Ir tada ji paliko jį, manydama, kad daugiau nie- 
kada. Bet dabar... 


Ar tai buvo? Ji uždegė šviesą. Nuoga lemputė 
nykiai apšvietė tuštumą. 

Survarkyta, švaru. Visi daiktai surinkti. Ant 
grindų gulėjusios bet kur paskleistos plokštelės, 
su viršeliais ir be jų. Iš lentynos ištrauktos knygos, 
drabužiai, tušti buteliai ir nuorūkos peleninėse, 
ant grindų išmėtyti buteliai. Kvapas, salsvas ir 
troškus. 

Nebebuvo. 

Vakarykštės dienos nė kvapo. 

Žemėlapis. Jis nukabino jį nuo sienos. 

Jai ten būnant už nugaros pasigirdo garsai, 
balsas. 

Tai pusbrolių ir pusseserių mama pasirodė iš 
tamsos. 

„Žudikė! Jei atimsi iš manęs ir jį, aš tave už- 
mušiu!“ 


Taip neturėjo būti. Kažkurioje galvos kertelėje 
ji regėjo kažką visai normaliai. Kaip viskas turėjo 
būti tarp jos ir pusbrolių ir pusseserių mamos. Kaip 
jos turėjo sėdėti pusbrolių ir pusseserių virtuvėje ir 
kalbėtis apie Dorisę, prisiminti Dorisę. Kaip Do- 


risės atminimas turėjo nutiesti savitarpio supratimo 

tiltą tarp jų. Ne kažkoks intensyvus artumas, bet 
vis tiek. 

„Ne, - išlemeno Sandra, - ne.“ 

Tačiau tada pasirodė Solveiga ir nusitempė pus- 
brolių ir pusseserių mamą. 

„Čia juk tik Sandra...“ 

Ir išvedė ją atgal į kiemą. 


Pusbrolių ir pusseserių sodyba. Su telkšančiomis 
balomis, išmirusi. Pusbrolių ir pusseserių tėtis savo 
amžinojoje kamaroje, iš jos švietė geltonas žibu- 
rėlis. Išmirę. Nieko. 

Tai, ką myliu, bus anapus, slypi tolyje tamsiam 
ir teisingas mano kelias nuostabus. 

Ką? Dorisės magnetoloje besisukanti melo- 
dija. 

Barai Drabužinėje. 

Suglumusi Sandra kelias akimirkas stovėjo pus- 
brolių ir pusseserių sodyboje. Po to grįžo namo, 
užsimetė ant pečių kuprinę ir patraukė kelio link. 
Prieš palikdama namą pelkėtoje miško dalyje 
slapčia ištuštino Olandiečio piniginę. Turėjo kiše- 
nėje daugiau nei tūkstantį markių, visai neblogas 
kapitalas pradžiai. Bet kur? 

Ji buvo pakeleivingų mašinų stabdytoja, ne- 
turinti vardo, ta, kuriai miškas šnibždėjo savo 
paslaptis, paslaptis iš žodžių, paslaptis iš kraujo, 
ošiančias Trakteno paslaptis... Ji buvo Patricija kru- 

viname miške, kaip reta guvi pardavėja, pagaliau 
susitvarkiusi savo sujauktą gyvenimą ir išėjusi pa- 
sivaikščioti, kai pasirodė paklaikęs nepažįstamasis 
ir ją pasmaugė. 

NE, tai ne ji! Sandra apsisuko ir vėl patraukė 
namo. 


Tas vietos neradimas, kai Dorisės Elinkenberg 
nebebuvo. 

Kai vėliau nieko nebesugalvojo, nuvažiavo auto- 
busu į miestą prie jūros ir vėl užsirašė į prancūzišką 
mokyklą. 

Taigi mokyklą Sandra pakeitė ne dėl Birgitos 
Blumental, kuri vaikščiojo aplinkui, skleisdama 
keistus gandus. Kalbėjo, kad Sandra truputį 2e- 
normali, kad jai ir visame name pelkėtoje miško 
dalyje dedasi keisti dalykai. Juk kas iš tiesų galėjo 
žinoti, kokias paslaptis slepia tas namas? 

Ne. Paprasčiausiai, kalbant apie Trakteną, 
mokyklą, gyvenvietę ir visą kitą, po Dorisės Flin- 
kenberg mirties nebeliko jokių priežasčių neiti į 


prancūzišką mokyklą. 


Meilužis 


Prancūziškoje mokykloje beveik niekas jos nearsi- 
minė, išskyrus vieną kitą, o ir tie patys gana blankiai. 
Mokykla efektyviai ištrynė mažąją zuikialūpę iš savo 
kolektyvinės atminties. Daugeliui naujųjų jos klasės 
draugų, su kuriais ji kažkada ėjo į vieną klasę, teko 
gerokai palaužyti galvą, kad susikurtų bent kažkokį 
Sandros portretą iš žemesniųjų klasių. 

Taip pat ir seselė buvo pasikeitusi. Dabartinė 
laisvai kalbėjo šešiomis kalbomis, buvo į pensiją išė- 
jusio ambasadoriaus žmona ir prancūziškoje mokyk- 
loje jautėsi kaip žuvis vandenyje. Ji ten buvo savo 
rogėse labiau nei vadinamosios moksleivių gretos, 
kurias ir toliau sudarė visais atžvilgiais gana marga 
publika. Mokyklą turėjusių lankyti nuostabių dip- 
lomatų vaikų, dabar, kaip ir anksčiau, buvo tiek 
mažai, kad jiems suskaičiuoti pakako dviejų rankų 
pirštų. 

Tai teikė saugumo jausmą. Sandra tuo atžvilgiu 
irgi buvo nepasikeitusi. Ji ir toliau nepriklausė jo- 
kiai grupei. Mokykloje jai ir toliau sekėsi nei labai 
gerai, nei labai blogai. 

Joje atsirado kažkokia nauja arogancija. Nauja 
todėl, kad dabar ji kartais išlįsdavo į paviršių. 

Anaiptol ne visada, tačiau kartais blykstelėdavo, 
dažnai netikėtai. Ji galėdavo nei iš šio, nei iš to 
pasakyti keistų dalykų. Tokių, kurie priversdavo 
žmones kilstelėti antakius. Ar jai viskas gerai? Ne 
gudrybės, perliukai ar įdomūs dalykai, o kvaili ir ne 
vietoje pasakyti komentarai. Kaip, pavyzdžiui, per 
tą diskusiją apie Kitę G., nors apie tai kiek vėliau. 
Žmonės nesuprasdavo, ką ji sako ir kodėl. 


Ji taip pat buvo praleidusi gana daug pamokų be 
rimtos priežasties. Lankomumo žurnale, kuriame 
buvo pažymėtos jos praleistos pamokos, siekiant 
pranešti apie tai globėjui ir gauti jo pasirašytą raš- 
tišką paaiškinimą, ji padirbinėdavo Olandiečio 
parašą. Bet ir tai ne visada. Tik kartais. 

Ne tiek daug ir ne tiek dažnai, kad tai turėtų 
įtakos jos įvaizdžiui mokykloje. Sandra kas? Sandra 
gui? 

Ji ir toliau buvo beformė, susiliejanti su visuma. 
Kaip rašoma psichologijos knygose — plaukianti 
pasroviui. Viena iš tų, kurie pro savo namų langus 
stebėjo Kitės G. nužudymą. Žiūrėjo, žiūrėjo ir 
nieko nedarė. Nepaskambino policijai, nors laiko 
tam pakako. Tik galvojo: kas nors turėtų paskam- 
binti. Kas nors tikrai paskambino. Tai juk perdaug 
siaubinga. 

Kitė G. buvo jauna moteris, negyvai subadyta 
peiliu automobilių stovėjimo aikštelėje priešais savo 

namus — daugiaaukštį namą viename Amerikos 
priemiestyje. Buvo daugybė žmogžudystės liudi- 
ninkų. Tie liudininkai buvo kiti Kitės G. namo 
gyventojai, kurių langai nukreipti į automobilių 
aikštelę. Jie stovėjo ir žiūrėjo, o jiems prieš pat nosį 
žudė žmogų. Tiesiog stovėjo ten už savo užuolaidų 
ir spoksojo, sustingę iš baimės. Ir niekas nepajudino 
nė piršto, kad kaip nors jai padėtų. Net nepakėlė 
telefono ragelio. 

Ypač kraupu buvo tai, kad viskas truko labai 
labai ilgai. Vyras su peiliu vaikėsi Kitę G. automo- 
bilių aikštelėje kelias minutes. Jei netgi pavyko kelis 
kartus ištrūkti ir šiek tiek pabėgti, kol tas vyras vėl 
ją sučiupo ir toliau badė peiliu. 

Už savo užuolaidų. Nejaugi nieko nebuvo galima 


padaryti po to? 


Kitė G. Sandra įklijavo ją į savo iškarpų knygelę. 
Pirmoji medžiaga po ilgos pertraukos. Ji liovėsi 
rinkusi naują medžiagą dar Dorisės Flinkenberg 
laikais. 

Vieną vertus, ji turėjo kitų užsiėmimų, bet taip 
pat ir todėl, kad jai kilo kirų minčių. Naujų minčių. 
Amerikietės mergaitės paslaptis. Tai, kas tada buvo 
jos užduotis — būti Ede de Vair. Vaikščioti jos mo- 
kasinais. Rengris kaip ji, būti ja, kalbėti kaip ji. 

„Aš esu svetimas paukštis, Bengtai. Ar tu irgi?“ 

„Niekas visame pasaulyje nepažinojo mano 
rožės, išskyrus mane pačią.“ 

„Turiu tokią nuojautą, — prieš ištisą amžinybę 
ištarė Dorisė Flinkenberg Benkio daržinėje, ji to 
niekada nepamirš, tie žodžiai jau buvo tapę legen- 
diniais, - kad tai ji ir yra paslaptis. Kad joje yra visi 
atsakymai į neatsakytus klausimus. Mes turime ją 
pažinti. Turime... išsiaiškinti apie ją viską, kas tik 
įmanoma. Turime pavaikščioti su jos mokasinais. 
Turime pabūti ja.“ 


Ji greitai vėl užleido savo abejotinos medžiagos 
rinkimą. Iškarpų knygelės dabar buvo ne kas kita, 
kaip kažkas pasenę, ritualas, su kuo ji buvo prara- 
dusi ryšį. Negyvos istorijos. 

Įdomus dokumentas. Bet apie ką? 


„Tegyvuoja aistra“, — staiga sušnibždėjo į ausį 
jos mokytojas prancūziškoje mokykloje. 

Ką būtumėte darę Kitės G. kaimynų, saugiai 
stebėjusių jos nužudymą iš savo namų, vietoje? 
Tas klausimas buvo iškeltas klasėje per psicho- 
logijos pamoką. Daugelis paslaugiųjų Sandros 
Vern draugų buvo įsitikinę, kad jie iš karto būrų 
paskambinę policijai. Kažkas sakė, kad būtų išsi- 
traukęs iš naktinio stalelio stalčiaus pistoletą (juk 
visi amerikiečiai savo naktinių stalelių stalčiuose 
turi po pistoletą, /es zmėricaines, visi tą žino), at- 

sidaręs langą ir iššovęs į orą, kad išgąsdintų. Dar 
vienas būtų nudėjęs žudiką ir taip toliau. Uždari ir 
neryžtingi diplomatų vaikai staiga atgijo. Jie tikrai 
ne kokie kvaili vidurinės klasės amerikiečiai, apimti 
pasyvumo nuo visokios ten mėsainių kultūros ir 
paviršutiniško bendravimo. 

Kurie, ner ir iškilus gyvybės ar mirties klausimui, 
nesugebėdavo atskirti realybės nuo fikcijos. 

Tačiau nerimas nebuvo nuslopintas. 

„Įtariu, kad aš apskritai nieko nebūčiau da- 
riusi.“ 


Tai Sandra. 


„Kaltę reikia nešiotis savyje, — ištarė mokytojas 
ir, aišku, nė nenujautė, kad pasakė maždaug tą 
patį, ką Dorisei Flinkenberg kalbėjo toks Mikė 
Fribergas, kelios savaitės iki jai nusprendžiant 
persišauti sau galvą, tačiau tada kalbėjo apie Ras- 
kolnikovą ir Sonią iš jo perskaityto kūrinio „Nu- 
sikaltimas ir bausmė“ (taip, jam būtų patikę, jei 
Dorisė būtų buvusi labiau panaši į Sonią). - Nuo 
jos negali pabėgti. Žinoma, kuriam laikui, taip. Ber 
ji niekur nedingsta. Tačiau yra ir malonė.“ 

Sandra taip pat nežinojo, kad Mikė Fribergas tai 
kalbėjo Dorisei Flinkenberg. Vis dėlto tie žodžiai 
turėjo tokį poveikį, kad ji tiesiog turėjo pasilikti 
klasėje su juo po to, kai visi mokiniai išėjo. Ji pa- 

prašė jo pasilikti, o jis, būdamas malonus moky- 
tojas, taip ir padarė. 

„Įtariu, kad aš apskritai nieko nebūčiau da- 
riusi.“ 

Ir padarė pauzę. Tokią, kad tai, kas turėjo būti 
pasakyta po to, pakibo tarp jų ore kaip didžiulė, 
nenatūrali tyla. 

Jis žvelgė į ją su tikra užuojauta. „Aš negaliu 
gyventi su ta mintimi. Negaliu gyventi su ta kalte. 
Tai juk kaltė, ar ne taip?“ Abu laukė ją pridedant 
kažką panašaus, tokio stiliaus žodžius. 

Ber ji ro nepadarė. Vietoje to ištarė: 

„Ne todėl, kad neturėčiau širdies. Tiesiog aš per- 
nelyg lėta. Mano kūnas kaip reta sustingęs.“ 

Jis spoksojo išvertęs akis. Vieną vertus, ji atstu- 
miamai šokiravo savo šalčiu ir pasipūtimu. Kitą 
vertus, užuominos negalėjai nesuprasti. Jis atpažino 
jos elgseną iš anksčiau. La passion, cest un emmerde- 
ment. Aistra. Ji yra tikrų tikriausia velniava. 

Tačiau ji aplenkė jį. 

Ji nusipirko šilrą žieminį paltą, movą rankoms 
susikišti ir garsaus gamintojo portfelį vadovėliams. 
Tada perėjo per knygyną ir nupirko jam klasikinį 
prancūzų literatūros kūrinį originalo kalba. Gražų 
ir brangų, kietais viršeliais. 

Jis dažnai skųsdavosi prieš klasę, koks yra 
vargšas, kad mokytojo alga tokia maža, jog net ne- 
išgalėdavo nusipirkti prancūzų klasikų originalo 

kalba, kuriuos labai mėgo. Pavyzdžiui, Andrė 
Židą arba Fransua Moriaką. Rašytojai iš didžiosios 
raidės, rašę apie tikrus dalykus, tokius kaip kaltė, 
susitaikymas ir malonė. 

Ji nupirko jam Fransua Moriako romaną „Gy- 
vačių kamuolys“. 

Gavo dovanų, kad parylėtų. 

Po to jis ją kažkur nusivedė, jie pasivaikščiojo 
po miestą, galiausiai atsidūrė kažkokioje trečioje 
vietoje ir ten permiegojo. 


Aš NESU įsimylėjusi. Tiesiog dabar gyvenu be- 
protišką laikotarpį. 


Taip išėjo. Nors iš tiesų nė vienas jų to nenorėjo. 
Pasitenkinimas, tai kitas dalykas. 

Tačiau jie buvo kaip daktaro Pavlovo šunys, 
abudu. 

Ber kas tada buvo skambutis, privertęs išsiskirti 
seilėms šuniškuose nasruose? 

Memento mori. 

„Įsimylimi žmonės, kurie pažadina gyvenimui 
kažką tavo paties viduje.“ 

Brrr. Prisimink, kad tu irgi mirsi. 


Tai buvo tas pats mokytojas, kuriam ji parašė 
vieną tokį rašinėlį. Prieš kokį tūkstantį merų, prieš 


pat jos gyvenimo nuotykio, vardu Dorisė Flinken- 

berg, pradžią, kai įžūliai pakelta galva išėjo iš pran- 
cūziškos mokyklos. Rašinėlis buvo šviesiu pava- 
dinimu - „Lupės Velez galva unitaze arba Aistros 
mirtis“. Jis turėjo kaip reikiant pasidarbuoti rau- 
donu rašikliu paraštėse ir tarp eilučių, nes Sandros 
rašymo prancūziškai įgūdžiai buvo šiaip sau. 

Jis nežinojo, juoktis jam ar verkti, nors, kita 
vertus, jei prie ko nors ir buvo pripratęs prancū- 
ziškoje mokykloje, tai prie atsiskyrusių ir išlepintų 
mergaičių su perdėtu dvasiniu gyvenimu ir begale 
keistų fantazijų mažose ir tuščiose galvelėse. 

Jis buvo pirmas žmogus, kurį atpažino į prancū- 
zišką mokyklą grįžusi Sandra. Bet ne iš karto, nes 
iš pradžių būtent jis ją atpažino. 

„Tegyvuoja aistra, — pusbalsiu šnipštelėjo jis jai 
į ausį viduryje aktų salės, viduryje dienos. Ir man- 
dagiai paklausė su tam tikra suaugusio žmogaus ir 
draugiškai šelmiška gaidele balse, - kam turime 
dėkoti už šį džiaugsmą?“ Prancūziškai, savaime 
suprantama, nes tai vienintelė kalba, kuria galima 
subtiliai, nekaltai ir su humoru išreikšti tokį įkyrų 
ir dviprasmišką mandagumą. 

Jis, aišku, nieko nežinojo apie Dorisę Flinken- 
berg ir vėliau, vienoje iš lakiausių savo fantazijų, 
po antros ar trečios sueities, kurios pasitaikydavo 
įvairiu paros metu, ji pasakojo jam apie Dorisę. 
Fantazijose, kaip sakyta. Iš tiesų ji niekada nepra- 


rado savitvardos, jai netgi nebuvo kilę minčių jam 

ką nors pasakoti, nes tai buvo paprasčiausiai neį- 
manoma. Tai visą laiką buvo drovumas ir kažkoks 
keistas žaidimas vaidmenimis, kuris nė vienam iš 
jų neteikė malonumo, kas irgi buvo žaidimo dalis. 
Savaime suprantama, kad tas žaidimas liovėsi dar 
kaip reikiant ir neprasidėjęs. 


Visų įvykių, gyvenimo prie ežero bei Dorisės 
Flinkenberg kontekste prisiminusi unitaze prigė- 
rusią Lupę Velez, ji negalėjo susilaikyti nesusijuo- 
kusi. Tada viskas buvo kitaip. Ji buvo kitas žmogus. 
Juokas veržte išsiveržė iš jos ir tai nustebino kito- 
kios reakcijos laukusį jos mokytoją. Jis kažkodėl 
buvo įsitikinęs, kad lengva jo ironija bus švelniai 
ir mielai šokiruojanti. Tikėjosi pasimetimo, o ne 
tokio arkliško žvengimo, todėl dabar pats stovėjo 
suglumęs. Be to, neapleido jausmas, kad nors jie 
buvo vienu du, juos matė visi mokyklos mokytojai 
ir mokiniai. 

Jis buvo vienas iš tų mokytojų, kuriuos gerbė 
taip pat ir todėl, kad rodydavo šiokią tokią panieką 
gerai išauklėtų ir turtingų moksleivių, visų pirma 
moteriškos lyties, atžvilgiu. Nelengva sugalvoti, kas 
galėtų kelti didesnę agresiją paprastam ir padoriam 
vyrukui arba kuo normaliausiam vienišam tėvui, 
bandančiam išgyventi vien tik iš vargano mokytojo 
atlyginimo, nei išpaikinta mergaitė su visais įpras- 
tiniais to skiriamaisiais ženklais: klostėtas sijonėlis, 

palaidinukė su pernešėlėmis, portfelis, pakankamai 
skambi pavardė ir taip toliau. Gyvenanti iš tėvelio 
pinigų, kaip tokiais atvejais sakoma. 

Jis buvo įpratęs prie reakcijos, kurios ir buvo ga- 
lima tikėtis iš tokių tradicinių ir niekuo nustebinti 
negebančių jaunų damų. Kad jos pasipiktinusios 
išrausta, išgirdusios jo gerai pamatuotus teisingus 
žodžius ir pavyzdžius iš tikro gyvenimo, apie kurį 
jis šį tą išmanė, o jos ne. 

Liūdniausias dalykas tokioms jauniklėms, ma- 
nančiomis, kad jos vienintelės gali matyti ir tuo 
pačiu laužyti nusistovėjusią tvarką, kad cik jos yra 
pasiruošusios pateikti siurprizų arba turi naujų, 
kitokių minčių, yra tai, kad, priėjus prie reikalo, 
kai kas nors priverčia jas tikrai prikąsti liežuvį, jos, 
užuot smalsiai žengusios į priekį, užuot bandžiu- 
sios daugiau apsižiūrėti kas ir kaip, priimti iššūkį, 
jos atsitraukia, sprunka, pabrukusios uodegą, tarsi 
pasipiktinusios. 

Tačiau netrukus po pokalbio apie Kitę G. ir 
kaltę prasidėję santykiai, ar kaip tai pavadinti, 
buvo tarsi prievartinis mechanizmas. Jis nežinojo, 
ko jam su ja griebtis. Savo keistomis reakcijomis, 
salėje nuaidėjusiu juoku ir keistomis kalbomis, ji 
nedavė jam ramybės nei tiesiogine, nei, visų pirma, 
perkeltine prasme. Be to, kartais jam atrodydavo, 


kad jinai persekioja jį. 

Vis dėlto ji „neužkabino“ jo nei dvasiškai, nei 
fiziškai. 

Iš tiesų tai ji visada rodė iniciatyvą: trumpi 
santykiai, kuriuos sudarė dvi trumpos sueitys ant 
sofos vienišo tėvo namuose, kol vaikai svečiavosi 
pas motiną. 

Nė vienam iš jų tai nesukėlė didesnio pasiten- 
kinimo. 

Jai nepatiko tas vaikų buvimu persmelktas 
butas, jame tvyrantis realizmas, nepalikęs vietos 
jos fantazijoms. Jam nepatiko, kad ji nebuvo mo- 
teriškai jautri, nes visiškai nesidomėjo jo vaikais, 
jo, vienintelio šeimos maitintojo, vaidmeniu ir vi- 
sais kasdieniais vargais. Jis buvo pastebėjęs, kad tie 
dalykai paprastai rūpi moterims, tiek vyresnėms, 
tiek ir jaunoms mergaitėms, taip suteikdami jam 
dar daugiau šarmo ir patrauklumo. 

Bla, bla, bla, bla. Ji paleido muziką, triukšmingą 
muziką. Jis turėjo gerą plokštelių kolekciją, kurioje 
buvo, pavyzdžiui, Rolling Stones „Satisfaction“ ir 
panašiai. Ir, Dieve mano, muzika jį perrėkė. 

Kai jie baigė ant sofos ir valandėlę pagrojo mu- 
zika, ji atsikėlė, apsirengė ir paklausė, ar jis nori eiti 
su ja į parduotuves paieškoti žieminių drabužių ir 
patarti dėl jų. 

„Aš esu gerokai išprotėjusi dėl drabužių“, — iš- 
tarė ji vėl su ta pačia arogancija (o tai varė jį iš 
proto!), kaip ir aiškindama apie savo lėtumą ir su- 

stingusį kūną, kai kalbėjo apie Kitės G. nužudymą. 
Ji stovėjo blizgančioje scenoje ir vaidino. 

„Mano mama turėjo audinių parduotuvę, kuri 
vadinosi „Mažasis Bombėjus“. „Mažasis Bom- 
bėjus“ paprastame priemiestyje! Tai, aišku, buvo 
katastrofa. Parduotuvė bankrutavo. Ji niekada po 
to neatsigavo. Labai dėl to krimtosi. Turiu galvoje, 
mano tikroji mama. Nea, su kuria tėtis sugalvojo 
susituokti DABAR.“ 

Jis suprato, kad ji vaidino tam tikrą vaidmenį ir, 
Dieve mano, Dieve mano, ištarė jis sau atgailaudamas, 
kad ją suvedžiojo. Juk ta mergaitė buvo labai nelai- 
minga, elgėsi desperatiškai, jai reikėjo pagalbos. 

„Tu jos ilgiesi?“ — paklausė jis daugiau kaip mo- 
kytojas, toks dėdė gynėjas, o ne pusnuogis meilužis, 
parsigriovęs Lolitą ant sofos savo vienišo vaikų mai- 
tintojo namuose (tarp visų žaislų). 

„Ji įskiepijo man meilę aukštos kokybės drabu- 
žiams ir audiniams.“ 

Įskiepijo. Tai buvo kryžiažodžių entuziasto 
vertas žodis ir, vos tik jį ištarusi, iš karto suprato, iš 
kurios pusės jis atskriejo į jos galvą. Iš Dorisės pusės 
ir ta pusė dabar buvo pavojinga. 

Ji užmynė ant garsus leidžiančio kamuoliuko, 
kuris nuo to sucypė. Garsas ne išsklaidė tą nuo- 
taiką, o toliau žadino kvailystes jos galvoje. Jai rei- 
kėjo išeiti. 

„Nagi, tai nori tos knygos ar ne? Bet pirma tu- 
rėsi pabūti patarėjas.“ 

Reikalas tas, kad jis užduodavo teisingus klau- 
simus. Ir tai blogai. Kad jis buvo kažkoks savotiškas 
žmogus. Net ne kažkoks. Bet ji negalėjo to pakęsti. 
Ir jis taip pat; jis per daug gerai buvo susipažinęs su 
situacija, kuri nuo pradžios iki galo buvo nederama. 
O, jei tik kalba būtų pasisukusi apie vaikus, ilgesį ir 
tai, kaip nepaprasta pakeisti biologinius tėvus, tai 
būtų normalus pokalbis. Nuo jo būtų galėję pereiti 
prie jos tėvų skyrybų (nes jie juk taip ir padarė, iš- 
siskyrė? Argi ji to nesakė? Jis negalėjo to ištarti, nes 
gėdijosi, kad, taip sakant, nelabai įdėmiai klausėsi, 
ką ji pasakojo), dar toliau ir dar toliau. Tačiau taip 
neatsitiko, dabar jie eis į knygyną pirkti knygos 
„Teresė“, tai bus dovana jam. 

Jis nusekė paskui ją į parduotuvę kaip šuo. Ne 
dėl tos knygos, o todėl, kad reikėjo kažkaip deramai 
užbaigti susitikimą. Laimei, jie praleido drabužių 
parduotuves. Panašu, kad išėjusi į gryną orą ji apie 
jas pamiršo ir jis pradėjo savo pasakojimą. 

Jie patraukė tiesiai į knygyną. Jis jos nekentė. Jo 
galva buvo pilna pusiau suformuluoto nepasiten- 
kinimo jos aukštesniosios klasės manieromis, jos 
arogancija, jos ištvirkusia jaunyste, taip kontrastuo- 
jančia su... juo. Milijonų klasikų aptarinėta ir vis 
tiek savo traukos jėgos nepraradusi tema. 

Ein Mann, kuris nori. 

Ein vargšas Mann plačiajame pasaulyje. 

Blizgančioje scenoje: ji buvo sąžinės neturinti 
Lolita, traukusi į klampynę dorą jauną vyrą, nors 
iš šalies atrodė, kad buvo kaip tik priešingai. 

Ir toji istorija turėjo būti „paslaptis“. Labai 
įdomu, nors imk ir žiovauk. 


Kad einant į knygyną būtų apie ką kalbėti, jis 
papasakojo jai apie knygos, kurią ji jam nupirks, 
veiksmą. Ji vadinosi „Teresė“, tai buvo aukščiausio 
lygio prancūzų klasika. Apie morerį, mėginusią nu- 
nuodyti savo bjaurų vyrą. Jis tikrai buvo bjaurus, 
tai romane buvo sakoma tiesiai šviesiai. Jis pagavo 
ją už rankos ir skyrė bausmę. Jis paliko ją vieną 
sodyboje miške, kur jiedu gyveno (ji nekentė gyve- 
nimo miške). Paliko ją badaujančią, vienišą, niekas 
negalėjo su ja pasikalbėti ar prie jos prisiliesti. Kai 
ji išpirko savo kaltę, prieš pat jai išeinant, mirš- 
tant, jis grįžo į sodybą, ištiesė jai ranką ir pasiėmė 
atgal į didelį miestą, ko ji visada troško, suteikė jai 
laisvę, kurios visada troško, ir normalų išlaikymą. 
Jie išsiskyrė tame dideliame mieste esančioje kavi- 
nėje. Tvyrojo keista atmosfera, persmelkta jei ne 
draugiškumo, tai naujos abipusės pagarbos vienas 
kitam. 


„Nuo kaltės neįmanoma pabėgti, - pasakė mei- 
lužis, — ją reikia išpirkti.“ 

„Kaltės išpirkimas yra ne žodžiai, — tęsė jis, — 
kaltė turi būti išperkama veiksmais. Veiksmais.“ 

„Ber kaip, Dorise?“ - paklausė Sandra savyje. 

Krito lipnios, drėgnos snaigės. Pučiant vėjui 
jos buvo šaltos, beveik ledinės. O jos viduje toks 
skausmas, kad beveik buvo galima pačiupinėti. 


Jie buvo praėję pro drabužių parduotuvę ir sto- 
vėjo prie knygyno. 

Ji atsigręžė į jį didžiojoje blizgančioje scenoje, 
tik dabar tai buvo asmeniška, pažvelgė į akis ir iš- 
tarė: 

„Ar galiu paklausti vieno dalyko? Kodėl tu viską 
pasakoji iš anksto? Jei tu pasakoji veiksmą išanksto, 
skaityti visai nebeįdomu. Tai kodėl aš turėčiau tai 
po to skaityti? Kodėl?“ 

Ber jis neatsakė. Jis ignoravo ją. Tada jie atsidūrė 
knygyne. Būtent ten, kai jai pasidarė kaip niekada 
bloga, viskas buvo blogai, ji suprato negalėsianti 
iki galo žaisti to žaidimo, vaidinimo ar kas ten pa- 
galiau buvo. 

Ji buvo beprarandanti savirvardą. Po kelių mi- 
nučių, prie apgailėtinos klasikų lentynos, labai 
gerai sistematizuotame knygyne, mieste prie jūros, 
ji pratrūko. 

Būtų neteisinga sakyti, kad ji pavargo nuo savo 
vaidmens. Iš tiesų toks apibūdinimas būtų, taip 
sakant, tik kaip pagyrimas visoms pusėms. Tačiau 

teisybė, o apie tai jai buvo kaip reikiant priminta 
gatvėje, kai jis vis pasakojo ir pasakojo tos knygos 
veiksmą, kad ji nepajėgs su tuo susitvarkyti. Nesu- 
gebės vaidinti to vaidmens iki galo. Pats vaidmuo 
jai patiko. Dieve mano, kaip buvo lengva vaikšti- 
nėti gatvėmis ir eiti per gyvenimą su savo gerokai 
vyresniu meilužiu, atlikti visą Lolitos repertuarą, 
ar kaip ten vadinasi. 

Tačiau ji buvo ne tokia. Ji tebuvo maža mer- 
gaitė. Mažas vaikas pasaulyje. 

Ji nebeturėjo jėgų. Kojos blizgančioje scenoje 
tapo drebučiais. 

Vargšė, vargšė Sandra. 

Tada, knygyne, prie prancūzų klasikų lentynos, 
ji staiga sustojo ir ėmė skiemenuoti kaip vaikas: 

„Nešdinkis! Daugiau nebenoriu tavęs matyti!“ 

Ir tai visai nebuvo erotiška. Ir joks ne žaidimas. 
Tiesiog nemalonu ir bjauru. 

„Liaukis mane persekioti! Liaukis prie manęs 
kabinėtis!“ 

Tai buvo nebe paryręs, o paprastas vaikas. Vaikas 
su visomis savo ydomis ir trūkumais, su savo ego- 
izmu, altruizmu, mielumu, silpnumu ir stiprybe. 
Savo pasitikėjimu ir pažeidžiamumu. 

Vaikas, su kuriuo joks normalus suaugęs žmogus 
net nesapnuotų turėti erotinių santykių. 

Ojis nebuvo nenormalus suaugęs. Juk tikrai ne 
vaikas jos asmenyje kažką žadino jo viduje. 

Jis stovėjo spūstyje ir viską suprato. Prasibrovė 
pro žmones prie kasos, toliau nuo jos. Sumokėjo 
už knygą pats ir išėjo. Greičiau, greičiau, toliau nuo 
ten. Ji liko stovėti prie prancūzų klasikų. Ir verkė. 

Jaunos mergaitės verksmas. Didelės ašaros tyliai 
riedėjo skruostais. 


Jis liovėsi mokytojavęs prancūziškoje mokyk- 
loje. Parašė jai laišką, kuriame prašė atleidimo. 

Atleisk. Atleisk. Atleisk. Atleisk. 

Ji rašė rašinėlį, kurį ketino įteikti jam kaip at- 
sisveikinimą. Rašinėlis niekada nebuvo baigtas. 
Jis buvo apie žaidimą, kuris vadinosi Amerikietė 
mergaitė. 

Prancūziškai tai buvo „La f:/le americaine“. 

Tačiau tuo pat metu ji norėjo greičiau nei greitai 
viską pamiršti. Viską ištrynė iš atminties. 

Nors šiaip, iš išorės, nieko nesimatė. Ji ir to- 
liau gyveno kaip ir prieš tai. Liko prancūziškoje 
mokykloje, kur kitais metais išlaikė baigiamuosius 
egzaminus. 


Būtent tą laišką nuo savo vyresnio meilužio — 
atleisk, atleisk, atleisk, atleisk — stovėdama prie ba- 
seino krašto, ji plėšė į mažus, mažus skutelius, kai 
Olandietis ir jo naujoji jaunoji žmona Kenė grįžo 
į namą pelkėtoje miško dalyje po kelių savaičių 
jūroje ir skubotų vestuvių Panamos kanale. 

Baseino paviršiuje tebeplaukiojo Ingetos Her- 
man cigarečių nuorūkos. 

Ji suplėšė popieriaus lapus į skutelius, prieš tai 
prilanksčiusi iš jų lėktuvėlių. 

Kenė, naujoji tėčio žmona, po kelių dienų 
graibstė iš vandens baseino graibštu cigarečių nuo- 
rūkas, popieriaus skiautes... 

Išėjo beformis visokio mėšlo gniužulas. 

„O kas čia? Meilės laiškas?“ 

Ir nusišypsojo savo šviesia šypsena, ne visai ne- 
kalta, bet atvira ir šviesia. 

Ir tada negalėjai atsakyti taip, kaip viskas buvo 
iš tiesų. 

„Linkiu jai viso pasaulio laimės, jai buvo ne- 
lengva.“ Taip sakė Kenės sesuo, Ingera Herman. 


Ištisus metus prieš tai Olandietis nuobodžiau- 
damas praleido Iškilmių salėje. O nuobodžiau- 
damas galvojo. Vis galvojo. Kol jis galvojo, galvoje 
ėmė kažkas formuotis. Tai buvo jachta. Ilgainiui 
kontūrai galvoje darėsi vis ryškesni. Tai buvo bu- 
rinė jachta. Pamažu atsirado ir kitos detalės: ilgis, 
plotis, aukštis virš vaterlinijos ir panašiai. Tikrų tik- 
riausia Nautica: jachta. Ant laivagalio puikavosi 
pavadinimas. Jachtos pavadinimas buvo, visai ne- 
nuostabu, „Laisvė“. 

Tik tada Olandietis suprato, kad tai bergždžia 


svajonė. Laisvė. Kas šiais laikais norėtų jachtos pa- 

vadinimu „Laisvė“? Olandietis dar turėjo pakan- 
kamai saviironijos, kad susiprastų nusijuokti, kai 
viskas tapo per daug akivaizdu. 

Ir Olandietis juokėsi. „Ho, ho, ho.“ Net ledo ga- 
baliukai skimbčiojo beveik išgertame grogo stikle, 
kurį ištiesė Ingetai Herman arba, kai Ingetos nebū- 
davo, savo dukrelei, kuri per tuos metus galutinai 
suaugo. Ji paėmė stiklą ir įpylė dar. 

Ištiesė stiklą atgal ir prisuko muzikinio centro 
garsą. Kartais vienatvės valandomis Olandietis taip 
pagarsindavo, kad kolonėlės imdavo traškėti. Jis 
paėmė stiklą ir vėl pagarsino muziką; jos reikėjo 
kaip akompanimento jo svajonėms. Pasinerti į tas 
svajones buvo ganėtinai malonu, nesvarbu, kad jos 
kol kas tebuvo viso labo svajonės, o muzika kaip 
koks mūras turėjo saugoti nuo bet kokio galimo pa- 
šalinių įsibrovimo į jas. Nuo viso išorinio pasaulio. 
Nuo Ingetos Herman, nuo visko, kas buvo susiję 
su mergaite, nuo visiškai visko! 

Kartais Sandra sėdėdavo kartu su juo Iškilmių sa- 
lėje, apimta to paties ekstremalaus nieko neveikimo. 
Gurkšnodama iš stiklo. Šiaip jau ji neturėjo nieko 
prieš muziką, bet šį kartą pasitaikė Spartacus - me- 
lodija, kuri Olandiečio pasaulyje prilygo muzikai iš 
„Onedino linijos“. Tai buvo vienintelis Olandiečio 
žiūrimas televizijos serialas. Jis buvo apie — siurprizas, 
siurprizas — laivyba užsiimančią giminę ir po pasaulį 
plaukiojusį nevedusį kapitoną. 

Ne, Sandra tikrai neturėjo jėgų leistis į visus 
serialo niuansus, o ir pati muzika buvo d.u.g.n.a.s, 
tikrai. 

Ber Olandietis vėl užsimerkė. Taip. Ji tebebuvo. 
Jachta. „Įdomu, - galvojo jis, — žavinga.“ Ir pagar- 
sino muziką kaip mūrą aplink ją. 

Per tą laiką mergaitė išėjo, užlipo laiptais į pirmą 
aukštą. Nuėjo į savo kambarį užmušinėti laiko, da- 
ryti savo dalykėlių. Į kiemą įvažiavo mašina. Ingetra 
Herman užbėgo laiptais ir smuko vidun nuo lauke 
pilančio lietaus. 

„Ketinu vėl pradėti buriuoti“, - atsargiai pasakė 
Olandietis, kol Ingera Herman pylėsi sau pirmą 
stiklą. 

„Ar mes ką tik nebuvome išplaukę?“ — paklausė 
Ingeta Herman, sunkiai slėpdama susierzinimą. Vis 
dėlto ji stengėsi, nes žinojo, kad tai jautri tema. 

Išplaukę. Olandietis nesiteikė atsakyti Ingetai 
Herman, tik kažką sumurmėjo beveik be garso. 
„Tu nuostabi moteris, Ingera, bet...“ - kartą pasakė 
jai. Būtent taip ir buvo. Ji buvo nuostabi moteris, 
nuostabi kaip kažkas (trumpą taurumo akimirką 
pagalvojo Olandietis), tačiau tinkama partnerė ji 
nebuvo. Bent jau ne jam. 

Ir vieną dieną jo paprasčiausiai nebebuvo. Vėl 
išplaukė į plačiąsias jūras. O grįžęs parsivežė naują 
žmoną, dar visai jauną merginą. Ji buvo Ingetos 
Herman sesuo Kenė, mergautine pavarde de Vair. 

Jie susitiko kažkada vasaros pabaigoje. Egėjo 
jūroje. Kenė buvo nusamdyta kaip įgulos narė 
vienoje iš dviejų jachtų, kurias Olandiečio fArmelė 
nuomojo žmonėms, norėjusiems privačiai paplau- 
kioti tarp salų. Pats Olandietis buvo vienos jachtos 
kapitonas. Iš pradžių ne tos, kurioje dirbo Kenė, 
o kitos. 

Tai atsitiko uoste. Olandietis išgelbėjo skęs- 
tančią Kenę. Prieplaukoje ji įkrito į vandenį iš savo 
jachtos, prišvartuotos prie tos, kurios kapitonu 
buvo Olandietis. Vandenyje ją apėmė panika. Ji 
mokėjo plaukti, tačiau ne per geriausiai ir situa- 
cijos rimtumą suvokęs Olandietis šoko iš paskos 
ir ištraukė ją į savo jachtą. Tą bylojo legenda, kuri 
buvo pasakojama jaunavedžiams grįžus į namą pel- 
kėtoje miško dalyje. Legenda buvo svarbi, turėjo 
būti svarbi, nes tarp Olandiečio ir Kenės galėjo 
išeiti kažkas tikro. 

Praėjus po to įvykio kelioms savaitėms jie ty- 
liai susituokė. Namuose apie visą tai Olandietis 
normaliai pranešė tik po vestuvių, prieš pat poros 
sugrįžimą į namą pelkėtoje miško dalyje. 

„Čia yra, na, Kenė, - supažindino „jaunas mo- 
teris“, ar kaip ten pasakyti, Olandietis ir pridūrė, 
gana juokingai, - jūs gal ir pažįstamos.“ 

„Marėmės“, — ištarė Kenė, žvaliai ir nerūpes- 
tingai. Ji buvo įdegusi saulėje, ilgais šviesiais plau- 

kais ir vilkėjo baltais drabužiais. Sandra konstatavo, 
kad būti jos draugijoje tikrai malonu. 

Tai dėl tos šviesos, kurią Kenė visada skleidė. 
Taip pat ir tais laikais, prieš ištisą amžinybę, va- 
saromis, kai dar buvo gyva Dorisė ir Sandra su ja 
trynėsi aplink jos seserį Ingetą Herman moterų 
name, o Kenė Antrajame Kyšulyje buvo atvėrusi 
Stiklinio namo duris jūros vaikėzams. 


Ingetai Herman, turėjusiai likti daugiau ar 
mažiau „gera drauge“, ypač su Sandra, Olandietis 
prisiekinėjo nežinojęs, kad jos seserys. „O paskui 
jau buvo vėlu. Ji juk... Viskas įvyko taip greitai. 
Tik žybt - ir aš jau pavergtas vyras. Pabandyk su- 
prasti, Ingeta Herman. Tu nuostabi moteris, Ingeta 
Herman, bet...“ 

„Tai beveik visų blogiausia, - galvojo slapta kitu 
telefonu besiklausanti Sandra. - Tu nuostabi mo- 
teris, Ingeta Herman, bet...“ 

„Aš suprantu tave, - atsakė Ingera Herman kaip 
krislas blaiviu balsu. - Kenė ypatinga. Kenė yra 
vyro moteris. Rūpinkis ja. Jai nebuvo lengva.“ 

Ir pridūrė, po gerai apgalvotos ir dar blaivesnės 
pauzės: 

„Jei būčiau vyras, neabejotinai irgi pamesčiau dėl 
jos galvą. Vienintelis mane stebinantis dalykas, — 
užbaigė sakinį jau mažiau blaiviu šaižiu juoku, ku- 

riame galutinai išlindo užgautas išdidumas, — tai 
ką, dėl Dievo meilės, ji mato tavyje?“ 

Ir pabaigoje iškošė: 

„O tu, Sandra, tuojau pat padėk ragelį!“ 


Pirmą kartą atvykusi į namą pelkėtoje miško 
dalyje ir jį apžiūrinėdama Kenė kartojo „gražu“, 
„ypatinga“ beveik apie viską, ką tik aplink save 
matė. Nors buvo aišku, kad ji turbūt negalėjo 
taip galvoti, vis tiek tai skambėjo taip, tarsi ji ti- 
krai būtų taip maniusi. Ji dramatiškai neištemp- 
davo žodžių kaip Lorelei Lindberg, vaikščiojusi 
aplinkui ir konstatavusi „įdomu“ ir „žavinga“. 
Ji nešmirinėjo, nerasdama vietos, iš kambario į 
kambarį kaip Ingera Herman, su vyno taure ir 
smilkstančia cigarete, ieškodama vietos, kur ga- 
lėtų ramiai pabūti su savo knygomis ir popieriais, 
ta medžiaga disertacijai, kurią tikrai būtų gera 
surinkti į prasmingą visumą. 

Kenė nebuvo panaši nė į vieną iš jų. Ji buvo tiesi 
ir nerūpestinga. Gal ir todėl, kad namas pelkėtoje 
miško dalyje jai nieko nereiškė, jis neturėjo nieko 
bendro su jos svajonėmis ir viltimis kaip Lorelei 
Lindberg atveju („aš tau parodysiu, kaip atrodo 
tavo svajonės“) ir vai nebuvo vieta, kurią jai kaž- 
kaip reikėjo atsikariauti iš Olandiečio kaip Ingetai 
Herman, kuriai Olandietis visada aiškindavo, kad 
ji negalinti visą savaitę gyventi kartu name pelkė- 

toje miško dalyje. Juk Olandietis ir Kenė buvo jau 
susituokę. Tai, kad Kenė dabar čia gyvens, kad čia 
dabar ir jos teritorija, buvo savaime suprantamas 
dalykas. 

„Miela, malonu“, - kalbėjo Kenė ir skambėjo 
taip, tarsi ji taip ir manytų. Gal ir toliau taip manys, 
vis ta pačia vėsia maniera. Gal su namu taip ir rei- 
kėjo elgtis, nes dabar buvo labai ramus ir tam tikra 
prasme harmoningas laikotarpis, laikas, kai Kenė 
gyveno ten su Olandiečiu ir Sandra Vern. 

Po kiek laiko jie vis tiek persikels į butą mieste 
prie jūros. Neatsisakys namo pelkėtoje miško da- 
lyje, tiesiog išvažiuos žiemą, kas, dėl įvairių prie- 
žasčių visiems trims iš tikrųjų bus visiems laikams. 
Tačiau ir tai įvyks nepastebimai ir be jokio bruz- 
desio. Paprasčiausiai įvyks. Ir neturės nieko bendro 
su namu pelkėtoje miško dalyje. 

Be to, Kenė buvo ne iš tų, kurie reiškia savo 
nepasitenkinimą, ji tiesiog buvo kitokia. Tikrai 
malonus žmogus bendrauti, tą Sandra galėjo 
konstatuoti kaskart. Visai kaip sakė jos sesuo In- 
geta Herman: 

„Jei tai būtų ne Kenė, tada aš gal... nežinau. 
Iškabinčiau jam akis? — ir nusijuokė, tarsi mintis 
būtų buvusi tokia neįtikėtinai kvaila. — Ne, nie- 
kada gyvenime. Kenė yra visko verta. Jai nebuvo 
lengva.“ 


Tai buvo dėmesio vertas kilniaširdiškumas. 

Ber. Ką veikti su tokiu šviesiu ir nekomplikuotu 


žmogumi šalia? 


„Čia aš gyvensiu, — pasakė pirmą kartą į siaurą 
koridorių įžengusi Kenė, — tikiuosi, man čia pa- 
tiks.“ 

„Aš ne iš tų, kuriems rūpi namo įrengimo 
smulkmenos, — pridurs tarsi atsiprašydama, bec 
nelabai stipriai, tai irgi nebuvo jos stilius. Ji neieš- 
kojo problemų ten, kur jų nebuvo, tuo atžvilgiu 
jie buvo panašūs su Olandiečiu — bėgo laikas, o 
name pelkėtoje miško dalyje viskas galėjo likti kaip 
anksčiau, išskyrus rūsį. — Bet augalai man patinka. 
O tas baseinas klaikus.“ 

Staiga Olandietis atvirai pažvelgė į Sandrą, 
prašydamas pagalbos. Jis nebuvo nusiteikęs per- 
versmams. 

Sandra nusuko akis į šoną. Staiga ji ėmė vengti 
savitarpio supratimo su juo. Net mažiausio. Ji taip 
nuo visko pavargo, taip pavargo. Tai JIS įvėlė juos 
į visą tai, tai jis parsivedė Kenę į namą pelkėtoje 
miško dalyje. 


„Jie palaidojo ją baseine.“ 
„Prakeiktas nusenęs erotomanas“, — Dorisės žo- 
džiais galvojo ji apie Olandietį, stovėdama prie kito 


baseino krašto, kuriame plaukiojo popiergaliai, 

cigarečių nuorūkos ir panašios šlykštynės. Staiga 
taip susijaudinusi (ne supykusi, bent jau ne ant 
Kenės, ji juk buvo niekuo dėta), kad pamiršo įsi- 
siurbimo žymes ant savo kaklo. Visiškai pamiršo 
jas paslėpti. 

„Kokia šiukšlina bala, — linksmai nusijuokė 
Kenė ir atsigręžė į Sandrą. — Augini lelijas?“ 

Olandietis paliko jas vienas. Ji nežinojo, ką pa- 
sakyti. Ir toliau buvo suglumusi, toliau raudonavo 
ir galiausiai turėjo tiesiog pasitraukti, nes tikrai ne- 
buvo ką sakyti. Olandietis delsė. Tyčia, žinoma. Jis 
buvo didelis meistras, kai reikėdavo vengti keblių 
situacijų, o dabar dar rado sau pasiteisinimą, girdi, 
jaunos, beveik vienmetės moterys turi kartą ir vi- 
siems laikams viską išsiaiškinti tarpusavyje. Nuo 
pat pradžių. Nors gali būti, kad Kenė ir pati pasiūlė 
tai Olandiečiui dar prieš jiems atvykstant į namą 
pelkėtoje miško dalyje kaip tik tada, kad spėtų pa- 
matyti lietuje tarp savo lagaminų stovinčią Ingetą 
Herman. Ji laukė taksi automobilio, kurį, savaime 
suprantama, buvo seniausiai išsikvietusi, bet jis vė- 
lavo. Taigi, jos pažeminimas buvo totalus — visi trys 
turėjo stovėti lyjant lietui ir kalbėtis. 

Ji buvo tokia „vyro moceris'. 


Prasilenkdama su Sandra ant laiptų Kenė yliai 
jai ištarė, taip, kad neišgirstų Olandietis: 


„Ir ką gi tu veikei? Kissing disease. Štai. Paimk.“ 

Nusirišo skarelę ir ištiesė Sandrai, ši jos ne- 
paėmė, tačiau užuominą suprato geriau nei gerai. 

Eilė tamsių įsisiurbimo žymių ant kaklo. Ji buvo 
pamiršusi. Priešpiet, dar nepasirodžius Olandiečiui 
ir Kenei, vien tik išvydusi tas žymes, pajuto geidu- 
lingą kutenimą pilve. 

Nimfomanė. 

Ir nepasakytum, kad nuo to pasidarė geriau. 
Nuo to, kad ji manė, jog su Kene viskas gerai. Taip 
velnioniškai gerai. 

„Ačiū, — atsakė ji, - kad priminei.“ 


„Nežaisk su ugnimi, Sandra, — praėjusį vakarą 
name pelkėtoje miško dalyje apie tas pačias žymes 
ant Sandros kaklo pasakė Ingeta Herman. — Noriu 
pasakyti, TAIP PAT ir tam, kad tau būtų aiškiau, 
jog norėčiau paskatinti tave, kad nepradėtum elgtis 
kaip psichopatologinių atvejų studijos objektas. Tu 
žaidi su dalykais, kuriais netiki, kurie nėra tu. Bet 
staiga tai esi tu.“ 

„Nieko nesupratau“, — abejingai atsakė Sandra. 

Ingeta Herman nekantriai numetė į baseiną 
vieną iš nesuskaičiuojamų pusiau surūkytų ciga- 
rečių ir nugėrė didelį gurkšnį iš šampano taurės, 
po to pabandė nužvelgti Sandrą kiaurai veriančiu 
žvilgsniu. Iš dalies jai tai pavyko, kad ir buvo jau 
kaip reikiant išgėrusi. 

„Nepamiršk, kad jei kažką pakankamai ilgai 
darai, tai tuo ir pavirsti. Tavo įsisiurbimo žymės 
ir mėlynės — maži fetišai, sukeliantys kutenimą 
tau viduje. Kažką, kas primena pasitenkinimą. Tu 
nori jausti, kad gyveni. Gyvenimas. Neabejoju, 
kad daug žmonių mielai pasinaudotų galimybe 
dirstelėti į tavo vadinamąjį dvigubą gyvenimą. Tai 
kažkas, apie ką mielai būtų rašoma. Skaitoma. O 
dar geriau - kuriami filmai. Su daug ištęstų nuogų 
scenų iš antrojo gyvenimo. 

Mergaitė palaidinuke su petnešėlėmis, klos- 
tuotu sijonėliu ir portfeliu, o po tuo visiškai nuoga. 
Dieve mano, - atsiduso Ingera Herman ir prisidegė 
naują cigaretę. — Tu esi vaikščiojanti ir stovinti pa- 
viršutiniška seksualinė fantazija. Tau visai nereikia 
tokio vaidmens.“ 

„Bet klausimas štai koks, - užbaigė Ingeta 
Herman, — ar tai apskritai kaip nors susiję su tuo, 
kas degina. Klausimas yra ar visa tai... ar visos išri- 
kiuotos armijos nėra tik maskuojamasis manevras, 
turintis atitraukti dėmesį nuo ko kito.“ 

Poto jos plaukiojo baseine, ji ir Ingera Herman 
kartu, paskutinį kartą name pelkėtoje miško da- 
lyje. 

Vandenyje, kuris lėtai, lėtai sunkėsi į plyšius, į 
žemę po jomis. O gal tai buvo sapnas? Plaukiojo 
tarp cigarečių nuorūkų. Šlykštoka, ar ne? 

„Jis ją nušovė. Netyčia. Ji mirė. Baseine. Jie ten ją 
ir palaidojo. Po plytelėmis.“ 


Sandra. Jai patiko atspaudai ant jos kūno. Tos 
žymės, tiesą sakant, kėlė kutenimą pilve. Iki šiol. 
Kenės žvilgsnis į jas privertė labiau nei Ingetos 
Herman žodžiai kada nors suvokti, kad jos buvo 
paikos, vaikiškos ir keliančios juoką. 

Kissing disease. Plati Kenės šypsena. 

„Būdas būti su savimi.“ 

Atleisk. Atleisk. Atleisk. Atleisk. 

Baseine dabar. 

Ir Kenė: „Augini lelijas?“ 


„Jei manai, kad aš po tavęs tvarkysiu, tai klysti, — 
pasakė Ingera Herman ryte prieš išvažiuodama, — 
neketinu rinkti šiukšlių po tavęs.“ 

„Tai iškūrensime pirtį ir nusiplausime nuo savęs 
senąjį gyvenimą“, — pasiūlė ji iš vakaro, kai buvo 
aišku, kad Olandietis ir Kenė grįš kaip jaunave- 
džiai. Tai buvo paskutinis kartas su Ingeta Herman 
name pelkėtoje miško dalyje. 

„Ir atšvęsime mano išvykimą“, — pridūrė Ingera 
Herman sau. Po to jos atsidarė begalę putojančio 
vyno butelių ir susidaužinėjo, susidaužinėjo... 

Pirtis įkaito ir jos maudėsi. Išsiprausė, įšoko į 
baseiną, dar išgėrė. Ingera Herman sėdėjo ant ba- 
seino krašto ir porino apie gyvenimą ir kaip jį reikia 

gyventi. Būdama girta ji jautė didžiulį potraukį 
tokiems filosofavimams. 

Apie tikslo siekimo ir planavimo svarbą. Ne tik 
studijuojant, bet ir šiaip. Gyvenime. „Gyvenime, 
kaip visumoje“, kaip ji visą laiką kartojo. 

„Žvelgiant į gyvenimą kaip į visumą, - konsta- 
tavo Ingeta Herman, — jis yra gana trumpas. Pro- 
tinga gyventi sąmoningai, kaip sako Toro, matant 
konkrečius tikslus. Kaip ten sakoma tame Nilso 
Ferlino eilėraštyje? „Prisimink, kol tavęs nenu- 
vijom, o vaike, kurs basas esi... - Ingeta Herman 
prisidegė cigaretę ir tęsė. - Mano supratimu, to 
eilėraščio prasmė — žmogui yra suteikiamas tam 
tikras kiekis galimybių ir šansų, tačiau jis nėra 
begalinis. Jei nepasinaudosi savo galimybėmis, tai 
niekas neateis ir neduos naujų. Ir, be to, galiau- 
siai mes visi esame vieniši. Niekas nieko mums 
neduoda. Turime būti tam pasiruošę. Suaugti ir 
tai priimti. Prakeikta, velnioniškai neaprėpiama 
vienatvė.“ 

Ir po pauzės visiškai kitu, iškankintu, tarsi mažo 
žvėrelio balsu: 

„Nežinau, ar aš suaugau. Aš nieko nežinau.“ 

Ir Ingera Herman pratrūko raudoti. Raudojo 
plačiai išsižiojusi, neužsidengusi veido rankomis. 
Gal kokią minutę. Buvo nemalonu tai matyti, nors 
tuo pat metu Sandrą užplūdo švelnumo banga ir ji 
prakeikė Olandierį ir jo bjaurumą, kad sugalvojo 

iškeisti tai į... taip, į seserį, be kita ko. „Kenė yra 
vyro moteris, — sakė Ingeta, — tai ne jos kaltė, ji 
užsitarnavo laimę, jai nebuvo lengva. Toks kaip jis 
galės vaikščioti aplinkui ir pristatinėti ją kitiems, 
pats būdamas stiprus pusamžis vyriškis. „Mano 
jauna, graži žmona.“ 

Ir vieną akimirką, būtent tada — o gal tai apgir- 
timas privertė Sandrą taip pagalvoti? Ji nežinojo, 
tačiau buvo aišku, po to ji niekada nebus taip arti 
visiškos kapituliacijos, visko išpasakojimo. Tą va- 
landėlę, tokią kankinamą, bet vis dėlto staiga tokią 
kupiną atvirumo ir galimybių, ją persmelkė fantas- 
tiška mintis. O kas jei... kas jei ji dabar viską pa- 
pasakotų Ingetai Herman? Nuo pradžios iki galo. 
Nieko nepamiršdama. Viską, tiesiai, šviesiai ir be 
užuolankų. 

Kaip per išpažintį. 

„Susitaikymas yra veiksmas“, — sakė Meilužis. 
Tas, kuris iki mėlynumo sukandžiojo jai kaklą 
antrosios ir paskutinės sueities metu prieš kelias 
dienas. 

„To negalima apeiti. Nors kartais būna ir tai — 
malonė.“ 


Tai buvo svaiginantis jausmas. Palengvėjimo, 
laisvės, įsitikinimo. Tačiau tik akimirką, kuri lygiai 
taip pat greitai ir praėjo. Ingera Herman liovėsi 


verkti. Tiesiog liovėsi. Nusijuokė, prisidegė naują 


566 


cigaretę, prisipylė taurę ir vėl buvo lyg niekur nieko. 
Ingeta, Ingeta. 

Po to labai greitai leidosi į tolimesnius apmąs- 
tymus, į savo begalinius monologus. Vėl žodžiai, 


žodžiai, žodžiai. 


Ji buvo vardu Lasi (ežero Lasi). Keista scena. 
Ten, ant baseino krašto, su šlapiu maudymosi 
kostiumėliu. Ji, įsisupusi į frotinį rankšluostį, su 
kalyte Lasi. 

Visiškai kitoks šuo nei šilkinis šunelis, tas, kuris 
buvo anksčiau. 

Vėliau, pačiu paskutiniu Sandros gyvenimo ten 
momentu, tas šuniškumas suteiks jai vieną iš pas- 
kutinių žeminančių pravardžių. 

Netos veislės šuo. 


Bet kol kas: Ingera Herman gulėjo ant nugaros 
su šlapiu maudymosi kostiumėliu ir cigarete, ta 
amžinąja cigarete. Kaip negyva, tokia girta, taip 
toli. Be to, baseino patalpoje buvo gana šalta ir ne- 
nusivilkus po maudynių šlapių drabužių buvo ga- 
lima lengvai pasigauti, pavyzdžiui, šlapimo pūslės 
uždegimą, tačiau atrodė, kad Ingetai Herman tai 
visiškai nerūpi. 

Akimirka buvo praėjusi. 

Ingera Herman užmigo. 

Tačiau kitą rytą ji vėl buvo ant kojų. 

Ir vėl persišaldė būtent Sandra, o ne Ingeta 
Herman. Dėl to turėjo apsilankyti poliklinikoje, 
kur jai buvo išrašyti vaistai nuo ūmaus šlapimo 
pūslės uždegimo. 

„Galiausiai, - pasakė Ingera Herman, — mes 
esame tokie bejėgiai.“ 

Ir daugiau jos niekada neplaukiojo tame ba- 
seine. 

Baseine vėl kaupėsi purvas, kol galiausiai Kenė iš- 
leido vandenį ir įrengė jame subtropinį žiemos sodą. 


Sandra miegojo santuokinėje lovoje. Viena, 
po dangaus skliautu, tokiu baltu, padengtu tiuliu 
(naujai įsigytas tinklelis nuo uodų), užsiklojusi 
švarutėle patalyne. Kenė nenorėjo tos lovos. Tik ją 
pamačiusi, Kenė pratrūko juoktis. 

Žiūrint Kenei. 

„Sandra! — sušuko Kenė. — Laikas keltis! Ar vis 
dar miegi?“ 

Ne priekaištaudama, bet vis tiek. Sandra giliai, 
giliai įsikuitė nosimi į minkštą pagalvę. Nė nesu- 
mirksėjo, tylėjo ir apsimetinėjo mieganti, nors 
buvo prabudusi. 

„Nemieganti sapnuotoja, - sakydavo „teta“ 
Olande. - Štai kas tu. Kaip ir kiti olandiečiai.“ 

„Šok iš lovos, — pasakė Kenė, — man reikia pa- 


galbos.“ 

O pagalbos Kenei reikėjo štai kam: ji išleido ir 
kaip reikiant išblizgino baseiną. Padedama Sandros 
nušveitė plyteles ir žavėjosi rezultatu. Po to pripirko 
daugybę augalų, kai kurie jų buvo retos tropinės 
rūšys. Turbūt neatsitiktinai, nes juk buvo gyve- 
nusi su baroniene Stikliniame name (kuris, po 
baronienės mirties jos giminaičių iniciatyva buvo 
išnuomotas ir, pasak Kenės, ji daugiau neturėjo 
su tuo nieko bendro). Gėles ji sodino į didelius, 
gražius vazonus. 

Tai buvo daug šviesos reikalaujantys augalai. Ji 
sunešė vazonus į baseiną ir išilgai jo krašto sustatė 
šviestuvus. Išėjo tarsi perlų vėrinys iš stiprių lempų, 
privertusių baseino keturkampį švytėti. 

Kai augalai pražydo, o tai jie darydavo vienas 
po kito ir niekada nebūdavo taip, kad bent vienas 
jų nežydėtų apačioje; įžūliai, gausiai, ryškiomis 
įvairiomis spalvomis, nepadoriai ir baltai, ryškiai 
geltonai ir su didelėmis piestelėmis, ji sunešė apa- 
čion sodo baldus: mažą stalą ir tris senamadiškas 
kėdes su ornamentais išpuoštomis atkaltėmis ir 
plonomis kojomis. 

„Dabar jis čia, - pasakė ji, - mūsų subtropinis 
povandeninis sodas.“ 

Atrodė jis tikrai beprotiškai, bet ir neginčijamai 
gražiai. 

„Visai jis ne povandeninis“, - paprieštaravo 
Sandra. 


569 


Tačiau Kenė nesiklausė. Ji žiūrėjo į savo teisėtą 
sutuoktinį. 

„Fenomenalu, — ištarė jis, - gražumėlis.“ 
Nauju balsu, kuris buvo kažkoks tarpinis tarp 
aistros, apsimetinėjimo ir nostalgijos (bandymas 
pakartoti seną intonaciją ir įtikinamai ją pateikti). 
Tas balsas atsirado horizonte pasirodžius Kenei. 
Balsas specialiai Kenei. Jis buvo toks panašus į 
balsą, kuriuo Olandietis kadaise kalbėdavo su Lo- 
relei Lindberg, kaip puikios kokybės poliesteris į 
gryną šilką. Tik labai geri ekspertai galėdavo at- 
skirti vieną nuo kito. 

Sandrai jis pasakė: 

„Bus gerai.“ Net ir su ja kalbėjo nauju balsu. 
Keistu tėčio balsu. 

Kas jį darė panašų į svetimą. 


„Gal einam pašaudyti?“ Tie laikai buvo praei- 
tyje. Prie baseino krašto stovintis tėtis apkabino 
dukrą per pečius, tuo tarpu Kenė dėliojo augalus 
ir viskas atrodė kaip specialaus dizaino kapas. 

Sandra pagalvojo: „Aš noriu išvažiuoti.“ 


„Tas nelaimingas sodelis“, — vėliau sakys Kenė 
Ritai dideliame šviesiame bute mieste prie jūros, 
kur Sandra ir Kenė gyveno prieš pat Sandrai pasu- 
kant savais keliais ir dingstant iš akiračio. 

„Manau, tai buvo kažkokia sublimacija, - tęsė 
Kenė, o Sandra slapčia klausėsi už sienos. — Aš taip 
norėjau vaikų.“ 

Gėlės baseine netrukus nuvys. Nepaisydamos 
visų pastangų — joms nepakaks šviesos. Pasaulyje 
nebuvo tokios šviesos, kuri būtų galėjusi nušviesti 
tą baseiną ir vis dėlto tai buvo pati šviesiausia vieta 
name pelkėtoje miško dalyje. 

„Aš kaip karvutė, - pasakys ji Ritai mieste prie 
jūros, — bergždžia.“ 

Kenė, tokia šviesi, tokia verta meilės. 


Rita ant stogo. Ji atėjo stogais ir pasibeldė į buto 
langą. Ji pati gyveno Bakmansonų bute tame pa- 
čiame kvartale ir iššniukštinėjo, kad tarp tų dviejų 
namų yra susisiekimas stogais. Ir pažvelgė į Kenę 
taip, tarsi tai būtų pats natūraliausias dalykas pa- 
saulyje, kad ji taip staiga atsibeldė stogais. Po to 
paaiškino, kad vaikščiojimas stogais buvo kažkas, 
ką ji trūks plyš turinti išbandyti. 

Labai teisingai. Kenę tai sužavėjo. Kaip ir visos 
gražios bei meilės vertos moterys, vidujai Kenė re- 
gėjo save tarsi nemirtingose filmų scenose. Tai, kaip 
pas ją atėjo Rita ir jos tapo geriausiomis draugėmis, 
buvo viena iš jų. 

Vieną gražią dieną per atvirą buto langą Sandra 
ir Kenė staiga išgirdo Ritos balsą. Rita iš Trakteno. 


Jos sužiuro į lauką, o ten, besisukinėjanti ant gre- 

timo namo stogo, buvo Rita. Ji sušuko: „Ateikit!“ 
Kenė, aišku, iš karto reagavo į kvietimą. Sandra 
lygiai taip pat ryžtingai nutaisė grimasą ir pasiliko 
viduje. 

Po to Kenė su Rita ir toliau žavėjosi viena kita 
ant stogo. Dvi merginos po kaminu ir miestas apa- 
čioje. Kokia scena, kokia istorija. Sparnuotu tapęs 
ir sparnus išskleidęs pasakojimas. O Rita su Kene 
spinduliavo, ką jos ir šiaip darydavo. Kompanijoje 
ir viena su kita, jos tiesiog spindėte spindėjo. 


Ritai pasisekė. Ji nedarė jokios paslapties, kad 
būtent taip reikėtų žiūrėti į tą reikalą. Pasisekė. Ji 
gyveno pas Bakmansonus nuostabiame, buvusiame 
Jano Bakmansono sesers (kuri studijavo šokio meną 
Niujorke) kambaryje, o Janas Bakmansonas buvo 
jos vaikinas. 

Jos niekas nebesiejo su Traktenu, buvo pamiršta 
ir pravardė „Žiurkė“. Dabar joje tarsi nebeliko 
nieko panašaus į tai. Ji buvo aukšta ir visais aržvil- 
giais graži, reikia pripažinti, tokia jauna moteris, 
kokių nedažnai galėjai pamatyti netgi mieste prie 
jūros. 

Sandra priešingai, ji nepamiršo. 

Pavyzdžiui, Solveiga. Solveiga, stovėjusi tam- 
soje su išprotėjusia pusbrolių ir pusseserių mama 
Benkio daržinėje, tada, dar visai neseniai, ir susi- 
jaudinusi giliai traukė cigaretės dūmus. 

„Paskutinis dalykas, kurį ji padarė, tai pavogė 
mano švarką ir sukūlė mano mašiną. Sumalė Tor- 
pesonų laukuose. Ten ją paliko, o pati pakeleivinga 
mašina nuvažiavo į miestą. Atsigrūdo pas Bakman- 
sonus. Vidury nakties.“ 

Rita nedarė jokios paslapties iš savo ankstesnio 
gyvenimo Traktene ir viso to. Tiesiog tai pasidarė 
nebeaktualu. Ir kai pirmą kartą pamatė Sandrą, pa- 
žvelgė į ją, galima sakyti, triumfuojančiu žvilgsniu, 
nors ir stengėsi tai paslėpti. Dabar aš čia. Nors ir 
tai buvo sumišę su tam tikru ramiu abejingumu 
viskam, kas buvo anksčiau. Atrodė, viskas joje 
sako, kad tai buvo visiškai nesvarbu. Dabar viskas 
kitaip. 

Sandra prisiminė sunkiai kvapą gaudančią Sol- 
veigą, jos įkyrų rūpestį ir rusenantį pasipiktinimą, 
tai buvo apgaubę ją kaip plėvė, kurią beveik galėjai 
perpjauti. 

„Ji yra pusė, — ištarė Solveiga. - Mes dvynės. 
Tada būni visas tik būdamas kartu.“ 


Tačiau į miestą prie jūros atvykusi Sandra tapo 
bejėgė. Be odos. Nors niekam tai nerūpėjo. Ji gy- 
veno su tėčiu ir jo naująja žmona viename name, 
stovėjusiame senesnėje miesto prie jūros dalyje. 
Tėčio naujoji žmona, kaip sakyta, buvo Kenė. 

Tai ji išrinko burą. Prašmatnų, su daug kam- 
barių. Kambariai, kambariai, kambariai su aukš- 


573 


tomis lubomis, į visas puses išeinantys langai. Į jūrą, 
į dangų, į vidinį kiemą. Bet mažoji Sandra nerado 
ten savo vietos. 

Klampojo šaligatviu, apsiavusi sunkiais batais 
su auliukais, vangiai ir be tikslo. 

Miestas prie jūros kėlė jai pasidygėjimą. Buvo 
nei didelis, nei mažas, turėjo lygiai vieną bulvarą, 
porą esplanadų ir pulkus prastai apsirengusių bei 
vienas į kitą skersakiuojančių žmonių. 

Sandra ėjo namo. Ji nenorėjo namo, bet dau- 
giau nebuvo kur eiti. 

Grįžo į butą, nuėjo į savo kambarį ir užsidarė 
duris. UŽSIRAKINO jas įėjusi, tačiau balsai iš 
gretimo kambario vis tiek girdėjosi. 

„Talismanas, - kikeno jos, — ne tos rūšies 
šuo.“ 

Jie šnibždėjosi apie ją. 

Vienas ar keli? O gal tai buvo tik ji? 

Žiurkė Rita vėl čia. Atėjusi stogais. Blogiausia, 
kad ta istorija buvo tikra.Ten buvo Kenė ir Rita, 
dabar geriausia Kenės draugė, dideliame šviesiame 
bute mieste prie jūros. Ir dar buvo Sandra, ne tos 
rūšies šuo. Olandietis, jos tėtis, buvo išplaukęs į 
jūrą. Vėl. Praėjus vos metams po naujosios san- 
tuokos. „Galbūt jis neištvėrė akistatos su savo 
mirtingumu.“ Tai buvo Ingetos Herman analizė. 
Sandra gana dažnai susitikdavo su Ingeta jos vieno 
kambario butuke miesto pakraštyje. Tai būdavo 

ilgos popietės, jos gerdavo raudoną vyną. Saulės 
spinduliuose jis šviesdavo šilta ir daug žadančia 
spalva. Buvo gražu, vienintelis tuo metu gražus 
dalykas mieste prie jūros. „Tai dažnai būna vienas 
iš neigiamų efektų, kai vyresnis vyras intymiai 
bendrauja su jaunesne moterimi, — tęsė Ingeta 
Herman. - Apie tokius neigiamus efektus retai 
kada šnekama, ypač tada, kai kalbama apie vyresnį 
vyrą ir jaunesnę moterį.“ 

Ingera Herman įtraukė oro ir nusijuokė gerai 
pažįstamu kimiu juoku, kurį Sandra su Dorise 
kažkada buvo taip įsimylėjusios, kad per dienų 
dienas bandydavo jį pakartoti, bet vis nesėkmingai. 
Nors taip jau būna su mėgstamais žmonėmis, juk 
paprastai neatsimeni, kaip jie atrodo, tas pats ir 
balsams, tada, labai seniai, konstatavo Sandra su 
Dorise. „O su tokia moterimi kaip Kenė dar blo- 
giau. Nors tarp mūsų tik ketverių merų skirtumas, 
ji sugeba net ir mane priversti pasijusti kiek nukar- 
šusia ir prislėgta. Na, kaip seni žmonės būna be 
nuotaikos, kai dėl savo lėtumo staiga sunku atlikti 
net pačius paprasčiausius kasdienius veiksmus. Mes 
visi mirsime, tačiau kai tai primenama, tikrai ne- 
linksma. Nepamiršk, kad aš tai sakydama neturiu 
galvoje nieko blogo. Ta jauna moteris, apie kurią 
kalbame, yra mano sesuo.“ 

„„.-arba reikia sakyti veislės“, - toliau kažkas 
kalbėjo anapus sienos dideliame šviesiame bute. 

Ir pakėlė balsą, kad girdėtų Sandra. Taip, tai buvo 
Rita, Žiurkė Rita. Ji turėjo išskirtinių gabumų to- 
kiems dalykams. 

„Ar būtų galima paklausti, kokia ta veislė?“ 

Kenė juokėsi, tačiau linksmai. Rita buvo 
šiurkštesnė. Kenė nebuvo šiurkšti. Ji negalėjo būti 
šiurkšti, ji buvo šviesi, tokia nuostabi, tokia verta 
meilės. 

Mažoji Sandra. Vargšė Sandra. Vargšė, vargšė 
Sandra. Be to, jai taip išdžiūvo burna. Ji suvilgė 
lūpas liežuviu. Liežuvis įstrigo įsivaizduojamame 
viršutinės lūpos plyšyje. O jo būta gilaus. 

Procesas, kurio metu Sandra ėmė virsti nebylia 
zuikialūpe, vėl prasidėjo. 


Iš karto reikia pasakyti, kad tai ir paskutinio 
Sandros mieste prie jūros praleisto laiko prieš jai 
išvykstant aprašymas, persmelktas ekstremalaus 
subjektyvumo. 

Pačios Sandros perspektyvos. 

Kadangi kitų nebuvo. Pasaulis sumažėjo. 

Gali būti, kad Kenė ir Rita kalbėdavo apie visai 
kitus dalykus. Kad Sandra tik įsivaizdavo tai, kas 
vyksta kitoje durų pusėje. Iš tiesų tai labai tikėtina. 
Jos tikrai turėjo ir įdomesnių temų pokalbiams 
nei Sandra, kuri tik savo fantazijose buvo pati įdo- 
miausia tema, nesvarbu, iš neigiamos ar teigiamos 


pusės (zuikialūpės požiūris grįžo). Pavyzdžiui, kai 

Kenė ką nors draugiškai pasakydavo Sandrai, pa- 
klausdavo, ar ji norinti kur nors eiti kartu (kartais 
ji tikrai paklausdavo, mieste prie jūros esančiame 
bute, bent jau iš pradžių), tame pasakyme Sandra 
sugebėdavo įžvelgti niuansus ir neatitikimus. 


Sako vieną, bet galvoja ką kitą. 


„Jai svarbu būti visų drauge, - sakė Ingeta 
Herman, - gal ji tokia ir yra. Nežinau. Kad tu įsi- 
vaizduotum, kiek mažai aš žinau apie savo seseris. 
Gal papasakoti apie Edę?“ 

„Tu JAU pasakojai apie Edę“, - atsakė visą tai 
jau praeityje palikusi Sandra. 

„Taip, bet ne viską. Nieko apie tai, kaip menkai 
aš ją supratau. Manau, ji galėjo padaryti bet ką. 
Taip pat ir nužudyti.“ 

„Ir tu tai sakai dabar“, pagalvojo Sandra. Ta- 
Čiau nieko nepasakė. Išgėrė vyną ir ištiesė ranką ant 
rašomojo stalo stovėjusio butelio link, norėdama 
pripildyti taures. Ji gėrė. Ingera Herman gėrė. 

Abidvi valandėlę parylėjo ir pakeitė pokalbio 
temą. Saulė leidosi už namų stogų. Temo. Kai vynas 
baigėsi, buvo vakaras, ankstyvas vakaras, nepado- 
riai ankstyvas. Ingeta Herman turėjo kažkur eiti, su 
kažkuo susitikti. Ji ėmė ruoštis. Sandra priešingai, 
ko jai imtis tokį vakarą, kai dar buvo per anksti eiti 
miegoti, o dėl vyno organizme neįmanoma imtis 

ko nors kito? Eiti namo? Jau pati mintis buvo ne- 
priimtina. 

Apimta tokios nuotaikos, būdama tokios bū- 
senos, ji pirmą kartą leidosi į medžioklę. 


„Edė, - pasakė Ingeta Herman, — mes neži- 
nome, kas atsitiko. Bet turime svarių priežasčių 
manyti, kad viskas vyko taip, kaip manoma. Aš 
pati nė akimirką neabejoju, kad Edė galėjo išvaryti 
iš proto tuos, kurie buvo prie jos prisirišę. Tą ber- 
niuką, pavyzdžiui, Bjorną. Arba Bengtą. Vargšas 
mažasis Bengtas. 

„Tą aš sakiau ir Dorisei, — tęsė Ingera Herman, — 
kai buvome susitikusios paskutinį kartą. Tai buvo 
name pelkėtoje miško dalyje, tarp kitko. Ji ten 
buvo, kai aš pasirodžiau. Sakė, kad tvarko. Bet buvo 
baisiai susijaudinusi, tarsi nesava, vargšė mažytė. 
O, kad būčiau supratusi... Bet tu juk žinai, kokia 
ji buvo... Negalėjai to nujausti, negalėjai nė pa- 
galvoti. 

Ji buvo tokia nelaiminga, kad pasakiau liautis 
laužyti sau galvą dėl amerikietės mergaitės ir visų 
tų dalykų. Kad tai praeitis ir pamiršta. Gyvenimas 
turi tęstis. Taip, tiesą sakant, ir pasakiau.“ 

„Dorisė, - Ingeros Herman balsas prislopo, — 
ji... taip. Ir tas tvarkymasis. Galvojau ir apie tai. 
Turiu galvoje jo efektyvumą. Aišku, name visur 
buvo švaru ir sutvarkyta, tačiau kai po mūsų pa- 

sivaikščiojimo grįžau ir nuėjau į rūsį, pamačiau, 
kad baseino patalpoje ji buvo pritapnojusi dide- 
liais purvinais batais su auliukais. Jie stovėjo prie 
baseino krašto tarsi nelaimę pranašaujantis ženklas. 
Aš supratau, kad tai pokštas. Tai buvo jos batai. 
Žinai juk, apie kuriuos kalbu. Daugiau tokių niekas 


neturėjo. Taigi, tada aš viską išvaliau. 


Eidama gatve į požeminę diskoteką A/6i Sandra 
galvojo apie ją, amerikietę mergaitę. Kaip ji dabar 
iš tikrųjų buvo jos apsupta. Jos seserys. Ji turėjo 
geriau ją pažinti, daug daugiau apie ją sužinoti. 

Ber taip juk nebuvo. Aišku, galima kažką pa- 
sakyti apie žmogų, remiantis jo šeima, bet pats 
žmogus ir toliau yra kažkas kita, tai, kuo jis yra 
arba kuo buvo. Amerikietė mergaitė. 

Pavaikščioti su jos mokasinais. Tai vienintelis 
būdas. 

„Kartais aš galvoju, Sandra, - pabaigoje pasakė 
Ingera Herman, - kuo jūs ten iš tikrųjų užsiiminė- 
jote? Judvi, Dorisė ir tu, kai būdavote drauge?“ 

Batai prie baseino krašto. 

Šit kaip viskas buvo. 


Paskutinė tavo žinutė, Dorise. Ačiū ir už tai. 


Vis dėlto nemažą dalį to trumpo laiko, praleisto 
gyvenant bute mieste prie jūros, ji skyrė aplinkos 

jai siunčiamoms žinutėms dešifruoti ir atkoduoti. 
Visų pirma Kenės ir Ritos žinutes, nes jos beveik 
visą laiką būdavo netoliese. 

Nors Ritos nereikėjo atkoduoti. Ji buvo kaip reta 
tiesiog šokiruojamai tiesmuka. Kartais tai būdavo 
palengvėjimas, nors ir nemalonus. Buvo aišku, kas 
ji yra (šūdas), buvo aišku, kur ji. Buvo aišku, ko iš 
jos galima laukti (nieko, nieko, nieko). 

Ber šiaip, jei Kenė sakydavo „taip“, Sandra bū- 
davo tikra, kad ji turi galvoje „ne“. Viskas, ką saky- 
davo Kenė, netrukus įgavo šalutines reikšmes. Gal 
ypač tada, kai ji būdavo draugiškiausia. 

„Ji beviltiška, - anapus sienos atsiduso Kenė 
Ritos draugijoje. - Be gyvybės. Ji kaip mirusi.“ 

„Ji apsėsta, - konstatavo Rita, — savęs pačios. 
To patetiško veidelio su perskelta lūpa, kurį mato 
žiūrėdama į veidrodį, ką nuoširdžiai ir daro bet 
kuriuo paros metu.“ 

„Kaip tai su perskelta lūpa?“ 

„Zuikialūpė mergaitė. Tu nieko nežinai?“ 


„Ne, papasakok.“ 


Iš Ežero karalienės sugrįžimo, 1 skyrius. Kur pra- 
sidėjo muzika? 

A:... ežero karalienė ir aš. Tada mes iškeliavome į 
pasaulį užsidirbti pinigų. Mes šokome striptizą Toki- 
Juje, Jokohamoje ir Aliaskoje. Ten, Aliaskoje, ėmėme 
darytis desperatiškos. Juodas kaip smala Naujųjų metų 

vakaras namelyje ant ratų, pačiame pasaulio krašte. 
Negi iš mūsų planų ir iš mūsų muzikos nieko neišeis? 
Susėdome ir galvojome. Tada atėjo metas Naujųjų 
metų pažadams. Savo užrašų knygelėje ties rugpjūčio 
mėnesiu įrašiau Vemblio Arena. Tai išsipildė ne visai. 
Tačiau beveik. 


Prieš dingdama didelę likusio laiko dalį tais 
mėnesiais mieste prie jūros Sandra praleido vaikš- 
čiodama po miestą ir siūlydama save. Ji apsilankė 
daugybėje mažyčių, mažyčių kambarėlių, kuriuose 
gyveno jauni vyriškos lyties studentai iš visos ša- 
lies. Tuos vaikinus ji susitikdavo vieno iš didžiausių 
studentų bendrabučio rūsyje įrengtoje diskotekoje 
miesto prie jūros centre. Jai negalima duoti išgal- 
voto pavadinimo, nes tikrasis buvo pernelyg tikslus. 
Ta vieta vadinosi Alibi. 

Seksas. Ji pasigavo pūslelinę ir niežus bei susi- 
pažino su nauja vienatvės atmaina. Ji negalėjo to 
ištverti. Nei vaikinų, nei vienatvės. Negalėjo pakęsti 
studentiškų kamarėlių, atsiduodančių vienatve ir 
neplautais drabužiais arba tiesiog peraugusiais ber- 
niukais, nepasitikėjimu ir blogu seksu. Daugelis 
vaikinų būdavo per daug išgėrę ir/arba iš kaimo 
gyvenviečių, kur seksualumas buvo kažkas gėdinga 
ir vulgaru, ko Sandra negalėjo suvokti, nors pati 
anaiptol nebūtų teigusi, kad seksas yra kažkas gražu 


ir natūralu. Toks jis tikrai nebuvo, anaiptol. Seksu 

ji naudojosi, norėdama kažką sukelti savyje — ar 
tokiu atveju tai apskritai buvo seksas? 

Ji negalėjo ištverti, bet tokia tarsi ir buvo idėja. 
Gal tuose kambariuose ji sutikdavo dalį savęs. 
Kažką, kas buvo blogiau nei gėda ir paleistuva- 
vimas. 

Ir net jei tai buvo gerai — bent jau NOR- 
MALU - vis tiek neteikė saugumo jausmo. Staiga 
ji suvokė, kad negalėjo gyventi be Dorisės savyje. 
Tai buvo tarsi imti ir išsipjauti iš savęs kažką, kas 
gyvybiškai svarbu (ar ji galėjo taip sakyti? „Ji be 
gyvybės“, taip, „ji kaip mirusi). 

Tai buvo neįmanoma. Ji turėjo gyventi su Do- 
rise. Kitos galimybės nebuvo. 


Kai nebegalėjo daugiau tverti studentų, ji pa- 
keitė vierą. MEDŽIOKLĖS PLOTUS, kaip pa- 
sakytų kokie nors idiotai (Pinkė?). Ėmė rengtis į 
akis krintančiais drabužiais, dažytis taip, kad pa- 
šnekovams nekiltų jokių kitų interpretacijų, ko 
ji ieško. Ji norėjo būti „užkalbintoji“. Ieškojo tų, 
kurie „užkalbina“. 

Tam tikra prasme tai buvo žaidimas. 

Ji strategiškai tinkamu laiku lankydavosi vieš- 
bučių baruose ir tam tikrose kavinėse. Buvo daug 
viešbučių, bet vienas ypač išsiskyrė, jam irgi nega- 
lima duoti išgalvoto pavadinimo, nes tikrasis buvo 
toks tinkamas. Tai buvo Prezidento viešbutis. Pa- 

vyzdžiui, per pietus arba kokteilių valandėlės metu, 
kaip sakoma jer-set gyvenime (ji net neįsivaizdavo, 
kad taip būdavo sakoma, tačiau matė, kad tai 
pralinksmindavo kai kuriuos vyrus — čia būdavo 
vyrai, tikra prekė, ne kokie peraugę liurbiai, kuo ji 
labai džiaugėsi - kai ji atsisėdusi paistydavo tokias 
kvailystes apie mamą, tėtį ir save Vidurio Europos 
slidinėjimo kurorte, įdomiajame jet-se: gyvenime 
ir kaip po to, po tokio gyvenimo, buvo sunku pri- 
siraikyti prie kasdienybės kitoje vietoje). 

Kartais ji eidavo su jais į viešbučio kambarį, kar- 
tais tik į tualetą, kartais į mašiną stovėjimo aikštelėje 
po aukštais miesto pastatais. Kartais pasakydavo 
„ne“, kaip tik tada, kai atmosfera imdavo kaisti. 
Kartais netgi apsimesdavo moraliai įsižeidusi. 

„Tai ko tu čia tada sėdi?“ 

„Aš laukiu tėčio“, — pyprelėdavo ji. 

Kartais pasakydavo kokią nors ilgą ir nesupran- 
tamą tiradą prancūziškai. 

Uždirbtus pinigus ji dėdavo į voką, kurį laikė 
užkišusi už lagaminėlio (vienintelio tikro, kurį vis 
dar tampydavosi su savimi) pamušalo. Galima sa- 
kyti, pati akivaizdžiausia slėptuvė ir kai vieną dieną 
prieš pat jai išvykstant iš miesto prie jūros pinigai 
dingo, ji nė kiek nenustebo. 

Taigi ji taupė pinigus. 

Ne kam nors specialiai, tiesiog šiaip taupė. 

Ji juk turėjo viską, ką tik galima turėti. 

Taip pat pradėjo studijas universitete. Padavė 
dokumentus į specialybę tokiame fakultete, kur 
buvo lengva įstoti. Dalyvavo priėmimo pokalbyje, 
tačiau ten pakako viso labo sumaniai ir smulkiai 
atsakyti į pateiktus klausimus. Tiesiog sumaniai, o 
tai nedidelis menas. Tereikėjo perskaityti arba ką 
nors išgalvoti. 

Galbūt jei būtų žinojusi, kaip prastai sekasi 
Sandros studijos, Ingera Herman būtų grąžiusi 
rankas. Kartais Sandra prisimindavo: Ingeta 
Herman prie baseino krašto name pelkėtoje miško 
dalyje, tomis dienomis, kai Olandietis buvo pra- 
puolęs ir niekas gerai nežinojo, kuo jis užsiėmęs. Bet 
greitai jos sužinos. Jis grįš namo. Ką tik vedęs. 

Ingetos Herman seserį Kenę. 

„Negaliu būti tavo mama, — pasakė Ingeta 
Herman, - gal žiūrėk į mane truputį kaip į krikš- 
tamotę. Gerąją fėją.“ 

Ingeta, aiškinusi jai planavimo ir tikslo sie- 
kimo svarbą, kaip svarbu sukoncentruoti mintis 
į tuo metu išsikeltą užduotį ir niekur daugiau, 
kaip svarbu turėti tikslus, tiek mažesnius, tiek ir 
didžiuosius, viską aprėpiančius, tvarkingai susira- 
šyti juos popieriaus lape ar į sąsiuvinį. 

„Laikas nelaukia“, — tęsė Ingera Herman vėliau, 
darbo kambaryje mieste, prasidėjus rudeniui. Ji pri- 
sidegė cigaretę ir pakėlė taurę su mirguliuojančiu 
raudonu vynu: „Į sveikatą, Sandra. Tokie tad popie- 

riai. Būna mažos ir lemtingos akimirkos. Išgyveni 
jas, nespėjusi nė mirktelėti. Nespėji nė mirktelėti, 
ojos jau praėjusios. Nespėji nė mirktelėti, kaip jos 
jau pabėgo nuo tavęs. Jei tik jų nelaikai įsikabinusi. 
"Taip jau yra, Sandra...Nespėji nė mirktelėti... Ne- 
švaistyk savo laiko veltui.“ 

Ir Ingera Herman užsnūdo savo lovoje, ant čiu- 
žinio mažo kambarėlio kampe, miesto prie jūros 
pakraštyje. Nors tada ruduo jau buvo kaip reikiant 
įsibėgėjęs. 


Moterys ypatingosios padėties metu. Pradžia buvo 
visiškai kitokia. Ankstyvą rudenį ji susirado Ingetą 
Herman jos darbo kambaryje ir Ingera Herman 
pasiūlė jai darbą, ji buvo pilna ryžto, planų ir ener- 
gijos („Šiaip jau treniruojuosi bėgti maratoną. Tai 
sunki ir intensyvi programa.“ ). 

„Rašysiu magistro darbą, — pranešė Ingeta 
Herman jai dar vasaros pabaigoje, kai paaiškėjo, 
kad Sandra ir Kenė persikraustys, Olandietis taip 
pat, savaime suprantama, tačiau negali sakyti, kad 
Ingera Herman būtų suraukusi nosį, kai beveik 
taip pat greitai paaiškėjo, kad Olandietis vėl leisis 
į plačiąsias jūras. 

Ingera Herman buvo patenkinta, kad Sandra 
persikraustys į miestą prie jūros, kur ji ir pati turėjo 
savo kombinuotą būstą ir darbo urvelį, nes tada 
Sandra bus visai po ranka. 

„Taigi siūlau tau darbą. Prieš imdamasi daktaro 
disertacijos turiu parašyti licenciato darbą, bet visų 
pirma turiu baigti savo magistro darbą. Turiu daug 
medžiagos. Man reikia padėti ją sutvarkyti. 

Tai nėra finansine prasme pribloškiantis pasiū- 
lymas. 

Tačiau kuo tikrai galiu atsilyginti, — kilnia- 
širdiškai tęsė Ingera Herman, — tai gera kompa- 
nija.“ 

Ingetos Herman medžiaga. Tai buvo popierius. 
"Tuo atžvilgiu nebuvo pagrindo nusivilti. 

Viskas nuo tvarkingai surašytų archyvinių kor- 
telių, didelių ir mažų, lapelių su lengviau ar sunkiau 
įskaitomu braižu, kurį Sandra išmoko atpažinti ir 
netgi suprasti, iki užrašų ant servetėlių, reklaminių 
lankstinukų arba vokų. „Mintys gali šauti bet kur 
ir bet kada“, — paaiškino Ingera Herman. 

Buvo sutarta, kad Sandra dirbs pas Ingetą 
Herman tris dienas per savaitę, iki pietų, kai Ingetai 
Herman universitete būdavo „pirmoji pamaina“ 
bibliotekoje. 

Ta pirmoji pamaina trukdavo nuo pusės de- 
šimtos, kai biblioteką atidarydavo, iki pusės pirmos. 
Tada ateidavo laikas trumpiems Ingetos Herman 
pietums ir po jų prasidėdavo antroji pamaina. 

Neretai Ingera Herman grįždavo namo vos tik 
prasidėjus antrajai pamainai arba net ir pirmosios 

pamainos pabaigoje arba tiesiog viduryje jos. Bet 
kokiu atveju Sandrai dar neišėjus ir neretai parsi- 
nešdavo vieną arba kelis butelius sunkaus raudo- 
nojo vyno, kurį išmaukdavo besišnekučiuodamos. 
Ir vis kalbėdavo. 

Kalbėdavo beveik visada Ingera Herman. 

Tačiau tai buvo kitokios kalbos nei tas šnibž- 
dėjimasis dideliame ir šviesiame bute, kur balsai 
sklido iš išorės ir iš galvos, jie grasino perskelti lūpą 
taip, kad matytųsi, tai nebuvo žaidimas — jei pa- 
saulis buvo pragaištingas plyšys, tai toks ir buvo, 
bet galėjai į jį nepulti, jei nenorėjai būti sunaikinta 
ir mirti. 

Ir Sandra nenorėjo būti sunaikinta, ji nenorėjo 
mirti. 

Dorisė-jos-viduje, turėjusi būti draugė ir sąjun- 
gininkė, tik juokėsi ir klausinėjo keistų dalykų. 


Ingetos Herman kalbos. Kalbos, kuriose galėjai 
paskęsti. Popietės Ingetos Herman moksliniame ur- 
velyje. Šviesūs prisiminimai. Vyno taurę kelianti In- 
geta Herman ir pro langą prasiskverbiantys bei tau- 
rėje susikoncentruojantys ir daugybe saulės zuikučių 
pavirstantys skaidrūs popietės saulės spinduliai. 

Į sveikatą. Pakenčiamas dalykas. 

O apie ką jos kalbėdavo? Apie viską, kas įma- 
noma. Apie nieką. Apie Kenę ir Olandietį, jų braš- 
kančią santuoką. Nedaug, bet truputį taip. 

Apie Ingetos Herman Gyvenimą, kuris tada, 
pradžioje, atrodė toks įdomus ir turiningas su ma- 
ratono treniruotėmis, daktaro disertacija, filmų 
kritika, esė knyga ir visa kita. 

Jos kalbėdavosi apie „senus laikus“. Apie Mo- 
teris ir namą Pirmajame Kyšulyje. 

„Ką jos veikia dabar?“ — paklausė apie Moteris 
iš namo Pirmajame Kyšulyje susimąsčiusi Sandra. 
Eldridos sielos kelionių metai. 

„Planuoja pirmųjų menstruacijų ritualus. Savo 
dukterims. 

Ne, juokus į šalį. Kruta pamažu. Bando baigti 
studijas.“ 

„Nors ne, — ištarė Ingeta Herman, nes tai ne- 
buvo visai taip. — Kai kurios tikrai kažką da70.“ 
Laura B-H neseniai baigė sėkmės susilaukusį savo 
didįjį romaną apie meilę, kuriame veiksmas truko 
keturis amžius ir vyko šešiolikoje kontinentų. Arba 
Aneka Munveg, kurią ir toliau buvo galima pama- 
tyti per televizorių. Jei tik pajėgdavai jį įsijungti. 

Jei tik būdavo noro nuspausti mygtuką. 

Tačiau Ingeta Herman juk neturėjo televizo- 
riaus. „Nes yra per daug gerų knygų, kurias reikia 
perskaityti“, kaip ji dažnai sakydavo, tik vis ilgiau 
nutęsdama. 

„Aš nežinau“, - sakydavo Ingeta Herman ir at- 
rodydavo vis labiau pavargusi, o knyga iškrisdavo 
jai iš rankų. Atrodydavo, kad tomis akimirkomis 

Ingeta Herman matydavo savo narciziško men- 
kumo ir plačiojo pasaulio, idėjų bei perspektyvų 
kontrastą. Visko, kas svarbu. Visko, kas buvo 
svarbu. 

Eldridos sielos kelionių metai. 

Kelionės, sukuriančios perversmus pasauliuose 
ir protuose. Nebūtinai geografinės, tačiau laike ir 
erdvėje. 

Nes juk pagaliau tokia ir buvo viso esmė: ne 
kaip žmogus norėjo ar nenorėjo dalyvauti demons- 
tracijose, o kaip norėjo tikėti pokyčiais. 

„Nežinau“, — sakydavo Ingera Herman. 


Tuo metu Ingeta Herman vis dar tebebuvo „itin 
patraukli moteris“, kaip ją dažnai apibūdindavo 
Olandietis, jei nesakydavo „nuostabi“ ir panašiai. 

Kartais ji apsimesdavo neva metusi gerti. Kartu 
su Sandra apsivilkdavo lauke dėvėti skirtus drabu- 
žius ir sakydavo, kad prieš vakarinę darbo pamainą 
jai reikia pasivaikščioti gryname ore. Pažvelgus į ją 
net ir idiotui būtų buvę aišku, kad trauks į barą. O 
kartais ji nė nesistengdavo to slėpti. 

„Būdama tam tikros būsenos aš geriu. Aš 


GERIU.“ 
Jos taip pat kalbėdavosi apie Sandros ateitį. Pa- 
čiais neapibrėžčiausiais terminais. Ingera Herman 


ir toliau dalijo Sandrai gerus patarimus. Jai įpras- 

tais abstrakčiais žodžiais. Tie patarimai buvo geri, 
Ingeta, tai man kai kas buvo negerai. 

Kryptingas tikslo siekimas, planavimas. 

Tačiau tai buvo dar iki to momento, kai Sandra, 
Ingetai nesant namie, aptiko vieną laišką. Paskutinį 
Dorisės laišką. 

Kurio Ingera Herman net nebuvo arplėšusi. Jis 
tiesiog gulėjo sau užmirštas tarp dar vieno maišo 
surinktos medžiagos Ingetos Herman moksliniam 


darbui. 


„Brangi Ingeta, 

Kai skaitysi šias eilutes, aš jau būsiu paleidusi 
sau kulką į galvą...“ 

Taigi, ji, Ingeta, net nearplėšė voko. Tai paga- 
liau padarė Sandra. Būdama viena Ingetos Herman 
darbiniame urvelyje. Po to pabėgo. 

Kai po poros savaičių ėmė dėl to gailėtis ir pa- 
bandė vėl susisiekti su Ingera Herman, ją susirasti 
ir viską papasakoti, buvo jau per vėlu. 

Ingetos Herman nebuvo jos darbo urvelyje. Iš 
pradžių Ingetos Herman buvo neįmanoma rasti. 

Kai vėliau, vieną iš paskutiniųjų dienų, prieš 
susipakuodama mantą ir įsėsdama į Vokietijon 
plaukusį keltą, Sandra ieškojo Ingeros Herman 
jos bute, duris atidarė niekada anksčiau nema- 
tytas žmogus. Toks vaikinukas, jauniklis, kurį lyg 
ir atpažino. Jis buvo panašus į vieną iš tų, kuriuos 

ji, kaip sakoma, „nusikabindavo“ kartais apsilan- 
kydama požeminėje diskotekoje, labai tiksliu pa- 
vadinimu — Alibi. 

Jis pasakė, kad Ingeta Herman čia negyvena. 
Ir negalėjo nurodyti, kur ji. Neturėjo jokio supra- 
timo. 

Jis išsinuomojo butą, pamatęs skelbimą univer- 
siteto skelbimų lentoje. Jis buvo iš kito miesto ir 
labai džiaugėsi taip lengvai susiradęs butą. Susidarė 
norinčių eilė, tačiau jis buvęs pirmas. 

Ji, Sandra, stovėjo laiptų aikštelėje. Staiga, ne- 
tikėtai ir pačiai sau (tiesą sakant, ji nežinojo, kodėl 
tai ištarė), išsprūdo klausimas: 

„Tai gal vis tiek galiu užeiti?“ 

Tokiu tonu, kad neliko vietos abejonėms. 

Akimirką jis žiūrėjo klausiamu žvilgsniu, poto, 
tarsi su tam tikru pasišlykštėjimu - ji staiga prisi- 
minė Pinkę, labai seniai, vieną rytą namo pelkėtoje 
miško dalyje virtuvėje: „Niekada netapk kekše. Jie 
tik niekins tave visą laiką“ — labai greitai sumur- 
mėjo: 

„Mes nieko neperkame.“ Ir taip užtrenkė duris, 
kad ankšta ir tamsi laiptų aikštelė net sudrebėjo. 

Kelias minutes po to. 

Suglumusi Sandra atsisėdo. Visiškai neturėjo už 
ko užsikabinti, jokiu klausimu apskritai. 

Po to susiėmė ir patraukė toliau. 


Snobas. Ji lėtai nusileido laiptais ir išėjo į 
gatvę. 

Su tuo vaikinu susidurs dar porą kartų. Kartą 
požeminėje diskotekoje AŽbi, kur prieš išnykdama 
apsilankė dar lygiai vieną kartą, likus vos kelioms 
dienoms. Gal norėdama atsisveikinti? 

Ji stovės prie baro ir staiga pajus ant savęs aš- 
tuonkojo čiuptuvus primenančias rankas ir alumi 
atsiduodantį kvėpavimą į ausį. Ji akimirksniu at- 
sisuks ir iš pradžių jo nepažins. Jis kažką paistys 
apie kažkokią draugę, kuri tuo metu svečiavosi 
bute. „Bet DABAR“, - sakys ją apkabindamas, 
oji bandys ištrūkti ir pasislėpti tualete, tačiau jis 
lauks jos ir ten, už durų. Akimirką pamanys, kad 
jo atsikratyti neįmanoma. Ir jis nebus „malonus“. 
Jis bus įsiaudrinęs ir neskrupulingas, tarsi žinotų, 
su KUO turi reikalą. 

Su, hmmm. Kaip Bomba Pinkė Pink. 

Susidurs su juo ir vėliau, universitete. Tiek daug 
kartų paskutinėmis jos dienomis mieste prie jūros, 
kad ims svarstyti, tikras jis ar tik nesveika haliuci- 
nacija, maždaug tokia, kokią išgyveno prancūzų 
aktorė Katerina Deniov filme „Pasibjaurėjimas“, 
kur buvo vaizduojama jauna reto grožio moteris, 
palaipsniui grimztanti į beprotybę. 

(Bet jei tai nebuvo haliucinacija, tai kas per 
velnias jis buvo? Pranašiškas ženklas? Dorisei-San- 
dros-viduje buvo linksma, ar ne? Kartais Sandra 

nebegalėdavo atskirti Dorisės-jos-viduje juoko nuo 
Dorisės-jos-viduje verksmo. Tai skambėjo taip pa- 
našiai.) 


Filmą „Pasibjaurėjimas“ ji prieš kelias savaites 
žiūrėjo su Rita ir Kene Filmų archyve. Rita su Kene 
mėgo tokius filmus, kuriuose į jas panašios aukštos 
jaunos gražuolės kraustydavosi iš proto arba kitais 
subtiliais būdais intensyviai rodydavo savo jausmus. 
Paprastai ligos istorija arba jausmų registro intensy- 
vumas bylodavo, kad centrinėse scenose jos privalo 
nusiplėšti nuo savęs drabužius. 

Sandra vėl prisiminė Ingerą Herman. „Kenė ne- 
turėjo vaikystės. Jai reikia tiek daug atsigriebti.“ 

Tačiau visų pirma joms patikdavo pats ėjimas 
į Filmų archyvą, tuo metu ten turėjo lankytis visi 
daugiau ar mažiau priklausantys jų aplinkai. O 
Sandra, Sandra eidavo kartu. Kartais taip jau bū- 
davo. Ji nenorėdavo. Tačiau daugiau neturėdavo 
ką veikti, vienatvė tapo per didelė. Ji trindavosi 


kartu. 


Bet jauniklis. Tas nepasitikintis savimi, drovus, 
išdžiūvęs ir nemalonus studentas. Kartais jai rody- 
davosi, kad jis ją persekioja. Tai buvo įmanoma, 
tačiau būdama dar ten ji niekada to normaliai taip 
ir neišsiaiškins. Jiems susitikus, pavyzdžiui, univer- 
sitete, ji nukreips akis į šalį ir apsimes jo nematanti. 

Keista, bet jis elgsis taip pat. Tikrai niekaip neišsi- 
duos esantis tas pats asmuo, kuris girtas vaikėsi ją 
miesto gatvėse tą naktį, kai ji bandė jo atsikratyti 
požeminėje diskotekoje A/ibi. 

Tačiau jis ten bus. Visur. 

Gal ji išsikraustė iš proto. Ne kaip Katerina 
Deniov. 

Savotišku, visiškai nematomu ir nesubtiliu 
būdu. 

„Zuikialūpės būdu“, - papildė Dorisė-jos-vi- 
duje. 

Taip, taip, Sandra kapituliavo. O tada, kapitu- 
liavusi, tegalėjo tekėti pasroviui. 

Įvyko taip, kaip ji ir sakė. Zuikialūpė grįžo. Ta- 
čiau visiškai be jėgų ir energijos. Tik išprotėjusi. 
Užsidariusi savo beprotybėje. 

Pavyzdžiui, tą kartą, kai paskutinį sykį prieš savo 
išvykimą susitiko Ingetą Herman (kai jau buvo pra- 
radusi bet kokią viltį vėl ją susitikti: pasak Kenės, ji 
labai nekaip atrodydama šlaistėsi gatvėmis; ji turėjo 
draugų, kurie matė Ingerą Herman, ir susirūpinusi 
Kenė sakė, kad labai norėtų kaip nors jai padėti. 
Tačiau iš to nieko neišėjo. Padaryti ar nepadaryri. 
Nieko negalėjai padaryti žmogui, jei net nežinai, 
kur jis), tai lygiai taip pat sėkmingai galėjo būti 
vidinės Sandros klejonės, nešančios ją tolyn be 
jokių atramos taškų ir be nuovokos, tą įžvelgė ir 

pati Sandra. Bet jei tai buvo tikra, tai tik dar labiau 
glumino ir atrodė dar beprotiškiau. 

Artai TAIP dabar viskas pakrypo? Iš tiesų tikro- 
vėje ji būtų labai norėjusi paklausti, tačiau dabar 
nebuvo su kuo pasikalbėti, kai laiptų aikštelėje 
antrame universiteto korpuse vograudama sėdėjo 
Ingera Herman. O juk būtent į Ingetą Herman ji 
kreipdavosi anksčiau. Ingerą Herman, kuri jai sakė 
tuos žodžius: „Žiūrėk į mane truputį kaip į mamą. 
Aš galiu padėti. Pabandyti... apsaugoti“. 

Ir pažvelgė į Sandrą tokiu žvilgsniu, kokį nu- 
taisydavo tada, kai kalbėdavo tai, ką mano. Sandra 
neabejojo. Tada ne. Ir vėliau ne. 

Tik tiek, kad iš tikrųjų dabar jai reikėjo ne 
mamos. Jai tereikėjo parodyti laišką. Laišką tau. 
Paskutinį Dorisės laišką. 

„Paėmiau jį iš tavęs. Turėčiau tau jį grąžinti. Bet. 

tai jis.“ 

"Tačiau taip neįvyko, susitikimas buvo visai ne toks. 
Tomis savaitėmis, kai be rezultarų bandė susirasti In- 
getą Herman ir vietoje to vis pakliūdavo į rankas tam 
peraugusiam jaunikliui, ji susitaikė su mintimi viską 
papasakoti. Apie žaidimą. Apie žaidimus. 

Bet ką pasakytų Dorisė, jei būtų žinojusi, kad 
laiškas, kad jis nebuvo arplėštas? Turi parodyti jį 
Ingetai Herman, pasikalbėti ir apie tai. Turi. Argi 
viskas nebuvo ironiška? 

Ironijos viršūnė. Staiga, vieną dieną, Ingeta 
Herman ten pasirodė. 

Ant laiptų. Tai buvo laiptai, kiti laiptai, paprasti, 
tik vieni iš ilgiausių naujame universiteto pastate. 
Jie sukosi ratu per visą pastatą iki pat viršutinio 
aukšto palėpėje, kur buvo įsikūrusi Piešimo katedra 
ir Kenė kartais eidavo piešti croguss. 

Sandrai trečiame aukšte tą semestrą vyko reto- 
rikos paskaitos ir ji tiksliai nežinojo, ar tą popietę 
atsiradusi ant laiptų ji buvo pakeliui tenai. Ji ne- 
žinojo, būtent taip, nors ir keista. Pastarosiomis 
dienomis būtent taip ir slankiojo. Iš gatvių, kurias 
šlifavo, vis klampojo ir klampojo savo sunkiais ba- 
tais pietų į kavines viešbučiuose, į universitetą. Ir 
vis mažiau buvo planavimo ir protingos tvarkos. 
Jai pasitaikydavo apsirengti ne tokiais drabu- 
žiais — striptizo šokėjos verti drabužiai retorikos 
paskaitoje, nudrengti batai viešbučių baruose. Ko 
tada tikrai nebūdavo, tai „kibimo“ (ar kaip tai pa- 
vadinti), dažniausiai net neįleisdavo vidun. 

Tą popietę, kai beveik užlipo ant Ingetos 
Herman ir tokio veikėjo, kuris, ji žinojo, vadinosi 
Žmogus-paukštis, buvo apsirengusi Viešbučio 
drabužiais kaip striptizo šokėja su neišmatuojamai 
aukštais kulniukais, traukianti į retorikos paskaitą 
trečiame aukšte. Tačiau nenuėjo. Nes ant laiptų 
sėdėjo Ingera Herman ir Žmogus-paukštis, gėrė 
vyną ir trukdė jai praeiti. Ir tai nebuvo beprotybės 

sukeltos haliucinacijos, ji galėjo prisiekti, kad tai 
tikra. 

„Ššš, Sandra“, — ištarė Ingera Herman, iš karto 
pažinusi Sandrą. Nors ir su tokiais drabužiais, nors 
ir dėl visko. 

„Sėdime čia sau ir laukiame mūsų Profesoriaus. 
Ketiname rimtai su juo pasikalbėti, — šnipštelėjo 
Ingera Herman, tačiau pakankamai garsiai, kad 
daugiau ar mažiau nuaidėjo visur aplinkui. - Mūsų 
neapleidžia jausmas, kad, kalbant apie mūsų 
mokslinio darbo vertinimą, jis vedžioja mus už 
nosies.“ 

Jai tai kalbant Sandros viduje gimė subjektyvus 
jausmas, kad nebeliko jokios vilties. 

Galbūt Ingeta Herman pamatė atvirai nelai- 
mingą ir desperatišką Sandros miną, nes tada pa- 
keitė toną ir tarsi apsimetė kalbanti draugiškai, tarsi 
būtų visiškai kontroliavusi rą keistą situaciją, kurios 
iš tikrųjų apskritai nebuvo galima kontroliuoti. 

„Dabar man bohemiškas laikotarpis, - su- 
šnypštė Ingeta Herman. — Nieko nesakyk Olan- 
diečiui. Ar turi pinigų? Mano kišenėse švilpia vėjai. 
Gal gali paskolinti?“ 

Aidas sklido aplinkui, Sandra ėmė raustis kiše- 
nėse, ieškodama banknotų ir monetų, tačiau Ingeta 
Herman prisitraukė prie savęs visą jos kuprinę. 

„Leisk man!“ 


Sandra pabandė ištraukti kuprinę iš jos rankų. 

Tačiau Ingeta ėmė dainuoti ar niūniuoti kaž- 
kokią keistą melodiją, tuo pat metu rausdamasi 
Sandros kuprinėje ir ieškodama banknotų bei 
monetų. 

Ir kol Ingera Herman dainuodama be ceremo- 
nijų kraustė banknotus iš Sandros kuprinės, taip, 
kad rašikliai ir visokie daiktai, pavyzdžiui, popie- 
rius, pavyzdžiui, laiškas, skraidė aplinkui, pasirodė 
jauniklis. Ant laiprų. Akimirką jie visi trys (Sandra, 
Ingeta, Žmogus-paukštis) trukdė jam praeiti. Jis 
pažvelgė į Sandrą ir atpažino, tada jam pavyko pra- 
sibrauti pro juos. Nieko nepasakė, nors tada, toje 
stadijoje, žodžių nereikėjo. 

Paskui pasirodė sargai ir juos visus išprašė lauk. 
Ingeta Herman nebuvo nusiteikusi paklusti kaž- 
kieno įsakymams ir neketino pasiduoti be kovos. 
Tada Sandra suprato, kad tai šansas jai ir išlėkė 
lauk. Susidūrė su žmonėmis besisukančiose duryse 
ir beveik užlėkė ant dviejų tokių aukštų, gražių ir 
nepakartojamų. Ritos pakeliui į paskaitą ir, aišku, 
Kenės. 

„Oho, kur taip skubi?“ — draugiškai paklausė 
Kenė, kai Sandra atsidūrė beveik jos glėbyje. Tačiau 
to jau buvo per daug, jau buvo gana. 

Dabar jau visko gana! 

Sandra ištrūko ir nulėkė savo keliais. Lėkė per 
miestą kaip akis išdegusi, kaip yra lekiama kaip akis 


išdegus. Dideliu greičiu, bet nežinant kur. 

O Dorisė-Sandros-viduje juokėsi. 
Dabar jai buvo tikrai linksma. 

"Tu tikrai kraustaisi iš proto. 

Mūsų sumegzti mazgai, jų niekas neatris. 


Tada tai jau buvo įvykę. Ingera Herman pati iš- 
metė laišką tarp daugybės, daugybės kitų popierių. 
Ištaškė aplinkui save ant aukštų laiptų naujame 
universiteto pastate ir niekas negalėjo jai sukliu- 
dyti. 

Dorise, Dorise, kad tu žinotumei... 

„Kai skaitysi šias eilutes, aš jau...“ 

Prie jūros, taip, ji nulėkė prie jūros. Taip bliz- 
gančios. Ji prisiminė kitą kartą, prieš daugelį metų, 
kitoje planetoje, kitame gyvenime. 

Joninių diena su Dorise Flinkenberg ir Ingeta 
Herman. Kaip jos ėjo per Antrąjį Kyšulį, žemyn 
prie pakrantės namelio ir kaip staiga joms atsivėrė 
jūra, tokia nauja ir blizganti. Ir Ingera pasakojo 
joms apie amerikietę mergaitę. 

Žydras blizgesys, neįtikėtiname Stiklinio namo 
fasade atsispindėjęs vanduo. 

„Pasivaikščiok dėl manęs vandeniu, idiote“, — 
sušnibždėjo Dorisė-jos-viduje savo perdėta ma- 
niera. 

Dabar jis galutinai išryškėjo. Jų paveikslas, 
Sandra Naktis ir Dorisė Diena (ir atvirkščiai), 
viską žinojusi ir mokėjusi. Žaidžiančios mergaitės 

su žalių dažų užrašu VienatvėšcBaimė ant Sandros 
joms pasiūtų megztukų pilvų. 

Kaip jos vis dėlto tikėjo, kad visame tame buvo 
kažkas neįveikiama. 

Visa ko menkystė vietoje to. Stovėti su tuo akis 
į akį. Tam byrant tarp pirštų. 

Pokšt. Dorisė nusišovė. 

Dorisė parašė laišką Ingetai Herman. 

Laišką, kurio Ingera Herman niekada neper- 
skaitė. Niekada nearplėšė, jis liko tarp jos me- 
džiagos moksliniam darbui. 

Bjauri visa ko menkystė. 

Buvo gaila Dorisės. 

Buvo gaila ir Sandros. 


Mama prie jūros. Aceik, ateik pas mane. Kvie- 
čianti, kviečianti Lorelei, visai kaip ta eilėraštyje. 
Olande. „Tera“. Stovėjo prie lango. 

„Eikš pas mane.“ 


Pats slapčiausias pasakojimas 


Taip, kaip Rita pasakojo jį Kenei mieste prie 
jūros esančio buto kambaryje, viduryje nakties, 
pižamą vilkinčiai Sandrai slapta klausantis prieš- 


kambaryje, lentynoje tarp batų. 


„-.„Pas visus vienišus vaikus arba trokštančius 
dėmesio ir šilumos, lašelio kažko neįprasto, ne- 
svarbu, pačių susikurto ar įsivaizduoto, ateina Pepė 
Ilgakojinė su berniukiška striuke ir raudonomis ka- 
somis, Merė Popins su skėčiu arba koks nors gerasis 
dėdulė su skrybėle ir dryžuotu kostiumu. Pas mus, 
Solveigą ir mane, gal kiek ir vėlokai, nes mums jau 
buvo po keturiolika, atėjo panelė Endrius. 

Mūsų krikštamotė. Bent jau sakė, kad norėjo 
mums tokia būti. Taip ją ir praminėme. Mums pa- 
tiko tas vardas. Jai taip par. Ji sakydavo „paneeelė 
Endrius“. 


Mudvi su Solveiga dažnai būdavome sode prie 
tuščio namo Pirmajame Kyšulyje. Apleistame ang- 
liško stiliaus sode. Tai reiškia, kad jame viskas iš 
anksto buvo apskaičiuota iki smulkmenų ir supla- 
nuota, nors to ir nesimatė, nes turėjo būti sukurtas 

laukinės gamtos įspūdis. To ji, panelė Endrius, irgi 
mus išmokė. 

Ji daug kalbėdavo, kaip domėjosi sodais, „ne- 
būtinai praktiniu darbu, jis kartais gali būti mo- 
notoniškas, be to, tam yra sodininkai ', o visumos 
idėjomis, pačiomis mintimis. Ji pasakodavo apie 
savo žiemos sodą, į kurį įdėjo tiek daug, triūso. 
Mes buvome, taip, susižavėjusios. Panelė Endrius 
pažadino mumyse daugybę dalykų. Ilgesį, norą, 
troškimus. Visa tai buvo dar prieš mums sužinant, 
kas ji iš tiesų yra ir iš kur. 

Apie tai nekalbėdavome tais rytais prie Bulės 
ežero, kai panelė Endrius mokė mus anglų kalbos, 
o mes jai atsilygindavome mokydamos ją plaukti, 
tai buvo mainai. Mes taip pat niekada neklausinė- 
davome. Kažkokiu būdu anksti perpratome, kaip 
svarbu neklausinėti. Kad reikėjo laukti, kol ji pati 
papasakos. Kartais laukdavome veltui, tada reikė- 
davo pasitenkinti ir tuo. 

Tačiau tai buvo dar prieš viską. Prieš Edę, ame- 
rikietę mergaitę, kaip ją vadino Traktene, ir visus 
tuos įvykius. Taip pat ir prieš Dorisę Flinkenberg, 
pačioje pradžių pradžioje. Vakarais, sutemus, sėdė- 
davome vienoje sodo Pirmajame Kyšulyje vietoje, 
kur buvo stiklinis rutulys. Iš tos vietos matėsi visas 
Traktenas. Pusbrolių ir pusseserių namas, visada 
žiburėlis virtuvėje. Ji sėdėdavo virtuvėje su žurna- 
lais, kryžiažodžiais ir savo kepiniais, buvo saugu tai 

žinoti. Vėliau vakare, visada tuo pačiu metu, ji mus 
kviesdavo vidun. Visus savo „berniukus“, kas reiškė 
taip pat ir mergaites, tiesiog taip jau buvo kalbama 
Traktene. Vakaro arbatos. Bengrą, Bjorną, Solveigą, 
Ritą. Kai pusbrolių ir pusseserių mama išeidavo ant 
laiptų ir sušukdavo į prietemą „berniukai, metas 
namo!“, visi iš įvairių pusių patraukdavo į matinę 
šviesą pusbrolių ir pusseserių namo virtuvėje. Ji 
buvo šilta tarsi žiburys slėnyje. 

Paskiau, po Bjorno mirties, tai irgi pasikeitė. 
Bengrtas daugiau nebeateidavo. Pusbrolių ir pusse- 
serių mama pripildavo arbatos į termosą ir nuneš- 
davo jam krepšį su arbata ir sumuštiniais į daržinę. 
Mudvi su Solveiga sėdėdavome namelyje. Bent jau 
iš pradžių, nes buvome klaikiai išsigandusios. Pa- 
sirodžius Dorisei viskas pasikeitė, taip. Su Dorise 
šiaip jau viskas buvo gerai, tiesiog po visų įvykių 
buvo sunku ją pakęsti. 

Ber iš ten, iš sodo Pirmajame Kyšulyje, matėsi 
ir daugiau. Pavyzdžiui, didysis miškas, prasidėjęs 
už Pirmojo Kyšulio, tas, į kurį nepastebimai perėjo 
angliškas sodas. Šiek tiek į mišką, ežerėlių link. 
Pirmas, antras, trečias, ketvirtas. Ir vienintelis, tu- 
rėjęs tikrą pavadinimą Bulės ežeras, kur trumpą 
laiką buvo viešasis paplūdimys, prieš perkeliant jį 
prie ežero į vakarus nuo rajono centro. 

Toliau šiaurėje (nors ir nesimatė, tačiau žinojome, 
kad jie yra) buvo tolimiausi ežerėliai, iš ten pasirodė 

sušalusi ir sumušta Dorisė Flinkenberg. Ją rado name 
Pirmajame Kyšulyje, susivyniojusią į pledą.“ 


„„„„Bet iš sodo matėsi juk ir kita pusė. Antrasis 
Kyšulys su būsto muge, tai buvo pirmieji metai 
po jos. Namai buvo parduoti, bet gyvenimas Ant- 
rajame Kyšulyje vis dar neįsibėgėjęs. Benkis buvo 
pametęs galvą dėl Antrojo Kyšulio ir namų jame, jis 
viską apie juos žinojo ir jam buvo svarbu kartu da- 
lyvauti ir veikti. Tačiau mums su Solveiga Antrasis 
Kyšulys nerūpėjo, tik jūra, ir tai tik kaip vanduo, 
kuriame galima plaukioti. Pirmaisiais metais 
daugiausia širdome dėl to, kad viešąjį paplūdimį 
perkėlė iš uolėtosios įlankos Antrajame Kyšulyje 
prie Bulės ežero, nes ta teritorija tapo privati. Nors 
pyktis greitai atlėgo. Bulės ežeras irgi turėjo priva- 
lumų. Paskui ten irgi pasidarė įdomu. Kai pasirodė 
panelė Endrius. 

Vieną vakarą, praėjus kuriam laikui po susiti- 
kimo su panele Endrius angliškame sode, mudvi 
dairėmės aplinkui. Solveiga staiga sušuko: 

„Pažvelk ten! Tai ji! Panelė Endrius!“ 

Prie Stiklinio namo Antrajame Kyšulyje, iš 
karto už jo. Tai buvo baronienės namas. O panelė 
Endrius buvo pati baronienė. Tai ji gyveno Stik- 
liniame name, kas buvo netikėtas atradimas. Iš 
pradžių mums tai labai parūpo. 

O taip viskas prasidėjo truputį anksčiau, taip 
mes susidūrėme su panele Endrius paplūdimyje 
prie Bulės ežero. Buvo ankstyvas vasaros rytas, mes 
atsikėlėme paplaukioti penktą valandą. Ketinome 
tapti garsiomis plaukikėmis, tai buvo mūsų planas. 
Ne visai slaptas, bet neoficialus, nė viena iš mūsų 
nenorėjo garsiai apie jį kalbėti. Be to, tada tai skam- 
bėjo taip banaliai. 

Norint tapti plaukikėmis reikėjo treniruočių, 
treniruočių ir dar daugiau treniruočių bei discipli- 
nuoto gyvenimo. Tai reiškė, kad reikėjo nekreipti 
dėmesio ir į išorinius faktorius, tokius kaip oras 
arba šaltas vanduo — vasaros pradžioje vanduo 
Bulės ežere būdavo, švelniai tariant, šaltas kaip 
ledas. Ten gilu ir stiprios srovės. Tačiau prie šalčio ir 
srovių buvo galima priprasti. Šokinėdavome žemyn 
galva nuo Lorės uolos, savarankiškai mokydavomės 
šuolių į vandenį. Aš ir Solveiga, nors Solveigai se- 
kėsi geriau. „Esame tik mudvi“, jau tada visą laiką 
kartodavo Solveiga. 

Kai tai įvyko, buvo pats treniruotės įkarštis. Ji 
išlindo iš krūmų, šlamėdama ir traškėdama kaip 
žvėris. Iš pradžių pamanėme, kad tai briedis ar 
kažkas panašaus, tačiau mums dar nespėjus kaip 
reikiant išsigąsti, ji jau stovėjo priešais. Neprisistatė, 
o paklausė, beveik rūsčiai ir griežtai, kas mes tokios 
ir ką ten veikiame. 

Buvome užkluptos netikėtai. Taip ji atrodė, pa- 
nelė Endrius: gal 50 ar 60 metų, mes abi su Solveiga 
pagalvojome, kad sena. Ir šviesi. Šviesių plaukų, 
šviesios odos, aukšta, sausa ir tarsi tampri, kokios 
būna gerai išsilaikiusios damos, žinai juk. Ji kal- 
bėjo greitai ir nervingai, tarp sakinių nedarydama 
pauzės orui įkvėpti. Jos veidu dažnai varvėdavo pra- 
kaitas, žandai ir kakta degte degdavo. Tarsi įsijautus 
į žaidimą. Suaugusiųjų žaidimą. 

Paskiau sužinojome, kad panelė Endrius mo- 
kėdavo kalbėti ir kitaip. Ne visiškai priešingai, 
bet įvairiu balsu įvairiose situacijose. Kai būdavo 
kitokia kitose vietose, į kurias mes negalėjome pa- 
tekti. Nors tai supratome tik vėliau. Vietose, ku- 
riose nebūdavo tuo, kuo sakėsi norėjusi būti mums. 
Mūsų krikštamote. 

Tačiau iš pradžių Solveiga, kurios itin gerai 
išvystytas teisybės jausmas, kaip reikiant susier- 
zino. 

„Kiek man žinoma, šioje šalyje tebegalioja teisė 

„Šit kaip, vadinasi, viešasis paplūdimys yra 
ČIA, - burbtelėjo atsakymu patenkinta panelė 
Endrius. — Tada vis dėlto atėjau ten, kur reikia.“ 

Taip tad viskas prasidėjo. 

Mūsų krikštamotė. Panelė Endrius. Ji sakėsi 
dievinanti vandenį ir žaidimus jame, tačiau nemo- 
kanti plaukti. Gal mes nieko prieš ją pamokyti? 

Atsilygindama ji mus pamokys to, ką moka pati, o 
mokėjo daug ko, pavyzdžiui, anglų kalbą. Su Ox- 
ford Pronounciation, be kita ko. 

„You must understand girls, - pasakė panelė 
Endrius, stovėdama su savo maudymosi chalatu ir 
pėdoms sveikais mediniais sandalais, — :4at I am 
the only one bere who speaks proper English.“ 

Dieve brangus, kaip tai nuskambėjo tyloje 
prie ežero. Skambėjo egzotiškai. Skambėjo bepro- 
tiškai. 

Ir kaip mes, mergaitės, spoksojome į ją, nežino- 
damos - juoktis ar žavėtis. Iš vienos pusės atrodė, 
kad miške net briedžiai juokais plyšta, iš kitos — si- 
tuacija tuo pat metu buvo tokia jausminga ir šir- 
dinga. Be to, panelė Endrius buvo žmogus, aiškiai 
turintis kažkokį reikalą, būtent į mus. 

„Kas čia per velnias?“ — leprelėjo Solveiga keistu 
vietiniu dialektu, kuriuo ji šiaip retai kalbėdavo. 

„Dabar jau man iškilo sunkumų tekstą su- 
prasti“, — panelė Endrius pakreipė galvą ir linksmai 
prisimerkė. 

„Ji sako, — paaiškinau springdama juoku, nes 
Trakteno dialektu kalbėdavomės tik juokau- 
damos, - kad nieko nesuprato.“ 

„Tai reiškia, - pasakė panelė Endrius, — kad aš 
čia vienintelė kalbu taisyklinga anglų kalba. Nors 
greitai gal ir nebūsiu vienintelė, — ir mirktelėjo, — 
jei tik panorėsite, savaime suprantama.“ 

„Ateities kalba, - šūktelėjo panelė Endrius ir 
nusimetė drabužius. Po akimirkos ji stovėjo ant 
uolos priešais mus su senos bobos liemenėle ir mil- 
žiniškomis kelnaitėmis. 

„Nagi, - šūktelėjo ji mums ir pliaukštelėjo sau 
per šlaunis, — neriam į bangas.“ 

Ir tada — mes netikėjome savo akimis — ji nu- 
simetė liemenėlę, iššoko iš didžiųjų kelnaičių (ar 
jūs čia, Traktene, sakote apatinės kelnaitės?), nuoga 
kaip angelas suklykė ir puolė į vandenį. Klyksmo 
aidas nusirito ežerą supusioje gamtoje, kur galėjo 
būti ir daugiau akių. 

Vandenyje su panele Endrius. Solveiga iš paskos. 
Aš irgi. Po to taškėmės vandenyje, bandydamos 
metodiškai struktūrizuoti mums iškeltą užduotį. 

„Rytoj, - pasakė nueidama panelė Endrius su 
raudono rankšluosčio turbanu ant galvos, - bus 
kita pamoka.“ 

Mes iš karto supratome, kad jai trūksta kelių 
varžtelių. Bet tai nieko nereiškė. Be to, mus su 
Solveiga buvo galima gana lengvai pralinksminti. 
Juk ne kasdien pasirodydavo išprotėjusios tetos su 
ypatingais pageidavimais. Mums ji pariko. Švel- 
niai tariant. Vėliau tuo klausimu bus kiek prasčiau. 


Deja. 


„Cat is running after mouse. Mouse is running 
round the house.“ 

Ir mes mokėmės. Ir kikenome, chi, chi, chi. Kitą 
rytą ji vėl buvo ten. Ir dar kitą. Taip tęsėsi gana ilgai 
ir viskas buvo gerai. 

„Na, mergaitės, pokalbis.“ 

„Na, mergaitės, neriam į bangas.“ 


Panelė Endrius. Mokėme ją plaukti varlyte, 
krauliu ir peteliške, bent jau pagrindų ir daugiausia 
sausumoje. Vandenyje viskas apsiversdavo aukštyn 
kojomis. Kas dėl buvimo vandenyje, paaiškėjo, kad 
panelei Endrius buvo sunku paversti praktika bent 
dalį to, ką vadino teorija. 

Ji nelabai ir stengėsi. 

„Mane neša srovė“, — maivėsi ji. Ir atsistodavo 
vandenyje, parodydama krūtinę. 

Vis dėlto tokią galima prisiminti panelę Endrius 
jos geriausiomis akimirkomis: 

„Tai tikrai beviltiškos pastangos, vaikai, - šaukė 
mums panelė Endrius iš vandens, kur, pamiršusi 
mokymosi procesą, bet kaip malė rankomis ir ko- 
jomis, juokingai iškišusi iš vandens užpakalį tarsi 
plaukiant virš vandens šuniuku, momentais tarp 
grybšnių rankomis. Dėl euritminių principų pa- 
nelė Endrius spyrėsi plaukioti nuoga. 

Kaip sakyta, tai buvo kvaila, jai stigo varž- 
telių. Tačiau mes buvome jai lojalios, tvirtai, kaip 


akmuo. 

Tai buvo mūsų pasaulis. Gyvenimas, kuris taip 
stipriai skyrėsi nuo gyvenimo pusbrolių ir pusse- 
serių namuose arba Traktene apskritai. Jis buvo 
reikšmingas. Per daug reikšmingas, kad kam nors 
apie tai pasakotume. 

Taigi jai net ir nereikėjo prašyti, kad niekam 
nepasakotume apie jos egzistavimą, tai tarsi ir taip 
buvo svarbiausia mūsų paslaptis. 

„Mėgaukitės diena, - taip pat kalbėjo ji, - galite 
daryti, ką tik panorėjusios.“ 

Ji mus mokė, kad galima laužyti taisykles ir da- 
ryti, ką nori. Viską, ką tik nori. 

Ji mums pasakojo, angliškai, apie Ponderosą, 
sodybą Amerikoje, kur gyvenai tu ir kitos jos sesers 
dukterys; jos tikrosios krikšto dukros, sakė ji. Ji 
pasakojo apie savo sesers dukteris, apie tave, Ingetą 
ir Edę, sekė kaip pasaką, puikiąja Oksfordo tartimi, 
o mes klausėmės, nors gal ir ne taip pagarbiai, kaip 
ji galbūt manė. Turiu galvoje, Amerika, Ponderosa, 
tai mums nieko nesakė. Nors gal jau tada kažkiek 
jums pavydėjome. 

Buvo visiškai aišku, kad jūs, jos sesers ir tikrosios 
jos krikšto dukterys, buvote visa galva pranašesnės 
už mus.“ 

„Negyvenome mes jokioje sodyboje, Rita, — pa- 
pildė tada Kenė, - Dieve mano, Rita, tas žmogus 
galėjo bala žino ko prisigalvoti. Ji paprasčiausiai 
turėjo begalę su mumis susijusių idėjų nuo pat pra- 

džios. Tos jos idėjos... Ji buvo tokia pilna jų, kad 
nieko nenorėjo maryti. Bet pasakok toliau, aš noriu 
išklausyti iki galo. Nors manau, kad žinau...“ 

„Tačiau po to, - tęsė Rita, - reikalai ėmė šlyti. 
Viskas prasidėjo nuo to, kad pamatėme ją Stikli- 
niame name ir supratome, kas ji tokia. Kad ji buvo 
baronienė. Iš Stiklinio namo. Iš to prakeikto namo. 
Vieno iš pačių gražiausių Antrajame Kyšulyje.“ 

„Ji mus apgavo, - pasakė Solveiga, kai pama- 
tėme ją iš savo vietos sode, - ar ne taip, Rita?“ 

„Ne, - atsakiau, — ji tik nenorėjo pasakoti. Dar 
ne. Tai žaidimas.“ 

Kvailiausia, kad nepaisydamos jog žinojome, 
abidvi tarsi ėmėme tikėtis. Būtent tada ėmėme 
kažko laukti iš panelės Endrius. Laukti, pavyzdžiui, 
kad ji mus pakvies į Stiklinį namą. Arba išsiduos. 
Atskleis kortas. Mes to nežinojome, tačiau tai ka- 
bojo ore. Nors panelė Endrius nieko nepastebėjo. 
Mes gal netgi pradėjome įsivaizduoti, kad tai ir 
buvo žaidimo esmė. Kad ji mus pasiims, parodys 
mums. Taip, velniai griebrų. Kas žino, varlė tampa 
karaliene ir visa kita. 

„Welcome girls to my lovely garden.“ 

„Prašom, mergaitės, į mano fantastišką sodą.“ 

Jos fantastiškas sodas. Kad ji mus ten priims. 


Ir aš padariau klaidą. Kartą, šiek tiek vėliau. 
Išdrįsau pasakyti panelei Endrius, kad mes su Sol- 

veiga žinome vieną dalyką. Kad mes žinojome, jog 
panelė Endrius iš tikrųjų nebuvo panelė Endrius. 
Kad tai buvo žaidimas. Pasakiau tai tarsi pusiau 
rimtai, lyg būčiau norėjusi užsiminti panelei En- 
drius, kad mudvi su Solveiga buvome gana nuo- 
vokūs vaikai. 

Kad panelė Endrius galėjo didžiuotis, pasirin- 
kusi į savo drauges tokius sumanius vaikus. „Mano 
angelėliai“, — sakydavo panelė Endrius. 

Taip aš kalbėjau, norėdama pasiūlyti panelei 
Endrius žengti dar vieną abipusio pasitikėjimo 
žingsnį. Taip neįvyko. Žinoma. Gal panelė Endrius 
ir suprato, gal netgi labiau, nei tikėjomės. O kas 
atsitiko? Ji visiškai pašėlo. 

Ką mergaitės sau manė? Ji to neištarė garsiai, 
tačiau potekstė buvo būtent tokia. Ji taip supyko, 
taip supyko, tokios jos nebuvome mačiusios ir net 
negalėjome įsivaizduoti. 

Jos susijaudinusiame veide neliko nė lašo kraujo, 
lūpos pabalo ir drebėjo iš pykčio. Panelė Endrius 
susisupo į chalatą ir dramatišku balsu pasakė, kad 
nė nejįtarė, jog visą tą laiką buvo susidėjusi su dviem 
paprasčiausiomis šnipinėtojomis. 

Tie žodžiai, kaip jie kabėjo ore. To neįmanoma 
pamiršti. 

Jei ji būtų žinojusi, lygiai taip susijaudinusi tęsė 
panelė Endrius, rankomis energingai vyniodama 
ant galvos turbaną iš raudono rankšluosčio ir įsi- 

spirdama į pėdoms labai sveikus sandalus — buvo 
velnioniškai daug kalbų apie jų „sveikumą“, nors 
ji ir buvo vienintelis žmogus visame pasaulyje su 
medine avalyne miške — tai anaiptol neaišku, ar 
sandoris dėl mainų būtų buvęs sudarytas. 

„Juk suprantate, - pasakė paskiausiai, — kad tai 
paremta pasitikėjimu, kurio dabar nebėra.“ 

Ir tada nosies tiesumu patraukė per mišką namo. 
Stovėjome ir žiūrėjome, kaip jos nugara pradingo 
tarp krūmų ir medžių. 

Ir mes TAIP gailėjomės. 

„Ką mergaitės sau manė?“ 

Tik viens — ir tarsi sūkurys ežero viduryje 
įtraukė žemyn, kaip čia „vaizdingai“ pasakyti, 
žemyn, žemyn į niekur. 

Čia mes ir būsime, prie dumblėtų krantų... 

„Wekome girls to my lovely garden.“ 

„Prašom, mergaitės, į mano nuostabų sodą.“ 

We/l. To niekada nebus. 

Ir tik rada mes supratome, kokia iš tikrųjų 
buvo išprotėjusi panelė Endrius, tačiau tai nieko 
nereiškė. Buvome įsitikinusios, kad daugiau ją ma- 
tysime kaip savo ausis ir tai buvo siaubinga. Taip 
par ir durys į sodą buvo užtrenktos mums prieš pat 
nosį, kartą ir visiems laikams ir dėl to buvo kaltas 
ne kas nors kitas, o tik mes pačios. 

„Žiūrėk, ką padarei“, — pasakė man Solveiga, ta- 


čiau silpnu balsu, kai vienišos stovėjome prie ežero 

su savo chalatais, nes tą rytą tikrai buvo velnio- 
niškai šalta. Ir vieniša. Velniškai vieniša. Solveiga, 
aišku, suprato, kad ji lygiai tiek par kalta. Aš tiesiog 
buvau greitesnė. Ką nors pasakyti. Kaip visada. Ir 
mes, mes juk buvome dvi. 

Aš nieko nepasakiau. 

Kandžiojosi uodai. Velniai griebtų, tiesą sakant. 
Šimtas milijonų velnių. 

Tačiau stovėti Stiklinio namo papėdėje ir žvelgti 
aukštyn į Žiemos sodą įsivaizduojant, kad įvyks 
kažkas nuostabaus, taip pat nebuvo prasmės. 

Mes apie tai nekalbėjome, nors gal tada tarp 
mūsų, manęs ir Solveigos, atsirado kažkokia ta- 
koskyra, nežinau. 

Galbūt panelė Endrius gailėjosi. Nežinau. Nes ji 
grįžo. Jau po dviejų dienų. Tada buvo ypač maloni, 
turėjo pasiėmusi dovanų mums. Nauji maudymosi 
kostiumėliai. Vienas mėlynas, kitas žalias. 

Ir viskas vėl buvo kuo puikiausiai. Ir vis dėlto. 
Visai ne. Solveiga apsivilko naują kostiumėlį ir 
itin įsijautusi staipėsi ant kranto, po to nusivedė 
panelę Endrius gilyn nuo kranto ir norėjo, kad ji 
pati parplauktu krauliu iki kranto. Dar kiek ir būtų 
nepasisekę. Turėjome pulti abidvi, aš ir Solveiga, ir 
vėl gelbėti panelę Endrius. 

„Jums reikėtų įteikti medalį už išgelbėtą gyvybę, 
mergaitės. Ten stipri srovė.“ 

„Pastebėjome. Tereikia išmokti su ja elgtis. Tam 
reikia trupučio plaukimo parirties. Jos turint galima 
susidoroti, tai visai nesunku“, - kalbėjo Solveiga. 

Tik vėliau ji man pasakė, kad tada, būdama van- 
denyje su panele Endrius, ji pastebėjo, jog panelė 
Endrius moka plaukti kaip žuvis, ji tik maivėsi ir 
žaidė. Visas tas mainų sandoris tebuvo žaidimas. 


Vieną dieną iš pasirodžiusios panelės Endrius 
buvo matyti, kad kažkas atsitiko. Ji iškilmingai 
pranešė išvykstanti, kur, buvo galima ir taip su- 
prasti... Nes grįžusi galbūt turės su savimi mažąją 
sesers dukterį. Kitais metais. Tai buvo dar vasaros 
pabaigoje. 

„Tikiuosi vėl jus susitikti, mergaitės, — pasakė 
panelė Endrius. — Tiesą sakant, spėjau labai prisi- 
rišti prie jūsų kompanijos. Toje pačioje vietoje, tuo 
pačiu metu. Turiu omenyje, rytais, čia, prie ežero, 
kitais metais vėl. Ar galime dėl to susitarti?“ 

Mes, žinoma, atsakėme, kad taip. Ji buvo tokia 
keistuolė, kad niekaip negalėjai jos nemėgri. Bent 
jau truputį. Tačiau kažkas pasikeitė po jos pro- 
trūkio. Na, ne tik mūsų svajonėms, tačiau ir kažkas 
tarp mūsų. Mes su Solveiga vienoje pusėje, o pa- 
nelė Endrius kitoje. Mes nebegalėjome ja visiškai 
pasitikėti. 

Tai bent jau nebebuvo savaime suprantamas 


dalykas. 


615 


Beto, jai efektyviai pavyko išsklaidyti mūsų lau- 
kimą, kad įvyks kažkas nauja, kita, negirdėta. 

Ir dar mes pradėjome galvoti štai ką: kas, jei 
panelė Endrius žinojo, kad kažkas šnipinėja krū- 
muose ir kad galbūt todėl ji taip staipėsi, demons- 
truodama savo „eurirminius principus“. Kad gal 
ji neturėjo nieko prieš taip rodytis jo akyse, tokiu 
atveju viskas buvo TIKRAI nenormalu. 

Ant uolos užsilipusi ir ant vienos kojos šoki- 
nėjanti panelė Endrius. Dar viena mėsinga tetulė 
vietoje mūsų susikurtos Žiemos sodo karalienės. 
Panelė Endrius, mokiusi mus, kad pasaulis yra di- 
delis ir atviras ir kad į jį galima išeiti. 

„Mėgaukitės diena, mergaitės.“ 


„Taip, mergaitės, — ištarė panelė Endrius pa- 
baigoje, — atrodo, nesikratysite manęs ir kitąmet. 
Betgi dėl Dievo meilės...“ 

Panelė Endrius visaip lankstėsi ant kranto. 

„„..dėl Dievo meilės. Aš irgi ne prieš. JŪS esate 
vienas iš smagiausių man nutikusių dalykų. Per 
visą gyvenimą.“ 


Netrukus atėjo kiti metai, tie, kai pasirodė ir 
mirė Edė. Paskendo, buvo įtraukta į ežerą. Iš karto 
tau pasakysiu, Kene, kad mes tai matėme. Tai bu- 
vome mes. 

Ber palūkėk, baigsiu pasakoti. Kaip viskas buvo. 
Taigi. Vasara ir vėl panelė Endrius. Tais metais pa- 
sirodė anksti, dar birželį, su ja buvo ta mergaitė. 
„Sesers dukra“, apie kurią ji tiek daug kalbėjo, 
tačiau buvo iš karto matyti, kad kažkas negerai. 
Mūsų sudaužytos svajonės buvo niekis, palyginti su 
tuo, kuo tapo panelės Endrius svajonės. Čia tikrai 
nebuvo kokia nors „miela“ mergaitė iš — vienas 
mėgstamiausių panelės Endrius pasakymų - „:4e 
great outdoors“. 

Edė de Vair. Amerikietė mergaitė. Tai buvo paties 
prasčiausio molio paauglė. Ji net nenusileido prie 
kranto, tik sėdėjo aiškiai prieš savo valią — tas buvo 
matyti ir iš šalies — ant Lorės uolos priešais mažą įlan- 
kėlę tarp nendrių, kurioje mes plaukiojome. Ir žiū- 
rėjo į mus. Buku žvilgsniu. Vaikė nuo savęs uodus, 
uždegė degruką. Kai tai padarė, panelė Endrius, ji 
buvo kaip niekada gausiai išprakaitavusiu veidu ir 
niekaip negalėjo susikoncentruoti plaukimui, tik 
visą laiką piktu ir susierzinusiu žvilgsniu šnairavo 
aukštyn, nors kaip vėliau supratome, dėl to, kad 
bijojo, na, kaip bebūtų, kai Edė ant uolos uždegė 
degtuką, panelė Endrius jai sušuko, kad tikrai ne- 
reikėtų pradėti ryto nuo cigaretės. 

Tada mergaitė sušuko atgal, kad uždegė tik deg- 
tuką, o ne cigaretę ir tik dėl tų prakeiktų uodų, 
kurių buvo visur pilna, o ugnis padėjo juos nubai- 


va 

Jau ir pačiais pirmaisiais kartais ji kalbėjo šve- 
diškai, tačiau su kažkokiu juokingu akcentu. Tas 
akcentas dings gana greitai, stebėtinai greitai, kiek 
vėliau, su Bjornu. Ir Bengtu. Jie juk buvo kartu 
visi trys. Kuo gražiausias m2ėnage 4 trois, ar kaip ten 
vadinasi. Anksčiau panelė Endrius būtų galėjusi tai 
pasakyti, tačiau atrodė, kad daugiau ji nėra linkusi 
į tokius posakius. 

Panelė Endrius tik suraukė nosį, apsivilko mau- 
dymosi kostiumėlį ir mes truputį paplaukiojome, 
tačiau iš to irgi nieko gero neišėjo, nes buvo neį- 
manoma susikoncentruoti. Ji sėdėjo ten ant uolos, 
uždeginėjo degtukus ir mėtė juos į vandenį, užde- 
ginėjo ir užgesinėjo. Staiga mums pasidarė šalta. 
Mums beveik niekada nebūdavo šalta, bet dabar 
buvo, energija ir noras išgaravo iš visų trijų, tada 
valandėlę pasėdėjome ant kranto, kur jautėmės 
stebimos. Atėjo metas truputėliui anglų kalbos. 
"Tačiau su ten sėdinčia mergaite tai buvo pernelyg 
idiotiška. 


Ir velnio panelė Endrius citavo mums savo 
mėgstamiausią citatą. Piko dela Mirandola. 

„Štai, mergaitės, — sakė ji, — Piko dela Miran- 
dola: „Pastačiau tave pasaulio vidury, kad iš ten 
galėtumei geriau matyti viską, kas yra aplink tave 
pasaulyje. Sukūrėme tave nei dangišką, nei žemišką, 


nei mirtingą, nei nemirtingą. Tu, kaip savo paties 

skulptorius ir formos suteikėjas, turi galėti laisvai ir 
oriai suteikti sau kontūrus, kokių pats trokšti.“ 

„Ką jis sako, mergaitės?“ 

„Jis sako, — išsiblaškiusi tęsė panelė Endrius, — 
kad galima rasti savo gyvenimą.“ 

„Ber atkreipkite dėmesį, mergaitės, jis sako 
oriai. Gyvenimą reikia nugyventi stilingai. Būtent 
tai daugelis supranta neteisingai. Jie mano, kad sti- 
lius tai išvaizda arba kažkas, kas glaudžiai susiję su 
estetika. Galima skirti...“ 

Ir caškas, taškas, taškas. Nes tada panelė En- 
drius pašoko. Mergaitė ant uolos priešais. Staiga 
ji dingo. 

„Turiu eiti. Jos negalima palikti vienos...“ 

Mes likome sėdėti prie ežero vienos, aš ir Sol- 
veiga. Tai galėjo būti gana komiška, tačiau nebuvo 
nė kiek, ypač vėlesnių įvykių kontekste. 

Tą vasarą panelė Endrius pasirodydavo prie 
ežero nebe taip dažnai, o ir tada niekas nebebuvo 
kaip anksčiau. Retai kada išeidavo paplaukioti, 
dažniausiai būdavo kalbama. Kartais ji net nenu- 
sirengdavo. Turiu galvoje, chalato. Plaukioti nuoga 
liovėsi apskritai. Visi tie dalykai, „euritminiai prin- 
cipai“, liko kitoje eroje. 

Kalbėjo šį bei tą, bet nieko atmintino. Ji netu- 
rėjo ramybės ir negalėjo susikoncentruoti į anglų 
kalbą. Kartais ji tik sėdėdavo ten ant akmens, o 
žodžiai tuo metu tarsi liejosi iš jos. 

Buvo gaila jos. Vėliau taip pat supratau, kas tai 
buvo: labai kentėjęs žmogus. Edė sunkė ją kaip 
citriną. 

„Toji mergaitė man yra toks nusivylimas“, - kartą 
pasakė ji, bet ne mums, o pusbrolių ir pusseserių 
mamai. Tai buvo pačiu paskutiniu laikotarpiu. Ji 
staiga išdygo pusbrolių ir pusseserių namuose, nes 
norėjo „įspėti“ pusbrolių ir pusseserių mamą dėl 
Edės, „amerikietės mergaitės“. Ji noriai ištarė tą pra- 
vardę, ko anksčiau nedarydavo. Tada Bjornas ir Edė 
buvo jau kaip reikiant susidėję. Ir Bengras su Ede. 

Ir galbūt tą kartą, kai ji pasirodė pusbrolių ir 
pusseserių namuose, mums su Solveiga irgi būtų 
suspaudę dėl jos širdį, tačiau net ir tada ji mums 
neatsivėrė. Tokia jau ji su mumis buvo. Toji panelė 
Endrius. 


Kartą, vieną rytą paplūdimyje, panelė Endrius 
prisidegė cigaretę. Cigaretę septintą valandą ryto, 
anksčiau tai būtų buvę neįmanoma. Nors iš karto 
ją ir užgesino. 

„O dabar lekiam visos į vandenį, - pasakė pa- 
nelė Endrius, tačiau tai ištarusi tik atsisėdo į pavėsį 
ir, norėdama sušilti, plekšnojo sau rankomis per 
šonus. — Lekiam į vandenį, nagi, nagi, nagi.“ 

Ber pati tik sėdėjo. 

„Mėgaukitės diena, — ištarė ji, — štai apie ką eina 
kalba.“ O tada vėl pratrūko. 

„Tai vienas svarbiausių mano principų.“ Ir 
neryžtingai įsispoksojo priešais save, kai Solveiga 
draugiškai paklausė, ką tai reiškia — mes juk jau 
seniausiai nebesimokėme anglų kalbos. Iš tiesų 
tie mūsų pašnekesiai rytais buvo visiška kvailystė. 
Plaukikės ir jų išprotėjusi krikštamotė panelė En- 
drius. 

Plaukikės ir jų išprotėjusi krikštamotė. Galima 
buvo sakyti ir taip. 

Na, tiek bent jau buvo aišku. Amerikietė mer- 
gaitė atsirado panelės Endrius gyvenime ir viskas 
pasikeitė. 

Su mumis ji niekada apie ją nekalbėdavo, net 
neužsimindavo. O mes ir neklausinėjome. Išmo- 
kome per daug neklausinėti, be to, toji „sesers 
dukra“ vis dar tebebuvo mums gana jautri tema. 

"Taigi mes nežinojome, ką Edė veikė ir kuo buvo 
užsiėmusi. 

Tiesiogiai ne. 

„Ja negalima pasitikėti, - kalbėjo ji pusbrolių 
ir pusseserių mamai. Šiaip jau ir tada buvo galima 
susimąstyti, kas sakė, kad panelės Endrius versija 
buvo teisinga. Juk tikrai nebuvo lengva įtikti pa- 
nelei Endrius su visais jos įsivaizdavimais, kuo tas 
ar anas žmogus buvo, ir lūkesčiais, kad būtent taip 
jis ir elgsis. 

Bet mes matėme, kokia ji nelaiminga. Ji tikrai 
kentėjo. Ir bijojo. 

Vėliau supratau, kad ji, pavyzdžiui, vogė. Pi- 
nigus ir daiktus. Didelius ir mažus. Ir nieko nebuvo 
galima tam padaryti. 

Ir kad atsivesdavo į baronienės namus daugybę 
svetimų žmonių iš miesto prie jūros. Ne tik per 
šventes, bet ir šiaip. Žmonės ateidavo ir išeidavo. 
Kartais jų būdavo neįmanoma išprašyti. 

Visų pirma buvo sudėtinga išprašyti ją, Edę. 

Galbūt baronienė vis dar turėjo kažkokių vilčių, 
kad Edė pasikeis. Juk buvo dar tokia jauna, vos 
devyniolikos. Kad pagaliau įgaus proto, suaugs. 

Tačiau tai buvo gana nesaugu. Baronienė buvo 
viena. Neturėjo vyro, vaikų. Galima sakyti, kad 
turėjo vieną vienintelį draugą, buvusį nuomininką. 
Toks studentas, kažkada gyvenęs pas ją kaip nuo- 
mininkas. Juodoji Avis. Toks tipelis. 

Vis dėlto jis jai padėdavo. Ji skambindavo jam 
ir prašydavo išprašyti iš namų tuos žmones. Tokių 
nemalonių dalykų. Prašė, kad jis pasikalbėtų su 
Ede ir arvestų ją į protą, tačiau nieko iš to neišėjo 
ir taip toliau. 

Tai jam ji desperatiškai skambino iš Stiklinio 
namo tą paskutinį vakarą. Kai Edė dar buvo gyva. 
Ji užrakino Edę kambaryje. Be drabužių. Kad ne- 
galėtų pabėgti. Dabar ji turėjo išvažiuoti. Nusika- 
mavusi baronienė paskambino Juodajai Aviai ir jis, 
taip, atvažiavo. 

Ji prašė jį atvažiuoti ir ją išvežti. Daugiau neno- 
rėjo Edės matyti. 

Dėl jau minėtų priežasčių. Apie jas šiek tiek 
žinau, nes mano brolis Bengtas buvo iki ausų į 
tai įsipainiojęs. Tai su juo ji norėjo pabėgti. Edė. 
Benkis su Ede surezgė didžiausią intrigą pasaulyje: 
jie turėjo kartu pabėgzi ir taip toliau. 

Tai galėtų būti netgi trupututėlį komiška. Kaž- 
kuria prasme. Jei ne... Kaip sakyta, Edė buvo susi- 
dėjusi su Bengru. Mažylis Bengras buvo įsimylėjęs 
ją iki ausų. Tačiau tai buvo tarsi mažiau oficialų 
nei tai, kad ji buvo pora ir su Bjornu. Bjornas ir ji 
buvo Trakteno balandėliai numeris vienas, jie sto- 
vėdavo kartu daržinės tarpduryje, gtamonėdavosi, 
rūkydavo, ketino susižadėti ir visa kita. 

Mes, aš ir Solveiga, tuo nelabai domėjomės, ta- 
čiau kas bent jau buvo įdomu, tai kokia skirtinga 
Edė būdavo su jais. Vienokia su Bjornu, kitokia su 
Benkiu. Nors ką Benkis su Ede veikė likę vieni du, 
jis pamatė. Na, Bjornas. 

Edė, švelni ir murkianti kaip katytė. Stovėdama 
daržinės tarpduryje ji atrodydavo tarsi scenoje vai- 
dinanti savo rolę saldžioji Edė, tokia gera. 

Tai buvo tarsi kita jos pusė, ne ta, kurią matė 
panelė Endrius, nors gal tai buvo vienas ir tas pats 


dalykas. 
Taigi tą naktį jie turėjo išvažiuoti. Bengtas ir 
Edė. Inrymiai apsiviję vienas kitą, sėdėjo ir prisie- 


kinėjo nemirtingus dalykus pakrantės namelyje, 

kai staiga pasirodė Bjornas. Jis nieko nesuprato. 
Bengras. Reikėtų pasakyti, kad Bengtas buvo pen- 
keriais metais jaunesnis. 

Na, paskui susivokė, nes nuėjo ir pasikorė. 

Buvo sugniuždytas ir visiškai pametė galvą. 
Nuėjo į tą prakeiktą ūkinį pastatą ir prabuvo ten 
beveik visą naktį. O Bengtas su Ede? Ne, jie apie 
tai nieko nežinojo. 

"Tai irgi prisidėjo prie to, kad Bengtui pasimaišė 
protas. 

Išaušo tas prakeiktas rytas. Viskas buvo taip, 
nežinau, kvaila, baisu, tiesiog mėšlas. Mudvi su Sol- 
veiga buvome jau kaip reikiant primiršusios panelę 
Endrius. Buvome jos persisotinusios, taip pat ir jos 
pasirodymų bei nervingumo. Juolab kad mes tarsi 
ir negalėjome dalyvauti, nebuvome priimtos. Tie- 
siog buvome „angelėliai“ paplūdimyje, pas kuriuos 
ji kartais ateidavo, nežinau kodėl, gal dėl to, kad 
ten vis dar buvo bent kažkas normalus. 

Nors gal ir gerai, kad liovėmės domėtis dar prieš 
visus įvykius. Na, kad mes jau tada supratome, jog 
iš jos nėra ko tikėtis. 

Na, ne tada, kai Edė nuskendo tiesiog prieš 
mūsų akis, o mes nieko nedarėme, o vėliau. Ne- 
labai ir nustebome, kad net ir po to ji nieko mums 
neprisipažino. 

Kad ateityje turėsime kaip įmanydamos kaps- 
tytis savo jėgomis. 

Vis dėlto ji atėjo pas Benkį, vedama kažkokio 
nederamo kaltės jausmo. Kvietė jį į savo namą „ten 
kurti meną“. Po Edės mirties tvarkydama pakrantės 
namelį ji matė jo žemėlapius. Kvietė jį į Stiklinį 
namą, kuris mums anksčiau ir tada buvo griežtai 
uždraustas. Galbūt ją kamavo kaltės jausmas, tai 
įmanoma. Manė, kad pakaks „atsimokėti“ mums 
per jį. Juk, kaip bebūtų, jis mūsų brolis. 

Taigi, tą prakeiktą rytą. Buvo baisiai ankstus 
metas, mudvi su Solveiga išėjome prie ežero. Ne- 
atsimenu, kodėl ten susiruošėme tokią ankstybę, 
anksčiau nei paprastai. Gal tai buvo nerimas. Mes 
juk nieko nežinojome apie tai, kas dėjosi, bet gal 
vis dėlto jautėme. Aš galvoju apie Bjorną, ką jis 
veikė tą naktį. Ir apie Edę, apie Bengtą. Ką veikė 
tada ir anksčiau. 

Vienas dalykas išplaukė iš kito, galiausiai pasi- 
rodė panelė Endrius. Pas mus, prie ežero, su savo 
mediniais sandalais, chalatu ir maudymosi kostiu- 
mėliu. Ir per tūkstantį kilometrų galėjai įžvelgti, 
kad panelei Endrius visko buvo jau per daug, todėl 
dabar jai reikėjo pabūti normaliai. Taip norma- 
liai. 

Bet pirmiausia, dar prieš ateinant panelei En- 
drius. Turėjome plaukioti, tačiau nė nepradėjome, 
turiu galvoje, aš ir Solveiga. 

Sėdėjome ant akmenų krante ir bandėme nu- 
busti, o ir motyvacija ėmė blėsti. Kas, plaukikės? 

Ką mes sau galvojome? 

Na, o tada pasirodė panelė Endrius. 

Kad būtų lengviau suprasti tolesnius įvykius, 
papasakosiu, kas tą naktį dėjosi Stikliniame name 
ir aplink jį bei pakrantės namelyje, nors tada mes 
su Solveiga to nežinojome. Praėjusį vakarą Bjornas, 
kuris šioje istorijoje buvo pirmasis mylimasis, ap- 
tiko pakrantės namelyje Edę su Bengtu. Situacija 
buvo intymi ir negalėjo būti traktuojama niekaip 
kitaip, ar kaip ten sakoma. 

Tada jis nežinojo, kur dėtis. Ir kažkur dingo. 
Ber niekas nepuolė jam iš paskos. Nei Bengras, nei 
Edė. Užuot tai darę, po to, kai buvo užklupti, jie 
ėmė kurti savo planus. Neįsivaizduoju, ką galvojo 
Edė, jai ras dalykas su Bengtu turbūt buvo dau- 
giau žaidimas, nors nežinau. Tačiau gerai žinau, 
kad Bengtui tai buvo iki kraujo rimta. 

Jis ketino išvažiuoti, išvažiuoti su ja dabar, nors 
ir į pasaulio kraštą, jei to reikės. 

Ir jie sutarė pabėgti nieko nelaukdami. Edei 
baronienė jau lindo per gerklę, tą ji šitiek kartų 
pasakojo ir Benkiui. Tačiau jiems reikėjo daiktų. 
Pinigų. Tada jie sukūrė planą. Edė turėjo nueiti į 
Stiklinį namą, kurio ji net rakto nebeturėjo. Todėl 
turėjo laikytis pakrantės namelyje, nes baronienė 
nebenorėjo jos matyti savo name. Edė turėjo įsi- 
gauti į namą ir kaip nors susiorganizuoti pinigų. Po 
to jiedu su Bengtu turėjo susitikti sutartoje vietoje 

miške. Ji turės savo daiktus kuprinėje, jis savuosius 
savo kuprinėje, o tada jau į kelią. 

Bengtas nuėjo susirinkti daiktų ir ruoštis di- 
džiajai kelionei, o Edė patraukė į Stiklinį namą. Tai 
buvo paskutinis jo pokalbis su ja. Prieš jai nueinant 
į Stiklinį namą pas panelę Endrius. 

Kas įvyko Stikliniame name, nėra tiksliai ži- 
noma. Kažkokiu būdu baronienė turbūt pagavo 
po jos daiktus besirausiančią Edę už rankos, o gal 
Edė buvo ir dar įžūlesnė. Gal tiesiai pasakė, ko jai 
reikia, ir prievarta bandė gauti tai iš baronienės. 
Pinigų. Tačiau jai neišdegė. 

Tai, aišku, buvo svarbu. Baronienė užrakino ją 
viename kambaryje tik su apatiniais drabužiais, kad 
nepabėgtų. Tada nebežinojo, ko griebtis. Daugiau 
nieko nesugalvojo, kaip tik paskambinti Juodajai 
Aviai. „Atvažiuok“. Ir jis atvažiavo. 

Jos draugas su baltu Jagwaru, jos buvęs nuomi- 
ninkas. Paimti jos iš ten. Edę nutempė į mašiną, 
įtariu, vis dar be viršutinių drabužių. 

Edė turėjo išvažiuoti. Ber kur, kad tik dingrų 
iš cen. 


O Benkis jos laukė ir laukė sutartoje vietoje 
miške, kur jie turėjo susitikti, tačiau ji taip ir ne- 
pasirodė. Tada jis ėmė nervintis ir pradėjo vaikš- 
čioti šen bei ten, būtent tada jis stovėjo šalikelėje, 

kai pro šalį pravažiavo mašina. Viduje sėdėjo Edė. 
Jis matė. 
Tai buvo paskutinis kartas, kai jis ją matė. 
Kaip ji sėdėjo ant galinės sėdynės, suakmenėjusi 
ir neatpažįstama, tarsi būtų buvusi prigrasinta. 


Ją pamatęs suprato, kad nieko nebus. Ir dar 
daugybę nerimą žadinančių dalykų, kaip būna 
patekus į rimtą bėdą. Suprato, kad dabar reikia 
ieškoti Bjorno, kur Bjornas? 

Jis nuėjo į pusbrolių ir pusseserių namus, kur 
pamatė, kad Bjornas dar negrįžo, tada, genamas 
blogos nuojautos, patraukė ūkinio pastato link. 

Bet mes, mes buvome prie ežero. Solveiga ir 
aš, kaip dvi kvaišos. Pirma pasirodė panelė En- 
drius. Net ir šiandien vis dar nežinau, ką ji, velniai 
griebrų, veikė prie ežero būtent tą rytą, galima tik 
manyti, kad galbūt nenorėjo būti namie išvežant 
Edę arba kad tada, kai viskas buvo taip baisu, bent 
kažkas turėjo būti kaip anksčiau, kažkuria prasme 
normalu. 

Atėjusi ji bandė būti tokia kaip visada. Nors iš 
karto pastebėjome, kad kažkas buvo labai negerai, 
bet dabar reikėjo žaisti, plaukioti, krykštauti ir dar 
bala žino ką. Mudvi su Solveiga dabar nepuolėme 
stačia galva į tuos žaidimus, nors nedarėme ir nieko 
kitko. Elgėmės tarsi niekur nieko. Be to, dar ir kaip 
reikiant pasistengėme. 

Panelė Endrius rimtai nutarė, kad dabar plau- 
kiosime. Nusimetė chalarą. „Nagi, Solveiga, nagi, 
Rita, šokam į bangas.“ Ji puolė į vandenį. Ir mes 
iš paskos. 

Kurį laiką tai tęsėsi, nors niekas nebuvo nor- 
malu. Paskui staiga vėl ją išvydome. Edę. Ame- 
rikietę mergaitę. Ji stovėjo ant Lorės uolos ir, kas 
neįprasta, buvo apsivilkusi raudoną lietpaltį, tokį 
vyresnėms moterims, o po juo buvo tik su apatiniais 
drabužiais (rai matėsi, nes ji mosavo rankomis). 
Vieną absurdišką akimirką galbūt pamanėme, kad 
ji šoks į vandenį su apatiniais drabužiais. Bet ne. 

Ji persiutusi stovėjo ten. Žiauriai, klaikiai, nenu- 
sakomai įrūžusi ir kažką šaukė panelei Endrius. Tuo 
pačiu ir tarsi triumfuodama. Kas atsitiko? Neaišku. 
Ber atrodė, kad Edė, mažoji Edė, gudrioji Edė su- 
gebėjo pasprukti iš automobilio. Ir buvo apsivilkusi 
tuo, ką rado jame. 

Jai kažkaip pavyko apgauti Juodąją Avį, kad jis 
sustotų, o tada pabėgo, spruko į mišką. Atlėkė prie 
ežero ir ten rado panelę Endrius. 

Juodosios Avies nesimatė, o ir kodėl turėtų, tiesą 
sakant? Jis atliko savo užduotį, kiek tik galėjo, bet 
tai ir viskas. 

„Palauk!“ 

Kai panelė Endrius pamatė Edę ant Lorės uolos, 
jos viduje kažkas įsijungė, tai buvo matyti. „Pa- 
lauk!“ Taip ji sušuko Edei, tačiau visiškai kitokiu 

balsu, žemu, pilnu autoriteto. Keista, tačiau Edė 
laukė. 

Gal ji kažkaip suprato nuėjusi per toli. Viskuo. 
Juk jai tai daugiausia buvo jei ne žaidimas, tai bent 
jau savotiškas laiko praleidimas. 

Panelė Endrius išlipo iš vandens. Mes irgi, susi- 
supome į savo chalatus ir stovėjome kaip suakme- 
nėjusios. Atrodė, kad viskas truko šimtą milijonų 
metų, ištisą amžinybę. Panelė Endrius apsivilko 
chalatą, įsispyrė medinius sandalus, pasakė „pa- 
laukite!“ taip pat ir mums, o tada ėmė eiti aplink 
ežerą pas Edę ant Lorės uolos. 

"Tada įvyko štai kas. Mes su Solveiga, kaip jau 
sakiau, stovėjome ir žiūrėjome. Žiūrėjome į visą 
tai kaip į vaidinimą, Lorės uola buvo tiesiai prie- 
šais mus. Tačiau tas teatras neatrodė saugus, visai 
ne. Jau tada buvome išsigandusios. Galima sakyti, 
paklaikusios iš baimės. 

Stovėjome kaip prikaltos, norėjome to ar ne. 
Tiesiog stovėjome. 

Panelė Endrius užlipo ant uolos. Viskas prasidėjo 
kaip barnis. Toks įprastas, kai du žmonės stovi ir 
rėkia vienas ant kito. Tai tęsėsi kurį laiką. Angliškai, 
švediškai, Trakteno kalba, visomis kalbomis. 

Po to jos susikibo. Pradėjo panelė Endrius. Ir 
buvo iš karto matyti — gal todėl mes su Solveiga 
taip ir išsigandome, nes iš karto pajutome tai, ko 
dar kaip reikiant nesuvokėme — iš karto buvo ma- 

tyti, kad panelė Endrius turi tikslą. Įstumti Edę į 
vandenį. 

Jos mušėsi. O baronienė juk buvo stipri. Ir ne- 
spėjus nė mirktelėti, o blogiausia, kad buvo aišku, 
jog taip ir atsitiks, Edė jau buvo vandenyje. 

„Atkreipkite dėmesį, — buvo sakiusi baronienė, 
kai citavo Piko dela Mirandola, - jis sako oriai. 
Gyvenimą reikia nugyventi stilingai.“ 

Ir tik bul, bul, bul, bul, jau kitoje scenoje, kuri 
buvo visai ne scena, o baisi tikrovė, prieš mūsų akis 
ežere nuskendo Edė, tas „nusivylimas“. 


Mes ten stovėjome, o metai bėgo. Laikas slinko. 
Rita, plaukimo asė. Solveiga, gelbėtoja. Ir ne- 
darėme visiškai nieko. 


„Palaukite! — šūktelėjo panelė Endrius nuo 
Lorės uolos. — Ji tuoj išnirs. Aš ją matau!“ 


Iš tiesų ji iš karto nuskendo. Edė. Kaip akmuo. 

Tačiau viduryje Bulės ežero yra stiprios srovės. 
Tikrai. 

Mes laukėme. Stovėjome ten ir laukėme. Tačiau 
Edė nebeišniro. 

Tai buvo kažkas, ką mes kažkaip visą laiką ži- 
nojome. 

Staiga, nelabai supratome kaip, mes likome prie 
ežero vienos. 

Bent jau be panelės Endrius. 
Panelė Endrius mus paliko. Nė neatsisveikinusi, 
kaip mandagiai sakoma. 


Ir dabar jau visiems laikams. 


Tačiau mes ją po to matysime name Antrajame 
Kyšulyje, Stikliniame name. Matysime ją Žiemos 
sode, jo šviesiame ir estetiškame nuošalume. Viduryje 
neįtikėtinos jo architektūros, per minimalų geografinį 
atstumą, ji bus labai toli nuo mūsų. Nepasiekiama. 

Ji mūsų nematys. Daugiau niekada. Kartą, 
pakeliui į pusbrolių ir pusseserių namus pasiimti 
Benkio, ji praeis pro mus kieme ir šnipštelės: 

„Vargšai vaikai. Vargšai nusidėję vaikai. Tebūnie 
Dievas jums gailestingas. Tebūnie tas reikalas tarp 
manęs, jūsų ir Dievo.“ 

„Užtikrinu jus, — ištarė baronienė-panelė En- 
drius, - gyvenimas po to yra tikrai pakankamai 
rūsti bausmė.“ 

"Tai buvo paskutiniai jos kada nors mums ištarti 
žodžiai. 

Nors gal ji kalbėjo apie save pačią. 

Ji buvo kažkokia sugniužusi. Nebeturėjo jokios 
energijos. 


Buvome prie ežero vienos. Viskas jau buvo 
įvykę. Atrodė taip netikra. Panelė Endrius buvo 


išėjusi. 

Tai lygiai taip pat galėjo ir nenutikti. Lygiai taip 
pat Edė, amerikietė mergaitė, galėjo būti nušluora 
nuo žemės paviršiaus arba kaip tame šlageryje, kurį 
vis leisdavo ir leisdavo Dorisė: 

„Mūsų meilė — nepaprastai gražu, jis atskriejo 
baltu jaguaru“ 

Juodoji Avis galėjo neišleisti jos iš mašinos ir 
išsivežti. 

Bet ne. 


Vis dėlto, Kene. Piko dela Mirandola ir visa tai. 
Iš dalies man jos trūko. Trūksta. Ne jos, baronienės, 
o to žmogaus. Panelės Endrius. Keista, nes atrodo, 
kad būtent tai buvo bent kažką reiškęs dalykas. 
Tiksliai net ir nežinau, ką turiu galvoje. Tarsi būtų 
galima kažką padaryti. 

Solveiga. Ji man tik trukdys. Visur kur. Kai ko 
nors norėdavau. Ko nors kito. O ji galėjo iškrėsti 
labai daug ką. Užkurti ugnį miške. Tai jos darbas. 
Tą baisią dieną, kai amerikietė mergaitė išplaukė 
ežere. 

Tada ji uždegė mišką prie namo Pirmajame 
Kyšulyje, kur gyveno Bakmansonai. Kad aš su jais 
neišvažiuočiau. Kad niekada gyvenime neišvažiuo- 
čiau iš ten. Nepalikčiau jos. Aš ir ji turėjome būti 
kartu amžinai, kartu ir kartu, su mūsų išsikvėpusia 
paslaptimi.“ 

„Štai taip, — galiausiai ištarė Rita Kenei. - Ką 
pasakysi dabar? Kai žinai?“ 

„Aš ir taip, — atsakė Kenė, - gana daug žinojau, 
tačiau ne viską. Ir aš norėjau sužinoti. Ir dar kai 
ko, bet...“ 

„Vadinasi, todėl ir pasirodei, — pasakė Rita, — 
na, pradėjai man skambinti ir panašiai. Nes buvai 
kažką girdėjusi ir norėjai sužinoti, kaip viskas buvo 
iš tikrųjų.“ 

„Taip galbūt, — tyliai ištarė Kenė, - bet dabar 
visa tai jau praeitis, Rita. Ir dabar aš čia ne todėl.“ 

„Vis dėlto man labai gaila Edės. Ji buvo tokia 
jauna, tokia kvaila. Tai niekada nepracis. Tačiau dėl 
to niekas nekaltas. Arba visi. Kad ir kaip bebūtų.“ 

O prieškambaryje tarp batų klausėsi Sandra. 

„Ar todėl tu ir atvažiavai?“ — paklausė Rita. 

„Taip, -— atsakė Kenė, - galbūt. Bet čia esu ne 
todėl.“ 

Ir pagalvojo, kad taip galėjo būti ir jai. Su Dorise. 
Ber taip nebuvo. Ji niekada negalės to pakeisti. 


Ber dabar reikėjo pažvelgti į akis tam, ko i|- 
giau nebebuvo galima slėpti. Tai prasidėjo rudenį, 
Ingetos Herman darbo urvelyje. Tuo metu, kai 
Sandra ten būdavo viena ir rūšiuodavo visą In- 
getos Herman medžiagą jos moksliniam darbui. 
Medžiaga, kurios nuo rūšiavimo tikrai nė kiek 
nesumažėjo. 

Protarpiais tai buvo įdomus darbas, tačiau gana 
monotoniškas, ypač jei tai nebūdavo pagrindinė 
Ingetos Herman tema šiuo metu. „Tai yra tarpdis- 
sakė pati Ingera Herman, o Sandra linksėjo, nors 
gana trumpai. Sandrai tai buvo ne itin įdomu. Ga- 
limas daiktas, jai trūko to atsidavimo, kuris, pasak 
Ingetos Herman, buvo sėkmingai suplanuoto ir 
atlikto mokslinio darbo sąlyga. Sandra pastebėjo, 
kad jos mintys ir dėmesys ėmė kažkur klajoti. 

Užuot „kryptingai sukoncentravusi mintis į tuo 
metu išsikeltą užduotį“, kas, anot Ingetos Herman, 
buvo svarbiausia sėkmingai suplanuoto ir atlikto 
mokslinio darbo sąlyga, Sandra pastebėjo, kad jos 
mintys kažkur klajoja tarsi pačios sau po tą mažą 
butuką. Jį sudarė virtuvės kampas ir vienas kam- 
barys, kurio sienos buvo apstatytos knygų len- 
tynomis, prigrūstomis segtuvų, užrašų, knygų ir 
popieriaus, popieriaus, popieriaus, popieriaus. Iš 
pradžių tos lentynos jai nebuvo įdomios. Popieriaus 
pakako ir atliekant rūšiavimo darbus. Kiekvieną 
rytą rašomasis stalas būdavo užverstas popieriumi, 
tai būdavo „darbinė užduotis“ jai, Sandrai, kaip tai 
kryptingai vadino Ingera Herman. 

Netrukus Sandra įprato pakilusi nuo rašomojo 
stalo vaikščioti po kambarį. Kadangi kambaryje 
buvo nedaug dalykų, galėjusių pritraukti išblaš- 
kytą dėmesį, jos žvilgsnis vis tiek klaidžiodavo prie 

knygų lentynų, segtuvų ir tekstų, juodų ir raudonų 
užrašų ant segtuvų nugarėlių. 

Liesdavo juos pirštais, kai kur brūkšteldavo 
pirštu per dulkes. 

„Dienoraštis, protokolas.“ Ir įvairios datos po 
to. 

Atrodė, kad Ingetos Herman gyvenime nebuvo 
nė vienos nesuprotokoluotos datos. 

Ji žiūrėdavo į įvairias datas ir išsitraukdavo vieną 
kitą knygą. San Franciskas. Svenas Hermanas (In- 
getos Herman vyras, kadaise, „kitame gyvenime“, 
kaip sakydavo ji, Ingeta Herman). 

Vėliau ji galbūt stebėjosi, kaip mažai ją domino 
kiti Ingetos Herman gyvenime nutikę dalykai: kas 
ji buvo, iš kur ir taip toliau. Ypač turint omenyje, 
kaip stipriai ją buvo pakerėjusi jos sesuo Edė de 
Vair. 

Gal ji tebebuvo apkerėta. Vis dar galėjo atgai- 
vinti savyje tą balsą. Amerikietės mergaitės balsą. 

„Aš esu svetimas paukštis, Bengtai. Ar tu irgi?“ 

„Niekas visame pasaulyje nepažinojo mano 
rožės, išskyrus mane pačią.“ 


Sandra išsitraukė kelis segruvus iš To laikotarpio, 
Moterų laikotarpio name Pirmajame Kyšulyje. Pra- 
dėjo skaityti. Tą rudenį, kai mirė Dorisė, vykusios 
santykių studijos Mes žr mūsų vyrai protokolas, kurį 
pildė Ingeta Herman, tikrino Aneka Munveg. 

„Susitikimo tema buvo mūsų santykiai su vy- 
rais. Sutarėme, kad esame greičiau per didelio nei 
per mažo dėmesio objektas. Mūsų gyvenimuose 
yra per daug vyrų, o ne per mažai.“ 

Ji neturėjo jėgų skaityti toliau. Tačiau nenustojo 
raustis po butą. Ir prieškambaryje esančiame san- 
dėliuke rado porą plastmasinių maišų su ber kaip 
suverstais popieriaus lapais. Dar „medžiagos“. Ji 
išvertė maišus ant prieškambario grindų ir akis ne- 
tyčia užkliuvo už didelio rudo voko, ant kurio buvo 
parašyta „Moterys ypatingosios padėties metu. Ma- 
gistro darbas. Medžiaga.“... ir tada Dorisės mirties 
metai. Voke buvo daug popieriaus lapų ir dar vienas 
vokas. Storas laiškas. Ir nearplėštas. 

Ant voko buvo parašyta „Ingerai Herman“. Ir 
Dorisės mirties data. Tai buvo Dorisės braižas. Ji 
tai suprato ne iš karto. Po to užplūdo nemalonus 
jausmas. 

Žemė trumpam nustojo suktis. 

Nors tuo pat metu tai nebuvo netikėta, bent 
jau ne visai. 


„Jei to, ką turėjai pasakyti, nepasakei bū- 
damas gyvas, tai nėra ko malti liežuviu ir prieš pat 
mirtį.“ 

Būtent tai Dorisė kelis sykius pakartojo Sandrai, 
joms diskutuojant, ar savižudžiams reikėtų paliki- 
nėti atsisveikinimo laiškus, ar ne. 

Dorisė pabrėžė tai ne vieną kartą. 

Šit kaip, Dorise. O juk sakei... 

Vis dėlto kažkuria prasme tai buvo ir palengvė- 
jimas. Galimybė pamatyti ir suprasti, kad Dorisė 
nebuvo tokia nepalenkiama ir nuosekli, tokia tiesi 
ir tokia, kokia vis labiau ir labiau atrodė kitiems 
po savo mirties. Kitiems. Na, Sandrai. Ji susikūrė 
tikrai žinojusios ir supratusios, ką ji padarė, Dorisės 
paveikslą. 

Tai buvo ne kas kita, kaip Dorisės atsisveikinimo 
laiškas Ingetai Herman. Baisiai storas neatplėštas 
vokas ir vos ne plytos storio romanas jame. 

Kitas visiškai aiškus ir galbūt dar labiau pribloš- 
kiantis dalykas buvo tai, kad vokas vis dar buvo 
neatplėštas, o laiškas neskaitytas. Dorisė padėjo jį 
tokioje vietoje, kur buvo tikra, kad Ingeta Herman 
jį ras. Ir kurgi daugiau, jei ne tarp medžiagos In- 
getos Herman moksliniam darbui? 

O kaip Dorisė jį ten įkišo, buvo ne pats sunkiau- 
siai suvokiamas dalykas, nes, kaip sakyta, Dorisės 
galva buvo primušta įvairių gudrybių. 

Sandra ir laiškas. Atsinešė jį prie stalo ir pasi- 
dėjo. Nustūmė į šoną kitą Ingeros Herman „me- 
džiagą“, kad laiškui būtų vietos, kad gulėtų vienas 
ant tuščio stalo. 

Vis dar nearplėštas. 

Tada atsisėdo prie stalo ir kiek tik įmanoma iš- 
traukė viršutinį stalčių. Pačioje giliausioje jo vietoje, 

beveik kaip slėptuvėje, buvo plokščias nepradarytas 
ketvirčio litro degtinės buteliukas. Buvo aptikusi jį 
jau gerokai anksčiau. 

Dabar ji išsitraukė buteliuką, atsuko kamštelį ir 
patraukė iš kaklelio. Tada atsisėdo palaukti. Laukė 
ir laukė. 

Kai nebepajėgė ilgiau laukti Ingetos Herman, 
spjovė į viską, atplėšė voką, išlankstė laišką ir ėmė 
skaityti. 

"Ten buvo parašyta tai, ką ji kažkaip visą laiką 
žinojo būsiant parašyta. 

Ir kai kas kita. Nedaug, bet kai kas. 

Ką Sandra padarė po to? 

Sėdėjo ten kaip suakmenėjusi ir bandė suvirš- 
kinti tai, ką perskaitė, surasti savo santykį su tuo 
ir suvokti, ko imtis toliau. Pasilikti, laukti, išeiti? 
Išgėrė degtinę ir palaukė, kol ims temti. 

Ingera Herman nepasirodė. Ji padėjo išgertą deg- 
tinės buteliuką atgal į stalčiaus gilumą, paėmė laišką, 


įsikišo jį į kuprinę ir išėjo iš Ingetos Herman buto. 


Arplėšimo akimirka praėjo. 

Kitą dieną ji buvo Ingeros Herman darbo urve- 
lyje lyg niekur nieko. 

Tada Ingeta Herman išdygo viduryje antrosios 
pamainos ir iš karto išsitraukė iš maišelio mažą ne- 
atidarytą degtinės buteliuką, kurį pastatė ant stalo 
tarp jų. 

„Mažas patarimas. Jei tuštini kitų butelius, būtų 
gerai apie tai jiems pranešti. Tai gali išgelbėti kam 
nors gyvybę.“ 

"Tada pradėjo juoktis, atsuko kamštelį ir pa- 
traukė iš kaklelio. 

Sandra pasakė, kad jai skauda galvą, todėl tu- 
rinti eiti namo. 

Po to visą rudenį jai tai kirbėjo ant liežuvio 
galo... 

"Tačiau po to sekusiomis dienomis ji nepasirodė, 
o kai ėmė ieškoti Ingetos Herman, toji buvo din- 
gusi. 


Scenos iš šeimyninio gyvenimo 
(Slapti Sandros pasiklausymai 
tarp batų, truputį vėliau) 


„Aš taip stengiausi“, — pasakė Kenė Olandie- 
čiui, o Sandra klausėsi. Jie kalbėjo tyliai, tačiau vis 
tiek gerai girdėjosi prieškambaryje, kur netrukus 
po praėjusio karto Sandra vėl sėdėjo su pižama ant 
grindų tarp batų, greta telefono stalelio. 

„Bet tai kaip tarp pirštų byrantis smėlis“, -— tęsė 
Kenė miegamajame. 

Kenė verkė. Vaikiškai. Ingetos Herman žodžiai: 
„Ji neturėjo vaikystės. Jai reikia daug atsigriebti.“ 

Olandietis guodė Kenę. Nerangiai, nors ir 
pilnas gerų norų. Tėviškai. Tačiau buvo girdėti, kad 
tai ne jis. Bent jau Sandra tai girdėjo labai aiškiai. 
O Kenė? 

„Tai susitvarkys, Kene. Nesijaudink.“ 

Noro kupinu balsu. Noro būti tokiu, kuris taria 
tuos žodžius nuoširdžiai, kiekvieną raidę. Olan- 
dietis. Kuris vis dėlto ne... Balsas buvo kažkoks ne 
toks. Staiga, Kenei taip liūdint ir verkiant, Olan- 
dietis pradėjo čiaudėti. 

„Aš myliu...“ — pradėjo Olandietis visai kaip 
prasto serialo aktorius ir tik „apčyyy“, nusičiaudėjo, 


kad... Kad ką? Laimėtų laiko? 


„Aš bandžiau“, - kūkčiojo Kenė miegamajame. 
To niekas negalėjo paneigti. Kenė iš visų jėgų bandė 
rūpintis Sandra. Tuos bandymus jų objektas kuo 
puikiausiai suprato, jei tik būdavo nusiteikęs apie 
tai galvoti. Tuo atžvilgiu jai, Kenei, tikrai nieko 
negalėjai prikišti, net ir po to, kai jie persikraustė 
į miestą prie jūros ir pasirodė Rita — apsilankymai 
Filmų archyve, šventėse, „Sandra, eime kartu“, 
„Nesėdėk namie, įsmeigusi akis į sieną“, „Ką no- 
rėtumei, kad šiandien nuveiktume, Sandra?“, „Gal 
šiandien nuveikiam ką nors smagaus tik dviese?“ O 
ji tik gūžčiojo pečiais. „Ne. Man paskaita. Reikia 
ruoštis įskaitai.“ Ir pasirūpinimas visais praktiniais 
gyvenimo momentais; ji tai tvarkė beveik automa- 
tiškai. Tai buvo menas — viskuo pasirūpinti niekam 
to nepastebint. „Iokia vyro moteris“, - kaip sakė 
Ingeta Herman. 

„Aš nežinau“, — vis šniurkščiojo, šniurkščiojo 
ir šniurkščiojo Kenė miegamajame, Olandiečio 


glėbyje. 


Pavyzdžiui, namas pelkėtoje miško dalyje. Tai 
Kenės rūpesčiu jis tapo bent kažkiek jaukesnis, nors 
ji ir sakė nesidominti namų įrengimu ir panašiais 
dalykais. Palikti namą žiemos mėnesiais irgi buvo 
Kenės idėja. Turint galvoje Sandros studijas, taip 
bus patogiau, kas buvo tiesa. Nors dar name pelkė- 
toje miško dalyje pasakymas Sazdyos studijos vertė 

šypsotis pačią Sandrą. Sandros studijos, argi tai ne 
vienas linksmiausių girdėtų dalykų? 

Vis dėlto ir Olandiečiui, ir Kenei padarė įspūdį 
tai, kad Sandra savo noru užsirašė į priėmimo po- 
kalbį miesto prie jūros universitete, Istorijos ir Alo- 
sofijos fakultete, į estetikos ir filosofijos specialybę. 
Ji, Sandra, juk nebuvo linkusi rodyti iniciatyvą ir 
greta tokios aktyvios, gyvos, tiesios ir atviros Kenės 
jos keistenybės ir lėtumas tik dar labiau išryškėjo. 

Kenė surado ir nupirko butą mieste prie jūros. 
Jis, savaime suprantama, buvo nuostabiai šviesus, 
nuostabiai gražus ir pasakiškoje vietoje prie jūros. 
Tokiam gyvenimui, žinoma, reikėjo daug pinigų, 
bet pinigai Olandiečiui, ką jis vis dar mielai aiškin- 
davo įvairiais būdais, nebuvo didelė problema. Bet 
dabar kažkaip prislopintai, kas Sandrą glumino la- 
biau nei jo pūtimasis anksčiau. Paprasčiausiai todėl, 
kad tai buvo visai ne jis. 

Dar reikėjo geros uoslės, akies ir sėkmės; iš pra- 
džių butas atrodė prastai ir Kenė nepagailėjo ener- 
gijos planuodama remontą. Uoslę, akį ir sėkmę, 
TAI Kenė turėjo. 

„Tai tavo projektas“, - pasakė Olandietis 
Kenei. 

Kąjis turėjo omenyje, Sandra šiek tiek išmanė. 
Tai reiškė dar ir tai, kad jis ir toliau plaukios jach- 
tomis užsienyje ir todėl bus išvykęs beveik visą 
žiemos pusmetį. Ir vėlgi, tai buvo toks ryškus kon- 

trastas tam Olandiečiui, kuris vieną dieną pačioje 
pasaulio istorijos pradžioje stovėjo priešais Alpių 
namelį Vidurio Europos Alpėse, tardamas tuos ma- 
giškus, lemtingus ir vis dėlto efektyvius žodžius: 


„Galima sutvarkyti!“ 


„Daryk, kaip tau atrodo“, - pasakė Olandietis 
Kenei. Tada jie dar gyveno name pelkėtoje miško 
dalyje, tada nudvėsė du Kenės šunys. Ji buvo įsi- 
gijusi du auksaspalvius retriverius, o po poros mė- 
nesių abu buvo negyvi. Paaiškėjo, kad abu sirgo 
kažkokia paveldima liga. Pirma priepuolis ištiko 
vieną šunį ir tęsėsi pusę paros. Apsiputojęs ir trau- 
kulių tampomas šuo gulėjo baseino dugne tarp tro- 
pinių augalų, kurie nuvyto vienas po kito, šildomi 
šviestuvų ir rūpestingai laistomi. Vis tiek buvo per 
tamsu, netinkamas drėgnumas ar dar kažkas. Ve- 
terinaras patarė Kenei užmigdyti šunį. Kenė nu- 
sprendė užmigdyri ir antrą, nors jis ir nebuvo kaip 
reikiant apsirgęs. 

„Neketinu sėdėti ir laukti, kol jis irgi kaip rei- 
kiant susirgs“, — pasakė ji. 

Netrukus po to ji susisiekė su nekilnojamojo 
turto agentūra ir leidosi į miestą prie jūros apžiūrėti 
butų. 

Tas atsitikimas su šunimis buvo vienintelis 


kartas, kai Kenė nuleido rankas. 

Rudenį Kenė su Sandra persikėlė į miestą prie 
jūros. Olandietis leidosi į jūrą. Nepabėgo, nieko 
panašaus. Juk mylėjo Kenę, dėl to nekilo jokių abe- 
jonių. Negalėjo kitaip. Sakė tai net ir Sandrai, kai 
kartą per daug išgėręs paskambino iš tos pasaulio 
vietos, kurioje tuo metu buvo. 

„Ją reikia mylėti, kitaip paprasčiausiai negali“, — 
pasakė jis. 

Mylėti ištarė kažkaip neįprastai. Be to, kam tai 
apskritai reikėjo sakyti Sandrai? Sandra taip pat 
pagalvojo, kad tai visai ne jo kalbėjimo maniera. 
Olandiečiui buvo nebūdinga tuo metu televizijoje 
išplitusi rimta ir nenuotaikinga kalbėjimo maniera, 
kai žodžiai praranda prasmę. 

Mylėjo ir mylėjo. Kaip tik nori. Bet nebuvo 
jėgos. Tai nieko nereiškė. 


Bejėgiškumo apsikabinimas. Kartą name pelkėtoje 
miško dalyje Sandra užklupo Kenę ir Olandietį in- 
tymią akimirką. Ją tai suglumino, taip pat ir todėl, 
kad buvo sunku priprasti, jog Olandietis taip lietė 
Kenę, neką vyresnę už ją pačią. Tačiau tai buvo 
šalutinis dalykas. Su tuo buvo galima gyventi. Tai 
nebuvo taip blogai. Tačiau štai kas: jie stovėjo apsika- 
binę prie lango. Prie mažo langelio, pro kurį matėsi 
ūkanota diena lauke, lieptelis, vanduo ir nendrės. 
Buvo tas metų laikas, kai išryškėdavo visi namo pel- 
kėtoje miško dalyje privalumai. Prieš pat pasirodant 

sniegui, visai augmenijai nuvytus. Kenė neverkė, ta- 
čiau buvo išblyškusi. Olandietis įsikniaubė veidu į 
jos petį ir atrodė, kad pasviro ant jos visu svoriu. Jie 
stipriai glaudėsi vienas prie kito. 

Tai Sandra iš karto identifikavo kaip bejėgis- 
kumo apsikabinimą. 

Su tuo Sandra buvo gerai susipažinusi laiko- 
tarpiu su Dorise Flinkenberg. Jos matė filmą 
„Scenos iš šeimyninio gyvenimo“. 

„Scenos iš šeimyninio gyvenimo“ buvo tūkstan- 
čiai bejėgiškumo apsikabinimų ir barniai bei pra- 
kaitas tarp jų. Tikrasis gyvenimas. Sveiki atvykę. 

Sandra manė, kad taip būna tik televizijoje arba 
filmuose, bent jau taip stilizuota ir stipriai išreikšta. 
Kai, pavyzdžiui, Olandietis ir Lorelei Lindberg su- 
sipykdavo, tai pykdavo taip, kad beveik negalėdavo 
aiškiai ir suprantamai suformuluoti sakinio, užtat 
darydavo daugybę dalykų: mėtydavo aplink save 
daiktus, krapštydavo šautuvą ir panašiai. O Dorisė 
Flinkenberg, jos patirtis... Ne, tai buvo per daug 
baisu, nenusakoma. 

Ber čia, kaip tik čia, ji dabar matė tokį apsika- 
binimą prieš pat nosį, ją tai ir sujaudino, ir suglu- 
mino, ji nuoširdžiai troško, kad tą valandėlę nebūtų 
įėjusi į virtuvę. 

Olandieris ir Kenė taip keistai, širdį veriamai 
apsikabinę. Tuo pat metu ir bandantys atsispirti 
vienas kitam, ir spausdamiesi arčiau. 

Ir tada, bejėgiškumo apsikabinimą gaubusioje 
vaiduokliškoje tyloje staiga pasigirdo daina. Mono- 
toniška miglos daina iš pilko ir purvino kraštovaiz- 
džio lauke tą lapkričio popietę, tokią panašią į pas- 
kutinę Dorisės Flinkenberg popietę gyvenime. 

Sandra pažvelgė pro langą už besiglėbesčiuo- 
jančios poros. 

Ji stovėjo migloje ant lieptelio ir dainavo. Ap- 
sirengusi sunkiais pilkais drabužiais iš naminio 
audeklo. O balsas, jis tik stiprėjo. 

Tai Lorelei Lindberg dainavo. 

Ir dainavo ji Edės dainą. 

Pažvelk, ką jie padarė mano dainai. 

Tai, žinoma, buvo haliucinacija, kažkas, ką re- 
gėjo tik Sandra. Bet Olandieris: tada Olandieris, 
stovėjęs apkabinęs Kenę ir padėjęs smakrą jai ant 
peties, pakėlė akis. Taip. Akimirką. Jis tai irgi gir- 
dėjo. Tikrai girdėjo. 


O dabar Olandietis laikė apkabinęs buto mieste 
prie jūros miegamajame verkiančią Kenę. Jo bejė- 
giškumas. Jis nieko negalėjo padaryti. Dabar ji tai 
matė. Taip aiškiai. Buvo tikrai gaila jų abiejų. 

Visų bejėgiškumas. Ji nieko negalėjo padaryti. 

Pamedžioti grįžęs Olandietis, o jis nebuvo 
linkęs praleisti medžioklės sezono, vėl susidūrė 
akis į akį su viskuo, su kuo negalėjo susitvarkyti, 
viskuo, ko jis... nepajėgė. Taip jau buvo. Kad ir 

kaip jis myl... „Kur tik panorėsi, Kene, - šnibždėjo 
Olandietis Kenei buto mieste prie jūros miegama- 
jame. — Gali keliauti, kur tik nori. Aš sumokėsiu.“ 
Tačiau tai nė kiek nepadėjo. Ji šniurkščiojo tik 
dar garsiau. 


Kitą rytą ji viską matė labai aiškiai. Tarsi pasku- 
tinė dėlionės detalė buvo įdėta į vietą ir pasirodė 
visas paveikslas. Tas fenomenas tapybos teorijoje 
turėjo pavadinimą, Kenė galėjo jai apie tai papasa- 
koti. Ta maža dalelė galėjo iškreipti visą paveikslą. 
Dėl jos visas paveikslas galėjo atrodyti kitaip. 

Po kelių dienų Sandra paliko butą mieste prie 
jūros. Ir save pačią. 

Ber iš pradžių, tai irgi buvo nuspręsta, jai rei- 
kėjo grįžti į namą pelkėtoje miško dalyje pasiimti 
batų. 


Tą patį rytą Kenė atėjo į jos kambarį ir pažadino 
klausimu, ar ji norėtų kartu vykti į Paryžių. Nebuvo 
likę jokių jos liūdesio naktį pėdsakų. 

„Galime važiuoti drauge. Visos trys.“ 

Visos trys. 

„Tu, Rita, aš.“ 

Ar ne to ji irgi troško? Būti drauge. Taip. Tam 
tikra prasme. 

Sandra pabandė pajusti, koks tai jausmas. Nieko 
gero nepajuto. 

„Ne. Aš važiuosiu į medžioklę. Be to, juk ir... 
studijos. Man egzaminas „Žmogaus augimas, raida 
ir mokymosi galimybės“. Man reikia mokytis.“ 

„Atsipalaiduok, - pasakė vangių Sandros pa- 
aiškinimų pasiklausiusi Kenė. - Gali nemeluoti. 
Aš juk žinau, kur tave traukia. Į namą pelkėtoje 
miško dalyje. Dabar norite išeiti pašaudyti. Tu ir 
Olandietis. Jūs tokie panašūs.“ 

Tada dar pridėjo, visiškai nedviprasmiškai, tarsi 
atvirai konstatuodama, kaip buvo įprasta Kenei: 

„Tik aš pati nesuprantu, kodėl tai mane žei- 
džia.“ 

„Daryk kaip nori“, - užbaigė Kenė. 

„Nors gaila. Mums būtų buvę žiauriai smagu 
kartu.“ 

Tai nuskambėjo kaip sakinys iš Hemingvėjaus 
romano. Tai ir 5uv0 sakinys iš Hemingvėjaus ro- 
mano. Paskutinis sakinys iš „Fiesta (Saulė taipogi 
teka)“. Tas paskutinis sakinys buvo ir paskutiniai 
Kenės jai ištarti žodžiai. 

Tik išvažiavo ne Kenė, o ji. 

Pora barų. 

Ji nemedžios. 


Ji pasiims juos. 


Vis dėlto vėl lauke, saulėje: beviltiškumas, taip. 
Ir vis dėlto, Dorise, jei viskas taip beviltiška, kodėl 


649 


viskas taip velnioniškai gražu? Toks šiltas ir geras 
oras? 

Toks nuostabus? 

Toks velnioniškai gražus oras? 


Iš paskutinio Dorisės laiško Ingetai Herman: 


„„«.ir jie palaidojo ją po namu. Tuo metu ten ne- 
buvo jokio baseino. Jis buvo nebaigtas, taip niekada 
ir nebaigtas. Per visą tą laiką, kol jie ten buvo. Kai įsi- 
kėlė į namą — mama, tėtis, vaikas — apatinis aukštas 
buvo užbaigtas tik pusiau. Svarbiausia buvo užbaigti 
namą iki jos, Lorelei Lindberg, gimtadienio. Jis viską 
norėjo daryti dėl jos. Jis ją mylėjo... 

Baseinas rūsyje buvo skylė žemėje. Ji turėjo būti 
kuo greičiau išklota plytelėmis. Tačiau taip nebuvo, 
nieko nevyko, tai užėmė daug laiko. Jie turėjo be- 
galę kitų darbų. Taip pat reikėjo ir apsiprasti prie 
gyvenimo name pelkėtoje miško dalyje. 

Ir gyvenimas tarsi subyrėjo. Dūlėjo visai kaip ir 
namas. Juk žinai, ko Benkis niekada nepasakė. Tai 
tiesa. Tame name yra ertmių. 

Ji turėjo audinių parduotuvę. „Mažasis Bom- 
bėjus“. Ji bankrutavo. Ji nusiminė. Gal ir dar kai 
kas prisidėjo. Kiti vyrai. Draugės. Jis — taip. Jis 
nebegalėjo jos pažinti. Ėmė nebepasitikėti. Pavy- 
duliauti. Jie ėmė dažnai vaidytis. Visada vaidyda- 
vosi, bet anksčiau jų barniai buvo kitokie. Juose 

visada būdavo susitaikymo momentas. Iš tiesų tai 
ir būdavo barnių esmė: prieiti prie susitaikymo. Bet 
dabar to nebebuvo. Kartą jis nustūmė ją nuo laiptų, 
juk žinai tuos ilgus laiptus. Žaizdą reikėjo susiūti li- 
goninėje, tai nebuvo jokio paslaptis. VISAS kaimas 
tai žinojo. 

Jis baisiausiai gailėjosi. Kartą grįžo namo su 
labai brangiu žiedu, kurį įteikė jai. Tokį su maž- 
daug valgomojo šaukšto dydžio rubinu. Iš pradžių 
ji nudžiugo, tačiau buvo negrabi ir staiga žiedas iš- 
sprūdo jai iš rankų į tą skylę žemėje. Ten, kur dabar 
yra baseinas. Tada jam vėl aptemo akys arba bent 
jau protas. Nustūmė ją į duobę ir ištraukė kopė- 
čias. Tada nuėjo pasiimti šautuvo. Viską matė mer- 
gaitė. Tai buvo Sandra. Naktimis ji vaikščiodavo 
per miegus. Iš tiesų ji nemiegojo. Ji norėjo maryti, 
galbūr iš tiesų buvo sunerimusi. Viskas buvo taip 
keista. Viskas, kas anksčiau buvo linksmi žaidimai, 
gal kartais pernelyg laukiniai, dabar virto kažkuo 
kitu. Kažkuo, kas buvo rimta. Iš tikrųjų. 

Kol Olandietis buvo nuėjęs pasiimti šautuvo, 
Lorelei šaukėsi jos iš baseino: „Sandra, padėk man. 
Padėk man iš čia išlipti. Arnešk kopėčias!“ Sandra 
dvejojo, bet vis dėlto nieko nedarė. Bent jau tol, kol 
dar nebuvo per vėlu. Tik apsimetė, kad vėl vaikšto 
per miegus. Ji, Sandra, puikiai moka apsimetinėti, 
pasinerti į savo fantazijų žaidimus. Pažįstu ją kaip 
niekas kitas. Žinau. 


651 


Ir nespėjus nė mirktelėti grįžo Olandietis su šau- 
tuvu. Gal tenorėjo truputį pagąsdinti, bet staiga, 
net nespėjus susivokti, kas vyksta, šautuvas iššovė 
ir ji negyva krito ant dugno. 

O tada, taip, jie liko vieni, tėvas ir dukra. Su tuo 
siaubu baseine. Juk buvo galima imtis kažkokių 
veiksmų. Tikrų veiksmų - nueiti į policiją ir pa- 
našiai. Bet jie to nepadarė. 

Palaidojo ją toje skylėje, išėmė senas plyteles ir 
išklojo naujas. 

O Sandra, ji žiūrėjo. Ji nieko nedarė. Tik žiū- 
rėjo. 

Ir jiems, tėvui ir dukrai, teko nešiotis tą baisią 
paslaptį. 

Vis vaikščiojau ir galvojau apie tai. Negaliu 
nuo to pabėgti. Visada grįžtu ir visada grįšiu prie 
tos minties. Ji baseine, Lorelei Lindberg. Ir kad aš 
buvau fi. Tame žaidime, kurį kartą žaidėme. Mudvi 
žaidėme gana daug žaidimų. 

Taigi žaidėme. Bet dabar, dabar nežinau, ar 
noriu dar žaisti. 

Po to nuėjau pas Benkį pažiūrėti kai ko jo že- 
mėlapyje. Kuo geriausiai matomoje vietoje virš jo 
lovos. Ir ji ten buvo. Aš ją ten mačiau. Ji visą laiką 
ten buvo. 

Moteris baseino dugne. Jis tai matė, bent jau 
taip sakė. Vyrą, nukreipusį šautuvą į kažką, kas 
buvo baseine. 

Nuaidėjo šūvis. 

Aš visą laiką girdžiu tą šūvį. 

Dabar ėmiau viskuo abejoti. Dabar nebežinau, 
kas iš tikrųjų yra ji arba jis. Juk mačiau ir tą raudoną 
plastikinį lietpaltį. Kuriuo mirties akimirką vilkėjo 
Edė. Ji niekada nenešiojo tokių drabužių. 

Jis buvo pasiskolintas. Dabar žinau, iš kur atsi- 
rado ir tas lietpaltis. Jis buvo Lorelei Lindberg. Ji 
buvo juo apsivilkusi vienoje mano matytoje nuo- 
traukoje. 

Dabar aš suku galvą dėl visko. Tai juk supran- 
tama. Daugybė klausimų ir tiek atsakymų. 

Ber aš dabar labai pavargau. Nenoriu klausinėti. 
Nes bijau atsakymų, kuriuos gausiu. 

Daugiau nebenoriu žaisti, nebenoriu gyventi. 
Sandra. Ji yra vienintelė. Dabar greitai nieko ne- 
bežinosiu.“ 


Sandra Naktis/Dorisė Diena, 
Dorisė Naktis/Sandra Diena 


Būna žmonių, kurie gali pasakoti apie save kažin 
kiek. Pasakojimas bus prikimštas spalvų kaip pats 
gyvenimas, o kalbos įvairovė bet kam atims žadą. 
Tokiu žmogumi kartais, tam tikromis valandė- 
lėmis, būdavo Dorisė Flinkenberg. 

Tačiau yra ir kitokie pasakotojai, ypatingos rū- 
šies mitomanai, galintys pateikti įvairias, visų pirma 
savo gyvenimo versijas, visiškai skirtingas istorijas, 
visiškai vienodai netikras. Ir vis dėlto nemeluoti. 
Tokiu žmogumi tam tikromis valandėlėmis būdavo 
Sandra Vern. 

Meluoti nekaltai ir daug, tuo pat metu neme- 
luojant. 

Lorelei Lindberg nugara, jos šypsena, balsas 
dainuojant, „Mažasis Bombėjus“, audiniai, jet-set 
gyvenimas, muzika, Waiting For the Man, Bananų 
plokštelė, Mr Tambourine Man. 

Nė vienas iš tų pasakojimų nebuvo visiškai tik- 
ras, tačiau visuose juose buvo bent krislas tiesos. 
Detalė, tonas, pasikartojanti tema. Iš viso to ka- 
muolio kyšojo tiesos siūlų galai. Kaip fejerverkas — 
spalvoti, panašūs į vaivorykštę. 


654 


Sandra kai ko išmoko iš pasakojimų ir pasa- 
kojimo. 

Kad fejerverkų, mitomanijos išorė buvo tuš- 
tuma. 

Viena arba daug skylių kasdienybėje, skylė tik- 
rovėje. 

Ir tai buvo ji. 


Į langą nusigręžusi mergaitė 


„Bergi palauk, Dorise! Ta juk irgi buvo žaidimas. 
Viskas buvo žaidimas. Negi nesupranti?“ 

"Taip reikėjo pasakyti. Dorisei. Kol ji dar buvo 
gyva. Kol buvo laikas ir tokia galimybė. Reikėjo tai 
suprasti ir kvailiausia, kad tai ir buvo suprasta, ta- 
čiau viskas tęsėsi ir toliau. Paprasčiausiai todėl, kad 
niekas juk negalėjo įsivaizduoti, jog ji ims ir... 

Ne, dabar gana žodžių ir paaiškinimų. 


"Taip tad viskas buvo. 


Mergaitė prie lango name Olande. Tomis aki- 
mirkomis, kai Traktene mirė Dorisė. Būtent tomis 
akimirkomis. 

Mergaitė Olande, ji žvelgė į jūrą, kitoje lango 
pusėje besiritančią jos link. Mergaitė, kuri tą aki- 
mirką, kai Dorisė nusišovė, niūniavo Edės dainą. 
Tikrai. Taip ir darė. 

Pažvelk mamą, ką jie padarė mano dainai. 

Staiga, viduryje to niūniavimo, ji labai išsi- 
gando. Mažoji zuikialūpė, Sandra-Pandra. Tie- 
siog daugiau nebegalėjo stovėti ten ir žiūrėti į jūrą, 
tiesiog turėjo nusisukti. Tiesiog turėjo atsigręžti į 
„tetą“, visada stovėjusią ten, už nugaros. Su savo 

tyliomis kalbomis apie Olandą, jūrą, visą kitą. Zip 
pat ir visą kitą. 

Visų pirma būtent to klausytis nebuvo jėgų. 
Kelerius metus. Visų pirma būtent tai vertė vis 
nusigręžti į lango pusę ir į jūrą. Be to, traukė sti- 
prus skersvėjis, kėlęs peršalimą ir visas įmanomas 
vaikiškas ligas. 

„Sandra!“ 

Ji demonstravo kantrybę, kas bent jau jai, 
„tetai“, nebuvo būdinga. 

Tačiau dabar ji ėmė sekti. Kartą tomis dienomis 
ji neapsikentusi čiupo Sandrą per pečius ir supurtė, 
ne itin švelniai, bet taip pažįstamai. 

„Kas tau pasidarė? Tu kaip numirėlė. Turėtumei 
bent jau paverkti, jei nors kartą pasidarė liūdna. 
Kas galėjo pagalvoti, kad aš kada nors pasiilgsiu 
tavo verkimo! Aš, kuri negalėjau pakęsti tavo ver- 
kimo priepuolių. Ar atsimeni?“ 

Taip, Sandra atsiminė. Tai buvo kažkas ir saldu, 
ir sūru. Maloniai kartu, staiga. Dar kurį laiką, 
trumpą valandėlę, Sandra laikėsi. Nusipurtė. Ta- 
čiau tai nebuvo taip jau lengva. „Teta“ buvo tvirtai 
įsikibusi ir nė neketino paleisti. 

Tada „teta“ pakeitė toną. Atrodė, kad griuvo 
visos užtvankos jos viduje. 

„Nežinau, ką su tavimi daryti, Sandra. Turėjau 
tave čia ir... taip, juk žinai, Sandra, kaip siaubinga 
gyventi be tavęs. Žinai, kaip norėčiau, kad atva- 

žiuotumei ir būtumei pas mane. Ne tik dabar, 
bet...“ 

Atrodė, kad drąsa apleido ją taip pat greitai, kaip 
ir buvo užliejusi. Ji ėmė susitaikyti. Tarsi būtent tuo 
momentu ji, „teta“, būtų iškėlusi baltą vėliavą. Ir 
lėtai, lėtai nusigręžė. Nusisuko nuo Sandros, Sand- 
ros nugaros. Grįžo atgal ir atsisėdo prie stalo sve- 
tainėje su amžinąja dėlione, kuria visada būdavo 
užsiėmusi. Su mažiausiai puse milijono detalių, 
kuri niekada nebuvo baigta. Toji, kuri vadinosi 
„Apsnigtas Alpių namelis“. 

Sandra toliau stovėjo nusisukusi į jūrą. Stovėjo 
ir spoksojo, spoksojo taip, kad ašaros ėmė kauptis 
akyse. Ir tuo pat metu jos viduje vėl pasigirdo daina, 
Edės daina, garsiau ir labiau neraminanti nei bet 
kada. Pažvelk, mama, jie sugadino mano dainą. 

Daina aidėjo galvoje taip, kad atrodė sprogs. 
Ar tik ne tada, būtent tą sekundę, Dorisė pakėlė 
pistoletą sau prie smilkinio ir nuspaudė gaiduką? 

Tačiau Olande, to namo kambario su veranda į 
jūrą, kambario su langu ir į jį atsisukusia mergaite 
ore tebekabėjo ir „tetos“ žodžiai. Ir. Švelnumas, 
didelis kaip visas pasaulis, užplūdo Sandrą. 

Tada atsitiko štai kas: prie lango stovėjusi Sandra 
atsigręžė. Nuo lango, nuo jūros į kambarį. Į „tetą“, 
kuri buvo grįžusi prie savo stalo, sėdėjo ten ir vis 
dėliojo, dėliojo. Staiga tas vaizdas pasidarė toks 
jaukus, ypač po beribės, pilkos ir šėlstančios jūros 

lauke. Taip gera matyti. Mamą. Taip nenusakomai 
gera ir nuostabu. Ašaros akyse ir gerklėje, rauda, 
neleidusi ištarti nė žodžio. Dabar tai atėjo. 

„Mama“, - ištarė Sandra. „Mama“, — pradėjo ji. 
Ir tai buvo tai, ką reikėjo seniai papasakoti, bent jau 
Dorisei Flinkenberg. Ne „tera“, ne Lorelei Lind- 
berg, kaip ji buvo vadinama žaidime. Vardas, kurį 
kartą išgalvojo Dorisė, kuris taip gerai tiko. Kuris 
tada buvo toks svarbus, kurio tikrai reikėjo. Ne tik 
žaidime, bec ir kaip apsaugos nuo viso to kietumo 
sieloje, iš kurio nenuausi jokių istorijų. Tada dar 
ne, gal ir apskritai niekada. 

„Mama.“ Kuri kadaise gyveno name pelkėtoje 
miško dalyje, tačiau paliko jį ir išvažiavo su Juodąja 
Avimi į Olandą. „Išsigelbėjo persikeldama ten“, 
kaip ji sakydavo tuo metu, kai su ja visiškai nesi- 
norėjo turėti ką nors bendro. Nei Olandiečiui, nei 
jai pačiai. Ji galėjo lygiai taip pat sėkmingai būti 
Austrijoje arba Niujorke. 

Tada atsisuko nuo lango ir pažvelgė į mamą, kuri 
vieniša sėdėjo prie stalo su savo dėlione, priešais rūks- 
tantį milijonų gabalėlių, kurie visi buvo sniegas arba 
debesys ir atrodė niekur netinkantys. Ir mama pakėlė 
akis, truputį nustebusi, atsargiai. Beveik droviai. 

„Kai ką papasakosiu, — tęsė Sandra, — apie mane 
ir Dorisę Flinkenberg. Kartą žaidėme tokį žaidimą. 
Vadinome tave Lorelei Lindberg. Tada išgalvojome 
vyrą, Haincą Gurrą. Jis buvo pilotas, iš Austrijos, 

kur jis gyveno, atskridęs malūnsparniu tavęs pasi- 
imti. Malūnsparnis nusileido ant namo pelkėtoje 
miško dalyje stogo...“ 

Taip Sandra papasakojo Lorelei Lindberg, 
„tetai“-mamai istoriją apie ją pačią, kurią Dorisė 
su Sandra žaidė ir vis iš naujo ir iš naujo pasakojo 
vienai kitai. Mama, ji bent kartą tikrai klausėsi. 
Nepertraukė komentarais, kaip darydavo anksčiau. 
„Aš irgi domėjausi kino žvaigždėmis...“ ir visi tie 
paskui sekę anekdotai, visada buvę įspūdingesni ir 
nuostabesni už tai, kas būdavo pasakojama jai. 

Ji klausėsi. 

Sandrai baigus pasakoti Lorelei Lindberg buvo 
tokia sujaudinta, kad vos neverkė. 

„Štai kaip jums buvo bloga, — pasakė ji galiau- 
siai, — o, kad aš būčiau žinojusi.“ 

Ber tada ji išskėtė rankas ir Sandra, mažoji 
Sandra, puolė tiesiai į jos glėbį. 

„Maniau, kad mes niekada nebesusidrau- 
gausim, — pasakė ji. — Aš taip džiaugiuosi, Sandra. 
Ir taip gailiuosi. Bet dabar, dabar viskas vėl bus 
gerai, pažadu.“ 

„Mestiek daug ištvėrėme, Sandra, ištversime ir 
tai. Aš pažadu, mano brangiausias vaikuti.“ 

Ir mama ėmė sūpuoti glėbyje savo dukrelę. 

O švelnutis šilkinis šunelis vizgino uodegėlę. 


„Viskas vėl bus gerai.“ 

Ber taip nebus. Nes kaip tik tada, būtent tomis 
akimirkomis - POKŠT! Dorisė Flinkenberg su pis- 
toletu rankoje užlipo ant Lorės uolos ir nuspaudė 


gaiduką. 


Ir trumpą akimirką atsivėręs pasaulis vėl užsi- 
darė. 


Paskutinė medžioklė 


Jis pasirodė name pelkėtoje miško dalyje. Sandra 
tiksliai nežinojo kada, tačiau tai turėjo būti kažku- 
riuo metu naktį, kai ji miegojo. Jo ten nebuvo val- 
gant, per ilgą vakarienę po ilgos medžioklės. Sandra 
nedalyvavo medžioklėje, ji pasiliko name, kur viena 
praleido visą priešpietį. 

Po pietų pasirodė „mergaitės pagal iškvietimą“. 
Tikrų tikriausiai, kas buvo naujiena po Olandiečio 
vedybų su „jaunąja žmona“. 

Tai buvo žavu. Taip pat ir Olandiečio kalbos 
apie Kenę jai šalia neesant. „Mano jaunoji žmona“, 
sakydavo jis taip išdidžiai. 

Šiaip medžiotojų komanda buvo tokia pati kaip 
ir anksčiau. Vyrai, kurie Sandros vaikystėje buvo 
dėdės, dabar atrodė kitokie, ėmė jos akyse įgauti 
savybes ir kontūrus, kurių anksčiau neturėjo. Tai 
bgvo baronas fon B., tėvas Magnuso fon B., su 
kuriuo Benkis ir toliau buvo neperskiriami draugai, 
kaip paaiškėjo, jie kartu gyveno kažkokioje „jaunų 
vyrukų irštvoje“ mieste prie jūros. 

Dar buvo Lindstriomai iš Trakteno, Valmanai 
iš Antrojo Kyšulio ir taip toliau. Ir Tobiasas Fors- 
triomas, savaime suprantama, kaip visada. Dabar 

jis buvo išsiugdęs labai kitonišką požiūrį į šauna- 
muosius ginklus ir į medžioklę apskritai. Būtent 
medžioklė buvo svarbiausias dalykas, o ne po to 
sekusi šventė. Tuo atžvilgiu Olandietis ir Tobiasas 
Forstriomas labai gerai sutarė. Jie dalykiškai kal- 
bėjosi apie daugybę įdomių dalykų, nutikusių 
tą dieną vykusios medžioklės ir kitų medžioklių 
metu. Tai kažkaip pakėlė Sandrai nuotaiką — dviejų 
vyrų savitarpio supratimo vaizdelis. Staiga išblėso 
ir Pinkės Drabužinėje vaizdas. 

„Kaip sekasi studijos universitete?“ — Tobiasas 
Forstriomas taip pat buvo vienintelis, specialiai 
užkalbinęs Sandrą ir kažko paklausęs. 

Ji mandagiai pamelavo: „Gerai.“ 

Tai išgirdęs Tobiasas Forstriomas lyg ir nu- 
džiugo, tai buvo matyti iš jo. 

Tai sujaudino Sandrą. Jai dingtelėjo, kad mylėti 
Tobiaso Forstriomo gal ir nebuvo už ką, tačiau jis 
irgi turėjo gražių pusių. Taip par ir jis. Jis irgi galėjo 
parodyti savo gerąją pusę. 

Ji beveik ėmė juoktis iš tokių savo minčių. gr 
Dorisė-jos-viduje juokėsi. 

Ir tai buvo ne nesveikas, o visiškai normalus 
juokas. 

Olandietis pakėlė savo taurę Sandros pusėn ir 
pasakė „į sveikatą“. Sandra pakėlė savo taurę, jie 
susidaužė. 

Name tvyrojo tokia pakili nuotaika, kai į kiemą 
įvažiavo mašina. 

„Mūsų meilė — nepaprastai gražu, jis atskriejo 
baltu jaguaru“ 

Ne šiaip sau koks nors automobilis. Tai buvo 
Jaguaras, baltas. Senovinis, ketvirtojo dešimtmečio. 
Toks, kokiais šiais laikais žmonės važinėdavosi vos 
kelias dienas per metus. 

Kartais jis persikeldavo į žemyninę dalį ir važi- 
nėdavo ta mašina. Na, Juodoji Avis. Iš Olando. Kur 
jis gyveno dabar. Ir visus tuos metus. Su ja, Lorelei 
Lindberg, kuri dabar buvo jo žmona. 

Du broliai, du broliai. 

Galbūt mikroskopinę akimirkos dalį Olandietis 
sustingo. Bet ne ilgiau nei tiek. 

Tuojau par susitvardė. Žvilgrelėjo pro langą. 

„Manau, kad sulaukėme svetimų, - teištarė. — 
Čia, žinoma, mano brolis.“ 

Tada pasigirdo durų skambutis. Kuriam laikui 
Olandietis dingo, užtruko gal kiek ilgiau nei pa- 
prastai, tuo tarpu Sandra ir kiti svečiai toliau sėdėjo 
prie stalo. 

"Tada į svetainę įėjo jie, abu broliai. Neapsika- 
binę vienas kito, bet beveik. Ir abu buvo kuo pui- 
kiausiai nusiteikę. 

Matai, Dorise Flinkenberg, viskas praeina. 

Olandietis arnešė kėdę ir paruošė Juodajai Aviai 
vietą prie stalo. 

Taip ir sėdėjo, Olandietis ir Juodoji Avis kaip 
geriausi bičiuliai. Valgė, gėrė ir šnekučiavosi lyg 
niekur nieko. 

Kalbėjo taip pat ir apie Olandą. 

Gal ner ir Olandietis kokį kartą vėl nuvažiuos 
į Olandą. Dabar, kai seni dalykai nebeatrodė ką 
nors reiškiantys. 

„Gal ir būtų galima kada pakelti bures į tą 
pusę“, - kaip tikras jūrininkas kalbėjo Olandieris. 

Jis nesakė „su Kene, mano naująja žmona“. Nes 
tai Čia nederėjo. 


O Sandra, mažoji Sandra, ji viską slėpė savo 
širdyje ir mąstė. 


„Mažasis Bombėjus“. Mažytė nesėkminga par- 
duotuvė su puikiais šilko audiniais. Kurių niekas 
nenorėjo pirkti. 

Kolslinkdavo dienos, jos būdavo ten, mergaitė ir 
mama, klausydavosi muzikos ir tiesiog plepėdavo. 

Kartais suskambėdavo telefonas. 

Kartais jos laukdavo Olandiečio. 

„Kaip manai, kada jis pasirodys šiandien?“ 

Jos atspėdavo teisingai. Arba neteisingai. Tačiau 
dienos pabaigoje jis, Olandietis, visada pasirodydavo 
ir parsiveždavo jas namo. 

Taip viskas buvo ilgą laiką. Viduryje, kaip sa- 
koma, aistros sūkurių. 

Viduryje to, kas buvo gražu ir minkšta kaip šil- 
kinis audinys, tikrai geras habotajus arba Georgette 
šilkas. Georgette šilkas, kuris, ką ji sužinojo paau- 
gusi, nebuvo toks jau brangus audinys, bet mergaitei, 
šilkiniam šunyčiui, tas pavadinimas skambėjo taip 
gražiai. 

Šilkas Georgette. 

Meilė. Aistra. Kaip ją bepavadinsi. Georgette 
šilkas. Graži, minkšta rūšis. 

Vieną dieną pasirodė Juodoji Avis. Būtų neteisinga 
sakyti, kad tai buvo siurprizas. Jis išdygo lyg ir neti- 
kėtai, tačiau šiaip visą laiką šmėžavo kažkur fone. 

„MMMMMMMMMMMMMM, - pasakė 
įžengęs į parduotuvę, — užuodžiu PELĘ.“ 

Iš pradžių tai buvo nemalonus įsibrovimas. Tikrai 
buvo. Ir gal dar ilgą laiką po to. Tačiau buvo ir kitų 
dalykų, kurie pasikeitė. 

Lorelei Lindberg paėmė lempą virš skalbyklės ir 
elektra tarsi žaibas perėjo jos kūnu. FSS T. Ji atsisuko 
nė kiek nenukentėjusi. 

„Brr. Atrodo, mane nukratė, — ištarė ji. Tačiau ne 
linksmai, o gana sunerimusi. Juk buvo nemalonu, 
tarsi vaiduoklį pamačius. — Galėjau mirti.“ 

Nes name pelkėtoje miško dalyje irgi prasidėjo vi- 
sokie dalykai. Nedideli pokyčiai. Barniai, ne visada 
pasibaigdavę susitaikymu kaip anksčiau. Olandietis, 
Jis juk nebuvo didelis mąstytojas, jis stengėsi. 

Gal net per daug. 

Buvo taip: jai nepatiko namas. Ji, Lorelei Lind- 
berg, negalėjo ten būti. 

Niekas dorai nežinojo, kodėl. Gal ir ji pati neži- 
nojo, nes viskas juk turėjo būti taip gerai. Juk turėjo 
taip būti. 

Ir ji mylėjo Olandietį, tikrai. 

Tačiau atrodė, kad kažkur tarsi nuodas atsirado 
disonansas. Gal tai buvo Juodoji Avis. 

„Parodyčiau tau, kaip atrodo tavo svajonės. Ne 
šiaip sau kas.“ 

„Namas iš degtukų žmonėms iš degtukų. Pakran- 
tėje.“ 

Paskutinius žodžius „pakrantėje“ ištarė su visa 
įmanoma ironija, kokia tik gali kilti žmogui iš jūros 
ir Olando, vien tik pagalvojus apie aplinką pelkėtoje 
miško dalyje. 

Jis juk irgi buvo olandietis. Gyveno gražiame 
name prie jūros. Olande. Ten gyveno visa giminė. 

Jis buvo Vyriausias Brolis. 

Ir anaiptol ne simpatiškas žmogus. 

Savo gyvenime jis neužbaigė nė vieno projekto, 
visų pirma savo triukšmingai pradėtų architektūros 
studijų. 

Tačiau šį žaidimą jis sėkmingai užbaigs, tai jis 
buvo nusprendęs. 

„Mes buvome du broliai, — pasakė Juodoji Avis 
Lorelei Lindberg „Mažajame Bombėjuje“. — Turė- 

jome du katinus. Vieno katinas ir kito katinas. Tačiau 
buvo tik viena pelė.“ 

Šrai taip, galima sakyti liguistai, jis galvojo, tiesą 
sakant. 

O kas toje gyvenimo stadijoje buvo pelė?... 

To nereikėjo sakyti. Tai buvo akivaizdu. 

Lorelei Lindberg nekreipė į tai dėmesio. Iš pradžių. 
Bet pamažu, kai name pelkėtoje miško dalyje ėmė 
darytis keistai vieniša su visomis svajonėmis, kurios 
dabar buvo įgyvendintos ir su kuriomis reikėjo gy- 
venti, tada viskas pasikeitė. Lėtai. Lėtai. 

Tie klaikūs laiptai. „Laiptai į dangų“, - pasakė 
Olandietis. Negi jis nematė, tai buvo taip akivaizdu, 
kad tai laiptai į niekur? 

„Aš tau parodysiu, kaip atrodo tavo svajonės.“ 

Jis, Juodoji Avis, ne tik padarė namo brėžinius. 
Jis parinko ir sklypą: parekomendavo jį savo broliui 
Olandiečiui. 

Olandietis juk nebuvo didelis mąstytojas. 

Jis seniausiai buvo pamiršęs tą žaidimą su broliu. 
Savaime suprantama, kad dabar su Lorelei Lindberg 
ir mažąja dukrele buvo žaidžiami kiti žaidimai. 

Juodoji Avis turėjo „kontaktų“ toje Trakteno dalyje. 
Mieste prie jūros studijuodamas architektūrą jis gyveno 
kaip nuomininkas pas baronienę, barono fon B., ka- 
daise valdžiusio beveik visą Trakteną, giminaitę. 

Tai baronienė pasakė Juodajai Aviai, kad galbūt 
yra parduodamas sklypas. O Juodoji Avis juk žinojo, 

kas yra Traktenas. Savo senais automobiliais buvo 
išmaišęs mažus keliukus. 

Baronienė buvo jo draugė. Nors ir nelabai artima. 
Ji buvo gana vienišas žmogus. Ji padėdavo jam, jis 
padėdavo jai, taip pat ir tada, kai jau seniai pas ją 
nebegyveno. Taip pat ir su Ede de Vair, sesers dukra. 
Kai baronienė būdavo itin nusiminusi. Dėl tos mer- 
gaitės, kuri siurbė iš jos gyvenimą ir sielą. 

Kuri vogė ir apgaudinėjo, kuria nebuvo galima 
pasitikėti. Kuri buvo visiška priešingybė tam, ko iš 
jos buvo tikimasi. 

Amerikietė mergaitė. 

„Atvažiuok ir išvežk ją kuo toliau, toliau, to- 
liau! — šaukė baronienė telefonu Juodajai Aviai tą 
paskutinę naktį. — Laikau ją čia viename kambaryje! 
Aš ją užrakinau! Ir atėmiau drabužius, kad kol kas 
nepabėgtų! Dabar ji turi dingti iš čia!“ 

Juodoji Avis atvažiavo. Taip išėjo, kad turėjo liet- 
paltį, kuris kartą buvo pamirštas jo mašinoje. Rau- 
donas Lorelei Lindberg lietpaltis. 

Tai įvyko vieną lietingą dieną, pačiu paskutiniu 
laikotarpiu „Mažajame Bombėjuje“. Mergaitė su 
mama laukė vėluojančio Olandiečio. Vietoje jo pasi- 
rodė Juodoji Avis. Jis baudėsi nuvežti jas prie namo 
pelkėtoje miško dalyje. Jiems atvažiavus lietus buvo 
pasibaigęs ir vėl švietė saulė. 

„Parodyčiau tau, kaip atrodo tavo svajonės“, — 
mašinoje pakartojo Juodoji Avis, jiems stovint ant 

kalvos ir prieš pat pradedant riedėti daubon, kur sto- 
vėjo tas neįtikėtinas namas. 

Jų namai. Lorelei Lindberg buvo taip sukrėsta, 
kad pamiršo mašinoje lietpaliį. 


Lorelei Lindberg ir Juodoji Avis. Po to jis ją gavo. 
Jis „laimėjo“ žaidimą. 

O, ne. Tai anaiptol nebuvo dėsningumas. Ji juk 
nebuvo „įsimylėjusi “. 

Nieko juk nesužavėsi tokiomis kvailystėmis, ku- 
riomis užsiiminėjo Juodoji Avis. Tie žaidimai. 

Tiesą sakant, tikrai ne. 

Bet įsivaizduokite, kad kažkas vyksta, kažkas 
nenumatyta, kažkas, dėl ko nebegali daugiau būti 
tikras. Dėl bet ko. Pavyzdžiui, dėl aistros, meilės. 

Kas tai buvo? Lorelei Lindberg stovėjo laiptų 
aikštelėje, o Olandietis priėjo prie jos iš už nugaros. 
Staiga įvyko susistumdymas ir jis ją nustūmė. Žemyn, 
į purvą. 

„Ji krito žemyn kaip angelas iš dangaus.“ Kaip 
kadaise grojo Dorisės Flinkenberg magnetola. 

Tai nebebuvo gražu. Nebebuvo nieko gražaus. 
Šilta, minkšta žemė tapo pavojinga. 


Ją reikėjo nuvežti į ligoninę, kur žaizdą susiuvo 
Drugeliu vadinamais dygsniais. Jai grįžus namo 
Olandietis labai gailėjosi. Jis nupirko jai tą nelai- 
mingą žiedą, tą, su dideliu raudonu brangakmeniu, 

„valgomojo šaukšto dydžio rubinu“. Tačiau viskas vėl 
pakrypo ne taip. 

Stovėdama prie baseino krašto ji negrabiai čiupi- 
nėjo žiedą ir niekam nespėjus nė mirktelėti jis išsprūdo 
iš rankų. Į skylę žemėje, kuri seniai turėjo būti tapusi 
baseinu. Olandietis vėl užpyko ir nustūmė ją apačion 
ieškoti žiedo. 

Jis ištraukė kopėčias ir nuėjo. 

Mama baseine, mergaitė irgi ten, kampe po spira- 
liniais laiptais. Mama žiūrėjo į ją ir maldavo paduoti 
kopėčias. „Greitai.“ Tikrai taip, Dorise, tu buvai teisi, 
mergaitė nieko nedarė. Ji buvo tarsi suakmenėjusi. Vėl 
lunatikė. Vaikščiojanti per miegus. 

Be to, viskas juk įvyko taip greitai. Olandietis 
grįžo. Su šautuvu. 

„Čia taip tuščia. Aš šaudau muses oriniu šau- 
tuvu.“ 

Jr iššovė. 

Bergi idiotai. Šautuvas juk buvo neužtaisytas. 
Idiotas yra tas, kuris ima šaudyti aplink save name. 

Tai buvo šūvis tuščiais ir ne tiesiai į ją baseine, 0 
šalia jos. 

Nors to jau gana. 

Po to šūvio, tu buvai teisus, Benki, niekas nebe- 
buvo kaip anksčiau. 


SAUSASIS PLAUKIMAS. Jei tau įdomu, ką 
grįžęs pamatei, truputį vėliau. 

Iš vieno baseino galo į kitą puldinėjanti mer- 
gaitė. 

Tai buvo Sandra. Tai buvau aš. 

Pirmyn ir atgal, pirmyn ir atgal. Žinok, buvo 
klaikus metas. Sausasis plaukimas baseine be van- 
dens. Tada nebuvo nieko. 

Jokio susitaikymo. 

Nebebuvo šilkinio šunyčio, vietoje jo kažkoks 
keistas, visiškai kitokios rūšies padaras; kažkokia gau- 
ruota šlapia žiurkė, vis puldinėjusi ir puldinėjusi iš 
vienos pusės į kirą. 


Ir kai buvo sunkiausia, tada pasirodė jis, Juodoji 
Avis. Buvo toks malonus. 

Ji tik verkė, tai buvo „Mažajame Bombėjuje“. Po 
10. 

„Liaaaukis! Aš noriu išvažiuoti!“ — šaukė ji ir jam 
nereikėjo labai stengtis, kad suprastų. 

„Išvažiuoti!“ - šniurkščiojo ji. Jis ja patikėjo. 

Jie atvyko į Olandą, į gražųjį namą, prie jūros. 

Praėjo gana daug laiko, kol aš apskritai sutikau 
su ja pasimatyti. 

Nas tai buvo išdavystė. Taip tada maniau. Dabar, 
aišku, manau kitaip. 


Paskutinis kartas buvo „Mažajame Bombėjuje“. 
„Ar eini kartu, Sandra?“ 

Dabar jie abu stovėjo tarpduryje, jis gerokai ne- 
rimavo. | 

Tačiau Lorelei Lindberg nenorėjo, ji abejojo. At- 
rodė, tuoj vėl taps nelaiminga. 

„Sandra?“ 

Ji neaisakė. Ji dingo. Tapo niekuo. Pliumpt. Dėmė 
ant grindų. 

Šilkinis šunytis, nemaiomas. 

„Ar eini kartu, Sandra?“ 

„Sandra.“ 

Tačiau jis neturėjo tiek kantrybės, kiek ji, kuri 
šiaip niekada nebuvo kantri. Tik tada — viso pasaulio 
kantrybė. 

Tačiau buvo metas judėti. 

Metas, metas, metas, galvojo po stalu gulintis ir 
prie žemės prisispaudėęs šilkinis šunelis. 

Tai buvo „Mažajame Bombėjuje“, taip pat ir 
tai. 

Tarp visų audinių. 

Georgeite šilkas, organza, babotajus, tafta ir Ras- 
gulla tarsi lietus krito nuo stalo kraštų susivijusiomis 
kaskadomis. Vis krito, krito... 


Ir tai visa tą ilgą laiką bus kietumas sieloje, iš 
kurio nenuausi jokių istorijų. 


Jiems abiem. 
Olandiečiui ir Sandrai Vern. 

Kurį laiką viskas, kas buvo ir yra Lorelei Lind- 
berg, buvo ištrinta. 


Mergaitė, Sandra, pakilo nuo vakarienės stalo 
po deserto. Ji norėjo miego. Daugiau nieko, tik 
tiek. Buvo pavargusi ir nuėjo miegoti. 

Ir medžioklė nustojo dominti. Šventės eiga. 
Šėlionės. Visa tai. 

Po kelių valandų ji prabudo nuo iš koridoriaus 
sklidusio triukšmo. Jai jau tada pasirodė, kad tai 
pažįstamas balsas, tačiau vis tiek vėl užmigo. 

„Čia tik alaus ištroškę berniukai!“ — šaukė 
kažkas. 

Nereikėjo daug fantazijos, kad suprastum, 
kas tie du berniukai, viduryje medžiotojų šventės 
pasirodę name pelkėtoje miško dalyje. Viduryje 
nakties, nekviesti. Magnusas fon B. ir Benkis, du 
niekaip nesuaugantys šelmiai. 

Abudu sūnūs paklydėliai, kiekvienas savaip. 

Tačiau tėvai dabar juos priėmė. Ir vaišino, vai- 
šino. 


Paryčiais mergaitė vėl prabudo. Buvo tamsu. 
Elektrinis žadintuvas, stovėjęs ant naktinio stalelio 
greta santuokinės lovos, kur ji miegojo giliu miegu 
be sapnų, ryškiais oranžiniais skaičiais rodė 06.30. 

Staiga Sandrai išsilakstė visi miegai. Ji atsisėdo 
lovoje. Pirmiausia atkreipė dėmesį į tylą. Tarsi namą 

pelkėtoje miško dalyje būtų apgaubusi spengianti 
tyla. Šventė buvo pasibaigusi. Ankstyvas, ankstyvas 
sekmadienio rytas. 

Viskas pasibaigę. 

Sandra išlipo iš lovos, įsispyrė į kino žvaigždės 
šlepetes ir užsitempė šilkinį kimono. Nors dabar tai 
nebeturėjo reikšmės, audinyje nebebuvo likę jokių 
kvapų. Bent jau jokių prisiminimų, nieko. 

Ji atsirakino duris ir išėjo į koridorių. Durys 
prie laiptų į rūsį buvo praviros. Iš apačios sklido 
garsas, toks, kurį ji iš karto pažino — tai buvo pri- 
siminimas. 

Knarkimas. Kažkas ten apačioje miegojo. 

Galbūt akimirką ji pagalvojo apie fantastišką 
dalyką, kad Dorisė... kad nieko neįvyko, viskas 
tebuvo sapnas. 

Tačiau tai truko tik trumpą akimirką. 

Po to ji susitvardė ir ėmė leistis laiptais į 
apačią. 

Knarkimas tik stiprėjo. 

Net sienos drebėjo. 

Tačiau ji nedvejojo ant laiptų, o greitai leidosi, 
nors ir kiek įmanoma ryliau. 

Ir štai ką pamatė. 

Jie gulėjo baseine. Abu miegojo, abu knarkė, 
tarsi lenktyniaudami. Šiaip jau atrodė juokingai, 
nors ji ir nesijuokė. Vienas iš gulėjusių baseino 
dugne buvo Bengras, berniukas. Tikrai taip, jis 

buvo vienas iš vidurnaktį medžiotojų šventėje pa- 
sirodžiusių girtų ir nekviestų berniukų. 

Antrasis žmogus buvo Juodoji Avis. Jis gulėjo 
ant nugaros ir griaudėjo kaip ugnikalnis. 

Buvo su atsegtais marškiniais. Kažkas galbūt 
juos atlapojo jam miegant. Juodoji Avis, toks be- 
jėgis. Tuščios, ant rankų neužtemptos rankovės ty- 
sojo šonuose ant žalių plytelių kaip suglebę angelo 
sparnai. O kiek žemiau, iš karto po viena rankove, 
gulėjo berniukas, Bengras. 

Lygiai taip pat giliai įmigęs, beveik lygiai taip 
pat garsiai knarkiantis. 

Valandėlę Sandra stovėjo ir žiūrėjo į visą tai; taip 
pat irį visą pošventinę nykumą, išvartytus butelius, 
visą bjaurumą. 

Galbūt stovėjo ten ir įsivaizdavo, gal laukė tę- 
sinio. Kad kuris nors prabus. Bengtas. 

„Aš jums papasakosiu apie meilę, — kartą pasakė 
Ingeta Herman, - kažkas yra įsimylimas ne todėl, 
kad būtų simpaciškas ar nesimpatiškas ir visai ne dėl 
tūkstančio gerų žmogaus savybių. Įsimylimi žmonės, 
kurie pažadina gyvenimui kažką tavo paries viduje.“ 

Ber ji nusisuko ir vėl pakilo į viršų. Paliko visa 
tai. Nusiprausė duše ir apsirengė. Pasiėmė iš Dra- 
bužinės batus su auliukais, kur jie buvo visą laiką. 
Tai buvo batai, kuriuos jai prieš mirtį paliko Dorisė 
(bet nieko nežinodama Ingeta Herman juos pa- 
traukė, Sandrai dar nespėjus jų pamatyti). 

Jie buvo ten visą laiką šalia blizgančių Pinkės 
batų, visų pirma šalia pačiūžų, kurias ji kadaise pra- 
kairuodama dažė žalia spalva ir su kuriomis bandė 
čiuožti ant Bulės ežero. 

O daugiau nelabai kas ir apskritai buvo. Sandra 
apsiavė tais dideliais batais ir leidosi į pasaulį. 

Jei tiksliau — dar tą pačią dieną sėdo į keltą, kuris 
plaukė į žemyną. Jei tiksliau, būtent taip ji iškeliavo 
į pasaulį. 


„Diena, kai muzika mirė, 

o aš pradėjau gyventi“ 
(Ežero karalienės sugrįžimas, 
po kelerių metų) 


Čia miršta muzika. Tai taip paprasta. Devintojo 
dešimtmečio pradžia, Coney Island, Amerika. 

Sandrai patinka čia būti, trumpam pabėgti iš 
miesto. Čia yra paplūdimiai, parkai, restoranai, 
atrakcionų parkas su senomis karuselėmis. 

Rankoje ji turi kelis dolerius, gavo juos išmaldos. 

Ji alkana, ketino nusipirkti maisto. 

Štai tada pamato plokštelių įrašymo kioską, jis 
stovi atrakcionų parko pakraštyje, tarsi relikvija iš 
kitų laikų. 

Sing your own song and give it to your loved one. 

Ji įeina į kioską, daugiausia pramogos dėlei, ir 
įmeta monetą. 

Užsidega raudonas mygtukas: įrašymas. 

Ji pradeda dainuoti. Seną dainą, Edės dainą, 
kaip ji kažkada vadinosi. 

Pažvelk, mama, ką jie padarė mano dainai. 

Jie sugadino ją. 

Ber tai juk taip kvaila. Staiga ji pamiršo žodžius. 


TOS dainos žodžius, tai juk beveik neįmanoma! 

Ji liaujasi dainavusi ir netenka savitvardos. 
Staiga pažvelgia į save iš šalies. 

Kokių velnių ji čia plyšauja tame kioske, vieniša 
ir pati sau? 

"Tai juk absurdas. 

Apsidairo aplinkui. 

Pro šalį eina keli žmonės. 

Kompanijos gale velkasi jauna moteris, staiga ji 
atsigręžia ir pamato kioske stovinčią Sandrą. 

Sveikindamasi pakelia ranką. Sandra pamojuoja 
atgalios. Moteris kelias sekundes dvejoja, bet po to 
atsiskiria nuo kompanijos ir tekina leidžiasi prie 
Sandros. 


„„-. ir tai buvo A. Jos šoko striptizą Tokijuje, Jo- 
kohamoje, Los Andžele (dienos pamaina oro uosto 
viešbutyje; jos buvo nepakankamai „tinkantys ti- 
pažai“ pelningesnėms vakarinėms ir naktinėms 
pamainoms)... ir Aliaskoje. Būtent ten jos buvo 
tą Naujųjų metų vakarą prieš visus įvykius ir prieš 
rimtai prasidedant muzikai. Pasaulio pakraštys. 
Aliaska. Tamsa, sniegas. Tada atėjo metas Naujųjų 
metų pažadams. Surašė juos į užrašų knygelę su 
vaškuotės viršeliu. Taip rašė A: Ežero karalienė ir 
aš, rugpjūtį grosime Vemblio arenoje.“ 

Tai išsipildė ne visai. 

Tačiau beveik. 


Žiemos sodas, 2008 


Žiemos sodas, 2008 ruduo. Solveiga lange. „Nes 
tavo yra karalystė, valdžia ir gėris.“ Solveigoje Tor- 
peson užstrigusi plokštelė. Ji stovi kaip įpratusi namo, 
kuriame gyvena su savo šeima, virtuvėje. Kadaise tai 
buvo pusbrolių ir pusseserių namai. Žvelgia į tamsą. 
Galvoja. 

Kai sutemsta kaip reikiant, virš medžių matyti 
stipri šviesa iš Žiemos sodo, atrodo, tarsi ji sklistų iš 
krateryje nusileidusio kosminio laivo. 

„Nes tavo yra karalystė, valdžia ir gėris.“ Kartais 
Solveiga Torpeson ištaria tai garsiai. 

Viskas yra Ritos. Tai jai priklauso Žiemos sodas, 
Ji juo rūpinasi. 

„Mama. Tu vėl čia stovi tamsoje? Kur mano te- 
lefonas?“ Tai jos dukra Jubana įeina į virtuvę, už- 
dega šviesą ir viskas vėl kaip visada. Arba turėtų taip 
būti. 

Suskamba ant stalo tarp jų gulintis telefonas. Aki- 
mirką abi suakmenėja iš nuostabos ir netikėtumo. 

Solveiga ištiesia ranką prie telefono. Jubana bando 
ją sulaikyti: 

„Duoks. Jis mano!“ 

Bet jau per vėlu. Solveiga atsiliepė. 

Klik. Tas, skambings, išjungia telefoną. 
Jubana siunta. Išplėšia telefoną ir lekia lauk. 
Solveiga šaukia jai pavymui. 

„Kur eini, Jubana?“ 


„4 lauką. Einu į lauką.“ 


Žiemos sodas, 2008 


Žiemos sodas, 2008. Rita pastatė Žiemos sodą, 
kuris buvo atidarytas 2000 metais, Naujųjų metų 
naktį. 

Iš pradžių ji išgyvendino posakius: „nuotykių 
parkas“, „vandens pramogos“, „rekreacijos parkas“, 
„pramogų parkas“ ir visa tai. Kaip jis irgi galėjo 
vadintis. Nes visa tai irgi yra Žiemos sode. Tačiau 
Žiemos sodas yra ne tai. 

Dar yra kas kita, kiti kambariai, kiti žaidimai, 
kurie irgi žaidžiami ten, viduje. 

Ir visa kita. 

Rita, ji viskam davė savo pavadinimus. 

Iškabino Žiemos sode savo paveikslus su jų reiki- 
nėmis. 

Tai buvo irgi įdomu, visai kaip kažkada jos brolio 
Benkio žemėlapiuose. 

„Žiemos sodo viduryje buvo Kapu Kai, uždraus- 
tosios jūros.“ 

„Pažvelk, mama, jie sugadino mano dainą.“ 


Paveikslai ant sienų Žiemos sode pasakoja daug 
pažįstamų istorijų. 


Fotografijos. 

Piešiniai. 

Žemėlapiai. 

Taip par ir keli Benkio žemėlapiai. 

Traktenas tada ir Traktenas dabar. 

Žiemos sodas, savaime suprantama, yra vieta, apie 
kurią žmonės mėgsta kalbėti. Kaip tik todėl, kad jie 
negali. 

Negali jo perprasti. 

Žmonės nieko nežino apie jo paslaptis. 

Raudonąjį kambarį Juhbana atrado atsitiktinai. 
Tai buvo Žiemos sodo atidarymo naktį, 2000 metais, 
per Naujuosius metus. 

Tai įvyko prie Bulės ežero, kambaryje. 

Raudonasis kambarys. Užklydo į jį per klaidą. 

Tačiau kai norėjo vėl jį rasti, nebegalėjo atsekti 
kelio. 

Taip niekada ir nerado. Tačiau žino, kad jis yra. 


Ji žino. 


Raudonasis kambarys. Bulės ežero kambarys. Ir 
visi vaizdai ant sienų. 

Amerikietė mergaitė, ta, kuri mirė. 

Tą ryrą. | 

Į vandenį įkritusi mergaitė, tačiau niekas jai ne- 
padeda išsikapstyti. 

Vis dėlto ant kranto priešais stovi tai, kas galėtų 
būti paplaukioti atėjusi šeima. 

Jubana žino, jau seniai žinojo, kad jai reikia ten 
grįžti. Ten yra kažkas, ką jai reikia pamatyti. 


Projektas „Po žeme“. Orfėjas turėjo parsivesti Eu- 
ridikę iš požemio karalystės. Dievai ją pasiėmė, tačiau 
Orfėjo meilė buvo tokia stipri, kad dievai jo pasigai- 
lėjo. Leiskis į požemį pas ją, ji grįš su tavimi, tačiau 
nebandyk į ją pažvelgti, kol pasieksite paviršių. 

Projektas „Po žeme“. Tai yra jų projektas moky- 
kloje šį semestrą. 

Staiga jai kyla idėja. Galbūt galės ja pasinau- 
doti. 

Nes ji negali eiti viena. Jai reikia draugo, sąjun- 
gininko. 

Tai įvyko prie Bulės ežero. Viskas yra ten. Jai reikia 
ten grįžti. 


Bet ji negali eiti viena. Ji nedrįsta. 


Vakaras, tamsus ir įprastas rudens vakaras Trak- 
tene, kai Jubana eina į namą pelkėtoje miško da- 
lyje. 

Tėn gyvena Ežero karalienė, ji vėl grįžo namo. Ji 
ir jos berniukas, vardu Gliteris. 

Ji jo nepažįsta, tačiau dabar nesuka dėl to galvos. 
Pakyla daugybe laiptelių ir paskambina į duris. Ati- 
daro jis. Ji sako: 

„Labas. Aš Jubana iš mokyklos, galatsimeni mane. 
Dabar aš noriu, kad tu imtumeisi su manimi vieno 
projekto.“ 

Tai taip paprasta. 

Jis sako „gerai, eime.“ Tada Jubana su Gliteriu 
išeina į Žiemos sodą. 


(laukite tęsinio) 


Baigiamasis žodis 


„Amerikietė mergaitė“ yra pirmoji dviejų dalių 
pasakojimo „Blizganti scena“ dalis. 

Visi tekste aprašomi įvykiai yra išgalvoti, o šen 
bei ten romane pasirodančias ištraukas iš žinomų 
muzikos kūrinių, šlagerių ir popdainų tekstus vie- 
tomis leidau sau išversti taip, kaip labiausiai tinka 
knygos veiksmui. 

Norėčiau padėkoti Ekenese įsikūrusiai draugijai 
Pro Artibus už galimybę 1999—2002 metais gyventi 
Villa Snūcksund, taip pat Lėrkkulla bendrijai Kariso 
mieste, darbo su romanu metu ne kartą suteikusiai 
man kambarį savo svečių namuose. 

Taip pat ačiū Meretei ir Siljai už įkvėpimą, 
idėjas ir gerus patarimus, ačiū Hildingui ir visų 
pirma — ačiū Tuai, kurios pagalbos ir paramos dydis 
pranoko visus lūkesčius. Tai jai ši knyga yra dedi- 
kuojama. 

džiu, laimėjo Švedijos literatūros pre- 
miją ir Nyland meno premiją. 

